
HETEDIK KÖNYV 


AZ OROSZ INTERVENTIO. 


Horváth M. A függetlenségi harcz tört. II. 3 1 


ELSŐ FEJEZET. 


Az orosz interventio indokai. 


Mihelyt Európában ama győzedelmek híre elterjedt, me- 1849. April. 

lyek által vitéz seregeink az osztrák császári hadakat az or- TEzoeNée 
szág határaira visszaűzték: a hírlapok Ausztriában s a kül- jELeESÉA ő 
földön egyaránt azonnal emlegetni kezdik vala, hogy a meg- 
vert császári hadaknak talán rövid időn muszka seregek jőnek 
segedelmökre, elfojtani, megigázni a magyar forradalmat. E 
hírek azonban sokáig kétesek, egymással ellenkezők valának. 
Több ízben történt, hogy a hírlapok, még olyanok is, melyek 
fontosabb tudósitásaikat felsőbb sugallatokból szokták merÍí- 
teni, mint elhamarkodott, hibás állítást, kósza hírekből eredt 
tévedést, vonták vissza, mit elébb bizonyosnak, elvégzett do- 
lognak hirdettek. 

Máskor ismét azt kürtölgeték, hogy Erdélybe ugyan újra 
bemegy, sőt már be is ment egy, a kiűzöttnél erősebb orosz 
sereg; de Magyarországba nem jőnének oroszok; mert gróf 
Stadion elnökminiszter, sőt maga az ifjú császár is határo- 
zottan ellenzi s minden lehető módon kikerűlni óhajtja, egy- 
kori szövetségesének, de jól megfontolva, természetes ellensé- 
gének fegyveres beavatkozását. Egy bécsi lap elbeszélése 
szerint, az orosz követ, gróf Medem, Bécsben, april elején, 
egy társaságban akként nyilatkozott volna, hogy egyetlen 
orosz katona sincs többé az osztrák császár tartományaiban. 


Ez teljesen meg is egyezett a valósággal; mert az oroszok 

1849. April. 

Erdélyből akkor már kiűzettek. Ebből azonban a bécsi kö- 
zönség, mely a muszkákat, könnyen érthető okokból, nem örö- 
mest látta volna a monarchia határai közt, oly következtetést 
vont le, hogy az udvar még sem fogja megtenni e végső, ve- 
szélyteljes lépést: a mit óhajtott, reményalakban fejezte ki. 
Beszéltek arról is, hogy ez ügyben folytak ugyan némi tár- 
gyalások a két kabinet közt; de Miklós czár oly feltételeket 
kötött légyen a segélynyujtáshoz, melyeket a Stadion-minisz- 
terium nem fogadhatott el. Külföldi lapok pedig, kivált a né- 
metek s francziák, azért nem akartak hitelt adni az orosz in- 
terventionak, mivel nem hihették, hogy a többi nagy hatalmak 
hajlandók lennének azt közönyösen nézni s oly túlsúlyt en- 
gedni az orosznak Európában, minőre az, egy ilyféle beavat- 
kozás következtében, múhatatlanul vergődni fogna. 

És sokáig ily bizonytalan habozásban volt a közvélemény, 
sőt, mint a később közzé tett tudósitásaik bizonyítják, több 
diplomatiai ügyvivő is, az orosz interventio felől. Annyi mind- 
azáltal már april közepe táján is kiszivárgott a :közönségbe, 
hogy ama gyakori s hosszú miniszteri tanácskozásoknak, me- 
lyek márczius végén s april első felében Olmützben, maga a 
császár elnöklete alatt tartattak, az orosz segélyre vonatkozó 
kérdések voltak légyen fő tárgyai. ; 

A figyelem ennél fogva folyvást élénken e tárgyra volt 
függesztve; s a hírlapok mind sürűbben kezdének vitatkozni 
azon következményekről, melyek abból, ha Ausztria magát az 
orosz karjaiba vetné, az osztrák birodalomra, sőt Európára 
nézve származnának. És, nemcsak azon függetlenebb lapok, 
melyek különben Magyarországkormányzási függetlenségének 
már a mult évben is határozott ellenségei voltak, hanem még a 
félhivatalos Lloyd is, mely a miniszteriumot minden eljárásá- 
ban feltétlenül szokta volt pártolni, határozottan ellenzék az 
interventiot, mint oly balfogást, mely az orosznak sok időre 
veszélyes befolyást adna a birodalom ügyeire és sorsára. A 
szabadelvű lapok s a közönség pedig úgy Bécsben, mint az 
egész birodalomban, mondhatni általában, szinte iszonyodott 

az orosz interventiótól, melyben még azon árnyékszabadság- 
nak és alkotmányosságnak is sírját, s bizonyára nem alapta- 
lanul, vélték látni, melyet a márczius 4-kén octroyrozott al- 
kotmányirat engedett. 

Azonban, bár mit beszéltek is a hírlapok, bár hogyan nyi- 
latkozott is a közvélemény, annyi bizonyos: hogy az orosz 
interventio, elvileg s még egyedül mint eshetőség, már rég 
óta, már a mult évben elhatározott dolog volt, legalább a 
szent-pétervári kabinetben. Elvileg, bár még határozatlanul, 
de elég világosan ki van az mondva Miklós czárnak azon ma- 
nifestumában, melyet az európai forradalmakra nézve a mult 
évi márczius 14-kén (ó számitás szerint) kibocsátott. Az elv 
alkalmazása még az év folytában nyert egy részben valósu- 
lást, midőn egy orosz hadtest a török felsőség alatt lévő al- 
dunai fejedelemségekbe vonult, hogy elfojtsa az ott is kitört 
forradalmi mozgalmakat. § hogy ez, mi a török birodalomra 
nézve ténynyé vált, megtörténhetik Ausztriában is, ha a szük- 
ség úgy kivánja, Guizot, a megbukott Lajos-Fülep franczia 
király minisztere, még azon évben megmondotta. A franczia 
volt miniszter, ki összeköttetéseinél fogva az orosz diplomatia 
képviselőivel, kivált meghitt barátságánál fogva az orosz po- 
litika minden csínyaiba oly mélyen beavatott Lieven herczeg- 
nével, az ügyek állásáról teljes tudomással birt, már 1848-ki 
deczemberben mondá a német parlamentnél volt követünknek, 
Szalay Lászlónak, midőn ez őt régi ismeretségénél fogva Lon- 
donban meglátogatá s általa is ügyekezett magának utat 
nyitni az angol kormányférfiakhoz: , Uram, igazítsák el önök 
viszályaikat Ausztriával, különben nyakukra megy az orosz 
interventio." 

És a mit a franczia státusférfiú 1848-ban megjósolt, Er- 
délyre nézve, mint már elbeszéltük, ténynyé lett az 1849-ki 
februárban. A dolgon mit sem változtat, hogy az osztrák mi- 
niszterium akkor, a kremsiri országgyűléstől kérdőre vonat- 
ván, a tényt a maga hozzájárulása nélkül álliítá történtnek, s 
a muszka interventiot Ausztria szerencsétlenségének tartó 


1849. April. 


Az interven- 
tio elvileg 
rég el van 
fogadva. 

1849. April. képviselők előtt nem általlá mondani: ,hogy a kormány az 
I oroszok betörését Erdélybe sajnálatos eseménynek tartja, s e 
szerencsétlenséget egyedül az Erdélylyel való közlekedés tel- 
jes megszakadása okozta légyen." Akkor ugyan azt híresz- 
telték mind a miniszterek, mind az Erdélyben létező osztrák 
tábornokok, — s e híresztelések nyomán még a kül diplo- 
matiai ügyviselők is úgy tudósították erről illető kormányai- 
kat, — miképen a muszkákat egyedül Szeben és Brassó váro- 
sok polgárai hivták volna be, hogy városaikat a netalán betörő 
magyar hadak pusztitásaitól megóvják; és Puchner, a csá- 
szári hadak vezére, csak azért egyezett volna meg a polgárok 
e kérelmében, mert e városokból a maga hadait mind ki 
akarván vonni a magyarok ellen, a polgároknak védelmet nem 
nyujthatott: ezeké tehát a muszkák bejötte miatt a felelősség. 
S azóta tudjuk, hogy b. Puchner altábornagy csakugyan 
tartatott is a szász és oláh főnökök által decz. 31-kén gyülést 
Szebenben, melyből egy kérelem indíttatott Lüders tábornok- 
hoz az Oláhországban lévő orosz hadak parancsnokához, kül- 
dene néhány ezer embert Szeben és Brassó oltalmára. Tudjuk 
azt is, hogy Lüders ez iránt nyomban kérdést intézett a maga 
kormányához, melytől már január 21-kén ama választ hozta 
meg neki a futár, mikép jól tette ugyan, hogy Szeben és 
Brassó kérelmére nem hajólt; de ha az erdélyi császári sereg 
parancsnoka kér tőle segélyt, azt adja meg. Tudjuk végre 
azt is, hogy Schwartzenberg herczeg minisztertől január 
20-káról oly értelmű levél érkezett Puchnerhez, hogy az oro- 
szokat még ne híjja be; de ha behivásukat mellőzhetlennek 
látná, vagy őket már be is hívta volna: nyilatkoztassa ki az 
orosz hadak parancsnokának, hogy ezt saját felelősségére tette; 
fogadja őket barátságosan; kimenetelökről majd a két udvar 
diplomatiai uton fog intézkedni, 

Schwartzenberg miniszter e levele kétségtelenné teszi, 
hogy az interventio iránt már folyt ugyan az értekezés a két 
udvar közt, s hogy az iránt magának az orosznak kellett meg- 
tenni az ajánlatot; de hogy az olmützi udvar maga is félt el- 

fogadni a danaidák oly készséges, de következményeiben. oly 
veszélyessé válható ajándokát. Az utasitásból pedig, melyet a 
szentpétervári futár Lüdersnek hozott, világosan kitűnik, hogy 
az orosz kormány kapott az alkalmon, s maga ügyekszik Ausz- 
triát berántani tett ajánlatának elfogadására. S hogy meg- 
győzze az olmützi udvart, miképen ajánlata teljesen önzetlen, 
s reábirja őt, hogy a mi Erdélyben, egyedűl az osztrák hadi 
parancsnok kérelmére, kicsinyben történik, azt ezen udvar 
nagyban is engedje megtörténni, mihelyt szükségét érzi, Ma- 
gyarországban is: meghagyja Lüdersnek, hogy mihelyt nyuj- 
tandó segélye Erdélyben feleslegessé válandik, azonnal vonja 
vissza hadait Oláhországba. 

És valóban, Ausztriának volt is oka félnie, s a maga füg- 
getlensége, nagyhatalmi tekintélye s becsülete nem különben 
mint az európai súlyegyen tekintetében miért vonakodnia, 
elfogadni a színleg oly nagylelkű önzetlenséggel tett ajánla- 
tot. S nem csoda, hogy bár azt elvileg, vég szükség esetére, 
nem utasította is vissza, tényleges elfogadásától önmaga is 
borzadozott. Nem csoda, hogy a miniszteri tanácsgyüléseken, 
april elejétől fogva, midőn egy részről Windischgrütztől mind 
sürgetőbb kérelmek érkeztek Olmützbe a magyarországi had- 
sereg szaporitása iránt; más részről pedig az Erdélyben fegy- 
verei becsületén ejtett csorbát kiköszörűlni égő orosz czár 
nyomása is mind érezhetőbbé lett, — oly heves viták folytak 
a kérdés felett; s hogy Stadion elnökminiszter, ki az inter- 
ventio elfogadását Ausztria becsülete s tekintélye sirjának te- 
kintette, azt folyton egész elhatározottsággal ellenzé s végre, 
midőn annak többé ellent nem állhatott, szégyenében s bú- 
jában megtébolyodva, hagyta el april 12-kén a miniszteri ta- 
nács teremét. 

Midőn a magyar hadak újabb győzedelmei következtében 
Szolnoknál, Bácskában, Erdélyben s az Eger-pesti vonalon, 
Windischgrátznek bár elferdített az ügyek állapotát szépítő 
híreiből Olmützben azt kezdék sejteni, hogy a Magyarország- 
ban létező császári hadak, s azoknak szerb, oláh és szász 


1849. 


April. 


1849. April 


Ausztria ál- 
lása Német- 
országban. 


8 Hetedik könyv. Az orosz interventíio. 


nfegyvertársai" aligha elégségesek a forradalmat elfojtani, 
a nemzetet leigázni: Stadion azt sürgette, fejtse ki Ausztria 
roppant forrásaiból egész erejét; minden másutt csak vala- 
mennyireis nélkülözhető hadak gyűjtessenek Magyarországba; 
a hadvezérlet adassék más, ügyesebb kezekbe; s a hadvise- 
lésben fejtessék ki erély és munkásság ; — az interventio elfo- 
gadásáról azonban hallani sem akart s lemondásával fenye- 
getődzék. Nagy lévén a hiány ügyes államférfiakban, kik 
egyszersmind némi népszerűséggel is dicsekedhetnének: si- 
került is ötadionnak néhány napig késleltetni a végelhatáro- 
zást. Kivánata szerint, több ügyetlen vagy elaggott tábornok 
fiatalabbakkal pótoltatott, kik magokat az olasz hadjáratban 
tűntették ki; az újonczok a lehető legnagyobb erélylyel sze- 
dettek, kikből aztán s a más tartományokban nélkülözhető ha- 
dakból a Morva folyamnál, Wohlgemuth vezérlete alatt, egy 
tartalék-had gyűjtetett; — szóval, Ausztria minden erejét 
megfeszítette, 

De mind hasztalan. A nemzeti szabadságért küzdő, lelke- 
sűlt magyar sereget Windischgrátznek a harczmezőre küldött 
pibent hadakkal megszaporodott s öszpontosított ereje sem 
lőn képes megállítani diadalmas előrehaladásában. A csá- 
szári zászlók, melyek elébb Tokajig, Szolnokig, Kecskemétig 
előrenyomúltak s a magyar forradalmat hét vármegye szűk 
határaira szorították, mindenütt hátrálni kényszeríttetének. 
Erdély és a Bácska visszaszereztetett; amonnan még az orosz 
segélyhadak is kiverettek. A Tiszafüredről kiindult magyar 
főhadsereg Hatvan, Bicske, Isaszeg és Vácz mellett kivívott 
győzedelmek után a császáriakat Pestre szorította; s ennek 
megtarthatása is kétségessé lett. 

Ausztria ügyeit ezen kivül Németországban is mind több 
veszélyek fenyegették. A frankfurti nemzeti gyülés vele ba- 
tározottan meghasonlott. A porosz kabinet felhasználván 
Ausztria belső zavarait s gyöngeségét, a birodalomban első- 
ségre törekvék ; s a frankfurti parlamentnek feléje hajló több- 
sége által egy, magára nézve kedvező alkotmányt készíttetvén, 

befolyását menten szélesebbre terjesztette. Az örökös csá- 
szári méltóságot, mely az új alkotmány szerint Németország 
egységének jelképéül vala szolgálandó, s melylyel megkinál- 
tatott, egyelőre még ugyan nem fogadta el, bevárni akarván 
az egyes német tartományok kormányainak is véleményét: 
a birodalom végrehajtó hatalmát azonban, melynek élén ide- 
iglen, mint tudjuk, János főherczeg állott, addig is minden 
módon magához ragadni törekedett. És ha ez neki sikerül, rö- 
vid időn a császárságnak is birtokába juthat; minek .követ- 
keztében a büszke Ausztria a német szövetségben másod 
rangú állásba sülyed, melyből, Magyarország vég elszakadása 
esetében, még az által sem szabadulhat, hogy külön nagy ha- 
talomként lépjen ki a szövetségből. 

A német birodalmi lapok, kivált pedig a poroszországiak, 
e viszonyok közt természetesen zajos örömkitörésekkel fogad- 
ták amagyar hadak győzedelmeinek hírét; a porosz lapok egye- 
nesen ellenséges színt öltöttek Ausztria irányában. A különben 
igen mérsékelt , Constitutionelle Parlamentscorrespondenz" 
april elején állítás hogy a magyarok győzedelmei nagyobb 
örömmel üdvözöltetnek, mint adánok feletti előnyök Schleswig- 
Holsteinban ; s csak még néhány hétig tartsa magát Magyaror- 
szág, számos porosz tiszttel fog hadserege szaporodni. Hason- 
lókép nyilatkozott a , Deutsche Constitutionelle Zeitung" is, és 
több más, a porosz kabinet befolyása alatt létezett, sőt egy se- 
reg független lap is, melyek a német egységet porosz hege- 
monia alatt kivánták megalapítani. Ausztriának tehát Németor- 
szágban is azon kilátásai valának, hogy ha Magyarország tőle 
elszakad; sőt ha csak hosszúra nyújtja is a háborút: vagy Po- 
roszországgal is kénytelen harczba keveredni, vagy tűrni 
másod rangra aláztatását a német szövetségben. 

E veszélyteljes helyzetből csak két módon szabadul- 
hatott Ausztria. Ezek egyike: kibékülés a magyarokkal; má- 
sika: az orosz interventio, A bécsi s általában az osztrák köz- 
vélemény iszonyattal fordult el emettől, s határozottan az elsőt 
kivánta és sürgette. A kibékülés lehetőségéről Bécsben a ma- 

1849. April. gyarok győzedelmei közben sem kételkedének, mihelyt a már- 

(0 eziusi alkotmányirat s manifestumok visszavonatnak s Magyar- 
országnak, az 1848-ki reformtörvényei szerint, kormányzati 
önállósága eléggé biztosíttatik. Ezt sürgették a független la- 
pok, majdnem kivétel nélkül; ezt kivánta hihetőleg Stadion 
miniszter is azon esetben, ha a magyarokat az újabb erőfe- 
szités után sem sikerűlne fegyverrel legyőzni. 

A számos szózatok közől, melyek Ausztriában ez idő sze- 
rint e tárgyra nézve emelkedtek, csak egyet hozunk fel, azt, 
mely magát az , Ostdeutsche Post"-ban, közvetlen a nagy-sar- 
lói ütközet után hallatta, nem tudván még, hogy már ténynyé 
vált a vészteljes orosz interventio. , Ama régi rendszer köve- 
tése, úgymond, mely szerint nagy vonalt csekély erővel akartak 
védelmezni . . . hozta elő az utólsó szerencsétlen catastrophot. . 
Nem csodálkoznánk, azt hallván, hogy seregeink Budát és 
Pestet elhagyták s egészen a Rábáig visszavonultak, hogy ott 
erős helyzetet foglalhassanak, s az erősitéseket ott bevárván, 
vagy újabb ütközetet kisértsenek meg, vagy tekintélyes állás- 
ban békével kinálják meg az ellenfelet..Nekünk emez eszé- 
lyesebbnek látszik, mint akár bátorságot veszteni idő előtt; 
akár Magyarország koronáját Európa minden állami szabad- 
ságának örökös —, egyszersmind pedig Ausztria természetes 
ellenségének kezéből fogadni el. A mi bátorságunk még nincs 
megtörve ; reményünk még nem enyészett el, még lehetséges 
mindent visszanyerni, mi elveszett, mindent megtartani, mi 
Ausztriára nézve életföltétel. És egy már is meg van nyerve, 
ama meggyőződés, hogy Magyarországgal azon az uton czélra 
jutni nem lehet, a melyen megindultak. Tartózkodni fognak 
megvetni az ellenséget s ellene oly eszközökkel harczolni, me- 
lyek nemzeti büszkeségét még inkább emelik, kedélyét szük- 
ségkép elkeserítik. Nem szabad azt legyalázni, a kitkibékíteni 
akarunk, a kivel a természet s a történelem sokszerű kötelékei 
által összefűzve, békében kell élnünk. A népfelkelést nemlehet 
hasonló eszközzel, egy felülről szervezett felkeléssel legyőzni. 
A szlovák felkelés, melyet néhány ábrándozó szláv rendezett, 

semmiségbe merűlt; a szerb felkelés ellenben, támogatva 1849. April. 
külföldi, nem-osztrák szabad csapatok által is a török tarto- ös 
mányokból, az országot csak elpusztította, saját testünk s vé- 

rünk ellen dühösködött, hogy a három-egy királyság alkot- 

mánya szerzőinek egy drámai, . hatásteljes háttért szerezzen. 

A mint halljuk, az osztrák monarchia seregeinek fő erejét 

s diszét a lehető leggyorsabban a Rába folyamnál akar- 

ják öszpontosítani s ott Ausztria régi örökös tartományai- 

ból minden sereget egyesíteni. Ausztria becsülete koczkára 

van téve! Bátorsággal és értelemmel kell a fenyegető vészt 
lecsilapítani, a magánérdeket háttérbe szorítani, s a megha- 

sonlott testvérnéppel inkább megbékülni alkalmas időben, 

mint Ausztria jövendőjét idegen befolyásnak tenni ki marta- 

lékul s feláldozni más státusok politikájának. A közvéle- 
ménynyel szövetségben, nemes, szabadelvű institutiókra tá- 
maszkodva, Ausztria ezen harczot is becsületesen kiállandja. 

De az elleneink feletti győzedelmet a közkivánatok elfojtásá- 

val, az institutiók csorbitásával megvásárolni annyit tenne, 

mint a physikai előnyt az erkölcsi veszteségnek, az anyagi 
nyereményt az erkölcsi gyalázatnak elejébe tenni!" 

De bár mennyire kivánta is a békét az osztrák közvéle- 
mény, mit használt az, mondják, ha a magyarok békülni nem 
akartak? Hát csakugyan a nemzet vetett volna akadályokat 
a kibékülés elébe? Ugy hiszszük, nem fölösleges e kérdést egy 
kissé bővebben meghányni, mert máiglan sok elfogultság léte- 
zik a körül, ugy benn az országban, mint azon kivül. 

Nem akarjuk ismételni, mit elbeszélésünk folytában bősé- 
gesen előadtunk, hányszor jártak minisztercink s országgyű- 
lési küldöttségeink Innsbruckba, Bécsbe, a kiegyezkedés végett 
s mindig süker nélkül; sem azt, hogy maga a püspöki kar 
is eredménytelenül tett ez iránt lépést az Olmützbe költözött 
udvarnál. Elhallgatjuk azt is, mily aggodalom s levertség 
terjedt el a nemzetben, midőn a szerbeket, horvátokat, szá- 
szokats oláhokat felülről jött izgatások következtében egymás . 
után fellázadni, Temesvár és Arad 3 őrségét s a katonai ható- 

ságokat egyiket a másik után ellenségesen felkelni, s végre az 
osztrák hadakat is betörni tapasztalta; miképen csak legbe- 
csesb ősi jogainak, alkotmányának, nemzeti önálló kormányá- 
nak tagadása, kigúnyolása, az ellenök szőtt fondorlatok nem 
kevesbé mint a nyilt fegyveres megtámadás által fokonként 
ébresztett elkeseredés, mondhatni, kétségbeesés vitte arra, 
hogy nyilt háborúba engedje magát ragadtatni fejedelmi há- 
zával; miképen még akkor is, midőn Windischgrütz a csá- 
szári hadakkal bevonult, a legmérsékeltebb férfiakból ment 
béke-küldöttség az országgyűléstől a császári tábornagy elébe, 
bár akkor végre volt is már hajtva az önkényesen intézett 
trónváltozás által az újabb, legéletbevágóbb sérelem a nemzet 
jogain; és csak miután ezen küldöttségnek is az mondatott: 
, lázadókkal — mert már igy nevezték a legszentebb jogairól 
gyáván lemondani nem akaró nemzetet — lázadókkal nem 
alkudozom; feltétlen hódolatot kivánok!" — csak miután 
látta, hogy az önvédelem kétségbeesett megkisértése után sem 
veszthet többet, mint tőle előleg követelnek, lépett fel elhatá- 
rozottan a harezmezőn. És tény, hogy miután a nemzet bé- 
kekisérleteivel mindannyiszor elutasíttatott, az udvar részéről 
soha sem tétetett egy őszinte lépés is a kiegyezkedésre; 
mert, mit annak lehetne mondani, mindig csak ezen értelem- 
mel birt: mondj le jogaidról föltétel nélkül, különben erőha- 
talommal fosztalak meg. 

Már, ha most az udvar, látván, hogy a nemzet több erőt 
fejt ki jogainak védelmében, mint a háborúra készületlentől, 
bellázadásokkal elfoglalttól egyelőre várta; látván, hogy a 
szándékosan felidézett háború kétséges kimenetelű, — végre 
elhatározza magát, hogy a békére őszintén kezet nyujtson: 
kiés mi alapon képes állitani, hogy a nemzet, bár néhány 
győzedelmet vívott is már ki, elég könnyelmű s elbizakodott 
lesz vala, ellökni magától a kibékülésre nyujtott kezet? 

Volt, kétség kivül, egy párt a nemzetben, mely a multak 
által elkeserítve, a nyert győzedelmek által elragadtatva, azt 
kiáltozta: győzedelmeink közepette gyávaság a békéről szó- 

lani ; "sérelmeinket meg kell boszúlnunk; a véggyőzedelem 
bizonyos; s ha nem volna is az, veszszünk inkább, mint 
béküljünk! Szóltak így többen, igaz, midőn a békepárt már- 
czius végén élénkebben kezd vala mozogni. 

De e szólásmód a többségnél csak azt akarta jelenteni, 
hogy miután annyiszor süker nélkül kisértettük meg a békülést, 
többé mi arra nem tehetünk becsülettel kisérletet. 

Ám tette volna meg csak az udvar az első lépést a békü- 
lésre, — mi a multak után bizonyára őt illette ; és tette volna 
meg azt oly módon, hogy őszinteségéről s a nemzeti alkot- 
mányos jogok tiszteletben tartásának szándokáról elég bizto- 
sitást nyujtson: nagy valószinűséggel állíthatni, hogy még az 
eddig amugy beszélők nagyobb része is kész leend vala a fe- 
ledés fátyolát vetni a multakra s elfogadni a biztosított békét. 

A nemzet értelmisége többségéről, mely csak szomorú 
kénytelenségből, csupán, mivel az udvar eddig békélni nem 
akart, viselte az önvédelmi háborút, kétséget sem szenved hogy: 
ha az udvar most a nemzeti becsülettel megférő, biztos békét 
ajánl, örömmel ragadja meg a feléje nyujtott kezet, jól tud- 
ván, hogy kivívott győzedelmei még koránt sem eldöntők ; 
s ha sikerűlne is még nagyobbakat nyernie: Európa jelen 
körülményei közt, magára hagyatva, és sem más külhatalom, 
sem a mindinkább csilapuló kül forradalmak által nem gyá- 
molítva, az egész külföldtől teljesen elzárva, vég elszakadását 
s függetlenségét alig fogná kivívhatni Ausztriától; mely, 
ha maga velünk nem birna, mint már az erdélyi orosz 
interventio kétségtelenné tette, kül szövetségesektől támo- 
gatva fogná ellenünk mind untalan megújítani a háborút. 
És hogy ily kül interventio most, midőn nem egyik vagy má- 
sik hatalomtól, hanem a trónokat megingatott forradalmi 
szellemtől félthették arégi státus-rendszerre alapított súly- 
egyent, nagyobb nehézségekre találna a nyugoti hatalmak- 
nál —, kik követeinket elfogadni sem akarták ; kiknek egyike, 
s épen az, melytől ezt várni lehetett volna, maga is interve- 
niált Rómában a népszabadság elnyomására; másika, mint 

Ausztriának régi szövetségese, ennek nagy hatalmi állását 
minden áron fentartani óhajtá —: ki hitte volna komolyan, 
ha csak egy pillanatigis higgadtan, szenvedély nélkül fontolja 
meg a politikai viszonyokat? 

Úgy hiszszük tebát, ha az udvar, tévedései után meg- 
térve, őszintén tesz kisérletet a nemzeti becsülettels jogokkal 
megférő békére: azt a nemzet értelmiségének többsége kész- 
séggel fogadta volna minden akadályok daczára, melyekkel 
azt egyesek, s ezek is talán csak addig, mig gyanújok el nem 
oszlattatik, meggátolni törekedtek volna. 

De a kormányoknak, uralkodóknak hagyományos balvé- 
leménye, hogy gyöngeség és hiba, méltányolni aközvéleményt, 
engedni a népeknek, még akkor is, ha ezek részén áll a jog 
és igazság. A hatalmasokban neveltetésök s helyzetöknél fogva 
rendesen sokkal erősebben ki van fejlődve a büszkeség, sőt 
a gőg, kevélység és a dacz érzéke, mint a méltányosságé, az 
igazságé s engedékenységé. És itt is ez volt az eset. Az udvar 
a békekisérlet helyett az önvédelem terén álló alattvalóival, 
daczára Stadion miniszter, Welden altábornagy és több más 
mérsékelt férfiak tanácsának, elfogadta végre az interventiot, 
melyet Miklós czár, mióta hadainak Erdélyből lett kiűzetésé- 
ről értesült, mind követelőbb módon tolt vala fel reá. 

De — mondják a magyar nemzeti ügynek nemcsak 
ellenségei, hanem számos barátai is — april 14-ke, a független- 
ségi nyilatkozat után, az osztrák kabinet, akarta nem akarta, 
kénytelen lőn tenni a mit tett. Reá nézve már a német- 
országi ügyek s viszonyok miatt is életkérdéssé vált, a hábo- 
rút Magyarországon mennél elébb bevégezni: miután pedig: 
Kossuth a függetlenségi nyilatkozattal a kibékülésre vezethető 
minden hidat felszedett, az osztrák udvarnak, ha még mint 
nagy hatalom akar élni, nem maradt más választása, mint az 
orosz interventio." 

Az okoskodás színleg erősnek látszik. S valóban, mióta 
a függetlenségi nyilatkozat híre Bécsbe feljutott, a közvé- 
lemény ott nagy változáson ment keresztül. Még azok is, 

kik elébb, kivált mióta a muszka interventio lehetőségének 
híre szárnyalni kezdett, minden áron békülni óhajtottak, las- 
sanként magokba fojták iszonyukat az interventiotól s arról, 
mint elkerülhetetlen szükségről kezdének szólani. Több lap 
szinte örvendve mondá, hogy ,a függetlenségi nyilatkozattal 
többet nyert Ausztria, mint a magyarok eddigi győzedel- 
meikkel; hogy az Bécsben a rokonszenvet a magyarok iránt 
még az alsó rétegekben, még a szabadelvűeknél is megsem- 
misítette ; . .. hogy legdühösebb ellensége sem árthatott volna 
Kossuthnak többet, mint ezen határozat, mely sok elkábitott- 
nak kinyitotta szemeit s még az oroszoktól való iszonyodást 
is megcsökkentette." 

És mind ezekből aztán ama téves következtetést vonják 
le hogy, ha a függetlenségi nyilatkozat közbe nem jő vala, 
az orosz interventio sem történt volna meg. Sőt hazánkfiai közt 
is voltak s vannak számosan, kik az orosz interventiot a függet- 
lenségi nyilatkozat következményének tartják s e miatt fennen 
kárhoztatják annak szerzőjét. Görgeynekis ez volt legerősebb, 
legcsatányosabb ütege Kossuth elleni fondorlatainál. 

Hogy ezóta a bécsi közvélemény rokonszenve a magyar 
ügy iránt elenyészett, kétségtelen; s bizonyos az is, hogy en- 
nek oka a függetlenség nyilatkozatában rejlik. Azt hitték, 
hogy a két dolog, mely körülbelül egy időben történt, szük- 
ségkép okozati kapcsolatban van egymással. És ámbár a füg- 
getlenség nyilatkozatának híre csak május 3-kán jutott fel 
Bécsbe;") mivel értesültek, hogy az már april 14-kén tör- 
tént, az orosz interventio pedig szinte csak e napokban lőn 
hivatalosan nyilvánossá : azt hitték, az udvar arról, mi Deb- 
reczenben april 14-kén történt, nyomban értesült, s nyakra 
főre megkötötte a szerződést az orosz czárral, melyet csak a 
május 1-jén megjelent hivatalos lap hozott tudomásukra. Ezen 
okoskodás még könnyebben tévedésbe ejtheté hazánkfiait, kik 


$) Lá. Magenis Arthur angol ügynök levelét Palmerstonhoz. Bécs- 
ből, május 4-ről. Correspondence relative to the affairs of Hungary 
1847—1849, 1. 193. sz. 170. 

1849. Apl. az april 15-kei , Közlöny"-ből országszerte mindjárt értesültek 
a függetlenségi nyilatkozatról; az orosz interventio híre pe- 
dig, mivel a bécsi hivatalos lap, mely azt május 1-jén hirdette, 
hozzánk be nem jutott, csak junius közepén s még ekkor is 
igen kétségesen kezd vala terjedni az országban. 

Az orosz interventio körül ama két kérdés sokáig fog- 
lalkodtatá a közönséget: hogy Ausztria kérte-e, vagy az 
orosz ajánlotta a segélynyújtást? — és mikor határozta el 
magát arra a bécsi kabinet? . 

Mi az elsőt illeti: , Tudva van — úgymond egy német 
iró ") — hogy a két állam védelmezői, máiglan vitatkoznak a 
felett, vajjon Ausztria jelent-e meg zsákban és hamuban a 
czár trónja előtt, kiesdekelni könyörűletét; vagy Miklós czár 
kereste a beavatkozást, hogy aztán szabad kezet szerezzen 
magának szemben Áusztriával az aldunai tartományokban. 
Tudva van azis, hogy a két fél védei s magasztalói, a kér- 
désre vonatkozó okmányokat, melyek mindent felvilágosíta- 
nának, visszatartóztatják, vagy mivel azokat közölni nem 
akarják, vagy, mi valószínűbb, mivel azokat közölni nem ké- 
pesek. A keleti háború folyama mindazáltal e tekintetben 
egynémi homályt felderitett, s a felett többé nem lehet kétség, 
hogy Miklós csak azért akarta megmenteni Ausztriát, hogy 
kezeit megkösse, s általa másféle mentő terveiben ne gátol- 
tassék." 

Az időre nézve, melyben az osztrák kabinet az orosztól 
megajánlott segélyt véglegesen elfogadta, bajosabb a válasz; 
miután a kabinettanács jegyzőkönyveit mély titok homálya 
fedi, alig lehet határozottan kijelölni a napot. Ha mindazáltal 
egykor e jegyzőkönyv napvilágra kerül, aligha nem april 
12-ke fog abból kitűnni az interventio végleges elfogadásának 
napjául, mint a mely napon t.i. az e lépést oly hevesen el- 
lenző Stadion miniszter elmeháborodásának szerencsétlensége 


$) W. Rüstow: Geschichte des ungarischen Insurrectionskrieges. 
Zürich 1860. II, 58. 

történt. De ha még nem lehet is az osztrák kabinet e határo- 
zatának napját egész bizonyossággal kisütni: annyi adatunk 
azonban már is van, mennyi annak kétség alá nem eshető ki- 
mutatására kell, hogy az orosz interventio végleges elhatáro- 
zása megelőzte a függetlenségi nyilatkozatot. 


Miklós czár, mint fentebb láttuk, kapott az alkalmon, 
mely beavatkozása iránt ápolt kivánatát létesítheti, s Lüders- 
nek, az Oláhországban lévő orosz hadtest parancsnokának, az e 
végett hozzá intézett kérdésére, január közepe táján oly uta- 
sítást küldött, hogy, csupán az erdélyi osztrák hadiparancsnok 
kérésére is, azonnal menjen be egy hadosztálylyal Erdélybe. 
És mióta a tízezernyi orosz hadosztály Erdélybe tényleg be- 
ment, a diplomatiai érintkezés e tárgyban mind sűrübb lett a 
két udvar között. Midőn pedig a czár értesült, hogy hadai 
Erdélyből az osztrák hadakkal együtt kinyomattak, meggyő - 
ződvén, hogy a felkelt magyarok erejét csak túlnyomó töme- 
gekkel sikerűlhet megtörni; egyszersmind pedig a fegyverei 
fényén ejtett foltot is óhajtván letörűlni: márczius folytában 
újabban sürgeté segélye elfogadását. Ez időből különösen 
azon ajánlatát említik, mely szerint, saját lengyel tartományai 
békéjének érdekében kivánatát fejezte volna ki, a Lengyel. 
országban tanyázó két hadtestét Galicziába küldeni; nemcsak 
hogy e tartomány békéje a netalán oda is betörhető magyar 
hadak ellen megőriztessék, hanem azért is, hogy onnan az 
osztrák hadakat mind a magyarok ellen lehessen fordítani. 
De az osztrák kabinet csak abban egyezett meg s az iránt in- 
tézett kérelmet a czárhoz, hogy Galiczia és Bukovina határai- 
nál ugyan, de orosz földön vonassanak össze ama hadak, s 
tartassanak készen az esetleg szükségessé válható segélynyúj- 
tásra. A czár teljesíté a kérelmet, 3-ik és 4-ik hadtestét déli 
Lengyelországban, Volhyniában és Podoliában vonatván össze. 
Egyszersmind azonban tudtára adatá az olmützi udvarnak, 
hogy a segély módjának s mennyiségének meghatározását 
magának tartja fenn; s előleg is kijelenti, hogy hadainak 

önállólag s tömegesen, nem pedig az osztrák hadak közt szét- 
osztva, kellend működniök. 

Az osztrák seregeknek april elején szenvedett vereségei 
azonban végre legyőzték az olmützi kabinet vonakodását, s a 
segélyajánlat — úgy látszik az isaszegi ütközet hírére, az 
april 12-kei tanácsban, — véglegesen elfogadtatott. Egy hi- 
vatalos tudósítás szerint, az osztrák kormány april 15-kén 
kérte a czárt, küldene az aldunai tartományokból 30,000 em- 
bert Erdélybe "). 

Hihetőleg ezen kérelem következtében utazott april 
20-ka táján, nagy titokban, Berg tábornok, a czár segédje, 
Olmützbe ""). A czár világosan látta az osztrák kabinet ké- 
relméből, mennyire irtódzik Ausztria azon gondolattól, misze- 
rint oly módon mentesse meg magát az oroszok által, hogy e 
megmentetése az egész világnak nyilván tudtára essék. A 
czár ellenben ennek közönséges tudomását épen érdekében 
látá feküdni, s akként válaszolt az olmützi udvarnak, hogy ő 
ily részletes segélytől semmi eredményt sem vár: gyökeré- 
ben, s oly nagyszerű erővel kell elfojtani a lázadást, hogy az 
magát eleve is elborítva érezvén, bátorságot se érezzen ma- 
gában az ellentállásra, s végkép elfojtassék. Ismétli, hogy 
egyelőre legezélszerűbb, az orosz hadak által Galieziát és 
Bukovinát megszállatni, hogy az ott lévő osztrák hadakat is a 
magyarok ellen lehessen fordítani; e közben aztán véglegesen 
megtörténhetik az egyesség az orosz seregek működésének 
módja és beküldendő száma felett. Mihelyt a szerződés ez 


t) Bericht über die Kriegsoperationen der russischen Truppen ge- 
gen die ungrischen Rebellen im Jahre 1849. Nach officiellen Nuellen zu- 
sammengestellt von H. v. N., kais. russ. Obristen des Gen.-Stabes. Berlin, 
1851. April 15-dikéről Ponsonby angol követ is így ir Palmerstonhoz: 
....the Austrians would be supported by the Russian arms, and have a 
very great chance of successes; but ít is, I presume, much to be desired 
that no such combination of force should be called into being.  Corres- 
pondence relative to affairs of Hungary. 180. 

") Buchanan Palmerstonhoz april 25-kén. Correspondence stb. 

iránt meg lesz kötve, a czár nem fog késni a rendelkezésére 
álló egész fegyverhatalmával fellépni. 

E tárgyalások következtében gr. Nesselrode orosz kül- 
ügyminiszter , már april 27-kén a következő körlevelet intézte 
a küludvaroknál lévő orosz diplomatiai ügynökökhöz: , Ma- 
gyarország felkelése az utolsó időkben oly haladást tett s oly 
fejleményt nyert, hogy Oroszország nem maradbat tovább 
annak közönyös nézője. Az osztrák erő különféle pontokon, 
hol a birodalom határainak védelmi szüksége által vannak 
letartóztatva, pillanatnyilag elégtelen lévén, a felkeltek főse- 
rege a Tisza partjairól lépésenként a Dunáig haladt előre. 
Majdnem egész Felsőmagyarország és egész Erdély az ő ha- 
talmokba esett. Ugyanazon időben az ő felforgató terveik 
köre is aránylag oly mértékben tágult ki, a milyenben hadi 
munkálataik terjedtek. A kizárólag magyar mozgalom, terjed- 
tebb horderőt nyert. A lengyel kiköltözöttek jelenléte által, kik 
a magyar hadseregben egész hadtesteket képeznek, melyek oly 
egyének által szervezvék, mint Bem és Dembinski, kik korlátlan 
hatalommal határozzák meg a támadás és védelem terveit, — 
a magyar lázadás alapjává lett a nyíltan előkészített felkelés- 
nek Lengyelországban. Elébb azt Galicziában remélik kitö- 
résre érlelhetni, s utóbb esetleg a mi tartományainkban is. A 
fondorlatok és forradalmi bujtogatások szerzői a felkelés mag- 
vát már elhintették Galicziában és Krakóban ; Erdély vidékén 
pedig, a moldva-oláh elégületlenek felbátorítása által meg- 
gátolják a dunai fejedelemségek belbékéjére irányzott, Török- 
országgal egyesülten tett törekvéseinket; s határaink terjedt 
vonalán az izgatottság és forrongás folytonos állapotát tart- 
ják fenn. 

nÍly viszonyok hosszabb tartama lehetetlen, hogy ne 
veszélyeztesse legdrágább érdekeinket. Oly bonyodalmakat 
rejtenek azok méhökben, melyeket a legközönségesebb eszé- 
lyesség is megelőzni parancsol. 

, Más részről az osztrák kormány, jelen politikai helyze- 


tének esetleges nehézségei miatt, a jelen pillanatban, a nélkül, 

1849, Aprü, hogy területének más, nem kevesbbé fontos részeit védetlenűl 
TNS hagyná, nem lévén képes a lázadók ellen indítani mindazon 
erőt, melyre szüksége volna, a császárhoz fordult, forma sze- 
rinti kérelmet intézvén hozzá: segítené őt, valamivel elébb 
elfojtani a felkelést, mely egyszerre mind a két birodalom 
nyugalmát függőben tartja. Ezen érdekben, mely mind a ket- 
tejöknek közös, a két kabinetnek önkényt találkoznia kellett 
egymással, és a köztök megállapított egyesség következtében, 
hadaink immár Galicziába mentek, hogy részükről is közre- 
munpkáljanak a forradalmi tűzhely eloltásának gyorsítására. 
nA kormányok, melyeknek szintúgy, mint nekünk érde- 
kében fekszik a társaság nyugalma, mely Magyarországban 
felforgattatott, vagy szomszédságában a legféktelenebb dema- 
gogia által fenyegettetik, reméljük, nem fogják balra magya- 
rázni az indokokat, melyek. bennünket cselekvésre indítanak. 
A császár, bár kilép is, élénk sajnálkozására, ama szenvedő- 
leges és váró magatartásából, melyet máiglan megőrzött, nem 
kevésbbé marad hű elébbi nyilatkozatainak szelleméhez. És 
valóban, midőn kijelenté, hogy minden államnak elismeri a 
maga jogát, tetszése szerint határozni politikai alkotmánya 
felett, és midőn óvatosan tartózkodék beavatkozni azon átala- 
kításokba, melyeket kormányzatuk formájában és belső szer- 
vezkedéseikben végrehajtottak: ő felségének mindig volt 
arra gondja, hogy fenntartsa magának a cselekvés teljes sza- 
badságát azon esetre, ha a szomszédforradalmak visszahatása 
saját biztosságát veszélyeztetné, és a határainál berendezett 
egyensúly az ő kárára megzavartatnék. Már pedig hogy a mi 
belső biztosságunk fenyegetve létezik azáltal, mi Magyaror- 
szágban történik és készül, világosan kitűnik magoknak a, fel- 
kelteknek bevallott terveik s törekvéseikből; és minden sére- 
lem, mely e részről az osztrák monarchia épsége és egysége 
ellen történik, sérelem egyszersmind a területi birtok azon álla- 
pota ellen is, melyet ő felsége a szerződések szelleme és betűje 
szerint szükségesnek hisz az európai egyensúlyranem kevesbbé 
mint saját státusaira nézve. Egy független Magyarországot, 

feltéve, hogy némi múlékony okok engednének is neki néhány 1849. April. 
napi életet, bizonyára senki, a ki Ausztria hatalmát s erőfor- 
rásait ismeri, nem fog képesnek tartani arra, hogy magát 
hosszan fenntartsa. De ha csak egy időre emelkednék is fel 
az anarchián, mely alapjáúl szolgál, s áthatva azon ellenséges 
szellemtől, mely főnökeit Oroszország ellen lelkesíti, reánk 
nézve nem kevesbbé súlyos veszélyt képez, melynek nagyobb 
arányokban való növekedését egyátalában nem engedhetjük 
meg. Midőn lengyel tartományainkat s a Dunával szomszédos 
egész vidéket az azok háborítására szervezett propaganda át- 
kától megőrzi, és az osztrák kormányt, a státusai azon részei- 
ben, a békének mennél elébbi helyreállításában, a hozzánk 
intézett kérelme szerint segíti: azt hiszi a császár, hogy nem 
csak a maga, hanem egyszersmind az európai rend és nyuga- 
lom érdekében cselekszik." ") 

A közlött adatok s okmányok korántsem elégségesek 
ugyan arra, hogy az osztrák és orosz udvarok közt a segély- 
nyújtás tárgyában lefolyt alkudozások menetét részletesen s 
világosan szemünk elébe állítsák; egyet mindazáltal minden 
kétségen felül helyeznek, azt t.i. hogy midőn a függetlenség 
s trónvesztettség nyilatkozata történt, s még inkább, midőn az 
Bécsbe, Olmützbe hírül ment, — mi a közlekedés nagy aka- 
dályai miatt csak april végnapjaira esik, — az orosz interven- 
tio már nem csak tárgyaltatott, hanem véglegesen el is hatá- 
roztatott volt a két udvar által. Nagy tévedés ennél fogva azt 
hinni, hogy a függetlenség nyilatkozata hozta nyakunkra az 
orosz interventiot, s ha amaz elmarad, ez sem vala megtörté- 
nendő. A függetlenség nyilatkozata s a muszka beavatkozás 
közt semmi okozati kapcsolat nem létezik. Bár a két politikai 
tény körülbelül egy időben történt, egyiknek szerzői semmit 
sem tudtak, nem tudhattak a másik szerzőjének szándékairól. 
És a mit sokan okozatnak mondottak, végre is elébb lett 
ténynyé annál, mit amaz okának tartottak. A két udvar mind- 

azáltal kétségkivűl utólagosan is nagy örömmel fogadta a füg- 
getlenség nyilatkozatának hírét; mert, mivel a segélynyújtás 
módja s részletei, a beküldendő hadak száma, élelmezése stb. 
iránt az értekezletek még nem voltak befejezve, az illető ka- 
binetek későbbi okmányaikban, melyekkel az interventiot a 
világnak tudtára adták, a függetlenségi nyilatkozattal is indo- 
kolhatták elébb kelt elhatározásunkat. 

A bécsi kabinetre nézve azonban még ezen esetnek sem 
volt helye. Bécsbe csak május 3-kán hozták meg a függet- 
lenségi nyilatkozat hírét az april 27-kén kelt pesti lapok "), s 
a hivatalos , Wiener Zeitung" már május 1-ső napján igtatá 
lapjaiba az osztrák-orosz szövetségről szóló tudósítást. 

Úgy hisszük, ezen adatok teljesen elegendők annak be- 
bizonyítására, hogy az orosz segedelmének kérése a független- 
ség nyilatkozata előtt el volt határozva, tehát hogy e nyilatko- 
zat egyátalában nem volt oka a bekövetkezett interventionak. 
Ebből pedig az következik, hogy a muszka interventio 
Ausztriára nézve nem volt elkerűlhetetlenűl szükséges; ha- 
nem hogy e közt és a kibékülés közt még teljes választási 
szabadsága volt a kabinetnek. Egynémely bécsi lap már 
april végén, még mielőtt a függetlenségi nyilatkozat híre 
oda feljutott, s még inkább május elején erőnek erejével el 
akarta ugyan hitetni a közönséggel, hogy a kibékülés lehetet- 
len s csak a muszka segedelemben van üdv Ausztriára nézve. 
Bizonyos azonban, hogy e sugallott lapok csak akkor szólot- 
tak így, midőn az interventio már el volt fogadva. Mit pár nap 
előtt, mint felette veszélyest, Ausztria becsületével meg nem 
férhetőt, magok is lehetetlennek állítottak, a befejezett tény 
után mint egyedüli lehetőséget állították közönségük elébe. E 
közönséget tudniillik, mely april utolsó tizedében, midőn az 
interventio valósúltának híre mind bizonyosabban kezde szár- 
nyalni, méltán elégedetlennek, izgatottnak mutatkozott, szük- 

ségkép" csilapítani kellett, hogy a már változhatlan dolgot 
önmegadással fogadja. 

A függetlenség nyilatkozata tehát egyátalában nem szol- 
gálhat mentségéül a kabinetnek, mely e nyilatkozat előtt sem 
tett soha kisérletet a békés kiegyezkedésre. És mivel ezt, 
mire különben sem ideje, sem alkalma nem hiányzott, tenni 
elmulasztotta, védőinek s mentőinek azt sincs joguk állítani, 
hogy a győzedelemittas magyarok szintoly büszkén s elbizot- 
tan utasítottak volna vissza minden békeajánlatot, mint azt az 
év elején, győzedelmes betörésekor Windischgrütz tette volt. 
És ha ezt mégis állítanák, az nem lenne egyéb puszta gyanú- 
sításnál olyanok részéről, kik a felszínen úszó tajtéktól nem 
látják a tiszta vizet. 

Talán hivalkodó beszédnek látszhatik, arról szólani, vaj- 
jon hajlandó lett volna-e a magyar nemzet elfogadni a békés 
kiegyezkedést, ha avval alapjogainak biztosítása mellett megki- 
náltatik ? De érintetlenűl e kérdést sem szabad hagyni, mivel 
nemcsak akkor, midőn az orosz interventio ténynyé vált, ha- 
nem még a katastroph után is, mely a nemzetet érte, sokszor 
lehetett hallani ama gyanúsítást: hogy hasztalan volt volna az 
udvar részéről minden békekisérlet; a magyarok, mihelyt a 
Tisza mögött annyi erőt gyűjtöttek, hogy már támadó mun- 
kálatokat is kezdhettek, sőt a roszúl vezetett császári hadak 
ellen némi győzedelmeket is nyertek, elbizakodottságukban 
kevélyen utasítottak volna vissza minden ajánlatot; az ő czél- 
jok elszakadás volt Ausztriától, mit az oly közönséges és oly 
nagy örömmel fogadott függetlenségi nyilatkozat által nyilván 
elárultak. 

Hogy mi történt volna, ha az udvar méltányos feltételek 
mellett s őszinte szándékkal békeajánlatot tesz a nemzetnek, 
ki tudná megmondani? A sejtelmek erre nézve azon szem- 
pont szerint különbözők lehetnek, melyből az akköri viszo- 
nyokat s állapotokat tekintjük. És bár tagadni nem lehet, 
hogy a nemzet nagy tömege örömmel, sőt lelkesedéssel lát- 
szott is fogadni a függetlenség nyilatkozatát: bizonyos az is, 

hogy ezen öröm aligha fejezett ki egyebet, mint azt, hogy a 
jogaiban mélyen sértett nemzet e nyilatkozatban az igazság 
ösztönének s a maga erkölcsi érzetének kielégítését találta ; 
e mellett azonban az értelmiség nagyobb része, a nép öröm- 
mámorának közepette s fegyverszerencsénk tétőpontján is, el 
nem fojtható aggodalommal tekintett a végkimenetelre, kész 
visszavonni april 14-dikét, mihelyt a márczius 4-dikét vissza- 
vonva látja. 

És komolyan véve, mondhatni-e egyébnek april 14-két, 
mint az elkeseredéstől kisajtolt tiltakozásnak a márczius 4-kei 
manifestum ellen; mint ezen halálos itélet hallattára az iszo- 
nyattól megragadott nemzet felkiáltásának, hogy még él, élni 
akar s el van tökélve végerőfeszítéssel is megvédeni életét? 
A függetlenségi nyilatkozat a kibékülést szintúgy nem tette 
lehetetlenné, mint a márcziusi manifestum. Igaz ugyan, hogy 
Kossuth, felgerjedése hevében kimondta a nagy szót, melyre 
elébb senki sem gondolt, melyet sem a nép, sem a hadsereg 
nem kivánt, megelégedve lévén avval, hogy fegyverrel védi 
magát megtámadói ellen. Igaz, hogy a népnek határtalan volt 
a bizodalma s ragaszkodása Kossuth iránt, s lelkesedve is- 
métlé utána a kimondott nagy szót. De vajjon nem ragaszko- 
dott-e a nemzet hasonló, vagy talán nagyobb kegyelettel 
Rákóczy nevéhez? És ki állhat jót, hogy, az udvar egy Pálffy 
Jánost küld le, mint küldött 1711-ben pálmaággal a nemzet- 
hez, Kossuthnak, ki azt mondá, hogy isten bocsáthat reá vér- 
padot, vagy száműzetést, de azt nem, hogy alattvalója legyen 
az ausztriai háznak, — nem adja-e kezébe szintúgy a szám- 
üzöttség vándorbotját, mint adta volt Rákóczynak, ki szintúgy 
nem akart többé alattvalója lenni az osztrák háznak? Ez csak 
kisérlet után vált volna el. És bizonyára, az udvar nem ke- 
vesbbé saját, mint a nemzet érdekében cselekszik vala, ha az 
eszély s mérséklet, méltányosság és igazság, szavára hallgatva, 
mielőtt idegen hadakat hoz a nemzetre, mint a különben is 
támadó félt illeté, megtette volna e kisérletet. 

"De a kabinet, daczára Stadion miniszter ellenzésének, 
szenvedélytől elvakíttatva, s ama balvéleménytől indítva, hogy 
a hatalom kezelői becsületökkel meg nem férő gyöngeséget 
követnének el, ha hibájokat bevallva elismernék, hogy a jog 
és igazság a nép részén áll, — nem átallá az önvédelmi há- 
ború viszontagságaitól már is sokat szenvedett országot idegen 
zsoldosok dúlásainak martalékúl vetni. A czártól megajánlott 
s majdnem feltolt fegyveres beavatkozás, minden előleges bé- 
kekisérlet nélkül elfogadtatott; Ausztria Oroszország védő 
karjaiba vetette magát, bár nem minden aggodalom nélkül a 
birodalom jövendő sorsa iránt azon hatalom befolyásától, mely 
— mint az , Ostdeutsche Post" ép e napokban mondá — 
nSzintoly természetes ellensége Ausztriának, mint halálos el- 
lensége Európa minden álladalmi s alkotmányos szabadsá- 
gának." 

A hivatalos , Wiener Zeitung" május 1-jén a következő 
czikkben adta a közönség tudtára a nagy fontosságú tényt: 
nA felkelés Magyarországban néhány hónap óta oly kiterje- 
dést nyert, s jelen phasisában oly határozottan viseli jellemét 
az európai felforgatási párt minden ereje egyesülésének, hogy 
valamennyi álladalmak közös érdekében áll, gyámolítani a 
császári kormányt azon harczában, melyet ott a társasági rend- 
nek terjedező feloszlása ellen visel. Ezen fontos okokból arra 
határozta magát császár ő felségének kormánya, hogy az 
orosz császár ő felségének fegyveres segedelmét igénybe ve- 
gye, mely neki ezen császár által a legnemesebb készséggel 
s a legbőségesebb mértékben meg is ajánltatott. A kölcsönö- 
sen megállapított szabályok végrehajtása teljes folyamatban 
vagyon." 

A muszka czár viszont május 8-án a következő manifes- 
tumot tette közzé : 

nA mult évi márczius hó 14-én (ó számitás szerint) kelt 
nyilatkozatunkban értesítettük hű alattvalóinkat azon csapá- 
sokról, melyek Európa nyugotára nehezedtek. Ugyanakkor 
kijelentettük elhatározásunkat, miképen ellenségeinkkel, bár 

mely oldalról támadnának is azok, készek vagyunk harczolni 
s megvédeni az orosz név becsületét és határaink sérthetet- 
lenségét, nem kimélve saját személyünket s még szorosabban 
egyesülve a mi szent Oroszországunkkal. 

nA zavarok és lázadások azóta nem szűntek meg a nyu- 
goton. Bűnös merényletek csábiták el a hiszékeny tömegeket, 
csalékony képeivel kecsegtetvén azokat a jóllétnek, mely még 
soha sem származott anarchiából és szabadosságból. E zava- 
rok elterjedtek a keleten is a török kormány alatt lévő s bi- 
rodalmunkkal határos Moldva- és Oláhfejedelemségben. Csak 
a mi seregeink s a török hadak jelenlétének köszönhetni, 
hogy a rend ott helyreállíttatott s fentartatik. 

n De Magyarországban és Erdélyben az osztrák kormány, 
mely Olaszországban is külső s belső ellenségekkel volt elfog- 
lalva, még nem győzhette le a lázadást; sőt ez, növekedve a 
mi 1831-ki lázadó lengyeleinknek s minden. más nemzetek 
szerencselovagjainak, számüzötteinek és kóborlóinak csapatai 
által, a legfenyegetőbb kiterjedésben van. 

n E gyászos viszonyok közt Ausztria császárja hozzánk 
fordult, hogy segedelmünket kérje közös ellenségeink ellen. 
És mi azt nem fogjuk tőle megtagadni. 

, Segitségül hiván ily igaz ügy támogatására a seregek 
istenét, ki egyedül adhat győzedelmet, hadainkat megindítot- 
tuk a lázadás elfojtására s azon vakmerő pártütők megsem- 
mitésére, kik a mi tartományaink nyugalmát is bátorkodnak 
fenyegetni. 

, Isten velünk s ki fog megállhatni ellenünk ! 

nMeg vagyunk győződve, hogy ugyanez érzeménye, 
óhajtása, reménye minden orosznak, minden alattvalónknak 
egész birodalmunkban, melyet oly láthatólag véd az isteni 
gondviselés; igy fogja betölteni Oroszország a maga szent 
hivatását. (Aláirva) Miklós." 

A czár e manifestumában s gr. Nesselrode orosz státus- 
kanczellár fentebb közlött köriratában azzal indokoltatik az 
interventio, hogy a lengyel csapatokkal megerősödött magyar 

, lázadás" Oroszország békéjét is fenyegeti; a független Ma- 
gyarország, bár hosszú életre nem lehet is kilátása, Oroszor- 
szágra nézve is veszélyes; mert az alapjává lőn a Lengyelor- 
szágban tervezett felkelésnek. És hogy ezen indokolásnak 
még nagyobb súlyt adjanak, azt akarták elhitetni a világgal, 
hogy a magyar hadsereg magköve lengyelekből áll, kik ab- 
ban 25—30 ezernyi emberrel vennének részt. Egy további 
indokul még azt is említi Nesselrode körirata, hogy a forra- 
dalom által az osztrák monarchián ejtendő sérelem, egyszer- 
smind sérelme lenne azon birtokállapotnak, melyet a czár 
szükségesnek hisz az európai súlyegyen fentartására. 

Már, a mi az elsőt illeti, kétséget nem szenved, hogy 
azon két- harmadfélezer lengyelnek, kik hadseregünkben har- 
eczoltak, czélja az volt, hogy Magyarországban saját hazájok 
szabadságáért harczoljanak. Nyujtott volna-e nekik e czél- 
jokra segedelmet Magyarország, ha függetlenségét véglegesen 
sikerül kivívnia, bizonytalan. De ha ez valószinűnek vétetik 
is, alig hihető, hogy Miklós czárt főleg lengyel tartományai 
békéjének megőrzése indította volna az interventiora Magyar- 
országban. Hiszen ezt az által, ha Lengyelországot, s kivált 
annak déli részeit seregeivel megrakja, sokkal könnyebben s 
kevesebb költséggel érheti el. 

A második indokra nézve: való ugyan, hogy az európai 
állampolitikában közönségesen elfogadott tétel volt, hogy az 
ausztriai monarchiának létezése s nagy hatalmi állása szüksé- 
ges az európai súyegyen fentartására, — s mellékesen megje- 
gyezve, ezért tűrte Angolország is az interventiot. De úgy 
hisszük, Oroszország legkevesbbé volt feljogosítva, ezen érvet 
felhozni az interventio indokolására. Igen is, az európai ka- 
binetek politikája, kivált az ozmán birodalom meggyöngülése 
óta, szükségesnek tartá az egyensúlyra, hogy egy erős száraz- 
földi nagyhatalom létezzék a keleten; való az is, hogy ezen 
erős nagy hatalmi szerepre Ausztria volt kitűzve a nyugoti 
hatalmak által. De vajjon mi végre s ki ellen? Nem épen 
azért-e, hogy a hagyományos politikája szerint dél felé ter- 

1849. Május. jeszkedni sóvárgó, s magának egy ügyes, ravasz diplomatia 
s ennél még furfangósabb s veszélyesebb orosz panszláv proc 
paganda ezer ágazatú útain, fondorlatai által, a bomladozó tö- 
rök birodalomra minden áron túlnyomó befolyást biztosítani s 
alkalmilag magát annak birtokába is befészkelni törekedő 
Oroszországnak tartson ellensúlyt? Oroszországot illette-e 
tehát a szerep fentartani az osztrák monarchia épségét, mely- 
nek létezését az európai kabinetek politikája épen az orosz 
hóditási vágyak fékezése s a végett tartá szükségesnek, hogy 
a keleten bástyája legyen Európának s a civilisatiónak, me- 
lyet a világuralomra törekvő Oroszország régóta egyaránt ve- 
szélylyel fenyegetett ? 

Bizonyára, Miklós czár érvei, melyekkel az interventio 
szükségét indokolá, nem állják ki a próbakövet. Kellett tehát 
más indokainak is lenni, melyek őt e nagy fontosságú lépésre 
birták. Voltak is, kétségkivül, s pedig olyanok, melyeket be- 
vallani nem lehetett, melyeket minden áron takargatni kellett. 

A főindok épen ellenkezője volt annak, mit manifestu- 
mában s diplomatiai körleveleiben az európai súlyegyenről 
felhozott. Ő az interventio által Magyarországban egyenesen 
megrontani kivánta a súlyegyent. Ausztria lévén ama nagy- 
hatalom, melytől Európa leginkább várta, hogy, saját érdeké- 
nél fogva is, hatékony korlátokat vetend Oroszország terjesz- 
kedési vágyainak Konstantinápoly felé: Miklós czár, kiben e 
vágy, mint tudatik, szinte szenvedélylyé vált, régóta leste az 
alkalmat, mely őt képessé tegye, e vágyai létesítésének fő- 
akadályát elhárítani: Ausztriában magának állandó, biztos, 
hatékony befolyást szerezni, őt természetes ellenségéből lekö- 
telezettjévé, Törökországra vonatkozó terveire nézve aláren- 
delt szövetségesévé tenni. Azt hitte s okszerűleg kellett is 
hinnie, hogy Ausztria, általa megmentve, szükségkép az ő 
hatalmának uszályává leend s mind bel- mind külpolitikájá- 
ban kénytelen lesz oly nagy befolyást engedni az ő hatásának, 
hogy e részről nem csak akadályra nem találand többé a Tö- 
rökországot illető nagyravágyó terveinek valósításában; ha- 

nem még jó vagy rosz kedvvel nyújtandó segedelmére is szá- 
molhat a megmentett szövetségesnek. Hiszen, épen ilyféle 
avatkozások s megmentések által szerezte magának Oroszor- 
szág a múlt időkben a török birodalomra is ama nagy befo- 
lyást, mely ezt oly szánandó aléltságra s tehetetlenségre jut- 
tatta, hogy jelenleg azt teljes elnyeléssel fenyegethesse. 

Miklós czár tervei a Törökbirodalomra, — miként di- 
plomatiája magát kifejezni szokta, a ,beteg emberre" nézve, 
mint a közel jövendő tanúsítá, már érőfélben voltak. Ezeket 
a győzedelmes forradalom a Duna völgyében, mely aztán egy, 
a népszabadság alapjaira fektetett, s a kényuralommal meg- 
alkudni nem tudó, erős államot alkothatott s lánczai széttö- 
résére Lengyelországnak is sükeres segélyt nyujthatott, — 
örökre megsemmisíthette. Az általa megmentett Ausztriában 
nyerendő befolyása ellenben a Konstantinápolyba vezető utat 
oly simára egyengetheté, hogy e befolyás megszerzéséért a 
legnagyobb áldozatok sem látszának igen nagyoknak. Ezért 
tette ő maga az ajánlatot a segélyezésre ; ezért sürgette, saját 
tartományai veszélyének ürügye alatt, szinte türelmetlenül 
annak elfogadását; ezért nem egyezett meg csekély, részletes 
segély küldésében, hanem hatalmának egész roppant súlyával 
kivánt fellépni; ezért küldé is be aztán majdnem két száz- 
ezernyi hadait a legnemesebb önzetlenség színével, saját költ- 
ségein, minden jutalom s kártérítés nélkül. A befolyásban, 
melyet Ausztriára nyerni remélt, mind ezen áldozatokért bő- 
ségesen megjutalmazva hitte magát. 

És úgy látszik, teljesen érezte is az ausztriai kabinet lé- 
pésének roppant veszélyeit. Midőn a majdnem reáerőszakolt 
interventiót végre elfogadta, az orosz befolyás veszélyeinek 
csökkentése végett, eleinte csak 30,000-nyi segélyhadat ki- 
vánt küldetni. De az orosz e kérelemmel már nyerve látván 
a játékot, e kivánatnak nem engedett, s hatalmának egész sú- 
lyával akart fellépni. A lejtőn megindüúlt követ nem lehetett 
már feltartóztatni: az osztrák kabinet ezt is elfogadta, azt hi- 
vén, majd a segélynyujtás módjában, az orosz hadak felosz- 

tásában sikerűlend csökkentenie a muszka hadmívelet, s ez 
által nyerendő befolyás súlyát; s ezóta erre volt VESNÉRB az 
osztrák kabinet minden ügyekezete. 

Berg tábornok, a czár hadi segéde, april harmadik tize- 
dében Bécsbe ment, hogy az osztrák kormánynyal egyezked- 
jék a szövetséges seregek közremunkálásának módjairól. E 
tanácskozások végett a tábornok május 1-jén hg. Schwartzen- 
berg Felix kül-, és b. Cordon hadügyminiszter társaságában 
Welden fővezér hadi szállására, Pozsonyba jött. 

Az osztrák miniszterek s fővezér nézetei a segélynyujtás 
módja iránt a következőkből álltak. Erdélyben a hadviselést 
egészen az orosz hadak vegyék át, az onnan kivert s Oláhor- 
szágban lévő osztrák sereg Malakovszki alatt, ne többé Er- 
délybe, hanem a bánságba nyomúljon be. A többi orosz ha- 
dak, melyeket a czár Magyarországba küldend, ne nagy tö- 
megekben egy ponton, hanem több hadosztályokban, több 
pontokon, — névszerint egy hadosztály Ungváron át a felső 
Tiszához, a második Bártfán, Kassán keresztül a Hernád- 
völgybe, a harmadik Késmárkon s Lőcsén át a Poprádvölgy- 
be, egy negyedik Kubin felé az Árvavölgybe, egy ötödik a 
Jablonkai szoroson keresztül a Vágvölgybe nyomúljon, s leg- 
alább is e két utóbbi hadosztály, az osztrák fősereghez csat- 
lakozva, annak balszárnyát képezze, szükség esetén Komáro- 
mot zárja körül, míg az osztrákok egész erejökkel Budapest 
felé fognak tartani. Szóval, bár Oroszországot segítségül bív- 
ták, eleitől fogva féltékenyek voltak irányában, nehogy a dia- 
dalt egyedül magának tulajdonítsa; s azért mennél nagyobb 
volt az erő, melyet Oroszország síkra vezetni szándékozott, 
ők annál inkább meg akarták azt osztani s úgy intézni az 
orosz seregek műveleteit, hogy azok hasznosan működjenek 
ugyan közre, de csak mint segédhadak tűnjenek fel; az el- 
döntő főmunkálatok pedig az osztrák seregek számára ma- 
radjanak. 

De Miklós czár nem így gondolkodék. Ő eleitől fogva 
oly állást akart elfoglalni az osztrák kabinet irányában, mely 

neki azon egész befolyást biztosítsa, melyet Ausztriában bírni 1849. Május. 
akart. Ő nem segéd-, hanem főszerepet igényelt Ausztria jat 
megmentésében s ennél fogva a maga hadait is nem segéd-, 

hanem főseregnek kivánta tekintetni a magyarok elleni szö- 
vetségben. Éreztetni akarta Ausztriával, hogy a diadalt ő, az 

orosz, nyerte; és hogy alkalma se legyen Ausztriának, ezt va- 

laha csak kétségbe is vonhatni s az által hálatartozását csök- 

kenteni: főfeltételűl kivánta, hogy az orosz seregek függetle- 

nűl s főszerepben működjenek; ennél fogva pedig, ha nem 

ellenzé is, hogy legszélső jobb szárnyán egy hadosztály, a köl- 

csönös összeköttetés végett, az osztrák fősereggel egyesüljön, 

többi hadait azonban tömegesen, saját tábornokának fővezér- 

lete alatt kivánta működtetni. 

E gondolatát, természetesen, egyik fél sem akarta előleg 
világosan kimondani. Schwartzenberg miniszter már ugyan 
érlelte magában a hálátlanságot, melylyel utóbb meglepni 
szándékozott a világot; Miklós czár pedig elégűlten mérlegelé 
a befolyást, melyet Ausztriára gyakorland, s mely őt képessé 
teendi biztosan megtalálni a Konstantinápolyba vezető utat: 
de mind a ketten gondosan takargaták czélzataikat, — amaz 
az előleges hála s elismerés, emez az önzetlenség palástjával. 
Innen eredt, hogy a Pozsonyban tartott értekezletekben egy- 
átaljában nem sikerűlt a közreműködés minden részleteit 
előleg világosan meghatározni; minek aztán múlhatatlan kö- 
vetkezményei lettek ama változtatások az eredeti munkálati 
terven, melyek utóbb hol egyik hol másik fél kedve ellen vol- 
tak, és azon majdnem viszályokká elmérgesűlt félreértések, 
melyek a szövetségesek közt kifejlődtek. 

Íme tehát ez volt fő s tulajdonképeni oka az orosz inter- 
ventionak. Miklós czár meggyőződött, hogy a magyar forra- 
. dalom képes Ausztriát megbuktatni nagy hatalmi állásából s 
egy új államot alapítani a Dunavölgyén, mely kapcsolatban 
és szövetségben az európai demokrat párttal és szabadelvű 
kormányokkal, veszélyessé válhatik Oroszország nagyravá- 
gyó, világuralmi terveire nézve. Fentartani kivánta tehát az 

1849. Május. Osztrák monarchiát, melyről a világ azt hitte, hogy őre a ke- 
leten az európai érdekeknek és súlyegyennek; de a melynek 
gyöngeségét ő jól ismerte, s melyet az interventió következ- 
tében egészen a maga befolyása alá esendőnek remélt. 

Sokat beszélt a világ akkoron a jutalomról, melyet 
Oroszorság, nyujtandó segélyéért kikötött volna Ausztriától. 
Voltak, kik azt hitték, hogy Galicziát, mások kik azt vélték, 
hogy Dalmácziában Cattaro kikötőt kivánta légyen segély- 
nyujtása feltételéül. De fölösleges volt minden más jutalom; 
Miklós czár teljesen megelégedett azon befolyással, melyet az 
interventió következtében Ausztriára nyerendőnek hitt. 

És ezen, kétségtelennek tartott befolyás mellett még egy 
más, amannál talán nem kisebb fontosságú előnyre is számí- 
tott a czár, mit neki az interventió már magában is elmarad- 
hatlan következmény gyanánt biztosított, s mi a Törökor- 
szágra vonatkozó terveiben hatékony tényezőként szerepel- 
hetett: értjük az interventió által az egész déli szláv fajra s 
minden más óhitűekre gyakorlandó erkölcsi hatást. E nyere- 
ményt neki eleve s még azon esetben is biztosította a magyar- 
országi interventió, ha netalán Ausztria a háláról megfeled- 
kezvén, befolyása alól magát kivonná s más hatásoknak en- 
gedne helyt politikájában. 

Az interventiónak szükségkép nevelni kellett azon te- 
kintélyt és rokonszenvet, melyet a muszka czár különben is 
rég óta keresett azon szláv eredetű s óhitű népek közt, me- 
lyek Magyarország határaiban s a török tartományokban lak- 
nak. E népek közt, melyek keblében az orosz propaganda az 
izgatásnak, vesztegetésnek, ámitásnak s fondorlatnak minden 
eszközeivel, titkon s a nélkül hogy azt Ausztria megakadá- 
lyozni képes volt volna, oly régóta működék; melyekben az 
orosz propaganda emissariusai, titkos ügynökei, kik közé tar- 
tozott magának e népek papságának nagy része is, a czárt 
egykori megváltójok, szabadítójok gyanánt tűntették fel; me- 
lyekben részint nemzetiségi, részint vallási rokonságuknál 
fogva az orosz iránt különben is természetes sympathiák 

teztek; melyek egyházi imáikban nem is törvényes fejedel- 
mökért, kit idegennek tekintettek, hanem az orosz czárért, 
mint egyházuk fejéért s egykori szabadítójokért könyörögtek ; 
lakjaikban a czár arczképét függeszték a Krisztusé és Szűz- 
Máriáé mellé tiszteletük, hódolatuk, sóvár fohászaik tárgya- 
ként; — e népek közt az orosz seregek megjelenése, az 
orosz fegyverek győzedelme szükséges következmény gya- 
nánt vonta maga után a czár iránti rokonszenvnek s ragasz- 
kodásnak egész az ábrándig emelkedését. 

E két nyeremény: befolyásának megalapítása a hála 
kötelékeivel magához kapcsolandó osztrák udvarnál; tekin- 
télyének ellenállhatatlan növekedése a déli szláv fajú s más 
óhitű népségek közt, oly nyeremény gyanánt tűnhetett fel 
Miklós czár lelke előtt, kinél I. Péter czár hagyományos ál- 
lampolitikája a muszka trónon még nem birt erélyesebb kép- 
viselőt, kiben ,az orosz eszme" mintegy megtestesedve léte- 
zett, — hogy más jutalomra, az osztrák monarchia fentartásáért 
hozandó áldozatai fejében, gondolnia is fölösleg volt. És va- 
lóban, Miklós, e nyereményekkel teljesen megelégedve, oly 
önzetlennek mutatta magát az osztrák kabinet iránt, roppant 
öszvegekbe s véráldozatba került segedelméért, hogy avval 
mind előleg, az interventiót a hatalmaknak hírül adó diploma- 
tiai körirataiban, mind utólag is bizvást kérkedheték. A biz- 
tosított títkos nyereményekkel óvatos, de annál számítóbb s 
ravaszabb politikájában egy hatalmas lépést tőn előre czélja 
felé, melynek tárgya Konstantinápoly s a Kelet fölötti ural- 
kodás. És, bár nincsenek is feltárva előttünk a szt.-pétervári 
kabinet titkai, egy perczig sem kételkedhetünk, hogy a ma- 
gyarországi interventióval egy időben már munka alatt volt a 
terv, mely szerint a czár, a magyar forradalom elnyomása 
után, a , beteg" török birodalom gyógyításába szándékozott 
fogni, mihelyt a kisérletre a többi körülmények is kedvezők- 
nek mutatkoznak. A magyarországi interventio vert hidat 
Mentsikow küldetésére 1852-ben Konstantinápolyba, hogy a 
nbeteg ember" gyógyítását foganatba vegye. 

Bizonyára, valamint éretlenség volna azon csodálkozni, 
hogy az orosz császár Európának zavart állapatotát a maga 
hatalmának nevelésére felhasználta; és valamint gyöngeség s 
méltósághiány volna e miatt szidalmakra fakadni egy fejede- 
lem ellen, ki ebben csak birodalma hagyományos politikáját 
követve, a maga nemzetének nagyságát s dicsőségét tartá 
szem előtt: úgy igen nagy elfogultság s elmekorlátozottság 
lenne hinni, hogy valóban az, mit a czár manifestumaiban 
mond, t. i. saját birodalmának veszélyei s az európai egyen- 
súly fentartásának óhajtása volt az ok, mely őt a magyaror- 
szági forradalom ellen fegyveres interventióra indította. 

Azonban, ha még valaki kételkedhetnék, hogy a musz- 
kát valóban az előadott indokok birták az interventióra, azo- 
kat is teljesen meggyőzheti s minden kétségeiket eloszlathatja 
azon eddigelé még kevéssé ismert okirat, mely általában nagy 
világot vet Oroszország politikájára úgy egész Európa, mint 
különösen Magyarország irányában. 1. Péter czár testamen- 
toma óta semmi sem jött nyilvánosságra, mi az orosz politika 
ismeretére nézve akár érdekesség, akár fontosság tekinteté- 
ben mérkőzhetnék ezen okirattal. Ezen emlékirat egy magas 
állású orosz státusférfiú által készíttetett a februári franczia 
forradalom után, s Miklós czárnak bemutattatván, általa s a 
birodalmi tanácstól nagy megelégedéssel s jóváhagyással fo- 
gadtatott s mintegy oly okmánynyá szentesíttetett, mely az 
,orosz eszmét" s politikai irányt híven s jellemzőleg kifejezi. 
Maga a mód is, melylyel az nyilvánosságra jutott, kezeskedik 
arról, hogy benne a szt.-pétervári udvar nézetei s érzelmei 
híven kifejezvék. Ez irat ugyanis 1848 vége felé csak néhány 
példányban kézirat gyanánt nyomatott ki, úgy látszik, egye- 
dül azon ezélból, hogy ekként bizonyos félnyilvánosságra, s 
így minden zaj nélkül, mintegy a titok fátyola alatt jusson oly 
manifestum tekintélyére, melylyel az orosz kabinet a maga 
híveinek tudtára adni szándékozott a maga nézeteit Európa 
állása s a , szent" orosz birodalom jövendője, hivatása s irá- 
nya fölött. Kellemes dolgot hiszünk tenni olvasóinknak, ha a 

fontos okmányt egész, bár egy kissé hosszú terjedelmében 
ide igtatjuk. 

nMegértésére annak, mi forog fenn ama heves lázban, 
melyben Európa szenved, a következőt kell figyelembe venni. 


nNagy ideje már, mióta Európában nincs más valóságos 
hatalom, mint a forradalom és Oroszország. E két hatalom 
egymás irányában jelenleg még békében van; de lehet, hogy 
holnap már harczban lesz egymás ellen. Közöttök semmi al- 
kudozásnak, semmi kiegyezkedésnek nincs helye. Egyiknek 
élete, a másiknak halála. Az e két hatalom közt kitörendő 
harcz kimenetelétől függ egész századokra az emberiségnek 
mind politikai, mind vallási jövendője. 


n Oroszország mindenekelőtt keresztény birodalom; az 
orosz nép keresztény, nem csak hitének igaz volta által, ha- 
nem még valami bensőbb dolog által is, mint a hit: ő keresz- 
tény azon önmegtagadása és áldozatszelleme által, mely 
mintegy alapja erkölcsi természetének. A forradalom minde- 
nekelőtt keresztényellenes. A keresztényellenes szellem a 
forradalom lelke ; ez az ő sajátságos, lényeges jelleme. A for- 
mák, melyekbe szükségkép öltözködött, jelszavai, melyeket 
időről időre felvett, minden, még erőszaktételei s bűnei is 
egyedül függelékesek, esetlegesek. De lényege nem egyéb, 
mint a keresztényellenes elv, melytől élesztetik. Ez az, meg 
kell vallani, mi neki ama félelmes hatalmat is kölcsönözte. A 
ki ezt nem érti, vakul nézi hatvan év óta azon drámát, mely 
a világ szinterén lefoly. 


nA forradalom 1789 óta minden változásain keresztül 
hű maradt a maga természetéhez ; és meglehet, hogy önmaga 
sem érzé magát életének egy pillanatában is inkább keresz- 
tényellenesnek, mint jelenleg, midőn a kereszténység jelsza- 
vát, a testvériséget, vette fel magára. Ez épen az, mi apotheo- 
sisát elhitethetné. Valóban, hallván mind azon gyermekdeden 
káromló szónoklatokat, melyek a kornak mintegy hivatalos 

nem más okból jött a világra, mint beteljesíteni az evangelium 
törvényét ? 

,És e hivatást valóban is ünnepélyesen tulajdonították 
magoknak ama hatóságok, melyek a forradalomból eredtek, 
de azon módosítványnyal, melyet az keblében létesíteni ma- 
gának fentartott; mi nem egyéb annál, hogy az emberiség és 
önmegtagadás szellemét, mi a kereszténység alapját képezi, a 
kevélység és erőszak szellemével, a szabad és önkéntes sze- 
retet a kényszerített szeretettel akarja felcserélni; és hogy 
azon testvériség helyébe, mely az isten nevében értetik és ta- 
níttatik, oly testvériséget akar állítani, melyet a felséges nép- 
től való félelem erőszakol ki. Ezen különbségek nélkül az ő 
országa valóban Krisztus országának látszik lenni. 

És ne engedjük magunkat hibába ejtetni a jóakaratnak 
azon lenéző neme által, melyet az új hatóságok eddigelé ta- 
núsítani látszottak a katholika egyház és annak szolgái iránt, 
kik nem elégedvén meg, hogy az reájok tolatik, önmagok is 
készséggel fogadják; kik a helyett, hogy elleneznék, dicsőitik 
minden hatalmaskodását, és a kik, a nélkül hogy azokat hin. 
nék, csatlakoznak minden hazudságaihoz. Ha ilyetén viselet- 
ben nem volna is egyéb számításnál, már ezen számítás maga 
is hitszegés lenne. De vannak, kik ezt meggyőződésből teszik : 
és ez még nagyobb hitszegés. Azonban előrelátható, hogy az 
üldözések nem fognak hiányozni ; mert mihelyt az engedmé- 
nyek határai áthágatnak, mihelyt a katholika egyház köteles- 
ségének tartandja ellentállani: azonnal ki fog tűnni, hogy azt 
nem teheti másként, mint visszatérése által egészen a vérta- 
núságig. Bizhatni a forradalomban, az mindenben hű és kö- 
vetkezetes leend önmagához mind végiglen. 

A februári kitörés azon nagy szolgálatot tette a világ- 
nak, hogy a csalódások minden építményeit, melyekkel a va- 
lóság elfödve volt, földig lerontotta. A legrövidebblátók is 
megfoghatják már most, hogy Európa történelme harmincz- 
három év óta nem volt egyéb egy hosszú mystificatiónál. És 
valóban, mily világ terjed el rögtön ezen egész, bár nem régi, 

s tőlünk mégis oly távol multra! Ki nem érti, például, már 
most, mily nevetséges ingénylet volt a századnak azon egész 
bölcsesége, mely magával jámborul elhitette, hogy sikerűlt 
leigáznia a forradalmat az alkotmányos exorcismus által, le- 
lánczolnia annak rettentő erejét a törvényesség egy formulája 
által? Ki tudna még kételkedni a történtek után, hogy azon 
pereztől kezdve, melyben a forradalmi elv valamely társaság 
vérébe behatott, annak minden rendszabályai, az egyezkedés- 
nek minden módjai nem egyebek kábító szereknél, melyek 
képesek ugyan egy perczre elaltatni a beteget, de a bajt nem 
akadályozhatják meg folyamában? 

n És ím az ok, miérthogy a forradalom, miután elnyelte a 
restauratiót, mely Franeziaországban, mint a tekintélynek 
utolsó romja, gyűlöletes volt előtte, — azon másik, tőle szár- 
mazott hatalmat sem tűrte jobban, melyet 1830-ban elfogadott 
ugyan, hogy Európával kibéküljön, de a melyet azonnal meg- 
semmített, mihelyt ez a helyett, hogy szolgájává lett volna, 
azt merte hinni, hogy annak urává lőn. 

, Legyen szabad ez alkalommal egy észrevételt tenni. 
Miként történhetett, hogy Európának valamennyi fejedelmei, 
valamennyi státusférfiai közt, kik azt ez utolsó időben kor- 
mányozták, csak egyetlen egy van, ki mindjárt kezdettől 
fogva megismerte, megjelölte az 1830-ki nagy csalódást, és a 
ki azóta, egymaga Európában, s egymaga talán környezeté- 
ben is, nem engedte magát általa megszállatni? Szerencse, 
hogy Oroszország trónján ül e fejedelem, kiben az orosz eszme 
meg van testesedve; és a világ jelen állapotában egyedül 
az orosz eszme van elég távolságban a forradalomtól, hogy 
józanon megitélhesse az eseményeket, melyek abból szár- 
maznak ! ; 

nMiket a császár 1830 óta előre látott, a forradalom nem 
késett pontról pontra teljesíteni. Minden engedményeket, min- 
den elvbeli áldozatokat, melyeket a monarchikus Európa a 
juliusi rendszernek, a status guo bálványa érdekében hozott, 

elfoglalt a forradalom, felhasználandó azokat a szándéklott fel- 


. forgatások javára. 


n, Németországra nézve legtovább s a legcsodálatosabb 
csalódásokat ápolták magokban az emberek. Azt hitték róla, 
hogy a rend hazája, mivel hogy békés volt, s nem akarták 
látni azon rémítő anarchiát, mely ott az értelmiségeket elfog- 
lalta s pusztította. 

n Hatvan év alatt ott egy mételyes philosophia teljesen 
felolvasztott minden keresztényi hitet, s a hitnek ezen teljes 
hiányában kifejté a mindenek felett kitünő forradalmi érzel- 
met, a szellem kevélységét, ugyannyira, hogy jelenleg a szá- 
zad ez ostora sehol sem súlyosabb, sehol sem mérgesebb, 
mint Németországban. Szükséges következmény szerint, a 
mely mértékben Németország forradalmivá lesz, olyan mér- 
tékben fog növekedni gyűlölete Oroszország ellen. És való- 
ban, a nyert jótétemények fejében a forradalmi Németország 
csak is egy engesztelhetlen gyűlölettel viseltetik Oroszország 
iránt. Úgy látszik, a gyűlölet e láza jelenleg legfőbb pontját 
érte el, mert már nem csak az értelmen, hanem még az önfen- 
tartás ösztönén is diadalmaskodott. 

Ha e gyászos gyűlölet a szánakozáson kivűl más ér- 
zelmet is ébreszthetne, úgy Oroszország bizonyára eléggé 
megboszultnak tarthatná magát azok által, mik a februári 
forradalom következtében történtek ;. mert, úgy látszik, a tör- 
ténelemben páratlan tény, hogy egy egész nép az erőszakos- 
kodásnak legfékezetlenebb perczeiben is majmolója legyen 
egy másiknak. És ne mondja senki, igazolni akarván ezen 
oly nyilván utánzott mozgalmakat, melyek Németországnak 
egész politikai rendszerét felforgatták, sőt magát annak társa- 
dalmi rendszerét is enyészettel fenyegetik, — ne mondja senki, 
hogy azok egy közönséges, őszinte érzeményből támadtak ; 
mert az előtt, ki nincs megfosztva minden tehetségétől látni a 
szembeszököt, eleitől fogva világosnak kellett lenni, hogy az út, 
melyen a feladat megfejtésére indúlt, nem egységre, hanem 
iszonyú viszályra, helyrehozhatlan vég katastrophára vezet. 

, Igen is, meg fogják ismerni, hogy. azon egyetlen egy- 
ség, mely még lehetséges a tényleges Németországra nézve, 
minővé az történelme által lett, az egyetlen komoly s létesít- 
hető egység elválaszthatlanúl azon politikai rendszerhez volt 
kötve, melyet magától ellökött. 

,Ha Németország az utolsó harminczhárom év alatt, 
" melyek történelmében tán a legszerencsésebbek, egy hierar- 
chiailag rendezett s felakadás nélkül működő politikai testü- 
letet képezett, mi módon juthatott ily eredményhez s biztosít- 
hatta azt? Bizonyára nem más módon mini, hogy azon két 
nagy hatalom, mely ez országban az egymással három évszá- 
zad óta harczoló két elvet képviseli, egymás iránt őszinte ba- 
rátsággal viseltetett. De maga ezen, oly lassan készült, oly 
bajosan megőrzött egység is vajjon lehetséges-e s tarthat-e 
oly sokáig, ha Ausztria és Poroszország a Francziaország el- 
len viselt nagy háborúk végével Oroszországgal szorosan nem 
szövetkeznek s arra erősen nem támaszkodnak vala? És ez 
azon. politikai combinatió, mely Németországnak, míg a reá 
egyedül illő egységet megadta, egyszersmind a harminczhá- 
rom évi békét is, melyet most felzaklatott, megszerezte. Nincs 
gyűlölet, nincs hazudság, mely valaha e tényt megczáfolhatná. 
Németország a tébolyodottságnak egy rohamában felbont- 
hatta azon szövetséget, mely, a nélkül hogy tőle áldozatot 
kérne, biztosította s védelmezte nemzeti függetlenségét ; de ez 
által minden erős, tartós alaptól is mindenkorra megfosztotta 
magát. 

nDe a forradalmi Németország e tekintetben még jelen- 
tékenyebb, még keményebb útbaigazítást veend, mert az őt 
még közelebbről érendi. Valóban nem gondolták meg, hogy 
megtörvén vagy meggyöngítvén minden régibb hatalmat, alap- 
jaiban felforgatván az ország minden politikai rendszerét, a 
bonyodalmak legfélelmesbikét, azon kérdést ébresztik fel, 
mely jövendője, élete vagy halála felett határozand: a népfa- 
jok kérdését. Elfeledték, hogy magában azon Németország 
szívében, melynek egységéről álmodoznak, Csehországban s 

az azt környező szláv tartományokban, hat-hét millió ember 
van, kikre nézve Németország századok óta, nemzedékről 
nemzedékre, egy perczig sem szűnt meg a külföldnél is rosz- 
szabb lenni, kikre nézve az mindig ellenség. Nem ama né- 
hány prágai tudós irodalmi hazafiságáról van itt szó, bár mily 
tiszteletes is az magában: — ezen emberek nagy szolgálato- 
kat tettek s teendenek is még hazájok ügyének; de Csehor- 
szág életere nem ebben van. A nép élete soha sem azon 
könyvekben létezik, melyeket számára nyomatnak; kivéve 
talán az egy német népet: a nép élete az ő ösztöneiben, hie- 
delmeiben rejlik ; és a könyvek, meg kell vallani, még inkább 
gyöngítésére s hervasztására, mint szilárdítására s éltetésére 
hatnak. A mi Csehországnak igazi nemzeti életéből még fen- 
maradt, az hussitai hiedelmeiben fekszik, elnyomott nemzeti- 
ségének ezen örökké eleven óvástételében a római birtoklás 
ellen nem kevesbbé, mint a német uralkodás ellen. Ez köti 
őt össze küzdelem- és dicsőségteljes multjával, ez azon lánez 
is, mely a cseheket még egyesítheti keleti rokonaikkal. 

, Nem lehet e tárgynál eléggé mulatni, mert épen ezek 
a keleti egyháznak azon rokonszenves reminiscentiai, azon 
visszatérések az ó-hit felé, melynek a hussitismus a maga ide- 
jében csak tökéletlen s eltorzított kifejezése volt; mely Len- 
gyel- és Csehország között egy magas választófalat húz, azon 
Csehország között, mely akarata ellenére tűri a nyugoti jár- 
mat, s azon pártosan katholikus Lengyélország között, mely 
a nyugotnak fanatikus követője s önnönei iránt mindig áruló. 

JnMit teend Csehország s vele a hét-nyolcz milliónyi 
morva és szlovák egy nyelvű, egy fajú nép? Független álla- 
potbá helyezendi-e magát, vagy a német egység azon nevet- 
séges keretébe engedendi magát szoríttatni, mely soha sem 
lesz egyéb a chaos egységénél? Csehország, daczára azon 
eszméknek, melyek rajta ma uralkodnak, s azon intézmények- 
nek, melyek szerint holnap kormányoztatni fog, a hatalmas 
ártól utóvégre is elsodortatik. Nem szükség visszaemlékezni 
arra, mit 1841-ben Prágában azon tartomány legnemzetiesebb 

férfia mondott. , Csehország, mondá Hanka, nem lesz való- 
sággal önmaga birtokában mind addig, míg Oroszország nem 
lépend be Galiczia birtokába." 

, Általában figyelemre méltó dolog azon állhatatos párto- 
lás, melylyel Oroszország, az orosz név, dicsőség és jövendő 
nem szűnt meg találkozni a prágai hazafiak között még akkor 
sem, midőn hű szövetségesünk, Németország, a lengyel emi- 
gratiót nagyobb önzéstelenséggel, mint méltányossággal gyá- 
molította, hogy Európa közvéleményét ellenünk föllázítsa. 
Minden orosz, ki Prágát ezen utolsó -évek alatt meglátogatta, 
bizonyíthatja, hogy az egyetlen vád, mely nemzetünk ellen 
emeltetett, csak azon tartózkodást és langyosságot éri, mely- 
lyel általunk Csehország nemzeti rokonszenve fogadtatott. 

n Ezen gondviselési törvény most is egy ellenséget készül 
ellene támasztani, mely bizonyosan nagy szerepet fog játszani 
annak jövendő sorsa tekintetében, s nem kevéssé fogja siet- 
tetni annak beteljesedését. Ezen ellenség Magyarország, a 
tiszta magyar Hungariát értem. Oroszországnak minden el- 
lenségei közt talán épen ez gyűlöli öt a legdühösebb gyűlö- 
lettel. A magyar nép, melyben a forradalmi hevesség a leg- 
különszerűbb módon csatlakozik egy ázsiai csorda baromisá- 
gához, s melyről szintoly igazsággal lehetne elmondani, mint 
a törökről, hogy csak táborozik Európában, szláv népektől 
környezve él, kik előtte egyaránt gyűlöletesek. E fajnak sze- 
mélyes ellensége, százados nyugtalankodások és lázongások 
után is még mindig fogságban látja magát ezeknek közepé- 
ben. Mind azon népek, melyektől környeztetik, szerbek, hor- 
vátok, szlovákok, oláhok egészen a Kárpátok kis-oroszaiig, 
gyűrűi azon láncznak, melyet mindenkorra elszakasztottnak 
gondolt. Most pedig egy kezet érez maga felett, mely képes, 
midőn neki tetszik, ismét összefűzni azon gyűrűket, s kénye 
szerint összekapcsolni a lánczot: innen van ösztönszerű gyű- 
lölete Oroszország ellen. 

aMás részről, a külföldi hírlapok hite szerint, a forra- 
dalmi párt vezérei komolyan elhitették magokkal, hogy a 

1849. Máju. magyar népnek azon nagy hivatása van az orthodox keleten, 
— ———— hogy Oroszország sorsát sakkban tartsa. 

nAz egész katonai határvidéken, mely háromnegyedrész- 
ben orthodox szerbekből áll, magoknak az osztrák utasok- 
nak tudósításai szerint is, egy kunyhó sincs, hol az osztrák 
császár arczképe mellett egy más császár arczképe is nem 
volna látható, kit ezen hű fajok szivósan egyetlen törvényes- 
nek tekintenek. Különben, — miért kellene eltitkolnunk? — 
nem igen valószinű, hogy azon földrengési rohamok, melyek 
a nyugotot felforgatják, a keleti tartományok küszöbénél 
megálljanak; s miként történhetnék, hogy ezen túlzott hábo- 
rúban, a gonoszságnak ezen keresztháborújában, melyre a 
forradalom, miután a nyugoti Európa háromnegyedének urává 
lett, Oroszország ellen készül, —.hogyan történhetnék, hogy 
a keresztény kelet, a szláv orthodox kelet, melynek élete el- 
válhatlanúl a mienkhez van kötve, e küzdelembe ne vonatnék 

. be kiséretünkben? 5 talán épen általa fog a háború megkez- 
detni, előre látható lévén, hogy mind azon propagandák, 
melyektől izgattatik, a katholikus propaganda, a forradalmi 
propaganda, bár egymás irányában ellenségesek, de az Orosz- 
ország elleni közös gyűlölet érzelmében egyesülvék, — jelen- 
leg nagyobb hévvel működnek mint valaha. Bizonyos, hogy 
ezeket semmi sem tartóztatja vissza, hogy czéljokat érjék. § 
nagy Isten! mi volna sorsa ezen, velünk egyiránt keresztény 
népeknek, ha azok, kitéve mind amaz utálatos befolyásoknak, 
még azon egyetlen hatalomtól is elhagyatnának , melyhez 
imáikban folyamodnak. Szóval, mily iszonyú zavarba esné- 
nek ezen keleti tartományok, a forradalommal folytatott há- 
ború következtében, ha a törvényes fejedelem, a keletnek 
igaz hitű császára, sokáig késnék ott megjelenni! 

,Nem! ez lehetetlen, — az ezredéves előérzetek nem 
csalhatnak. Oroszország, a hitnek e hazája, nem fog a hitben 
megfogyatkozni a legfőbb pillanatban; nem fog visszaret- 
tenni jövendő nagyságától, nem fog visszalépni küldetése, hi- 
vatása elől! 

"És mikor volt e küldetése világosabb, kézzelfogha- 
tóbb? Mondhatni, hogy az isten lángbetűkkel irta fel azt e 
zivatartól elsötétült égre. 

JA nyugot veszni indult; minden összeroskad, minden 
elmerül egy általános conflagratióban: Nagy-Károly Európája 
szintúgy, mint az 1815-ki szerződések Európája; a római pá- 
paság s a keletnek minden királyságai; a katholicismus és 
protestantismus; a hit, mely rég megromlott, az ész, mely 
botorságra tévelyedett; a rend, mely felbomlott; a szabad- 
ság, mely lehetetlenné vált; és mind ezen általa összemor- 
zsolt romok felett a civilisatió, mely saját kezeivel gyilkolja 
meg magát! 

És ha e végetlen hajótörés felett egy szent bárka gya- 
nánt látjuk úszni e még végetlenebb birodalmat, ki kételked- 
hetnék még akkor is küldetéséről? Hozzánk, gyermekeihez 
illik-e kételkedőknek, kicsinyhitűeknek lennünk ? !4 

MÁSODIK FEJEZET. 


. Az orosz interventió s az európai hatalmak. 


Eddig az orosz emlékirat. 

Lehet-e ennél kevélyebb, elbizakodottabb és önzőbb, 
lehet-e gyalázóbb nyelven szólani Európáról? Szólt-e még 
így valaha fejedelem Európa népeiről s hatalmairól? Egyedül 
ő van a szív romlatlan érzeményeivel, emberiséggel és igaz- 
sággal, mérséklettel és jámborsággal felruházva ! 5 ezen fel- 
sőbbségben, az ész és szív ezen tulajdonaiban a czárral még 
csak az orosz nép s a szláv fajnak némely ágai osztoznak : 
minden más nép javulhatlanúl megromlott szívében és értel- 
mében; elkorcsult a vallás, kiveszett a hit, elbutult az érte- 
lem, lehetetlenné vált a rend és szabadság, elmételyesedett a 
civilisatió minden más nemzetben! Méltók arra, hogy egy 
második özönviz törűlje el őket a föld szinéről! Csak ő, a 
czár és népe érdemes arra, hogy második Noekint menekül- 
jön meg a népek elkorcsulását s gonoszságát tovább nem tűr- 
hető istenek szörnyű haragjától! 

Valóban köszönettel tartozik Európa az orosz czárnak, 
hogy valahára ily nyiltan és leplezetlenül tudatta vele az 
orosz gondolatot, orosz eszmét és törekvést. Mert nem kell 
felednünk, hogy bár ezen emlékirat szerzője nem maga a 
czár; de oly híven fejezte ki az ennek gondolatát s érzemé- 
nyeit, hogy, miként napvilágra jöttének módja is eléggé ke- 

zeskedik, teljes jóváhagyásával találkozott. Mert ki nem tudja, 
hogy Oroszországban csak egy akarat kormányoz, egy aka- 
rat határoz másolhatlan végitélettel minden ügy felett; s e 
vas akaratnak számtalan módja volt volna elnyomni, megsem- 
míteni ezen iratot és szerzőjét, ha ez teljes jóváhagyását nem 
birta volna? Ugy kell tehát tekintenünk ez iratot, mint ma- 
gának az orosz czárnak az orosz eszme híveihez félnyilvános- 
sággal intézett manifestumát. 

Egyébiránt commentár nem szükséges ez irathoz ; vilá- 
gosan ki van abban mondva, mi Oroszország politikája, mik 
elvei s czéljai általában Európa s különösen Magyarország 
irányában, melyet részint az abban lakó óhitű szláv faj miatt, 
részint a magyar népnek az ő terveit akadályozható szabad- 
ságszeretete s függetlenségi szelleme miatt különös figyelem- 
mel kisér. Azon aljas kitörések ellen sem szükség védelmet 
irni, melyekkel az európai civilisatió fél ezredéves őrét s elő- 
harczosát, a magyar népet illeti. Azok után, mik a franczia 
és német népről mondatnak, a magyar nép sem tarthatja gya- 
lázatnak megbélyegeztetni ily iratban. 

Legyen tehát elég megjegyezni csak azt, hogy az orosz 
interventiónak itt ezen, már 1848 végével köztudomásra ju- 
tott iratban fedeztetnek föl valóságos okai az orosz részéről ; 
s hogy ennél fogva mennyire érdekében állott Európának s 
különösen Francziaországnak minden áron, még egy átalános 
európai háború esélyével is, megakadályozni ezen interven- 
tiót, melynek hordereje nem csak Magyarországra s az osztrák 
monarchiára, hanem egész Európára kihatott, s Francziaor- 
szágot életelveiben, Angolországot hatalmának legfőbb érde- 
keiben nem kis veszélylyel fenyegette. Háborút izent az orosz 
czár ezen interventió által minden szabadságnak, minden al- 
kotmányos elvnek, miket merő csalódásoknak nevez, s me- 
lyeknek elnyomása végett küldé be zászlóaljait. A csapás nem 
volt ugyan egyenesen Franczia- és Angolországra intézve ; de 
ki nem látta, hogy annak eredményei e két hatalmat is köze- 
lebbről fogják érdekelni. Képzeljük csak, hogy Oroszország 

1849. Május. Európa ezen átalános zavarában, a franczia és angol hatalom 
HI egymás iránti féltékenysége mellett, Magyarország leigázása 
után mindjárt Konstantinápoly felé vezeti győzedelmes hadait! 
Miklós czárt valóban ez alkalommal elhagyta az emlékiratban 
annyira magasztalt szellemereje. Mert ki állott, ki állhatott 
volna akkor ellen, ha eszébe jut 1849-bén, Magyarország le- 
igázása után megkisérteni, mit 1852-ben megkisértett ?... De 
legjobb esetben is, lehetett-e hinni, hogy az orosz a helyreál- 
lítandó Ausztriában nem fog magának oly befolyást biztosítani, 
melynek hatása az európai politikára veszedelmes ? 

Nem tudjuk mily diplomatikai tárgyalások folytak e 
tárgyban Nesselrode státuskanczellár fentebb idézett s a fran- 
czia és angol kormányokkal másolatban is közlött körirata 
folytában, egy részről az angol és franczia, másról az orosz 
kormány között. Annyi bizonyos, hogy az orosz, mielőtt az 
interventiót kijelentő manifestumát kibocsátotta, a franczia 
regspublikát, melylyel eddigelé nem lépett volt hivatalos érint- 
kezésbe, a maga részéről elismertnek jelentette. A hírlapok 
különféle, egymással ellenkező híreket közöltek azon okmá- 
nyokról, melyek az interventió tárgyában a kormányok közt 
váltattak. Ezek közől csak egyet ismerünk még, azt, melyet 
Nesselrode orosz státuskanczellár a franczia és angol kormá- 
nyoknál lévő követeihez küldött. De ezt, mely nyilvánosságra 
számítva, az interventióról, már mint elhatározott dologról 
szól, több titkosabb okiratnak kellett egy s más részről meg- 
előzni. Bár mi volt légyen is azonban ezeknek tartalma, bár 
mily biztosításokat nyujtott is az orosz ama két kormánynak 
az iránt, hogy semmi foglalási szándéka sincs, s egyedűl csak 
a forradalom elnyomására szorítkozandik: a veszély azért 
nem szűnt meg Európára nézve. Az interventiónak, ha semmi 
foglalás nem követendé is, két nagy hatású eredménye elma- 
radhatlan volt az oroszra nézve: befolyásának növekedése az 
általa megmentendő Ausztriára, mi az európai egyensúlyt za- 
varta meg; és befolyásának szilárdítása a vele nemzetiségi 
rokonságban s vallási közösségben lévő szláv, oláh és görög 

népekre, mi ismét a keleti kérdés tekintetében veszélyezteté 
Európa érdekeit. És mind ezek felett 

Az alkotmányos Angolország, mely magát a népszabad- 
ság támaszának, védőjének vallja, nézhette-e közönyösen 
enyészetét egy keletkező népszabadságnak? Mint kereske- 
delmi hatalom, tűrhette-e az orosznak ez újabb lépését Kon- 
stantinápoly felé? Nem kivánta-e saját érdeke, védeni egy 
népet, melynek vitézségére s barátságára tán a közel jövőben 
nagy szüksége leend természetes ellensége ellen? És Fran- 
cziaország, a demokratikus, republikanus Francziaország nem 
életelveiben szenved-e sérelmet egy nép leigáztatása által, 
mely a februári forradalom következtében rázta le bilincseit, 
s oly institutiókat alapított kebelében, melyek a franczia in- 
stitutiókkal rokonok lévén, természetes köteléket alkottak 
közte s a felszabadúlt nép között? Bízhatott-e maga élettartós- 
ságában, ha Európában mindenütt győz a kényuralom? Nem 
kellett-e félnie, hogy ha a minden státusszabadságot, minden 
demokratiát elölni törekvő orosz absolutismus Magyarország- 
ban a népszabadságot, demokratiát, alkotmányt elfojtani se- 
gítvén, az osztrák kényuralmat helyreállítja, viszont majd en- 
nek segedelmével fog törekedni a nyugoton is megdermeszteni 
az ifjú szabadságot ? , Csak két tényleges hatalom van Euró- 
pában — úgymond maga az orosz — : a forradalom, melynek 
elve a nép- és egyénszabadság ; és Oroszország, melynek elve 
a nép- és egyénszolgaság. E két hatalom, e két ely közt sem- 
mi szerződésnek, semmi egyezkedésnek sincs helye: egyiknek 
élete, a másiknak halála." Az orosz absolutismus terjeszke- 
dése halála minden európai institutiónak, népi s egyéni sza- 
badságnak. És a demokratikus Francziaország engedheté-e, 
hogy ezen természetes, halálos ellenségének életereje, befo- 
lyása növekedjék Európában? 

Úgy van, csak két erkölcsi hatalom, két elv létezik Eu- 
rópában: a népszabadság és a fejedelmi kényuralom elve. A 
februári forradalom óta e két hatalom ellenséges állást vőn 
egymás -irányában: itt a demokratia a maga bajnokaival; 

amott a zsarnokság a maga zsoldos hadaival. Francziaország 
fennen dicsekedett ama szereppel; míg emez elv képviselője- 
ként az orosz állott síkra. A keresztény szárazföldön egyedül 
Oroszország maradt menten a forradalom rázkodásaitól: az ő 
feladata lőn tehát segedelmet vinni a megingott trónoknak, 
tudván, hogy a demokratia ragadó árja őt is elsodorja, ha 
szomszédait elsodornia sikerülend; valamint Francziaország- 
nak, a demokratia élesztő kovászának s előharczosának, lőn 
hivatása védeni mindenütt a maga elveit, nehogy azok végre 
saját határaiban támadtassanak meg. De sokáig mind a kettő 
félt megkezdeni az elve szerinti cselekvést, elvének fegyveres 
támogatását. És ezen egymástóli félelemben, mind a ketten 
csak tétlen őrködének egymás felett. Oroszország a politikai 
láthatár egyik szélén ugyanazon irányban mozgott, melyben 
mozogni látta Francziaországot a másik, ellenkező szélen: 
magokra hagyta a királyokat, hogy védjék, mint tudják, ön- 
magokat népeik ellen, valamint Francziaország is magokra 
hagyá szövetségeseit, a népeket. A hallgatag megegyezésnek 
egy neme látszék szabályozni a két hatalom politikáját, me- 
lyeknek hivatása eldöntő befolyást gyakorolni a népek fölött, 
míg egyik a másikat megsemmíti. A franczia respublika igen 
eszélyesen viselé magát, midőn születésének első korszakában 
a béke szavait hirdeté a világnak. A testvériség jelszava sze- 
rint az volt akkor hivatása, hogy bizonyságát adja mérsékle- 
tének, s a támadásnak és foglalásnak minden félelmét eloltsa 
a kedélyekben. i 


A helyzet azonban megváltozott az orosz interventióval. 
Oroszország kilépvén eddigi várakozó szerepéből, fegyvert 
ölt egy roskadozó trón mellett s elnyomására a magyar nép- 
nek, mely nemzetisége szent jogaira s történelmi alkotmá- 
nyára hivatkozva, a szabad népek sorába állott. Szövetséget 
köt a poroszszal, ki megnyitja határait hadseregeinek, és 
Ausztriával, mely karjai közé veti magát, hogy segedelmével 
elfojtsa a kebelében haladó demokratiát. 

És mi volt e megváltozott helyzetben Francziaország 


szerepe ? Valamint elébb érdekében és kötelességében állott 
a békét őrzeni; úgy bizonyára most, midőn több nép, az ő 
néldáját követve, sőt általa bátorítva, a független népek csa- 
ládjába belépni akart, szoros kötelességévé lőn s érdekében 
is feküdt, fennen kijelenteni: hogy a háborút, melyet eddig- 
elé maga előidézni nem akart, a népszabadságot megtámadó 
Oroszország ellenében bátran elfogadja. A május 8-kai orosz 
manifestumot casus bellinek tekinteni, volt saját érdekétől 
parancsolt kötelessége. Mert bár az orosznak, e manifestum 
kihirdetése előtt gondja volt rá, hivatalos elismerése által 
megengesztelni a franczia respublikát, a veszély azért nem ke- 
vesbedett erre nézve. Csak álarczot öltött magára az orosz, 
hogy szándékait egy időre eltakarja, alkalmas időben nyiltan 
föllépendő utóbb azon elvek ellen, melyek közt és közte 
semmi egyezkedésnek, semmi szerződésnek nincsen helye. 

Ily értelemben ügyekezett működni Magyarország ér- 
dekében gróf Teleki László is, a franczia kormányhoz kül- 
dött magyar követ. Nagy hiba, mondhatnók, hűtlenség saját 
elveihez, volt a franczia kormánytól már az is, hogy követün- 
ket, ki részben az ő ösztönzésére küldetett Párisba, az osztrák 
kormány tekintetéből eddigelé hivatalosan el nem ismerte. E 
tény megfoghatatlan lenne, ha nem tudnók, hogy a franczia 
kormány, mióta Lajos Napoleon állott annak élén, már a 
reactió vontató kötelébe kapaszkodott. Teleki tehát, hivatalos 
tekintélye nem lévén, bár a kormánynál is tett, mit tehetett, 
jobbára mégis magán úton, a státusférfiak társalgási teremei- 
ben és a sajtó mezején fejtett ki nagy munkásságot, hogy a 
respublikát az interventió meggátlására birja. És ehhez volt 
is egy ideig némi reménye. 

A magyar ügyek, bár sokáig igen hiányosan, s mi még 
roszabb volt, hibásan ismertettek, a respublikai pártban általá- 
nos rokonszenvvel birtak; a mérsékelt, vagy helyesebben 
mondva, reactionarius párt, és a többféle pártárnyalatokból 

seltetett azok iránt, azt hivén, hogy a magyar mozgalmak is 
egy elégedetlen proletarius néptömegtől dajkálva, a socialis- 
musból származtak. Teleki tehát e balvélemények megigazí- 
tására fordította munkásságát ; több röpiratot s hírlapi czikket 
bocsátott közre, melyékben nemzeti szabadságharczunk indo- 
kait és czéljait, s általában ügyünk állását s az interventió 
veszélyeit fejtegette, inelyek által végre sikerült is jobb esz- 
méket elhinteni, helyesebb felfogást eszközölni ügyeinkről a 
közönségben. Ennek következtében mind több részvét és ro- 
konszenv támadt a franczia közvéleményben a szabadságáért 
s önállásáért annyi áldozattal s kitartással küzdő magyar 
nemzet iránt. Több hírlap mind sürűbben kezdé tárgyalni a 
magyar ügyet; s míg a demokrat elvűek arról egyáltalában 
kedvezőleg nyilatkoztak, a mérsékeltek közől is alig volta 
nJournal des Débats"-n kivül, mely Ausztriának fogta volna 
pártját. 

Részint e gyakori hírlapi felszólalások, részint Teleki 
grófnak működései következtében az alkotmányozó nemzeti 
gyülés is nagyobb figyelemre kezdé méltatni az orosz inter- 
ventiót Magyarországban. Nem hiányoztak státusférfiak, kik 
azt az általunk előadott szempontból fogván föl, sokkal ve- 
szélyesebbnek látták magára Francziaországra nézve is, mint- 
sem hogy hallgatással vélnék mellőzhetőnek. A tárgy még az 
orosz manifestumnak Párisba érkezte előtt, a május 12-kei 
ülésben hozatott először szőnyegre a nemzeti gyülésben. Flo- 
con képviselő a maga pártjának megegyeztével következő 
interpellatiót intézett a kormányhoz: 

n Polgár képviselők! Az utolsóelőtti ülésben engedelmet 
kértem önöktől interpellatiót intézni a külügyminiszterhez 
azon események iránt, melyek e pillanatban Magyarország- 
ban történnek. Tudom, mily drágák perczei egy oly gyü- 
lésnek, melynek élete még csak néhány napig tart. (Be- 
záratása idejéhez érkezett az alkotmányozó gyülés, helyt 
adandó a törvényhozó gyülésnek.) S azért lehetségig rö- 
vid leszek. 

nKérem a külügyminiszter urat, méltóztassék a kor- 
mány nevében kijelenteni, mily részt vett a franczia kormány 
és diplomatia a Magyarországban lefolyó eseményekben, s 
miként szándékozik magát a jövőre viselni azok irányában; 
mit tőn eddig, s mit teend ezután? Az ügy elég fontos arra, 
hogy választ nyerjen. 

nHa a gyülés kivánja, el fogom mondani némely kitünő 
férfiaktól eredt iratok nyomán a jelen helyzetet. (Igen, igen!) 

, Harmincz ezer orosz váratik Pozsonyban, más 40 ezer 
Temesvár felé van indítva; összesen 170 ezer orosz ment 
már, vagy megyen be Ausztriába; és egy 200 ezer főből álló 
tartalék indult a dunai tartományok felé. Végre a mai napon 
Párisba érkezett hírek szerint az orosz császár Olmützbe vá- 
ratik. Ezen orosz interventió Ausztriában igen fontos tény; 
kérdezem tehát, mit szándéka tenni a kormánynak ?" 

Az interpellatióra Drouyn de Lhuys külügyminiszter 
ily módon válaszolt. 

a Polgár képviselők! Mihelyt, úgymond, a franczia kor- 
mány értesült az orosz kormány szándékáról Magyarországban 
fegyveresen interveniálni, azonnal érzé a tény fontosságát. 

, Mi Pétervárott, Berlinben, Bécsben és Londonban ki- 
jelentők, hogy ily súlyos bonyodalom nem hagyathatik észre- 
vétel nélkül s fel kell ébresztenie egész gondosságunkat. 

,Most a diplomatiai egyezkedések útján kell ügyekezni, 
hogy megakadályoztassék egy oly cselekvény, mely a legna- 
gyobb zavarba hozhatja a keletet, Németországot s egész 
Európát. ; 

n E tekintetben a kormány mindent megtőn, mit egy 
bölcs kormány tenni köteles: ügyekezett diplomatiai műkö- 

. dések által megelőzni oly tényt, mely neki igen méltónak lát- 


1849. Május. 


szik a sajnálkozásra. Arra, mit szándékozik tenni a franczia 


kormány, már válaszoltam. Ezen úton fog járni; és ha a di- 
plomatiai eszközök nem lennének elegendők, más szabályok- 
hoz nyúland, melyek iránt azonban a gyülésnek tanácsát 
eleve kikérendi. " 

1849. Május. A gyülés többége megelégedéssel fogadta a miniszter e 
— : ——— rejtélyes nyilatkozatát, s nem pártolta az interpelláló követ 
indítványát, miszerint az sürgette, hogy a miniszter egy kine- 
vezendő bizottmánynyal közölje az e tárgyban eddig váltott 
diplomatiai okmányokat. A gyülés azt gyanitotta-e a minisz- 
ter szavaiból, hogy a kormánynak elhatározott szándéka, az 
orosznak háborút izenni, ha a diplomatia utján az interventiót 
nem akadályozhatja? — Vagy mivel, néhány nap múlva el- 
oszlandó vala, már nem sokat gondolt oly ügygyel, mely iránt 
a miniszteriumot többé feleletre nem vonhatja? Nem tudjuk. 

Annyi bizonyos, hogy Teleki László amaz értelemben 
vette a miniszter válaszát; mire annál inkább fel volt jogo- 
sítva, minthogy ez magán úton is kijelenté neki, hogy az in- 
terventiót semmi esetre sem tűrendi. S e meggyőződésben 
más nap következő jegyzetet intézett a külügyminiszterhez : 

, Páris 1849-ki május 13-kán. 

n Miniszter úr! Hallottam a nemes szavakat, melyeket 
ön a Magyarországot illető orosz interventió ügyében mondott 
Francziaország nemzeti gyülésén. Kötelességemnek tartom, 
önnek azért mennél elébb kijelenteni hálámat. Azon nem 
eléggé ismert és gyakran hibásan méltánylott események szín- 
helyétől való távolság önt nem gátolta a legkomolyabb figyel- 
met fordítani az ügy megfontolására, melyet állásánál fogva 
tennie kellett. Az orosz interventió Magyarországban ön ré- 
széről oly akadályokra találand, melyeket Magyarországnak 
és Európának várnia kellett öntől. Ime tehát a franczia ro- 
konszenv hagyományai Magyarország iránt nem mentek fele- 
dékenységbe. Fogadja ön ezért hálámat. A múlt korban ha- 
zám, mielőtt a Habsburg házzal egyesült, királyainak legdi- 
csőbbikét, a Nagynak nevezett I. Anjoui Lajost Francziaország 
királyainak nemzetségéből nyerte ; és a respublika kormánya 
ma is hozzájárulni akar jövendőnk biztosításához, megakadá- 
lyozván, hogy idegen erő és eszköz ne fordíttassék ellenünk. 
Ha ezen idegen eszközök sükert nyerhetnének, e süker igen 
veszélyessé fogna válni Európa mind szabadságára, mind bé- 

kéjére, mind civilisatiójára nézve. Ön ezt megértette; és én 1849. Május. 
megújítom köszönetemet. Fogadjá miniszter úr stb. (Aláirva) 
Gróf Teleki László, országgyűlési tag, magyarországi követ." 

Néhány nap múlva azonban köztudomásra jutott az orosz 
császár manifestuma. Ez bizonysága lévén annak, hogy a 
kormánynak diplomatiai lépései nem voltak elég hatékonyak 
az interventió meggátlására, a közönség figyelmét ismét nagy 
mértékben magára vonta e tény, melynek veszélyességét min- 
denki általlátta. A május 21-kei ülésben tehát Sarrans kép- 
viselő, kapcsolatban a római kérdéssél, újabban is felvilágo- 
sítást kért az orosz interventió fölött. 

Jól tudom, úgymond, hogy a miniszter úr azt mondta sáaZMb. 
már önöknek, miképen ő diplomatiai úton működik. Azonban  . ványa. 
a diplomatiai tárgyalások ideje már elmult ott, hol a dolgok 
új alakja meg van kezdve, hol az ellenségeskedés, a háború 
már beállott. 

A dolog több mint fontos, s a gyülés érteni fogja szük- 
ségét annak, hogy mielőtt feloszlik, tudja, mik legyenek e kö- 
rülmények közt Francziaország érdekei, valamint szükségét 
annak is, hogy ellökjön magától minden solidaritást azon kül- 
politikával, melynek eddigelé csak egy útja volt: a ravaszság 
és gyávaság." 

A nemzeti gyülés valóban érzeni látszék a Francziaor- 
szágra nézve abból származó veszélyt, ha Ausztria, melynek 
hivatása volt, határt vetni az orosz terjeszkedésnek s befo- 
lyásnak, az interventió esetében maga is orosz befolyás alá 
esik. Az interpellatiót tehát, Lacrosse közmunkai miniszter 
minden ellenzése daczára, a következő ülésben megteendőnek 
határozta. Május 22-kén ennél fogva Sarrans, miután a római 
ügyről szólott volna, beszédét a magyarról ekként folytatta: 

nMég egy más kérdés is van, melyre felhívni szándékom 
önök figyelmét. Szólani akarok Oroszország interventiójáról 
Ausztria belügyeinek rendezésébe. Már rég beszélnek Orosz- 
ország nagyravágyó terveiről. Azonban e nagyravágyás még 
soha sem nyilatkozott világosabban, s annak veszélyessége 

1849. Május. soha sem hivta fel sürgetőbben a nemzeti gyülés figyelmét, 
— mint most. 

nA miniszter azt mondá egy hét előtt, hogy a kormány 
diplomatiai egyezkedések által működik, s ha ezek nem lesz- 
nek eléggé sükeresek, nem fog habozni hatékonyabb, czélra- 
vezetőbb eszközökhöz is nyulni." 

Mondja ezután a szónok, hogy a háború már tényleg 
megkezdetett, az osztrák határt az orosz seregek már átlép- 
ték, s lehet hogy már ütköznek is a magyar seregekkel. Fej- 
tegeti utóbb az orosz interventió jellemét; felolvassa Miklós 
czár május 8-kai manifestumát, s megemlíti a porosz király- 
nak seregeihez intézett szabadságellenes szózatát is. 

, Mit találunk — így folytatja ezután — ezen okiratok 
lényegében, hol a despotismus minden szándékai kijelentet- 
nek? A szabadságnak minden mozgalmára, minden óhajtá- I 
sára, minden törekvéseire anarchiát kiáltanak az éjszaki ud- 
varok. Ha Olaszország vissza akarja szerezni függetlenségét: 
az anarchia; ha Lengyelország visszaköveteli szabadságát : 
ez anarchia; ha a frankfurti diaeta védeni akarja Németor- 
szág egységét: ez ismét anarchia, mindenütt anarchia.... E 
szerint tehát fél Európa anarchikus; és az éjszaki civilisatió 
ezen anarchia legyőzésére működteti szuronyait. 

, Mit kell tehát tenni a kormánynak ? Talán visszatérni 
Francziaországnak hagyományos szövetségeseire, XV. Lajos, 
a respublika és Napoleon szövetségeseire ?,.. A mi természetes 
szövetségeseink a szabad népek. Szövetkezzenek tehát önök 
ezekkel; mert csak nem élhetünk elszigetelve." 

Megróván ezután a kormány politikáját, mivelhogy ab- 
ban semmi állandó, semmi határozott, semmi egyező nincs 
Francziaország valódi érdekeivel, idézi a szónok, mit Napo- 
leon 1809-ben mondott, miszerint: ha Oroszországnak meg- 
engedtetik Európát megtámadni, vérpatakoknak kellend 
folyni, hogy a civilisatió megmentessék a barbárságtól. És 
ezen jövendölés, úgymond — nem készül-e most teljesedni? 
Szabad-e nekünk nyugton maradnunk ily fenyegető esemé- 

nyek közeledtekor?" Említi aztán, hogy Oroszország avatko- 
zásának Ausztria ügyeibe nem más a végczélja, mint Fran- 
cziaország. Különben miért tett volna mozgásba annyi száz- 
ezer embert, mennyire a magyarországi mozgalmak elfojtása 
végett nem volna szüksége. Tehát új coalitió készül, mely az 
oroszt Európa szívébe hozza, honnan őt aztán, ha magát egy- 
szer megfészkeli, vajmi nehéz leend eltávolítani. Végre pedig 
e szavakkal zárta be beszédét: , Polgárok, a legfontosabb 
események vannak készülőben; s ha önök nem teszik köte- 
lességévé a kormánynak, hogy ebbeli politikájáról számot ad- 
jon, megérdemelték önök Francziaország átkait." 

A külügyminiszter, Drouyn de Lhuys az interpellatió é 
második pontjára ekként válaszolt : ; 

nAz orosz kérdés néhány nap előtt már meg volt némi- 
leg érintve. Mondám akkor, hogy az orosz kormány maga- 
viselete fölébreszté a kormány gondolkodását azon even- 
tualitások és következmények tekintetében, melyek abból 
származhatnak. Francziaország megtette észrevételeit Szent- 
Pétervárott, Londonban, Bécsben és Berlinben, s a dolgok 
jelen helyzetében nincs mit hozzátennem azokhoz, miket e 
tárgyban már mondottam. ú 

nAz érdemes szónok azt mondá, hogy itt többé nem le- 
het már szó csupa egyezkedésekről; hanem erélyes rendsza- 
bályokhoz szükség nyúlni. Kérném tehát őt, méltóztassék 
megmondani, minőkhöz? — s tenne azok iránt külön indiít- 
ványt is. Mi a kormányt illeti, már mondtam, mit tett lé- 
gyen. ..." (Több szó: ,mit tehát? semmit!") 

A miniszter: , Követte a diplomatiai utat; megtette ész- 
revételeit. (Gúnyos nevetés, felkiáltások.) Más módot nem 
tud jelenleg. Ha önök mást, ha háborút akarnak: meg kell 
tenni az indítványt a szószékről, s átvenni annak felelősségét." 

A külügyminisztert Guichard, ezt Joly képviselő vál- 
totta fel a szószéken, mind a kettő kikelvén a kormány ellen. 

n És önök — úgymond egyebek közt Joly — valóban 
megelégednének a külügyminiszter szavaival s nem jelölnék 

ki az utat, melyet Követnie kell? És ha mégis legalább tudnák 
önök, minő válasz adatott a franczia kormány észrevételeire ?! 
Ha mégis bebizonyítanák önöknek, hogy e válaszra számot tar- 
tanak, s hogy azon már nem mentek túl: úgy csak megérte- 
ném, hogy hagynunk kell őket folytatniok az alkudozást! De 
mind ebben semmi sincs! Azt mondják nekünk, hogy óvást 
tettek, Oroszország azonban még nem állítá meg seregeit. 
A jelen körülmények közt nincs más választása a mi- 
niszternek, mint, vagy tűrni a királyok szövetségét, vagy há- 
borút izenni. És én, részemről világosan és határozottan mon- 
dom; inkább háborút akarók, mint az ország lealacsonyítását 
s a szabadság megsemmitését. Nem megindulás nélkül mon- 
dom ki e szót: háború. Én azonban pártolója vagyok a há- 
borúnak, midőn látom, hogy attól annyira félnek azok, kik 
a Párisba vezető útat a coalitiónak 1815-ben megmutatták; 
midőn látom, hogy attól annyira félnek azok, kik csak azért 
siettek oly nagyon üdvözleni 1848-ban a respublikát, hogy azt 
öleléseikkel annál elébb elfojthassák. Igen, én inkább akarom 
a háborút, mint az 1815-ki vésztörvényszékeket, mint Brune 
tábornok gyilkosait. Akarom a háborút; de nem csak tette- 


téssel; hogy aztán a szabadság ellen lehessen fordulni. Kivá- 


nom, hogy ismertessék el a római respublika ; kivánom, hogy 
szövetség köttessék a szabad népekkel; kivánom, hogy ne 
engedjük magunkat bebonyolíttatni oly hálóba, melyből az- 
tán nem tudunk kibontakozni; s azért következőleg indokolt 
áttérést kivánok a napi rendre: 

,A nemzeti gyülés úgy tekintvén a czár manifestumát s 
az osztrák, porosz és orosz közti szövetséget, mint a franczia 
forradalom által s az 1848:ki május 24-kei határozata által 
megszentesített közjogi elvek elleni merényletet ; 

, És óvást tévén a franczia nép nevében azon új coalitió 
ellen, mely Európa szabadságát fenyegeti : 

nMeghagyja a kormánynak, hogy azonnal a legerélye- 
sebb szabályokhoz nyúljon a végett, hogy a népek nemzeti- 
sége és függetlensége elvének tiszteletet szerezzen." 

" Több szónok nyilatkozata után ezen indítvány mellett 
és ellen, Cavaignac tábornok s volt kormányelnök szinte el- 
lene emelt szót, azt egyenes háborúüzenetnek állítván, s a 
végzést, a gyülés rövid fölfüggesztése után, mely alatt nagy 
élénkség terjedt el a teremben, következőleg kivánta szer- 
keztetni : 

nA nemzeti gyülés felhívja akormány komoly figyel- 
mét azon eseményekre s hadi mozgalmakra, melyek jelenleg 
Európában történnek; és átlátván e helyzet veszedelmeit 
mind a szabadság jövendőjére, mind a respublica bel s kül 
érdekeire ajánlja a kormánynak, hogy azok védelmére eré- 
lyes szabályokhoz nyúljon." 

De sem Joly, sem utánna Ledru-Rollin nem elégedett 
meg a Cavaignac indítványával; s az utóbbik hevesen kikel- 
vén az orosz ellen, fejtegeti, hogy annak támadása, ha bár 
nem közvetlenűl, Francziaország ellen van intézve, és inti a 
kormányt, vigyázzon, hogy a nemzet maga ne határozzon a 
tárgy felett, mint határozott az 1792-ki julius 25-kén. 

Utánna Odilon Barrot elnökminiszter lépett a szószékre, 
s fejtegetvén, hogy az alkotmányozó gyülés, küldetése végén, 
nem kényszerítheti háborúra az országot, nem határozhat az 
országnak ezután követendő politikája felett, egyszerű átté- 
rést kivánt a napi rendre, teljesen mellőzvén az indítványt. 

Azonban Crémieux képviselő világosan előadta, hogy 
miután itt a forradalom és ellenforradalom közt van a harcz, 
Francziaországnak szükségkép el kell magát valamely részre 
határoznia; minek következtében Barrot indítványa, a gyülés 
által, Thiers és Molé pártjának minden cselszövényei daczára 
459 szóval 53 ellen félrevettetett. 

Bastide képviselő s volt külügyminiszter ezután még 
egy harmadik, ekkép hangzó végzésszerkezetet nyújtott be 
a gyülésnek : 

nA nemzeti gyülés tekintetbe vévén, hogy az orosz czár 
nyilatkozata és seregének azt követő mozgalmai által mind a 
nemzetek függetlenségének elve, mind Francziaország biztos- 

sága fenyegettetik: felhívja a kormányt, hogy mind azon 
szabályokhoz nyúljon, melyek a respublika becsületének és 
érdekeinek védelmére szükségesek." 

Más nap a vitatkozások zajosan megújultak Cavaignac 
és Bastide indítványa között. Joly, a demokrat párttal, Basti- 
denak némi hozzátételekkel megtoldott indítványa mellett 
küzdött. De miután Cavaignac végre kijelentette, hogy a 
maga szerkezetéhez szigorúan ragaszkodik, ez 436 szóval 184 
ellenében el is fogadtatott. 

És ez lőn végre a határozat Joly lelkes indítványára, 
melynek elfogadása annyira beillett volna Francziaország 
szerepébe; melynek elfogadása az előzmények után, 8 a res- 
publika által képviselt elveket tekintve, kötelessége, önmaga 
és a szabadság iránti kötelessége volt volna Francziaország- 
nak. A kérdés az volt: közönyös kiván-e maradni Franczia- 
ország, midőn az osztrák és orosz azon nép szabadságának 
elnyomására szövetkezik, melynek kormányát maga a fran- 
czia kormány sürgette, küldene a respublika mellé követet, s 
ezt, miután hivatalosan még el sem ismertetett, távozási szán- 
dékának többszöri kijelentése után mindeddig maradásra tar- 
tóztatta, ez által közvetlenűl maga is bátorítván a magyar 
kormányt a szabadságharcz megkezdésére? Vagy, hű marad- 
ván hagyományaihoz, hű maradván alkotmánya szelleméhez 
s azon elvhez, melynek köszönhette önmaga is respublikai 
kormányformáját, kijelentse Európának, hogy minden sza- 
badságra törekvő népet kötelessége lévén gyámolítani, az 
orosz interventió ellen határozottan tiltakozik ? 

De Francziaország ama félszabályok által, melyekhez 
nyúlt, nem felelt meg hivatásának. Az orosz már százezernyi 
hadakat tett mozgásba az absolutismus elveinek védelmére : 
és Francziaország folyton csak diplomatiai alkudozások mel- 
lett akart maradni. A franczia nemzeti gyülés e határozata 
által önmaga gyilkolta meg lételveit, előrelátható lévén, hogy 
a kormány ily határozat után nem fog túllépni a diplomatiai 
tárgyalások meddő terén. 

"Beküldte volna-e seregeit Oroszország a magyar forra- 
dalom elnyomására, ha látja, hogy Francziaország komolyan 
el van határozva, felvenni a keztyűt, melyet a demokratia és 
népszabadság elébe dobni akar? Az orosz kabinet titkai közé 
tartozik. Annyit bizonyosnak tartunk, hogy, ha Francziaor- 
szág fellép, a demokratia egész Európában megülendé diada- 
lát, s Francziaország oly hatalomra jut a szárazföldön, minő- 
vel a nagy Napoleon fénykorában sem birt. 

Fel volt-e ezen pillanatban a háborúra készűlve Fran- 
cziaország, ha az orosz annak minden tilalmai ellenére meg- 
kezdi a háborút? Vizsgálni nem feladatunk. Annyit hiszünk, 
hogy Francziaország, a szabadságra törekvő népek segedel- 
mével egy pillanatig sem kételkedhetett fényes győzedelmé- 
ről. Bourgoing Pál, a franczia kormány egykori ügyvivője az 
orosz udvarnál, egy épen ez időben kiadott munkájában, bár 
"a háborút nem pártolja, kénytelen mégis megvallani, hogy az 
orosz, birodalmának roppant terjedelme miatt, soha sem képes 
egy millióra menő hadseregéből annyi erőt összegyűjteni, 
hogy egyszerre két felé viselhessen háborút. ,Ha — úgy- 
mond — egy közönséges háború támadván, az egyszersmind 
a lázadási elemeket is több ponton felszabadítja , szűnjünk 
meg hinni, hogy Oroszország képes volna azokat leigázni..... 
Ezekről én saját szemeimmel győződtem meg." És a státus- 
férfiú nézeteit Oroszország erejéről igazolta a krimi háború. 

Mind ezen eszmék és vélemények, körülmények és le- 
hetőségek mérlegezése élénken foglalkodtatá ez időben a 
franczia közönséget. A lapok egy vagy más értelemben csak- 
nem naponként hoztak czikkeket az orosz interventióról, s 
azok nagyobb része, a szabadelvűek pedig kivétel nélkül mind 
a magyar ügy pártolása mellett nyilatkoztak. Gróf Teleki 
László mindent megkisértett, hogy a franczia kormányt arra 
birja, hogy miután a diplomatiai alkudozások czélra nem ve- 
zettek, a nemzeti gyülés határzata értelmében ,sükeres rend- 
szabályokhoz" nyúljon. De hasztalan. Az alkotmányozó gyü- 
lés, küldetése végén, nem akart többé avatkozni a kérdésbe. 

A törvényhozó gyülés pedig, mely május 28-kán kezdé meg 
pályáját, 500 reaktionárius szellemű tagot számlált a 250 sza- 
badelvű republikánus ellenében. Minek következtében, kivált 
miután az utolsó miniszteri változással a kormány is egészen 
a ház többségének szellemében lőn szerkesztve, szó sem lehe- 
tett többé szabadelvű politikáról. A monarchiai diplomatia 
ezentúl teljesen hálójába bonyolítá s vontató kötelére fonta a 
Lajos Napoleon által családi czélokra vezérlett franczia kor- 
mányt. Az ifjú respublika, mely képes volt volna a népsza- 
badság zászlaját győzedelmesen körülhordozni Európában, s 
a demokratiai elveknek diadalt szerezni a szárazföldön, abban 
kereste büszkesége kielégítését, hogy az elaggott monarchiák 
által elismertessék, s azoknak engedelmével visszaléphessen 
az 1815-ki Európa államrendszerének egyesületébe, melyből 
a februári forradalom által kilépett. Az 1815-ki elvek s vég- 
zések, ha nem is jogilag és formaszerint, de tényleg el lőnek 
ismerve. Mihelyt pedig a respublika a monarchiai kormányok- 
kal az alkudozás terére lépett a maga létele fölött, a monar- 
chiai, sőt az ennek nyomában járó absolutismusi elv is győze- 
delmes lőn a párisi kormányban. A mult évi juniusi napok, 
melyekben a republikanus párt socialistikus töredéke oly 
idétlenül lépett a harcztérre, kiigazították a csorbát, melyet a 
februári forradalom a monarchiai politikán ejtett, s egészen 
háttérbe szorították a demokrat republikanus pártot, mely az 
1815-ki tractatusokat a nemzeti becsület szenyfoltjának te- 
kintvén, az ó monarchiákkal minden egyezkedést félredobott, 
nem kivánván más szövetséget, mint a nép akaratából szár- 
mazott kormányokét. A mint pedig a demokrat párt legyőze- 
tett, areaktionárius kormány hallani sem akart többé külhábo- 
rúról, s nemcsak segedelmére nem sietett az absolutismus és 
küluralom által fenyegetett magyar nemzeti függetlenségnek és 
szabadságnak, hanem még maga is sereget küldött Rómába, 
hogy a respublika romjain helyreállítsa az absolutismust. 

És ezen előzmények után s ily körülmények közt tör- 
tént, hogy midőn Maugin képviselő a junius 25-kei ülésben a 

nemzeti gyülés figyelmét ismét visszaterelni szándékozott 1849. Május. 
azon veszedelmek megfontolására, melyek a respublikát fe- 
nyegetik, ha az orosz absolutismus büntetlenűl, sőt minden 
akadály nélkül fojthatja el a külföldön a demokratiai elveket, 
s ennél fogva az interventió ellen Magyarországban óvást ki- 
vánt tétetni: a gyülés általában nagy hidegséggel fogadta az 
interpellátiót. Tocgueville, akkori külügyminiszter pedig vá- 
laszra sem méltatta, hanem a ház többsége által egyszerűen 
mellőztette Maugin indítványát. 

A franczia kormány s a nemzeti gyülés többsége ekként 
a monarchiai politika iránti hizelgésből feláldozta Francziaor- 
szág dicsőségét és a respublika életelveit; mert feláldozta az 
európai népszabadság ügyét, melynek zászlaját előlhordani 
ő volt hivatva; mert feláldozta a demokratiai elveket, melyek- 
nek diadalából a respublika származott, — hűtelen lőn erede- 
téhez. A magyar szabadság a keleten új bástyája leendett a 
demokratiai elveknek: midőn tehát a franczia respublika a 
magyar szabadság ügyét végkép elejtette, nem kisebb bűnt 
követett el történelme szellemén, mint a római respublika el- 
nyomása által; nem kisebb következetlenséggel dobta el ma- 
gától a februári forradalom zászlaját s azon politikai szerepet, 
mely hozzá egyedül volt volna méltó. 


Igaz azonban, hogy a magyar ügynek sokat ártottak 
Francziaországban a németországi socialistikus mozgalmak. 
Bár mennyire ügyekezett is Teleki László tisztább, valóbb 
fogalmakat terjeszteni Magyarország politikai helyzete és sza- 
badságharczának természete iránt, fájdalom, mégis sok bal- 
vélemény maradt a felől a közvéleményben, mintha az is 
azonos volna ez időszerint másutt kitört socialistikus forradal- 
makkal. A forradalom felhasznált bennünket a nélkül, hogy 
nekünk viszont hasznot hajtott volna ; sőt egyenesen ártott is, 
miután e miatt Kossuthot sokáig demagognak, s a legszentebb 
nemzeti jogokért küzdő honvédeket a badeni Freischer- 
lerek elvrokonainak tartották. 


1849. Május. 


Az interven- 

tió s az an- 

gol közvéle- 
mény. 


62 Hetedik könyv. Az orosz interventió. 


Később, midőn a forradalom Németországban legyőze- 
tett s az angol közvélemény is mind hangosabban kezdett 
nyilatkozni a magyar ügy mellett, Francziaország conservativ 
pártjának közvéleményében is nagy változás történt ügyünk 
felfogására nézve. , E változás — úgymond valamelyik juliusi 
számában egy legitimista lap, a , LOpinion publigue" — oly 
jelentékeny, hogy szükségtelennek tartanók még ma is muto- 
gatni, hogy sem jogilag, sem tényleg nem helyesek az osztrák 
kormány által támasztott s az orosz kormány által ismételt 
vádak azon nép ellen, mely tagadhatatlan nemzeti lételét és 
százados alkotmányát védi s a felülről jövő forradálmat töre- 
kedik visszaverni. Alig van ma már a politikában és történe- 
lemben jártas emberek közől egy is, ki nyiltan és határozottan 
ne kárhoztatná Ausztriát, hogy ki nem békült Magyarország- 
gal, s ne mentené a magyarok azon tettét, hogy az oroszok 
bejöttekor, a pragmatica sanctio szavaira támaszkodva, a 
Habsburg-Lorrain házat trónvesztettnek nyilatkoztatták." 

A közvéleménynek ilyféle . nyilatkozatai azonban már 
későn jöttek: a kormány politikáját, mely különben is egé- 
szen a reaktionárius párt befolyásának engedvén helyt, a köz- 
véleményre nem sokat hallgatott, nem volt az többé képes 
megváltoztatni. Az orosz seregek már az országban voltak, s 
az interventió, bár jogtalanságáról mindenki meg volt is győ- 
ződve, bár veszélyes következményeitől Európára mindenki 
félt is, már fait accomplinak tartatván, hallgatagon tűretett. 

Angolország politikai helyzetét s kormányelveit tekintve, 
kevesbbé lehetne csodálkozni, hogy e hatalom is oly közönyö- 
sen s mondhatni, könnyelműleg tűrte az orosz interventiót 
Magyarországban, ha minden kétségen felül nem állana, hogy 
egy részről az orosz avatkozás nem csak fenyegette, de való- 
ban sértette is a keleten az angol érdekeket; más részről pe- 
dig hogy Magyarország függetlensége s a vele kötendő szö- 
vetség igen kedvezett volna az angol érdekeknek. 

És valóban, Magyarország nem a szív érzelmeiben, nem 
is egyedül a magyar ügy igazságáról való meggyőződésben, 

sem végre az angol népnek szabadságszeretetében kereste 
alapjait az angol rokonszenvnek s pártolásnak. A magyar ügy 
e pártolása nagy előnyöket igért az angol érdekeknek. 

Nem szükség fejtegetni, mi veszély fenyegette az angol 
érdekeket 1852-ben és fenyegetendi még a jövőben is, ha az 
orosznak ügyes és következetes politikája, s valamely ked- 
vező viszonyok közt előre tolandó fegyverereje által valaha 
sikerűlend hatalmát a keleten megalapítani. Tudja azt min- 
denki; 8 tudja azt is, mi okból támogatja annyira Törökor- 
szágot a muszka ellen. Azt sem szükség fejtegetni, hogy a 
keleti szláv fajú népek rokonszenvének a muszka iránt min- 
den öregbedése, s ennélfogva e hatalom erkölcsi erejének nö- 
vekedése, egy-egy új sérelme az angol érdekeknek. Mily 
kilátást nyújtott pedig erre az orosznak interventiója Magyar- 
országban, már fentebb előadtuk. Minek következtében, ha 
bár az angol a szent-pétervári kabinettől vett biztosítások után 
nem tarthatott is attól, hogy az interventió díjául valamely 
birtokjutalmat követel magának az orosz: már egyedül a 
muszka befolyás növekedése a szláv népeknél elég káros 
eredményt szült az angol érdekekre nézve. 

Angolország a magyar ügy pártolása által nem csak ezen 
káros eredményeket megakadályozhatja, hanem egyszersmind 
hű szövetségest is nyerhet vala a harczias szellemű, az oroszt 
gyűlölő magyar népben, mely neki a keleti kérdés megoldá- 
sában, már saját érdekénél fogva is, a legjobb szolgálatot te- 
hette volna. 

Említsük-e még azon egyenes anyagi hasznokat, melyek 
egy ily szövetségből Angolországra háramlanak vala? Ma- 
gyarország részint belkörülményei, részint az ipar minden 
emelkedését megakadályozott Ausztriának politikája miatt 
gyárakkal mind eddig nem igen birván, a belfogyasztás ki- 
elégítése végett a külföld iparához kénytelen folyamodni. Bő- 
ségében van ellenben mindennemű nyers termékeknek, me- 
lyeket egy gyárország, míg a maga gyártmányait beszállítja, 
. a legjutányosabban szerezhet meg gyárkellékeinek fedezésére. 

Oly gyárországnak, minő Anglia, ily cserekereskedés egy 15 
millió lelket számító országban felszámíthatlan nyereséget 
igér. Eddig Ausztria minden vetélytárs, minden verseny nél- 
kül zsákmányolta ki igazságtalan vámszabályai által, melyek- 
kel Magyarországot gyarmati állásba kényszerítette, e csere- 
kereskedés hasznait s a magyar föld dús kincseit. És épen e 
forrásból merítette a dynasztia pénzerejének nagyobb részét 
a kényuralom támogatására; épen e forrás elvesztésének, 
vagy csak megapadásának veszedelme ösztönzé őt most is az 
igazságtalan háború megkezdésére. 

És ezen roppant nyereséggel kinálkozó cserekereske- 
dést, e tizenöt millió nép piaczát Angolország magának szá- 
mos évekre megszerezhette s biztosíthatta volna a magyar 
ügy pártolása által. A magyar kormány azon feltétel alatt, 
hogy Angolország az interventió ellen erélyesen tiltakozzék, 
s azt közbelépte által megakadályozza, kész lett volna husz- 
harmincz évre oly kereskedelmi szerződést kötni az angol 
kormánynyal, mely az angol kereskedésnek Magyarország 
piaczát akár kizárólag is biztosította volna. ; 

Mind ezen előnyök daczára azonban, melyek a magyar 
ügy támogatásából Angolországra nézve eredhetnek vala; 
daczára azon veszélyeknek, melyekkel az orosz. hatalomnak 
a magyarországi interventióból elmaradhatlanúl bekövetkező 
növekedése az angol érdekeket fenyegette, — az angol köz- 
vélemény és kabinet sokáig egészen közönyösen látszék nézni 
az orosz seregek betörését Magyarországba. A mint a követ- 
kezés bizonyítá, itt is ügyeinknek s helyzetünknek azon fa- 
tumszerű ismerethiánya, melynél fogva eleinte önvédelmünk 
lázadásnak, szent szabadságharczunk egy proletarius tömeg 
socialistikus vagy épen communistikus fölkelésének tartatott, 
fosztott meg bennünket a pártolástól. A községek szintúgy 
mint a lordok házának vajmi kevés tagja volt, kik magoknak 
a magyar ügyről bővebb ismeretet szerezni érdemesnek tar- 
tották. És midőn ezek Magyarország védelmére felszólalva, 
a miniszteriumot interpellálták, a ház nevetéssel fogadta a 

magyar jogok" említését, s a miniszter száraz, rövid válasz- 
szal némítá el az interpellálót. 

Legelőször az alsó ház május 11-kei ülésében Osborne 
képviselő pendíté meg a magyar ügyet. , Óhajtanám, úgy- 
mond, tudni: 1-ször. Vajjon vett-e a kormány tudósítást az 
orosz seregeknek a független Magyarországba menetele iránt? 
(A ház tagjai nevetésre fakadnak, nem is álmodván, hogy a 
magyar alkotmány arany bullája csak öt évvel fiatalabb az ő 
Magna Chartájoknál.) Igen, ismétlem, a szabad és független 
Magyarországba ? Igen valószinű, hogy azok kik nevetnek, 
egy szót sem tudnak Magyarország történelméből. 2-szor. 
Vajjon van-e olyféle szerződés, mely Nagy-Britanniát köte- 
lezné elleneznie az orosz seregeknek Magyarországba beme- 
netét? 3-szor. Van-e szándéka a kormánynak közbenjáróul 
ajánlkozni az osztrák császár s a magyar nép között?" 

Palmerston külügyminiszter, ki minden tudományát a 
magyar ügyről azon tudósításokból merítette, melyeket lord 
Ponsonby az osztrák udvarnál lévő angol követ és a szabad- 
elvű, derék Blackwell helyébe küldött Magenis ügyviselő bé- 
csi lapok s osztrák kormányférfiak értesítései szerint szer- 
kesztett, elégnek tartá a következő választ: 

nMa vettem hírt Bécsből, hogy Ausztria Oroszországtól 
hadsegélyt kért az Ausztria és Magyarország közti háborúra, 
s hogy e segedelem megajánltatott. A második kérdésre vá- 
laszom az, hogy Magyarországot illetőleg semmi szerződés 
sem létezik, melynek tárgya volna Magyarország független- 
ségének biztosítása. A mi végre a harmadik kérdést illeti: 
Angolországhoz semmi felszólítás sem intéztetett az Ausztria 
és Magyarország közti közbenjárásra." 

Másod ízben Hume képviselő, bár egészen más érdek- 
ben, akként intézett jul. 6-án az alsó házban interpellatiót a 
miniszteriumhoz: vajjon azon változások, melyek Európában 
történnek, s különösen az orosz interventió Magyarországban 
nem semmítik-e meg a bécsi tractatusokat?. Mire lord Russel 

nSemmi olyféle interventió nem történt, mely a bécsi 
szerződéseket sértené. A mi viszonyaink és jogaink, melyek 
azokban megállapíttatnak, épségben vannak, és az mi jelenleg 
a continensen történik, semmi összeköttetésben nincs azokkal, 
Az osztrák kormány megkérte az orosz kormányt, lenne se- 
gítségére elnyomni az insurrectiót Magyarországban. Ennyit 
jelentett csak, legalább a mi kormányunknak Ausztria. Orosz- 
országnak semmi szándéka egyébiránt beavatkozni Európa 
ügyeibe, s az Ausztriának nyújtott segedelme nem zavarja 
meg a bécsi szerződéseket." 

Osborne kérdé a lordot, miért nevezi a magyarországi 
mozgalmakat insurrectiónak ; s midőn erre Russel azt vála- 
szolá, hogy e kérdésre nem felelhet, jelenté, hogy nem sokára 
e kérdésre fordítandja a ház figyelmét. 

Ez időben mindazáltal már mind élénkebb részvét kez- 


"dett támadni ügyünk iránt Angliában. Teleki László Párisban 


az előadott okok miatt sükeresebben nem működhetvén, Lon- 
donba ment, hol egy idő óta Pulszky Ferencz is a kormány 
megbizásából ügyekezett számunkra rokonszenvet ébreszteni. 
Nagy részben e két férfiúnak köszönhetni, hogy Londonban 
is mind helyesebben kezdettek ismertetni ügyeink. A mint 
pedig a balvélemények tisztultak, s hazánk ismerete tágult, 
azon mértékben, bár, fájdalom, későn, mind élénkebben mu- 
tatkozott a rokonszenv is hazánk iránt a szigetországban ; mi 
aztán lassanként oly átalánossá lőn, hogy már nemcsak a ra- 
dikal és wigh lapok meleg részvéttel tárgyalták hazánk ügyeit, 
hanem több miniszteri lap is, mint például a Globe, sőt még 
a Times is, mely az angol közvélemény leghűvebb kifejezésé- 
nek tartatik, s irányunkban eddig folyton ellenséges hangulatú 
volt, több ízben kedvezőleg nyilatkozott roppant közönsége 
előtt hazánkról, s határozottan kárhoztatta az osztrák kor- 
mány politikáját. E lap eddigelé a reactió legerőszakosabb 
szabályainak alkalmazására bátorítá Ausztriát; de julius óta 
mind inkább kezdé érezni, miképen azon természetes ellen- 
szenv, melylyel a demokratiai vélemények 5 institutiók iránt 

viseltetik, § melyeknek kiirtására annyiszor unszolta Schwar- 
czenberg minisztert és társait, letérité őt a józan s helyes po- 
litikáról e kérdésben. 

nAzon erőszakos rendszabályok — úgymond egyik ju- 
liusi számában — melyek Magyarország ellen gyakorlatba 
vétettek, mikép most már világosan látható, egy valóban utá- 
latos politikából erednek; de azon kénytelenség, melybe ma- 
gát Ausztria vonatni engedte, hogy most a czár segedelmére 
szorul, azoknak még sokkal gyászosb szellemet ad..... Eszte- 
lenség volna föltenni, hogy Miklós császár, csak mint egyszerű 
szövetséges vegyül a harczba. Sokkal nagyobb mértékben 
készíti erejét, s tábornokai sokkal nagyobb befolyást kö- 
vetelnek a háború igazgatásában, mintsem hogy az egész had- 
járat haszna ne ő neki jusson. Magyarország most már nem 
egy fejedelem ellen harczol, kit bizonyos föltételek alatt kész 
volt volna megismerni, hanem harczol a honi földnek egy 
gyűlölt idegen általi invasiója ellen... Az európai continens 
nyugalma s előhaladása komolyan fenyegettetik ezen szövet- 
ség által.... Dicsértük a czár állhatatosságát, melynek a vihar 
idejében tanúságát adta; tapssal fogadtuk protestatióit s mér- 
sékletét; de most lehetetlen meg nem jegyeznünk, hogy be- 
széde kevesbbé mérsékelt, szándékai sokkal kevesbbé tiszták, 
mióta alkalma volt, iszonyú katonai erőt hozni a nyugoti 
Európa határaihoz." 

Kezdé e veszedelmet némileg érezni Palmerston kül- 
ügyminiszter is, s hírlapja mind ellenségesebb színt öltött 
Ausztria s Oroszország ellen. , Hihetjük-e, — úgymond az 
ügyünkhöz hű franczia National — hogy nagyítanánk az orosz 
interventió veszedelmeit, midőn az általunk emelt vészhang a 
Manche-on túl is viszhangra talál egészen a Foreign office 
(külügyminiszterium) teremeiig ?" 

Azonban lord Palmerston Ponsonbynak ferde s egyol- 
dalú tudósításaitól még elfogultabb volt, mintsem hogy akkor, 
midőn annak ideje volt, ellene szegűlt volna az interventiónak. 


De mennél lassúbb volt ő a helyesebb eszmék elfogadásában, 
5tr 

mennél tétlenebb egy oly veszély elhárításában, melynek az 
ő ekkori mulasztásának következtében történt növekedése 
három év múlva Ángolországnak sok száz millió forintjába 
került: annál tevékenyebbek lőnek igaz ügyünk mellett a hír- 
lapok s oly férfiak, kik a közvéleményre befolyással birtak s 
kik közt hálás elismeréssel említendők lord Dudley-Stuart, 
Cobden, Osborne, Hume, Rcebuck, Taylor, Thompson nevei. 
E férfiak a nép ezreitől látogatott meetingeket, népgyüléseket 
tartottak, a kormánynak is irányt adó közvéleménynek e 
tárgyra fordítása végett, mi aztán, de fájdalom, későn nagy 
mértékben sikerűlt is. 

Egy ily, a London-Tavernben tartott meeting lelkesen 
fogta fel a magyar ügyet. ,E gyülekezet czélja — úgymond 
Osborne — az, hogy minden pártnak roszalását felhívja azon 
iszonyatos és barbár modor ellen, melylyel az osztrák kor- 
mány és tábornokok a háborút Magyarországban viselik." — 
nE gyülekezet — folytatja Taylor — Oroszország interven- 
tióját Magyarország ügyeibe tényleg és jogilag menthetetlen- 
nek s igazolhatlannak tekinti annyival is inkább, minthogy 
ezen avatkozás sérti a népjogot, a magyarok elévülhetlen jo- 
gát, s Európa békéjére, szabadságára s közjóllétére nézve 
veszedelmes." — , Anglia tényleg ismerje el Magyarországot 
— kiált fel lord Dudley-Stuart —: az igazság szintúgy, mint 
a két státus kereskedelmi érdekei kivánják, hogy vége vettes- 
sék a vérontásnak s azon borzasztó kegyetlenségeknek, me- 
lyek az orosz-osztrák seregek nyomait jelölik." — Cobden 
pedig, miután fejtegette volna, , miképen minden igazságsze- 
rető népnek, sőt egyes embernek is kötelessége ellentmondani 
s óvást tenni egy oly igazságtalan s gyalázatos interventió 
ellen, minő a Magyarország síkjaira rohanó orosz seregek 
avatkozása," felszólítja honfitársait, ne legyenek segedelmére 
az orosznak, 8 ha majd ez Angliában státuskölcsönt kérend, 
ne irjanak alá. 

A meeting végre következő indítványt szavazott meg : 
nA gyülekezet őszinte csodálattal, tisztelettel és rokonszenv- 

vel nézi a magyar nemzet azon nemes elhatározását, melylyel 1849. Május. 
őseitől öröklött igaz jogait s alkotmányos függetlenségét az 

osztrák despotismus megtámadásai ellen épségben fentartani 
törekedik." 

A magyar ügy iránt ekként nyilatkozó közvélemény ro- 
konszenvére támaszkodva, a julius 21-kei alsó házi ülésben 
Osborne képviselő a ház figyelmét újonnan a muszka inter- 
ventióra fordította, kivánván, hogy a miniszterium az oroszok- 
nak Magyarországba betörését illető minden irományokat a 
ház asztalára tegyen. 

n Közönségesen azt hitték — úgymond egyebek közt — 
hogy Magyarország része volna Ausztriának s nem volna füg- 
getlen állam. Ez hibás vélemény. Magyarország mindig oasisa 
volt a szabadságnak a kényuralom tartományai között... 
1848-ban V. Ferdinand megegyezett, hogy Magyarország egy 
új független kormányzatot nyerjen; de 1849-ben hűtlen mó- 
don megtagadta a biztosítást. A mostani császár, Ferencz- 
József, törvénytelenűl lépett Magyarország trónjára, s csak 
eszköz azok kezében, kik szerzői mind azon, Ausztria 8 Orosz- 
ország közti cselszövényeknek. Semmi közössége sincs a ma- 
gyar mozgalmaknak a franczia forradalommal ; mert amazok 
már harmincz év óta tartanak. A magyar arisztokratia a szó 
legnemesebb értelmében veendő arisztokratia, mely a népet 
mindig védte s gyámolította." És miután Kossuth dicséretére 
áttért, így fejezte be szónoklatát : nŰ a polgári és vallási sza- 
badságot védi, mint Washington; és lord John Russel mégis 
insurrektiónak nevezé egykor a magyar mozgalmat." — 
n Lehet — szól közbe Russel — hogy nem helyesen használ- 
tam e kifejezést; de én nem akartam véleményt kifejezni 
azon kérdés fölött, vajjon igazolva van-e vagy nincs a felke- 
lés." , Mit tett az atyainak nevezett osztrák kormány — foly- 
tatja tovább Osborne? — Bombáztatta Velenczét, Milanót, 
Prágát, Bécset és Pestet. Nem egyedül oly harczról van itt 
szó, mely a magyar függetlenségért vivatik, hanem általjában 
a szabadság harczáról a zsarnokság ellen." 

, E kérdés — szól utána Milnes képviselő — a legna- 
gyobb fontossággal bir. Áz Ausztria és Magyarország közti 
háború, Ausztria részéről a legzsarnokiabb harcz. Azt ki- 
vánja, hogy Magyarország tartománya legyen Ausztriának. E 
kérdés sem nem arisztokratiai, sem nem demokratiai: e kér- 
dés egészen nemzeti... A respublika, sőt még a respublikai 
kormánymodor sem kiáltatott ki soha Magyarországban. Most 
csak kormányzóság van az országban, s annak élén Kossuth, 
e nevezetes ember. A dizeta kijelenté, hogy a mostani állapot 
csak ideiglenes, melynek egy alkotmányos király választása 
által véget lehet vetni. — E kérdés egy észszerű szabadság 
elvét foglalja magában. A be-nem-avatkozás a béke állapotát 
feltételezi; s az a kérdés, miként lehet Európa békéjét fen- 
tartani? Azt bizonyára nem lehet úgy, mint lord Palmerston 
akarná, félszabályokhoz nyúlva." 

nItt internationálís kérdés forog fenn — egészíti ki 
amannak beszédét Rebuck —, melyet a népjog elvei szerint 
kell megfejteni. Fájdalom, az interventió miatt nem egyedül 
az orosz császár tette magát bűnössé. A franczia respublika 
szintúgy megsértette a nem-avatkozás elvét, mint Oroszország 
kényura... Az angol nép rokonszenvvel viseltetik a világ más 
népei iránt.... Angolország beavatkozott Görögország érdeké- 
ben, s most sem maradhat közönyös Oroszország avatkozásá- 
nál Magyarországba stb." 

Több szónokok beszéde után végre lord Palmerston 
külügyminiszter emelt szót. 

, Mindenekelőtt tartózkodni fogok — úgymond — olyas- 
mit mondani, mi által azon szemrehányást vonhatnám ma- 
gamra, hogy kevéssé barátságos érzelmeket ápolok az osztrák 
birodalom és kormány iránt... Ausztria oly hatalom, melynek 
irányában az angol kormány sok tekintetnél fogva a tisztelet 
érzelmeit köteles ápolni. Ausztria a mi szövetségesünk volt a 
legfontosabb európai ügyekben; s ezen szövetség emlékeze- 
tének a becsülés érzelmeit kell ébresztenie minden angolban, 
ki hű a nemzeti hagyományokhoz. Igaz, hogy Ausztria, nem 

ugyan önhibájából, hanem az ellenállhatatlan szükség kény- 
szerűségéből ezen szövetségből gyakran visszavonult s meg- 
szakasztotta kötelmeit, melyek őt Angliához kapcsolták. De 
ilyféle körülmények nem csökkenthetik a becsülést, melylyel 
a két kormány egymás iránt tartozik. 

n Egyébiránt magosabb tekintetek is vannak, melyeknek 
minden európai státusférfiú szemében fontossá kell tenniök 
Ausztria lételét. Ausztria az európai egyensúlynak egyik leg- 
fontosabb eleme. Ezen birodalom, Európa közepén, korlátja 
egy részről a foglalásoknak, másról az invasiónak ; 8 az euró- 
pai szabadság érdekében fekszik, hogy Ausztria az európai 
hatalmak közt fenmaradjon. Következőleg mind az, mi köz- 
vetlen, vagy bár közvetve s távulról is oda irányozna, hogy 
Ausztria nagyhatalmi helyzetéből másod rangú állammá sü- 
lyedjen, ártalmas volna Európára nézve, s nem lehetne eléggé 
óvást tenni ilynemű irány ellen. — Mondatott, hogy Ausztria 
nem azonosodott az európai szabadság haladásával, s a conti- 
nens nagy részének véleménye szerint, az osztrák politika 
ellene volt a szabadság haladásának. 

, Úgy hiszem, ez iránt már elég mondatott, s én nem 
fogom követni a szónokokat, kik megelőztek; én nem fogok 
nyilatkozni Ausztria s a magyar nép felett. Azt hiszem, Ausz- 
tria és a magyarok közti háború megnyerte az angol nép szi- 
vét a magyarok ügyének ; azt hiszem, a kérdés, mely jelenleg 
Magyarország síkjain eldöntetik, a körül forog, vajjon Ma- 
gyarország megtartja-e nemzetiségét? Lehetetlen fájdalom 
nélkül nem látni, oly iszonyú seregeket mozogni egymás 
ellen, miként az Magyarországban történik. Ha Magyaror- 
szág elpusztíttatik, nem kell szem elől veszteni, hogy ma- 
gának Ausztriának egyik nagy erőforrása fog benne meg- 
rontatni. ; 

, Kivánatos volna, hogy e nagy harcz békésen egyenlít- 
tessék ki a viszálkodó felek között. Az angol kormány azt 
gondolá, hogy mind eddig semmi alkalom nem nyújtatott 
neki beavatkozni; de kötelessége lenne a kormánynak ilyféle 

alkalmat el nem mulasztani, ha az ajánlkoznék. Az angol nép 
a béke fentartását kivánja; a legjobb barátságban kiván lenni 
a világ minden népeivel. De tudatnunk kell minden nemze- 
tekkel, hogy Angolország nem fog roszat cselekedni, s hogy 
más országok kötelesek tisztelni Angolország becsületét. 


JA helyzet, melyet Anglia elfoglal, nem engedi, hogy 
szenvedőleges nézője legyen annak, mi más országokkan tör- 
ténik; de vigyáznia kell a beavatkozás módjára nézve. Anglia 
erős, s véleményét kell győzedelmessé tennie... Vannak 
esetek, melyekben Angliának nem kell sietni beavatkozásával 
oly országok ügyeibe, hol a háború már kitört. Mind az, mit 
jelenleg tehet, abban áll, hogy barátságosan minden erejét 
ráfordítsa, miszerint az ügyek a hadakozó felek közt elintéz- 
tessenek." 

Palmerston után a lelkes lord Dudley-Stuart emelt szót; 
és miután a magyar alkotmányt és Kossuthot lord Hamilton 
rágalmai ellen védte volna, imígy folytatá beszédét: , Az 
orosz czár interventiója tényleges megsértése a nemzetek jo- 
gának. (Helyeslés.) Egyébiránt Ausztriának jelenlegi csá- 
szára sem jogilag sem tényleg nem volt császára Magyar- 
országnak, midőn Oroszország segedelméhez folyamodott, s 
miután seregei gyalázatosan megverettek s kiűzettek Magyar- 
ország földéről. . . . Én részemről szerencsét kivánok nemes 
barátomnak, a külügyminiszternek, mondott beszédéhez... . 
Ausztria lebékózott kezekkel s lábakkal dobta magát az 
orosz karjai közé; s félek, nincs messze az idő, midőn a 
muszka birodalomnak tartományává aljasúland.... Ezen tár- 
gyalás legalább is felvilágosítá a kérdést, s tudtára adta az 
országnak, mi légyen az alsó ház véleménye e fontos tárgy 
felett." 

" Wild képviselő, befejezőleg, biztosítani kivánta az or- 
szágot az orosz politika ellen, mely a nyugoton is évről évre 
tovább terjeszti hatalmát; miután csaknem egészen elzárta a 
Feketetengert, most a Dunát is el akarja zárni. 

Osborne pedig ezek után újra felszólalván kijelenté, 
hogy miután a nemes lord Palmerston állítá, hogy az inter- 
ventió iránt nem vett semmi hivatalos iratokat, — indítvá- 
nyát visszavonja. 

Szükséges-e czáfolatába ereszkedni lord Palmerston 
okoskodásának, s kivált azon állításának, ,hogy Ausztria az 
európai egyensúlynak egyik legfontosabb eleme", s hogy ,e 
birodalom korlátja egy részről a foglalásoknak, másról az 
invasiónak" ? Szükséges-e mondani, hogy e szerepet, melyet 
az európai állampolitika a maga rendszerében Ausztriának 
kitűzött, e hatalom már elébb sem töltötte be, mint kellett 
volna? Avagy korlátja volt-e ezen birodalom a foglalásoknak 
és invasiónak, midőn az aldunai tartományokban, melyekre 
pedig a történelem a magyar királynak még némi jogot is 
adott, — az orosznak, a maga pótolhatatlan kárára, eldöntő 
befolyást engedett, s még azt is tűrte, hogy a Duna torkolata 
egyenesen orosz kézre jusson, s ez által Ausztriának és Ma- 
gyarországnak e hatalmas folyamon keresztül a Keleten virág- 
zóvá válható kereskedelme lehetetlenné tétessék ? Bizonyára, 
mihelyt Ausztria megszűnt bástyája lenni azon anyagi s er- 
kölcsi érdekeknek, birtokviszonynak és civilisatiónak, melyet 
az orosz hódítási szellem s világuralomra vágyó politika oly 
nyilvános veszélylyel fenyegetett: Ausztria elvesztette létele 
szükségének alapját. Azon perczben pedig, midőn az osztrák 
kabinet Oroszország irányában, melyet ellensúlyozni volt fő 
hivatása, még saját függetlenségét is feláldozta; midőn még 
saját népei ellen is, melyeknek erejével kellett volna gátot 
vetnie az orosz hatalom terjedésének, épen ezen orosz hatal- 
mat hívta segedelműl : Ausztria nem csak szükséges megszűnt 
lenni az európai súlyegyenre nézve, hanem létele egyenesen 
megzavarta e súlyegyent; s ennek érdeke azt kivánta, hogy 
helyében egy más hatalom emelkedjék, mely képes legyen 
Európát a kozák uralom veszélyeitől megmenteni. Ausztria 
Oroszország karjai közt, Ausztria Oroszország befolyása alatt, 
saját népeivel pedig meghasonlva, egyaránt veszélyessé vált 

az európai súlyegyenre és civilisatióra. Hogy Ausztria az 
orosz interventió után az európai érdekek védfalául szolgál- 
hasson, azt maga lord Palmerston sem hitte többé a fenforgó 
körülmények közt, s azért mondá a Foreign officeból sugallt 
Globe egyik juliusi számában: ,még mindig hiszszük, hogy 
a magyarok igaz ügye legyőzheti a túlnyomó számot, 8 a ma- 
gyar épen úgy megverheti a kozákot, mint megverte az OsZ- 
trákot, egyedűl, minden kül segítség nélkül. Hiszszük még, 
hogy a török kormánynak is felnyitandja szemeit, a tizen- 
egyedik órában, az őt magát is fenyegető veszély, s belá- 
tandja, miként neki önfentartásának kötelessége azt paran- 
csolja, hogy Magyarországot minden egyéb tekintetek mel- 
löztével támogassa. De egyszersmind azon gondolatot sem 
fojthatjuk el magunkban, hogy e mostani válság olynemű, 
mely a nyugoti hatalmak erélyes közbelépését (interference) 
szükségessé teszi; s nekünk úgy látszik, hogy a béke azon 
védszónokai feltünőleg következetlenül cselekszenek, kik az 
eleven szellemet a holt betűknek feláldoznák s visszaretten- 
nének azon egyetlen eszköztől, mely által a békét sükeresen 
és tartósan biztosítani lehetne." 


Bizonyára lord Palmerstont is nem az tartóztatá a ma- 
gyar ügy erélyesebben támogatásától, mintha az orosz véden- 
czévé lett Ausztriát is fontos elemnek tekintette volna az 
európai súlyegyenben. Az, mi Angolországot a cselekvéstől 
visszatartá, nem egyéb volt, mint a keleti kérdés élére állítá- 
sának s az 1815-ben megállapított európai státusrendszer 
átalakításának végzetszerű félelme. Angolország öreg státus- 
férfiai, kik a kormányon ültek, féltek újítani, féltek megkez- 
deni ama kérdések megoldását, mely nagy változást hozanda 
Európára; mely megoldás azonban, az ügyek és viszonyok 
természete szerint, elmaradhatlan lévén, annál nehezebbé vá- 
landik a szabadság és civilisatió érdekében, mennél továbbra 
halad, s idő multával mennél több alkalom engedtetik a kény- 
uralomnak magát megerősítnie. 

Ez idő szerint Angolországnak mind a kettőre nézve 
tagadhatatlan előnyök kinálkoztak, oly előnyök, melyeket, 
hogy megragadni s felhasználni elmulasztott, már rövid há- 
rom év múlva is méltán szemrehányást tehetett magának mind 
a keleti kérdés, mind a többi európai bonyodalmak tekinteté- 
ben. Tagadhatatlan, hogy az orosz interventió megakadályo- 
zása, vagy ha azt megakadályozni nem lehete, az angol-magyar 
szövetség az osztrák monarchia szétbomlását vonandá maga 
után. De volt-e oka ettől tartania Angolországnak ? Úgy hisz- 
szük, hogy ezen monarchia szétbomlásának, ha államelveit 
gyökeresen meg nem változtatja, előbb vagy utóbb múlhatat- 
lanúl be kell következni ; mert ezen oly ellentétes elemekből 
álló conglomeratiónak nincs önmagában életalapja, s jelen 
létezésének föltételét még csak a szuronyok hatalma képezi. 
Minden nagyobb rázkódás, mely Európát éri, e hatalmat 
alapjaiban ingatja meg. És ha majd egykor ily rázkódás al- 
kalmával valóban szertemállik, oly kedvezők lesznek-e a 
körülmények egy új státusrendszer megállapítására, mint 
1849-ben valának, — ki tudná megmondani? 

Az 1849-ki körülmények közt ellenben a forradalmak 
zavarában már világosan mutatkoztak az alakzatok, melyek e 
monarchia szétbomlásának következtében az új státusrend- 
szert, az egyetlent, mely Európának tartós békét adhat, képe- 
zendők valának. Mert mik lettek volna e változásnak való- 
szinű eredményei? Bizonyára nem mások, mint, hogy az 
osztrák monarchia helyett a Duna völgyében egy demokratiai 
alapú állam-szövetség alakul, melyek magkövét Magyarország 
képezendé, s mely már életelvénél fogva erős, legbiztosabb 
védgátot vethet vala az orosz terjeszkedésnek, s alakulása 
által részben már a keleti kérdést is megoldandó vala; to- 
vábbá, hogy a német százfejűség egy erős birodalommá töme- 
gesül, egy részről Francziaországgal, más részről ama duna- 
völgyi új államtömbbel való szövetsége által szinte az orosznak 
vetendő ellensúlyt; és végre, hogy az olasz tartományok, jár- 
maik alól felszabadúlva, nemzetiségök közös kapcsa által 

szinte egy hatalmas, egységes státussá alakulandának. Az új 
státusrendszer létalakjait ekként egy Francziaország, egy 
Olaszország, egy Németország, egy dunai állam-szövetség, 8 
egy Oroszország valának képezendők. 

Es vajjon Angolországnak volt-e oka aggodalmasan te- 
kinteni ezen új alakulásra? Nekünk úgy látszik, hogy ezen 
alakulás, melyet részben az egymástól eddig erőszakosan 
elszakasztott rokon, részben az egy érdekű népek természet- 
szerű egyesülési vonzalma, és pedig, mi fő figyelmet érdemel, 
nem a kényuralom és zsarnokság, hanem a népszabadság ér- 
dekében, nem foglalási s világuralkodási vágyak, hanem a 
néptestvériség alapján eszközlend vala, — Angolország érde- 
keinek már annál fogva is a lehető legkedvezőbb volt volna, 
mivel csak ilyféle státusrendszeri alakulás biztosíthatja a bé- 
két tartósan Európában. 

És valóban, ki nem érzi, hogy az 1815-ki státusrendszer, 
melynek épsége már is annyi sérelmet szenvedett, nem állhat 
fen, nem fog fenállani sokáig? Az ó monarchiák diplomatiája 
hasztalan erőködik tatarozni ezen már roskadozó épületet, 
hasztalan ügyekszik meggátolni a népek sóvárgásainak, sym- 
pathiáinak, törekvéseinek teljesűltét. Elébb vagy utóbb, de 
kétségtelenül meg fog történni, mi elfojthatlanúl él a népek 
eszméjében és szivében. És mennél több akadályokat halmoz 
fel az ó monarchiák politikája a népek ezen eszméje s vágya 
valósultának ellenében, annál erőszakosabb lesz egykor a ki- 
törés, melynek hatalma aztán Angolországot is érzékenyen 
megsebesítheti. Angolország feladata e kitörés erőszakosságát 
mérsékelni, a rázkódást, mennyire lehet meggyöngíteni. 

És mikor foghatta fel s hajthatta volna végre Angolor- 
szág e szerepet egyezőbben saját érdekeivel, s lesz-e még arra 
valaha oly kedvező alkalma, mint volt 1849-ben?... A történe- 
lem majd megfejti s evidentiára hozza e kérdést, mely most 
még csak vélemények, jóslatok tárgya lehet. Meg vagyunk 
azonban győződve, hogy Angolországnak szintúgy mint Fran- 
cziaországnak még az 1856-ki párisi békekötés után is több- 

ször leend oka megbánnia, hogy az orosz interventiót tűrte 
Magyarországban; meg vagyunk győződve, hogy Angolor- 

" szág egykor még sokkal érzékenyebben meglakoland, mint 
az a krimi háború által eddig történt, azon hibájáért, hogy oly 
makacsul ragaszkodék az 1815-ki státusrendszerhez, valamint 
Francziaország már is érzékenyen lakol a miatt, hogy 1849- 
ben az ó-monarchiák politikájának vontató kötelén eltéríttetni 
engedte magát azon természetes útjától, melyet a februári 
forradalom elvei elejébe szabtak. 

HARMADIK FEJEZET. 


Az orosz interventió s a magyar kormány. 


A juliusi franczia forradalom óta lefolyt világtörténelem 


. bizonyítja, hogy a nagyhatalmak közt azon elv közönséges 


. elfogadásra talált, miszerint, egyezőleg a szabadság és népjog 


mai fogalmaival, minden népnek teljes szabadság és függet- 
lenség engedtessék saját belügyeinek rendezésében. A nem- 
avatkozás elve 1830 óta több ízben kimondatott és szabályt 
adónak tekintetett az európai politikában a kormányok által ; 
a népek törvényszéke pedig egyértelmű verdiet-tel szentesi- 
tette ezen általok örömmel üdvezlett elvet, mely annyira 
biztosítja a népjogot és haladást, s oly öszhangzásban áll a 
jelen kor eszméivel és erkölcseivel. Ezen elv azóta oly any- 
nyira szabályává lőn az európai nemzetközi politikának, hogy 
az ellenkező elvből származó tények több ízben casus belli 
gyanánt tekintettek. Maga Oroszország is elfogadta ezen 
elvet; sőt többször, kivált a lengyel felkelés korában fenye- 
getőleg lépett fel más hatalmak, különösen Ausztria ellen a 
non-interventió elvének védelmére. És most Oroszország mégis 
az ellenkező elvet foganatosítá; Angol- és Francziaország pe- 
dig, melyek különben egymás közti viszonyaikat illetőleg oly 
féltékenyek valának ezen elv tekintetében, mégis megenged- 
ték, hogy Oroszország ezen elvet megsértse; mi egyébiránt 
annál nagyobb figyelmet érdemlett volna, minthogy ezen ely- 
sértés épen Oroszország által történik, azon absolut katonai 

szerkezetű hatalom által; mely tetteiben a maga akaratán ki- 
vül semmi korlátot nem ismer, azokért senkinek nem felelős, 
s azért mindent merhet; valaminthogy tényleg is bebizonyítá, 
miképen a nem-avatkozás elvét, midőn az érdekeire nézve 
kedvező, elfogadja, midőn pedig azokkal ellenkezik, önkény- 
leg megsérti. 

De bár a mondottak szerint minden tekintetben jogta- 
lan, az európai politika elfogadott elveit nem kevésbbé, mint 
Angol- és Francziaország közös és külön érdekeit egyaránt 
sértő, egyaránt fenyegető volt is az orosz interventió; s bár 
az ennél fogva a világ előtt, kivált pedig Magyarországban 
sokáig hihetetlennek látszott is: mialatt a franczia és angol 
diplomatia alkudozott, a parlamentek vitatkoztak, mégis va- 
lóban megtörtént. — 

Berg orosz tábornok s táborkari főnök, néhány más 
orosz tiszt kiséretében, még a manifestum megjelente előtt, 
april utolsó napjaiban Bécsbe érkezett s többszöri tanácsko- 
zása után a hadügyminiszterrel s herczeg Schwartzenberggel, 
május 3-kán a két miniszterrel együtt Pozsonyba, Welden fő- 
vezérhez utazott, kinél aztán ismét több napi tanácskozások 
tartattak. Az orosz hadak ez alatt mind nagyobb és nagyobb 
tömegekben érkeztek az osztrák határszélek felé. 

A magyar határszéleket csaknem köröskörül elállott 
osztrák s már gyülöngő muszka hadak annyira megakadályoz- 
ták az ország közlekedését nem csak magával Ausztriával, 
hanem más európai országokkal is, hogy csak néha, mintegy 
lopva lehetett külhíreket hallani. Más hírlapok alig jutottak 
a kormány kezébe, mint a melyeket portyázó csapataink az 
ellenséges táborban elfoglaltak, vagy melyeket egy-egy el- 
szánt hazafi életveszélylyel csempészett be. Mióta Erdély és a 
bánság felszabadult, némely franczia lapok jöttek ugyan időről 
időre Törökországon keresztül ; de jobbára igen későn. Mind- 
azáltal az osztrák kormánynak május 1-jén kelt nyilatkozata, 
melyben az orosz interventió elfogadását jelenti, s egyéb hírek 
is az orosz seregek közeledte felől még május közepe előtt 

A diplomatia 

elhanyaglása 

Kossuth ál- 
tal. 

tudtára estek a kormánynak. Galicziába küldött kémek szinte 
azt hozták hírűl, hogy már nagy számú muszka seregek lép- 
ték át az osztrák határokat, s bár igen lassan, Magyarország 
felé tartanak. Végre külföldön lévő követeink is bizonyosnak 
hirdették a fegyveres orosz interventiót. 

Kossuth azonban, megfoghatatlan könnyelműséggel, mi- 
ként általában elmulasztá több gondot fordítani a küldiplo- 
matiára, úgy most is sem az osztrák és orosz közt létrejött 
szerződésnek, sem azon lépéseknek, melyeket a többi nagy- 
hatalmak tettek az interventió ügyében, nem ügyekezett an- 
nak idejében kellő tudomására jutni. Egyike volt ez Kossuth 
legnagyobb hibáinak. Ő, ki annyi buzgalommal állítá ki az 
országban a hadviselés sükerére szükséges erőket, azon elvből 
indulva ki, melyet gyakran lehetett hallani ajkairól, hogy 
nlegjobb diplomatia: megverni az ellenséget", a sükernek 
ezen jelentékeny tényezőjét csaknem egészen elhanyagolta. 
Francziaországban lehető buzgalommal működött ugyan gróf 
Teleki László; Angolországban mindazáltal, honnan pedig, 
miután annak érdekeit sérté leginkább az interventió, ennek 
meggátolása tekintetében legtöbbet is remélhetett az ország, 
sokáig még csak képviselője sem volt kormányunknak, míg 
végre Pulszky Batthyáni Kázmér külügyminisztertől valami- 
kor május végével vett hivatalos megbízatást. Hasonlókép 
Törökország is kifeledtetett a számításból, míg aztán május 
folytában gróf Andrássy Gyula nyert oda kiküldetést; holott 
e hatalmat közvetlen szomszédsága miatt is megnyerni főbb 
feladatai közé tartozott a kormánynak. 

Nem lévén e szerint eléggé biztos és bő tudósítása a 
külhatalmak politikájáról, nem csoda, hogy Kossuth igen 
nagy tévedésben volt az iránt, s jobbára saját véleményét 
tartván a külhatalmak véleményének, önalkotta képzeletek- 
kel mystifikálta magát is, másokat is. Az orosz interventiót ő 
s vele együtt a kormány többi tagjai oly veszélyesnek tartot- 
ták Európára nézve, — miként valóban az is volt — misze- 
rint nem hitethették el magokkal, hogy az angol és franczia 

kormányok azt megengedhessék. Azon bit gyökerezte meg 
magát a kormányban, hogy ha segedelmére lenne is az orosz 
Ausztriának, annak seregei nem lépendik át a magyar határt, 
hanem csak a császári örökös tartományokat szállandják meg, 
hogy az azokban létező osztrák seregeket is alkalmazni le- 
hessen Magyarország ellen. Teleki László, párisi képviselőnk 
ugyan a múlt év vége óta nem szűnt meg figyelmeztetni Kos- 
suthot, hogy az interventiót, ha különben az az orosznak és 
Ausztriának, mi igen valószínű, szándékában létezik, sem az 
" angol sem a franczia kormány nem fogja meggátolni ; s azért 
tanácslá, hogy a háborúra kétszeres erőfeszítéssel készüljön 
ugyan, s ha lehet Bécsbe ügyekezzék jutni; de e mellett ra- 
gadjon meg minden alkalmat az alkudozásra, mely, ha czélra 
nem vezetne is, egy részről legalább időnyereséget szerezhet; 
más részről az európai hatalmak előtt is minden esetre hasz- 
nunkra válandik, úgy tüntetvén elő ügyünket, mint melyet 
mérséklet vezérel, s nem egyedül fegyverrel szándék kivívni. 
Hasonlókép tudósítá őt több ízben Szalay László is ki, miután 
Frankfurtban teendője nem maradt, mint említők, részint Pá- 
risban, részint Londonban ügyekezett érdekeinket támogatni. 
Kossuth azonban nem tudta elhinni, hogy oly engedéke- 
nyek legyenek a nyugoti hatalmak az orosz interventió irá- 
nyában. Miként gondolkodott ő ez iránt, különösen Angolor- 
szágra nézve, megmondá maga egy levelében, melyet 1850-ki 
aug. 22-kén Kutahiából írt Teleki Lászlónak. , Én nem tudom 
— mond egyebek közt — lord Palmerston miként jutott azon 
reputatióhoz, hogy a magyar nemzetet pártolta. Nem tett ér- 
tünk semmit, s helyeselte vagy nem, az mindegy, de eltűrte 
az orosz interventiót... Én megvallom, nem hittem lehetőnek, 
hogy ezt eltűrje; azt gondoltam, hogy ha a czárnak elhatá- 
rozása már bizonyossá lesz, ezt oly veszélyes dolognak lesz 
kénytelen tekinteni a lord hogy, ha protestatiója nem hasz- 
náland, okvetlenül azt fogja mondani: kisértsük meg elébb 
diplomatikai úton a magyarok s Ausztria közti kiegyenlítést , 

a kiegyenlítés: én — Anglia — is részes akarok lenni a ma- 
gyaroknak békére kényszerítésében; de unilateralis avatko- 
zással az európai egyensúlyt felforgatni nem engedem; ha 
pedig Ausztria miatt nem sikerül a kiegyenlítés s a czár mégis 
segíteni akarja őt a magyarok elnyomásában, én meg a ma- 
gyarok mellett interveniálok. — Ezt vártam, mert lehetet- 
lennek véltem, hogy az európai egyensúly ily deplacirozása 
Anglia akaratja nélkül, vagy épen ellene megtörténhessék stb." 

Egyezők voltak Kossuth ezen hitével Pulszky tudósításai 
Londonból, melyeket ez még megbizatása előtt intézett hozzá. 
Pulszky szerint az angol kabinet határozottan ellene nyilat- 
kozott volna a fegyveres interventiónak ; sőt el volt volna arra 
is határozva, hogy mihelyt az orosz magyar földre lép, hajó- 
hadát azonnal a Feketetengerre küldi Sebastopol s más orosz 
kikötök ellen. E híreknek miben veté meg alapját Pulszky, 
nem tudjuk; de miután azok Kossuth meggyőződéseivel meg- 
egyeztek, annyi hitelre mégis találtak, hogy Kossuth 8 a mi- 
niszterium, melylyel egyébiránt ő erre vonatkozó minden 
adatait nem is közlé, — mindaddig nem lőn teljesen meggyő- 
ződve a muszka interventió valóságáról, mígnem az orosz ha- 
dak tényleg átlépték a magyar határokat. 

Ennél még csak az lehet vala nagyobb könnyelműség, 
ha a magyar kormány épen semmi készületekről nem gondos- 
kodott volna azon esetre, ha az orosz bejötte netalán mégis 
megvalósulna. De ezt nem lehet vádul felhozni a magyar 
kormány ellen; bár egyébiránt mind a mellett sem fejtett ki 
minden lehető munkásságot, hogy a muszka betörés lehető- 
sége ijesztő rém gyanánt állott szemei előtt. 

Hogy az újabb hadi munkálatokra elegendő haderő 
álljon készen, Kossuth fő munkásságát újabb seregek kiállí- 
tására és szervezésére, s a szükséges hadi szerek előteremté- 
sére fordította. Bizonyos lévén, hogy ha az interventió való- 
ban megtörténnék, a muszka hadak Galicziából a duklai s 
más mellék szorosokon fognának betörni, ama szorosok meg- 
erősítése igénylett legnagyobb gondoskodást. E végre Kossuth 

még april végén Dembinskit nevezte ki a felvidék vezérévé, 
tiz ezer főnyi rendes sereget adván vezérlete alá, melyet még 
folyton szaporítani is szándékozott. Egy másik sereget Mar- 
maros, Bereg, Ugocsa, Szathmár stb. megyékből gyűjtött 
Kazinczy ezredes alatt, melynek száma nem sokára nyolcz 
ezerre szaporodott. 

E rendelkezés a felföldön, a muszkák bejöttét nem te- 
kintve is, annál szükségesebb volt, minthogy e részről osztrák 
hadak is minduntalan törtek be az országba, s legújabban Vo- 
gel és Benedek tábornokok mintegy 8000-nyi sereggel jöttek 
Eperjesig, onnan a felső Vágvölgy felé fordulván. E hadosz- 
tályt még Windischgrütz a maga főseregének erősbítésére 
rendelte magához; de miután a császáriak Pestről a határok- 
hoz kényteleníttettek visszavonulni, Vogel is rendeletet vőn, 
hogy Eperjesről, a meddig haladt volt, Pozsony felé irányozza 
menetét. Dembinski épen e betörés hírére neveztetvén ki e 
vidék vezérévé, azonnal rendelkezett, hogy seregeinek egy 
része az osztrákok után nyomúljon; kiket azonban már utól 
nem érhetett. Vogel később Görgey Armin őrnagynak a bá- 


. 1849. Május. 


nyavárosokat védő csapatától nyomatván , Alsó-Kubinnak 


vette útját. 

Ezen újabb betörés is eléggé meggyőzte azonban a kor- 
mányt, hogy 10—12 ezernyi sereg koránt sem elégséges a szo- 
rosokat megőrízni, s a valamelyiken netalán nagyobb erővel 
betörő ellenséggel megmérkőzni. Ezen felül a számos, bár 
győzedelmes ütközetek egyéb seregeink számát is tetemesen 
megcsökkenték. A múlt évben megszavazott 200 ezer újoncz- 
ból még mintegy 50 ezer nem volt ugyan kiállítva, — mely 
hiány leginkább Bács-bánságból s az ellenség által részben 
folytonosan elfoglalva tartott nyugoti megyékből származott. 
Kossuth a tényleg működő seregek számát 200 ezerre óhajt- 
ván kiegészíteni, a hátralék kiállításán kivül april végén még 
újabb 50 ezer újonczot kért az országgyűléstől, mit ez minden 
ellenvetés nélkül megajánlott. Mind ezen újabb kivetés, mind 

mal állíttatott ki a megyék s városoktól. Buda megvétele 
újabban felvillanyozta kivált a tisztán magyar ajkú népet, s 
ez igen csekély hiánynyal mindenütt nehézség nélkül kiállítá 
a reá esett illetményt. S hol a kiállítás netalán hanyagabbúl 
folyt is, nem a népben hiányzott az akarat és lelkesedés ; mert 
az a kötelességén túl is tett sokszerű önkéntes ajánlata által 
fényesen tanúsítá honszeretetét s áldozatkészségét; hanem a 
tisztviselőkben létezett a hiba, kik a nagyszerű, sürgetős fel- 
adatot békeidőszerű kényelemmel gombolyítgatták le. A kor- 
mányzó ennél fogva Buda megvétele után körlevelet bocsátott 
az országba, melyben a tisztviselőket felelősségökre figyel- 
meztetvén, rendelé, hogy az egész újonczilletmény két hét 
alatt okvetlen kiállíttassék. 

Azonban, bár ezután gyorsabban haladt is az újonczozás, 
mivel Bácsból s a bánságból, honnan, a felett hogy nagy rész- 
ben elpusztult, a ráczok pedig ellenünk álltak fegyverben, a 
temesvári osztrák parancsnokság a múlt tél folytában, a fiatal- 
ság nagy részét erőszakosan is a császári zászlók alá sorozta, 
— hasonlókép néhány tótajkú felvidéki, s az osztrák határ- 
széleken fekvő német népességű megyékből, hova a magyar 
kormány hatalma vagy épen nem, vagy csak igen rövid ideig 
terjedt ki, az egész újonczilletmény soha sem állíttatott ki : 
összes seregeink száma 170 ezernél nem emelkedhetett ma- 
gasabbra. Fegyverrel pedig még ennek egy részét sem volt 
képes ellátni a kormány. A külföldtől végkép el lévén zárva, 
onnan semmi sem hozatott be; azon fegyvergyárak pedig, 
melyeket a kormány több helytt felállíttatott, nem győzték 
kiállítani a szükségletet. A máj. 7-kén kiadott rendelet, mely 
szerint a hazában szerte létező állami, sőt illő kárpótlás mel- 
lett, alkalmas magán fegyverek is beszedetni parancsoltattak, 
sem vezetett nagy eredményre. Miknek következtében a 
végső idő alatt besorozott újonczok közől több ezret csak lán- 
dzsákkal s kaszákkal lehetett felfegyverzeni. Az újonczokból 
a régibb zászlóaljak kiegészítésén felül, a máj. 8-ki rendelet 
szerint, újabb 12 honvéd-zászlóalj alakíttatott, melyek 92—103 

számokkal jelöltettek, s Hadik ezredes parancsnoksága alatt 
az 1-ső tartalék-sereget alkották. 

Május közepe után mind bizonyosabb, mind fenyegetőbb 
tudósítások érkeztek az oroszok betöréséről a kormányhoz. 
Kétséget nem szenved, e hírek hallattára sokaknak fejében 
megfordúlt a békés kiegyenlítés szüksége ; nyilvánosan mind- 
azáltal szóba soha sem hozatott; nem mintha terrorismus né- 
mította volna el a szólásszabadságot, — miként később az 
osztrák kormány vasvesszeje alatt a hírlapok s nem egy po- 
litikai hitehagyott is törekedett elhitetni a világgal —; mert 
nem létezett még forradalom, melyben a kormány oly annyira 
tiszteletben tartotta volna a szólásszabadság jogát, oly annyira 
kerülte volna a kényszerítés, terrorismus bármi nemének 
használatát s mondhatni, még árnyékát is, mint a magyar 
kormány — ; hanem azért nem hozatott szóba a békés ki- 
egyenlítés, mivel az valamely európai nagy hatalom közbe- 
lépte nélkül lehetetlennek látszott. Kossuth maga, miként a 
függetlenségi nyilatkozat alkalmával mondott beszédében ki- 
jelenté, készebb volt bár mi sorsnak menni elébe, mint ismét 
osztrák alattvalóvá lenni. Mások, bár mennyire óhajtatá is 
velök az ország veszedelme a békés kiegyenlítést, annyi süke- 
retlen kisérlet után részünkről, hogyan hihették volna az ud- 
vart a békére hajlandónak most, midőn az orosz interventióra 
magát nem csak eltökélte, hanem abban biztos kezességét is 
birta kényuralma megalapíthatásának? Végzetszerűleg foly- 
tatni kellett tehát a háborút a muszka ellen is, bár mit rejtsen 
méhében a jövendő. 

Valamint pedig elhatározva volt Kossuth megvíni az 
élet-halál-harczot, úgy a nemzet erejének felköltésére is min- 
den eszközt mozgásba tőn. Mióta a betört Jellasicsot nagy 
részben a felkelt népből rögtönzött sereggel sikerűlt kiűzni, 
Róth és Philippovics 10 ezernyi hadát pedig elfogni s lefegy- 
verzeni, Kossuthnak azóta kedvencz eszméjévé lett a népfel- 
kelés; mint minden nagyobb veszély közeledtekor, úgy most 
is ügyekezett tehát azt felhasználni a haza megmentésére. A 

relmetlensége Kossuthot most azon előnybe is helyezte, hogy 
a népfelkelésnek élesebb, a nép kedélyét megragadóbb színt 
adhatott s azt keresztháború alakjában hirdethette ki, A mi- 
niszterium Kossuth eszméjét elfogadta s a niépfelkelést május 
18-kán kelt szózataiban kihirdette. § 

nAz országot — úgymond a kormány e szózatában — 
idegen hadsereg beavatkozásának veszélye fenyegeti, A muszka 
sereg egy csapatja azóta talán már át is lépte a magyar föld 
határait. 

, Mi nem hiszszük, hogy Európának alkotmányos kormá- 
nyai a zsarnok hatalom e példátlan vakmerőségét tétlenűl el- 
nézzék. Mi nem hiszszük, hogy ha a kormányok azt elnézik 
is tétlenűl, Európa szabad népei a nemzetek örök jogának e 
halálos megsértésére harczra ne keljenek. Mi nem hiszszük, 
hogy volna Európában szabad kormány és szabad nép, mely- 
nek mind jogérzetével mind érdekeivel ellentétben nem állana 
elnyomása egy nemzetnek, mely egykor a kereszténységnek 
bástyája volt a keleti pogányság ellen, s jelenleg előharczosa 
a szabadságnak a sötétség és szolgaság ellen, egy nemzetnek, 
mely idegen segély s a szomszéd népek jogainak sérelme nél- 
kül képes volt jogszerű önállásra és függetlenségre emelkedni 
Európa szabad nemzeteinek sorában.... Mi megvárjuk az Eu- 
rópa, sőt az egész művelt világ által megállapított és bevallott 
nemzeti jogok sérthetetlenségének nevében, hogy Európa né- 
pei fogják teljesíteni kötelességeiket. 

, Azon közben a magyar nemzet is fogja teljesíteni saját 
kötelességét, hogy a maga függetlenségét megvédvén, ereje 
legyen Európa minden népei veszélyezett szabadságának biz- 
tosításában is közremunkálni. . . . 

nMegnyugtató ugyan annak tudása, hogy a nemzet sorsa 
felett egy hatalmas hadsereg áll őrt... De kell, hogy hadain- 
kon kivül az összes nemzet részt vegyen a harczban. Veszély- 
ben van hazánk, nemzetiségünk, vallásunk, szabadságunk, 

életünk: mind ennek megmentésére országszerte keresztes 
háború hirdettetik." I 

Elszámlálván aztán a veszélyeket, melyekkel a muszka 
mind amaz említett legbecsesebb javakat fenyegeti, a kereszt- 
háborút felső Magyarországra azonnal ki is hirdeti, s míg ez 
iránt bővebb intézkedések történnének, egyelőre is követke- 
zőket rendel: 1-ször hogy a nép felhivások által általános 
fölkelésre buzdíttassék; 2-szor hogy a folyó hónap 27-kétől 
kezdve három héten keresztül minden ünnepnapon és csütör- 
tökön az egyházakban e végre könyörgések és szent beszédek 
tartassanak ; 3-szor hogy jun. 6-kán a nép közönséges bőjtöt 
tartson; 4-szer hogy a második pontban meghatározott napo- 
kon, napjában kétszer, a harangok minden templomban meg- 
huzassanak ; 5-ször hogy a határszélekről a muszka sereg 
elől minden élelmi szerek az ország belsejébe hordassanak, 
az állam kárpótlást igérvén azoknak, kiknek ez által károk 
okoztatik. 

A vallás- és közoktatási miniszter e rendelet folytában 
ugyanazon napon felszólítást intézett a haza minden felekezet- 
beli lelkészeihez, melyben figyelmezteté őket, miként bánt a 
muszka hatalom a magáétól különböző vallásokkal mindenütt, 
hol fegyvere győzött; inté őket, hogy a vallás hatalmas szó- 
zatával buzdítsák a népet a vallási és polgári szabadság meg- 
oltalmazására, s a polgári hatóságok által a népfelkelést illető- 
leg kiadandó rendeletek pontos teljesítésére. A fentebb érintett 
vallási szertartások iránt pedig részletesen intézkedvén, ren- 
deletéhez egy könyörgést kapcsolt, mely a nép előtt s azzal 
együtt naponként elmondassék, hogy a kedélyek oly ünnepies 
emelkedettséget nyerjenek, mely a gyöngét erősíti, a félénket 
bátorítja. 

A belügyminiszter a népfelkelést egyelőre a huszonnégy 
felső vidéki megyékben hirdette ki Trencséntől s Pozsonytól 
egész Mármarosig, meghagyván azok előljáróinak, hogy nép- 
gyüléseket rendezzenek, s fejtegessék a népnek, hogy ez a 
nemzetiség keresztes háborúja az Európát elnyeléssel fenye- 

gető muszka uralkodás ellen, és a szabadság keresztes hábo- 
rúja a szolgaság elhárítására. Továbbá rendeli, hogy a nem- 
zetőrség körül oly intézkedéseket tegyenek, miszerint az a 
népfelkelésben magkövül szolgáljon; hogy" alvezéreket s al- 
rendezőket nevezzenek ; hogy egymással folytonos összeköt- 
tetésben legyenek ; a beütés vidékén minden hidat lerontsanak, 
minden szorost eltorlaszoljanak, marhát, élelmet eltávolítsa- 
nak stb. 

A kormány, végre, ugyanazon napról Európa népeihez 
is ünnepélyes óvást intézett, mely azonban inkább arra volt 
számítva, hogy a magyar nép szenvedélyeit, gyűlöletét élesítse 
a trónvesztett fejedelmi ház iránt. A Kossuth tollából folyt 
szenvedélyes óvás lényeges részeiben következő : , A magyar 
nemzet országos életének velejében megtámadtatva, úgymond, 
— az igazságos isten segedelmével meghódította a pártütést, 
melyet törvény és alkotmány ellen, maga az uralkodó ház a 
legirtózatosb ármány és erőszak által bujtott fel. És az ország 
határszéleiig visszakergette a nemzet szabadságának s önálló- 
ságának meggyilkolására törő ausztriai hadsereget... . 

Soha nemzet igazságosabb harczot nem vívott. Soha 
uralkodó ház igazságosabban nem büntettetett. Soha nemzet 
méltóbb várakozással nem remélheté, hogy a közmegállapo- 
dással alakított nemzeti kormányának a béke s nyugalom 
ölén azon sebek gyógyítására lehetend fordítani gondjait, me- 
lyekkel... e nemzet keblét elárasztották. 

És ime minden hadizenet nélkül orosz fegyveres töme- 
gek mutatkoznak a szomszéd Galiczia és Krakkó területén, 
Magyarországot a Habsburgház felhívására betöréssel fe- 
nyegetők. 

nA magyar nemzet el van határozva e megtámadásnak 
is ellentállani.. . . 

n De midőn e komoly és rendíthetlen határozatában áj- 
tatos reménynyel hiszi igazságos fegyvereinek győzedelmét, 
egyszersmind az engesztelhetetlen elkeseredés érzetével kiált 


fel isten és a mívelt világ népei előtt, és ünnepélyes óvást 

teszen az orosz hatalmasság igazságtalan avatkozása ellen, 
mely.... minden emberi s nemzeti közjogot szentségtelen láb- 
bal készül tiporni. 

, Teszi ezen óvást a kényszerített önvédelem kétségbe- 
vonhatlan kötelességének érzetében. 

, Teszi azon köz népjog nevében, mely az államok köl- 
csönös viszonyainak fölszentelt alapját képezi. 

n Teszi azon szerződések, nyilatkozatok és óvások nyo- 
mán, melyek a nemzetek életét a bitorlás túlhatalmaskodásai 
ellen minden más népek jogérzetének közös oltalma alá 
helyezik. 

n Teszi a szabadság, az európai egyensúly s a civilisatió 
nevében. 

, Teszi az emberiség s azon ártatlan vér nevében, mely 
ily háborúban kiontva, boszúért kiáltand fel az igazságos 
istenhez. 

nA magyar nemzet biztosan számít reá, hogy ezen óvá- 
sára minden jogot tisztelő és szabadságot szerető nép meleg 
rokonszenve felelend. De bár az egész világ által elhagyat- 
nék is, határozott öntudattal jelenti ki, isten és világ előtt, 
hogy a zsarnok erőszaknak meghajolni nem fog, hanem ön- 
védelmének igazságos harczát utolsó csepp vérig megvívandja. 

nI Isten és a mívelt világ legyen bíró közöttünk és zsar- 
nok megtámadóink között. 

n Kelt Debreczenben 1849-ki máj. 18-kán." 

Miként pedig ezen okmányokban kifejezte, valóban 
hitte is a magyar kormány, hogy a nyugoti hatalmak sem az 
európai egyensúly és népszabadság ügyét, sem saját érdekö- 
ket nem fogják annyira szem elől veszteni, hogy az orosz 
interventióját, mely ezen világuralomra vágyó hatalom befo- 
lyásának az európai politikára rendkivüli növekedését vo- 
nandja maga után, ellenmondás nélkül tűrjék. E hit okozta 
azt is, hogy a magyar kormány mindent gondosan kerűlt, mi 
bármi jogalapot nyújthatott volna az orosznak beavatkozása 
igazolhatására. 


1849. Május. 

Dembinski altábornagy, a felvidéki sereg vezére, ez idő- 
ben többször sürgette azon engedelmet a kormánynál, hogy 
seregével Galicziába törhessen, s a népet mind ott, mind Len- 
gyelország déli részeiben fellázítani megkisérthesse, biztosít- 
ván a kormányt, miképen, legújabb tudósításai szerint is, 
annyi ott a gyúanyag a forradalomra, hogy a süker nem hiá- 
nyozhatik, mihelyt a lengyelek meggyőződnek, hogy a ma- 
gyar kormánytól eléggé támogattatnak. A sükert biztosítani 
látszék az is, hogy a lengyel legió, számszerint mintegy két 
ezer, a feldunai seregből Dembinski alá rendeltetvén, már az ő 
seregéhez csatlakozott, s a fegyvererővel nyerendő előnyökön 
kivül e lengyelek izgatása is hatást igért honosaik között. 

A magyar kormány mindazáltal Dembinski tervét, bár 
az ügyesen és szerencsésen végrehajtva, nagy fordulatot ad- 
hatott volna az orosz interventiónak, nem fogadta el. Nem 
hiányzott ugyan egy két szó a miniszteri tanácsban, mely a 
terv végrehajtását pártolta; de a kormánytagok többsége azt 
félrevetette, leginkább arra alapítván határozatát, nehogy ily- 
féle kisérletek által bár mi jogczím nyújtassék beavatkozása 
igazolhatására az orosz"czárnak, ki azt különben is avval in- 
dokolta, ez iránt kiadott manifestumában, hogy a magyar for- 
radalom az ő birodalmának békéjét is fenyegeti. 

A tapasztalás utóbb, fájdalom, bizonyítá, hogy ezen ag- 
godalmas loyalitása által csak magának s ügyének ártott a 
magyar kormány, s drága áron szerezte meg magának azon 
meggyőződést, hogy a szabadság és kényuralom közt nincs, 
nem lehet helye a transactiónak, s a harcznak köztök életha- 
lálra kell vívatnia. 


NYOLCZADIK KÖNYV. 


AZ OROSZ HADAK BETÖRÉSÉT KÖZVETLEN MEG- 
ELŐZÖTT ESEMÉNYEK. 


ELSŐ FEJEZET. 


Belviszonyok polgári s politikai tekintetben. 


Bár az orosz interventió, a mondottak szerint, már april 1849. Május. 
első felében határozattá vált az osztrák és orosz kormány kö- 
zött: az orosz hadseregek csak junius közepén törtek be na- 
gyobb tömegekben az országba, s kezdték meg itt részint ön- 
állólag, részint kapcsolatban az osztrák hadakkal, működései- 
ket. Mik voltak légyen e késedelem okai, alább alkalmasabban, 
több összefüggéssel fogjuk elbeszélhetni. Itt azokat szükség 
előadnunk, mik e körülbelűl két hónapi időszak folytában, 
azon már érintett előkészületeken kivül, melyek az orosz in- 
terventióra s általában a hadviselés folytatására vonatkozának, 
belviszonyaink tekintetében történtek. 

Komárom felmentésével az ostrom alól s a császáriak 
visszavonultával a határszélekre, az ország nagyobb részében 
mintegy hat hétre elnémult a harczok zaja. Még csak Buda, 
Arad és Temesvár ostromainál, s miután a két első megvéte- 
tett, az utolsónál bömböltek az ágyuk; ezen kivül pedig csak 
a Sajkás-kerületbe szorított szerb lázadás maradványai, s Er- 
délyben a havasok közé menekült Janku oláh csapatai ellen 
folyt némileg a háború. A kormány e szünetet, ama készüle- 
tek mellett, miket a minden valószinűségek szerint nem so- 
kára még nagyobb mérvben megújulandó élethalál-harczra 
tett, lehetőleg felhasználni ügyekezett a béke műveire. E te- 

kintetben mindenek előtt kiváltképen azon ügyekre fordítá 
figyelmét a mik, mig egy részről a köz jóllét, rend és szabad- 
ság gyarapítására szolgálhatának, egyszersmind az ország 
képességét is szilárdíthaták a háború sükeres folytatására. 
Ilyen volt különösen a közigazgatás szervezése s a financiális 
ügyek rendezése. E két tárgyra nézve még Debreczenben, 
az országgyűlés elnapolása előtt megtenni kivánta a kormány 
a szükséges intézkedéseket. 

Azon körülmény miatt, miszerint az ellenség a télen át 
elfoglalva tartott megyékben a törvényes tisztviselőket, ha 
azok jó, nemzeties szelleműek voltak, egyátaljában mindenütt 
letette, s a hivatalokat a maga embereivel töltötte be: a me- 
gyék nagy része most, midőn az ellenség belőlök kiűzetvén, 
az általa kinevezett tisztviselők is vagy eltávoztak, vagy le- 
mondtak hivatalaikról, jobbára tisztviselők nélkül maradt. A 
belügyminiszter ennél fogva az ország külön vidékeire kor- 
mánybiztosokat küldött, kik a megyékben gyülést. tartván, a 
tisztviselőket törvényesen megválasztassák. És miután a múlt 
évi reformok által az alkotmányban tett gyökeres javítások 
következtében a hivatalok megszűntek lenni a nemesek egyed- 
árusága: nehogy az eddig csekély díjak miatt a vagyontalan 
s nem nemes értelmiség azokból tényleg kizárva maradjon, 
egyszersmind a megyei hivatalnokok díja is rendeztetett. El- 
lenben a hivatalnokok által tiszti eljárásaikban eddig használt 
ingyen fuvar, mi annyi visszaélésnek s a nép részéről annyi 
méltó panasznak volt forrása, megszűntetett. 

Nem kevesbbé sürgetőleg vette igénybe a belügymi- 
niszter gondoskodását az országos rendőrség szervezése. Az 
év elején a Madarász László, honvédelmi bizottmányi tag 
által összeállított rendőrség, részint az alkalmazott egyének 
nagy részének silánysága, részint Madarásznak magaviselete 
s azon súlyos gyanú és vád miatt, mely ellene emelkedett, oly 
rosz hírbe jött volt, hogy Szemere kénytelen lőn, az egész 
hivatalt feloszlatni s újonnan szerkeszteni. Minthogy pedig az 
országos rendőrség eddigelé eleve kijelölt szabályok nélkül, 

a főnök szeszélye s a hivatalnokok önkénye szerint, igen ha- 
nyagul munkálkodott: a belügyminiszter egyszersmind annak 
működését ís szabályozta. Mire nézve a következő alapsza- 
bályokat állítá fel: 

1. A rendőrség, mint a közigazgatásban szükséges inté- 
zet, teljes nyilvánossággal fog működni, mindennemű titkos 
kémrendszer, — melyet Madarász megalapítani kezdett, — 
mellőztetvén. 

2. A rendőrség egyenes rendelet s rendkivüli szükség 
nélkül, sehol sem lép fel mint végrehajtó hatalom; hanem a 
hatóságok irányában figyelmeztetőleg és javaslólag, a kormány 
irányában tudósítólag s véleményezőleg jár el. 

3. A rendőrség organumul szolgáland a kormánynak, 
hogy ez mindent megtudjon, mi intézkedésekre okul vagy 
alapul szolgálhat. 4 

4. A rendőrség feladata a kapcsolatot a külfölddel fen- 
tartani. 

5. A hazában való működése a következő alapeszmén 
fog nyugodni: segíteni és nem alkalmatlankodni; szolgálni 
és nem uralkodni; a véleménynyel nem bajlódni, de a ténye- 
ket tudatni; a visszaélések, hanyagság és közbaj megszűnte- 
tésére az illető hatóságnál, vagy ha ez a dolgon nem segíthet, 
a kormánynál föllépni. 

. 6. A rendőrség az új közigazgatás részletes kidolgozá- 
sáig ideiglenesen mint mozgó intézet, különösen a határszéle- 
ken, nagyobb városokban s a különböző népfajok székhelyein, 
állíttatik fel, s ekkép egy országos hálózatot képezend; áll 
mindenütt egy felügyelőből és segédeiből, 

Minthogy a haza megmentésére annyi áldozatot hozó 
nemzet hazafias érzetének s közvéleményének sérelme nélkül 
azokat, kik akár véleménykülönbség, akár önérdeknél fogva 
az ellenségnek szolgáltak, vagy ahhoz legalább szítottak, és e 
szerint a nemzettől elválván, annak ellenségéhez csatlakoz- 
tak, a közhivatalokban megtűrni nem lehetett: a kormány, 
mindjárt az igazgatás átvétele után általában minden, bármi 

közhivatalt viselt személyeknek kötelességökké tette, hogy 
illető előljáróik előtt magokat politikai viseletök iránt igazol- 
ják; csak azok maradhatván meg hivatalaikban, kikre az el- 
lenséggel tartás, hozzá szítás be nem bizonyult. 

Különösen terhelte e vád az ország Pesten székelő fő 
törvényszékeinek tagjait, kiktől pedig, mint a haza törvényei- 
nek őreitől méltán lehetett követelni a hazafiúi kötelesség tel- 
jesitésében nem ingadozó azon elszántságot, hogy a viharos 
eseményekkel szemközt is tanúsítandják a biróban igényelt 
rendületlen jellemet. Midőn az ideiglenes kormány és az or- 
szággyűlés az év elején Debreczenbe költözött, Csányi László 
országos főbiztos január 5-kén a főtörvényszékeknek is köte- 
lességökké tette, hogy a másik két állami hatalommal együtt 
Debreczenbe költözzenek. Meg kell vallani, hogy a rendelet 
későn adatott ki: Windisehgrüátz hadai pár óra múlva bevo- 
núltak a seregeinktől elhagyott fővárosba ; minek következté- 
ben a főtörvényszékek az e végett tartott tanácskozásukban, 
az elköltözés lehetetlenségét adván okul, Pesten maradásukat 
határozták. Volt néhány tag, ki mindamellett hogy elismerte 
az ok fontosságát, legalább azt sürgette, oszlatná fel magát a 
törvényszék, mely törvényesen úgy sem fog az ellenség nyo- 
mása alatt működhetni, s ez által óvná meg a birói testületet 
az idegen katonai uralom kénye alá jutástól. De az indítvány 
nem találván többségre, a főtörvényszékek együtt maradtak. 

Rövid időn kitünt, mily veszélyes volt e határozat a birói 
függetlenségre nézve. Windischgrütz felhivására ugyanis ja- 
nuár utolsó napjaiban a törvényszékek tényleg működni kez- 
dének, alárendelvén magukat az ellenség hatalmának. Még 
szorúltabb helyzetbe jutottak a főtörvényszékek, midőn Win- 
disehgrütz parancsára, bár ismételt óvás mellett, de mégis 
tényleg segédkezet nyújtottak levéltáraik megcsonkítására. 
Jellasics a horvát- és tótországi pereket, melyek a fölebbvitel 
útján e törvényszékeknél léteztek, kiadatni követelte; minek 
folytában a levéltári igazgató, határozat következtében, száz- 
negyvenhét pert adott át az ellenség megbizottainak. . 

Mulasztásul tudatott be a főtörvényszékeknek az is, 
hogy miután a főváros az ellenségtől megszabadult, sem ra- 
gadták meg az alkalmat más hatóságok példája szerint csatla- 
kozásukat kijelenteni a nemzeti függetlenség nyilatkozatához. 

Ez okoknál fogva az úgynevezett hétszemélyes és királyi 
tábla s a váltó-feltörvényszék a kormánynak máj. 27-kén kelt 
határozata által feloszlattatott. Az újonnan alakítandó főtör- 
vényszékek szervezésére nézve következő szabályok alkot- 
tattak : ; 

1. A legfelsőbb fölebbviteli biróság, mely ezután is hét- 
személyes főtörvényszéknek nevezendő, álland egy elnökből, 
ki mint eddig is, országbírói czímet viselend, két alelnökből 
s annyi biróból, mennyi szükségesnek fog mutatkozni. 

2. A volt királyi tábla, mely ezentúl országos főtörvény- 
széknek fog neveztetni, egy elnökön és két alelnökön, — a 
váltó feltörvényszék egy elnökön és alelnökön felül szinte a 
mutatkozó szükség szerint meghatározandó számú birákból 
álland. 

3. Mind a hétszemélyes, mind az országos törvényszéken 
az egyes tagoknak a rendi állapotból származott czímei meg- 
szűntettetnek. Tehát a birói hivatás ezentúl semmi más hiva- 
talnak nem leend, mint eddigelé, függeléke; minek következ- 
tében a főtörvényszékeknek. úgynevezett bárói s prelatusai, 
primási stb. ülnökei megszünendnek. 

4. Az egykori országos birák s azoknak itélőmesterei 
által parancsok kibocsátásával gyakorlott törvénykezési intéz- 


kedések ezután az igazságügyi miniszter köréhez tartoznak. . 


5. Az országos főtörvényszéknél a bűnvádi perek ezen- 
túl külön osztály által tárgyalandók. A hétszemélyes főtör- 
vényszéknél pedig a váltóügyek felülvizsgálata leend külön 
osztályra bízva. 

6. A nádori biróság, a tárnoki és királyi személynöki 
törvényszékek végkép megszűnnek, s az eddig elejökbe vitt 
perek az országos főtörvényszék biróságához tartozandanak. 
E törvényszékek azonban, miután még sem a polgári sem a 

bűnvádi új törvénykönyv nem készült el, azoknak kidolgozá- 
sáig, a leirt mód szerint, csak ideiglenesen alakíttatnak. 

Szóba jött a miniszterium tanácsában egy törlesztő szék 
felállítása is; mivel azonban a vélemények" többsége oda já- 
rult, hogy e szék hatásköre csak az esküttszékekre terjesztes- 
sék kis. emezeknek átalános felállításáig az is elhalasztatott. 
Ellenben a kegyelmezési jog gyakorlatára, nehogy a körül 
önkénynek és személyes részrehajlásnak legyen befolyása, az 
igazságügyi miniszter elnöklete alatt működendő öt tagból 
álló biróság neveztetett ki. 

Az osztrák kormány s a haza és nemzet egyéb ellenségei 
közzé tett nyilatkozataikban azzal vádolták az ideiglenes ma- 
gyar kormányt, hogy terrorismus által tolta a nemzet nyakára 
a forradalmat, s politikai véleménykülönbség miatt számtala- 
nokat itéltetett el. Mily alaptalan azonban e vád, nyilván ki- 
tűnik az úgynevezett vésztörvényszékek intézetéből és eljá- 
rásából. A történelem érdekében van ennél fogva e tárgyról 
bővebben szólani. 

Fentebb említök, miképen a kormány az 1848-ki már- 
czius és aprilban kiütött ráczlázadás kezdetén, annak elnyo- 
mása végett, az alvidéken, a megyei és városi hatóságok ke- 
belében rögtön itélő biróságokat állított fel. Ezen biróságok 
utóbb, a zavarok terjedtével, az ország több más vidékeire is 
kiterjesztettek. Tagadni nem lehet ugyan, hogy e biróságok 
körül utóbb, kivált miután az első miniszterium lemondott, s 
az osztrák seregek bevonultával a haza ügyei mindinkább bo- 
nyolódtak, több rendetlenség történt. Azon vádat mindazáltal 
nem lehet ellenök emelni, hogy igazságtalan itéleteket hoztak 
volna; mert ezen biróságoknál mind az öt biró egyező itélete 
kivántatván a halálos itélet kimondására: feltenni sem lehet, 
hogy az előfordult esetekben öt bíró lelkiösmerete ellen itélt 
légyen; sőt azok inkább talán lágyság mint túlszigor miatt 
valának vádolhatók. Forradalmi időkben azok, kik a nemzet 
által a kormányhatalommal felruháztatnak, a politikai véle- 
ménykülönbségeket nem-nézhetik a nemzeti ügy kára nélkül 

közönyösen. S mihelyt ezen, a nemzet czéljaival ellentétes 
vélemények magoknak a gyakorlati életben is érvényt sze- 
rezni, a nemzeti törekvéseket gátolni s a közvéleménynyel 
ellenkező irányba terelni tettekkel is törekednek: a kormány- 
hatalom kötelessége az ilyféle hatást meggátolni s ártalmat- 
lanná tenni. És e tekintetben bizonyára nem túlszigorról, 
hanem ellenkezőleg erélytelenségről lehet vádolni mind a 
honvédelmi bizottmányt, mind annak utódát, a második mi- 
niszteriumot. Különösen, bár miután az osztrák seregek bevo- 
nultak, s több megyét egészben, másokat részben elfoglaltak, 
és számos hatóság megszüntette működését, — az ellenség 
közelléte következtében a honárulási bűnök folyton szaporod- 
tak, azok mégis, a nemzeti ügy nyilvános kárára, legtöbb 
esetben büntetlenül hagyattak. 

Az ellenséghez közelebb eső megyék számos jelentések- 
ben tudósították a kormányt, hogy az árulások minden felől 
aggasztó módon szaporodnak ; mi maga legvilágosabb bizony- 
sága volt annak, hogy a hatóságokban fenálló rögtönítélő tör- 
vényszékek azoknak elejét nem vették, s inkább csak a rab- 
lások és gyilkolások, mint a honárulási bűnök megfenyítésére 
terjesztették ki működéseiket. Ez okból a kormány január 
28-kán a hadügyminiszterium által hadi biróságokat állított 
fel, melyek mind katonai mind polgári személyekre kiterjesz- 
tetvén, leginkább az árulások megtorlását vennék czélba, s a 
büntetés szigora által vetnének gátot azok szaporodásának. 


E hadi törvényszékek körül azonban nem sokára azon 
rendetlenség támadt, hogy ilyféle bíróságot nemcsak térpa- 
rancsnokságok, hanem egyes kormánybiztosok is állítottak 
fel a véleményök szerint több árulási alkalomnak kitett vidé- 
keken. A kormány, mihelyt ez tudomására esett, e tárgyban 
minden visszaélést megszűntetni s rendet alkotni szándékoz- 
ván, február 8-kán rögtönitélő hadi s polgári vegyes biróságok 
felállítása iránt törvényjavaslatot nyújtott be a nemzeti gyü- 
lésnek, mely azt érett megfontolás után el is fogadta. 

E biróságok, melyek utóbb a veszedelemről, melyet a 
hazáról elhárítniok vala hivatásuk, közönségesen vésztörvény- 
székeknek neveztettek, öt tagból álltak, kik közől kettő pol- 
gári, kettő hadi személy volt, az elnök bár mely osztályból 
választathatván. Ezek mellé adatott egy közvádló, ki a vád- 
lott ellen az állam nevében járt el. Hatósága e törvényszék- 
nek kiterjesztetett mind azokra, rend s állapot kivétele nélkül, 
kik a magyar haza, annak polgári alkotmánya, független ön- 
állása s területi épsége ellen fegyvert fogtak, vagy arra má- 
sokat izgattak, kik az ellenséggel czimboráltak, annak bármi 
szolgálatot tettek vagy érdekében működtek. 

A vádlott egyénnek szabadságában állott magát akár 
személyesen, akár önválasztotta ügyvéde által védnie. A vád- 
lott egyébiránt sem vallomásra, sem bárminemű nyilvánításra 
nem kényszeríttetheték; sőt a törvény által minden kedve- 
zéssel elláttatott, hogy ártatlanságának bebizonyíthatására a 
kellő próbákat megszerezhesse. E végett, ha kivánta, az 
eljárás bizonyos időre fel is függesztetett. Minden visszaélés 
meggátlása végett az eljárás nyilvános volt; a vád bebizonyí- 
tására múlhatatlanul szükséges volt a vádlottnak a körülmé- 
nyekkel összehangzó elismerése, vagy legalább két kifogás 
nélküli, teljes hitelű tanúnak összhangzó határozott, bizonyí- 
tása, az elmarasztalásra pedig, valamint a teljes fölmentésre 
is minden közbirónak egyhangú beleegyezése. Elmarasztalás 
esetében e szék csak golyó s por általi halálos büntetést 
mondhatott ki. Felmentés esetében pedig a vádlott azonnal 
visszanyerte szabadságát. Ha végre a vádlott sem el nem 
marasztaltatott, sem teljesen ártatlannak nem találtatott, a 
köztörvény szerinti rendes bíróságnak vala átadandó. 

Az így alakított vésztörvényszékek több helytt, sőt a 
tábornokok önkényének meggátlása végett a fő hadseregben 
is állíttattak fel. Az összesen működött vésztörvényszékek 
által elítéltek száma tízre sem ment az egész hazában.") A 


§) Az osztrák kormány a maga kegyetlenségeit s véritéleteit indo- 
kolni s mentegetni, a forradalom iránt pedig iszonyatot ébreszteni szán- 

kormány tagjai azonban szintúgy, mint az uralkodó közvéle- 
mény oly igen borzadtak minden terrorismustól s tisztán po- 
litikai vétségekérti élitélésektől, hogy azon néhány eset hírére 
is, melyekben a haza védelmére különben szükséges büntető 
igazság szigora a honárulási bűnben elmarasztaltakra neheze- 
dett, mind a miniszteri tanácsban, mind a nemzeti gyülésen 
többször szóba hozatott az átalános amnestia. És nem is volt 
egyéb oka kihirdettetése elmaradásának mint, hogy a kor- 
mány tisztán politikai vétségeket halállal és fogsággal vala- 
mint eddigelé nem büntetett, úgy a jövőben sem szándékozott 
büntetni. Addig pedig, míg a haza szabadságáért a harcz több 
oldalról folyt, míg nem csak minden módon csábítani törekvő 
külellenség volt a haza egy, bár kis, részében; de még a 
szerbek és oláhok lázadása sem volt teljesen elfojtva, — a 
rögtön itélő törvényszékeket megszűntetni s amnestiát már 
most kikiáltani annyi lett volna, mint egy részről a békés 
polgárok gyilkosainak, rablók és gyújtogatóknak, szóval a 
polgári társaság, béke, rend s állam nyilvános megtámadói- 
nak iszonyú kegyetlenségeik folytatására szabadlevelet adni ; 
más részről pedig a császári tábornokok bujtogatásait és csá- 
bításait elősegíteni. 

Míg azonban a hazának e súlyos körülményei miatt az 
átalános bűnbocsánat kihirdetését a kormány elhalasztani 
kényszeríttetett; más részről a legéberebb figyelemmel ki- 
sérte a vésztörvényszékeknek a honárulási bűnnel vádlottak 
iránti eljárását. Az igazságügyi miniszter, Vukovics Sebő, 
kormányra lépte óta ez iránt csaknem aggodalmas gondosko- 
dást tanúsított. Május 5-kén kibocsátott rendeletében egyebek 
közt intézkedett, hogy még azon vádlottaknak is, kik védőt 
magok nevezni vonakodnának, vagy védelmökre tán szegény- 
ségök, tán álszégyen miatt ügyvédek vállalkozni nem akar- 
nának , legyen védő ügyészök. Ugyanazon nap oda utasította 


dékozván, 1850 folytában mintegy 500 egyén névsorát hirdette ki, kiket 
állítólag a magyar vésztörvényszékek végeztettek ki. E névsor méltány- 
latára elég azt figyelmesebben átvizsgálni, 

1849. Május. a vésztörvényszékeket, hogy az eljárásokra tartozó vétségi 
esetek következtében befogottak névszerinti jegyzékét, a vád- 
nak s a dolog körülményeinek kimutatása mellett most azon- 


nal, jövőre pedig minden nyolcz nap alatt hozzá fölterjeszszék. 
Pár nap múlva a rögtönitélő törvényszékek számát az egész 
országban, Erdélyt is ide értve, összesen tizre szállította. Má- 
jus 11-kén ismét szívére köté a közvádlóknak, hogy a hon- 
árulás tárgyában a nemzeti gyülés által alkotott törvényeket 
szorosan szemök előtt tartsák, s minden oly feladást, mely 
az említett törvényekben elősorolt tényekre nem vonatkozik, 
a vésztörvényszék elébe ne terjeszszék; s különösen, hogy 
minden oly esetet, mely a haza elleni tényleges cselekvésen 
vagy izgatáson nem alapszik, hanem csak az ellenségtőli féle- 
lemből s jellemgyöngeségből származó meghódolást foglal 
magában, a rögtön itélő biróság elébe terjesztendő vád tár- 
gyául ne tekintsék, eléggé sujtván ezeket a közvéleménynek 
rájok háramló megvetése. Később végre, miután a kormány 
székhelye Pestre tétetett át, a jun. 20-kán kelt rendeletében 
az ország külön helyein eddig létezett vegyes vésztörvényszé- 
keket mind megszűntette, s helyettök az egész országra nézve 
Pesten állított fel egy hasonló törvényszéket akképen, hogy 
az előforduló vádak eseteiben a vizsgálatot az illető törvény- 
hatóságok a befogatás után rögtön megtévén, az azt illető 
irományokat az igazságügyi miniszteriumhoz küldjék fel, ott 
fogván megitéltetni, vajjon a február 13-kai törvény súlya alá 
esik-e, s a rögtön itélő, vagy a rendes hatósági törvényszék 
eljárása alá tartozik-e a feljelentett tény? E rendelet által az- 
tán a honárulási bűnvádak eseteiben nemcsak az elvek egy- 
sége s a február 13-kai törvényben kijelölt eljárásban való 
egyformaság éretett el, hanem egyszersmind minden provin- 
cialis vagy helybeli pártgyűlölet s részrehajlás befolyása is, 
ha tán eddig létezett volna, megszűntettetett ezen élet s halál 
felett itélő törvényszéknél. 

Valamint pedig ekkép a leggondosabb óvatossággal járt 
el a kormány a honárulási bűnnel vádoltak irányában: hason- 

lókép a legengedékenyebb kiméletet tanúsítá a jószágelkob- 
zás tárgyában is. Nem volt eset, hogy a kormány tisztán po- 
litikai vélemény miatt bárkinek jószágait lezárolta volna, mi- 
előtt bizonyossá nem lőn, hogy a kérdésben forgó egyén 
hazája ellen tényleges szolgálatot tesz az ellenségnek. $§ ki 
fogja igazságtalanságról, terrorismusról vádolhatni a magyar 
kormányt azért, hogy nem hagyta javaik háboríttatlan birto- 
kában azon hűtlen polgárokat, kik az ellenséggel czimborál- 
ván, a hazából nyert jövedelmeiket a haza szabadsága s füg- 
getlensége ellen az ellenség gyámolítására fordították? Az 
ugyan óhatatlan volt, hogy átvonuló csapataink itt ott, a ma- 
gyar kormánynyal nyiltan nem tartó, de azért honárulással 
sem vádolható birtokosok javaiban némi kárt ne okozzanak ; 
de ez a háború meggátolhatlan következménye volt, mely 
néha a leghívebb hazafira is súlyosan nehezedett. Tagadni 
azt sem lehet, hogy néhol némely indulatosabb kormánybiz- 
tos az ellenséggel ugyan nem szövetkezett, de a hazából mégis 
eltávozott, közönyös vagy tán különböző politikai véleményű 
polgárok javait illetőleg a kellő mérsékletet soha túl nem 
lépte volna.") Annyi azonban bizonyos, hogy ily esetek min- 


t) Ellenkező példáját adta ennek egynémely kormánybiztos, kik 
még az egyik s másik tábornok által elkövetett hibát is jóvátenni ügye- 
keztek. Ezek közé tartozott többek közt Puky Miklós, komáromvári kor- 
mánybiztos, Pázmándy Dénes, a képviselő ház elnöke, esetében. Ezen 
tekintélyes férfiú elfogatásán méltán megütközött minden higgadtabb gon- 
dolkodású hazafi; méltó tehát, hogy annak okait s körülményeit elbe- 
széljük. Pázmándy ellen más vádat emelni nem lehetett mint, hogy nem 
volt forradalmi kedélyű, s a házzal együtt, mint annak elnöke, nem ment 
Debreczenbe. Elfogatásának azonban koránt sem ez, hanem magán boszú 
volt az oka. Guyon tábornok 1848 előtt Komárom megyében egy birto- 
kot tartott haszonbérben. Heves véralkatától elragadtatva, több izben 
kegyetlenűl bánt cselédjeivel; s ezek egyikét egy ízben oly embertelenül 
összetörte, hogy, az eset a vármegyére feljelentetvén, annak közgyülése, 
Pázmándy, mint alispán, elnöklete alatt, Guyon ellen bűnvádi keresetet 
indított. Guyon e miatt engesztelhetlen gyűlölettel viseltetett Pázmándy 
iránt; és mihelyt parancsnoki tisztét a várban elfoglalta, boszút kivánt 
állni rajta. Puky kormánybiztosnak már april 27-kén feljelentetett, hogy 
a várparancsnok Pázmándyt katonaság által elfogatni s vésztürvényszék 

dig a kormány tudta nélkül történtek, mely, ha utóbb tudo- 
mására jutottak, nem is késett azonnal orvoslólag közbelépni. 

Különösen, nehogy a külföldön lakó polgárok javainak 
jövedelme az ellenség javára fordíttathassék, az engedelem 
nélkül künlakók javainak jövedelmét, külön minden egyes 
esetben, ha szükségesnek látszott, zár alá vettette ugyan a 
kormány; azon jövedelmeket mindazáltal a pénzügyminisz- 
terium által csak letétemény gyanánt kezeltette. Mi pedig a 
honárulási bűnnel terheltek javainak lezárolását illeti, arra 
nézve az igazságügyi miniszter máj. 15-kén kelt rendeletében, 
minden önkény megelőzése végett akként intézkedett, hogy 
a hatósági elnök vagy kormánybiztos, rája háruló feleletteher 
alatt, a bűntény felmerülése esetében ideiglenesen mind azon 
intézkedéseket tegye meg, melyek a vádlottak javainak biz- 
tosítására nélkülözhetlenek. Erről azonban az igazságügyi 
miniszteriumot, a vádlottat terhelő adatokkal együtt rögtön 
tudósítsa ; és a meddig onnan a javak végelzárolása meg nem 
rendeltetik, azokból bármit is eladni, felhasználni tilos. E 
rendelet folytában utóbb még azt is meghagyta, hogy minden 
hatósági elnök vagy kormánybiztos szoros feleletteher alatt 
azonnal tudósítást tegyen arról: kinek javai zároltattak le 
a hatóság kebelében? kinek rendeletéből mikor és mi okból 


által kivégeztetni szándékozik. E törvényszéknek maga Puky volt ugyan 
elnöke; s minthogy az halált csak a birák egyező szavazatával mondha- 
tott a vádlottra: az ő megegyezte nélkül Pázmándynak nem történhetett 
bántalma. De ő azon gyalázattól is meg akará menteni az érdemes fér- 
fiút, hogy vésztörvényszék elébe állíttassék. 0 tehát, Guyon boszútervét 
megelőzve, Pázmándyt Pálfy szolgabíró által a várba s onnan, Guyon 
minden dühöngései daczára, Debreczenbe kisértette; honnan őt aztán 
Vukovics igazságügyminiszter szabadon bocsáttatta. Guyon Halasy Edu- 
ardot, ki midőn ellene a bűnvádi kereset a megye által elrendeltetett, 
főbirói hivatalt viselt, hasonló módon tűzte ki boszúja áldozatául. Sze- 
mélyére nem terjedvén ki hatalma, — mert Halasy a császári sereg háta 
mögött lappangott, javaiban akarta őt megrontani. Egy csapat katonát 
jószágára küldött s ezer bírkáját a várba hajtatta. A kormánybiztos 
azonban, birtokosának hűtlenségét nem tekintve, ezeket ís megmentette 
a magán boszútól, s a jószágot zár alá tétetvén, gondnok felügyeletére 
bizatta. 

történt ez? s átadattak-e a lezárolt javak zárgondnoknak? — 
és ha ez eddig meg nem történt volna, a hatóság vagy kor- 
mánybiztos annak azonnali megtételére utasíttatott. Egyéb- 
iránt a kormány senki jószágát nem foglalta el, hanem, még 
a bűnösökét is csak lezároltatta, azokat utóbb a törvényes 
örökösöknek visszaadandó. Végre meghagyatott a hatóságok- 
nak és kormánybiztosoknak, hogy a honárulással vádolt csa- 
ládfő vagyonától ártatlan nejének vagyonát szigorúan elkülö- 
nözzék; és a családfő zár alá vett vagyonából az ártatlan nő 
és gyermekek részére lakás és élelem tekintetében kellőleg 
intézkedjenek. 

Ezek körülbelül az intézkedések, melyeket a kormány 
a honárulással vádolt egyének személye s javai iránt kibocsá- 
tott. És ezeket olvasva, nem kell-e megvallani, hogy ezen, 
ellenségeitől terrorismussal vádolt kormány e tekintetben is 
hasonlíthatlanúl emberiségesb, méltányosb eljárást tanúsított, 
mint a fegyverhatalom által a nemzet nyakára ült katonai 
kormány, mely többeket csak azért itélt el, hogy jószágaikat, 
állítólag az általa felszított forradalom elnyomása költségei- 
nek fedezésére lefoglalhassa; mely nemcsak hogy nem gon- 
doskodott a jószágaiktól megfosztottak nejeiről s gyermekei- 
ről, hanem számtalan esetben még az ártatlan nők világosan 
kimutatott javait is lefoglalta ? 

A magyar kormány, bár mennyire rágalmazzák is azt 
terrorismusról gyakran épen azok, kik a legzsarnokiabb ter- 
rorismust gyakorolták, sem személyében, sem javaiban nem 
büntetett soha és senkit politikai véleménye miatt mind addig, 
míg e vélemény a haza szabadságát veszélyeztető tettekre 
nem vetemedett. Sőt nem egy példa bizonyítja, miként gyak- 
ran kelleténél is kiméletesb volt még a tettek iránt is, melyek 
azon nem kevésbbé bűnös, mint gyalázatos kárörömből szár- 
maztak, melylyel némely elfajultak saját hazájok veszedelmé- 
nek közepette magokat megbélyegezték. A magyar kormány 
valamint jogból, a népfelsőség természetes jogából, vette 
származását s a legszentebb jogokért harczolt, úgy eljárásá- 

ban is mindenki, még az árulók öss ss iránt is tiszteletben 
tartá a jogot és emberiséget. 

Az igazgatás rendezése mellett az új kormány góndos- 
kodásának egyik legfőbb tárgya volt az ország pénzügye. A 
nemesség megadóztatását rendelő 1848-ki pozsonyi törvény 
folytában az egész addiglan divatozott adórendszer alkalmaz- 
hatlanná lőn. De egyébiránt is az ország új viszonyai egy 
egészen új pénzügyi rendszer megalapítását tették szüksé- 
gessé. Mielőtt azonban a nemzeti gyülés annak rendezéséhez 
foghatott s a szükséges adatok hiánya miatt támadt rendkivüli 
nehézségeket legyőzhette, és ekként a reformok következté- 
ben megsokasodott szükségek födözésére új pénzforrásokat 
nyithatott volna: a nemzet kénytelen lőn az önfentartás áldo- 
zatteljes harczát megvíni. A nemzeti gyülés már elébb meg- 
győződvén, hogy az egyenes adóból folyó jövedelmek, ha 
nem szűntek volna is meg, a miképen történt, teljességgel 
elégtelenek a háború költségeinek fedezésére; e mellett pe- 
dig még a háború miatt a közvetett adóból s más forrásokból 
folyó állami jövedelmek is részben végkép kiapadtak, részben 
tetemesen megcsökkentek: a kormánynak, miként fentebb 
elbeszéltük, a múlt év nyarán hatvan millió forint papirpénz 
kibocsátására adott engedelmet. Láttuk elbeszélésünk foly- 
tán, miképen egyedül ezen rendkivüli eszköz tette képessé 
az ideiglenes kormányt kiállítani a háboru viselésére megki- 
vántató ezerféle nagy mennyiségű szükségleteket. Ezen ösz- 
veg nem volt ugyan még egészen kimerítve; a harcz vége 
azonban elláthatatlan lévén, múlhatlanná lőn, hogy ezen rend- 
kivüli pénzforrás mellett a rendes adózásból származó jöve- 
delmek valahára már azért is megnyittassanak, nehogy a 
papirpénz túlságosan növekedő tömege annak értékét csök- 
kentse. 

A kormány e végett még a múlt évben annak két utolsó, 
s a folyó év hat első havára egy ideiglenes adótervet terjesz- 
tett az országgyűlés elébe; mely azonban, bár mind a két ház 
által tárgyaltatott, a némely pontok iránt fölmerült nehézségek 

miatt törvényhozásilag akkoron be nem fejeztetett. Azóta hat 
hónap folyt le, s a kormány, kivéve a közvetett adóból s ál- 
lami javakból szedett igen megcsökkent jövedelmeket s a 
törvényhatóságok által a jövő adó fejében előlegezett némi 
összegeket, még mindig egyedül a hatvan milliónyi hitelből 
fedezte a háború roppant költségeit. Ezen hitelből a minisz- 
terium megalakultakor még mintegy 20 millió forint állott 
ugyan a kormány rendelkezésére: nagy idő volt mindazáltal 
valahára már a rendes adóról is gondoskodni. 

A pénzügyminiszter tehát, nehogy egy újabb terv kidol- 
gozása által az ügyet még inkább késleltesse, a múlt évben 
tárgyalt törvényjavaslatot vette alapul, azon csak olyféle mó- 
dosításokat tévén, melyeket részint a megváltozott viszonyok, 
részint a múlt évi tárgyalás alkalmával felmerült nehézségek 
elhárítása igénylének. Egyebek közt az új terv a múlt évi két 
hónapon kivül az egész folyó évre s így tizennégy hónapra 
terjesztetett ki. Adózási kulcsul általában véve mind a föld-, 
mind a ház-, mind a keresetadónál a jövedelem hét és fél 
százaléka állapíttatott meg. Azon birtokosokra azonban, kik 
egy év óta legalább is hat hónapot nem töltöttek az ország- 
ban, sem engedelmet a távollétre nem nyertek, némi kivé- 
telekkel, a reájok és birtokaikra eső adó háromszorosan vala 
kivetendő. 

Midőn e terv a máj. 24-kei ülésben tárgyalás alá került, 
némely képviselők a progressiv adórendszert már ez uttal is 
alkalmazni kivánták. De a többség azt, bár elvileg pártolta, 
részint a szükséges adatok hiánya miatt, részint pedig, hogy 
az adó beszedését mennél elébb meg lehessen kezdeni, más- 
korra halasztván, a benyujtott adótervet némi lényegtelen 
változtatásokkal elfogadta; mi ekkép törvénynyé válván, ju- 
nius 1-jén végrehajtás végett ki is hirdettetett. 

Mi a papirpénzjegyeket illeti, ámbár mintegy negyven 
millió forint volt már belőlök forgalomban, értékök csökke- 
nése még alig volt érezhető. Sőt, kivált a függetlenség nyilat- 
kozata óta a köznép előtt az osztrák bankjegyeknél is becsesbbé 

5. árujáért nem is akarta elfogadni a német bankót, hanem 
magyart követelt. Egyedül a 100 és — mi azonban kevés 
volt forgalomban — 1000 fÍrtos pénzjegyek nem fogadtattak 
el szivesen a közönség által, nem mintha biztosságuk cseké- 
lyebb volt volna a kisebbekénél; hanem mivel felváltásuk 
járt nagy bajjal. Az arany- és ezüst pénz már 1848-ban majd- 
nem végkép eltűnt a forgalomból. Kinek mi kevés ilynemű 
pénze volt, mint háború idején mindenütt történni szokott, 
hol a bankjegy nincs eléggé fedve érczértékkel, azt zsugor- 
gatva őrízte; a mit pedig a vagyonosbak az arany s ezüst 
pénzzel tőnek, azt cselekedték a szegények a rézpénzzel, 
úgy hogy a váltás és csekélyebb értékű áruk vétele valóságos 
bajjal járt. Veretett ugyan a kormány hat krajczáros ezüst 
darabokat s némi rézpénzt ; de ezek is mindjárt az első kezek 
közt maradtak, s a forgalomban szintoly ritkák lőnek, mint a 
régibb pénzek. 

A kormány tehát a forgalom könnyítése végett 15 és 30 
krajczáros kincstári utalványokat is bocsátott ki; mi aztán a 
bajon legalább is némileg segített. A 100 frtos pénzjegyek 
azonban még azután is csak néhány forintnyi veszteséggel 
váltattak fel kisebb jegyekkel a forgalomban. Midőn a kor- 
mány az év elején oly rögtön kényteleníttetett Debreczenbe 
vonúlni, a kincstár nem birt annyi pénzjegy-készlettel, hogy 
a napi szükségletet több időre fedezhesse; és minthogy a 
sajtók felállítása is heteket rabolt el; a kétszeres erővel gyűj- 
tött hadak szükségeire nem lehetett mindjárt elegendő kisebb 
jegyeket készíteni. A pénzügyi miniszterium ennél fogva 
kénytelen lőn a százasokat nagyobb számban kibocsátani ; mi 
által aztán a kisebb s nagyobb jegyek száma közti arány 
nagy időre megzavartatott. E baj megszüntetése végett elha- 
tározta ugyan a kormány annyira szaporítani a pénzjegysaj- 
tókat, miszerint a forgalomban létező százasok egy része 
kisebb jegyekért beváltathassék. De, bár a Pestre átköltözés 
után egy ideig ott is, Debreczenben is működtek a sajtók: a 

kormány szándéka teljesen soha sem sikerülhetett, részint 
mivel a nagyobb mérvben növekedő seregekre szükséges 
költségek is naponként szaporodtak, részint mivel utóbb, a 
kormány székének többszöri áthelyezése következtében a 
sajtók folyton nem működhettek. Akadály volt az is, hogy a 
kibocsátott egyesek, kettesek és ötösek papirja elfogyott; és 
sem az osztrák gyárból, melyből az eleinte hozatott, újabb 
szállítmányokat nyerni nem lehetett, sem saját gyáraink, me- 
lyek közől a háború alatt több elpusztult, egyezőt készíteni 
képesek nem voltak. Ezen körülményen mindazáltal a Pestre 
költözés után avval segített a pénzügyminiszter, hogy egészen 
új alakú utalványokat bocsátott ki. 

Egyébiránt annak, hogy a kormányzó és miniszteri ta- 
nács számtalan sürgetései daczára, csak annyi pénzjegykész- 
letre sem lehetett soha szert tenni, mely egy hónapi költséget 
fedezne; minek következtében szabadságharczunk végén a 
kormány valóságos pénzhiányt szenvedett, némi más titko- 
sabb okai is voltak, melyeket alább függetlenségi harczunk 
végének történelmében lesz alkalmunk előadni. — 


Mi a nemzeti gyülést debreczeni székelésének ezen 
utolsó szakában illeti: annak kebelében az új kormány meg- 
alakulta óta sajátságos körülmények fejlettek ki. A képvise- 
lők, miután az adótervet átvizsgálták s törvénynyé emelték, 
jobbára ismét az elmaradt s most gyűlöngő társaik igazolásá- 
val foglalkodtak. Mondók már, miként akarta e kérdést a 
békepárt kizsákmányolni a maga növekedésének érdekében. 
Említők azt is, hogy e párttörekvések ellen Kossuth szigorral 
kelt ki april 14-ke előtt. De miután a függetlenség nyilatko- 
zata s az april folytában nyert győzedelmek által a maga ál- 
lását annyira megerősödve látá, hogy e párt törekvéseire 
éberebb figyelmet fordítani fölöslegnek tarthatá: az igazolá- 


sokban is nagyobb lőn az engedékenység, és számos képvi-. 


selő nyerte vissza ülését és szavát, ki aztán a békepárthoz 
csatlakozott. 

Egyébiránt, miután áz újabb események következtében 
az osztrák házzal való kibékülés lehetősége végkép eltűnt, 
vagy legalább távolabbra löketett, mint bár mikor a multban: 
e pártnak alig maradt egyéb határozottan kijelölt czélja, mint 
Kossuth megbuktatása Görgey segedelmével. Az erre vonat- 
kozó titkos fondorlatokon kivül törekvéseit leginkább oda 
irányozta, hogy az előforduló kérdések megoldásában a radi- 
kál elveket mérsékelje. 


Az új kormány megalkotása után azonban szemlátomást 
növekedett e párt élénksége. Szemere elnök- s belügymi- 
niszter e pártbeliek közől többekkel gyakran tanácskozmá- 
nyokat tartott. E találkozásoknak nem az volt oka, mintha 
akár e párt változtatni szándékozott volna eddig követett po- 
litikája elvein, akár Szemere hűtlenné lett volna azon elvekhez, 
melyeket beköszöntő beszédében a ház előtt bevallott. Vilá- 
gosan állott Szemere előtt, hogy miniszteriumának a ház 
létező többsége mellett, valamint az országban uralkodó köz- 
vélemény szerint is csak úgy lehet állandósága, ha ezen elvek- 
hez hű marad, melyeket, mint meggyőződéséből származot- 
takat, különben sem szándékozott megtagadni. 5 valóban 
egészen más okai voltak azon félig titkos találkozásoknak, 
mint a politikai elvek fölötti alkudozás. Az új kormány meg- 
alapításakor Kossuth határozottan kijelenté, hogy ő, a here 
szerepét játszani nem akarván, valamint a felelősségben osz- 
tozik, úgy a kormányzatban is cselekvő részt kiván venni. 
Szemere előre látta, hogy a kormányzat ezen megosztása 5 e 
kettős felelősség idővel közte s a kormányzó közt több nemű 
összeütközéseknek lehet forrásává, melyből aztán vagy le- 
mondásának vagy annak kell folynia, hogy magát a kor- 
mányzó akaratának alárendelje. Ő azonban becsvágyóbb volt, 
mintsem szerepéről a forradalomban lemondani —, büszkébb 


"g önállóbb, mintsem magát mindenben más akaratának aláren- 


delni hajlandó volt volna; a feleletterhet pedig a kormányzótól 
származottakért egyátaljában nem akarta viselni; holott két- 

ségtelen volt, hogy a felelet terhe még ezekért is inkább reá s 
általában a miniszteriumra, mint a kormányzóra fog nehezedni. 

Ő tehát az ilyféle bekövetkezhető esetekre már eleve 
födve óhajtá látni magát és állását úgy a képviselő házban 
miként a kormányban. Ez azonban csak úgy vala lehetséges, 
ha személye körül többséget vagy legalább egy igen tekinté- 
lyes párttöredéket sikerűl összegyűjteni. A kormánypárti 
többség egy töredékére egyelőre is számolhatott: mert voltak 
többen, kik bár a kormány politikájával egyetértettek, külön- 
féle aprólékosabb okoknál fogva Kossuth személyétől mégis 
idegenkedének; s ezek a miniszterium megalakulta óta örö- 
mest egyesültek Szemere körül. Számuk azonban nem volt 
akkora, hogy támogatásukban az elnökminiszter megnyugod- 
hatott volna. Ő tehát oda irányzá törekvését, hogy a Kovács- 
Kazinczy-pártot is a maga részére nyerje a közte s a kor- 
mányzó közt kitörhető meghasonlás esetére. 

A feladat nem volt nehéz. Az ellenzéki párt Kossuth 
által, kivált a dolgok jobb fordulata óta, végkép elhanyagolva, 
sőt ennek a házban tartott több beszédei által megsértve, 
megvetve érezvén magát, oly nagy, bár elfojtott gyűlölettel 
viseltetett Kossuth iránt, hogy még elveinek némi áldozatával 
is kész volt az ennek megbuktatására fordítandó erejét és 
hatását öregbíteni. Mihelyt tehát az eddigelé Miskolczon mű- 
ködő Szemere, tárczája átvétele végett, Debreczenben meg- 
jelent, a párt fejei magok is minden alkalommal ügyekeztek 
hozzá közeledni. Sokaknak már az is hizelkedett, hogy a kor- 
mány egyik legbefolyásosabb tagja szivesen hajlik feléjök, 
kiket a kormány eddigelé elhanyagolt vagy megvetett. Sze- 
merének tehát szüksége sem volt kimeríteni ügyességét, hogy 
e pártot magának mind azon esetekre biztosítsa, melyekben 
támogatására a kormányzó ellenében netalán szüksége leend. 
Egyik részről a helyzet féltése s a nagyravágyás, másikról a 
Kossuth elleni gyűlölet egy érdekben találkozván, az egyes- 
ség könnyen s mintegy hallgatagon megtörténhetett a nélkül, 
hogy az elvekre nézve is szövetség alakult volna közöttök. 

Szemere utóbb e pártból többeket alkalmazott is miniszteriu- 
mában, kik által aztán a párttal való egyetértést, mit nyiltan 
be nem vallhatott, folyton fentartotta. 


A békepárt mely, mint fentebb elbeszéltük, Görgeyvel 
is szoros összeköttetésben létezett, ekként mind az elnök- s 
belügyminiszternek feléje irányzott alattomos kacsintásai, 
mind a fővezér és hadügyminiszternek nyilt hozzáhajlása s 
támogatása által is erősödvén, bár számra nézve negyedét 
alig képezte a jelenlevő képviselőknek, mégis elég bátor volt 
már lándzsát törni, s pedig épen a kormányzó személyét ille- 
tőleg, a kormánynyal. 

Kossuth azon alkalommal midőn, kormányzóvá már 
megválasztva lévén, a nemzeti gyülés tagjaival az új kor- 
mány jogkörének s a törvényhozás iránti viszonyainak meg- 
határozása felett zárt ülésben tanácskozott, beszédében ön- 
maga kijelenté, hogy miután az, ki felsőségi jogokat gyakorol, 
a képviselő háznak tagja nem lehet, ezentúl nem fog részt 
venni a nemzeti gyülés tanácskozásaiban. És a gyülekezetből 
azonnal el is távozván, a Debreczenben tartott üléseken többé 
meg sem jelent. Azonban, mivel sem ő maga le nem mondott 
forma szerint képviselői tisztéről, sem a nemzeti gyülés őt a 
képviselők sorából ki nem törülte : e tisztet, bár nem gyakorlá, 
magának mégis fentartotta, kétségkivül azon szándékkal, 
hogy ha valamikor oly körülmények merűlnének föl, melyek- 
ben ékesszólásának hatására lenne szüksége, szavát a házban 
hallathassa. A képviselők többsége, melynek Kossuth irányá- 
ban soha sem volt önálló akarata, most is hallgatagon meg- 
egyezett, hogy képviselői tisztét továbbra is megtartsa. 
Mind eddig az ellenzék sem látta helyén, e miatt támadást 
intézni a kormányzó személye ellen. A mondott előzmények 
után azonban, a május 24-kei ülésben, a pártnak egy tagja 
alkalmat vévén a néhány elmaradt képviselő igazolása iránt 
támadt vitákból, indítványt tőn, hogy azon kerület is, melyet 
eddig Kossuth Lajos képviselt, új képviselő választására uta- 
síttassék. I 

Miután Kossuth kormányzói jogkörének meghatározása 
óta a báz üléseiben részt egyszer sem vett, tapasztalásból 
meggyőződhetett a békepárt, hogy a kormányzó nem fog 
visszaélni megtartott képviselői jogával. De mivel a pártnak 
elhatározott szándéka volt, ezentúl élesebb ellenzékbe helyez- 
kedni a kormányzó irányában: nehogy az innen támadható 
hevesebb összeütközések alkalmával, elragadó ékesszólásá- 
nak fegyverét talán Kossuth is megragadja, minden esetre biz- 
tosítani óhajtá magát annak a képviselők közőli kitörültetése 
által. A párt óhajtása azonban nem sikerült. Bár annak egyik 
vezére, Kovács Lajos is felszólalt, az indítvány mégis, Vuko- 
vics miniszter előadása következtében, melyben kifejté, hogy 
a kormányzó s a ház közti viszonyok a törvényhozás által 
megerősített okiratban eléggé meg vannak határozva, s an- 
nak újabb tárgyalását helyén nem látja, egyszerű napi rendre 
térés által egészen mellőztetett. 

Néhány nap múlva (május 30-kán) a nemzeti gyülés a 
kormányzó évdíját 200000 pírtban állapítá meg, utasítván 
egy uttal a miniszteriumot, hogy annak budapesti lakásáról, a 
nemzet méltóságához illőleg gondoskodjék. 

Budapest visszavételének s az ellenség egész Pozsonyig 
visszavonultának hírére a képviselők egy része alig volt többé 
marasztalható Debreczenben. Sokan közőlök, kik a Duna vi- 
dékén s a dunántúl laktak, öt hónapi távollét után valahára 
látni vágytak családjaikat, melyek idő közben az ellenség ha- 
talma alatt félelem és rettegésnek, ítt ott üldözéseknek is ki- 
téve valának. Mások az ellenségtől elfoglalt s lezárolt, de 
immár felszabadult jószágaikat óhajták megnézni. Az enge- 
delemkérések, Debreczenből távozhatni, májusban oly sűrűk 
lőnek, hogy a kormány is közbelépni kényteleníttetett, figyel- 
meztetvén a házat, hogy nem sokára fontosabb törvényjavas- 
latokat óhajt az elébe terjeszteni, mi okból kivánatos, hogy 
mennél kevesebben távozzanak Debreczenből. 

A kormány ugyanis mind az elébbi jobbágy-, mind a 

vényjavaslaton dolgozott, melyeket még Debreczenben tör- 
vénynyé kivánt emeltetni. Az egyik, az urbériségvesztett 
birtokosok kármentesítését; a másik a szőlőtized, korcsmál- 
tatási jog s egyéb úrbéri maradványok elintézését tárgyalta. 
De bár mily kivánatos volt is a kedélyeket e tárgyakban men- 
nél elébb megnyugtatni, s a földesurak és volt-jobbágyok 
közti surlódásoknak okát megszűntetni, a képviselők honvá- 
gya nem engedte teljesedni a kormány e kivánatát. Előre 
látható lévén, hogy ezen, a nép több osztályainak anyagi ér- 
dekeit oly közelről illető kérdések felett hosszabb vitatkozá- 
sok fognak támadni; a képviselők többsége pedig, miként az 
adó tárgyalásából is kitünt, már oly türelmetlenül kivánta az 
ülések elnapolását: végre a kormány is tanácsosnak látta 
abban megegyezni. 

A május 31-kei ülésben tehát a belügyminiszter oly in- 
dítványnyal lépett a ház elébe, miszerint az üléseit felfüg- 
gesztvén, legközelebbi ülését f. é. julius 2-kán Budapesten 
tartsa meg, melyen minden tagjai megjelenni köteleztessenek. 
Kijelenté a kormány azt is, hogy múlhatlan kötelességének 
fogja tartani a fentebb említett törvényjavaslatokat mindjárt 
az első üléseken a ház elébe terjeszteni. Es bár mennyire 
ügyekezett is Görgey, mint már említők, titkos ezéljai érde- 
kében tovább is Debreczenben tartóztatni a kormányt és a 
házat, ez hangos tetszéssel fogadta a szívéből merített indít- 
ványt s az üléseket azonnal bezárta. És még azon napon egy 
népvándorláshoz hasonló költözködés kezdődött meg minden- 
felé a képviselők és felső házi tagok részéről. A kormány 
maga junius 4-kére határozta elköltöztét Debreczenből. 

Voltak, kik utóbb nagy hibául rótták fel a nemzeti gyü- 
lésnek s a kormánynak , hogy székét, mielőtt a szabadság- 
harcz kivívatott volna, megváltoztatta. Mondák, hogy ezen 
költözéssel, melyet nem sokára két más átköltözés követett, 
sok drága idő veszett el, melyet a haza megmentésére kellett 
volna fordítani; hogy sok zavar támadt, mely aztán a haza 
helyrepótolhatlan kárára a harcz sükeres folytatását nehezíté ; 

különösen, hogy a pénz szűke, mely utóbb beállott, egyene- 
sen annak tulajdonítandó, hogy a pénzjegysajtóknak mind- 
untalan más helyre kellett költözködniök. Azonban megfon- 
tolva az okokat, melyek a kormányt e lépésre birták, s a 
körülményeket, melyek közt azt végrehajtá, nem hiszszük, 
hogy akkoron bár kiis gáncsolhatta az átköltözést, miként 
azt a bekövetkezett, de előre nem várt események után gán- 
csolhatá. 


Az orosz interventiót, bár a muszka hadak már nagy tö- 
megekben közeledtek az osztrák határszélek felé, a magyar 
kormány az abból egész Európára származó következmények 
miatt egyátaljában nem hitte akként megtörténhetőnek, hogy 
az oroszok Magyarország határait is átlépjék; hanem az volt 
a közönséges vélemény, hogy az oroszok csak az osztrák tar- 
tományokat szállandják meg, miszerint az osztrák haderőt 
azokból is Magyarország ellen lehessen fordítani. E vélemény 
következtében biztosan remélte a magyar kormány, hogy 
csaknem az osztrák határokig előre nyomult diadalmas ha- 
daink, Komáromra támaszkodva, s újabb zászlóaljakkal is 
erősödve, bármi osztrák haderőnek meg fognak felelhetni. 
Azt említeni is alig kell, hogy miután a januári rögtönzött el- 
költözés alkalmával minden levéltár Pesten maradt, a kor- 
mányzásra szükséges segédeszközök majdnem teljesen hiá- 
nyoztak Debreczenben. Annyi zavarok után pedig, mennyit 
az osztrák hadak betörése, kivált a dunántúli részeken oko- 
zott, nagy idő volt, valahára rendesebben megkezdeni az 
igazgatást. Ehhez járultak azon politikai és erkölcsi okok, 
melyek abból, hogy a kormány ismét a fővárosban székel, 
mind a nemzetre mind Hurópára nézve származhattak; lehe- 
tetlen lévén nem hinni, hogy e körülménynek azon európai 
hatalmak előtt is kedvező befolyása leend ügyünkre nézve, 
melyektől leginkább várható vala, hogy szabadságharczunk 
elintézése, s ha valóban megtörténnék, az orosz betörés meg- 
gátlása végett valahára mégis fognak szót emelni. 


1849. Május. 


1849. Jun. 


A kormány 
átköltözte 
Budapestre. 


116 Nyolczadik könyv. Áz orosz betőrés előtti egemények. 


Nem kell végre azon viszonyt sem feledni, mely a kor- 
mányzó s a fővezér közt kifejlett. Most, midőn terv szerint 
minden egyébütt nélkülözhető seregeknek a Felduna vidékén 
kellett öszpontosítva működniök, lehetetlen volt Görgeyt, ki 
mind újabb s terhesebb gyanút ébresztett maga ellen, figyel- 
mesebb szem s ellenőrködés nélkül működni engedni; mit 
Debreczenből, az országnak csaknem széléről, melyet három- 
négy napi út távolsága választott el a fő sereg harczterétől, 
eszközölni alig lehetett. 

Ha a kormány csak gyaníthatta volna is, hogy Pesten 
oly rövid ideig leend maradása, kétségkivül jobban cselek- 
szik vala székhelyét mindjárt az alvidékre tévén által. De a 
jövendőt, melyet leginkább Görgeynek eleinte hibái, utóbb 
engedetlensége s daczoskodása alakított, nem is sejthetvén, 


. az akkori körülmények szerint helyesebben másként alig cse- 


lekedhetett volna. Egyébiránt, nehogy az átköltözésből a 
pénzsajtók működésében hátramaradás történjék, a pénzügy- 
miniszter mind addig munkálkodni hagyá a debreczeni sajtó- 
kat, míg a Pesten felállított újak teljes működésbe nem té- 
tettek. i 

A kormány, mint mondók, junius 4-kén indult meg Bu- 
dapestre Debreczenből. Útközben a nép ezrei hangosan kitörő 
örömnyilatkozatokkal üdvözölték Kossuthot, kit az ország 
szabadítójaként tiszteltek, s ki iránt annál nagyobbnak lát- 
szék lenni lelkesedésök, mennél egyszerűbben, minden fény 
nélkül, egyszerű polgár alakjában, vonult keresztül községei- 
ken. A megyei s városi előljáróságok az indóházaknál kül- 
döttségekkel, szónoklatokkal fogadták őt s a kormány többi 
tagjait. Pesten, a város lakosságának nagyobb része örömri- 
valgva lepte el az utczákat, melyeken a bemenetel történt. A 
házakat, erkélyeket s ablakokat a nemzeti zászlók ezrei éke- 
síték, s ünnepiesen öltözött nép foglalta el. A lelkesedés oly 
nagy volt, mintha a szabadságharcz már befejeztetett, s a 
nemzet fenyegetett kincsei teljesen biztosítva voltak volna. 
E bemenetet, melynél annyi őszinte örömhang, annyi önkén- 

tes, szívből eredt üdvözlet, oly lelkesedés kisérte akormányzó 
kocsiját, királyok irígyelhették volna Kossuthnak. 

Feltünő volt mindazáltal sokak előtt, hogy ámbár köz- 
tudomás szerint a kormány három tagja, Szemere, Duschek 
és Horváth miniszterek kisérték útjában a kormányzót, Pes- 
ten, az ünnepélyes bevonulás alkalmával mégis egy sem volt 
látható ezek közől. Ennek okát némelyek a kormányzó és a 
miniszterium közti meghasonlásban keresték ;. a menet figyel- 
mesebb vizsgálói előtt mindazáltal nem maradt az ok titokban, 
mi aztán sokféle magyarázatokra is szolgáltatott alkalmat. 
Kossuth ugyanis azon hibát követte el, hogy családjával ült 
be a város által számára készített kocsiba, s így az ünnepé- 
lyes bevonulásnak nemzeties, politikai színezetét családivá 
változtatta. Látván ezt a miniszterek, a nélkül hogy összebe- 
széltek volna, ugyanazon gondolattól vezéreltetve, hogy mi- 
után Kossuth a polgári ünnepet családivá tette, nekik a me- 
netben helyök többé nem lehet, a reájok váró fényes fogatok 
helyett bérkocsikba ültek s mellék-utczákon mentek a vá- 
rosba. Kossuthnak e tette kétség kivül hibás volt, és sokak 
által meg is róvatott; minthogy azonban azok, kiknek sze- 
mébe tűnt, azt is tudhaták, hogy részint csak nejének hiúsá- 
gából, részint meggondolatlanságból, nem pedig politikai ezél- 
zatból vagy fejedelmi sovárgásból származott : a közörömben 
s még inkább a nem sokára bekövetkezett súlyos események 
közt hamar el lőn feledve; csak Görgeynek s táborkarának 
szolgált újabb gúnyok s élezek anyagául. 

Egyébiránt Kossuth hazafiúi érzettől telt kebellel s büsz- 
kén roboghatott át most a főváros utczáin. Öt hónappal 
elébb nyakrafőre futott ki onnan a kormány és országgyűlés 
a közeledő ellenség elől. Az átalános rémültség s remény- 
vesztettségben sokan a legjobb hazafiak közől is vagy ben 
maradtak a fővárosban s meghódoltak az ellenségnek, vagy 
vidékre vonultak, . csaknem bizonyosnak tartván a nemzeti 
szabadságügy veszedelmét; sokan, s mondhatni a nagyobb 
rész, azok közől is, kik Debreczenbe költöztek, nem annyira 

az ügyek jobbra fordultának reménye, mint kötelességérzet 
által indíttattak a távozásra. Mert valóban, ki magát ámítani, 
ábrándokkal csalni nem akarta, kénytelen volt akként véle- 
kedni, hogy a nemzet ügye rövid napok alatt menthetetlenül 
veszve van. És ez valóban meg is történik vala, ha az ellen- 
ség nem hagyja magát azon alaptalan hittől tétlenségbe rin- 
gattatni, hogy a fővárossal együtt az egész nemzetet meghódí- 
totta ; hanem újabb székhelyén is egész erejével szakadatlanul 
űzi az igen csekély haderő által védett kormányt s országgyű- 
lést. Az ellenség hatalmas seregével szemközt alig volt fél 
annyi haderőnk, ez is elszórva, rosszul felszerelve, hiányosan 
fölfegyverezve, több egymástól nagy távolságban lévő had- 
testekre oszolva, a folytonos hátrálások s érzékeny vesztesé- 
gek által lehangolva. 

És akkor Kossuth volt, ki az átalános reménytelenség- 
ben megtartá lelki erejét, s reményt, kitartást, erőt öntött 
másokba is; ő volt, ki ernyedetlen munkássággal rövid idő 
alatt annyi sereget gyűjtött, szerelt s fegyverzett fel és állított 
ki a harcztérre, hogy azok az utóbb előrenyomuló ellenséget 
haladásában megállíthatták, majd, a védelemről támadásra 
menvén által, számos fényes diadalok után az ország határaira 
űzték vissza. Es most, midőn e győzedelmek következtében 
ő diadalmenethez hasonló ünnepélylyel vonult be az ellenség- 
től visszavett fővárosba, még ellenségei is megvallották, hogy 
öt hónap alatt ennyi sükert, ennyi eredményt a leginkább 
általa fentartott nemzeti harczból nem reméltek. Erdély, mely 
akkor elveszett volt, az ellenségtől egészen megtisztíttatott; a 
bánság és Bácska, mely egészen az ellenség hatalmába esett 
volt, miszerint a szerbek vojvodinájokat fel is állíthatták, a 
kis Sajkás-kerületet, vagy inkább Titelt, Temesvárt és Arad- 
várt kivéve, egészen visszavétetett, a Duna vidéke az ellen- 
ségtől majdnem egészen megtisztíttatott, a megvert, megtört 
ellenség a határszélekre nyomatván, annyira meggyöngíttetett, 
hogy saját erejével a diadalmas magyar seregnek többé ellent 
nem állhatván, a muszkát hívta be segítségül. 

Ezen eredmények nem kevéssé emelték a nemzetnek is 
öntudatát s erejének érzetét. A kivívott fényes győzedelmek 
által ébresztett önbizalom a hadsereget oly lelkesedéssel tölté 
el, hogy az magát már csaknem győzhetetlennek tartá, a pol- 
gárnak kitürését edzé, áldozatkészségét öregbíté oly annyira, 
hogy nem csak a kormánytól reávetett terheket készséggel s 
örömmel viselte, hanem azon felül még számtalan önkéntes 
áldozatokat is tett a haza oltárára. A kivívott eredmények 
meggyőzték a nemzetet, hogy fiainak vére nem foly haszon 
nélkül, hogy áldozatai nem vesznek el gyümölcstelenül ; biz- 
tosíták számára a reményt, hogy hazája annyi szenvedések 
után végre szabad, törvényes függetlensége annyi ármányos 
megtámadások után végre biztosítva leend. 5 ha majd a zi- 
vatar átvonul, ha a harczok zaja lecsöndesül s békés foglal- 
kodásaira visszatérend, áldozatainak gyümölcseit dúsan éldel- 
heti a kivívott szabadság ölében gazdaggá, boldoggá fejlendő 
hazában. 

Így gondolkodott a nemzet nagyobb része; s e remé- 
nyek, e boldog álmok erőfeszítését kettőztették a még hátra- 
levő harczok szerencsés befejezésére. Érezvén, hogy fegyver- 
hatalma létesítheti s biztosíthatja mind ezen reményeket, 
általában harczias szellemet öltött magára. A ki még csak 
imént, az osztrák uralom alatt, midőn még a katonát az ide- 
gen országban lakó király számára szedték, idegen nyelvű, 
durva bánásmódú tisztek vezénylete s egy embertelen fegye- 
lem alá helyezték, — látta miként vonakodott a nép a kato- 
náskodástól, miként kerülte a toborzókat a fiatalság, miként 
siratták szülei, rokonai a besorozott, messze tartományokba 
küldendő újonczokat, s mily boldognak tartá magát az, ki a 
sorshuzásnál megmenekült, s miképen a szülék megzsugorga- 
tott szerzeményök nagyobb részét készek valának feláldozni, 
hogy azok árán, fiokat megválthassák: és látta a mostani to- 
borzókat, a már egy év óta folyton tartott újonczozást, alig 
hihette, hogy ez ugyanazon nemzet legyen, mely volt csak 
kevéssel az előtt. S valóban is a szabadság tavaszának lehel- 

lete roppant változást okozott e nemzetben, mert a szokásaira 
nem ügyelő, törvényeit nem tisztelő, nemzetisége, független 
kormánya iránt szakadatlanul ellenséges indulattal viseltető 
idegen dynasztia uralkodása alatt elsatnyult, megernyedett 
erkölcsi erejét egészen elvesztettnek látszott nemzet ismét 
a régi, bátor, vitézségének hírével Európát egykoron betöl- 
tött harczias nemzetté lőn, mely hazáját és a szabadságot 
mindenek fölött szereti, azokért mindenét, vérét s életét is 
kész feláldozni. 


E harczias szellem áthatotta a nép minden osztályait, min- 
den rétegeit. A katonai életpálya legtiszteltebbé, legkedvel- 
tebbé lőn a hazában. A szülék, kik pár évvel elébb elveszet- 
tekként siratták katonákká lett gyermekeiket, most magok 
küldék azokat a zászlók alá. Voltak apák, kik bár arra nem 
köteleztettek , egyetlen fiokat, voltak mások, kik valamennyi 
fölserdült fiaikat saját költségeiken fölszerelve küldötték a 
seregbe. Oly családok épen nem tartoztak a ritkaságok közé, 
melyeknek három négy tagja szolgálta hazáját. A fiatalságot 
pedig, kivált a műveltebb közép osztálybelit, oly lelkesedés 
szállotta meg, hogy ha a szülék, tán gyönge koruk miatt is, 
ellenzették volna, lehetetlen volt visszatartóztatni a tábori 
élettől. Gyalázatnak tartatott tétlen honmaradni, midőn a haza 
veszedelemben forog; és még azok is, kik körülményeiknél 
fogva fegyvert nem foghattak, lenézetének, gúnyoltatának a 
többiektől. Az iskolák általában az egész országban kiürül- 
tek. Még a papi növendékek közől is számosan fegyverrel 
cserélték fel a szent könyveket. Nem ritka volt a példa, hogy 
az ifjú, ha kissé kora növésnek örvendhetett, öregebbnek 
hazudta magát, csakhogy honvédül felvétessék. Kik a zászló- 
aljaktól gyönge koruk miatt elutasíttattak, a tüzérek közé 
iratták be magokat; kik közt nem is volt ritkaság 14—15 éves 
fiúkra találni. A még ifjabbak, 10—12 évesek pedig — s 
ilyen is volt néhány száz, tábori szolgálatra még alkalmatla- 
nok lévén, a fegyver- és lőszergyárakban kerestek foglalko- 

dást; s: nagy részben ilyenek szorgalmas kezeiből kerültek 
ki a töltények és gyutacsok. E 

Az egész szabadságharcz alatt felmerűlt minden fényes 
jelenetek, minden szívemelő események közt egyáltalában a 
nép hazafisága s más polgári erényei tündöklenek legfénye- 
sebben, emelik a szívet legmagasztosb érzelmekre. Minden 
egyes, a nemzet tömegéből kitünő alakok nagysága elenyé- 
szik a nép nagysága mellett. A nép volt egyedül igazán nagy 
és önzetlen az események minden fordulatai, a harczok vál- 
tozó szerencséje, az országnak csaknem minden vidékeit 
meglátogatott súlyos háború viszontagságai között. És nem 
is lehet azt más hibáról vádolni mint, hogy reményeiben igen 
is vérmes volt; minél fogva a végsüker felett már épen nem 
kételkedett, s miután a saját haderejénél számosabb s felké- 
szültebb ellenség egyszer legyőzetett s az országból kiűzetett, 
lelkesedésében azt ismét oly könnyen legyőzhetni hitte, bár 
mi számban jőne vissza; erejének érzetében az ellenséget 
megvetette, kicsinylette. 

Ilyféle reményekkel azonban nem csak a nép, hanem a 
kormány maga is, mindenek felett pedig a kormányzó sze- 
rette magát kecsegtetni. Azon szózatok és nyilatkozványok, 
melyeket a kormány Debreczenből távozta előtt; a muszka 
betörést illetőleg, közzé tett, azt bizonyíták ugyan, hogy 
ijesztő rémként állott előtte az orosz betörés gondolata: an- 
nak megtörténését azonban még junius elején sem tartá a 
fentebb előadott okoknál fogva oly bizonyosnak, hogy ahhoz 
semmi kétség sem férhetne. És midőn junius közepén arról 
meggyőződni kényteleníttetett is, minden reményét, ha nem is 
valamely fényes győzedelemre, legalább némileg sükeres el- 
lentállásra, s ennek következtében a nemzet becsületével s 
jogaival megférő békére még sem vesztette el. Még a legro- 
szabb esetre is azon reményt táplálta, hogy a háborút, ha 
szerencsétlen fordulatot venne is, több hónapig fentarthatja, s 
a nyugoti nagy hatalmak végre csak közbelépnek, hogy a 
nemzet ügyét tűrhető békére vezessék. 

Hogy a kormány a veszély nagysága mellett sem esett 
kétségbe, sőt inkább a magyarnak keleties természetében 
fekvő könnyelműséggel s magát illusiókkal ámítani szokott 
hajlamával, kelleténél vagy legalább a körülmények szerint 
utólagosan feltehetőnél több reménynyel is kecsegtette magát, 
bizonyítják a közügyet illető munkálatai, s azon mindenféle 
tervek, melyek a miniszteri hivatalokban a jövőre készíttet- 
tek, azon rendeletek s intézkedések, melyek csak egy távo- 
labb jövőnek teremhettek gyümölcsöket. 

Kossuth a jun. 1-jén kibocsátott rendeleteiben a hadügy- 
miniszteriumnak meghagyta, hogy ha Pesten, a rokkantak 
palotájának netalán más közczélra kellene fordíttatnia, keres- 
sen Budapesten egy ily, megsérült s tehetetlenekké vált hon- 
védeink lakhelyéül szolgálandó palota építésére alkalmas 
helyet, s készíttessen külső s belső alakja iránt oly forma ter- 
vet, mely az angol admiralitási, vagy a párisi Invalid-palotával 
vetélkedhessék. A pénzügyminiszteriumot pedig oda utasítá, 
hogy a Pest és Buda közt fekvő Margit szigetnek népkertté 
alakitásáról intézkedjék. Terve volt továbbá Pest városát an- 
nak keleti oldalán egy széles csatornával körülvétetni, mely 
mind erődítési, mind kereskedelmi, mind csinosbítási s ké- 
nyelmi érdekeknek megfeleljen, egyszersmind pedig a várost 
az 1838-kihoz hasonló dunai kiáradás ellen biztosítsa. 

A belügyminiszter Buda és Pest városait, melyek eddig- 
elé két külön hatóságot képeztek, egy hatósággá s várossá 
egyesítette. A rendőrséget újonnan szervezte ; a nemzetőrség 
czélszerűbb rendszerezése körül munkálkodott; egy statisti- 
kai hivatalt állított fel, s a polgári törvénykönyv kidolgozására 
egy codificáló bizottmányt nevezett ki hivatalában stb. 

Az igazságügyi miniszter a törvényszékeket újonnan 
rendezte s e mellett egy büntető törvénykönyvön is szorgal- 
masan dolgoztatott; a nem-urbéri természetű jobbágyviszo- 
nyok rendezését illetőleg törvényjavaslatot készített stb. 

A pénzügyminiszter hivatalában egy új adórendszer iránt 
tétettek előmunkálatok; az urbéri kármentesítést illetőleg 

törvényjavaslat készíttetett; a posták s az országos javak 
igazgatásának új rendszere vétetett munkálatba stb. 

A közmunkaminiszter egy Szolnok-Debreczen-Kolozs- 
váris egy Szolnok-Áradi vaspálya építésére készíttetett ter- 
veket; sőt a földmunkát több helytt meg is kezdette, legin- 
kább a horvát hadi foglyokat alkalmazván mérsékelt díj 
mellett e munkára; a közmunkák általános rendezését illető- 
leg törvényjavaslaton munkálkodott stb. 

A közoktatási miniszterium egy a régi, elavultnál czél- 
szerűbb mind gymnasialis mind egyetemi tanrendszeren dol- 
gozott; a népiskolák, s általában a népnevelés javítására ter- 
veket, törvényjavaslatokat készített. E mellett előmunkálatok 
tétettek egy terjedelmes egyházi reformra, mind a katholikus, 
mind az óhitű egyházat illetőleg. 

Az óhitű egyházban az oláh nép a többnyire szerb egy- 
házi és iskolai előljáróktól elnyomatva lévén, e két külön ajkú 
népnek mind egyházi mind iskolai igazgatása, az elnyomottak 
érdekében s kérelmére, külön választatni czéloztatott; mi 
végre az oláh óhitű egyházi megyékben zsinatok tartása ren- 
deltetett, melyek az egyházi és iskolai reformokról, papok és 
tanítók anyagi ellátásáról véleményeiket a kormánynak be- 
nyujtanák. A kormány mind Magyarországon mind Erdély- 
ben még egy-egy óhitű oláh püspöki, valamennyi fölébe pedig 
egy metropolitai széket szándékozott mégalapítani; s ekké- 
pen az oláhokat a szerbek uralma alól felszabadítván, amazok 
régi, méltányos kivánatait teljesíteni. 

De magának a kath. egyháznak viszonyai is többféle 
reformokat igényeltek. A kath. vallás a száműzött dynasztia 
alatt státusvallás lévén, oly súlyos gyámság alá volt vetve, 
hogy míg a protestáns hitfelekezetek, hosszas küzdelmeik 
gyümölcséül, szerencsések voltak, magokat a minden szabad- 
ságot elnyelő bécsi kormány befolyása alól felszabadítani s 
egyházi és iskolai ügyeikben önkormányzólag intézkedni: az 
alatt a kath. egyháznak érdekei többnyire mellékes, gyakran 
önző és alacsony czéloknak áldoztattak fel, s annak kebelében 

minden szabadabb kifejlés teljesen lehetetlenné lett. Az egy- 
ház a státushatalomnak nemcsak alája vettetett, mi, mint min- 
den más társulatra nézve ís, tökéletesen rendén van; hanem 
annak valósággal hivatalos szolgájává, kényuralmának táma- 
szává alacsonyíttatott. A püspökségeket s minden egyházi 
méltóságokat a bécsi kormány töltötte be; a kinevezéseknél 
pedig csaknem kizárólag a politikai véleményszínezet és párt- 
fogás volt az elhatározó inderő; miért aztán nem is lehetett 
csodálkozni, hogy az egyházmegyék ritkán nyertek igazán 
keresztény szellemű s nagy mesterök nyomdokait követő fő- 
pásztorokat. A püspökök egyházi hatóságuk mellett politikai 
jogokat is gyakorolván, s egyebek közt a felső háznak tagjai 
lévén, a kormánytól mind a két tekintetben úgy nézettek, 
mint annak hivatalos ügynökei, támaszai; kik t. i. mind fő- 
pásztori szavukat, mind politikai befolyásukat kiváltképen 
kötelesek egyedül a kormány érdekei szerint gyakorolni. Ez 
volt oka, hogy a püspöki székek s minden magosabb egyházi 
méltóságok rendesen csak hosszabb titkos rendőri nyomozás 
alá vetett s e próbát kiállott személyekkel töltettek be. Ter- 
mészetes következménye lőn aztán ezen eljárásnak, hogy a 
püspökségekre, ritka kivétellel, csak ruganyos jellemű, meg- 
győződéseiket önérdekeik miatt a hatalomnak mindenben 
föláldozni kész, vagy elvből a reaktióhoz szító, egyéniségek 
juthattak fel. 

E körülmény a papság erkölcsi jellemére felette káro- 
san hatott, nem csak a mennyiben az egyházi kormány nem 
egyszer ily lelkiösmeretlen, s jellemtelenségüket színlett alá- 
zattal s álszenteskedéssel palástolni törekvő, csekélységekke 
bibelődő, hivatásuk lényegét, a nép szellemi s erkölcsi neve- 
lését elhanyagló főpásztorok alá került; hanem azért is, mert 
csak ilyfélék juthatván egyházi méltóságra: a papság egy 
része hivatásának buzgó teljesítése helyett a hatalmasok ke- 
gyének keresését tekinté fő czéljának s a valóban keresztényi 
erények helyett tettetésben, álszenteskedésben gyakorlá ma- 
gát vezéreinek példája szerint. Nem az erény s tudomány, 


Első fejezet. Belviszonyok polgári s politikai tekintetben. 125 


nem a buzgó kötelességteljesítés s valódi jámborság, hanem 
bizonyos politikai színezet s gondolkodásmód, szolgai szellem 
s tettetés jutalmaztatván, e tulajdonokat természetesen mind 
azok, kik pályájukon emelkedni vágytak, elsajátítani kény- 
teleníttetének. 

A mily mértékben szolgai szellemet nyilvánítottak pe- 
dig, kevés kivétellel, a kormány iránt, oly mértékben gyakor- 
lották hierarchiai zsarnokságukat alárendeltjeik, a lelkészek 
iránt a püspökök. Az alsó munkás papság, mely a nap hevét 
és súlyát viselte, valóságos kényuralom alatt állott. Az alrendű 
pap, kivált ha azon vákmerőségre vetemedett, hogy némely 
ügyekben a pásztori levelek tartalmával meg nem elégedve, 
színlelés által ki nem elégítve, igazi meggyőződést szerzett 
magának, vagy épen szabadelvűséget nyilvánított, a szokásos 
szolgai szellemtől iszonyodott: sem törvényben, sem institu- 
tióban nem talált védelmet az őt gyakran, sőt többnyire igaz- 
ságtalan feladások következtében üldözőbe vett püspöke el- 
len, ki, rendesen atyai tekintély s jóakarat külszíne alatt, 
irányában a legkorlátlanabb zsarnokságot gyakorolhatá s 
gyakorlá is nem egy ízben, mely ellen semmi orvoslat, semmi 


fölebbvitel, legalább sükeres, nem létezett. Miként az erősebb. 


előtt meghunyászkodó gyáva a magánál erőtlenebb irányában 
többnyire kegyetlen : úgy a felsőbb hatalom iránt szolgai lelkű, 
kevély zsarnok szokott lenni alattvalói iránt. És ilyenek vol- 
tak régtől fogva legtöbb püspökeink az alpapság irányában. 
E zsarnokság, e puszta önkény ellen, miként fentebb látók, 
az alpapság sokféleképen, csaknem minden egyházi megyé- 
ben felszólalt a mult évi tavasz óta, követelvén, hogy miután 
a korlátlan hatalomról lemondani nem akaró püspökök refor- 
mokról hallani sem akarnak, a státus lépjen közbe, s nyujtson 
módot s alkalmat az egyházi kormány és fegyelem körül szük- 
séges reformokra. 

Az egyház és állam közti viszonyokról uralkodó véle- 
mények szerint a státushatalomnak nem lehetett ugyan oly- 
féle jogot tulajdonítani, hogy ilyetén reformokat az egyház- 

nak önmaga szabjon elejébe; annyi mindazáltal kötelességé- 
ben állott, hogy e reformokra, melyeket az értelmesb vilá- 
giaknak mondhatni összessége, a papságnak pedig nagy több- 
sége, mint szükségest, kivánt, s melyeket egyedül a főpapok 
egy része önzésből ellenzett, alkalmat nyujtson. Egy józanul 
gondolkodó, elfogulatlan katholikus sem fogja már ma, állí- 
tani, hogy míg az egyház az államtól, oly formán, mint az 
éjszak-amerikai státusszövetségben, teljesen el nem válasz- 
tatik, és egyedül a lelki dolgokra szorítkozó magán társu- 
lattá nem válik, — a státushatalomnak semmi joga sincs 
beleszólani az egyház ügyeibe; hogy az egyház mindenben 
függetlenül áll a státus mellett. Az egyház fegyelmi szerkeze- 
tének s küligazgatásának viszonyai lényeges befolyást gya- 
korolhatnak a polgári társaság állapotára. Az egyház böl- 
csejétől fogva sírjáig átöleli a polgárt, s életének minden 
viszonyaiban nem csak lelkileg vezeti, hanem külsőleg is 
meghatározott cselekvéseket szab elébe, melyek gyakran 
polgári kötelességeivel s egyéb viszonyaival ís szorosabb 
kapcsolatban állanak. Minél fogva, valamint jogbitorlás volna 
a státushatalom részéről az iránt rendelkezni, miként vezesse 


. híveit az egyház a lelkiüdvesség pusztán szellemi ügyeiben : 


úgy a középkori eszmezavarból fenmaradt tévedés és nevet- 
séges kevélység állítani, hogy az egyház, míg az államtól 
teljesen el nem választatik, mint a polgároknak a státusban 
létező társulata, külszerkezetére, kormányára, ellátására s 
egyéb világi, lényegtelen s változékony viszonyaira nézve 
is független a státushatalomtól. Az egyházi szerkezet és kor- 
mány csak azon idő óta, mióta a keresztény vallás egyik vagy 
másik felekezete státusvallássá lőn, jobbára a státushatalom 
befolyása, eszközlése s meghatározásai által nyerte a maga 
fenlévő formáit és szabályait. Ezeket tehát, a polgári társaság 
java úgy kivánván, a státushatalom közbejöttével ismét meg 
lehet, sőt meg is kell változtatni; annyival inkább, ha e válto- 
zást az egyház tagjainak nagy többsége is óhajtja. 

Már pedig e reformokat az egyház külszerkezetében és 
igazgatásában múlhatatlanul szükségessé tette a politikai át- 
alakúlás, Politikai s polgári életünk a forradalom által de- 
mokratiai alapot, szellemet s formákat nyert: az egyház kül- 
viszonyai sem maradhattak tehát a régiek az állam s annak 
kormányzata irányában. A demokratiai állam nem tűrhette 
a maga kára s hátránya nélkül, hogy a polgárok egy része 
egyszersmind oly társaság tagjai, melynek szerkezete s kor- 
mánya az absolutismus legélesebb elveire, puszta önkényre 
van alapítva; kivált miután sajnosan kelle tapasztalni, hogy 
a püspökök s más egyházi méltóságokat viselők nagyobb 
része a nemzeti kormány s újjá alakított hatóságok, sőt, 
mondhatni, az egész nemzet által vallott elvekkel azonos 
hazafiúi s nemzeties érzelmeket magában épen nem ápolt, sőt 


inkább, megszokott szolgai szelleme szerint, saját érdekében, . 


a nemzettel meghasonlott dynasztia iránt nyilvánít rokon- 
szenveket. 

A polgári társaság java tehát azt igényelte, hogy az 
egyház is demokratiai formákat nyerjen kormányzatában, 
ezek lévén különben is eredeti, a kereszténység szellemével 
is legazonosabb alakjai, mielőtt az egyház az állammal oly 
szoros kapcsolatba lépett s a fejedelmi kényuralom s papi 
uralkodásvágy azokat el nem korcsította. Az egyház tagjai- 
nak hosonlíthatatlan többsége e reformot forróan óhajtá; s 
alig is ellenzé azt más, mint a főpapok egy része s kiknek az 
önérdekét fenyegette; de még ezek között sem hiányzottak, 
kik a közjót a személyes érdek elejébe állították. 

Legkiáltóbb volt a reformok szüksége az egyházi férfiak 
anyagi ellátása tekintetében. A püspökségek, apátságok, káp- 
talanok a hajdankorban részint a királyok, részint buzgó ma- 
gánosok által terjedelmes ingatlan javakkal láttattak el, hogy 
azok jövedelmeiből az egyház minden szükségei fedeztesse- 
nek. A főpapok önzése azonban ebben is régtől fogva kiját- 
szotta az alapítók czélzatait. Ők a gazdag jövedelmeket egé- 
szen magoknak tulajdonítván, az alpapságot, sőt magát az 

egyházat is kizárták annak részvételéből; miben az ország 
hajdani honvédelmi szerkezete s ennek érdekében magok a 
királyok is kezökre játszottak. S így lőn, hogy nagy részök 
majdnem fejedelmi javakkal s jövedelemmel birt, míg a pap- 
ság munkás része sok helytt a legszükségesebbekben is hiányt 
s nyomort szenvedett, s nem ritkán lelkészi kötelességeinek, 
sőt erkölcsiségének rovására merült az élelemszerzés gond- 
jaiba. Legújabban az úrbériségi s tized-jövedelmek elvesz- 
tése által megcsökkent ugyan a főpapság jövedelme ; sőt volt 
egynémely püspökség, mely azokkal csaknem mindenét el- 
veszté: a nagyobb rész mindazáltal még azután is többet birt 
a kellőnél; az alpapság egy része pedig a tized eltörlése ál- 
tal, mondhatni, mindennapi kenyerét is elvesztette. Volt szá- 
mos lelkész, kinek összes jövedelmei nem mentek két száz 
forintra; a segédlelkészek pedig a legtöbb egyházi megyében 
évenként 24, legfölebb 40 frttal díjaztattak; s e mellett a fő- 
lelkésztől nyervén élelmezésöket, azok korlátlan önkényének 
voltak kitéve. 

De nem lehet szándékunkban beereszkedni az egyházi 
szerkezet és kormány ezer aprólékos bár, de az egyházi életre 
s népnevelésre igen károsan ható hibái s hiányaiba. Már azok 
is, melyeket eddig érintettünk, eléggé bizonyítják az e körüli 
reformok égető szükségét. A cultus és közoktatási miniszter 
maga is főpap lévén, e reformokat egyházi állásánál fogva 
sokkal könnyebben előkészítheté, mint bármely világi egyén. 
Ő felfogván a körülmények igényeit, tárczája átvétele óta 
minden idejét s erejét arra fordítá, hogy azoknak mgg is fe- 
leljen. Különösen előmunkálatokat tett egy oly egyházi köz- 
gyülésre, melynek tagjai az összes magyar kathol. egyházat 
képviseljék, s mely ennek kormányzati ügyeiben határozólag 
intézkedjék. E közgyülés egy harmadában a papságból, két 
harmadában világi hívekből vala alkotandó. A papi tagok a 
püspökökön s a szerzetek főnökein s a káptalanok egy-egy 
küldöttein kivül a többiek egyházmegyénként az alpapságtól, 
a világi képviselők a kathol. egyháznép általános szavazata 

által kerületenként valának választandók. A gyülés intéz- 
kedési köréül ezen első alkalommal kiváltképen a papság 
anyagi ellátása, s a felekezeti népiskolák rendezése tűzetett 
ki. A kormány kész volt az egyházi alapítványos javakat e 
gyülés rendelkezése alá bocsátani oly végre, hogy azok min- 
den egyéb, a püspökök, káptalanok és szerzetek által birt 
javakkal tömegesíttetvén, egy, a közgyűléstől választandó 
középponti hivatal által igazgattassanak. Az így tömegesített 
egyházi s alapítványos javak jövedelmeiből terveztetett ellát- 
tatni.az egész egyházi s népnevelési szolgálat a közgyűlés ál- 
tal meghatározandó díjarányban. 

De nem tartozik czélunkhoz részletesebben fejtegetni 
azon reformokat, melyeket e közgyülés az egyház külső ügyei 
körül azonnal munkálatba veendő —, sem azokat, melyeket 
a belkormányzat, fegyelem s általában belső szerkezete körül 
javaslatba hozandó vala, hogy aztán emezeket a tisztán püs- 
pöki zsinat vegye méltánylatba. Annyi bizonyos, hogy ezen, 
terv szerint a jövőben is évenként megtartandó katholikus 
egyházi közgyűlések bölcsőivé váltak volna egy átalános egy- 
házi átalakulásnak s újjászületésnek. Kételkedni abban sem 
lehet, hogy az egyház ezen képviselői, tanácskozásaik foly- 
tában hamar feltalálták volna az egyházi bajok azon forrá- 
sait is, melyek különösen az erőszakolt nőtlenségben, s a kor 
szellemével, előrehaladott felvilágosodásával meg nem fér- 
hető szerzetes rendek létezésében rejlenek, s azoknak eltör- 
lésére meg is tették volna a szükséges lépéseket. 

Az első ilyféle közgyülés határnapja augusztus 20-kára, 
a magyar kereszténység apostolának, §Sz.-István királynak 
ünnepére, volt kitűzve s kihirdetve a hivatalos Közlönyben. 
A kormány egyébiránt e reformokat illetőleg nemcsak nem 
szándékozott kényszerítőleg hatni az egyházra; sőt inkább el 
volt határozva annak teljesen visszaadni elvesztett autono- 
miáját s önkormányzatát. Feladatának a kormány csak azt 
tekintette, hogy a magyar kathol. egyháznak a szabadság 


alapján történendő újjászületésére, 8 mind az állam iránti 
Horváth M. A függetlenségi harcz tört. III, 9 

1849. Jun. . viszonyainak, mind belkormányának és szerkezetének sza- 

.  bályozására, magoknak ezen egyház tagjainak módot s alkal- 

mat nyujtson; s aztán gondoskodjék, hogy az egyháznak az 

állam irányában meghatározandó viszonyai törvény által is 
biztosíttassanak. 


MÁSODIK FEJEZET. " 


Hadi tervek s más viszonyok ; a seregek létszáma 
a két félen. 


Ezen s ilyféle tervek foglalkodtaták a magyar kor- 
mányt, miután Debreczenből Budapestre tette át székhelyét. 
Tekintve ezen, az ország minden oldalú, politikai, anyagi 8 
erkölcsi kifejtésére irányzott oly mélyen ható terveket, azt 
hinné az ember, hogy az ország a legcsöndesebb békének 
néz elébe, vagy legalább biztos reménye van, hogy miután az 
ellenség hatalma alól egyszer nagyobb részben megszabadult, 
oly veszély által többé nem fenyegettetik, melyet nem volna 
képes magától ismét elhárítani. 

Az ország egyszeri megszabadulta miatt fellobbanó köz- 
örömet azonban s ama terveket, melyek jövendő jóllétének 
megalapítására készíttettek, a legmélyebb aggodalmak zavar- 
ták a mind bizonyosabbá váló orosz interventio miatt. A re- 
mény, hogy a többi európai nagyhatalmak a muszka hadak 
betörését megelőzőleg közbelépjenek, mindinkább tünedezék ; 
s a független önkormányzat alatt gyorsan emelkedendő köz 
jóllét reményeinek ama szívemelő képletei mellett, az orosz 
betörés okozta félelem lidérczként nehezedett a jövendő bol- 
dogság álmaiba merűlt kedélyekre. 

És valóban, a. szövetséges hatalmak roppant mérvben 
készültek a magyar függetlenségi törekvések meghiúsitására. 
Miként említők, Berg tábornok, a czár hadi segéde, már má- 


jus 1-jén Pozsonyba ment Schwartzenberg herczeg és Cordon 

tábornok miniszterekkel, hogy Welden fővezérrel közösen 
állapítsák meg a segély-nyujtás módját és részleteit. Említők 
azt is, hogy erre nézve igen különböző vezéreszmékből és 
czélzatokból indultak ki a felek, minek következtében azok 
sem az orosz hadak felosztására, sem a munkálatok kezdeté- 
nek idejére nézve nem tudtak mindjárt megegyezni; s előleg 
csak is a következő pontok állapíttattak meg : 

1. A betörés minden ponton egyszerre s az osztrák fő 
sereg előrenyomulásával egy időben fog történni. 

2. A főparancsnokságot az összes orosz haderő felett 
Paskevics tábornagy s varsói herczeg viselendi. Azon orosz 
hadosztályok mindazáltal, melyek a szövetségesek közti kap- 
csolat fentartása s a dunavidéki munkálatok végett az osztrák 
fősereghez csatlakozandanak, az osztrák fővezér parancsa alatt 
fognak állani. Viszont azon osztrák hadak, melyek másutt 
működnek közre az oroszokkal, ezek fővezérének fognak en- 
gedelmeskedni. Erdélyben a fővezérlet Lüders orosz tábor- 
nok kezében leend. : 

3. Oroszország a hadi költségek megtérítését nem 
igényli. Díj, fegyver és lőszer Oroszország által állíttatik ki; 
az élelmezés költségeit azonban az osztrák kormány viseli; 
minél fogva, azon élelmi szállítmányokat, melyek az orosz 
táborba Oroszországból tétetnek, megtéritendi. E viszony 
mind addig fenáll, míg az orosz hadsereg osztrák földön 
leend. A kivonulás után készletben hátramaradandó hadi 
élelmi szereket Ausztria illő áron átveendi. 

4. Az orosz sereg azonnal elhagyja Magyarországot s 
általában az osztrák földet, mihelyt a magyarok legyőzetnek 
s Ausztria uralma ezen országban biztosítva lesz. Ha azonban 
az osztrák kormány szükségesnek tartaná, az orosz sereg egy 
része Galicziában és Erdélyben maradand. 

5. Az osztrák hatóságok mind azon kitünőbb szerepet 
viselt lengyeleket, kik a háború folytában elfogatnak, akár 
Galicziából, akár orosz vagy porosz Lengyelországból valók, 
átadandják Oroszországnak. ; 

Az orosz hadak segélynyujtásának módjára nézve, mint 
említők, az osztrákok azt kivánták volna, hogy szövetségeseik 
több csapatokra felosztva, külön téreken működjenek. Ebben 
mindazáltal az oroszok semmikép sem akarván megegyezni, 
azt határozták, hogy Paskevics a fősereggel egy testben Duk- 
lánál vonul be az országba, s Kassát elfoglalván, további 
munkálatait a magyar hadak mozdulatai szerint intézendi. 
Az oroszok jobb szárnya gyanánt egy hadosztály az osztrák 
fő sereghez fog csatlakozni; s a két fő sereg közti kapcsolat 
fentartása végett, egy másik hadosztály az Árva völgyén ke- 
resztűl a bányavárosokba nyomuland. Lüders tábornok az 
Erdélybe szánt haderő nagyobb részével Szebennél és Bras- 
sónál fog betörni; egy hadosztály pedig Besztercze felé ve- 
endi utját. 

. De már ezen megállapodásokat megelőzőleg is történtek 
némely tényleges lépések az interventiót illetőleg. Az olmützi 
udvar, bizodalmát annyiszor megvert, lehangolt s megfogyott 
hadaiban elvesztvén, s attól félve, nehogy a győzedelmes ma- 
gyar sereg Komárom felmentése után egyenesen Bécsnek 
tartson s a forradalmi elemeket ott is talpra állitsa, mindjárt 
a komáromi ütközet hírének vétele után azon sürgető kére- 
lemmel intézett egy futárt Miklós czárhoz, hogy a lehető leg- 
gyorsabban küldje be hadait Magyarországba. A czár ennek 
következtében már april 30-kán táviratilag hatalmazta fel 
Paskevics herczeget s fővezért, hogy a 3-dik és 4-dik had- 
testekkel Galicziába nyomúljon. Paskevics ennélfogva meg 
is indítá hadait s azok május első tizedében Krakkó, Tarno- 
grod és Radziwilow táján osztrák földre léptek. Sőt egy had- 
osztály Sass tábornok alatt arra is parancsot vett, hogy az 
Árva és felső Vágvölgybe hatoljon be, hogy a magyarokat, 
ha netalán a hátráló császáriak ellen nyomulnának, irányük- 
ból eltérítse. 

Tudjuk azonban, hogy Görgey a magyar hadat Bécs ho- 
lyett Buda felé vezette. Welden fővezér, ez által megnyugtatva 
lévén, Budát óhajtá megsegíteni. Újabb sürgetés ment tehát 

május 2-káról az osztrák kormánytól Paskevicshez; hogy leg- 
alább azon 25 ezernyi hadosztályt küldje mennél elébb Ma- 
gyarországba, melynek, a május 1-jén Pozsonyban Berg orosz 
tábornokkal tartott értekezletek folytán, az osztrák sereghez 
kellend csatlakoznia s a szövetséges hadseregek közti kapcso- 
latot képeznie. ű 

Paskevics azonban, jól ismervén urának az interven- 
tióra vonatkozó vezéreszméit, erre két oknál fogva egyátaljá- 
ban nem volt hajlandó. Először azért, nehogy az osztrák ha- 
dak, — miként az az osztrákok részéről csakugyan czélzatban 
is volt, — e részletes segélylyel megerősödve, még az összes 
orosz erő bejötte előtt némi győzedelmeket nyerjenek a ma- 
gyarok felett, melyeknél fogva aztán magoknak tulajdoníthas- 
sák a felkelés elnyomását. A másik ok Paskevics egyéniségé- 
ben s kedvencz hadviselési modorában feküdt. Mind a kettő- 
ről a következő tudósitást olvassuk egy szakíró könyvében 1). 


, Gróf Paskevics-Erivanszki tábornagy, varsói herczeg, 
született 1782-ben; 1800-ban az orosz gárdába lépvén, első 
hadjáratait a törökök ellen tette, 1810-ben már vezérőrnagy 
volt. Két évvel később Bragation alatt előbb egy hadosztályt, 
majd a 7-dik hadtestet vezénylé. Szivós vitézsége által legin- 
kább aug. 17-kén Smolensknél s nov. 15-kén Krasnoi mellett 
tűntette ki magát. 1813-ban Németországba vezette hadait, 
hol azonban csak a fegyverszünet után, névszerint Lipcsénél 
lőn alkalmazva. A lipcsei ütközet után altábornagygyá lett s 
1814-ben az orosz tartalékseregnél egy granátos osztályt ve- 
zényelt és La Rothiére, Arcis sur Aube és Páris mellett har- 
eczolt. 1815-ben is Francziaországba ment a sereggel, a nélkül 
azonban, hogy tényleges hadi munkálatra alkalma lett volna. 
1816-ban a granátos hadtest vezénylete bizatott rá. 1826-ban 
előbb Yermolof alatt, 1827-ben mint fővezér parancsnokolt a, 
persák ellen; az Erivan ostroma szerezte neki az Erivanski 
dísznevet. 1828 és a következő évben a törökök ellen vezér- 


1) Rüstow: Geschichte des ung. Insurrectionskrieges II. 75. kö vv. 

kedett. Ezen hadjáratok alatt, melyeket kevéssé rendezett de 
nagyszámú csapatok ellen, igen csekély hadakkal s oly harcz- 
mezőkön viselt, melyek elégséges élelmi szereket csak szór- 
ványosan nyujtának, képezte ő magának a hadviselés azon 
rendszerét, melyhez mind végiglen s oly körülmények közt is 
hű maradt, hol az kevésbbé látszék alkalmazhatónak. Hogy 
a Kelet ama harcztérein, a kisebb erő győzedelmét a túlnyomó 
szám ellen biztosítsa, csaknem mindig egyetlen tömegben 
nyomult előre, s egy nagy szekérvár, melynek azonban ha- 
dának kicsinysége mellett fölötte nagynak sem volt szabad 
lenni, közvetlen követte őt, mely élelmi szereit vitte utána, 
hogy seregét teljesen függetlenné tegye az élelmezéstől, melyet 
a harcztéren napról napra különben nem találhatott volna a 
sereg megoszlása nélkül. Fiatalabb éveiben s midőn még ki- 
sebb hadakat vezérelt azon keletiek ellen, kiknek a süker 
fénye könnyen imponált, merészség és elővigyázat csodálato- 
san párosúlt Paskevicsben. Mennél öregebb lett a tábornok s 
mennél nagyobbak az általa vezérelt seregek, a merészség 
annál inkább hátrált az elővigyázat előtt. 1831-ben Diebics 
. halála után azon orosz hadsereg fővezérletét kellett átvennie, 
mely a lengyel felkelés .ellen volt felállítva. Ha a persa és 
török háborúkban követett rendszerét itt is fenn akarta tar- 
tani, legalább is ötször annyi katonát kellett mindig egy vona- 
lon egyesíteni, mint amott. Paskevics hű maradt rendszeréhez ; 


de az élelmezés most nagy nehézségeket okozott s feltünőleg . 


lassítá a mozgalmakat, ugyannyira hogy utóvégre is nem egye- 
dül saját következetessége, hanem a lengyel hadvezérlet elég- 
telensége is szerezte meg neki a győzedelmet. Ennek kivívása 
után varsói herczeggé s a lengyel királyság helytartójává ne- 
veztetett. Ezen állásában a legnagyobb befolyást gyakorlá a 
következő évek alatt az orosz hadsereg szervezésére s kikép- 
zésére, mely ezóta általában a fegyvertömegek rendszere sze- 
rint . . . . képeztetett ki s gyakoroltatott be, ugy hogy egész 
had-osztályok és hadtestek egyetlen zászlóaljak és századok 
gyanánt alkalmaztattak." i 

Paskevics, e tömeges hadviselési rendszert akarta jelen- 
leg is foganatba venni, 8 attól annál kevesbbé volt hajlandó 
eltérni, minthogy nem kételkedett, miképen az osztrákok fő- 
leg azért sürgetik annyira a 25 ezernyi oroszjobb szárnynak 
mennél elébbi bevonulását s az osztrák fő sereghez csatlako- 
zását, hogy e segélylyel még az egész orosz hadsereg bejötte 
előtt vívhassanak ki valamely elhatározó győzedelmet. Paske- 
vics pedig az orosz fegyvernek kívánta, a czár eszméje sze- 
rint is, fentartani a felkelés elnyomásának dicsőségét. Ő tehát 
ama sürgetésekre azt válaszolá, hogy május vége előtt lehe- 
tetlen elkészülnie a támadásra. Utóbb pedig még e határidőt 
is két héttel későbbre, junius közepére halasztotta. 

Ő ugyan is kedvelt tömegrendszerét most, hogy az orosz 
fegyverhatalomról annál nagyobb bámulatot ébreszszen a vi- 
lágban, kivált pedig a szövetséges Ausztriában, egész nagysze- 
rűségében foganatba akarván venni, közvetlenül a maga ve- 
zérlete alatt állandó fő sereget százezer emberre szándékozott 
emelni; e roppant erőt pedig csak akkor akarta Galicziából 
beindítani, midőn annak számára az élelmi szerek is elégséges 
mennyiségben fel lesznek halmozva az ország határszélein. 


: Az osztrák kormány, hogy őt e szándékától elmozdítsa, igé- 


retet tőn neki, hogy az élelmezésről ő maga az országban 
kellőleg fog gondoskodni. De a nagy óvatosságú tábornagy 
annál kevesebbet hajtott ilyféle igéretekre, mivel jól tudta, 
hogy az osztrákok, kik a pozsonyi határszéleken kivül az or- 
szágból tényleg semmit sem birnak, azokat legjobb akarattal 
sem fognák teljesíthetni. Ő függetlenné akarta tenni hadsere- 
gének mozdulatait az osztrákoktól s azok igéreteitől és telje- 
sen biztosítani annak élelmezését. E végett egy részről Krak- 
kóban, más részről Duklán roppant tárakat töltetett meg élelmi 
szerekkel, ugy hogy egyedül Duklán e tárakban az emberek 
számára mindig 30 napi, a lovakéra 8 napi készlet legyen fel- 
halmozva. E tárak megtöltésére Galicziából s orosz Lengyel- 
országból ezer meg ezer szekér tétetett mozgásba ; Duklánál 
pedig mintegy 1600 részint koronai, részint bérlett társzekér 

állott, melyek onnan az élelmi készletet hetenként egyszer a 
sereg után szállítanák. Az ezredeknek, külön mindeniknek 
kenyeret 12 napra, pálinkát és vágó marhát 20 napra, a lo- 
vasságnak e fölött egy hétre való takarmányt kellett mindig 
magokkal vinniök. Valóban szerencséjökre, mert az osztrákok 
igéreteit már Galicziában sem találták teljesítve; Magyaror- 
szágban pedig, tudjuk, hogy Paskevics gondoskodása mellett 
is sáskák módjára, még a kertek veteményeit is nyersen falta 
fel az éhes legénység. 

Paskevics mind ezen előkészületek bevégezte után 
akarta csak megkezdeni hadjáratát; bár tehát seregének 
nagy része már május első tizedében Galicziában volt, a má- 
jus 2-ról hozzá intézett ama felszólítást, hogy legalább 25 
ezer embert küldjön be tüstént az osztrák fősereg erősítésére, 
azon mentséggel utasította el, hogy arra nincs felhatalmazva. 
Midőn azonban az osztrák kormány, e választ vévén, még 
sürgetőbb hangon ismétlé felszólítását, Paskevics végre Pa- 
niutin tábornokot 12 ezernyi hadosztálylyal a krakkói vas- 
uton Magyar-Bródba küldé, hol az május 14-kén érkezett 
meg; más részről pedig Sass tábornok alatt a 3-dik hadtest 
előhadához rendeletet bocsáta, hogy az Árva völgyébe nyo- 
múljon. E hadból egy kozákcsapat már május 13-kán áttört 
a magyar határokon, 8 ezek voltak az első muszkák a ma- 
gyar földön. 

Mihelyt annak híre, hogy Paniutin az orosz hadosztály- 
lyal valahára Hradisch felé indíttatott, Olmützbe megérkezett, 
Ferencz-József császár, május 10-kén azonnal Pozsonyba 
ment, szemlét tartandó serege fölött, melylyel Welden mind- 
járt az orosz segélyhad megérkezte után megkezdeni szándé- 
kozott Buda felmentésére tervezett hadjáratát. E hadsereg 
jelenleg négy hadtestből állott, melyek elsejét Schlick, máso- 
dikát Csorics, harmadikát Schwartzenberg, negyedikét Wohl- 
gemuth tábornokok . vezénylék. E négy hadtest létszáma, az 
osztrák tartományokból legújabban nyert szaporodásokkal 
mintegy 59.000 emberre emelkedett. Hozzá csatlakozandó 

vala még nem sokára Vogel tábornok nyolez ezernyi hadosz- 
tálya is, mely, mint mondók, május elején tört be Galicziából 
s a felső Vágvölgyön sietett Pozsony felé, s melyben Benedek 
is egy dandárt vezényelt hazája ellen. 

Weldennek az volt terve, hogy Schlick és Csorics had- 
testeit Komárom ellenében a Duna jobb partján védelmül 
hagyja, a 3-dik és 4-dik hadtestekkel pedig, melyekhez még 
Vogel hadosztálya s az orosz segély járulanda, a Duna bal- 
partján Vácz felé sietend Buda felmentésére. E terv szerint 
a két első hadtestet már május 12-kén felállította az Óvár- 
csornai vonalon, hol azok Komáromot tartanák szemmel; a 
más két hadtestet pedig a Vágig, a Diószeg-lipótvári vonalba 
tolta előre. Hogy az egymástól oly nagy távolságban műkö- 
dendő két sereg mindegyikének legyen fővezére, Haynau 
altábornagyot, ki az olasz hadjáratban magát kitűntette volt, 
kérte segédül maga mellé a császártól. Haynau ennél fogva 
néhány nap múlva meg is érkezett Pozsonyba. 

Minden készen állott a hadjárat megkezdésére, csak 
még az orosz segélyhad hiányzott. Pár nap múlva azonban, 
mint említők, ez is megérkezett Magyar-Bródba; s Welden 
azonnal rendeletet külde annak vezéréhez, hogy haladék 
nélkül Nagy-Szombatba nyomúljon. Paniutin válasza azonban 
úgy hangzott, miképen ő semmi határozott utasítást nem vett 
az iránt, hogy az osztrák fővezér parancsai alá álljon; sőt 
meg volna neki hagyva, hogy Magyar-Bródnál várja a további 
rendeletet. Értesűlt e mellett arról is Welden, hogy az orosz 
hadosztály felére sem megy a 25 ezernek, mennyi Paskevics- 
től kéretett. — 

A Buda felmentésére tervezett hadjárat tehát elhalasz- 
tatott; s a mindinkább szaporodó nehézségek elintézése s a 
még függőben lévő részletek elhatározása végett, Ferencz- 
József császár május 20-kán személyesen útra kelt Varsóba, 
hova a muszka czár néhány nap előtt megérkezett. A két 
császár itt három napot töltött együtt, s értekezleteikből aztán 
a többi közt a következő lényegesebb határzatok keletkeztek : 

az orosz hadsereg junius 17-kén kezdi meg hadműveleteit ; 
Paniutin hadosztálya az osztrák fősereggel haladék nélkül 
egyesűlend, de annak csak tartalékául fog alkalmaztatni; az 
osztrák fősereg mind addig semmi komolyabb csatába nem 
ereszkedik, míg az orosz fősereg vagy annak legalább is jobb 
szárnya be nem vonúlt Magyarországba; támadó munkálatait 
pedig csak az egész orosz erő bevonúlta után kezdendi meg. 

E határozatok körülbelül egy időben érkeztek Buda 
megvételének hírével Weldenhez. Ő tehát tervezett had- 
járatával felhagyva, ismét védelmi állásba helyezte egész 
seregét. Néhány nap múlva pedig egészen bucsút vett a 
tábortól. Az udvar május 30-kán lemondását elfogadván, 
Haynaut nevezte ki utódává a magyarországi osztrák hadak 
fővezérévé. § 

Báró Haynau Gyula, a hesseni választó fejedelem tör- 
vénytelen fia, 1786-ban született, s már 1801-ben Ferencz 
császár szolgálatába állván, 1815-ig több hadjáratban vett 
részt. 1835-ben tábornokká, tiz évvel később altábornagygyá 
neveztetvén, 1847-ben mint osztályparancsnok , Temesvárra 
küldetett. Említők, mily ellenséges indulatot nyilvánított itt, 
s mily dühösen kelt ki minden alkalommal 1848 tavaszán a 
Pozsonyban végrehajtott reformok ellen. A megyei hatóság- 
tól e miatt a miniszteriumnál bevádoltatván, ez az országból 
elmozdíttatását sürgette Latour bécsi hadügyminiszternél; 
kitől azonban csak azt vette válaszul, hogy nem kell ügyelni 
az ismeretes hóbortosságú emberre, ki egyébiránt mérsék- 
letre fog intetni. De Haynau nem sokára maga is megunta 
állását, melyben, a Bécsből vett intések szerint, a gyűlölt ma- 
gyar miniszteriumtól függővé tétetett, s ennek irányában féket 
nem tűrő jellemét mérsékelnie kellett volna; az olaszországi 
hadseregbe kivánta tehát magát áttétetni. Verona parancs- 
nokává neveztetvén, a custozzai győzedelemben jelentékeny 
részt vett, az őrség egy részével minden rendelet nélkül, sa- 
ját felelősségére sietvén a csatatérre, hol megjelenése a mily 
váratlan, oly hasznos lőn a császári seregre nézve. 1849-ben, 

midőn a háború Ausztria és Piemont közt, a fegyverszünet 
leteltével márcziusban újra kitört, Haynau mint a 2-dik tar- 
taléksereg parancsnoka, Lombardiában maradt hátra, hogy 
a piemontiak ellen indult Radeczkynek a netalán történhető 
felkelések ellen hátát fedezze. És midőn Brescia csakugyan 
megkisértette a felkelést, azt oly borzasztó kegyetlenséggel 
fojtotta el, mely nevét az Albákéval s Bastákéval egy sorba 
s egész Európában iszonyat tárgyává tette. Ezen emberre 
bízatott most Magyarország sorsa; mert a fővezérlettel egy- 
szersmind azon egész hatalom is reáruháztatott, melyet elébb 
Windischgratz birt vala. Mivel azonban a tábornok a polgári 
ügyek vezetésében nem birt jártassággal, oldala mellé báró 
Gekringer, erdélyi szász bureaukrata, neveztetett ki császári 
biztossá. És e hatalomteljességnél fogva Haynau csak Magyar- 
országban hágott még szomorú dicsőségének tetőpontjára. Ő 
mindjárt vérontással kezdette meg hatalomgyakorlatát. Még 
Windischgrátz uralma alatt több hadi fogoly itéltetett volt 
halálra, kik azonban, mivel az itélet végrehajtása elhalaszta- 
tott, már kegyelmet remélének. Haynau ezek közől hármat, 
báró Mednyánszky László őrnagyot, Gruber kapitányt, s a 
köztiszteletben álló Razga evangelikus lelkészt mindjárt fő- 
vezérsége első napjaiban kivégeztette, mintegy tudtára akar- 
ván adni a világnak, mily szellemben fogja gyakorolni a reá- 
ruházott teljhatalmat. 

A kötött szerződés szerint, az orosz haderő bevonultáig 
az osztrák hadak is tétlenségben kényteleníttettek maradni; 
ezen idő mindazáltal koránt sem veszett el haszon nélkül 
reájok nézve. Az osztrák kormány miként májusban, úgy 
junius közepéig is nagy gondot fordított hadainak szaporítá- 
sára. Olaszországban a béke még nem volt ugyan teljesen 
helyreállítva; de miután Carlo-Alberto piemonti király már- 


. czius 21-kén Vigevano —, két nappal később pedig Novara 


mellett legyőzetvén, még az nap lemondott s fia és utóda, 
Victor-Emanuel, már 24-kén aláirta a fegyverszünetet, a bé- 
kére biztos volt a kilátás, és a lombárd-velenczei : királyság- 

ban is még csak az egy Velencze tartá magát a császáriak 
ellen. Az Olaszországban csak némileg is nélkülözhetőkké 
lett hadak tehát a déli vaspályán Bécsbe, onnan Pozsonyba 
szállíttattak. A német örökös tartományokban, sőt még az 
elfoglalva tartott magyar határszéli vármegyékben is sza- 
kadatlanul folyt az újonczozás a meggyérült zászlóaljak ki- 
egészitésére. Megtörtént ugyan néha, hogy a részökre szedett 
újonczokat egyik másik megyei tisztviselő, ha alkalom ajánl- 
kozék, a magyar táborba küldötte; de miután Welden e 
miatt Petőcz alispánt agyonlövette, ezt csak kevesen merték 
megkisérleni. 

Többen találkoztak olyanok, kik nem elégelve, hogy 
hazájokért annak igazságos önvédelmi harczában eddigelé 
semmit sem tettek, most egyenesen ellene fogtak fegyvert, 
vagy álltak különben az osztrák kormány szolgálatába. Május 
23-kán Pozsonyban herczeg Eszterházy Miklós, Keglevich 
János, Pálffy Móricz, Forgách stb. grófok aláírásával egy 
. óriási hirdetvény függesztetett ki a falakra, melyben a két 
szövetséges császárnak épen nem nagy bókot mondó azon ál- 
litás után, hogy a magyar forradalom csak magyar elemek 
által győzethetik le, a nagy urak és birtokosok felszólíttatnak, 
állítanának Szirmay gróf példájára szabad csapatokat. A vá- 
rosi tanács minden újoncznak, ki a császári zászlók alá áll, s 
kiket nemzeti harczosoknak neveztek el, 30 frt foglaló kézi- 
pénzt igért. Hogy pedig a vállalatban szerényebb sorsú polgá- 
rok is részt vehessenek, május 27-kére a megyeház teremeibe 
népgyűlés hirdettetett, hol a tárgy felett tanácskozmány tar- 
tatnék s aláirás nyittatnék meg. De a magyar urak Pozsony 
német ajkú derék polgárai közt sem igen örvendhettek az iz- 
gatás eredményeinek. Alig jelent meg, s ezek is talán csak 
kiváncsiságból, száz polgár; minek következtében a város 
tanácsa a gyülekezetet, mint mondatott, ,részvevő hazafiak 
hiánya miatt" minden eredmény nélkül feloszlatta. Még e né- 
hányak közt is, kik a gyülésre megjelentek, találkoztak kik 
elég bátrak voltak akként nyilatkozni, hogy az újoncz-állitás 

dicsőségét a jelen körülmények közt azon uraknak akarják 
átengedni, kik a felszólítást aláírták. 

Egyébiránt e szabad csapatok kiállítására az osztrák 
miniszterium is megigérte támogatását. De a vállalkozó urak 
mindemellett is, s daczára buzgalmoknak alig lettek képesek 
pár száz határszéli német és hiencz suhanczot kiállítani. Bár 
azonban a hazafiúi érzelmű népet sem az osztrák vezéreknek 
sem a magyar uraknak nem igen sikerűlt elcsábítniok : a hat 
héti szünet alatt az osztrák hadsereg tetemes erősítést nyert. 
Midőn Komárom felszabadítása után Jellasics Buda környé- 
kéről a Drávához vonúlt le, a Pozsony körül öszpontosított 
osztrák fősereg létszáma nem ment egészen 40 ezerre; junius 
közepén pedig, midőn a harcz ismét megkezdetett, hivatalos 
adatok szerint, 71 ezer s néhány száz fegyveres állott a csá- 
szári zászlók alatt. 

Mind ezen roppant előkészületek a császáriak és szövet- 
ségeseik részéről, melyeket legalább gyaníthatott, sem birhat- 
ták reá Görgeyt, hogy a hadi munkálatok megkezdését siet- 


.tesse. A Kossuth megbuktatására szőtt fondorlataival elfog- 


lalva, a haza ügye iránt oly gondatlan volt hogy, bár Klapka 
védelmi terve nem nyerte meg helyeslését, — mert annak 
foganatba vételével a fővezérletről neki lemondania kellett 
volna, — a haza védelmének szélesebb alapú tervéről egy- 
átaljában nem gondoskodott. A kormányzó folytonos sür- 
getéseit pedig az erők öszpontosítása 8 a munkálatok vala- 
hárai megkezdése iránt ezerféle, jobbára vagy kicsinyszerű 
akadályok mentségével, vagy hiú biztatásokkal játszotta ki. 
A hadi tervről vagy magának, mint hadügyminiszternek, 
vagy, mit épen tervek készítése végett alkotott, a középponti 
hadmunkálati irodának kellett volna gondoskodni. De ezen 
iroda is, mely a sereg háta mögött több mértföldnyi távolság- 
ban, jobbára politikával s a kormány tetteinek idétlen birál- 
gatásával foglalkodék, hivalkodva pazarlá a drága időt. 

Mint említők, Klapka, midőn a hadügyminiszteriumban 
helyettesíté Görgeyt, készített egy munkálati tervet, mely a 

május 12-kei miniszteri tanácsban el is fogadtatott a kormány 
által. E terv fővonalaiban következő volt. Az ország fegyveres 
ereje akként állíttassék fel, miszerint ama kettős feladatnak 
egyaránt megfelelhessen: hogy a háború, vagy eldöntő ütkö- 
zetek által, ha azokra kedvező alkalom ajánlkozik, gyorsan 
végeztethessék be; vagy ha ezt alaposan remélni nem lehetne, 
minden nagyobb ütközetet kerülve, hosszú időre nyujtassék. 
E végre Komárom, mint elsánczolt tábor, : Klapka vezérlete 
alatt, 30 ezernyi őrsereggel láttassék el, melynek fő feladata 
leend, az osztrák fő sereget előnyomulásában meggátolni. A 
2-dik és 8-dik hadtest, számszerint 20 ezer ember, a Nyitra 
vagy a Vág folyamnál vesz állomást. Ezen sereg balszárnya 
által Komárommal, jobb szárnyán pedig Görgey Armin és 
Beniczky Lajos mozgó csapatai által a felvidéki sereggel lesz 
összeköttetésben, melynek létszáma szinte 15—20 ezerre fog 
emeltetni. A Vág vagy Nyitra melletti haderőnek, melyet Au- 
lich vezérlend, feladata az ellenséget a Duna balpartján szem- 
mel tartani, a bányavárosokat fedezni, s alkalmilag, az ellen- 
ség mozdulatai által feltételezett esély szerint, vagy a komá- 
romi, vagy a felvidéki sereggel egyesűlve, azok valamelyikét 
oly állapotba helyezni, hogy az ellenségre sükeres csapást 
lehessen intézni. Ha az oroszok valóban betörnének s pedig 
Árván és Duklán keresztül: a felvidéki sereg erősítse meg a 
vági két hadtestet, hogy ez képessé legyen elébb az árvai szűk 
völgyekben megverni s kiűzni az ellenséget; azután mind a 
két sereg a Duklánál betört ellenségre forduljon. Ha az orosz 
fősereg a kassa-pesti országúton nyomul előre: a két sereg 
egyesülési pontja Miskolcz, hátráló vonala pedig a Tisza vi- 
déke, Poroszló táján. 

Arad és Temesvár ostromát Vécsey tábornok megfeszí- 
tett erővel folytassa, mi végre őt Perczel a maga hadtestének 
felével segítendi, E hadtest másik fele Bemet erősítendi meg, 
kinek mindenek előtt Titel megvétele s Pétervárad minden 
oldalról felmentése tűzetett ki feladatul. Ennek megoldása 
után Bem, a Dunán átkelvén s Kmety hadosztályával egye- 

sűlvén, a komáromi táborral összeköttetésben a körülmények 
szerint külön, vagy egyesűlve — mikor aztán Bem veendi át 
a fővezérletet, — folytatja működését. Idő közben Kmety, 
Buda megvétele után, a maga hadtestével a Balatonnál foglal 
helyet, Tihany félszigetet gyűlhelylyé erősíti s a dunántúli nép 
felkelését szervezendi, utóbb, mint mondók, Bemmel egye- 
sűlendő. Bem visszavonulása Budán keresztül történik, hol a 
Pest felé huzódott fő, azaz, a vági sereggel egyesül, a fővezér- 
letet itt is ő veendi át. A Tisza vidékén egy tartaléksereg 
gyűjtetik. Erdélyben Czecz tábornok vezérlend, munkásságát 
mindenek előtt oda fordítandó, hogy az oláh felkelés marad- 
ványait Janku alatt elfojtsa, Gyula-Fehérvárt megvegye s az 
országba vezető szorosokat megerősítse s megvédje. 
Szakértők e tervet több tekintetnél fogva s méltán gán- 
csolták. Maga a józan ész, minden strategiai szakképzettség 
nélkül is kénytelen azt elvetni, mert már alapeszméje hibás: 
öszpontosítás helyett szétszórta haderőnket. Harczba vezet- 
hető, felszerelt, felfegyverzett seregünk száma mindössze is 
csak 125—130 ezerre ment. Ezen haderővel az ellenségnek 
több mint kétszer annyi ereje ellen egyszerre, minden oldal- 
ról védeni akarni az országot, annyi volt mint engedni, hogy 
elforgácsolt, megosztott hadainkat egyenként verje meg a 
kétszeres számú ellenség. Nem csekélyebb hibája az, hogy 
lényegileg védelemre lévén számítva, a harcz kezdeményezé- 
sét az ellenség kényére bizza, hogy ott és akkor támadhassa 
meg csekélyebb erőnket, hol és mikor túlnyomó erejével tet- 
szeni fog azt megsemmisíteni. Továbbá, igen bonyolódott, s 
az időt és tért egyátaljában nem veszi tekintetbe. Például 
Bemnek Titel megvételében, Pétervárad felmentésében oly 
feladatot tűz ki, s oly hosszú útat szab elejébe, hogy mire ő 
feladatának megoldása után a Duna jobb partja hosszában 
Tótországon, a Dráván, Baranyán, Tolnán vagy Somogyon 
keresztül csak Veszprémbe is eljuthatandó vala, az ellenség, 
ha megosztott seregeinket Komárom táján gyorsan s egyen- 

ként megtámadja, könnyen megtörténhetik vala, hogy Bem- 
nek a Dunán túl nincs többé kivel egyesűlnie. 

A támadó csapások lehetősége — mond Rüstow — fel 
volt ugyan a tervben véve, de azok általa épen nem valának 
előkészítve, hanem a legboldogtalanabb módon, csak az egyes 
hadvezérek jó akaratától maradtak feltételezve; holott ezek- 
nek önkéntes, gyors együtt-munkálására számítani bizonyára 
nem lehetett; azt remélni pedig, hogy majd a kormány a 
középpontból parancsok által erőszakolja ki az időszerű köz- 
remunkálást, valóban a bárgyusággal volt volna határos. A 
védelmi tervet csak az tehette volna termékenynyé, ha általa 
egyszersmind ily támadó csapások is előkészíttetnek; ez pedig 
csak úgy történhetik vala, hogy a lehetőleg erős fősereg egy 
erélyes fővezér alatt pontosíttassék össze. Ezen terv pedig 
épen az ellenkezőt míveli, midőn azon fősereget, mely az 
1., 2., 3., 7. és 8-dik hadtestekből, Kmety osztályából s Görgey 
Armin és Horváth mozgó csapataiból volt képezve, s melyet 
újabb csapatokkal is lehetett volna még erősíteni, már eleve 


szétszakgatja, s a külön komáromi, nyitravölgyi s balatoni 


seregekre osztja, és egy új fő sereg képezését csak Bemnek a 
Dunán túl való kétes megjelenésétől feltételezi, s akkorra ha- 
lasztja, midőn Bem Titel megvételének súlyos feladatát s egy 
hosszú, többféle természeti akadályok által nehezített mene- 
tét végrehajtandó vala. 

A józan ész sugallata szerint minden szakképzettség 
nélkül is beláthatni, hogy az adott körülmények közt csak 
olyféle terv szerint lehetett volna sükerrel működni, mely 
seregeinket, miután Buda ostroma miatt a legkedvezőbb idő 
már különben is elosont, legalább annak megvétele után a 
lehető legnagyobb gyorsasággal és számban egyesíti vala 
Komáromnál, s mit sem gondolva a Duklánál később betör- 
hető s úgy is lassan mozgó orosz sereggel, az osztrák határok 
felé, a császári hadak ellen intézi támadó munkálatait. Mi- 
korra Buda megvétetett, a vereségeik következtében elébb 


lehangolt s megfogyott császári hadak, már ugyan jó formán 

összeszedték magokat és számban is tetemesen megerősöd- 
tek; de annál inkább csak olyféle terv vezethet vala czélra 
bennünket, mely szerint minden másutt csak valamennyire 
is nélkülözhető hadaink s minden idővesztegetés nélkül ösz- 
pontosíttatnak s a támadó munkálatok erélylyel megkezdet- 
nek ; így még talán meg lehetett volna egy pár elhatározó 
ütközetben verni a császári hadakat, ha bár ez alatt fél or- 
szágot elfoglalja is a Duklánál betört muszka sereg. Ha pedig 
egyszer az osztrák sereg megveretett, Bécsnek a felkelésre 
alkalom nyujtatott volna, csak egy ellenség, az orosz, marad 
vala még szemközt hadainkkal. Bizonyára, ha még győzedel- 
münk általában lehetséges volt, azt csak egy ilyféle terv 
eszközölhette volna. És a kormány s mind azok, kikből a 
remény nemzetünk végdiadalára, vagy legalább a nyugoti 
hatalmak közbelépte által eszközlendő becsületes békére vég- 
kép még nem veszett ki, e reményöket csak ilyféle terv fo- 
ganatba vételére s tábornokaink jó akaratú s gyors közre- 
munkálására épitették. : 

De, fájdalom, a vezérek többségében hiányzott már a 
jóakaratú egyetértés, önzetlen közremunkálás, mely egyedül 
csak a haza javát tartaná szem előtt. E helyett mind több 
viszály, meghasonlás, engedetlenség merűlt fel köztök; mi 
miatt aztán a sükeres működésre fordítandó drága idő, az 
ellenség előnyére tétlenül vesztegettetett el. És, mi legsajná- 
latosabb, e viszályok épen abban keresték a magok indokolá- 
sát, mit a kormány az egyetértő közreműködés, összevágó 
munkálatok s a hadak öszpontosítása érdekében rendelt vala. 
Hadviselésünk eddigelé azért nem termette meg mind azon 
gyümölcsöt, melyre különben jogosan lehet vala számítani, 
mivel a külön hadtestek munkálatai közt hiányzott az össze- 
függés, a hadviselésben nem volt egység. A hadtestek vezérei 
közől többen elsőségi vágyból, hiúságból egymás iránt félté- 
kenyek, egymástól mindnyájan függetlenül kivántak működni, 
inkább saját dicsőségöket, mint a haza javát hordván szívökön. 
Dembinski csak azon feltétel alatt fogadta el a felvidéki sereg 

vezérletét, hogy a többi sereggel érintkezésbe se jőjön. Per- 
czellel a Bánságban s Bácskában, szeszélyes makacssága miatt 
örökös baja volt a kormánynak. Bem hallani sem akart a 
hadügyminiszteriumról. 

E szétvonás megszűntetése, a munkálatokban szükséges 
egység helyreállítása s a seregek öszpontosítása végett a kor- 
mány, miként említők, május 20-kán oly rendeletet bocsáta 
ki a hadtestek és osztályok vezéreihez, hogy ezentúl egymás- 
sal mindnyájan összefüggésben, a hadügyminiszterium által 
megállapított terv szerint, kötelesek működni s e végett ettől 
veendik a parancsokat. De a kormány e rendelete a vezérek 
részéről mindjárt engedetlenséggel találkozott. 

Dembinski, már azért is boszús, mivel terve, mely sze- 
rint Galicziába törni szándékozott, a kormánynál nem talált 
helyeslésre, május 24-kén Bártfáról írt levelében lemondott s 
magát végkép elbocsáttatni kivánta a magyar szolgálatból. 
Jól tudja a kormányzó, így ír egyebek közt, mennyit kellett 
már tűrnie azon két urtól (Görgeytől és Klapkától), kik jelen- 
leg a hadügyet vezetik.... Azt sem teheti, hogy oly rosz terv 
szerint munkálkodjék, mely az ország veszedelmét vonja maga 
után... És mind e mellett neki még más hadvezérekkel is 
összeköttetésbe kellene lépnie; mit ő egyátaljában nem fo- 
gadhat el..." A felvidéki sereg vezérlete, az ő lemondása 
után Wysocki és Dessewffy Arisztid tábornokokra bízatott. — 
Több volt a baj, mint láttuk, Perczellel, ki Görgey hadügy- 
miniszteriumától függeni szinte nem akart, s végre hasonló- 
kép lemondott. 

Bem volt az első, ki a kormánytól elfogadott munkálati 
tervet legalább egy részben meghiúsította. Ő egyenesen kije- 
lenté a kormányzónak, hogy inkább lemond s végkép vissza- 
vonúl, mintsem a dunántúlra menjen s Erdélyből távozzék. 
Ezen kedvetlenség volt aztán oka, hogy nem is az egyébkor 
tanúsított erélylyel működött a Bánságban, mióta Malakovsz- 
kynak Oláhországból betört seregét oda ismét visszaverte. 


Ezután több ideig tétlen maradt, s a helyett mi feladatául volt 

kitűzve, hogy a Sajkás-kerületre s különösen a megerősített 
titeli fensíkra szorított szerb felkelést megtörni ügyekezett 
volna, hosszabb időzés után Erdélybe távozott. E mulasztás- 
nak az lett utóbb következménye, hogy a magára hagyott 
Perczel, s a helyébe bács-bánsági vezérré kinevezett Vetter 
sem birt az Aldunához lejött Jellasics által megerősített szer- 
bek ellen annyi eredményt kivívni, hogy az itt működő 30—35 
ezernyi haderő felét, miként terveztetett, a komáromiakkal s 
a fősereggel való közremunkálás végett a dunantúli vidékre 
lehetett volna rendelni. 

A szivélyesebb viszony egyébiránt Bem s a kormányzó 
közt is meg volt ez időben zavarva. Bem nem csak mint tá- 
bornok függetlenül akart működni, hanem a polgári ügyekbe 
is nagy beavatkozásokat engedett magának mind Erdélyben, 
mind legújabban a Bánságban. Amott a só árát önhatalmából 
leszállította; emitt az elűzött szerbek és oláhok helységeibe 
magyar paraszt családokat telepített stb. Ezek s hasonlók 
miatt éles levelezés folyt közte 8 a kormányzó közt. Ehhez 
járult még Bem viszálya Vécseyvel. Midőn Bem a Bánságban 
a császáriak ellen működék, egy, a Vécsey hadtestéhez tar- 
tozó dandár parancsnokának, a tábornok mellőztével, rende- 
letet külde, hogy vele közreműködjék. Vécsey, ki Arad ostro- 
mát vezérlé s Bemnek nem volt alája rendelve, dandárnoka 
által tudósíttatván, Bemnél panaszos előterjesztést tőn, kér- 
vén őt hogy, ha segélyre van szüksége, azért egyenesen hozzá 
forduljon, nem engedhetvén, hogy a vezérlete alatt lévő pa- 
rancsnokok, a fegyelem s munkálatai kárára, tudtán kivül 
távozzanak kiszabott állomásaikról. Bem azonban a jogos 
panaszra sértőleg válaszolt; s a kormányhoz e miatt írt leve- 
lében is több gyalázó kifejezésekkel illette Vécseyt. A sértést 
élesbíté az, hogy e levél Bem valamelyik tisztje által egy er- 
délyi lapban közzé tétetett. Vécsey, teljes joggal, elégtételt 
kivánt a kormánytól. Bem ezt, Kossuth sürgetéseire, végre 
meg is adta, hírlapilag kijelentvén, hogy a vád félreértésen 
alapult, minél fogva sértő kifejezéseit visszavonja. 

, Mind ez némi keserűséget okozott Bem kedélyében. 
Kossuth tehát, ki az egyébiránt érdemteljes tábornokot most 
szükségesebbnek tartá mint valaha, hogy vele teljesen kien- 
gesztelődjék, junius 19-kén személyesen találkozott vele Nagy- 
Váradon. De a mondottakon kivül még egy más ok is készté 
Kossuthot a találkozásra. Az osztrákok és muszkák betöré- 


1849. Máj. 


sének híre már naponként erősbűlt; s miután az említett — 


hadi terv foganatba vétele elmulasztatott, kétségessé lőn, ké- 
pes lesz-e feldunai hadseregünk ellentállni a két ellenségnek. 
Kossuthnak azon esetre, ha a Feldunánál legyőzetnénk, az 
volt eszméje, hogy hadaink a Maros vidékén pontosíttassanak 
össze, s itt Bem venné át a fővezérletet. Ez iránt is akart te- 
bát előleg értekezni a tábornokkal. 

Fő oka azonban annak, hogy bármi terv is munkálatba 
nem vétetett, s általában, hogy Buda megvétele után a harcz 
tüstént meg nem kezdetett; utóbb pedig oly szerencsétlen 
fordulatot vett, hogy eddig annyiszor győzedelmes hadaink 
mind több és több veszteséget szenvedtek, számukban meg- 
fogytak, lelkesedésökben lehangoltattak, és végre, ezek kö- 
vetkeztében, a hazafiúi reményekkel oly iszonyú ellentétben 
álló viszonyok fejlettek ki, — Görgey fővezér s hadügymi- 
niszter volt. Ő. Buda megvétele után úgy vezette a nemzet 
szabadságharczát, hogy annak utóbb szükségkép a világosi 
katastrophfal kellett végződnie. Hadi munkálatainak összege 
azóta nem volt egyéb, mint részben a Kossuth elleni gyűlö- 
letből s őt és a függetlenségi nyilatkozatot megbuktatni tö- 
rekvő heves vágyból, részint hanyagságból, könnyelműségből 
s engedetlenségből elkövetett hibák, szándékos és szándékta- 
lan balfogások lánczolata, melyeknek a világosi fegyverletétel 
csak befejezése lőn. 

Elbeszéltük, mik voltak légyen ez időben czéljai, szán- 
dokai; mik birták őt Kossuth ellen ama heves gyűlöletre, 
melynél fogva, a Debreczenben az ő megbuktatására szőtt 
fondorlatai miatt, a haza legdrágább perczeit elvesztegette. 
E fondorlatokat ő még Debreczenből távozta után is nem 

kevesebb szenvedélylyel szövögeté. Említők, hogy czéljai 
érdekében, a békepárttal folytatott értekezletek szerint, egy 
hírlapot szándékozott megalapítani, melyben, . ama párttal ke- 
zet fogva, a kormányzó ellen egy erős ellenzéket fejtsen ki, 
s népszerűségét a nemzetben aláássa. Midőn tehát Debreczen- 


ből végre távozva, Pestre visszatért, ott ismét több napot 


vesztegetett el, hogy e lapot megindítsa. Kétséget nem szen- 
ved, egy ilyféle lap ügyesen szerkesztve, nagy befolyást 
nyerhetett volna a közvéleményre. Görgey neve, mely alatt 
az megindítandó vala, Buda megvétele után oly nagy nép- 
szerűségre jutott nemcsak a hadseregben, hanem az egész 
országban, hogy azt e tekintetben még talán Kossuth neve 
sem haladta meg. E népszerűség tehát, párosúlva a lap bel- 
tartalmasságával, mit a vele szövetkezett békepárt jelesebb 
erői egyelőre is biztosíthatának, felette nagy súlyt kölcsönöz- 
hetett volna e közlönynek. E veszélyt lehetetlen volt át nem 
látni a kormányzónak ; miért is ő e lap kiadását egy minisz- 
teri tanács végzése által meggátolta. A titkosabb czélzatokat 
nem tekintve is, melyeket Görgey e lapnak kitűzött, a kor- 
mánynak erre elég oka volt. A hadseregben, mindenek fe- 
lett pedig a Görgey közvetlen vezénylete alatt volt 7-dik 
hadtestben s annak táborkarában a politizálás kórsága már 
is annyira elhatalmazott, hogy a kormány s a hadsereg közti 
meghasonlás "veszélye, egy azt tüzetesen szítogatandó lap 
nélkül is, mind fenyegetőbbé vált. Értésére adatott tehát 
Görgeynek, hogy közlendői számára a hivatalos közlöny, 
mint hadügyminiszternek, különben is nyitva állván, más, 
katonai szellemű lap kiadásának megengedése, miután az 
ama már is aggasztó mételyt a badseregben még inkább ki- 
fejthetné, bűnös könnyelműség lenne a kormány részéről. 

És még azután is, miután valahára Komáromba s a had- 
sereghez visszatért, nem annyira hadi tervek s munkálatok, 
mint fondorlatainak tovább szövése foglalkodtatá elméjét. E 
napokban egy terjedelmes emlékirat készítéséhez fogott, mely- 
lyel aztán, junius közepe táján ismét személyesen jött le Buda- 

pestre, hogy azt a miniszteri tanácsnak benyujtsa. A hosszú 1849. Máj. 
irat főleg a hadügyek állását, pénzviszonyainkat s hadviselé- 
sünk körülményeit fejtegette ugyan; e tárgyat mindazáltal, 
úgy látszék, inkább csak ürügyül akarta felhasználni első 
nyilt fellépésére Kossuth ellen. Mintegy üterére akart tapin- 
tani a kormányon ülő férfiaknak, hogy lássa, mennyi bennök 
az erély és bátorság, vele szembeszállni, mekkora az egyetér- 
tésök Kossuthtal? Az emlékiratban ugyanis kiterjeszkedett a 
függetlenségi nyilatkozatra, s azt, daczára annak, hogy ma- 
gát két héttel elébb, a hadügyminiszteri tárcza átvételénél, 
esküvel kötelezte, miképen e függetlenségi nyilatkozatot min- 
den következményeiben helyesli, jóváhagyja s fentartani 
fogja, most mégis határozottan roszalta, idétlen, fonák lépés- 
nek bélyegezte. Azt lehetett várni, hogy ebből összeütközés, 
nyilt harcz támad közte s a kormányzó közt. S talán épen ezt 
kivánta elő is idézni Görgey a kényes tárgygyal, melyet nem 
letté tenni már nem lehetett, s melynek roszalása vagy épen 
visszavonatása is csak Kossuthot, annak egyedüli szerzőjét, 
sértheté, de a haza ügyére szintúgy nem lehetett befolyással, 
mint nem volt annak megalkotása. Mert bizonyára, oly igaz- 
ságtalanul senki sem itélhet Görgey eszéről, hogy róla felte- 
hesse, miképen ő valaha hitte volna, hogy az april 14-kei tör- 
vény eltörlése képes lesz a határokon álló százezernyi muszka 
hadakat megfordítani, visszatérésre birni. E törvény gáncso- 
lása tehát nem lehetett egyéb Kossuth kihivásánál. A minisz- 
terium bámulatára azonban, Kossuth nem vette fel az elejébe 
dobott keztyűt, csöndesen végig hallgatá az emlékiratot s egy 
szóval sem tett észrevételt a csipős kikelésre. A miniszterek 
közől, kik: Kossuthtól vártak reá választ, egyedül Batthyány 
Kázmér tett reá némi mérsékelt megjegyzést; mi azonban, 
mivel a kormányzó folyton hallgatott, nem volt képes vitát 
ébreszteni. Kossuth, — miként a miniszterek utóbb értesül- 
tek, — közvetlen a tanács előtt négy szem közt mindent rá- 
fordíta, hogy Görgeyt az emlékirat visszavonására birja; de 
Görgey nem engedett, s ő némán tűrte a sérelmet, Kossuth- 

1849. Máj. nak e gyöngesége újabb inger lőn Görgeyre nézve ármányait 
azontúl még bátrabban folytatnia. Nem sokára, mint látand- 
juk, nyiltan felmondta neki az engedelmességet, s daczolva 
rendeleteivel, mindinkább urává tette magát a nemzet sor- 
sának. 

ére át Egyébiránt, visszatérve hadi tervünkre, a fölött hogy 
annak a Bem dunántúli működéseire vonatkozó része már 
lehetetlenné vált, maga Görgey sem szándékozott azt soha 
foganatba venni, s csak addig színlelte abban való megegye- 
zését, mig általa Dembinski, Percel és Guyon elmozdításában 
czélját érte. Ez megtörténvén, magát Klapkát, a terv szer- 
zőjét is reábirta, hogy felhagyván a lényegileg védelemre 
számított tervvel, valahára támadásra menjenek át a hosszú 
tétlenségből. 

Lássuk tehát emlékirataiból, mily terv szerint indult 
meg Görgey, midőn a bécsi lapok egy orosz segélyhadnak 
megérkeztét már régóta hirdették, sőt az egész orosz sereg 

. kevés napok múlva megérkezését bizonyosnak mondották ; 
— de ezt nem tekintve is, midőn ő már nem csak gyanít- 
hatta, de tudhatta is, tudnia kellett és könnyen lehetett, hogy 
az osztrák császári hadak, a komáromi ütközet óta lefolyt 
hat hét alatt tetemesen megerősödtek. Elmondván, hogy a 
fősereg Damjanicsban és Aulichban legjelesebb vezéreit el- 
vesztette s Buda megvétele után szinte árván maradt; hogy 
az új hadtest-vezérek, Nagy-Sándor és Knezics tábornokok, 
Pöltenberg és Asbóth ezredesek még alkalmat nem nyertek, 
önállásukat az ellenség előtt bebizonyítani, — így adja elő 
munkálati tervét. 

, El kellett tehát magamat határoznom, hogy az osztrá- 
kok ellen kitűzött újabb támadó hadjáratot vagy a saját ve- 
zérletem alatt egyetlen vonalon öszpontosított fősereggel nyis- 
sam meg, s a még ki nem próbált hadtestparancsnokokkal a 
jövő esélyeinek vakon menjek elébe; vagy oszszam fel a fő- 
sereget, s egyes önálló hadtestekkel tegyek több munkálati 
vonalon kisérletet, hogy mindjárt kezdetben kitűnjék, ki 

fogja az új parancsnokok közől kipótolhatni Damjanicsot és 
Aulichot. 

n Egyetértve a táborvezérkar főnökével én az utóbbikat 
választám. 
£ nA támadó munkálatot tehát e szerint az önállólag 
működő 1-ső, 2-dik és 3-dik hadtesteknek az ellenség vági 
vonalára intézendő combinált támadással kellett megkez- 


deni, s e hadtesteknek csak akkor egyesűlniök megint szemé- 


lyes vezérletem alatt, midőn az említett folyamon az átkelés 
sikerült. fú 

nA 7-dik hadtestnek Pöltenberg és Kmety alatt idő- 
közben a Duna jobb partján csak tűntetéseket kellett in- 
tézniök. - 
nAz én fővezéri feladatom, az érintett támadó művelet 
első kifejlési szakában, következetesen csak a munkálati egy- 
ség fölötti őrködésre szorítkozott. 

,5 én e feladat megoldását a táborvezérkar főnökére 
bíztam." 

Ő tehát kétszer annyi ellenséggel szemben, a helyett 
hogy egész erejét lehetőleg öszpontosítva, ügyekezzék áttörni 
az ellenség kinyujtott vonalát, egyes hadtestekre oszlatja a 
fősereget, hogy azok önállólag, egymástól távol működjenek ; 
csupán azért, hogy a parancsnokoknak alkalmat nyujtson 
kitűntetni, képesek-e önállólag munkálkodni? De nem nyuj- 
tott-e evvel az ellenségnek is alkalmat, túlnyomó erejével 
egyenként elnyomni, megsemmisíteni külön, önállólag mun- 
kálkodó hadtesteinket? S e veszteséget pótolhatja-e aztán az, 
" hogy egyik vagy másik parancsnok jeles vezérnek bizonyítja 
be magát, ki azonban, csudát még sem miívelhetvén, meg 
nem gátolhatja, hogy a számra sokkal erősebb ellenség az ő 
csekély erejét meg ne verje? Ily kisérletek még april végén 
is veszélyesek voltak volna, midőn a többször megvert de 
még meg nem tört ellenség hátrálni kényteleníttetett had- 
seregünk előtt: most, midőn az ellenség erkölcsi erejét nem 
csak annak tudata, hogy számra erősebb, hanem egy hatal- 

mas szövetséges gyámolításának bizonyossága is hatványozta, 
ily kisérletnek múlhatatlanul vészthozónak kellett lenni. E 
vészélyt pedig még nagyobbá s bizonyosabbá tette ama kö- 
rülmény, hogy a fővezér még a munkálati vonal közelében 
sem maradt, hogy a próba alá vetett tapasztalatlan parancs- 
nokok hibáit, balfogásait mindjárt kezdetben helyrehozhassa, 
hanem még a felügyelést is a hadmunkálati irodára bízta, 
mely Tatán, a kitűzött hareztértől hét-nyolecz mérföldnyi tá- 
volságban, létezett a sereg háta mögött. 

Görgey pályájának minden szakában sokkal több be- 
látást s hadvezéri tehetséget tanúsított, mintsem róla fel- 
tehető volna, hogy ő e veszélyeket eleve be nem látta. Eb- 
ből pedig, fájdalom, szükségkép azon következtetés foly, 
hogy a baza ügye, annak legválságosabb perczeiben már 
csak másod rendű dolog gyanánt állott szeme előtt; lelkének 
legjobb tehetségeit s erejét, legbecsesebb idejét pedig a 
Kossuth elleni fondorlatok szövése vette igénybe. Ő még a 
megkezdett munkálatokra való felügyeletet is másra, a kö- 
zépponti irodára bizta, mert épen e napokban írta amaz em- 
lékiratát a függetlenségi nyilatkozat ellen s ment le avval 
Pestre, hogy ezt a minisztertanácsban megtámadja, — ha le- 
het, megbuktassa. 

Mi volt pedig ama középponti hadmunkálati iroda, 
melyre Görgey ily válságos perczekben bízni merte a mun- 
kálatok sükerét s ezekkel a haza sorsát? , Ezen intézetnek, 
úgymond Klapka, nagy hasonlatossága volt az egykori, 
annyiszor nevetségessé lett bécsi fő hadi tanácscsal. Ha- 
sonlókép tétovázó intézkedései, bénitó befolyása a munká- 
latokra, melyeket az események színhelyétől nagy távolság- 
ban, a földek s az ellenséges erő mozdulatainak ismerete nél- 
kül vezetett, a feldunai műveletek folytában eléggé bebizo- 
nyították ezen új intézet czélszerűtlenségét." Hozzáadhatjuk 
még, hogy ezen iroda élén Bayer ezredes, a főseregben ter- 
jedező ama többször gáncsolt politizáló, az országgyűlést, a 
kormányzót s miniszteriumot gúnyoló, mételyes szellem fő 

indítója , .állott; — nem tehetségtelen katona ugyan, de a ki- 
ben az osztrák hadsereg keblében nyert neveltetése s meg- 
futott pályája minden házafiúi lelkesedést, minden melegebb 
honszerelmet eloltott volt, s kit ezen felül a mértékletlen ital 
időnként egészen képtelenné tett fontos állása teendőinek 
végzésére ; 8 a kit Görgey csak is azért pártolt annyira, mivel 
fondorlatainak részese, bűnös terveinek javallója, izgatója, 
többször szerzője volt. 

Igy álltak az ügyek táborunkban, midőn a szövetséges 
császárok hadseregei végre megkezdték ellenünk munkála- 
taikat. Mielőtt azonban ezeknek elbeszélésébe ereszkednénk, 
lássuk, számszerint is mily s mekkora erők álltak egymással 
szemben az ellenséges táborokban; mennyi fegyveressel ren- 
delkezhetett a magyar kormány összesen s egyenként a külön 
harcztéreken; s mily erő állott ezekkel szemben a szövetsé- 
gesek részéről? 


I. A feldunai harcztéren Komárom körül, 
Görgey fővezérlete alatt: 


1-ső hadtest Nagy-Sándor tá- 
bornok vezérlete alatt: 

Máriássy hadosztálya: 5 honvéd 
zászlóalj, tiz 6 fontos, 8 lovassági 
ágyu. 

Bobich hadosztálya : 4honvéd-zászl., 
nyolcz 12 fontos ágyu. 

Mesterházy hadosztálya: 1!/, husz. 
ezred, 6 lovassági ágyu. 

Mérnökkari csapat: 2 század utász. 

Összesen: 917; zászlóalj, 12 hu- ú 
szárszázad; létszám : 9.540 ember, 32 ágyu. 
2-dik hadtest Asbóth (utóbb Ká- 
szonyi) ezr. vezénylete alatt: 

Butler hadosztálya: 5 honvéd-zász- 

lóalj, 2 század vadász, 4 század 

1849. Máj. —— utász; hét 3 fontos, hat 6 fontos, hat 
12 fontos ágyu. 

Horváth hadosztálya: 5 honv. zászl., 

hét 3 fontos, tizennégy 6 fontos ágyu. 

Mándy hadosztálya: 8 huszár-, 1 kun- 
lovas-század, 5 lovassági ágyu. 

Összesen: 101/, zászlóalj, 9 szá- 

zad lovas ; létszám: 10,400 ember, 45 löveg. 


3-dik hadtest, Knezics, utóbb 
Leiningen ezredes alatt : 


Czillich hadosztálya : 5 honv. zászl., 

2 század utász, tizenhat 6 fontos 
ágyu. 

" Padoszky hadosztálya: 4 honvéd- 

zászl., hat 6 fontos, 4 röpp.-telep. 

Pikety hadosztálya: 12 huszár-szá- 

. zad, 14 lovassági ágyu. 
Összesen : 91/s zászlóalj, 12 lovas- ú 
század ; létszám : 9.800 , 40 , 


7-dik hadtest Pöltenberg tábor- 
nok alatt: 


Posta hadosztálya: 4 zászlóalj hon- 
véd, 1 zászlóalj vadász, tizenhárom 
6 fontos ágyu. 

Liptay hadosztálya : 4 zászlóalj hon- 
véd, 1 zászlóalj vadász, hét 6 fon- 
tos ágyu. 

Weissel hadcsapata: 1 zászl. graná- 
tos, 1 zászl. utász, 4 röpp-.-tel. 

Bercsényi hadosztálya: 21 huszár- 
század, 20 lovassági löveg. 

Összesen: 12 zászlóalj, 21 lovas 
század; létszám : 12,000 , 44 , 

8§-dik hadtest Klapka táb. alatt : 


Kosztolányi hadosztálya: 4 zász- 
lóalj honvéd, 1/, század utász, 12 
huszár-század, nyolcz 6 fontos, ki- 
lencz 3 fontos, 8 lovassági ágyu. 

Eszterházy hadosztálya: 6 zászló- 
alj honvéd, 2 század huszár, tizen- 
egy 12 fontos ágyu és mozsarak. 

Összesen 101/, zászlóalj, 14 szá- 
zad lovas ; létszám : 

Kmety önálló hadosztálya: 5 zászló- 
alj honvéd, 2 század vadász, 1 szá- 
zad utász, 8 század huszár, nyolcz 
6 fontos, 7 lovassági ágyu, 2 röpp.- 
telep. j 

Összesen 51/, zászlóalj, 8 század 
lovas; létszám : 

Horváth hadcsapata: 1 zászlóalj és 
2 század honvéd, 4 század lovas, 
4 lovassági ágyu ; létszám : 

Görgey Armin hadcsapata: 131/2 
század honvéd, 21/2 század huszár, 
hat 6 fontos, 4 röppentyű; létszám : 

Beniczky hadcsapata : 3 század hon- 
véd, 2 század vadász, !/2 század hu- 
szár, 2 lovassági ágyu ; létszám : 


Az egész feldunai hadsereg ösz- 
szegsen : 60279 zász., 83 század 


2,300 


800 


17 


10 

10,500 ember 36 löveg 


lovas ; létszám : : 62,640 


229 


II. A feltiszai harcztéren Dembinski, utóbb Wysocki 
fővezérlete alatt: 


8-dik hadtest Dessewffy Arisztid 
táb. és Bulharin, Lázár, Jasz- 
witz és Jurics dandárn. alatt: 

1849. Máj. Gyalogság: 9 honvéd-zászlóalj (de 
valamennyi hiányos, úgy hogy egy- 
egy csak 2—5 századból állott), 2 
vadász-zászlóalj, 4 századnyi len- 
gyel legió, 12 századnyi szabadcsa- 
patok az éjszaki megyékből, 1 szá- 
zad utász ; névszerint 142, de csak 
10-nek vehető zászlóalj. 

Lovasság: 6 század huszár, 1 század 
lengyel dzsidás, 1 század önkéntes. 

Tüzérség: négy 12 fontos, tizenhat 
6 fontos, tizenegy 3 fóntos ágyu, 3 
röppentyűt-telep. 

Összesen: 10 zászlóalj, 8 század 
lovas ; létszám : 

Kazinczy külön osztálya: 6 zász- 
lóalj honvéd, 4 század vadász, 1 
zászlóalj mármarosi szabadcsapat, 
4 század huszár. 

Összesen 72/g zászlóalj, 4 század 
lovas; létszám: 


Az egész feltiszai sereg összesen: 
17?/s (névszerint 221/9) zászlóalj, 
12 század lovas ; létszám : 


9,600 ember 34 löveg. 


7.000 , 28 , 


16.600 , 57 , 


"III. A bács-bánsági harcztáson a déli hadsereg Vetter 
altábornagy fővezérlete alatt: 


4-dik hadtest Perczel Mór tábor- 
nok, utóbb Tóth Ágoston ez- 
redes alatt. 
Bánffy hadosztálya: 4 zászlóalj hon- 
véd, 4 század huszár, nyolcz 6 fon- 
tos ágyu. 

Pereczy hadosztálya: 1/, zászlóalj va- 
dász, 4 zászlóalj honvéd, 3 zászlóalj 
önkéntes, 61/, század huszár, hat 12 
fontos, hat 6 font., 6 lovassági ágyu. 

Igmándy hadosztálya: 1 zászl. honv., 
1 zászl. bácsi önkéntes, 11/, sz. hu- 
szár, 1!/2 század bácsi önkéntes, !/. 
század pécsi önként., négy 6 fontos, 
hat 3 fontos, 4 röppentyű-telep. 

Simonyi hadosztálya: (Perlaszi, écs- 
kai, aradáczi, eleméri őrségek) 2 
zászlóalj honvéd, 3 zászl. csongrádi 
és torontáli önként., 4 század sze- 
gedi, csongrádi lovas, 11 ágyu. 

Őrségek: Orsován, Pancsován stb. 4 
zászlóalj honvéd, 1!/, század székely 
husz., 1 száz. Károlyi husz., 17 ágyu. 

Összesen : 211/, zászl., 2012 szá- 
zad lovas ; létszám: 


5-dik hadtest, Vécsey gr. tábor- 
nok alatt: 

Przyjemski dandára: 1!/; zászlóalj 
honvég, 1/z zászl. krassói és torontáli 
nemzetőr, 1 sz. huszár, hat 6 fontos. 

Rákóczy dandára: !/, zászl. honvéd, 
2 század huszár, 1/2 század bihari 
önkéntes lovas, nyolez 6 fontos. 

Nagy dandára: 2/z zászl. honvéd, !/9 
század huszár, 13 löveg. 

Bergmann dandára : 11/; zászl. hon- 
véd, 2 század huszár, 7 löveg. 

Boros dandára : 21/, zászlóalj honvéd, 
1 század zarándi nemzetőr, 1 szá- 
zad huszár, 32 löveg. 


18,800 ember 68 löveg. 

1849. Máj. Hadcsapat Erdély határain: 31/, 


zászl. honvéd, !/, század huszár, 3 
löveg. 
Összesen : 10 zászlóalj, 7 század 5 
lovas ; létszám : 10,000 ember 69 löveg. 


Pétervárad őrsége: 5 zászlóalj honvéd, 
mérnökkar és tüzérség, összesen: — 8000 , 


Az egész déli hadsereg összesen: 
371/. zászlóalj honvéd, 28 szá- 
 zad lovas ; létszám: 36.800 , 137 löv. 


IV. Az erdélyi hadsereg Bem altábornagy fővezér alatt. 


6-dik hadtest, Czecz táb. alatt : 
1 század vadász, 22 (hiányos) zászl. 
honvéd, 5 tartalék zászl. honvéd, 13" 
század huszár, tizenkilencz 6 fontos, 
huszonkét 3 fontos, 4 röppentyű- 
telep. ! 
Összesen 271/; zászlóalj, 13 szá- 
zad lovas ; létszám : 20,000 ember, 45 löv. 
Inczédy mozgó hada: !/2 zászl. vad., 
1, zászl. honvéd, ?/z zászl. önkéntes, 
3 század husz., 8 ágyu, 3 röpp. telep. 
Összesen: 11/, zászlóalj, 3 szá- 
zad lovas; létszám: 2000  g 1 g 
Gyulafehérvári ostromsereg Stein ez- 
redes alatt: 8 zászl. honv. (hiányo- 
sak), 1 század huszár, 2 század ön- 
kéntes lovas, két 6 fontos, négy 3 
fontos, 3 röpp.-telep, 10 ostrom- 
ágyu; létszám: 5,000 , 19 , 


Az egész erdélyi rendes hadsereg 
361/2 zászlóalj, 19 század lovas; 
létszám : 27,000 ember 75 löv. 

Tartaléksereg Guyon táb. alatt: 1849. Máj. 
zászl. huszársz. 6 fontos 
Hadik osztálya: 4 4 6 
Pulszky , 6 2 6 
Összesen: 10 6 9,500 emb., 12 löv. 
Az összes magyar hadsereg : 
zászlóalj. század lovas emb. löv. 
Feldunai hadsereg: — 602/9 83 62,640 229 
Feltiszai 3 221/3 12 16,600 57 
Déli 5) 37 !/2 28 36,800 137 
Erdélyi 5 367/2 19 — 27,000 15 
Tartalék fű 10 6 9,500 12 
Összesen: 167 148 152,540 510 
Székely s magyar szabad csapatok és í 
mozgó nemzetőrök 20,000 — 


Összesen: 172540 510 


Az osztrák császári hadsereg. 


I. Dunai hadsereg Haynau fővezérlete alatt: 


zászlóalj század lovas löveg hidfogat 


Schlick hadteste: 21 32 60 2 
Csorich j 15 6 42 2 
Sechwartzenbergé 17 14 42 2 
Wohlgemuthé íg 24. 60 Hi 

Összesen: 70 76 208 8 


Tüzérségi tartalék : 13 különféle nagy- 
ságu üteg, 7 század utász és hidász 
3 tartalékhidfogattal. 
Létszám: gyalogság 55,890 
lovasság 9,740 
tüz. és mérnökkar 5,800.,.71,430 emb., 312 löv. 

1849. Máj. Paniutin orosz hadosztálya: 12,000 emb. 48 löv. 


Az egész dunai hadsereg az orosz 
segélylyel 83.430 , 360 , 


II. Déli hadsereg Jellasics alatt: 


Kriegern, Dietrich, Rastics, és 
Ottinger hadosztályai: 25 zászlóalj, 
34 század lovas, 18 üteg ágyu, 4 telep 
röppentyű. 

Knicsanin szerb dandára: 2 zászlóalj 
szervián, 3 sajkás zászlóalj, 1 zászl. 
önkéntes, 2 század zombori nemzetőr, 
14, század lovas, egy 6 fontos üteg. 


Összesen a bán mozgó hada 31; 
zászl., 351/2 század lovas; 


Létszám: gyal. 26,700 


lov. 4400 
tüz. — 2600.... 33,700 emb., 137 löv. 


Pétervárad ostromserege Mayerhoffer 


alatt: 


Mamula dandára, 5 zászl., rendes gya- 
logság, 1 zászl. felkelt nép, 1 század 
dragonyos, másfél 3 fontos, egy 6 fon- 
tos, két 12 fontos üteg, 20 ostrom- 
.ágyu, utász- és hidász-osztályok. 


Hallavanya dandára: 3 zászlóalj őr- 
vidéki katonaság, 1 zászlóalj felkelt 
nép, négy 6 fontos ágyu. 
Összesen 10 zászlóalj, 1 század 
lovas ; létszám: 10400 emb. 51 löv. 
: Az egész déli hadsereg létszáma: 44,100 emb. 188 löv. 

Temesvári őrség : 61/a zászl., 61/a szá- 1849. Máj. 
zad lovas, tüzérség, mérnökkar. úg 
Összesen 8,840 emb. 


III. Erdélyi hadsereg Clam-Gallas alatt: 


Pergen és Coppet hadosztályai 12 
zászl]., 16 század lovas; létszám: 12.000 ember 36 löv. 
Springinsfeld (volt Urbán) dan- 
dára 4 zászlóalj, 112 század lovas, 
létszám: 3000 6 , ie 24; 
Az erdélyi hadsereg összesen : 15,000 ember 45 löv. 


Az összes osztrák császári hadsereg: 
zászlóalj — sz.lovas ember löv. 


Dunai hadsereg Haynau alatt 86 78 83.400 360 
Déli pi Jellasics , 41! 36!/2 — 44,100 188 
Temesvári őrség 6! 6!/2 8,840  — 
Erdélyi hadsereg I 16 1712 15000 45 
1. Tartalék Nobili alatt 6 3 7000 12 
2. Tartalék Nugent alatt 10 4 9.000 24 
Apróbb őrségek 10 4 10000 — 


Összesen 176 1491/, 177,840 629 
Orosz segély-hadseregek : 
I. A fő hadsereg Paskevics tábornagy alatt: 
2-dik hadtest Kuprianow altábornagy vezérlete alatt: 


ember löv. 

Glasenapp táb. könnyű lovas hadosztálya két 

dandárral 32 század : 4,886 
Karlovitsch táb. gyalog hadosztálya, 2 dand. 

16 zászlóalj: 12,732 
Labinzow táb. gyalog hadosztálya, 2 -dand. 

16 zászlóalj : 12,664 

2 vadász, 2 utász zászlóalj : 1,951 


Tt 

1849. Máj. 


Serputowski tüzérosztálya: 2 lovas tüzér üteg. 


Tábori tüzér-dandár, 2 nehéz, 2 könnyű üteg. 
Tábori tüzér-dandár, 1 nehéz, 3 könnyű üteg. 


Doni kozák-ezred 
Tartalék-üteg 


Összesen: 34 zászl., 38 száz. lovas ; létszám: 36,721 


3-dik hadtest Rüdiger lovassági táb. 
vezérlete alatt : 


Offenberg könnyü lovas hadosztálya 


n 


emb. löv. 
401 16 
1,075 48 
948 48 
654 
335 


24 század 3,566 emb. 
Kaufmann gyalog hadosztálya 16 

zászlóalj 11,892 
Lissetzki gyalog hadosztálya 12 

zászlóalj 7,106 


Müller tüzérosztálya: lovas tüzér-dan- 
dár, két tábori tüzér-dandár, külön- 


112 


féle ütegekkel 2070 , 100 löv. 
2 Doni kozákezred, 12 század 1,555 , 
Tartalék-ütegek T14 , 
Sass hadosztálya (a hadtest előhada) 
812 zászl., 8 század: 6787 n 20 , 
Összesen: 34 zászlóalj, 44 század 
lovas ; létszám : 33,703 emb. 120 löv. 


4-dik hadtest Tscheodajew tábor- 
nok alatt : 


I 1 könnyű lovas hadoszt.: 32 század; 5,001 emb. 


1 vadász-zászlóalj, 3 század utász, hid- 


. fogattal 1,422 
Belogusew gyalog hadosztálya, 8 
zászlóalj 6,800 


Buschen gyalog hadoszt., 16 zászlóalj 14,113 


n 


n 


n 


Második fejezet. Hadi tervek. A két sereg létszáma. 165 


Tüzérhadosztály: 1 lovas, 2 tábori tüz. 8 1849. Máj. 
dandár különféle 8 üteggel 2,506 emb. 88 löv. 
Kozákok: 9 század, 2 üteggel LD57T6 , 14 , 


Osztrák röpp.-telep, és tartalék-üteg 982 , "— , 
Oldalcsapat Belogusew alatt: gyalog- 
ság, utászság, tüzérség, és kozákok 7.565 , 26 , 
Összesen : 34 zászlóalj, 44 század 
lovas; létszám: 40,120 emb. 128 löv. 


Jobbszárnyi oldalhadtest Grab b e tá- 

bornok alatt: 16 zászl., 22 század 

lovas; létszám: 17,610 emb. 56 löv. 
Tartalékosztály Sacken táb. alatt: 

8 zászl., 15 század lovas; létszám: 9.335 0 , 32 
Tartalék-dragonyos-test : 80 század lo- 


vas; létszám: i 13.500 , 48 , 
Főhadszállási csapat: 2 század gens- 
darme, 10 sz. kaukazi lovas : 1.198 § EZ 


A fő hadsereg összesen: 126 zászl., 
255 század lovas; létszám: 152,187 emb. 499 löv. 


II. Erdélyi hadsereg Lüders tbk. vezérlete alatt: 


5-dik hadtest maga Lüders vezérlete 
alatt 26 zászl. 34 sz. lovas; létszám: 28,636 emb. 56 löv. 
Grotenhjelm hadosztálya: 8 zászló- 


alj, 18 század lovas; létszám: 10,501 , 82 , 
Az erdélyi hadsereg összesen: 34 
zászlóalj, 52 század 39,137 emb. 88 löv. 
Az egész orosz haderő összesen: 
Főhadsereg — , 152,187 ember 499 löveg 
Erdélyi hadsereg : 39.137 , 88 , 
Paniutin hadosztálya 12,000 , 48 , 


Összesen  :203,324 ember 635 löveg. 

, Miként e kimutatásokból kitűnik — úgymond a jeles 
Rüstow — összes ereje áma seregeknek, melyeket Áusztria 
és Oroszország juniusban Magyarország. ellen. felállított, 
367,000- emberre megy, melyeknek a magyarok csak mint- 
egy 160,000 embert vethettek ellenébe. A szövetségesek túl- 
hatalma tehát nagyobb volt a kétszeresnél, és ha a magyarok 
nagy erőfeszítéssel, mi meg is történt, harczerejöket még 
mindig növelhették, a szövetségesek még folyton kétszer oly 
erősek maradtak, mint a magyarok, nem tekintve azt, hogy 
a magyarok új hadainak általában fiatal, gyakorlatlan (sőt 
részben roszul fegyverzett) katonákból kellett állniok. 

n Íly körülmények közt Magyarország megigáztatásának 
kétségen kivül gyorsan be kellett következni. Nagyon való- 
szinűtlen volt, hogy a magyarok győzzenek, vagy csak hosszú 
ideig huzhassák is ki a harczot; egyedül rendkivüli hadvezéri 
tehetségek erre nem lettek volna elegendők, hanem szükséges 
lett volna még az is, hogy ily hadvezér teljesen rendelkez- 
hessék valamennyi magyar seregekkel, hogy azokat oly mó- 
don oszthassa fel, hogy időszerűleg majd ezen majd amazon 
a ponton túlnyomó erővel léphessen fel. Ezen feltétel pedig 
most nem teljesedett; az egység a magyar hadi ügyekben a 
helyett, hogy erősbödött volna, napról napra inkább elveszett 
a dolgok élén állók politikai viszályaiban. De a győzedelem 
vagy legalább csak a dicsőséges bukás más feltételei sem tel- 
jesedtek. Semmit sem látunk a szakadatlan tevékenységből, 
semmit az igaz útak s módok felismeréséből s foganatba véte- 
léből.. A cselekvés ama gyorsasága, mely a magyaroknak le- 
hetővé tette volna, az osztrákokat egymagokra megverniök, 
mielőtt az oroszok bejövének, általában hiányzott, mióta 
Görgeyn az april 14-ke elleni harcz gondolata uralkodott. 
Épen a válság idején nyugodott Magyarország, mintha már 
semmi teendője nem volna. 

, Osztrák irók, gyakrabban mint a magyarok, azon kér- 
dést vetették. fel: vajjon birt volna-e Ausztria egyedül a ma- 
gyarokkal? Könnyen érthető, hogy amazok a kérdésre nagy 

előszeretettel igent válaszolnak.... Az osztrákok arra hivat- 
kozhatnak, hogy az orosz sereg valójában egy nagy csapást 
sem hajtott végre. Világos azonban, hogy oly tömegeknek, 
minőket Oroszország a harcztérre állított s rendelkezhetővé 
tett, csupán jelenléte is szükségkép nagy befolyást gyakorolt, 
ha csak azt veszszük is, hogy a magyarok hatalmának elfor- 
gácsolására hatott, az osztrákoknak ellenben lehetőséget 
nyujtott erejöket annálinkább összeszedni. El tudták volna-e, 
például, az osztrákok magokat arra határozniok, hogy Gali- 
cziát teljesen fedezetlenül hagyják? A ki az osztrák hadvise- 
lés sajátságait ismeri, ezen méltán fog kételkedni... . 

nMi bizonyára nem fogjuk becsmérleni Haynau rend- 
kivüli hadvezéri tehetségeit, kinek a magyarok nem tudtak 
hasonlót ellenébe állítani, sem az előnyt, mely a magyar 
ügy vezetői közt kitört pártviszályból az osztrákokra háram- 
lott, nem számítjuk csekélyre: azt mindazáltal bizonyosnak 
tartjuk, hogy a magyaroknak, ha Ausztria egyedül áll, velök 
szemközt, legalább is nem kellett a győzedelem fölött kétség- 
beesniök, a mihez valóban közel jutottak, midőn Oroszország 
Ausztriához szövetkezett. Azon osztrák pártemberek is, kik 
állítják, hogy Ausztria önmaga is segíthetett volna magán, 
megengedik, hogy Ausztriának, ha egyedül áll, több időre 
lett volna szüksége. Evvel azonban több van mondva, mint 
a mennyit e pártemberek mondani akarnak. Temesvár és Ká- 
rolyfehérvár eleste, mielőtt Erdélyben valami meg lett volna 
nyerve s mielőtt Haynau a Tiszavonalt elérte, az erők arányá- 
ban bizonyára igen lényeges fordulatot hozhatott volna elő, — 
és mi közel volt már e várak eleste! — nem a körmön égett-e 
már a tűz?...." 

Csak kevés megjegyzésünk van a jeles iró avatott ité- 
szetére. Mi elébb is ezen, az osztrák irók által felvetett kér- 
dést illeti: ha az osztrákok bizhattak magokban, hogy a ma- 
gyarokat legyőzhetik, miért hivták be az oroszokat? E tény 
maga elég bebizonyítani ellenkezőjét annak, mit utólagosan 
állítanak. Teljesen igaza van Rüstownak, midőn mondja, hogy 

1849. máj. oly nagy tömegeknek, mint az orosz hadsereg, puszta jelen- 

— —— léte is lényegesen megváltoztatta hadmíveleteink viszonyait. 
E felett az oroszok betörése nélkül Görgey magatartása is 
valószinűleg más leend vala; ő legalább maga is azt állítja, 
hogy csak azóta győződött meg erőködéseink sikeretlenségé- 
ről, azóta lőn teljesen lehangolva, mióta a muszka hadsereg 
roppant tömegei vették el reményeit. 

Mi pedig azt illeti, hogy az oroszok betörése után lehe- 
tett-e még reményünk győzedelmet nyerni, vagy csak hosz- 
szúra is huzni a háborút: kétséget nem szenved, nagyon való- 
szinűtlen, hogy fél annyi erő legyőzhessen kétszer annyit; s 
feltéve, hogy Görgey kénytelen akkor kezdeni támadását, 
midőn már csakugyan kétszeres erő állott velünk szemben: 
meg kell vallani, alig kerülhetjük el a gyors megigáztatást. 
De vajjon mi kényszerítette Görgeyt, addig késni, míg a 
muszka is az országban volt? Ha ő azon három hét alatt, 
mely Buda megvétele s a muszkák betörése közt lefolyt, po- 
litikai fondorlatai helyett, öszpontosított seregével támadja 
meg a Duna két oldalán veszteglő osztrákokat: nincs-e akkor 
alapos remény a győzedelemre? A múlt tavaszon három hét 
alatt verte vissza a számra egyenlő osztrák sereget a Tiszától 
Pozsonyig: vajjon nem lehetett-e ezt ismételnie, azóta sokkal 
edzettebb, a nyert győzedelmek által fellelkesített hadaink- 
kal? Ha pedig az osztrákok másodszor is kiveretnek : nem 
nyer-e egészen más kifejlést az ország ügye? Miután hadmun- 
kálataink ideje bűnösen halasztatott el annyira, hogy végre 
kétszerte nagyobb erővel kellett szembe szállnunk: bizonyára 
nem annyira e kétszeres erő, mint Görgey hazafiatlansága s 
bűne okozta vesztünket. És hogy még azon alkalmakat is, 
melyek utóbb egy párszor hozhattak volna kedvezőbb fordu- 
latot hadviselésünkbe, Görgey szinte bűnösen. mulasztotta el 
felhasználni, elbeszélésünk folytában elég alkalmunk lesz ki- 
fejteni. 


KILENCZEDIK KÖNYV. 


A HARCZ A SZÖVETSÉGES OSZTRÁK-OROSZ 
HADAK ELLEN GÖRGEY ELVONULTÁIG KOMÁROM- 
BÓL. 


ELSŐ FEJEZET. 


A. harcz kezdete a. Vágnál. 


Miután hadseregünk, Budát megvévén, ismét a Felduná- 
hoz indíttatott, az 1-ső, 2-dik és 3-dik hadtest Surány és Ér- 
sekújvár táján, a Nyitra folyam mellett foglalt állomást. Kap- 
csolatban volt e sereggel, a Duna balpartján, Horváth mozgó 
csapata, és Görgey Armin hadcsapata, mely legszélső jobb 
szárnyunkat képezve, a bányavárosokat fedezte. Kmety had- 
osztálya Buda alól Fehérváron keresztül Veszprémbe ment, 
hogy a terv szerint a szinte dunántúlra jövendő Bemmel egye- 
süljön; miután pedig e terv meghiúsult, Veszprémből Pápán 
keresztül Győr felé közeledett, a hadsereg balszárnyát képe- 
zendő. Pöltenberg a 7-dik hadtesttel még mindig Győrnél 
állott. A 8-dik hadtest részint Komáromban, részint-a Csaló- 
közben tanyázott. 

Miután Görgey, politikai pártfondorlataira időt nyerendő, 
arra határozta magát, hogy a hadjárat kezdetén ne személye- 
sen vezesse az öszpontosított hadsereget az ellenségre; ha- 
nem míg maga az april 14-kei határozat megbuktatása végett 
Pesten járand, az egyes hadtestek parancsnokai, állitólag, 
hogy vezéri tehetségeiket kitűntethessék, önállólag működ- 
jenek: a középponti munkálati iroda által a Nyitra mellett 
lévő három hadtest számára következő tervet készíttetett. 


1849. Jun. 


iladaink el- 
helyezkedése. 

, 1599. Jun. A 2-dik hadtest Asbóth vezérlete alatt, Gutánál hídat vervén, 
a Csalóközből keljen át az érsekújvári Dunán, s az alsó Vág- 
tól űzze el az osztrákokat, hogy a 3-dik hadtest is, Knezics 
alatt, Zsigárdnál átkelhessen a Vágon. E két hadtest aztán, 
felfelé hatolva, a felső Vágtól is nyomja vissza az ellenséget s 
tegye lehetővé Nagy-Sándor hadtestének is Szerednél az át- 
kelést e folyamon. 

Nem tekintve, hogy a Vágvonal a sokféle természeti 
akadályok miatt, szakértők itélete szerint, harcztérnek nem 
kedvező, elég megjegyezni azt, hogy a hadsereget, egyedül a 
Vágon való átmenetel végett a számra nézve is erősebb ellen- 
ség előtt ily nagy téren szétosztani, annyi volt, mint e had- 
testeket egyenként tenni ki a megverettetés veszélyének. E 
tekintetből ,a magyar munkálati terv — úgymond Rüstow — 
valóban több mint nyomorúságos színben tűnik elő, s elfogad- 
tatását Görgey által csak azon politikai elvakulásból lehet 
megfejteni, mely már egynémely okos emberben az értelem 
utolsó szikráját is eloltotta." 

De Görgey, jobb belátása ellenére is, elfogadta a tervet, 
s avval junius 10-kén Klapkához ment, ki miután a komáromi 
parancsnokságot átvette, Győrbe rándult, hogy a szinte ve- 
zérlete alá rendelt 7-dik hadtest felett szemlét tartson. Klap- 
kának nem tetszék ugyan, hogy az ő, szinte rosz, védelmi 
tervétől végkép eláll Görgey ; nem tetszék neki különösen az, 
hogy a 3-dik hadtest, melynek a 7-dikkel és 8-dikkal a Ko- 
márom körűli elsánczolt táborban az ő vezérlete alatt kell 
vala egyesülni, tőle elvonatik. Görgey azonban könnyen ki- 
engesztelé őt az által, hogy e hadtest helyett Kmety hadosz- 
tályát rendelte pótlékul. A terv e szerint Klapkától is elfogad- 
tatván, Görgey Pestre ment hogy, mint már elbeszéltük, a 
függetlenségi nyilatkozat megbuktatását a minisztertanácsban 
megkisértse. 

Klapka még Győrött időzék, midőn junius 12-kén hírül 
vette, hogy egy osztrák hadosztály Kapuvárról Csorna felé 
mozog. Ez Wyss tábornok dandára volt, ki már 8-kán meg- 

szállta Csornát és most a Rába felé nyomult. Klapka tehát 
azonnal hírt adott Kmetynek, ki ép azon napon érkezett 
Pápáról Tétre. Kmety itt az osztrákok mozdulatairól különben 
is értesűlvén, daczára annak, hogy az nap már nagy menetet 
tőn, még azon estve Móriczhidáig nyomult, s 18-kán hajnal- 
ban a Rábán átkelvén, hadának egy részét Farádnak intézé, 
hogy a császáriak hátrálási vonalát elállja; maga a másik 
részszel egyenesen Csornának tartott. Öt órakor reggel kez- 
dődött a csata. Wyss azonban, bár a helység lakossága is 
lövöldözni kezdett reá, sokáig makacsul ellentállott; de midőn 
Farádról hadosztályunk másik fele is megérkezett, nyolez 
óra tájban, magát tovább nem tarthatván, az egyetlen uton, 
mely számára még nyitva maradt, Bő-Sárkány felé hátrálni 
kezdett. A visszavonulás azonban nem sokára futássá vált, 
mely alatt maga Wyss tábornok is elesett. A végveszélytől 
csak az menté meg a futamlókat, hogy a Rábczán túl, az e 
tájon táborozó Schlick hadtestéből néhány zászlóalj jött 
segedelmökre. Vesztesége azonban így is érzékeny volt, 
holtak és sebesekben mintegy másfélszázat, köztök a tábor- 
nokon kivül 9 tisztet számlált; huszáraink ezen kivül 125 fog- 
lyot hoztak vissza a futamlókból; ezek közt volt egy Salm 
herczeg is. Kmety más nap elébbi állásába, Tétre s Marczal- 
tőre vezette hadosztályát, seregünknek ott legszélső balszár- 
nyát képezendő. 

E szerencsés csata nyitotta meg a bekövetkezett bal- 
események hosszú sorát. Időközben a Duna bal partján lévő 
három hadtestünk is megkezdte az említett terv foganatba vé- 
telét. Az osztrákok, újabb tervök szerint, a Duna jobb part- 
ján szándékoztak ugyan megkezdeni ezen hadjáratot, hogy 
mennél rövidebb úton, s minden esetre az orosz fő sereg előtt 
juthassanak Budapestre; a Schlick és Schwartzenberg hadtes- 
tét kivéve mindazáltal, melyek elseje az Óvár-rábczai, másika 
a Sopron-czenki vonalon állott, még egész erejök részint a 
Csalóközben, részint a Vág mellett, régi fekvésében vala. Itt 
volt Paniutin orosz segélyhada is, úgy hogy, midőn 1-ső, 

2-dik és 3-dik hadtestünk, melyek összesen 30,000 emberből 
álltak, munkálataikat a Duna balpartján valahára megkezdték, 
40,000-nél valamivel több ellenség állott velök szemben. E 
számok aránytalansága mellett megjegyzendő még, hogy az 
ellenség általában igen kedvező helyzetet tartott elfoglalva, 
míg viszont a mieinknek folyamokon s ingoványos mocsáro- 
kon kellett áthatolniok; a földeg, melyen előrenyomulások 


történt, általában oly természetű vala, hogy a győzedelem, leg- 


kedvezőbb esetben is, semmi fontosabb eredményre sem ve- 
zethetett, a megveretésnek ellenben, ha nem is megsemmi- 
síttetést, de minden esetre nagy veszteséget kellett maga után 
vonnia, I 

Nagy-Sándor, az 1-ső hadtesttel, junius 8-kán az Ürmény- 
Mocsonoki vonalon állott, Horváth mozgó csapata pedig, vele 
kapcsolatban Galgócz felé portyázott. E haderőnek egyelőre 
csak az volt rendeltetése, hogy az osztrákok balszárnya ellen, 
mely a Sempte-sellyei vonalt tartá, némi tűntetéseket tegyen, 
míg a másik két hadtest a vági átmenetet erőszakolja ki. 9-kén 
e végett Sopornya és Sempte mellett egészen a Vágig hatolt, 
miután azonban ott az osztrákokkal néhány ágyulövést vál- 
tott, elébbi vonalára ment vissza, egészen junius közepéig ott 
veszteglendő. 

Asbóth, a 2-dik hadtesttel, miután a vági híd elkészült, 
junius 12-kén Gutára szállott át a Csalóközben, 8 onnan egy 
osztálylyal Vásárut felé terjeszkedvén, az ott lévő osztrák elő- 
hadat Szerdahely felé nyomta vissza, s Guta és Vásárut közt 
Aszód helységnél az érsekújvári dunaágon is hidat veretett. 
A 3-dik hadtest ez alatta Vág bal partján a Tornócz és Szemő 
helységek közt elnyuló vonalon nézett farkas szemet az ellen- 
séggel, ki a túlparton Negyed és Sellye közt táborozott. i 

A dunaági híd Aszódnál junius 15-kén végre elkészül- 
vén, Asbóth hadtestének egy részét még az nap a balpartra 
szállította, más nap reggel a többivel is utána menendő. Két- 
séget nem szenvedett, hogy ez napon csatára kerül a dolog, 
mert Pott tábornok, mihelyt átkeléséről értesült, még 15-kén, 

Zsigárdon vonta össze dandárát, s Wohlgemuthtól erősítést 
kért, ki aztán Hertzinger osztálynokot küldé segedelmére. 

Asbóth 16-kán reggel egy hadoszlopot Negyed és Far- 
kasd felé a Vág partjára küldvén, maga többi hadaival Zsi- 
gárdnak tartott. Ugyanekkor az ellenség erejének megosztása 
végett a 8-dik hadtestből egy dandár Kosztolányi alatt a Csa- 
lóközben Bős felé intézett támadást az ellenségre; Knezics 
pedig és Nagy-Sándor rendeletet vettek, Sellyénél és Sempté- 
nél kisérleni meg az átkelést. 

Asbóth tiz óra tájban Királyréven, a Feketeviz mellett 
találkozott az ellenséggel, s azt onnan elűzvén, Zsigárdot 
támadta meg. Itt azonban már makacsabb volt az ellentállás. 
Merő ágyuzás által az ellenséget a helységből ki nem mozdit- 
hatván, déltájban végre szuronynyal vette meg azt; mely al- 
kalommal a Bocskay-huszárok fél üteget is hátalmokba ejtet- 
tek. De alighogy Asbótb ezen előnyöket kivívta, s a Zsigárd 
és Pered közt fekvő dombokra vonult ellenséget újabban is 
megtámadta, midőn Hertzinger tábornok Diószeg felől végre 
megérkezett Pott segedelmére, ki aztán kedvező fekvéséből 
iszonyú tűzzel fogadta előrenyomuló hadainkat. E segély meg- 
fordítá a csata sorsát. A mieink balszárnya nem sokára hát- 
rálni kényszeríttetett az újonnan érkezett osztrák had előtt; 
minek következtében Asbóth Zsigárdot elhagyni kénytelenít- 
tetvén, nehogy körülfogassék, egész hadával visszavonult, s 
bár az ellenségtől sokáig űzetett, tűrhető rendben tért vissza 
Aszódra. Vesztesége azonban igen érzékeny volt: nemcsak 
az ellenségtől elvett fél üteget, hanem saját ágyui közől is 
hármat, holtak, sebesűltek és foglyokban pedig mintegy öt 
százat vesztett. 

Kunezics ez alatt a 3-dik hadtesttel tétlenül vesztegelt a 
Vág partján, s bár Farkasdnál, Asbóth hadoszlopának megje- 
lenése után, hadtestének legalább egy részével akár kompo- 
kon akár a kész anyagokból Szelőczénél, hol a Vág alig száz 
lépésnyi széles, kevés óra alatt verhető hidon átkelhetett s a 
harcztérre annak idején megérkezhetett volna, mire egyik s 

1849. Jun. másik dandárnoka által ösztönöztetett is, határozott utasítás 
—  —— híjában, helyéből meg sem mozdult. 

Nagy-Sándor kissé több önállóságot tanúsított ugyan; de 
ő sem fejtette ki a szükséges erélyt. A helyett, hogy mindjárt 
reggel kezdte volna meg működését, csak akkor támadta 
meg Semptét, midön értesült, hogy Asbóth Zsigárdot elfog- 
lalta. Az ellenség, hadaink hosszú tétlensége alatt Szered és 
Sempte közt hidat vert, s eme várost némi sánczokkal is meg- 
erősítette volt. Némi ágyuzás után Nagy-Sándor e sánczok 
ellen intézett rohamot, s azokat szuronyszegezve megvévén, 
az ellenséget Galgócz felé szorította. Majd a hídfő ellen is in- 
tézett támadást. Itt azonban nagy erőt fejtett ki az ellenség 
s 20 röppentyű állványáról oly élénken tüzelt ostrom-sere- 
günkre, hogy ez elébb hátrálni, majd, négy ágyuja vesztével, 
Patára és Sopornyára kényteleníttetett visszavonulni. Holtak 
és sebesekben mintegy 160 embert vesztett. 

Kosztolányi támadásának Bősnél sem lőn kedvező ered- 
ménye., A csata ítt csak ágyukkal vívatott; de az ellenség fek- 
vése oly kedvező s tüzelése oly heves volt, hogy Kosztolányi 
az ágyufogatokban szenvedett tetemes vesztesége után elébbi 
állására, Nagy-Megyerre vonult vissza. 

E munkálatok szerencsétlenségének fő oka kétségen 
kivül abban feküdt, hogy a támadás csekély erővel intézte- 
tett; hogy a 3-dik hadtest az egész napon át tétlen vesztegelt, 
holott ha Zsigárdnál Asbóthot megsegíti, más fordulatot nyert 
volna a csata; hogy végre, miután a fővezér Pesten fondor- 
kodék, az őt helyettesítő középponti munkálati iroda pedig a 
tatai várkastélyban nyolcz mérföldnyi távolságban létezett, 
nem volt ki a még tapasztalatlan s e miatt bátortalan, egy- 
mástólis messze lévő vezéreket tanácsával gyámolíthatta, 
hibáikat helyreigazíthatta, mulasztásaikat pótolhatta volna. 
n Várakozásaim, mondá Görgey, melyek szerint a három had- 
test-parancsnok valamelyikében Damjanics és Aulich helyett 
kárpótlást reméltem, e tapasztalások következtében igen le- 
hangoltattak." 

Bizonyos, hogy a harcztérről lelépni kényszerült két tá- 
bornokot, ama három parancsnok egyike sem pótolhatta. Azon- 
ban méltán kérdezhetni: szabad volt-e Görgeynek a haza 
legválságosabb pillanataiban, midőn az ellenség száma a haza 
földén naponként nagy tömegekkel szaporodott s minden el- 
vesztett csata egy-egy életerét metszé meg a nemzetnek, ily 
tapasztalatlan alvezérekre bízni a csaták, s általok a haza 
sorsát, csak azért, hogy kisérletet tegyen, ki képes közőlök 
önállólag is ügyesen működni? Vagy, ha már ily kisérletet 
szükségesnek látott: nem volt volna-e kötelessége úgy intézni 
a kisérletet, hogy ha az szerencsétlen fordulatot vesz, maga 
is közel legyen, s a hibát helyreigazíthassa, nehogy a haza 
lássa kárát ? 

Azonban, nem tekintve is a parancsnokok hibáit, e ki- 
sérlet szerencsétlen kimenetele eléggé meggyőzhette volna 
Görgeyt, hogy ezen reánk nézve nem kedvező földegen, hol 
azon kivül az ellenség nagyobb s öszpontosított erővel kedve- 
zőbb fekvéséből könnyen visszaverheti támadásainkat, had- 
seregünk, kivált így megosztva, nem sok babért nyerhet, ha 
pedig szerencsétlenség éri, helyreüthetlen veszteséget szenved- 
het. Ő azonban, nemcsak honfitársai irányában volt önfejű s 
makacs ; a szerencsét is kényszeríteni akarta, hogy szeszélyei- 
nek engedelmeskedjék. Mihelyt Pesten a csata szerencsétlen 
kimeneteléről értesült, azonnal elhatározta magát, hogy a tá- 
madást ugyanazon téren önmaga ismétlendi. 

Az indokok felett, melyek Görgeyt ezen határozatra bir- 
ták, alig lehet kételkedni. A fővezérségnek és hadügyminisz- 
teriumnak a maga személyében egyesítése, a fentebb előadott 
intézkedések után már ugyan bevégzett tény gyanánt vala te- 
kinthető, s azok birtokában magát már meglehetősen meg is 
erősítette: e hivatalhalmozás helytelensége s az abból eredő 
számos bajok azonban napról napra világosabban tűntek fel ; 
minek következtében a hadi tervek fölötti tanácskozásokban 
Kossuth e bajokat és veszélyeket több ízben megérinté, s 

lasztásának szükségére. Kossuth, mint tudva van, azt óhajtá, 
hogy Görgey egész idejét s erejét a hadügyminiszteriumnak 
áldozza, ez esetben más fővezérről gondoskodandó. Görgey 
tehát újabban is be akarta most Kossuthnak bizonyítani, hogy 
ő a seregnél is legalább szintoly szükséges, mint a miniszte- 
riumban; meg akarta mutatni, hogy a sereg az ő vezérlete 
alatt ott is győz, hol távollétében, mások vezetése alatt meg- 
veretett, s hogy e szerint csak az ő nevéhez van kötve a har- 
czok szerencséje. Ezt pedig annál világosabban vélte bebi- 
zonyíthatni, ha ugyanazon hadakkal, ugyanazon téren, hol 
s melyek az ütközetet 16-kán elvesztették, ő győzedelmet 
fog kivívni. Tisztán hazafiúi, a haza javának . tekintetéből 
származó indok ritkán, vagy soha sem volt Görgey tetteinek 
rugója. 

Ily hiú s önző indokok birták őt most is reá, hogy az 
ellenséget Zsigárdnál újabban megtámadja. Klapka, ki a föl- 
deget s egyéb körülményeket a hely szinén jól ismervén, e 
kisérlet s általában e tervtelen, fonák hadi munkálatok ve- 
szélyességét átlátta, mihelyt Görgey szándékáról értesült, ju- 
nius 18-kán írt bizalmas levelében komoly észrevételeket tőn 
Görgeynek. , Mindenek előtt, úgymond, ellene kell nyilatkoz- 
nom a jelen körülmények közt, az elhamarkodott támadó 
munkálatoknak. A jelen pillanatban — (akará tán mondani: 
miután a támadó munkálatok ideje oly megbocsáthatlan köny- 
nyelműséggel elpazaroltatott) bennünket egyedül a védelmi 
állás illet, melyből gyakoribb kirohanásokat intézhetünk .. . . 
Az isten szerelméért! csak önámitásokba ne ringassuk ma- 
gunkat; egyedül körülményeink praktikai felfogása, s az elle- 
nünk minden felől tornyosúló nagy veszélyek józan, nyugodt 
megfontolása mentheti meg a hazát. 

,Ha, miképen tervemben javaslám, három hadtestet 
egyesítettünk volna Komáromnál, úgy az ellenség a jobb par- 
ton és Csalóközben tán már többször megveretett volna ; a nem 
volt volna szükség ide rendelni Kmetyt, ki pár ezer ember- 
rel erősödve s a Drávához küldve, Jellasics és a Péterváradot 

ostromló sereg hátában, déli hadseregünket lényegesen segí- 
tendé vala feladata megoldásában... Nem akarok egyes vezé- 
rek fölött itéletet mondani; de meg kell vallanom, hogy, mi- 
ként én a dolgokat látom, ha vak MEGYÉVÁBYÁS vezérli mun- 

kálatainkat, kevés idő alatt elveszünk. 

nAz tehát véleményem, hogy egy ideig ne sovárogjunk 
győzedelemre; hanem itt fent is, szintúgy mint lent, a déli 
vidéken, adjunk haderőnknek oly szerkezetet, mely ügyünket 
biztosítsa, s ne kényszerítsen bennünket, a jövendőt s hazánk 
javát egy koczka szerencséjére kitenni. 

, Engedd meg tehát, hogy kérjelek . ... miszerint Komá- 
rom legyen sarkpontja munkálatainknak.... Ne engedjük 
magunkat tévutra vezettetni ; az ellenség egy ideig még nyug- 
ton maradand, hogy bennünket helyzetünkből kicsaljon; s ha 
mi az általa készített cselbe valóban bele megyünk, ki ke- 
zeskedik a harcz kimeneteléről? stb." 

De Görgey ezen észrevételeket nem vette figyelembe. 
Ő egy fényes győzedelemmel akarta bebizonyítani, hogy a 
seregnél ő nem kevesbbé szükséges, mint a hadügyminiszte- 
riumban, hogy csak az ő vezetése alatt tudnak győzni sere- 
geink. És hogy ez annál fényesebben tűnjék ki, ismét csak a 
16-kán már elégtelennek bizonyult erővel akart ütközni, ho- 
lott gondolhatá, hogy az ellenség azóta még több erőt egyesi- 
tett ezen ponton. Elbizakodottsága azonban keserű következ- 
ményeket vont maga után. 

A junius 19-kén kiadott rendeletek szerint a munkála- 
tot következőleg intézte el: a 2-dik badtest 20-kán reggel az 
érsekújvári Dunán Aszódnál átkelvén, Királyrévig halad s ott 
megvárja, mig a 3-dik hadtest is megérkezik, mely Negyed- 
nél fog a Vágon átkelni; a két hadtest egyesűlvén, a vezér- 
letet maga a fővezér veszi át. Az 1-ső hadtest feladata Semp- 
tét megvenni, az átmenetelt a Vágon kierőszakolni és Szere- 
den, Galantán keresztül lépni a más két hadtesttel kapcsolatba. 
A Csalóközben a vár őrségét képező 8-dik hadtest egy része 

A 2-dik hadtest, minapi veszteségei után számra nézve 
alig több nyolcz ezernél, még 19-ke éjjelén átment a Duna 
ágán Aszódnál s hajnalban már Királyrév előtt állott, s az ott 
talált ellenséges csapatot elűzvén, megállapodott. A sürű köd, 
mely a síkon elterjedt, igen jó alkalmat nyujthatott volna az 
ellenséget Zsigárdon készületlenül meglepni. De a vett pa- 
rancs szerint be kellett várni a fővezér megérkeztét; ő pedig, 
miként az isaszegi ütközet alatt a kókai temetődombon, úgy 
most kiséretével együtt kora reggeltől az aszódi hidnál egy 
árnyas erdőben heverészett, állítólag, Klapkát bevárandó, 
hogy neki a junius 18-kai levelére szóbeli választ adjon. E 
válasz azon mentségből állott, hogy midőn a levelet vette, a 
rendeletek már ki voltak adva; különben, úgymond, e táma- 
dás szükséges is, mert a Vágvonalt múlhatatlan meg kell tar- 
tanunk ; a mai nap határozó leend. Klapka nem érté őt; mert 
Görgeynek, mint ő vallja, mindig ama titkos terv forgott sze- 
mei előtt, hogy itt csatányos győzedelmet nyervén, az osztrá- 
kokat békével kinálja meg. Ha e szándékot csakugyan még 
most is ápolá lelkében, bizonyára nagyon elfogulva s elhomá- 
lyosodva kellett már lenni elméjének a Kossuth iránti gyűlölet- 
től, hogy még hihesse, miképen az osztrák kabinet az ő béke- 
ajánlatára hajlandó lehetne visszaparancsolni a már betört 
muszka hadakat! 

A beszélgetésnek vége szakadván, Görgey tiz óra tájban 
Királyrév felé nyargalt, Klapka intézkedéseket tőn az ellen- 
ségnek a Csalóközben nagyon valószinűleg várható támadását 
visszaverni. 

Görgey Királyréven csak egy gyönge csapatot talált a 
2-dik hadtestből. Asbóth ugyanis tizedfél órakor megszólalni 
hallá az ágyukat a Vág felől. Ezek Rakovszky őrnagy ágyui 
voltak, ki szinte a 2-dik hadtest egy dandárával Farkasd felől 
oldaltámadást intézett a Zsigárdon lévő ellenségre. Asbóth 
tehát maga sem vesztegelhetett tovább, s nem várva többé 
Görgeyre, tiz óra tájban hadtestének szinte jelt adott a tá- 
madásra. Mire Asbóth Zsigárd alá érkezett, az ellenség, fél 

órai harcz után Rakovszkyval már elhagyta volt e helysé- 
get, s hogy a feléje közeledő segélylyel mennél elébb ösz- 
szeköttetésbe léphessen, Pered és Alsó-Szely közt foglalt 
állomást. E reményében nem is csalatkozott, mert Hertzin- 
ger tábornok ekkor már egy újabb dandárral közeledett 
Felső-Szelyről. Az ellenség, ekként megerősödvén, megint 
előrenyomul Peredre; Pott tábornok egész dandárát a hely- 
ségbe vezeti s a mieinknek oda már behatolt zászlóaljait on- 
nan ismét kiűzi. 

Asbóth azonban hamar belátá, hogy a helység képezi 
az állás kulcsát s annak megvétele döntendi el a nap sorsát. 
Ő tehát, mihelyt hátráló zászlóaljait összeszedte, hogy az ellen- 
ség jobb szárnyát a helységben lévők megsegitésében gátolja, 
mindenek előtt ama szárnyat támadtatja meg a maga bal- 
szárnya által. Kisfaludy dandárnok két zászlóaljat tol előre, 
s összes ágyuival heves tüzelést kezd. Asbóth ezt még a kö- 
zépről is támogatja s 12 fontos ütegével fél kanyarulatot té- 
tetvén, kereszttűzbe fogja s rövid idő múlva meg is ingatja 
az ellenség e jobb szárnyának zászlóaljait. Ekkor Mándy al- 
ezredes négy század lovassággal rohamot intéz; az elejébe 
vetett ellenséges lovasságot visszaveri, s Kisfaludy által támo- 
gatva, az ellenség jobb szárnyát elébb Alsó-, onnan Felső- 
Szelyre, űzi. Asbóth e közben a helység ellen is elrendelte a 
támadást. Rakovszkynak parancsot küldvén, hogy a jobb 
szárnynyal előre nyomuljon, maga a középen öt zászlóaljat 
indít a helységbe. Ostromcsapatunk a heves tüzelés daczára is 
előre hatol; egy zászlóalj már a helység közepéig jutott, midőn 
az ellenség a templom mögött rejtve tartott ágyuiból oly heves 
kartácstüzet kezd vala reászórni, hogy nem csak e zászlóalj, 
hanem az utána menők is megbomlanak s visszahuzódnak. 
De Asbóth, érezvén a pillanat fontosságát, a hátrálókat gyor- 
san összeszedi, s élökre állván, egy óra tájban újabb roha- 
mot intéz a helységre. És most elébb a helységet környező 
kertekben, majd az utczákon s udvarokban iszonyú harcz 
fejlik ki; a fő utczából szuronyszegezve űzetik ki az ellen- 

ség. Pott, az itt harczoló osztrák dandár vezére e közben ér- 
tesűl, hogy a segedelmére jött másik dandár Szely felé űze- 
tik; a maga állását tehát ezentúl tarthatlannak látván, Deáki 
felé visszavonulást rendel. Ez egy ideig tűrhető rendben 
megy; Privoda őrnagy azonban a Würtemberg-huszárokkal 
azt nem sokára szilaj futamlássá változtatja s Deákiig űzi a 
futamlókat; hol aztán Hertzinger tábornok mind a két dan- 
dárt egyesítvén, Taksonyra s Vizkeletre vonult vissza. Két 
órakor Pered, elborítva holtakkal és sebesekkel, kezünkben 
volt. Ekkor érkezett meg a 3-dik hadtest egy része is a csa- 
tatérre, melynek azonban már semmi sem jutott a napi mun- 
kából. Görgey is csak kevéssel elébb, a helységben folyt 
harcz végén érkezett Peredre, 5 a két hadtest vezérletét sze- 
mélyesen átvette. 

Első tette az volt Görgeynek, hogy az ütközetet meg- 
szűntette s Asbóth ezredest, bár ő magát e napon jelesen vi- 
selte, s nem csak személyes bátorságát fényesen kitűntette, 
hanem vezéri tehetségének is az által, hogy a számára nézve 
legalább is egyenlő ellenséget egymaga megverte, teljes érvé- 
nyü tanúságát adta, — csak azért, mivel rendelet szerint a fő- 
vezér s a 3-dik hadtest megérkeztére tovább nem várakozék, 
a 2-dik hadtest parancsnokságától elmozdította. Hasonló mó- 
don Knezics tábornokot a 3-dik hadtest parancsnokságától 
fosztotta meg azon okból, mivel a csatatérre későn s ekkor is 
hadtestének csak egyik részével érkezett meg. Knezics helyébe 
a rettenthetetlen bátorságu, maga iránt pedig feltétlen ragasz- 
kodással viseltető gróf Leiningen ezredest, kit aztán nem s0- 
kára tábornokká is emelt, nevezte ki a 3-dik hadtest parancs- 
nokává; a derék Asbóthot pedig az iránta szinte határtalan 
hódolatot mutató Kászonyi ezredessel pótolta a 2-dik hadtest 
vezérletében. Mily igazságtalan volt Asbóth e letétele, eléggé 
bizonyítja az is, hogy e hadtest osztályparancsnokai, a vezé- 
rükön elkövetett méltatlanság miatt, szinte beadták lemondá- 
sukat, úgy hogy 20-kán estve e hadtest minden fontosabb 

helyeit új, a legénység által még nem ismert egyének fog- 
lalták el. 

Megfoghatatlan, hogy Görgey a vezérletet átvévén, egy- 
átaljában nem űzette a megvert ellenséget, bár ez, kivált a 
Pott dandára, miként tudósításában Paniutin is tanúskodik, 
teljes feloszlásban vala. Az ellenség üldözésének ezen elmu- 
lasztását avval indokolja Görgey, hogy Knezics, míg maga 
Negyednél kelt át a Vágon, a 3-dik hadtest kisebb felét a fo- 
lyam bal partján felfelé indítá, hogy Királyfalvánál szálljon 
át, hol 16-kán megkisértetett ugyan, de nem sikerűlt a hidve- 
rés; minél fogva a hadtest e része a Vág balpartján maradt. 
Meggondolván mindazáltal, hogy az ellenség Asbóth által tel- 
jesen megveretve, rendetlen futásban keresett menedéket, s 
3-dik hadtestünk nagyobb része is megérkezett a harcztérre : 
e mulasztást nem indokolhatja a hadtest kisebb részének a 
Vág túlpartján maradása; mert az ellenség sükeres űzésére 
így is elég ereje volt, az éjen át pedig a hadtest elmaradt ré- 
szei is átkelhettek, a minthogy át is keltek, a jövő napi csa- 
tára a többiekhez csatlakozandók. 

Knezics mentségére egyébiránt megemlítendő, hogy 
azon körülmény, miszerint hadtestének egy részét a Vág bal 
partján Királyfalva felé tette mozgásba, s mi egyik oka volt 
a parancsnokságtól való elmozdíttatásának, tulajdonkép nem 
az ő, hanem a fővezérlet, vagy az azt helyettesítő közép- 
ponti iroda hibája volt. A junius 16-kai támadás alkalmával 
ugyanis Knezics hadtestének e megosztására egyenes paran- 
csot vett a középponti irodából; a jun. 20-kai ütközetre hozzá 
küldött rendelet pedig röviden csak abból állott, hogy most 
is a 16-kai rendelet kötelező. Knezics nem tudta, hogy a híd 
Királyfalvánál még sem készült el; s ha Görgey 20-kán más 
munkálatot kivánt tőle, nem kell vala őt a 16-kai rendeletre 
utalnia. Í 

Ily habozásnak s rendetlenségnek azonban Görgey már 
az aprili hadjárat alkalmával is több izben adta bizonyítvá- 
nyait. Ez akkor, midőn még Damjanics, Aulich, Klapka na- 

gyobb önállósággal s vezéri belátással működött oldala mel- 
lett, csak tűrhető volt; az alvezérek jobbára saját belátásuk 
szerint pótolták a fővezér mulasztásait s ezek legfelebb csak 
azt eredményezték, hogy az ellenség, — mint, például, Isa- 
szegnél, mikor Gáspár szinte parancs hiánya miatt nem nyo- 
mult előre a 7-dik hadtesttel Besnyőről Gödöllőre, még nagyobb 
vereséget nem szenvedett. Most azonban, midőn már a 16-kai 
csata meggyőzhette Görgeyt, hogy kevesbbé jártas és önálló 
alvezérekkel működik, ily mulasztás minden esetre súlyosan 
terheli őt. 

Igen különös mindazáltal, hogy a két hadtestparancsno- 
kot épen ellenkező okokból fosztotta meg vezéri állásuktól ; 
Asbóthot, mivel önállóbban működvén, mihelyt a támadás 
perczét megérkezettnek hitte, s a sokáig késő fővezért a vett 
parancs szerint be nem várván, a támadást megkezdette, s 


mire a fővezér megérkezett, az ellenséget meg is verte ; Kne- 


zicset, mivel szorosan a vett parancshoz ragaszkodott, s azt 
áthágni, mint a körülmények igényelték volna, nem bátorko- 
dott. E kettős büntetésnek tehát csak arra kellett szolgálnia, 
hogy a fővezérlet hibái s mulasztásai fedessenek el. 

Megfoghatatlan továbbá az is, hogy Görgey, látván, mi- 
képen Nagy-Sándor e napon is késik az 1-ső hadtesttel meg- 
jelenni a harcezmezőn, nem tett kisérletet legalább egy osz- 
tálylyal Szered felé, hogy az ott lévő ellenséget hátba fogván, 
az 1-ső hadtestnek alkalmat nyujtson az átkelésre; miszerint 
aztán a jövő napon, melyről eleve is tudhatá, hogy kemény 
harczot kellend kiállnia, mind a három hadtesttel öszponto- 
sítva működhessék. Ha ez megtörténik, kétség kivül más vége 
lett volna a jövő napnak. Ő azonban nem csak ezt, de még 
azt is elmulasztá, hogy midőn a két hadtestet Pered, Király- 
rév és Alsószely közt éji szállásra felosztotta, egyszersmind 
Deákit s a mellette lévő erdőt, mi igen fontos helyzet volt, 
haddal eléggé megrakja. 

Miként előre is látható vala, míg hadseregünk Pered tá- 
ján Wohlgemuth hadteste ellen harczolt, a Csalóközben fekvő 

másik osztrák hadtest seregünk hátrálási vonala, az aszódi híd 
ellen intézett támadást. Klapka ennek visszaverése végett a 
8-dik hadtest egy részével már 20-kán virradóra elállá a híd 
környékét, s név szerint gr. Eszterházy Pál ezredes alatt két 
zászlóaljat, két huszár-századot s négy ágyut Nagy-Megyerre, 
gr. Zichy ezredessel mind a három fegyvernemből ugyan- 
annyit Apácza-Szakállasra, Kosztolányi ezredes alatt pedig 
négy zászlóaljat, öt huszár-századot és 12 ágyut az aszódi híd 
mellé rendelt. 

Klapka dél tájban vette a tudósítást, hogy Vásárutról az 
ellenség egy dandára indult meg Aszód felé. Ő tehát, nehogy 
a híd közelében legyen kénytelen harczolni, Kosztolányi két 
zászlóaljjal s négy század huszárral Nyárasd felé indítá meg, 
Zichyt is oda rendelvén Apácza-Szakállasról. Kosztolányi az 
ellenségtől már megszállva találván a helységet, azt nyomban 
megtámadta. De alig kezdődék a harcz, midőn az ellenséges 
lovasság már is rohamot intézett a Károlyi-huszárok három 
százada ellen. E fiatal huszárság, melynek még kevés alkalma 
volt tűzhöz szoknia, nem állta ki a rohamot s mind maga 
megfuta, mind a többi hadat megbomlasztá futásával. A még 
szinte új, de már számos harczai által az öreg huszárok vitéz- 


ségére emelkedett Hunyadi-huszárok egy százada megállitá . 


ugyan az ellenség lovasságát, s időt nyert a Károlyiaknak ma- 
gokat összeszedniök; de ezek, midőn aztán újabban rohamra 
vezettettek, másodszor is megfutamodának ; minél fogva Kosz- 
tolányi a gyalogsággal is hátrálni kényszerült. Klapka ezután 
a hídhoz közelebb foglalt állomást, hova utóbb a hátramaradt 
más két zászlóalj is megérkezett. Hadai számára nézve most 
erősebb lévén az ellenségnél, ez nem is kelt többé viadalra, 
hanem csak ágyuzással, mire nézve meg ő volt hatalmasabb, 
folytatá a harczot, míg nem Zichy csapatainak közeledtére 
Apácza-Szakállasról Nyárasdra huzódott vissza. 

Görgey a nyárasdi csata szerencsétlen kimeneteléről 
mindjárt az nap estve értesült. De, mi őt még inkább aggaszt- 
hatá, tudósíttatott arról is, hogy Paniutin orosz hadosztálya 

Diószegre érkezett. E 12,000 emberből s 48 ágyuból álló had- 
osztály, mint említők, már május közepén megérkezett Hra- 
dischra, a magyar határszélek közelébe; de mindjárt nem 
rendeltetvén az osztrák fővezér parancsai alá; csak junius első 
tizedében lépett magyar földre, s Nagy-Szombaton keresztül 
csatlakozott az osztrákokhoz; 19-kén pedig parancsot vőn 
Wohlgemuth segedelmére Diószegre nyomúlni. E segély 
Wohlgemuth erejét legalább is 30 ezerre emelte; melynek 
Görgey a 3-dik hadtest hátramaradt részének megérkezte 
után is legfelebb 17—18 ezret vethetett ellenébe; mert 1-ső 
hadtestünk Nagy-Sándor alatt, mint mondók, e napon sem tu- 
dott magának útat nyitni a Vágon keresztül. 

E körülmények közt, midőn egy részről, vett tudósítá- 
saiból annyit bizonyosnak tarthatott, hogy az ellenség a jövő 
napi ütközetre nagy tömegeket egyesített ellene; s más rész- 
ről nagyon kétes volt, hogy Nagy-Sándor, ki már kétszer sike- 
retlenül kisérté meg az átmenetet Szerednél, szerencsésebb 
lesz-e harmad ízben? — s midőn végre nagyon valószinű volt, 
hogy az ellenség, ha Perednél valóban támadni szándékozik, 
egyszersmind a Csalóközben az aszódi híd ellen is még na- 
gyobb erővel intézendi támadását, — e körülmények közt 
kétségkivül legtanácsosabb lett volna, a 2-dik és 3-dik had- 
testtel is viszavonulni a Vág mögé, 8 nem koczkáztatni oly 
ütközetet, melyben a győzedelem, az erők nagy aránytalan- 
sága miatt egyátaljában nem valószinű, a megverettetés pedig 
a két hadtest megsemmisítését vonhatja maga után. 

De a visszavonulás meg nem férhetett Görgey hiúságá- 
val. Mint mondók, ő épen azért ismételte a 16-ai munkálatot 
ugyanazon erőkkel s ugyanazon helyen, hogy megmutassa, 
miképen ott is tud győzni, hol mások megverettek. Aztán 
politikai terveinek sükerítésére múlhatlanul. győzni kellett, 
mielőtt az egész orosz hadsereg betör az országba! Érezte ő 
jól, hogy a hazafias óvatosság a haza veszélyes állapotában 
kimélni parancsolja a nemzetnek aránylag úgy is csekély 
haderejét. Emlékirataiban mentegeti is magát, hogy nem arra 

határozta magát, mit az eszély s óvatosság igényelt. Mondja, 
hogy attól tartott, mikép ily visszavonulás a sereg önbizalmát 


csönkkentheti. De, meggondolván, hogy seregünk 20-kán . 


győzött; s hogy köztudomású dolog volt Nagy-Sándor had- 
testének távolléte, és az utolsó ember is könnyen megért- 
hette, miképen most, a győzedelem után, épen e hadtesttel 
való egyesülés végett vonul vissza a két hadtest, egyátaljában 
nem lehetett alaposan félni attól, hogy a visszavonulás csök- 
kenteni fogná a sereg önbizalmát. Mondja még azt is, hogy 
miután annyiszor ismételtetett a táborban, hogy az orosz in- 
terventió csak a császáriaktól a magyarok megfélénkitésére 
koholt mese, 8 az állitólag betört muszkák nem mások mint a 
Hurbán-féle átöltöztetett tótok és hanákok : valahára öntapasz- 
talásukból akarta légyen meggyőzni hadait, hogy valóságos 
oroszokkal van dolguk. Mily súlylyal bir ezen indokolása egy 
oly ütközet elfogadásának, melyről előre látható vala, hogy 
legjobb esetben is iszonyú áldozatokba kerűlend, nem szük- 
ség fejtegetni. 

Mily kevés reménye volt neki magának is a győzede- 
lemre s ellenben mily valószinűnek tartotta a veszedelmet, ha 
vissza nem vonul, világosan s őt elítélőleg bizonyítja az, hogy 
mihelyt Klapka hadainak Nyárasdnál szenvedett megveretésé- 
ről s az oroszoknak Diószegre érkeztéről értesült, maga is fel- 
hagyott egyelőre a támadási tervvel. Intézkedéseit akként tette, 
hogy a sereg a jövő napon mind délig védelmi állásban ma- 
radjon, 8 csak akkor kezdje meg a támadást, ha az ellenség 
délig nem támadna, vagy ha Nagy-Sándor előnyomulásáról 
kedvező hírek érkeznének. A csatarendet oly módon szabta 
ki, hogy a 3-dik hadtest, a jobb szárnyon, Pered fő utczájától 
a Vágig, a második hadtest a balszárnyon szintazon utczától 
a Dudvágig terjeszkedjék; s ennek egy dandára, a hátrálási 
vonal biztosítása végett, Királyrévet minden áron megtartani 
ügyekezzék. Nagy-Sándorhoz végre két tisztet küldött azon 
rendelettel, hogy minden lehető erélyt fejtsen ki a vági átme- 
net kierőszakolására s a két hadtesttel való egyesülésre. 

Az ellenség, látván haderőnk csekélységét, más nap, ju- 
nius 21-kén nem is várta be a támadást, hanem miután 20-kán 
minden erejét öszpontosította, azt korán reggel maga kezdte 
meg. A középpontot egy vadász-ezreden kivül, az egész orosz 
hadosztály foglalta el, oldalain három-három osztrák lovas- 
század által fedve; a jobb szárnyat Theissing és Jablonovszky 
tábornokok dandárai s egy orosz vadász ezred képezték; a 
balszárny a Vágra támaszkodva Perin és Pott tábornokok 
dandáraiból állott. 

A harez balszárnyunkon kezdődött, hol Hertzinger tá- 
bornok még nap kelte előtt megtámadta Felső- s Alsó-Szélyt; 
hadaink innen rövid ellentállás után Királyrévre vonultak visz- 
sza, ennek megtartása lévén tulajdonképeni feladatuk. Ugyan- 
az történt nem sokára Deákival, honnan Görgey előhada rövid 
csatározás után Peredre nyomatott vissza. Ez csak mintegy 
előjáték volt ; a tulajdonképeni ütközet tiz óra tájban kezdődék. 

Az ellenség derekát képező oroszok gyilkos tüzelést 
nyitottak meg harczvonalunk közepe ellen. Az ágyuzás körül- 
belül egy óráig tartott. A derék 3-dik hadtest, mely eddigi 
harczaiban Damjanics vezérlete alatt annyi babért aratott, 
most is, Leiningen alatt, nemcsak kiállta a heves ágyuzást, ha- 
nem még támadásra is átmenvén, az ellenség balszárnyát kissé 
visszanyomta. De annál kevésbbé tűrte a heves tüzet külön- 
ben is gyönge balszárnyunk, s mind hátrább és hátrább huzó- 
dott. Görgey, látván, hogy e hátrálás a harczvonalt egészen 
megfordítja, s hadseregünk, mely eddig a Vágtól a Dudvágig 
keresztben nyult el, háttal mindinkább egészen a Vág felé 
szoríttatik : mindenekelőtt jobb szárnyát Peredig vonta vissza, 
s aztán kisérletet tőn balszárnyát ismét elébbre tolni. E vé- 
gett a lovassággal, mely jobbára a balszárnyon állott, egy ro- 
hamot saját vezérlete alatt szándékozott intézni. Már épen 
indulóban vala e munkálatra, midőn jelentést vesz, hogy Ki- 
rályrévet az ellenség elfoglalta. E körülmény még veszélye- 
sebbé tette seregünk állását; mert a mocsáros földegen szük- 
ség esetén csak Királyréven keresztül vonulhatott vissza a 

sereg az aszódi híd felé ; e helység elvesztével tehát visszavo- 
nulási vonala lőn elvágva, serege pedig a Vágba nyomatás 
veszélyének kitéve. 

Ő tehát a szándéklott lovassági rohamot Kászonyi ezre- 
desre bizván, Rakovszky őrnagyot, a 2-dik hadtest egyik osz- 
tályának új parancsnokát, egy pár zászlóaljjal tüstént Király- 
rév visszavételére indítá s maga is oda sietett. A Kászonyi 
által ezután végrehajtott lovassági roham azonban nem lett sze- 
rencsés kimenetelű. A 12 huszárszázad hatalmas lökése meg- 
lepte ugyan s eleinte hátrálásra is kényszeríté az ellenséget; 
majd azonban ez néhány eddig néma s a harczvonal mögött 
elrejtett ütegből oly pusztító kartácstüzet szórt huszárainkra, 
hogy ezek megzavarodtak s aztán a reájok rohant ellenséges 
lovasság által futásra kényszeríttettek. Forgószél gyanánt kö- 
zeledett Pered felé a lovasok roppant tömege, melyben hu- 
szárok, vasasok és dzsidások szilaj rendetlenségben kavarog- 
tak. A hatalmas lökés ellenállhatatlannak, eldöntőnek látszék, 
mert majdnem bizonyossá lett, hogy megiramodott lovassá- 
gunk a balszárny egész gyalogságát magával ragadja a futam- 
lásba. De a Pered nyugoti oldalán fekvő kis erdőből rögtön 
heves puskatűz kezd szóratni a mellette vágtató ellenségre. 
Ez, cselt gyanítván, megáll s figyel, s midőn tapasztalja, hogy 
a golyózápor perczenként nő, hirtelen megfordul s vágtatva 
tűnik el a fölvert porfelleg mögött. A veszély, legalább egy 
időre megszűnt; lovasságunk ismét rendbe áll Pered mögött, 
a gyalogság pedig előre kezd nyomulni. A varázshatást a 
60-dik zászlóalj eszközlé, mely az erdő mögött tömegben föl- 
állítva, az összekevert lovas gomolynak útját állá s bátor ma- 
gatartása által az ellenséget, midőn a győzedelmet már bizo- 
nyosnak tartá, megfutamította. 

De e pillanatnyi fordulat után nem sokára ismét újabb 
veszély éri balszárnyunkat. Hertzinger tábornok, miután Ki- 
rályrévet megvette, dandárai egyikét annak megvédésére 
hagyván, másikával s az orosz vadász ezreddel Pered felé in- 
dult s ott Paniutin jobb szárnyához csatlakozván, oly erővel 

támadta meg a Királyrévre ment két zászlóalj távozta után 
még gyöngébbé vált balszárnyunkat, hogy ennek már elébb 
is ingadozó zászlóaljai most, rendetlenül megfutamodván, Zsi- 
gárd mellett azon mocsáros szög felé erednek, melyet Gutával 
átellenben a Vág s az érsekújvári Duna képez. 

Pered nyugoti oldala ily módon majdnem egészen védet- 
lenné lőn, mert Kászonyi alig volt képes a megfutamlott 2-dik 
hadtestnek négy zászlóaljából némi töredékeket összeszedni. 
E szerint aztán a 3-dik hadtest sem maradhatott tovább ve- 
szély nélkül Pereden, melyet balszárnyunk megfutamodta 
után keletről Pott és Perrin dandárai, éjszakról Paniutin, nyu- 
gotról Hertzinger a Jablonovszky-dandárral s az orosz vadász 
zászlóaljjal egyszerre támadtak meg. Görgey épen ekkor tért 
vissza Királyrévből a harcztérre, s Leiningennek nyomban 
parancsot külde, hogy az egész 3-dik hadtesttel Zsigárdra 
hátráljon; Kászonyit pedig odautasítá, hogy a 2-dik hadtest- 
nek még helyben maradt lovasságával, s négy töredék zászló- 
aljával amazt a balszárnyon fedezze. 

E mozdulat két óra tájban történt. Az ütközet hanyatló 
folyamán még csak az tehet vala fordulatot, ha Szered felől 
végre Nagy-Sándor is megjelent volna a harcztéren s az el- 
lenséget hátban támadja meg. Erre mindazáltal felette kevés 
volt a remény; mert Wohlgemuth, bár a megelőző éjen ha- 
dait egészen visszavonta Szeredről, egyszersmind a Vág híd- 
ját is fölszedette Szered és Sempte között. Királyrév meg- 
tartása tehát most kétszeresen szükségessé vált, mert csak 
azon keresztül lehetett az aszódi hídhoz hátrálni. Görgey te- 
hát intézkedéseit Perednél megtévén, visszanyargalt Király- 
révre, hogy azt minden áron megvegye. Odaérve, Rakovszkit 
már heves harczban találá Theissing tábornok dandárával, 
kit aztán ismételt rohamok s egy iszonyú mészárlat után si- 
került is végre a Dudvágon keresztülnyomnia s Tallós felé 
űznie. Hertzinger erről értesülvén, azonnal megindult ugyan 
másik dandárával Királyrév visszavételére; de részben mivel 
Kászonyi lovassága által több ízben megtámadtatott, részben 

mivel a megfutott Theissing dandárt összeszednie sok időbe 
került, czélját többé nem érhette. 

Mióta azonban Kászonyi a lovassággal Hertzinger meg- 
támadására kelt, 3-dik hadtestünk balszárnya fedezetlen ma- 
radván, zsigárdi állása, melyet Paniutin, Pott és Perrin három 
oldalról szorongatának, teljesen tarthatatlanná vált, Görgey 
tehát négy óra tájban kiadta a rendeletet, hogy Leiningen a 
3-dik hadtesttel Farkasd felé a negyedi hídhoz, Kászonyi pe- 
dig a 2-dik hadtest maradványaival az aszódi hídhoz vonul- 
jon vissza. 

A hátrálás mind a két felé jó rendben ment végbe. Per- 
rin és Pott dandárai mindenütt nyomában voltak ugyan Lei- 
ningennek; de e kitűnő hadtestünk, meg-megfordulva, érzé- 
keny csapásokat mért űzőire, s míg utóhada az ellenséget 
Farkasdon egy ideig foglalkodtatá, kevés veszteséggel kelt át 
Negyednél a Vág hídján. Az utóhad csak más nap reggel 
hagyta el Negyedet s csatlakozott a hadtest zöméhez, a hídat 
pedig felszedte maga után. 

Kászonyi, még szerencsésebb, minden üldözés nélkül 
jutott el az aszódi hídhoz, mialatt Hertzinger a Királyrévről 
Tallósra futamlott dandárt összeterelgeté. A Királyréven ke- 
resztülvonuló csapataink egy iszonyú látványnak voltak tanúi. 
Az utolsó rohamban, mely a helységet végre a mieink birto- 
kába juttatá, elesettek tetemei, honvédeké s osztrákoké tarka 
vegyületű halmokban feküdtek az utczákon s az udvarokban. 
Az önfeláldozás, a halálmegvetés, mond Klapka, melyet a 
napi harczban elfáradt, kiéhezett honvédeink ezen falu ostro- 
mában tanúsítottak, e hősiességben egyébiránt gazdag hadjá- 
rat későbbi harczaiban majdnem példa nélkül maradt." 

Hogy a 2-dik hadtest maradványai szerencsésen átjutot- 
tak az aszódi hídon, csak azon körülménynek vala köszönhető, 
hogy az osztrák fővezér rendeletei hiányosan teljesíttettek. 
Csorics még 20-kán-estve rendeletet vőn, hogy a magyar ha- 
dak hátrálási vonalának elmetszése végett másnap az érsek- 
újvári dunaág mind a két partján intézzen támadást az aszódi 


1849. Jun. 


1849. Jun. 


192 Kilenczedik könyv. A harcz julius közepéig. 


híd ellen. Ő azonban, mivel hadai nagy részben már induló- 
ban valának Pozsony felé, hogy ott a Dunán átkeljenek, csak 
kevés erővel, s csak a jobb parton, ott is csak estve hét óra- 
kor, épen midőn a 2-dik hadtest fáradságtól s éhségtől félig 
aléltan vonult át a hídon, támadta meg Klapkának Aszód és 
Nyárasd közt felállított hadosztályát. Azonban, még ekkor is 
nagy zavart okozott hadainkban a támadás. Kosztolányi dan- 
dára, miként a mult, úgy e napon sem állta ki az ellenség 
élénk ágyuzását s lovassági rohamát, és mind közelebb vo- 
nult vissza a híd felé, melyen a második hadtest átkelőben 
vala. Klapka, látván a veszélyt, Görgeytől nébány öreg hu- 
szár-századot s ágyut kére segítségül. Görgey a Würtemberg- 
huszárokat küldé rohamra s bár kedvetlen és boszús, maga is 
a harcztérre sietett. Megfeszített törekvéseiknek végre sike- 
rült megállítani az ellenséget, ki azontúl az éj beálltáig csak 
ágyuival folytatá a harczot. 

Hadseregünk e két napi ütközetben felette érzékeny 
veszteséget szenvedett. A 3-dik hadtestnek 81 halottja, 118 
sebesültje, 325 hiányzója, tehát összesen 524 ember veszte- 
sége volt. Sokkal magosabbra rúgott a 2-dik hadtesté, mely 
holtak, sebesültek és foglyokban mintegy 2100-ra. ment. E 
hadtest, mely már 16-kán is annyira megtizedeltetett, mintegy 
hat ezerre olvadt létszámában. Klapka hadosztálya a Csaló- 
közben e két nap alatt 110 holttal és sebesűlttel s 200 fogoly- 
lyal kevesbedett. 

És ezen nagy veszteséget, mely seregeinknek nem- 
csak számát oly tetemesen megfogyasztotta, hanem hangu- 
latát is megrontotta, erkölcsi erejét, önbizalmát s bátorsá- 
gát csökkentette, a középponti hadmunkálati iroda 8 annak 
főnöke Bayer ezredes fonák és hiányos intézkedésein kivül, 
főleg Görgey makacs hiúságának, a politikai fondorlatokba 
téveledett, hazafiatlan törekvéseinek köszönhetni. De ezen- 
túl sürűn érte Görgey bűneit a büntetés, mely azonban, fáj- 
dalom, egyszersmind a hazának is mindinkább sietteté vesze- 
delmét. 

: De mielőtt feldunai hadseregünk további munkálatait 1849. Jun. 
elbeszélnők, látnunk kell, miképen és hol törtek be az orosz 
hadak, mert midőn a peredi ütközet vívatott, már mintegy 
200,000 muszka tapodta hazánk szent földét. Ezeknek előre- 
nyomulása pedig nagy befolyással volt az osztrák fősereg 
további mozdulataira. 

MÁSODIK FEJEZET. 


Az orosz hadak betörése Magyarországba. 


A két szövetséges császárnak május harmadik tizedében 
végbe ment személyes találkozása alkalmával egyebek közt 
határozattá lett az is, hogy az orosz hadsereg zöme mind Ma- 
gyarországban, mind Erdélyben junius 17-kén vonuljon át a 
magyar határokon. Két hadosztály mindazáltal, az osztrák fő- 
vezér sürgetéseire, mint említők, már elébb betört az or- 
szágba. Az első orosz had, mely magyar földre lépett, Sass tá- 
bornok osztálya volt, ki május 13-kán a határokhoz érkezvén, 
egy kozák osztályt azonnal beküldött az Árva folyam völgyébe, 
melynek aztán 16-kán némi csatározása is volt egy itt őrködő 
gyönge magyar csapattal. Sass junius elején azon hírt vévén, 
hogy a magyarok az Árva folyam hídját Alsó-Kubin fölött el- 
rontani szándékoznak, junius 7-kén egész osztályával bejött 
az országba s 9-kén Kubint is megszállotta. Ezen osztály 
mindazáltal, mely tulajdonkép a 3-dik hadtest előhadát ké- 
pezte, Kubinból nem sokára visszahívatott, hogy hadtestével 
egyesüljön. Ezt utóbb Grabbe tábornok 17,000 emberből és 
56 ágyuból álló hadosztálya váltotta fel Kubinban, egyelőre 
azon rendeltetéssel, hogy az Árva és Felső-Vág folyamok 
völgyeit tartsa szemmel s tisztítsa meg a magyar hadaktól. A 
másik hadosztály, mely a közönséges betörést megelőzte, 

"Paniutin osztálya volt, mely, mint láttuk, már junius első 
felében jött be az országba, s csatlakozott az osztrák fő- 
sereghez. 

Paskevics tábornagy junius közepéig három hadtestben, 
a 2-dik, 3-dik s 4-dikben mintegy 110,000 embert egyesített a 
Kárpát hegységnek Sáros és Szepes megyébe nyiló szorosai- 
nál. Miklós czár junius 14-kén tartott szemlét a duklai szo- 
rosnál táborozó hadak felett. A jobb szárnyat képező 3-dik 
hadtest Rüdiger tábornok vezérlete alatt, mivel leghosszabb 
utat kell vala tennie, már jun. 15-kén megszállá Ó-Falut, Sze- 
pesben, honnan 17-én Lublyóra érkezett. E napon megkezdte 
az átkelést a 2-dik és 4-dik hadtest is, a Sáros megyébe nyiló 
négy szoroson. A 4-dik hadtest egy osztálya, mely a duklai 
szoroson jött be, egyenesen Sztropkónak tartott. Az oroszok 
úgy voltak értesülve, hogy e tájakon 60,000-nyi magyar sereg 
áll velök szemközt; s hogy a nyugotiabb szorosokon átkelő 
osztályoktól Sztropkó felé vonják e haderőt, ezen osztály 
mindenütt azt híresztelé utjában, hogy az egész orosz hadse- 
reg ugyanezen úton halad előre. 18-kán az utolsó hadosztályok 
is átkeltek a Kárpátokon. Miklós czár ezeket a szoros legfel- 
sőbb magaslatáig kisérte, s hadaira ott áldását adván, Varsóba 
utazott vissza, 

Paskevics terve fő vonalaiban abból állott, hogy Eper- 
jesnél, Kassánál mind a három hadtestet egyesíti, s a maga 
előtt lévő, mint említők, 60 ezernek tartott magyar sereget 
megvervén, vagy Pest felé űzi, hol azt az osztrák fősereg 
fogná aztán megtámadni ; vagy, ha a magyarok a Tisza mögé 
vonulnának, oda követendi őket, hogy aztán az Erdélyből 
feléje tartó többi orosz hadakkal két tűz közé foghassa s 
úgy semmisíthesse meg. Mert említsük itt meg előleg is, hogy 
a mely napon az orosz fő hadsereg a Kárpátokon átkelve 
Szepes, Sáros megyébe vonult, ugyanakkor Grotenhjelm egy 
hadosztálylyal a borgóprundi szorosnál, Lüders az 5-dik had- 
test nagyobb részével a tömösi és törcsvári szorosnál tört be 
Erdélybe. 

13" 

A három hadtest, mely Kassa felé tartott, mintegy 
110,000 emberből volt képezve. S ezen roppant erővel ré- 
szünkről csak a felvidéki hadsereg állott szemben, mely a 
Dembinski, s junius 18-ától kezdve, midőn ő végkép lemondott, 
Wysocki és Dessewffy Arisztid tábornokok alatt lévő 9-dik 
hadtestből és a Mármarosban épen képződésben lévő Kazin- 
ezy-féle hadosztályból volt szerkesztve, és számszerint nem 
ment többre 17 ezernél. És mivel Kazinczy osztálya nagyon 
messze esett az oroszok meneteinek vonalától, ezek tulajdon- 
képen csak a 9,600 emberből és 34 ágyuból álló 9-dik hadtestet 
találták utjokban. E hadtestből az oroszok bevonultakor egy- 
egy dandár Bártfa, Kis-Szeben, Deméte és Eperjes mellett 
volt elhelyezve. A szorosoknál, melyek pedig igen erős vé- 
delmi helyzeteket nyujthattak volna, egy emberünk sem volt; 
minek oka főleg abban feküdt, hogy a kormány, megfoghatat- 
lan könnyelműséggel, e vidéken több hadat nem gyűjtvén ösz- 
sze, nagyon el kellett volna forgácsolni a 9-dik hadtestet, hogy 
csak némi haderő is jusson belőle a számos szorosok mindeni- 
kébe. Az oroszok tehát a szorosoknál egyátaljában semmi 
ellentállásra nem találtak; mert azon csekély sánczolásokat, 
torlaszolásokat, melyeket Dembinski némely főbb szorosnál 
készíttetett, miután védőkkel megrakva nem voltak, könnyű 
szerrel széthányták s kiegyengették az orosz utászok. Dem- 
binski az Eperjestől nem messze fekvő Kapivár környékét 
kereste volt ki csatahelyül, hol az ellentállást megkisérli. De 
miután ő időközben lemondott, az új vezérek képtelenségnek 
tartották, az erők oly iszonyú aránytalansága mellett, komo- 
lyabb csatába ereszkedni. 

Paskevics, miután 19-kén Bártfára tette főhadi szállását 
s ott nyomban egy nagy kórházat alakíttatott, roppant előké- 
születeket tőn a nagy számúnak vélt magyar sereg megtá- 
madására, mely az előrenyomuló muszka hadosztályok előtt 
lassanként Demétére huzódott vissza. Egy erőszakolt kémlet 
Girált mellett eléggé elárulhatá ugyan seregünk csekély szá- 
mát; de az oroszok, jó hiszemmel-e, vagy áltatással? — bi- 

zonytalan, hatszor-hétszer annyinak adták ki az előttök lévő 
haderőt, mint a mekkora valóban volt. Paskevics jun. 22-kén 
szándékozott Deméte ellen támadást intézni, s e végett, 
21-kén, míg Kuprianow tábornok a 2-dik hadtest zömével 
Osikóig nyomult előre, más hadosztályok az Eperjesre ve- 
zető régi, elhagyott országúton, melyet utászai által gyorsan 
kiigazíttatott, a magyar sereg balszárnyának irányában vő- 


nek állást. Rüdiger pedig, kinek előhada 20-kán Héthársnál 


egy ott lévő csapatunkkal csatározott, 22-kén Kis-Szebenig 
és Sz.-Mihályig haladt a 3-dik hadtesttel, és ekként sere- 
günket hátmögül fenyegeté. Deméte vidéke különben elég 
kedvező helyzetet nyujthatott volna ugyan az ütközetre; ezt 
mindazáltal az erők oly nagy aránytalansága mellett elfo- 
gadni, őrültséggel határos tény lett volna. Vezéreink tehát, 
látván az oroszok készületeit, 22-kén hajnalban Eperjesre 
hátráltak, más nap pedig Lemesány mellett állapodának meg. 
Az oroszok ennél fogva 23-kán Eperjesre is ellentállás nélkül 
vonultak be. 

Úgy látszik, Paskevics most már maga is meggyőződött 
a vele szemben álló magyar erő csekélységéről, mert a helyett, 
hogy még ezentul is ütközettel akarta volna ezt megkinálni, 
csak Anrep tábornokot küldé egy 46 lovas századból és 24 
lövegből álló előhaddal annak üldözésére ; maga pedig kényel- 
megen intézé hadserege előre nyomulását. Anrep még 23-kán 
megtámadta a magyarok hátvédét Somosban. Több órai he- 
ves harcz fejlett ki, míg végre a mieink, a Tarczán átkelvén, 
szinte Lemesányba hátráltak. Veszteségünk néhány derék 
tiszt s 82 emberből állott. E harcz következtében Wysocki 
még azon éjjel elhagyta Lemesányt s 24-kén Kassára, más 
nap Forróra, 26-kán pedig Miskolczra vonult vissza. 

Paskevics az üresen hagyott Eperjesen, szintúgy Kassán 
is egy-egy kórházat rendeztetett be ; a jó fekvésű Alsó-Sebest 
pedig földsánczokkal erősítteté meg s őrséggel látta el, hogy 
eleség-szállitmányainak, melyekkel több ezer szekér szünetlen 
mozgásban volt a duklai nagy tárak és a sereg között, támasz- 


1849. Jun. 


1849. Jun. 


198 Kilenczedik könyv. A harcz julius közepéig. 


pontjául szolgáljon. Ezek védelmére különben Felső-Szvidnik 
és Sztropkó között is állott egy hadosztály. 

De az élelmi szereket nem egyedül galicziai táraiból ho- 
zatta a sereg után Paskevics. Gróf Zichy Ferencz még a betörés 
előtt megjelent az orosz táborban, mint osztrák császári biz- 
tos, ki a hadsereg élelméről gondoskodnék, a szükséges fu- 
varokat előállítaná, s általában közbenjáróúl szolgálna az 
orosz hadaknak a magyar hatóságokkal való érintkezéseiben 
Paskevics tehát, Zichyvel egyetértőleg, 25-kén, kassai fő hadi 
szállásáról rendeletet bocsáta a hadak parancsnokaihoz, mely 
szerint ezeknek engedelem adatott, élelmi szereket — kész 
pénzért, a lakosoktól is követelni. S mivel e vidéken hus 
könnyebben szerezhető, mint kenyér, a legénység kétszer- 
sültadagának fele ezentúl hussal, mihez az orosz katona egyéb- 
iránt szokva nem igen volt, lenne pótlandó. 

Az élelmi szereknek ezen, pénzért ugyan, de mégis 
kényszerített kiszolgáltatásánál sokkal súlyosabb volt az 
ország népére nézve az oroszoknak, kivált a kozákoknak 
megfékezhetetlen rablása, melyet semmi fegyelem, semmi 
szigor a parancsnokok részéről nem volt képes meggátolni. 
Legnagyobb pusztítást tettek az élelmi szerekben. Kiéhezett- 
ségök vagy falánkságuk oly szerfelett nagy volt, hogy a 
kerteket sáskák gyanánt földiglen kipusztították, az éretlen 
gyülmölcsöt, nyers veteményt egyenlő mohósággal emészt- 
vén fel. Ez volt aztán részben oka, hogy Paskevics oly szük- 
ségesnek látta az ispotályokról való gondoskodást; mert a 
betegségek, kivált a cholera, mit a hiányos élelmezés mel- 
lett a folytonos esőzés is nagy mértékben elősegített, rémítő 
módon kezdett köztök pusztítani. Naponként körülbelül 
ezer ember került kórházba. Junius 25-től julius 13-káig 
a három hadtestnél 14,500-ra ment a betegek száma; s 
azokon kivül, kik ezek közől elhaltak, a két ezret e 
napok alatt azoknak a száma is meghaladta, kik a zászló- 
aljaknál vesztek el. Cseodajeff tábornok, mint mindjárt 
elmondók leszünk, mintegy tiz ezernyi hadosztálylyal szál- 

lotta meg Debreczent, s már negyed napon 900-ra ment ott a 
holtak száma. 

Wysocki Miskolczon rendeletet vőn Kossuthtól, hogy 
azon tájon, valamely jó helyzetben, mindenkép ügyekezzék 
magát tartani; kevés napok alatt segedelmet fog neki kül- 
deni vagy a Komáromból levonuló főseregünkből, melynek 
Pestbuda felé való hátrálását az öszpontosítás végett ek- 
koron minden áron sürgette; vagy a Czegléd táján képe- 
zett újoncz hadakból. De mivel az oroszok Kassáról szinte 
Miskolcz felé nyomultak, Wysocki lehetetlennek látván az 
ellentállást, 27-kén Harsányra, 28-kán Mezőkövesdre, onnan 
pedig a következő napokban Kápolnán keresztül Hatvanba 
hátrált, hova julius 2-kán érkezett meg. És bizonyára, ha 
Eperjes vagy Kassa táján képtelennek érzé magát meg- 
állani az annyiszorta nagyobb erő előtt, holott akkor még 
jobbról Kazinczyt, balról a Felsővág és Garan táján mozgó 

Beniczkyt is magához vonhatá s erejét 17—18 ezerre , 


emelheté: most, midőn e mellék osztályoktól már egé- 
szen elvágatott, sőt a felvidéken szedett újonczok saját 
hadából is mindinkább szökdösének, úgyhogy ez, mely 
Eperjes táján még tizedfél ezret tőn, Miskolczon már 
nyolczadfél ezerre apadt, csak gondolnia is lehetetlen volt 
az ellenállásra. 

Ő e helyett, válaszul Kossuth levelére, különféle terve- 
ket külde hozzá, arról szólókat, hogy mit lehetne az orosz 
ellen kezdeni. E tervek egyike az volt, hogy torlaszoltatná, el 
Pestet a mennyire csak lehet, gyűjtené oda mind azokat, kik 
csak fegyvert foghatnak, s egy dühös torlaszharczban verné 
meg az oroszt, vagy temetné magát Pest romjai alá. 

Úgy látszik, érzé maga Wysocki is, hogy e tervet csak 
a kétségbeesés egy órája sugallhatá neki; s azért más terve- 
ket is terjesztett neki elő. Ha, úgymond, a kormányzó képes 
volna egy nagy tömegű felkelt népet, melynek legalább száz- 
ezer emberből kellene állni, a Zagyva táján egyesíteni, s egy 
hadtesttel, melyet Komáromból lehetne megindítani, az oro- 

szokat oldalban támadtatná meg, míg ő, a maga némileg szinte 
szaporítandó hadával s a felkelt néppel homlokban intézné a 
támadást: a süker nem lenne épen lehetetlen. Egy harmadik 
terve szerint, az ő hadát is Vetter altábornagy seregével kel- 
lene egyesíteni, mely aztán a Bácskába tört Jellasicsot meg- 
vervén s a Dunán átüzvén, Oláhországba, Moldvába törne be 
s onnan az orosz háta mögött készítene felkelést, vagy nyug- 
talanítaná s kényszerítené a határok felé visszatérni az orosz 
hadsereget. Egy negyedik tervében végre azt javallá, hogy 
rendeltetnék az ő hada is Komáromba, hogy a körül a ma- 
gyar hadsereg túlnyomó erővel támadhassa meg az osztráko- 
kat; ha ezek megveretnek, seregünk törjön be Ausztriába, 
keltse fel Bécset, Prágát, szólítsa fegyverre a nem rég meg- 
igázott Németországot ; e közben pedig Bem, seregével Erdélyt 
odahagyva, törjön be Lengyelországba, mely kétségkívül kész 
lesz azonnal felkelni az oroszok ellen. 

n Látni való, — mondja ezekre a jeles hadi iró, Rüstow, 
— hogy Wysocki végső javaslataiban nem rosz gondolatok 
rejlenek. Ezek alapeszméje ugyanis nem más, mint egyesítése 
az összes hadi erőnek, hogy az valamely irányban, s mindegy 
akár melyben, rettegést vigyen magával s az akkor még inga- 
dozó fejedelmi székek alól a talajt valamely ponton kirántsa. 
De nem tekintve, hogy mind ez most már későn volt, hiány- 
zék az alapfeltétel is, a magyar kormány sükeres hatalma, 
melynél fogva általában valamely ponton túlnyomó erőt gyűjt- 
hetett volna össze az ellenség ellenében. 

n És azon régi közmondás, hogy a tudósok az erdőt a 
sok fától többnyire nem látják, itt is eszünkbe jut. Kérdez- 
nünk kell itt ugyanis, vajjon Wysocki a maga feladatának, 
megoldására valóban nem tehetett semmi mást, mint folyton 
hátrálni? És itt a felelet épen nem oly igenlő, mint talán 
látszhatik. 

Arra, hogy valamely harcztéren kisértse meg az ellen- 
állást, Wysocki serege kétségkivül nagyon gyönge volt. De 
hogy az oroszokat aggodalomba s pedig nagy aggodalomba 

ejtse, az egyátaljában nem volt lehetetlen. Az orosz hadsereg- 
nek ugyanis egy hosszú, felette érzékeny farka volt, mely 
egész Galiczián keresztül nyult, melyet ott lehetett megcsipni, 
hol az ember akarta s melynek nem czirógató érintése. által 
az egész szörnyeteget minduntalan visszafordulásra lehetett 
volna kényszeríteni. 

nMár a mit eddig elbeszéltünk is, mutatja, mily lassan 
haladtak előre az oroszok (például Zmygrodtól Kassáig, tizen- 
két mérföldnyi útat nyolez nap alatt tettek meg), bár ellen- 
állásra sehol sem találtak. Számítsuk ki e szerint, mi eredmé- 
nye lett volna a legcsekélyebb ellenállásnak, azaz, a közle- 
kedési vonal megtámadásának. A tények után, melyek már 
részint közöltettek, részint még elbeszélendők, ezt könnyű 
megmondani. De ne higyje senki, hogy itt egy utólagos ité- 
szet áll szemeink előtt. Az orosz és különösen Paskevics had- 
viselési módja eléggé ismeretes volt, s kellett hogy azt legalább 
jellemző tulajdonságaiban ismerje minden katona, ki a hadi 
történetet egy kissé tanulmányozta. 

, És ehhez épen Wysockinál még más indokok is járul- 
tak, melyek benne a Galicziába való betörés gondolatát köny- 
nyen fölébreszthetik vala. 

, Wysocki maga lengyel volt, azok voltak alparancsnokai 
közől Bulharin és Idzikovski, a magyar szolgálatban lévő 
minden lengyel csapatok épen a feltiszai seregbe valának be- 
osztva. Ez bizonyára arra mutat, hogy az intézők gondoltak e 
seregnek Galicziába való betörésére. 

,Egy ily betörés Galicziába, vagy az oroszok közleke- 
dési vonalára való hatás, az egyetlen dolog volt, mit a magyar 
feltiszai sereg, gyöngesége mellett, a sükerre való kilátással s 
észszerűleg tehetett volna. Wysockinak, a helyett hogy Kas- 
sára s Miskolczra hátrált, Ungvárra, Munkácsra kell vala át- 
csapnia, hogy Kazinczyval egyesüljön; Munkácsról egy osz- 
tályt Galicziába küldhetett Stry felé, zömével pedig készen 
állhatott ismét Bártfára, Eperjesre, Kassára nyomulni, mihelyt 
az orosz hadsereg Kassától dél felé haladt. Bizonyosnak 

tarthatni, hogy ily munkálati módozat az oroszokat, kik kro- 
kodilszerűleg képtelenek voltak egy strategiai fordulatot vég- 
rehajtani, igen sokáig az éjszaki vármegyékben tartotta volna 
lekötve." ; 

Nem gondoljuk, hogy ilyféle terv most, az oroszok be- 
törése után a kormányzó elébe terjesztve, nem nyerte volna 
meg annak helyeslését. Kossuth a Galicziába törést még má- 
jusban sem igen látszék ellenzeni, midőn azt Dembinski, egé- 
szen más viszonyok közt s más czélból terjesztette elő. A mi- 
nisztertanács is csak azért ellenzé azt, mivel jámbor hitében 
még örömest ápolá magában azon véleményt, hogy az oroszok 
csak Galicziát fogják megszállni, alkalmat nyujtandók a bécsi 
kormánynak onnan minden erejét ellenünk fordítani; azt hit- 
ték, eszélytelenség volna betörésre ingerleni az oroszt, mi ta- 
lán nincs szándokában. Most azonban, miután ezen önáltatást, 
melybe magát a kormány erőnek erejével beringatta volt, a 
szomorú valóság oly kiméletlen kézzel szélesztette el, ilyféle 
tervet aligha nem helyeselt volna a különben is minden szal- 
maszálhoz kapkodó kormány. 

És valóban, mily kedvező eredményei lehettek volna 
egy ily terv végrehajtásának, kitűnik azokból, mik az orosz tá- 
borban történtek. Paskevicsban még ,a szörnyeteg farkának 
csipkedése" nélkül is komoly aggodalmak támadtak hadsere- 
gének élelmezése s egészségi állapota tekintetében. Az élelmi 
szerek reguisitiója kevés eredményt mutatott. A vidék nép- 
sége részint a kormány kiáltványai által az oroszoktól elret- 
tentve részint az előhadakban járó kozákok falánksága s rab- 
lásai által óvatossá téve, lehetőleg rejtegeté élelemszereit s 
elhajtá marháját. A tisztviselők, kiknek közbenjártával Zichy 
császári biztos az élelmi szerek előteremtésében fáradozék, 
magok is lehetőleg meghiúsítani ügyekeztek a reguisitió ered- 
ményeit. A Dukláról vont szállitmányok, bár a szekerek ezrei 
voltak mozgásban, annál nagyobb nehézségekkel jártak, 
mennél belebb hatolt a muszka sereg az országba. Kassán 
már csak egy héti élelemkészlete volt a legénységnek ; a lo- 

vaké pedig végkép elfogyott. A cholera is mind rémségeseb- 
ben pusztít vala a legénységben. 

Paskevics ennél fogva arra határozta magát, hogy a 
reguisitiók területének kiszélesítése végett is, a 2-dik és 3-dik 
hadtesttel Miskolcz tájára nyomul, mind addig ott veszteg- 
lendő, míg legalább is három hétre való élelemkészlete nem 
lesz felhalmozva ; a 4-dik hadtestet pedig Cseodajeff alatt To- 
kajon keresztül Debreczen felé küldje, különben is megfenyí- 
teni vágyván a ,rebellió ezen fészkét". Cseodajeff mindjárt 
27-kén megindult Hidas-Németire ; a másik két hadtest pedig 
a következő napon tétetett mozgásba Miskolcz felé. Junius 
utolsó napján a hadsereg nagyobb része Forró és Miskolcz 
közt volt elszállásolva; mert Paskevics itt nemcsak, mint mon- 
dók, élelmi szállitmányait, hanem Cseodajeff hadjáratának 
eredményeit is bevárni szándékozott. 

Cseodajeff előhada már 28-dikán elérte Tokajt. Köze- 
ledtére az ott lévő két honvédszázad, a hidat szétszedvén, 
két kis ágyujával kezdett tüzelni a túlparti oroszokra, kiknek 
nagyszámú lövegei azonban tizszeresen válaszolának; hidá- 
szai pedig nyomban hozzá fogtak a hidveréshez. Hogy ez 
minden nyugtalanítás nélkül folyhasson, egy kozákezred 
usztatva akart átvergődni a túlpartra s elűzni onnan a hon- 
védeket; és mivel a partok meredeksége miatt lovaikkal 
a vízbe nem mehettek, ezek nélkül s pedig meztelen, usztak 
át magok. A gyönge magyar őrség nem várta be őket, hanem 
Rakomazra hátrált, az oda vivő hosszú töltés számos hidját 
mind felégetvén maga után. Utközben négy újoncz, még sem 
be nem tanított, sem fel nem fegyverzett, kaszás és lándzsás 
honvédzászlóaljjal találkoztak, kik Debreczenből küldettek 
segélyökre, s most velök együtt Rakomazra, onnan utóbb 
Szolnokon át Czeglédre hátráltak. 

Mihelyt a hidak elkészültek, az orosz sereg mindjárt 
útra kelt Debreczenbe. Julius 3-kán a város tanácsa, érte- 
sűlvén közeledtökről, egy küldöttség által üzente meg vezé- 
röknek hódolatát. Cseodajeff még az nap beült a városba, 

s kiáltványban hirdeté hogy ezúttal még megkegyelmez 
lakosainak; de ha még egyszer felkelnének fejedelmök el- 
len, városuk földig rontatik, magok kard élére hányatnak. 
Cseodajeff a három napot, melyet a városban töltött, dere- 
kasan felhasználta reguisitióra. Midőn julius 6-kán a várost 
elhagyta, hogy ismét Tokajon keresztül a többi hadse- 
reghez csatlakozzék, egy végetlen szekérsor követte sere- 
gét, mely 30000 ember számára három héti élelmet szállí- 
tott Tokajba. 

Mialatt Cseodajeff Debreczenben tette látogatását, Sass 
tábornok, ki miután junius közepén Grabbe által Árvában fel- 
váltatott, még e hónap vége felé Kassa táján csatlakozott a 
fősereghez, — más felé tett kirándulást. Paskevics, értesülvén 
hogy az élelemgyűjtés Torna táján népfelkelés által gátolta- 
tik, a szállítmányok lefoglaltatnak, Sasst egy ezred kaukazi 
muzulmán néppel küldé azon vidékre a felkelők elrettentése 
s megfenyitése végett. 

Az orosz hadak mintegy tíz napig veszteglének Miskolcz 
vidékén. E megállapodásuk úgy a fővárosi, mint a vidéki kö- 
zönségben olyféle gyanításoknak s kósza híréknek lőn forrá- 
sává, mintha az osztrák és orosz hadak vezérei közt megha- 
sonlás támadt volna. Volt nem egy vérmes könnyenhivő, ki 
már arról is álmodozék, hogy e meghasonlás következtében 
az orosz nem is segítendi többé az osztrákot. Képzeletök sem 
lévén a muszka sereg élelmezésének nehézségeiről, meg nem 
foghatták miért nem vonul: Paskevics a fővárosba, s nem tud- 
tak e ténynek más magyarázatot adni mint a meghasonlást, 
vagy más rejtett czélokat. Mert mások meg olyféléket beszé- 
lének, mintha az orosz eddigelé csak színlelte volna a barát- 
ságot Ausztria iránt, hogy annak álczája alatt seregeit behoz- 
hassa; most pedig már czélját érvén, fegyverét az osztrák 
ellen fordítandja. A népet e véleményében megerősité az is, 
hogy az orosz és osztrák tisztek közt egyátaljában nem léte- 
zett barátságos viszony; sőt nem egyszer vala hallható a 
muszkák által megszállt vidékeken, hogy tisztjeik az osztrá- 

kokat gúnyolják, gyalázzák; hol osztrák tisztekkel érintke- 
zésbe jöttek, azokat megveték, s velök nem társalogtak. Ez 
pedig annál feltünőbb vala, minthogy a muszkák a magyar 
fogolytisztek s maga a nép iránt is inkább rokon-, mint 
ellenszenvet mutattak. Eleinte, midőn még Bártfa s Kassa 
közt haladtak előre, és azt hitték, hogy a velök szemben 
lévő magyar hadak száma mintegy 60.000, s azokat magok 
előtt mégis minden ütközet nélkül hátrálni tapasztalák, elég- 
szer lehetett ugyan ajkaikról gyalázó szavakat hallani a 
gyáva rebellisek"-ről, kik előttök megállni sem mernek. 
Mihelyt azonban meggyőződtek, hogy e velök szemben lévő 
magyar hadak száma alig megy többre, mint az ő egy-egy 
hadtestök előhada; s azon apró csatározásokból, melyek elő- 
hadaik s a mi hátvédünk közt történtek, tapasztalták is, 
hogy nem a bátorság, hanem a kellő szám hiánya okozza 
hátrálásukat: egészen megváltozott véleményök s indula- 
tuk a magyarok iránt. A magyar foglyokkal embersége- 
sen bántak, a fogoly tisztekkel örömest és barátságosan 
társalogtak; a magyar pénzjegyeket, mind a mellett is hogy 
azok a Feldunánál Haynau, az általok megszállott vidéke- 
ken Zichy Ferencz császári biztos által eltiltattak s for- 
galmon kivül helyeztettek, — nemcsak elfogadák s értök 
a felváltásnál aranyokat s ezüst rubeleket adtak; hanem 
gyakran osztrák bankjegyek helyett is magyar papirpénzt 
kivántak. 

A rokonszenv és becsülés, melyet az oroszok a magyar 
fogoly tisztek iránt tanúsítottak, könnyen megfejthető ugyan 
azon lélektani hatásból, melyet a bebizonyított vitézség, nyert 
győzedelmek a katonára gyakorolni szoktak, s ennek okát 
nem szükség valamely rejtett politikai ezélzatokban keresni. 
Hasonló módon fejthetni meg azon lenézést s megvetést is, 
melyet az oroszok az elébb annyiszor megvert osztrák katonák 
iránt árultak el, s viszont az osztrákoknak a szégyenérzetből 
eredt idegenségét a megmentésökre jött muszkáktól; s e miatt 
szinte nem szükség meghasonlást föltenni a szövetségesek közt. 

Kétségtelen azonban, hogy a két tábor tisztei közt már ekkor 
nagy ellenszenv létezett, mi utóbb valóságos gyűlöletté fejlett 
ki, melynek az orosz tisztek számtalan kézzelfogható bizo- 
nyítványait adták. ; 

A magyar ember mindazáltal mind eme gyűlöletben, 
melynek sok ízben tanúja volt, mind ama rokonszenvben, me- 
lyet maga s fogoly honfitársai irányában tapasztalt, — mert 
óhajtá s nagy örömmel látta volna azokat, politikai irányzato- 
kat s czélzatokat szeret vala látni, melyeket az orosz hadak 
utasításul hoztak volna magokkal előljáróiktól. És innen szár- 
maztak aztán ama különféle gyanítások és soknál is több ba- 
dar beszédek, melyek Oroszországnak a színleg barátságos 
interventió palástja alá rejtett messzeható politikai czélzatairól 
oly szélesen elterjedtek a nagy közönségben. Innen eredt az 
is, hogy a nép, kivált hol az orosz tisztekkel érintkezésbe jött, 
mindinkább elveszté félelmét a muszkáktól, s azon nagy nép- 
felkelési tervek, melyeket a kormány elébb Debreczenből, s 
újabban a fővárosból birdetett, kevés kivétellel mindenütt 
füstbe mentek. 

Midőn ugyanis az oroszok betörése Sárosba és Szepesbe, 
s előnyomulása Miskolcz felé —, Erdélyben pedig a borgó- 
prundi, töresvári és vöröstoronyi megerősített szorosok meg- 
vétele Budapestre hírül érkezett, bár az interventió valószi- 
nűségéről már majdnem két hónap óta folyt a szóbeszéd : a 
kormányt, mely a múlt hetekben oly könnyelműnek, gondta- 
lannak látszék lenni, mintha a legbékésebb jövőnek örvend- 
hetne, annál nagyobb aggodalom szállotta meg, mert a muszka 
betöréssel ugyanazon időben érkezett a fővárosba a. szeren- 
csétlen peredi ütközetek híre. Feldunai hadseregünk volt 
magköve összes haderőnknek ; ez nyerte az aprili hadjáratban 
ama szép győzedelmeket; ez volt gyakorlottságra, vitézségre 
és számra nézve egyaránt legerősebb hadseregünk: ebben 
volt tehát minden bizodalma, hogy az osztrákokat újabban 
is megvervén, hasonló szerencsével álland szembe a musz- 
kákkal is; ennek megveretése az osztrákok által a szép re- 

ményvárakat egyszerre lerontotta ; az orosz seregek hatalmát 
kétszeresen ijesztő színben tűntette fel a valahára tisztábban 
látni kezdő szemek előtt. 

E veszélyt a kormány a junius 27-kén kibocsátott szó- 
zatában adá a nemzet tudtára, figyelmeztetvén ezt, hogy az 
ügyek oly fordulatot vettek, melynek következtében a hazát 
rendes eszközökkel megmenteni már lehetetlen. Kijelenti 
azonban, hogy a veszély csak akkor válnék halálossá, ha a 
nemzet magát gyáván elhagyná; mert a ki magán nem segít, 
azt az isten sem segíti. Ha ellenben a nép hazájának, család- 
jának, szabadságának bátor, elhatározott védelmére felkél: 
elég erős arra, hogy boszúló karjai alatt elhulljanak ellensé- 
gei. Tudtára adta tehát, hogy az oroszok Galicziából a felső 
megyékbe, Bukovinából és Oláhországból Erdélybe nagy 
erővel betörtek; hogy az erdélyi oláhok, újra felizgatva, is- 
mét fegyvert fogtak; hogy az ausztriai császár, minden erejét 
összeszedve, a Feldunánál ismét előrenyomul. És miután egy- 
szersmind azt is kijelentette, hogy a nemzet Európa egyéb 
népeitől semmi segélyt nem várhatván, egyedül csak a maga 
erejére kénytelen támaszkodni: a népet újonnan sürgetve 
szólitá fel hogy, ha szabadságát, függetlenségét elveszteni 
nem akarja, itt az idő, midőn tömegesen kell fölkelnie a ha- 
zába tört ellenségek visszaverésére. E végre kihirdette a fel- 
kelés szabályait, melyeknek megtartását különösen a felvi- 
déki megyék lakosainak kötötte szívére. A közoktatási mi- 
niszter pedig a lelkészekhez s néptanítókhoz külön bocsátott 
egy felszólítást, buzdítván őket, hogy híveik élére állván, le- 
gyenek a hazának Capistrán Jánosai s elszántan vezessék a 
népet az élethalál harczra. 

E felkelésnek, hogy eredménye legyen, első s lényeges 
feltétele volt volna, hogy az egyetemesen, mindenütt egyszerre 
történjék; itt százezernyi tömegek állják útját az ellenségnek, 
amott több egyes helységek lakosai nyomják el a kisebb csa- 
patokban szétoszlott ellenséget, foglalják le és semmisítsék 
meg élelmi szállitmányait. Meg kell azonban vallani, hogy ez 

a kétségbeesés szabálya volt, végveszélyt hozható egyes vidé- 
kekre, ha nagy ügyességgel nem hajtatik végre. A kormány 
azonban csak a szónál marad, magára a népre hagyván, fo- 
ganatosítsa mint tudja, a kihirdetett szabályokat, a helyett 
hogy népszerű, elszánt, s főképen ügyes férfiakat is rendelt 
volna ki a felkelés szervezésére s vezérletére. S ez volt leg- 
inkább oka, hogy a nép, kevés kivétellel, sehol sem mozgott; 
a hol pedig történt is valami, mint, például, Torna vidékén, 
az oly csekély erővel s ügyetlenül intéztetett, hogy néhány 
kozák szotnya, vagy más lovas század is képessé lőn a felke- 
lést elfojtani. Egy két ilyetén példa elég volt aztán óvatossá 
tenni a népet, megzsibbasztani tetterejét. És, miután a. kor- 
mány részéről igen kevés történt arra, hogy a felkelés czél- 
szerűleg foganatosíttassék, helyesen cselekedett a nép, hogy 
szórványos, apróbb felkelések által oly veszélyt s pusztulást 
nem vont magára, minő, például, Losonczot érte. 

Azon mulasztásokat is, melyekért a kormány diplomatiai 
működése tekintetében méltán megróható, egy nyilatkozvány- 
nyal akarta most helyrehozni. E mulasztásoknak, miknél 
fogva mind a külföldi közvélemény megnyerésére, mind a 
hatalmaknak ügyünk iránti érdekeltetésére általában igen 
kevés gond fordíttaték; az lett eredménye, hogy újabb idő- 
ben a kormánynak nem volt kielégítő tudósítása a nyugoti 
hatalmak politikájáról az orosz interventió tekintetében; — 
a kormánynak, mondom, mert Kossuth, ha vett is ügynö- 
keinktől eziránt némi tudósításokat, azokat még a minisz- 
terek előtt is rejtegeté, mintha attól tartott volna, hogy eljá- 
rását még ezek is helytelenítendik s őt cserben hagyand- 
ják, ha egész nagyságában feltárja szemök előtt a veszélyt, 
mely a hazát fenyegeti 1). Így állván e dolgok, a minisz- 


1) Ime erre egy példa, Dembinski, mint említők, május vége felé enge- 
delmet kért a kormánytól betörhetni Galicziába. Előterjesztését Kossuth 
teljes miniszter-tanácsban tárgyaltatá, felszólítván a kormány minden 
tagját, mondanák meg ez iránt egyenként véleményöket. A közoktatási 
miniszterre kerülvén a sor, kinek addiglan az orosz interventióra vonat- 

terium azon reménybe ringatá be magát, hogy az európai ha- 
talmaknak, saját érdeköknél fogva is, lehetetlen megenged- 
niök a fegyveres interventiót Magyarországban, s az ellen, 
az európai súlyegyen fentartása végett s egy ilyféle inter- 
ventiónak a keleti kérdésre gyakorlandó nagy hatása tekin- 
tetében, kétségkivül tiltakozni fognak. Most ellenben, miután 
az orosz roppant hadserege az országban volt, hadainkkal 
többször összecsapott s mind inkább közeledék a főváros 
felé: a csalatkozás keserű érzelmével s a kétségbeesés egy 
nemével kényteleníttetett meggyőződni, hogy Európa népei- 
ben s kormányaiban semminemű, még erkölcsi segélyre sem 
számolhat. Egy szózatot intézett tehát Európa népeihez, 
melyben a maga érzeményeit s véleményét, melyeket az 
orosz betörés és az azt nem gátló európai hatalmak eljá- 
rása benne ébresztett, világosan kifejezi. Nem egyéb e szózat, 
mint a kétségbeeső vészkiáltása, s keserű átka a szabadság 
ügyét elhagyott kormányokra. A többi Európától azonban, 
kivált ez időtől fogva, annyira el valánk zárva a bennünket 
minden felől körülfogott, több mint negyedfél százezernyi el- 
lenséges hadak által, hogy a szózat át sem hatott az ország 
határain. 

Paskevics részint a reguisitiókból, részint a Galicziából 
intézett szállitásokból julius első tizedének végén, hadserege 
számára, összegyűjtve látván a három héti élelem-készletet ; 
s értesülvén azon előnyökről is, melyeket az osztrák hadak a 


kozó hiteles adat nem jutott tudomására, ki külföldi ügynökeink tudósitá- 
sait soha sem látta, oly értelemben szólott, hogy ő a kitűzött kérdésre 
nézve mind addig nem mondhat határozott véleményt, míg egész hiteles- 
séggel nincs értesülve az orosz interventióról. Mert ha az interventió azon 
alakban volna eddigelé elhatározva, hogy a muszkák csak Galicziát száll- 
ják meg: hibának tartaná, őket egy Galicziába intézendő betöréssel inge- 
relni; míg ellenben, ha az orosz betörése Magyarországba bizonyos, nincs 
mi gátolja Dembinski ez esetben ajánlható hadjáratát. Kéri tehát a kor- 
mányzót, tárná fel ez iránti adatait, vagy legalább nyilatkoznék, bizonyos-e 
az oroszok betörése az országba. Kossuth erre a teljes tanácsban azt felelte, 
hogy azt ő maga sem tudja hitelesen. 
Horváth M. A függetlenségi harcz tört. III, 7 " 14 

magyarok felett a Feldunánál nyertek, melyek következtében 
valószinűvé lett, hogy Görgey nem sokára kénytelen leend 
Komárom tájáról a főváros felé hátrálni: julius 9-kén Mis- 
kolezról Gyöngyös felé tette mozgásba hadseregét, hogy a le- 
vonuló magyar sereget két tűz közé fogja. 

A Miskolcz-hatvani vonalon nem létezett többé magyar 
haderő; mert Wysocki Hatvanból már jul. 6-kán Czeglédre 
csapott át, hogy ott a 10-dik hadtesttel egyesüljön, melyet 
Kossuth ott az újdon felállított zászlóaljakból, s a Tiszántúl 
szétszórt apró őrségi csapatokból, a vele megint kibékült Per- 
ezel vezérlete alatt alkotott, s mely Wysocki hadainak hozzá- 
csatlakoztával mintegy 20, a hónap közepéig pedig 30 ezerre 
növekedett. Az oroszok tehát az egész Miskolcz-hatvani vona-. 
lon nem találtak ellentállásra. Julius közepén az orosz sereg 
Hatvan és Mezőkövesd közt állott. Egy osztály átcsapott Po- 
roszló felé, hol azonban a hídat őrség nélkül találta. Egy más 
osztályt Paskevics Gödöllőn keresztül Pest felé küldött, hogy 
összeköttetést keressen az osztrák fő sereggel. Ezen osztály 
Adlerberg tábornok alatt, már julius 12-kén, minden ellentál- 
lás nélkül bevonult Pestre, honnan aztán hamar kapcsolatba 
lépett Haynaunak Buda felé nyomuló előhadával. 

A tudósítások, melyeket Paskevics e napokban Haynau- 
tól vett, mind valószinűbbnek álliták, hogy Görgey, a Duna 
jobb partján Komáromnál egészen be lévén kerítve, e folyam 
bal partján fog Pest felé vonulni. Paskevics azonban még 
azon eshetőséget is számításba vette, ha Görgey, — mint a na- 
gyító hír szárnyalt, — a maga hatvan ezernyi seregével nem 
Vácz felé Pestre, hanem Putnok felé Kassára intézné menetét. 
Nehogy tehát, ha ez megvalósulna, összeköttetései Galicziával 
megszakasztassanak, élelemszálliítmányai elfogassanak; me- 
lyeket egyébiránt, a Mármarosban, mint tudósíttaték, szinte 
mozogni kezdő Kazinczy hadosztálya is veszélyeztethetne: 
Miskolezról a Kassa bártfai vonalra mintegy 8—10 ezernyi 
hadosztályt küldött vissza; e felett pedig az eddig Galicziában 
maradt Sacken tábornok szinte tiz ezernyi tartalékhadát is 

ugyanazon vonal megszállására rendelte. Sacken helyét végre 
Galicziában a 80 századból s mintegy 14000 főből álló dra- 
gonyos hadosztály foglalta el. Ekként aztán mind az élelmi 
szállítmányok biztosítva, mind Görgey elfogadására megtéve 
lettek az intézkedések, ha ő Komáromot elhagyná s a Tisza 
felé venné útját. 

De idcje már, hogy elbeszélésünk azon eseményekre 
térjen vissza, melyek a szerencsétlen peredi ütközetek után a 
Vágnál s a Feldunánál, Komárom körül történtek. 

HARMADIK FEJEZET. 


A Győr és Komárom körüli harczok. 


A váratlan bal szerencsének, mely hadainkat a Vág vo- 
nalán érte, miként az elbeszélt részletekből láttuk, egyedül az 
volt az oka, hogy, bár a Feldunánál mintegy 62,000-re ment 
seregünk száma, az egyes hadtestek s hadosztályok egymástól 
oly messze szórattak szét, miszerint azok, midőn egyenként 
harczba vezettettek, mindig kétszer annyi ellenséggel állának 
szemben. Az ellenséges haderő Pered körül junius 21-kén 
Wohigemuth 18,000-nyi, és Paniutin 12,000-nyi hadtestéből, 
tehát 30,000 emberből állott, míg a mi 2-dik és 3-dik hadtes- 
tünk — miután a szeredi híd az ellenség által elrontatván, 
az 1-ső hadtest tétlen maradt, — összesen csak 17—18,000-re 
ment. A harczosok számának ily aránytalansága mellett a két 
félen, ha egyebeket — például, a harcztér nehézségeit, alve- 
zéreink gyöngeségét — nem veszünk is tekintetbe, az ütkö- 
zetnek el kellett veszni. 

Görgey e szerencsétlen ütközetből három tanulságot me- 
ríthetett: az egyiket, hogy csak minden erejének öszpontosí- 
tása által nyerhet előnyt az ellenségen; a másikat, hogy az el- 
lenség erejének nagyobb fele nincs a Vágnál, tehát más felől, 
a Duna jobb partján készül reánk csapást mérni; a harmadi- 
kat, hogy a harcztértől 7—8 mérföldnyi távolságban intézkedő, 

s ennél fogva sem a harcztér viszonyait nem ismerő, sem a 1819. Jun. 
rögtön fejlődő körülményeket, mig mégis gyakran elhatáro- 
zók, nem tudható középponti hadmunkálati iroda fonák vagy 
hiányos rendelkezései veszélybe döntik az országot. 

Ő mindazáltal e tapasztalatokból nem tudott vagy nem 
akart bölcsebbé, óvatosabbá lenni. Mi különösen az első és 
második tanulságot illeti: nem tekintve is azt, hogy saját ha- 
zánkban folyván a harcz, bőséges tudósításokat kaphatott ar- 
ról, hol s mennyi ellenséges erő létezik, egyedüla 21-kén lefolyt 
ütközetből világosan láthatá, hogy a Vágvonalon az ellenség- 
nek nincs más ereje, mint a Wohlgemuth-féle 4-dik hadtest 
s Paniutin orosz hadosztálya; hogy, továbbá a Csalóközben 
a Csorics-féle2-dik hadtestből legfeljebb két dandár van még 
jelen; mert különben az ütközet második napján bizonyosan 
nem mulasztottaívolna el nagyobb erővel megtámadni a mieink- 
nek hátrálási vonalul szolgáló aszódi hidat, melynek megvétele 
által teljesen tönkre teheti az erre hátrált 2-dik hadtestünket. 
Ebből pedig önként folyt a következtetés, hogy az 1-ső és 
3-dik osztrák hadtestnek egészen, s a 2-dik nagyobb részének 
is a Duna jobb partján kell már jelenleg állnia; minél fogva, 
rövid idő múlva, ott várható az osztrákok támadása, s ha ez 
bekövetkezik mielőtt maga is ott öszpontosítaná hadainkat, 
a Győrnél lévő 7-dik hadtestünk s a Marczaltőnél táborozó 
Kmety hadosztálya nagy veszélynek van kitéve. 

Ezen, öntapasztalatából meríthetett tanulsághoz járultak . 
a peredi ütközet után az ellenség mozdulatairól vett tudósitá- 
sok is, melyek egyhangúlag bizonyíták, hogy a szövetséges 
osztrák-orosz hadak nemcsak hogy nem szándékoznak kierő- 
szakolni az átkelést a Vágon; hanem mindjárt a peredi ütkö- 
zetre következett napon a Vágtól Pozsony felé huzódnak 
vissza, csak egy pár dandárt hagyván a Vágnál s a Csalóköz- 
ben, kétségkívül ezt sem más okból, mint hogy mozdulataikat 
előttünk palástolják. 

És valóban úgy is volt. Haynau, tudván, mily késleltetést 
és huzavonást tapasztalt előde, Welden, az oroszok részéről, 

midőn május közepén velök egyesűlve akart Buda felmenté- 
sére intézni hadjáratot, s ebből nem különben mint az azóta 
felmerült tényekből világosan látván, hogy az oroszok oly 
módon szándékoznak viselni a háborút, hogy Magyarország 
megigázásának dicsősége főleg az övék legyen: mindjárt a 
fővezérlet átvétele után elhatározta magát, hogy a Duna jobb 
partján intézendi a hadjáratot. Ebből nem csak azon előnyt 
látá hárulni az osztrák hadseregre, hogy az oroszoktól függet- 
lenül működhetik; hanem azt is, hogy rövidebb úton, köny- 
nyebben s hamarább eljuthat Budapestre. Ő tehát az öszpon- 
tosítást a Duna jobb partján elhatározván, csak azért késett 
azt elébb foganatba venni, mivel az oroszokkal kötött szerző- 
dés szerint a munkálatoknak mind a két hadseregnél csak 
junius 17-kén kell vala kezdődniök. Egyébiránt érdekében is 
feküdt mind a muszkákat, mind a magyarokat mennél tovább 
azon áltatásban tartania, hogy a Duna bal partján szándéko- 
zik megindítani a hadjáratot. A jobb parton való öszpontosu- 
lásra mindazáltal már 18-dikán kiadta a parancsot; s 19-kén 
mind Wohlgemuth a Vágnál, mind Csorics a Csalóközben 


. meg is kezdték e szerint mozdulataikat. Ez volt oka, hogy a 


20-kai ütközetben Perednél csak két dandár, a Csalóközben 
pedig Nyárasdnál s Aszódnál csak egy dandár vett részt a 
harczban. És Wohlgemuth, csak e nap éjjelén vonta vissza 
a Pozsony felé már útban volt dandárait s pontosítá azokat 
össze Pered táján. Csorics pedig csak azért mulasztá el na- 
gyobb erővel megtámadni az aszódi hídat, mivel már megin- 
dított s messze járó többi hadosztályait magához nem huz- 
hatta. És mihelyt a 21-kén Perednél harczolt hadak fáradal- 
maikat kissé kipihenték, mindjárt ismét megkezdték félbesza- 
kasztott mozdulataikat részint Pozsony felé a vasuton, részint 
Somorja felé a Csalóközben, hol aztán 24-kén három gőzhajó 
szállítá át őket a Duna jobb partjára. 26-kán már az egész 
osztrák fő hadsereg Paniutin osztályával együtt a jobb parton 
állott, és csak két dandár maradt a Vágvonalon és Csalóköz- 

ben, Potté Farkasd és Szered közt a Vágnál, Liebleré a Csa- 
lóközben, Vásárut vidékén. 

E mozdulatok kezdetéről már 22-kén, legkésőbb 23-kán 
kellett némi tudósításokat vennie Görgeynek. Ő ugyan azt 
állítja emlékirataiban, hogy azon körülmény, mi szerint Nagy- 
Sándor a két napi ütközetben a harcztéren meg nem jelent, 
azon gondolatra vitte őt, hogy nagy haderő áll vele szemben s 
tán a tájon öszpontosítja fő erejét az ellenség. De ha ez nem 
utólagos. mentség, úgy mindenesetre menthetetlen gondatlan- 
ság egy fővezérben, hogy még a szenvedett csapások után sem 
ügyekezett hiteles tudósításokat nyerni az ellenség mozdula- 
tairól, holott e jó érzelmű, magyar lakosságú vidéken csak 
akarnia kellett, hogy a legrészletesb tudósítások érkezzenek 
hozzá az ellenség minden mozdulatairól s erejéről. 

De vett is ő már 22-kén, ha, gondatlansága miatt, nem 
is kimerítő, de bizonyára elégséges tudósítást a végre, hogy 
meggyőződhessék, miképen tévedt, ha eddig azt hitte, hogy 
Haynau Szered táján öszpontosítja erejét. Miután ugyanis a 
. 2-dik hadtestnek az ütközetből megfutott s a Gutával szem- 
közt lévő mocsáros folyamszögbe, melyet a Vág és az érsek- 
újvári Duna képez, menekült néhány zászlóalját a Csalóközbe 
áttétette, még az nap Tót-Megyerre ment, hol Leiningen had- 
teste táborozék, mióta Negyednél a Vágon átvonult. Itt érte- 
sült, hogy Szerednél már a megelőző napon is alig volt né- 
hány század ellenség s Nagy-Sándor csak azért mulasztá el 
az átkelést s az előnyomulást a harcztérre, mivel az ellenség 
onnan elvonulván, a hídat elrontotta, s kevés tevékenységet 
fejtett ki abban, hogy az átkelést valamely módon lehetővé 
tegye. 

És mind e mellett is daczára a keserű tapasztalatnak, 
hogy a Vágnál szenvedett vereségek egyedül onnan származ- 
tak, hogy hadseregünk nem volt öszpontosítva; és daczára a 
vett s még bőségesebben vehető hiteles tudósitásoknak, mi- 
szerint az ellenség nem hogy öszpontosulna a Vágnál, hanem 
attól inkább elvonul: vajjon miféle rendeleteket bocsátott ki 

a hadsereg felállítása tekintetében? Nagy-Sándor hadtestét 
régi állomásán marasztá Mocsonokon; a 3-dik hadtestnek, 
Leiningen alatt, Tót-Megyert és Tarkoskeddet tűzte tanyául ; 
a 2-dikat Gutánál hagyá, hogy kúszáltsága után ott rendez- 
kedjék ; a 8-dikat, Kosztolányi alatt, a Csalóközben helyezte 
el, hogy az ellenséget szemmel tartsa. Görgey Armin és 
Horváth mozgó csapatait, melyek létszáma összesen mintegy 
öt ezerre ment, azontúl is minden szükség nélkül a bánya- 
városokban s Nyitra megyében hagyá kalandozni, hol semmi 
ellenség sem volt, s hol, ha az oroszok arra jőnének, e cse- 
kély erő őket úgy sem fogná feltartóztathatni. A végre pedig, 
hogy e tájak is szemmel tartassanak, egy pár mozgó század 
is elég leend vala. A Duna jobb partján a 7-dik hadtest to- 
vábbra is a győri elsánczolt táborban, Kmety hadosztálya 
végre Marczaltőnél hagyatott. Mind a mellett is tehát, hogy 
eddigi baleseteinknek oka főleg a hadsereg szétdaraboltságá- 
ban feküdt, megint 15—20 mérföldnyi téren szórta szét ha- 
dainkat, s pedig oly módon, hogy tényleges összeköttetésben, 
miszerint megtámadtatás esetében egymást megsegíthessék, a 
Vágnál csak az 1-ső és 3-dik, a Csalóközben a már igen gyönge 
2-dik és 8-dik hadtest maradt csak egymással; a vági és csaló- 
közi két-két hadtest, — mivel a negyedi híd lerontatott, csak 
Komáromon keresztül, tehát két-három napi út által jöhetett 
egymással kapcsolatba. 

Görgey a sereg ezen felállítását azzal indokolja, hogy 
nem volt elégséges tudósítása az ellenség mozdulatairól s még 
mindig azt hitte, hogy az ellenség nagy tömegei mozognak 
Galgócz, Lipótvár táján. E bizonytalanságból ő egy pár kém 
kiküldése által 24, legfölebb két annyi óra alatt mindenesetre 
kivergődhetett volna. A helyett azonban, hogy ezt cselekedné, 
s mi fővezérnél, ha sükert akar, minden körülmények közt 
mulaszthatlan, az ellenség mozdulatairól magának minden 
más előtt elégséges értesűlést szerzett volna, jun. 23-kán, a 
tábort megint odahagyva, Tatára a középponti hadműveleti 

iroda székhelyére, onnan pedig más nap Pestre utazott, 
mintha semmi teendője sem lett volna a táborban. 

Pestre, hol egész 27-kéig időzék, a hadügyminiszteri 
rendes foglalkodásokon kivül, miket azonban státustitkára is 
elvégezhetett, semmi fontosabb ügy, hanemha az hozta Gör- 
geyt, hogy különféle: mellékes okokkal, — minő volt, például 
az, hogy a kormány mind eddig elmulasztá felszállítani az 
igért újonczokat stb. — mentse ki a menthetetlen balese- 
ményeket. Kossuth, kiben ezek méltán nagy aggodalmakat 
ébresztének, minden módon sürgeté a hadak öszpontositását. 
Ő azt kivánta, hagyassék Komáromnál 24—25 ezer ember az 
elsánczolt táborban; a többi, körülbelül 35 ezerrel vonuljon 
le Görgey Budán keresztül a Mátrához, s ott egyesűlvén a 
Wysocki-féle 9-dik, s a Czeglédnél újdon képezett, mintegy 
20,000-nyi 10-dik hadtesttel; s mig Klapka Komáromnál az 
osztrákokat foglalja el, ő, Görgey, ezen öszpontosított erővel 
a muszkákat támadja meg. De Görgey ezen eszmét nem he- 
lyeselte. Ő úgy okoskodék, hogy minden rendelkezésre álló 
erőt az osztrákok ellen kell fordítani, ezekre kell csapást 
"mérni csapás után. E végett pedig ne csak a feldunai sereg 
maradjon Komáromnál ; hanem, ha csak lehet, Wysocki had- 
teste, vagy a czeglédi tábor egy része is mennél elébb szállít- 
tassék fel. Ezeknek szükségét ő a 26-kán tartott miniszteri 
tanácsban is fejtegette; s felhívá egyszersmind a kormányt, 
ne rejtegesse a veszélyt a nemzet előtt, hanem azt vele egész 
nagyságában tudassa, hogy élethalál harczra készüljön. Szó- 
lott végre még arról is, miképen a kormánynak magának is 
legezélszerűbb lenne Komáromba, a fősereghez mennie. Most, 
úgymond, legközelebb csak egy a teendő, az, hogy az osztrák 
hadat Komáromnál megverjük ; ha ez sikerűl, ám foglalja el 
az orosz bár az. ország felét, s magát a fővárost is, nincs el- 
veszve a nemzet. Ha azonban minden erőt az osztrák ellen 
akarunk kifejteni, igen valószinű, hogy az oroszok nem $0- 
kára bevonulnak a fővárosba. A kormány a fő seregnél lesz a 

legbiztosabb helyen; s ott időzve fogja csak bebizonyítani, 
hogy mindenre kész a nemzet megmentéséért. 

A kormány, látván, hogy az osztrák fősereg a Felduná- 
nál, a muszka derékhad a Feltiszánál, mint két óriási hullám 
hömpölyög a főváros felé, s ha egyesülésök előtt valamelyik 
meg nem töretik s vissza nem nyomatik, múlhatatlanul elbo- 
rítják a nemzetet, — mint már régóta, úgy most is csak a 
seregek öszpontositását sürgeté, történjék az bármely olda- 
lon. Ha Görgey katonai szempontból is hasznosabbnak látja, 
a minthogy politikai szempontból csakugyan kivánatosb, hogy 
az öszpontosítás Komáromnál történjék: nincs semmi ellen- 
vetése, csak hogy valóban megtörténjék, s ne szórassanak 
szét a hadtestek, mint a lefolyt szerencsétlen vági ütközetek- 
nél. E tekintetben tehát nemcsak megegyezett vele, de úgy 
a kormányzó, mint a miniszterek sürgették is őt az öszponto- 
sított erővel való működésre, minek elmulasztása okozta ama 
baleseményeket. 

. Helyesnek látszék azis, hogy a nemzet egész nyiltság- 
gal tudósíttassék a veszély nagyságáról. S ennek következté- 
ben tétetett közzé mindjárt a következő napon a fentebb em- 
lített szózat a nemzethez s Európa népeihez. Görgey harmadik 
indítványát azonban, hogy a kormány Komáromba tegye át 
székhelyét s osztozzék sorsban a fősereggel, lehetetlen volt 
Kossuthnak s a minisztereknek komoly szó gyanánt fogadniok. 
A kormánynak Komáromba zárkóznia, annyi volt volna, mint 
egyszerre megakasztania a további hadi készületeket, a most 
épen erélylyel intézett seregszaporítást, lőszerek stb. készítte- 
tését; mint felhagyni a papirpénzjegyek készítésének folyta- 
tásával, vagy, ha ezeket Komáromban is lehetett volna készi- 
teni, a teljes elzáratás esetében megfosztani minden többi ha- 
dainkat Erdélyben, a bánságban s Bácskában a szükséges 
költségtől; annyi, mint különben is lehangolni, szétoszlatni a 
többi, mintegy százezernyi hadainkat, — szóval, feladni a 
nemzet ügyét, azon egy dicsőségért hogy, legjobb esetben, 
másodszor is megvertük az osztrák hadsereget, a nélkül azon- 

ban, hogy ennek következtében a haza meg legyen mentve. 
A kormány ezt nem tekinthette másnak mint, hogy Görgey, 
ezen indítványa által, egy oldaldöfést akart intézni az általa 
úton útfélen félénknek, gyávának gúnyolt Kossuth személye 
ellen; s mint rosz akaratból származott éretlen eszmét, figyel- 
mére is alig méltatva, kevés szóval visszautasította, figyel- 
meztetvén Görgeyt, hogy ha a hadseregnél is mindenki oly 
buzgón teljesíti kötelességét, mint a kormány a maga köré- 
ben, úgy még nem lehet elveszettnek tekinteni a hazát. 

: Görgey, e minisztertanács után, junius 27-kén, azon igé- 
reltel hagyta el a fővárost s indult vissza Komáromba, hogy 
ezután hadseregét lehetőleg öszpontosítva, egész erélylyel fog 
működni az osztrák hadak ellen. 

Emlékirataiban azt állitja Görgey, hogy , miután az orosz 
fő hadsereg betörése az országba egyszerre megfosztá min- 
den gyakorlatias jelentőségétől azon törekvéseit, melyeket az 
1848-ki alkotmány helyreállitásának érdekében az april 14-kei 
függetlenségi nyilatkozat további fenmaradása ellen intézett:" 
e törekvésekkel a jövőre teljesen felhagyott. És bizonyára, 
valamint e törekvések eddig a közügyre károsak voltak, úgy 
ezentúl is folytatva, valóságos bárgyuság, sőt őrültség jelei 
lettek volna. Görgey azonban, ha felhagyott is ezen, de egy- 


átaljában nem hagyott fel minden törekvéseivel Kossuth ellen; 


és, miként alább látandjuk, csak, más szín, más ürügy alatt 
intézte megbuktatására intézett fondorlatait. 

Addig is azonban, míg elbeszélésünk folyamában ezeket 
elmondhatjuk, felette érdekés olvasnunk azon önvádolást, 
melylyel eddigi eljárását, úgy látszik, bűnbánva, önmaga is 
kárhoztatja. 

n Magyarország megmentésére, úgymond, mostantól fogva 
még csak egy vezethetett: a szövetséges hadseregek legyőzése! 

a De képes volt-e Magyarország egymaga e feladat meg- 
oldására? i 

Az én meggyőződésem, mint katonác, erre feltétlenül 
tagadólag válaszolt; s én azon kérdést, hogyan kelljen még 

1849. Jun. megmenteni Magyarországot? — már merő hivalkodásnak 

— — tartottam. — Az volt ez bizonyára már régóta! — És hogy 
én ezt általában csak most ismertem meg, hogy én eddigelé, 
bár azoknak kik bizalommal néztek valamely külsegély elébe, 
hiszékenységén mosolyogva, magam is nem kevesbbé való- 
szinűtlen feltevéseknek (arra nézve t.i. hogy az általa még 
egyszer megverendő Ausztria, az april 14-kei törvény eltörlése 
után a békét tőle elfogadandja) helyt adtam, sőt ezek befo- 
lyása alatt strategiai működéseimet, mint a fősereg vezére, el- 
hanyagoltam ; — épen abban feküdt fő oka az én nyilvános 
működésem tagadhatatlan fonakságának az 1849-diki april 
hó 14-dike után." 

,Rég meg kell vala ismernem, hogy azon pillanattól 
fogva, mióta az osztrák hadsereg magát az orosz segélyre való 
kilátással kecsegtetni kezdte, Magyarország alkotmányos jogai- 
nak védői előtt csak egy kérdés állhatott, — a kétségbeesés- 
nek azon kérdése tudniillik, miként lehetne a halálos ellenséget 
még az utolsó görcsös erőfeszitéssel legérzékenyebben sujtani? 

, Régóta minden gondolatomat s törekvésemet kizárólag 
csak e kérdés megoldására kellett volna fordítanom, nem 
gondolva azzal, vajjon az 1848-ki alkotmány, vagy az april 
14-kei függetlenségi nyilatkozat-e azon zászló, mely alatt 
az utolsó csapások intéztetnek Magyarország örökös ellen- 
sége ellen." 

Bizonyára, ha Görgey így cselekszik vala, Magyaror- 
szág, minden valószinűség szerint meg lett volna mentve; 
vagy legalább nem jutott volna azon állapotra, melyet ő alább 
e szavakkal fejez ki: , most már csak hetek szerint számitám 
még Magyarország lételét." 

Az önvéd s a vallomás, hogy , fájdalmasan érezte a tétle- 
nül, fel nem használva lefolyt hónapok elröpültét", — kétség- 
kivül igen épületes, és hajlandóvá is tehetné talán a nemzetet 
bocsánatra, haekkor a minisztertanács előtt tett fogadását híven 
beváltja, s azontúl úgy működik hogy, mint emlékiratában 
igéri, , legalább a még hátralévő hetek ne osonjanak el hasz- 

nálatlanul.") Miként felelt meg ezen igéretnek, elbeszélésünk 
folyamában látandjuk. 

Tekintélyes szakemberek egyező véleménye szerint, 
hadseregünknek akár támadó akár védő munkálatokra Győr 
és vidéke sokkal több előnyt nyujthatott mint a Vágvonal. És 
valóban, a Győrnél, megerősített táborhelyül még az őszszel 
készült sánczok, melyeket a 7-dik hadtest parancsnoka junius 
folytában némileg kiigazíttatott, és a Rábavonal hadseregünk- 
nek igen alkalmas helyzetet nyujthatott. Bizonyítja ezt az is, 
hogy a nemsokára vívott ütközetben 7-dik hadtestünk egye- 
dül is elég hosszan képes volt itt ellentállni az osztrák fősereg 
hatszorta nagyobb erejének s végre is csak azért vonult vissza, 
raivel hátrálási vonalát a nagyszámú ellenség túlszárnyalás- 
sal fenyegeté. Nevelte e helyzet előnyeit, hogy hadainknak, a 
visszavonulás kényszerűségének esetében, a közel fekvő szőnyi 
sánczok és Komárom tökéletes menhelyet nyujthatának ; míg 
ellenben az osztrák sereg, megverettetése esetében egész Po- 
zsonyig alig találhatott alkalmas helyet a maga összeszedésére. 
S így a győri helyzet, győzedelem esetében, nagy süker kivív- 
hatására ; vereség esetében pedig biztos visszavonulásra nyuj- 
tott alkalmat. 

Hiba volt ennél fogva Görgeytől eleve is nem inkább itt, 
mint a Vágvonalon kezdeni meg támadó munkálatait ; s még 
nagyobb hiba, hogy a Zsigárdnál s Perednél szerzett keserű 
tapasztalatok után is a Vágvonalon állitá fel az 1-ső, 2-dik és 
3-dik hadtestet. Súlyosbítja e hibát az, hogy ezt akkor cse- 
lekedte, midőn, mint már elbeszéltük, az egész osztrák fő- 
sereg már átkelőben volt a Duna jobb partjára. Az elégséges 
tudósítások hiánya az ellenség ezen mozdulatáról nem ment- 
heti a hibát; mert ha még 22-kén talán nem, de a következő 
napokban bőséges tudósitást szerezhetett volna arról magá- 
nak. De valamint ő maga arról nem gondoskodott: úgy mi- 
dőn, egyébiránt minden szükség, minden fontosabb ok nélkül 

Pestre utazott, elmulasztá legalább az őt helyettesítő közép- 
ponti munkálati irodának fő feladatává tenni, hogy mindenek 
előtt az ellenség állása, mozdulatai iránt ügyekezzék tisztába 
jőni s a szerint intézni hadseregünk felállítását. 

De erre nézve egyátaljában semmi sem történt a gondat- 
lan fővezérlet részéről. S így történt, hogy junius 26-kán a 
Vágnál és a Csalóközben hagyott egy-egy dandár kivételével, 
az egész osztrák fő hadsereg, Paniutin hadosztályával együtt, 
számszerint mintegy 75 ezer, a Duna jobb partján, Győrtől 
pár mérföldnyire létezett öszpontosítva. Ferencz-József csá- 
szár, Schwartzenberg elnök s Gyulay hadügyminiszter kisé- 
retében még az napon szemlét tartott Óvárnál hadseregén, 
melynek fővezére, Haynau, avval biztatá őt, hogy hat hét 
múlva be lesz fejezve a háború. A magyar táborban mind 
erről senkinek sem volt csak sejtelme is. 

nA középponti hadmunkálati iroda s vele együtt Görgey, 
mond emlékiratában Klapka, a peredi ütközet után annyira 
elvesztette fejét, hogy minden előterjesztések és sürgetések 
daczára, Pöltenberget a maga kilencz (helyesebben tizenkét) 
ezer emberével az egész osztrák-orosz sereg ellenében minden 
segély nélkül hagyta Győrött s tette ki a bizonyos megveretés 
veszélyének. A világnak egy intézete sem értette annyira az 
idővesztegetést, mint a Görgey által annyira elkényeztetett 
középponti iroda s annak főnöke, Bayer ezredes." 

Görgeynek junius 27-kén, midőn a táborba, vagy, helye- 
sebben, a Győrtől hét mérföldnyire fekvő Tatára, a közép- 
ponti irodához visszatért, valahára volt már tudósitása az el- 
lenség mozdulatairól ; mert ez nap érkezett Tatára a jelentés, 
hogy az ellenség egy osztálya a Rábán, Győr és Marczaltő közt 
átkelvén, Kmetynek, ki hadosztályával az utóbbik helyen lé- 
tezett, összeköttetését Győrrel megszakasztotta. , Ez által, — 
úgymond Görgey maga, — a Kmety-hadosztály a 7-dik had- 
testtől elvágatott, s ezen utóbbik helyzete Győrben és előtte 
balrul megkerültetett, s egyenes összeható megtámadtatása 
már a jövő napra kilátásban vala." 

Csak most gondoskodott végre a fővezérlet arról, hogy 
Pöltenberget meg kell segíteni, különben, a maga csekély 
erejére hagyatva, a megverettetést, logjobb esetben is, el 
nem kerűlheti; de még elfogatásnak is ki van téve. A 2-dik 
hadtest tehát, mely a Vágnál szenvedett veszteségei után 
mintegy hatodfél ezerre olvadt le, Gutáról még azon éjjel 
Komáromba rendeltetett, hogy más nap a 8-dik hadtest egy 
osztályával Győrbe menjen. De ha Győr megtámadtatása 
már a 27-kei jelentések után ,a jövő napra kilátásban volt," 
ezen intézkedés nem segíthetett többé Pöltenbergen; mert a 
2-dik hadtest, erős menettel is legfölebb Gönyőig juthatott el 
az napon. Ugyanakkor a 3-dik hadtest Érsekújvárra, az 1-ső 
pedig Komjáthira rendeltetett. 

Mit Görgey Tatán, a 27-kei jelentésből gyanított, csak- 
ugyan megvalósult. E napon Győr és Marczaltő közt Vár- 
Keszőnél egy erős osztrák dandár kelt át a Marczalon s azon- 
nal Marczaltő megtámadására indult. Közeledtére Kmety 
védelem nélkül hagyta el e helyet s Ihász mellett foglalt 
állomást. Az ellenség azonban ide is követte őt, akként 
intézvén támadását, hogy győzedelem esetére őt a Győr 
felé való hátrálásban megakadályozza, s Pápa felé szorítsa. 
A szerencse az ellenségnek kedvezett. Kmety igen heves 
tűzzel fogadta a császáriakat, mi által eleinte meg is in- 
gatta soraikat. Mintegy két órai ágyuzás után azonban az 
ellenség erős lovassága őt végre Pápa felé visszanyomta, 
bár a nyert előny 230 holtjába és sebesüűltjébe került az 
ellenségnek. Kmety más nap megkisérteni szándékozott 
ugyan Győrrel való összeköttetésének helyreállítását; de 
csakhamar meggyőződött, hogy a vele szemben álló ellen- 
séges osztály nem más, mint az osztrák fősereg szélső 
jobb szárnya. S minthogy Pöltenbergtől egész napon át 
semmi hírt sem vett, nem kételkedett többé, hogy Győr- 
nél az osztrák hadsereg által megtámadtatván, megvere- 
"tett s Komáromra hátrált. Nehogy tehát magát is nagyobb 
veszély érje, még azon éjjel Pápára s onnan más nap Vesz- 

prémbe vonult. A kormányt innen hadosztálya helyzetéről 
tudósítván, ennek intézkédései szerint utóbb Paksnál a Pest- 
ről oda lebocsátott hajóhídon kelt át a Dunán s a bácskai se- 
reghez csatlakozott. 

Az ekként magára maradt Pöltenberg tábornokot Győ- 
rött, e napon valóban nem csekély veszedelem fenyegette. 
Haynau ki egyenes ellentéte volt a lassú, erélytelen, tétovázó 
Windisehgrátznek, szintúgy mint a mi középponti hadműveleti 
irodánknak, 28-kán, mintegy 60,000 ezer embert vezetett Pöl- 
tenberg 11—12 ezer embere ellen. 

A magyar tábornok, értesülvén az osztrák hadak köze- 
ledtéről, már 27-kén a következő módon osztotta fel csekély 
erejét: legszélső jobb szárnyán 2 zászlóaljat, ugyanannyi hu- 
szár-századot s 8 ágyut Révfaluba s a Kis-Csalóközbe (Sziget- 
közbe); ugyanannyi erőt a Rábcza és Dunaág közé a Sziget- 
külvárosba s a fáczányos erdőbe; 2 zászlóaljat, 6 századot s 
9 ágyut Kossuth alezredes alatt az Újváros nevű külvárosba, 
2 zászlóaljat s 12 löveget a Rába jobb partján a belvárosba 
vetett; a többi 4 zászlóalját, 8 századát és 10 lövegét pedig 
Liptay hadosztályparancsnok alatt Ménfőre küldé, hogy a 
maga állásának megkerültetését meggátolja s hátrálási vona- 
lát Komárom felé biztosítsa. 

Liptay a maga osztályának felét még az nap Téthre 
küldé, hogy Kmetyvel kapcsolatba lépjen. De hamar meg- 
győződvén, hogy Kmety tőle már elvágatott, a dandárt még 
az napon visszavonta Ménfőre, honnan aztán, mivel a Téthről 
visszatérőktől érté, hogy a császáriak már nagy tömegekben 
keltek át a Rábán, maga is a városhoz közelebb, Szemerére 
huzódott. 

Görgey Tatán, 28-kán virradóra mind ezekről jelentést 
vévén, a 2-dik hadtestet s a 8-diknak néhány zászlóalját Ko- 
máromból Győr felé indíttatá; a Vágnál lévő hadakhoz pedig 
rendeletet külde, hogy Leiningen a 3-dik badtesttel Érsek- 
újvárra, Nagy-Sándor az 1-sővel Surányra, Horváth a maga 
mozgó hadával Nyitráról Verebélyre, Görgey Armin a bánya- 


Harmadik fejezet. A Győr és Komárom körűli harczok. 225 


városokból Bátra huzódjék. Maga a fővezér, a szinte Tatán 
időző Klapkával Győrbe indult. 

Pöltenberg 28-kán reggel látván a város felé minden 
oldalról fél körben közeledő roppant ellenséges hadsereget, 
egyelőre is meggyőződött, hogy az igen terjedelmes sánczo- 
kat, melyek legalább is 40 ezer ember befogadására készül- 
tek, a maga csekély erejével nem fogja megtarthatni; mind- 
azáltal eltökélé magát, hogy azokat, mig csak lehet, megvédi. 

A harczot reggeli kilencz óra tájban Schlick hadteste a 
Dunaág két partján Révfalu és Sziget külvárosoknál, Wohl- 
gemuth hadteste pedig Újvárosnál, a Rába és Rábcza közt 
kezdette meg. Schlick hadai amott, kivált Szigetnél igen 
heves tűzzel fogadtattak a sánczokból. Emitt Benedek, ki 
Kossuthtal állott szemben, ennek lovasságát, mely a város- 
tól félórányira volt felállítva, visszaűzvén, mind inkább kö- 
zeledék a sánczok felé, melyek ezen oldalon nagyon hé- 
zagosan valának még elkészűlve. E miatt Kossuth nem is 
lőn képes azt sokáig tartani. Fél órai harcz után látván, 
"hogy a hézagokon betolakodó Benedek őt mármár hát- 
mögül fenyegeti, az abdai híd pallózatát felszedetvén, a 
többi részeit felgyújtatván, kis hadát a külvárosba vonta 
vissza. Itt azonban sokáig nagy vitézséggel tartá magát. 
Benedek az abdai hídat, melynek tüze eloltatott, hamar 
ismét használható állapotba helyezte, 8 új fekvésébe is kö- 
vette Kossuthot, de itt oly vitéz ellentállásra talált, hogy 
segélyre lőn szüksége. Wohlgemuth egy újabb dandárt 
küldött támogatására. De így megerősödve sem nyerhetett 
semmi előnyt Kossuth két vitéz zászlóalja ellen. Benedek 
most több üteget nyert segedelmül, melyeket Hertzinger 
tábornok az egész granátos hadosztálylyal követett. Mind 
hasztalan. Kossuth lovassága, melyet a külváros egy nyilt 
pontján rohamra küldött, visszavettetett ugyan az ellenség 
sokkal nagyobb számú lovasságától; ő maga mindazáltal hő- 
siesen tartá magát a roppant erő ellen is két zászlóaljával. 
Végre Schlick, ki, mint mondók, a Dunaág két partján intézé 


Horváth M. A függetlenségi harez tört. III. 15 


1849. Jun. 


226 Kilenczedik könyv. A harcz julius közepéig. 


1849. Jun. az ostromot, miután egyebütt ily makacs ellentállásra nem 

és . talált, a maga hadtestéből is rendelt ide újabb erőt, s 42 ágyú- 
ból gyilkos tüzet kezd vala szóratnia védőkre. De bár ezek 
öldöklő tüze a sánczok egész terjedelmét átfogá s a szó szoros 
értelmében elborítá, — minek következtében több lőporos 
szekerünk légbe röpült, néhány ágyunk leszereltetett, lovaink 
s embereink megtizedeltettek: a hősies két zászlóalj, mely 
már három óra hosszant ernyedetlenül védi vala helyzetét, 
még akkor sem akart tágítani. De majd lehetetlenné válik a 
további védelem; mert miután az osztrákok, egy felől a fá- 
czányos erdőt megvévén, a Sziget külvárost elfoglalták ; más 
felől pedig Révfalut is hatalmokba ejtvén, mind a két oldalról 
Újváros felé közeledtek : Kossuth, látván, hogy az ellenség őt 
oldalban és hátmögül is egyszerre készül megtámadni, nehogy 
egészen körülfogassék, végre kénytelennek látá magát, el- 
hagyni az eddig oly dicsőn védett sánczokat. Dandárát tehát 
a Rábán keresztűl, jó rendben a belvárosba vezette, s még 
arra is maradt ideje, hiogy a folyam hídját maga után lerontsa. 
És ekként üldözés nélkül ugyan, de mégis némi csatározás " 
közt nyomulhatott a többi dandárok után, melyek a vezér pa- 
rancsára már jóval elébb visszavonúltak Gönyő felé. Hozzá e 
parancs épen akkor érkezett, midőn különben is hátrálóban 
volt a belvárosba. 

A visszavonulási parancsnak oka abban feküdt, hogy 
Liptay, miután dandárával a megelőző napon Ménfőről Sze- 
merére vonult, itt sem volt képes állását sokáig megtartani. 
A helységből kinyomatván, átkelt a Bakonyfolyás patakán s 
miután annak hídját elrontotta, a helységtől kelet-éjszakra 
fekvő sukoróhegyi magaslatokon foglalt újabb állomást. De 
miután az ellenség, a hídat helyreállítván, ide is utána sietett, 
egyszersmind pedig jelentést vett, hogy az ellenség más nagy 
tömegei (az egész 3-dik császári hadtest) huzódnak bal- 
szárnya táján háta mögé, ezen állását is odahagyván, Kis- 
Megyer és Szabadhegy felé vonult vissza, s annál gyorsabban, 

mivel Csanak mellett az ellenség egy más osztálya közeledett 
felé, melylyel hátrálásában némi ágyuzást is folytatott. 

Görgey, mint mondók, 28-ka reggelén Tatáról Győrbe 
ment. Pöltenbergtől itt a hadtest felállításáról értesíttetvén, 
azonnal Liptay dandárához Szemerére indult, ez lévén a leg- 
fontosabb pont a sereg visszavonulhatásának biztosítása te- 
kintetében. De már útközben hírt vett, hogy Liptay Szabad- 
hegyre hátrál: ő tehát, nehogy a városban az egész hadtest 
körülfogassék, Pöltenbergnek nyomban parancsot külde, hogy 
a városból Gönyő felé hátráljon ; s maga is a sereghez sietett, 
a vezérletet személyesen átveendő. 

Délután négy óra tájban két osztályban kezdődött meg 
a hátrálás Gönyő felé. A hátvédet maga Görgey képezte az 
egész lovassággal. Az ellenség őt nem üldözte nagyobb erély- 
lyel, mert miután a városba minden oldalról betolakodott dan- 
dárok összekeveredtek, huzamosb időre volt szükségök, hogy 
ismét rendbe szedessenek. Hátráló seregünk este a 2-dik had- 
testet, mely két nap alatt Gutáról elébb Érsekújvárra, onnan 
Komáromba s végre (Gönyőre tiz mérföldet gyalogolt, felette 
elfáradva, a 8-dik hadtest kiküldött zászlóaljait pedig Szt.- 
Iványon találta; honnan aztán más nap hajnalban minden 
osztályok Ácsra hátráltak. Veszteségünk holtak és sebesül- 
tekben mintegy százra, foglyokban negyedfél százra emel- 
kedett. 

,Bár mily jók voltak is az intézkedések Haynau részé- 
ről a város megtámadására, úgymond Rüstow, meg kell mégis 
vallani, hogy ez nem volt nagy mesterség az osztrákok túl- 
nyomó ereje mellett, mi, ha roszak voltak volna is az intéz- 
kedések, elég hatalmas volt czélját érni. Haynau érdeme ab- 
bói állott, hogy ő e nagy túlerőt meglepőleg pontosította össze 
a Duna jobb partján; hogy ő magát Görgey támadásai által 
az alsó Vágnál az öszpontosításban sem zavartatni, sem attól 
elfordíttatni nem engedte ; sőt e támadást is felhasználta a ma- 
gyarok tévedésben tartására a maga fekvése és szándékai fö- 
lött. A magyarokat azonban nagy gáncs terheli, hogy mago- 

kat oly sokáig engedték áltatni, minek főképen Görgey meg- 
győzhetetlen ide s tova utazási hajlamában feküdt az oka." 

Mialatt e harcz Győrnél vívaték, Kossuth Pesten ösz- 
pontosítási tervekkel foglalkodott, s ennek, "mi pótolhatlan 
kárunkra oly sokáig elmulasztatott, érdekében, írá egyebek 
közt 28-kán, Bemhez: , ...Véleményemet tisztán s nyíltan ki 
kell mondanom: ha erőnket gyorsan, igen gyorsan egyesít- 
hetjük, a haza meg van mentve ; ha nem, nincs..." Más nap 
Győr elvesztének hirére, egyebek közt ismét így ír ugyan- 
ahhoz: ,... Sietve tudatom önnel, hogy a tegnapi győri csata 
reánk nézve roszul ütött ki, seregeinknek Győrt oda kellett 
hagyniok. Annál sürgetőbb szükséggé vált, hogy altábornagy 
úr velünk itt egyesüljön. Ha ezen egyesűlés elég gyorsan 
megtörtént, a haza meg van mentve..." 

A győri ütközet elvesztének híre a fővárosi közönség- 
ben, mely hadseregünk fekvéséről értesűlve nem lévén, nem 
tudta azon körülményt, hogy ott Pöltenberg hadteste egy- 
maga volt csak harczban, — mondhatatlan levertséget oko- 
zott, melyet Aradvár valahára sikerűlt megvételének ugyan- 
akkor elterjedt híre sem volt képes enyhíteni, A kormányfér- 
fiak közt pedig tetőpontjára hágott a boszúság Görgey ellen, 
ki a haza megmenthetésére múlhatatlanúl szükséges s már rég 
óta megtörténhetett, újabban is annyira sürgetett öszpontosí- 
tást mind eddig elmulasztván, hadtesteinket egyenként engedi 
megverettetni, anyagilag fogyasztatni, erkölcsileg lehangol- 
tatni, A miniszteriumnak némely egyes tagjai Görgeyt már 
ekkor egyenesen árulásról vádolták. A többség azonban még 
nem akart helyt adni lelkében az iszonyú vád önként felto- 
lakodó gyanújának. De bizodalom benne, fővezéri tehetsé- 
geiben egyátaljában elveszett a kormány tagjai közt; mert a 
kik még szándékait, akaratát gyanúsítani vonakodtak, ügyes- 
ségét, buzgalmát, előrelátó gondosságát kényteleníttettek két- 
ségbe vonni, miket most Damjanics és Aulich tábornokok 
sem támogattak. 

E körülmények közt, melyekben csak egy elmulasz- 
tott nap is helyrepótolhatlan kárt és veszedelmet hozhatott 
ügyünkre, a kormánynak szoros kötelessége volt, gyorsan 
intézkedni, s nem tűrni tovább, hogy egy tábornok makacs- 
sága s önfejűsége, hibája vagy rosz akarata a hazát szem- 
látomást döntse a végveszélybe; kötelessége volt hogy, mit 
eddig a hadügyminiszter és fővezér Görgey elmulasztott, ha- 
tározott tervet készíttessen a hadi munkálatokra. A kormányzó 
tehát hírét vévén a szerencsétlen győri ütközetnek, azonnal 
miniszteri tanácsot tartott, melybe a fővárosban jelen volt va- 
lamennyi tábornokot is meghivatta. E tábornokok következők 
voltak: Kiss Ernő, Dembinski, Mészáros, Perczel, Aulich, 
Lahner, Török. A lábtöréséből még fel nem idült Damjanics 
véleménye külön kéretett ki. 

A kormányzó a vett tudósítások nyomán előadván az 
összes hadi körülményeket, különösen az ügyek állását Er- 
délyben s Miskolcz táján, hol az oroszok, a Bácskában, hol 
Jellasics nyomul előre, a követendő hadmunkálati terv iránt 
egyenként kikéré a tábornokok véleményét. E körülmény 
különösen megemlítendő volt azon vád alaptalanságának ki- 
mutatására, melyet Görgey a kormány ellen emelt, mintha a 
kormányzó egyedül a miniszterekkel, kik közől egy sem volt 
katona, tanácskozott volna a hadi terv felett, s ez csupán pol- 
gári, a hadügyekben járatlan egyének által készíttetett volna. 
Az egybegyűlt tábornokok véleménye egyhangúlag abban 
öszpontosúlt, hogy miután a hadi erők egyesítése s a támadó 
munkálatok megkezdése a Feldunánál annak idejében, ment- 
hetetlen hanyagság vagy ügyetlenségből elmulasztattak, s a 
háború ott a munkálatok valahárai megkezdése után is terv- 
telenül, megszakgatott erővel s ennek következtében szeren- 
csétlenül folytattatott: a seregeket többé, a hazának világos 
veszedelme nélkül, még azon esetre sem lenne többé tanácsos 
Klapkának májusban készült terve szerint Komárom táján 
öszpontosítani, ha ez még nem válttvolt is lehetlenné. Miután 
a muszka főhad már egész Miskolczíg előrenyomult, ha 

Wysocki és Dessewffy tábornokok gyönge hadteste a lehető 
leggyorsabban tetemes erővel nem szaporíttatik, a muszka 
kevés nap alatt nemcsak a fővárost elfoglalhatja, hanem, míg 
egyik szárnyával a Tiszára támaszkodik, másik szárnyával a 
Komárom körűl álló osztrák hadsereggel is egyesülhet, minek 
következtében a komáromi sánczokban létező seregeink a 
többi országrészektől és ezekben lévő seregektől végkép el- 
szakasztatnának. Ebből az következnék, hogy a sánczok közé 
szorított fő seregünk pénz, lőszer s egyéb szükségletek hijában 
nem sokára kénytelen lenne felhagyni a harcz folytatásával. 
De ha az hosszabb ideig védhetné is magát sánczai között, a 
kormánynak nem maradna biztos helye, hol a pénzjegysajtó- 
kat folyton működésben tarthatná s a háború folytatására 
szükséges szereket előteremthetné. 

Az ügyek jelen veszélyes állapotában tehát csak az ad- 
hat még hadviselésünknek szerencsésebb fordulatot, ha a 
Tiszánál nagyobb erő egyesíttetik, mely a muszka fő sere- 
get előrenyomultában megállítsa. A. Feldunánál Komárom 
által fedetik az ország; ott tehát kisebb erő is elégséges 
elfoglalni az ellenséget; mig ellenben a muszka sereget 
semmi ilyféle akadály nem gátolja az egész tiszavidék s a 
főváros elfoglalásában. Ha pedig egyszer ezeknek birtokába 
jut, egy hadosztálylyal bácskai seregeinknek is hátába ke- 
rűlvén, azt két tűz közé szorítandja. Szóval, oda ment ki a 
tábornokok véleménye, hogy, ha a Tiszánál gyorsan nagyobb 
erőt nem egyesítünk, pár hét alatt múlhatatlan bukás éri az 
országot. 

Javaslák ennél fogva, hogy a Feldunánál lévő seregeink- 
ből hagyassék a komáromi sánczok között Klapka vezérlete 
alatt 15—18 ezernyi sereg, mely számot a kormány rögtön fel- 
küldendő újonczok által egészítse ki 24 ezerig; a többi, mint- 
egy 35 ezernyi sereget Görgey a lehető leggyorsabban vezesse 
le a fővároson keresztül a tiszavidékre, hol az Dessewffy és 
Wysocki hadtestével s egyéb tartalék-seregeinkkel egyesűl- 
vén, az orosz sereget Kassa felé visszanyomni ügyekezzék. 

Előre látható volt ugyan, hogy seregeinknek e mozdula- 
tai a fővárost nem fogják megmenthetni, a Komáromban ma- 
radandó sereg meg nem akadályozhatván, hogy akár az osz- 
trák fő hadsereg egy osztálya, akár a bányavárosok felé nyo- 
muló Grabbe tábornok orosz hadosztálya azt meg ne szállja. 
Hasonlókép a dunántúli országrész is kitétetett az ellenséges 
megszállásnak. A Görgey mulasztásai s fonák vági táborozása 
következtében kifejlett körülmények közt azonban már nem 
maradt egyéb választás; nem volt elfogadható más terv, mint 
ez, melyet a tábornokok javaslának, ez tévén egyedül lehet- 
ségessé, hogy fő seregünk a tiszai sereggel, s a Czeglédnél 
összevont mintegy 20 ezernyi tartalékkal egyesűlhessen, egy- 
szersmind pedig a Bácskában és Bánságban működő három 
hadtesttel valamint az erdélyi hadakkal is összeköttetésben 
maradjon. Ez tette továbbá lehetségessé, hogy a kormány a 
pénzsajtókat valahol a Tisza vidékén, vagy a nem rég meg- 
vett Aradvárban folyton működésben tartsa, s a szükséges 
hadi szereket, melyek jobbára a Tisza vidékén és a bánság- 
ban készíttettek, előállítsa. 

Görgeynek a feldunai hadviselésben april hó vége óta el- 
követett nagy hibái s mulasztásai oda juttatták a nemzeti ügyet, 
mely az említett időben, szerencséje tetőpontján, mindenkit 
végdiadallal kecsegtetett, hogy e diadal iránti remények a 
legvérmesebb kedélyekből is mindinkább tünedeztek ; s mind 
azok, kikben a remény egészen még kinem veszett, mind 
azok, kik a nemzeti bukást immár elkerűlhetlennek tartották, 
egyelőre már csak azt óhajták, hogy az óriási ellenséges erők 
által rögtön el ne boríttassunk, hanem a harczot hosszabb ideig 
kitarthassuk. 

Emezek, kik a bukást múlhatatlannak látták, s legjobb 
esetben egy tűrhető békekötést, mely legalább egynémit ment- 
sen meg a nemzet számára, lebegtettek szemeik előtt még tán 
elérhető czélul, a: harcz hosszabb kitartását óhajtották ; mert 
csak úgy vált lehetségessé, hogy mi iránt a legújabb hírek 
és vett tudósítások szerint, mint alább elbeszélendjük, némi 

remények kecsegtetének, Angolország az orosz interventióba 
bele szóljon, s békét eszközöljön a harczoló felek között. 

Amazoknak, kikből még nem veszett ki minden remény 
saját erőnkkel kivívhatni a nemzeti ügyet, s kik e végre min- 
den bizodalmukat seregeink öszpontosításában s a muszka 
hadaknak, melyeket a cholera és más betegségek naponként 
rémitő módon tizedeltek, meggyöngülésében helyezték, — 
szinte az volt leghőbb kivánságuk, hogy a harczot mennél 
tovább, ha lehet, még a jövő télen keresztül is kiállhassuk: 
így lévén csak elérhetővé, hogy az ország külön vidékein, 
egymástól messze táborozó hadaink oly nagy erővé egyesül- 
hessenek, hogy az ellenség bár melyik fő hadával is képesek 
legyenek megmérkőzni. 

A háborúnak mennél hosszabb ideigi kitarthatása volt 
tehát a fő feladat; ez lévén minden ápolható remények felté- 
tele. E végett szükségkép oly térre kellett áttenni, míg ez ha- 
talmunkban állott, a hadviselést, melyen seregeink öszponto- 
sítása mennél előbb lehetővé váljék. Mit előbb a kormány 
annyira, de süker nélkül sürgetett, az öszpontosítás Komárom- 
nál, már egyátaljában lehetetlenné vált: a Tiszánál kellett te- 
hát azt megkisérteni. 

Ezek valának az okok, melyek a kormányt reábirták, 
hogy a tábornokok azon véleményét, miszerint Görgey fő sere- 
günk egy részével mennél elébb a Tiszához siessen, elfogadta. 
Nehogy pedig Görgey a kormány e rendelete által akár gőg- 
jét s hiúságát megsértve érezhesse, akár a késlekedésre bár mi 
okot kereshessen, a rendelet megvitelére Kiss Ernő és Aulich 
tábornokok küldettek fel hozzá Komáromba. A tábornokok- 
hoz csatlakozott még Csányi László miniszter is, ki a mult őszi 
táborozás alatt, egész a főváros feladásáig Görgey táborában 
kormánybiztosként működött, s vele meghittebb barátságban 
élt, őt csaknem fiaként szerette s ennél fogva a személyes ta- 
lálkozásból sükeres eredményt várhatott. Csányi a táborno- 
kokkal 29-ke éjjelén indult útra. Haladék nélkül megindítta- 

tott Komáromba öt zászlóalj újonez is a sánczok közt mara- 
dandó seregek szaporítására. 

Csányi s a két tábornok 30-kán Komáromba érkezvén, 
Görgeyvel nyomban közlé a kormány rendeletét. Görgey, két- 
ségkivül, mivel a rendelet okainak fontosságát s helyességét 
magának is át kellett látnia, könnyebben hajólt, mint a kikül- 
döttek egyelőre várták, a rendelet elfogadására. Nem hagyta 
azt ugyan ellenvetés nélkül; de Csányi szavára mégis elfo- 
gadta a tervet, s csak Aulichhoz intézé azon csipős megjegy- 
zést, miképen csodálkozik, hogy ő, Aulich, mint tapasztalt 
hadvezér, szinte bele tudott egyezni e tervbe, mely szerint a 
sereg elvonulása az ellenség elől szökéshez hasonlít. Meg- 
egyeztek ezután a levonulás idejére nézve is. A kormány kül- 
döttei rövid határidőt sürgettek ; Görgey azonban okul adván, 
hogy hadseregének némely osztályai, névszerint az 1-ső had- 
test, Görgey Armin és Horváth mozgó csapatai még mindig 
távol vannak, álliítá hogy két nap előtt lehetetlen megindul- 
nia; s menete még akkor is csak úgy válik lehetővé, ha az 
említett két mozgó hadat Komáromban hagyja. A kormány- 
biztosok végre megnyugodtak a határidőben, s Görgeynek 
szavát vették, hogy julius 2-kán kész a rendeletet végrehaj- 
tani s a Komárom kellő ellátásából felmaradandó sereggel 
útriak eredni Buda felé. 

. Azonban, úgy látszik, ezen igéretre csak azért hajólt oly 
könnyen Görgey, mivel meg volt győződve, hogy a császáriak, 
kik eddig rendkivüli gyorsasággal hajták végre mozdulatai- 
kat, julius 2-káig az elsánczolt tábort s általában a várat kö- 
rülfogván, lehetetlenné teendik a levonulást Buda felé. 

És valóban, a kormány küldöttsége, a tanácskozás után, 
alig ült hajóra, Görgey fő hadi szállásán már is más terveket 
forraltak. A küldöttek távozta után Ludvigh János a hadsereg- 
nél lévő állandó kormánybiztos, egyedül maradván Görgeyvel, 
örömét jelenté ki neki, hogy a küldöttség megelégedve térhet 
vissza: most már nem fogják Pesten mondhatni, hogy Gör- 
gey nem tud, nem akar engedelmeskedni. Görgey hallgatott ; 

a belső küzdelem jelei tükröződtek vissza arczán s taglejté- 
sein. , Igen, — szólalt meg végre — azon urak Pesten, jobban 
bíznak a török határokban, mint Komáromban és a hadse- 
regben." 

Majd belép a táborkari főnök, Bayer ezredes is. , Tábor- 
nok úr, mondá azonnal, hivatalomtól kérem magamat föl- 
mentetni, Én a minisztertanácsban elfogadott strategiához 
nem értek, roszul készíthetném a rendelkezéseket; tehát 
inkább elbocsáttatásomat kérem." A gúnyos szavak elevenre 
találtak Görgeynél s a Csányi jó akaró, majdnem atyai in- 
tései s hazafias érzelmeket keltő szavai által háttérbe tolt 
hiúságát és makacsságát egész mértékben fölébreszték. Mo- 
gorván szóla Bayerhez, vessen véget e komédiának. De 
Bayer erősítgeté, hogy kérelme komoly; de csak hamar 
más irányt adván beszédének, mondá: , de hogyan is igér- 
hette tábornok úr, hogy levezeti a sereget?" Közbe szólal 
most Ludvigh is, helyeselvén a vezér tettét. , Hogyan? — 
válaszolja Bayer, hiszen ez a védelem feladása, ez valóságos 
megszökés az ellenség elől." E szavakat nem tűrheté tovább 
Görgey büszkesége s hiúsága. , Bayernek igaza van!" kiálta 
fel; s evvel a kedélyében történt egész fordulatot elárulá. 
Hiába okoskodék aztán Ludvigh, hogy ha ez meggyőződése, 
miért nem világosította fel s győzte meg nézetei helyessé- 


, géről a küldöttséget; miért igérte meg a sereg levezetését, 


mit, miután szavát adta, légyen bár miként, foganatba 
kell vennie. Görgey mind erre csak azt felelé: ,Nem bá- 
nom, mondjanak inkább árulónak, mint szamárnak.") Ne- 
kem az a kötelességem, hogy a haza hadseregét megment- 
sem, nem pedig hogy bizonyos vesztére levezessem." 


$) Nem hagyhatjuk említtetlenűl, hogy Görgeynek talán minden más 
tulajdonai közt legerősebb volt azon hiúság, melynél fogva mindig nagyon 
genialis, szellemdús embernek óhajtott feltűnni s tartatni. Nem csoda, 
hogy most is inkább hajlott magát árulónak bélyegeztetni, mint geniali- 
tása iránt — hite szerint — kétséget támasztani környezetében s a kor- 
mányban, : 

De a kormánybiztos sem tágított. Sürgeté őt, fejtené ki 
okait egyszerű állitásának ; figyelmezteté őt a zavarra, melyet 
a kormány minden egyéb intézkedéseibe hozand, ha a sere- 
get igérete szerint le nem vezeti. Kijelenté végre, hogy nem 
elég a kormány tervét gáncsolni, rendeletét elvetni; hanem 
tényleg meg kell őt arról is győzni, hogy rendeleténél a hazára 
nézve hasznosabbat is lehet tenni. Mi tehát a vezér s tábor- 
karának terve ? Görgey ezekre válaszolólag, meghagyá Bayer- 
nek, fejtse ki Ludvighnak a strategiai okokat, melyek a kor- 
mány tervét elvetnie parancsolják, s a Komárom körül mara- 
dást javasolják. 

Ludvigh, ki egyébiránt mindig barátságos viszonyban 
lévén Görgeyvel, ellenséges indulatról egyátaljában nem vá- 
dolható, bizonyítá, miképen ő Görgey nyilatkozataiból arról 
győződött meg, hogy ez még maga is habozott a teendők 
iránt, s nem tudta magát mire határozni; hanem várta az 
események fejlődését, mi majd neki is irányt mutatand ma- 
gatartására. Csak egyben látszék elhatározva lenni, abban, 
hogy a fővezérséget másnak át nem engedi, sem mással meg 
nem osztja. 

A tervekre nézve: Bayer azt mutogatá neki, hogy a kor- 
mány terve, a strategia szabályai szerint, kevés idő alatt, va- 
lahol a Marosnál vagy a bánságban, sakk-mattra vezet. Az 
okokat pedig, melyek a Komáromban maradást javasolják, 
akként fejtegeté, hogy valamint a mult télen a Tisza mögött 
szaporíttatott a haderő: úgy e végett most a Dunára s Ko- 
máromra kell támaszkodni. Élelmet is, miként elébb a Tisza 
vidéke adott, a jövőben a Duna vidéke fog szolgáltatni. Ha 
az ellenség a Tiszához vonul: hadseregünknek az út Bécs felé 
marad nyitva; s a Dunavonal megtartása még Olaszországot 
is újabb felkelésre, a még küzdő Velenczét kitartásra ösztönöz- 
heti. Komárom sok időre el lesz látva élelemmel s lőszerrel ; 
ez utóbbit pedig, valamint pénzjegyeket is ott legbiztosabban 
lehet készíteni, A kormány maga legjobban cselekszik, ha 

Komáromot választja székhelyéül; ha ez nem tetszik, menjen 
Arad vidékére. 

A kormánybiztos mind ezekről nyomban tudósítá Kos- 
suthot; s mivel valószinűnek látá, hogy Görgey nem fogja 
beváltani a levonulásra adott szavát: nehogy Komárom pénz- 
készlet nélkül maradjon, Szerelmei táborkari alezredest, ki 
hajdan egy kőnyomda birtokosa volt, azonnal leküldé Pestre, 
hogy, ha a kormány Görgeyt engedelmességre nem hajlít- 
hatván, kénytelen lesz tűrni Komáromban maradását, — a 
papirpénz készítésére szükséges sajtók s papir beszerzése 
iránt értekezzék a finánczminiszterrel. 

A Komáromban járt küldöttség, Csányi miniszter s a 
két tábornok, Ludvigh ezen tudósítása előtt érkezvén le a fő- 
városba, teljes megnyugtatást hozott a kormánynak Görgey 
engedelmessége iránt. De e megnyugvást pár óra múlva a 
leghevesebb ingerültség váltotta fel a kormánytagok kebe- 
lében. E változást egy futár megérkezte okozá, ki Görgey- 
től hozott egy hivatalos jelentést, melyben a tábornok száraz 
rövidséggel jelenti, hogy miután az ellenség a komáromi 
sánczokat körülfogta, a Budára vezető útakat elfoglalta: 
nő a fővárost az ellenség túlnyomó ereje ellen egy óráig 
sem biztosíthatja. Ha a kormány Komáromba akar jőni, 
ott teljes biztosságban leend; ha erre nem hajlandó, men- 
jen Nagy-Váradra, vagy, belátása szerint, különben gon- 
doskodjék a maga biztosságáról. Miután ő a sánczok közé 
vonulni kényteleníttetett, s az ellenség ennek következté- 
ben a Budára vezető útakat elfoglalta: ő a Duna jobb part- 
ján Budapestre többé nem vonulhatván le, Komáromban 
marad. Kéri tehát a kormányt, hogy őt azon esetre, ha az 
ország többi részeivel való közlekedésben egészen meggá- 
toltatnék, lássa el vagy 100 millió (talán toll hibából 10 
millió helyett) forinttal; egyébiránt vesse le róla gondját 
s hagyja sorsára." 

A futár, ezekre vonatkozólag még Ludvigh kormány- 
biztostól is hozott két levelet, egyiket Kossuthhoz, a" mási- 

kat a" közoktatási miniszterhez. Úgy látszik Görgey és 
Bayer strategiai magyarázatai a legmélyebb aggodalmakat 
ébresztették Ludvighban a kormány sorsa felett; leveleiben 
ennek kézzel fogható bizonyítványai léteztek. A kormány- 
zóhoz intézettben, a legélénkebb kifejezésekkel kéré, ösz- 
tönzé, sürgeté őt, hogy miután az ellenség a budai útat el- 
foglalta s előhadai Neszmély felé nyomulnak: egy óráig se 
mulasson tovább a fővárosban, hanem távozzék mennél 
elébb a nemzet megmenthető kincseivel, hova belátása sze- 
rint biztosnak látja, például Nagy-Váradra. Görgeynek azon- 
ban sietve küldjön legalább tiz millió frtot, hogy a hábo- 
rút, elvágatása esetében is tovább folytathassa. Mindenben 
megegyezett evvel a közoktatási miniszterhez írt levele, 
kit e fölött még arra szólított fel, ügyekeznék a maga ré- 
széről is ezen értelemben hatni Kossuthra, hogy Pestről gyor- 
san távozzék; mert a veszély oly nagy, hogy ,ha Kossuth tá- 
vozni nem akarna, szükséges lenne őt, személyének biztosi- 
tása végett, erőszakkal kocsira tenni s elvinni a fővárosból." 
Mellékesen megjegyezve, ily eszközhöz nyulni Kossuth sze- 


mélyének biztosítása végett, egyátaljában nem volt szükség ; - 


azon makacs physikai bátorság s daczolni tudás a személyes 
veszélylyel, melyet benne, az őt tán nem eléggé ismerő 
kormánybiztos föltett, köztudomás szerint, nem tartozott Kos- 
suth jellemtulajdonaihoz. 

Képzelhetni, mily iszonyú volt a kormányzó és a minisz- 
terek meglepetése, midőn Csányi s a két tábornok megnyug- 
tató tudósítása után néhány órával az idézett leveleket kézhez 
vették, melyek most tudomásokra hozák, hogy Görgey, sza- 
vát megszegvén, a sereget levezetni nem hajlandó. E levelek 
Görgeyt többről vádolák, mint puszta engedetlenségről. Ő, 
azok szerint, a kormánytól s a többi hadseregtől elszakadva, 
a maga kezére akart cselekedni s munkálkodni, egyedül a 
maga hajlama szerint, minden ellenőrség, minden felelősség 
nélkül. Azon ajánlatának, miszerint a kormány Komáromban 
telepedjék meg, melyet, mint képtelenséget, már a jun. 26-kán 

tartott miniszteri tanács, magának Görgeynek jelenlétében 
egyszerűleg mellőzött, megújítása, csak azt akará mondani : 
a kormány hagyja magokra a nemzet többi hadseregeit, sza- 
kaszsza el magát azoktól s az egész országtól, temetkezzék 
egy mától holnapra ostrom alá vétetendő várba s bizza itt ma- 
gát a sereg kétes szerencséjére s fővezérének több mint kétes 
jóakaratára. Azon máslat (alternativa) pedig, hogy a kormány, 
ha Komáromba menni nem akar, vonja meg magát Nagy- 
Váradon, annyit tett: menjen a kormány papirpénz sajtóival 
oly helyre, mely a felett hogy védetlen, csak öt-hat mérföld- 
nyire fekszik a Tiszán átkelt orosz hadaktól. Végre a tiz mil- 
lió forint küldése iránti kérelem, világos gúny volt Görgey 
részéről, ki legjobban tudá, mily csekély, Duschek elébbi 
mulasztásai következtében, a pénzkészlet, s miként csak feszí- 
tett munka által mehet a kormány arra, hogy egy-egy hónapi 
szükségletet annak folyta alatt előteremthessen. 

A kormányt Görgeynek már azon világosan kifejezett 
szándoka is nagy ingerűltségbe hozta, hogy ő a nemzet legna- 
gyobb, leggyakorlottabb, legvitézebb seregével anemzet ügyé- 


" től különválva, önkénye szerint a maga kezére kiván működni. 


A kormány tagjainak keblében e gondolatra magától is föl- 
ébredt mind azon elfojtott gyanú, melyre Görgey a maga ha- 
zafiságának és szándokainak tisztasága, feddhetetlensége el- 
len, kivált az utolsó hetek lefolyása alatt, annyi okot szolgál- 
tatott makacssága, önzése, hiúsága, fondorlatai által. És ha tán 
még nem mondták is ki ellene nyilván az árulás vádját, annak 
súlyos gyanúját nem fojthatták el többé szíveik rejtekében. 
Azok, kik iránta már azelőtt is gyanúval viseltetének, e 
levélből magoknak meggyőződést szerezhettek, hogy nem ha- 
zaszeretet, hanem önzés, hiúság, dacz és gyűlölet tetteinek 
forrása, rugonya ; a czél, melyre törekszik, minden más in- 
kább, mint a haza megmentése. Ezek, kik elébb látván fon- 
dorlatait a kormányzó s a függetlenségi nyilatkozat ellen, azt 
sejték, hogy a hatalom birtokára, dictatorságra vágyódik, — 


mo 


most arról győűződének meg, hogy ő, a függetlenségi nyilat- 

kozatnak már lehetetlenné lett megbuktatása helyett, más va- 
lamely ezélt tűzött ki magának. Úgy vélekedének, hogy mi- 
után az országnak oly roppant ellenséges erővel körülhálózása 
meggyőzte őt, hogy ha talán még némi ideig kitartható is a 
-háború, de győzedelmet a magára hagyott nemzet ügye többé 
nem arathat: a hatalom rövid, mulékony birtoka hiúságát, 
gyűlöletét többé nem képes kielégíteni, s azt legfölebb eszköz 
gyanánt tekinti még más czél elérésére. De mi légyen e czél? 
Külön békére akar-e lépni az osztrákokkal; s csak azért akar 
Komáromban maradni, hogy ezt azoknak átadhassa, fegyverét 
a nemzet legjobb, legnagyobb hadseregével, mely összes had- 
erőnk egy harmadát képezte, letétethesse? — vagy csak Kos- 
suth iránti gyűlöletének akar-e szerezni kielégítést, őt mennél 
elébb bukásnak tévén ki? Csak azt látták világosan, hogy ezél- 
jai, szándokai nem tiszták, nem származnak hazaszeretetből. 
Másként nem fejthették meg eljárását. 

Kossuth maga még Ludvigh kormánybiztost is gyanúba 
vette a Görgeyvel való pártoskodásról, nem hihetvén, hogy 
Csányi s két kiküldött társának elutazta után Komáromból 
már is oly veszélyes körülmények álltak volna be a fővárosra 
nézve, minőket Ludvigh ábrázolt leveleiben. E miatt őt Kos- 
suth azonnal visszahivatni határozta a hadseregtől. Az igaz- 
ság érdekében meg kell azonban mondani, hogy Ludvigh- 
nak semmi része sem volt Görgey fondorlataiban. Az ő hi- 
bája legfelebb az volt, hogy áltatni engedte magát a ravasz 
Bayer és Görgey által. Ludvighot, ki mint Szepes megyei 
képviselő s a ház jegyzője, lelkes hazafinak s Kossuth politi- 
kája buzgó hívének ismertetett, leginkább azért nevezte volt 
ki Kossuth Vukovicsnak miniszterré létele után a feldunai se- 
reg kormánybiztosává, hogy mint Görgeyvel jó barátságban 
lévő, a maga hazafiúi érzelmeivel benne is ügyekezzék élesz- 
teni a kormány iránti jó indulatot, szilárdítani az egyetér- 
tést, s a kormány akaratának erélyesen érvényt szerezni a 
táborban. Kossuth tehát most ellene sem titkolhatá boszúsá- 

1849. ml. gát, hogy legalább is mystificáltatni engedte magát ama két 
álnok ember által. 
Kossuth vévén Görgey s Ludvigh leveleit, julius 1-jének 
estvéjén kormánytanácsot tartott, melyre a fővárosban lévő 
tábornokok is mindnyájan meghivattak. Ezek közt volt Klapka, 


is, ki a Komáromban járt Csányival s kiküldött társaival jött 
a fővárosba, hogy a vár védelmének eszközeiről, mielőtt ab- 
ban elzárkoznék, bővebben értekezzék a kormánynyal. Per- 
czel és Dembinski, Görgeynek különben is személyes ellensé- 
gei, hevesen kikeltek ennek egész hadviselési módja ellen. Még 
a különben oly higgadt mérsékelt Aulich is gáncsolta eljárá- 
sát, megfoghatatlannak s hihetetlennek állítván, hogy azon 
időközben, mely az ő leutazta s a leveleket hozó futár meg- 
indulta közt lefolyt, oly nagy változás történt volna Komárom 
körül, minőt a levelek ábrázolnak s melyek következtében 
lehetetlenné vált volna a sereg levezetése. Ő azonban, Görgey 
iránt kiméletes, valamint a vági s győri bal eseményeket, úgy 
ama veszélyes körülményeket is, melyekről a levelek szólnak, 
egyedül a fővezért képviselő középponti hadmunkálati iroda 
főnökének, Bayer ezredesnek, az ő hibáinak s mulasztásainak 
tulajdonítá. Voltak azonban többen a tanácsban, kik Bayerről 
is szigorúbban itélve, a puszta hibáztatásnál súlyosabb gáncsok- 
kals vádakkal terhelték őt. Görgey tettéről mindazáltal, ha bár 
annak okait különfélekép magyaráztákis, egyező volt az itélet, 
hogy az hallgatással annál kevesbbé mellőzhető engedetlen- 
ség, mivel most is mindnyájan meg voltak győződve az elébbi 
rendelet helyességéről s múlhatatlannak állították, hogy a had- 
sereg mennél elébb levezettessék. Az árulás vádját azonban 
világosabb próbák híjában az indokokról, melyek őt az en- 
gedetlenségre indították, nyilván kimondani még senki sem 
merte, kivéve Perczelt, kinek, mint Görgey halálos ellensé- 
gének s különben is indulatos embernek ezen, már máskor is 
többször kifejezett véleménye figyelembe nem vétetett. 

A tanácskozások folytában ama kérdés felett, hogy mi- 
után az engedetlen Görgeyt a sereg élén hagyni nem lehet, ki 

legyen az új fővezér? — Kossuth ismét megpendíté az esz- 1819. Jul. 
mét, melynek már többször megkisértett valósitására a körül- 
ményeket eddigelé nem látá alkalmasoknak. Említők, hogy ő 
az aprili hadjárat megindultakor, utóbb megint Görgey had- 
ügyminiszterré avattatásakor önmagát óhajtja vala fővezérré 
tenni. Most erre megint jó alkalmat látván, midőn a szóba 
hozottak részint a tanácstól nem fogadtattak, — részint az 
ajánlatot magok nem fogadták el: Kossuth egy ildomosan 
oda vetett szóval akart a tanács üterére tapintani. ,Igy hát 
enmagam leszek, úgymond, kénytelen, a sereg élére állani." 
Ő azt várta, tapssal fogadtatik a szó; de a tanács hallgatott, 
minél fogva aztán ő sem sürgette tovább kivánata valósí- 
tását. 

A kormánynak tehát csak az lőn határozata, hogy Gör- 
gey, megtartván a hadügyi miniszterséget, a fővezérletet más- 
nak adja által. A kormány ugyanis akként volt meggyőződve, 
hogy Görgey, ha bűnös tervei volnának is, mihelyt a fővezér- 
lettől elmozdíttatik, megszűnik veszedelmes lenni; míg más 
részről a miniszteriumban, ha azt megtartani akarja, organi- 
sáló tehetségeinél fogva jó szolgálatot tehet a hazának. Ellene 
szóló világosabb próbák híjában őt a miniszteri tárczától is 
megfosztani nem látszott tanácsosnak. Görgeynek az ország- 
ban, de kivált a feldunai hadseregben még az utósó csatavesz- 
tések után is nagy volt népszerűsége. E sereg főtisztei, kevés 
kivétellel, melegen ragaszkodtak hozzá. Attól tartott tehát a 
kormány, hogy őt eléggé még be nem bizonyítható váddal 
sujtván, ha valóban bűnös terveket forral magában, könnyen 
arra vetemíthetné, hogy a neki hódoló fötisztekkel és hadosz- 
tályokkal e legválságosabb pillanatokban szakad el a nemzet 
ügyétől. Azonban, tagadni nem lehet, hogy ezen aggodalmat 
csak saját gyöngesége ébresztette a kormányban. Örökké saj- 
nálatos, hogy a gondviselés azon férfiút, kit tündöklő észtehet- 
séggel s feddhetetlen magán jellemmel megáldva, a haza sor- 
sának vezérletére, kormányának élére rendelt, egyszersmind 


a physikai bátorság ajándokával is nem ruházta fel. 
Horváth M. A függetlenségi harcz tört, III. 16 

Tagadhatlan, hogy a seregben nagy volt Görgey nép- 
szerűsége; de még nagyobb volt Kossuth tekintélye mind a 
mellett is, hogy azt Görgey ott régtől fogva rendszeresen, 
minden hatalmában álló módon lerontani ügyekezett. Ha Kos- 
suth a táborban személyesen megjelent s elragadó szónokla- 
tával a sereghez szólott volna: ennek közepette ís képes 
leende Görgeyt, minden népszerűsége daczára, elfogatni s 
hadi törvényszék elébe állíttatni. A sereg mindenek felett a 
hazáért lelkesült, hazafiúi érzelmű volt; Kossuth személyét 
pedig régóta mindenki megszokta már a haza ügyével egybe- 
forrottnak tekinteni. — De ennyire bizonyosan nem ment 
volna a dolog. Puszta megjelenése a táborban, s nevének va- 
rázsszerű tekintélye, s a tiszti karhoz intézendő pár meleg szó 
mindent rendbe hozhat, s jelenlétében bizonyosan Görgey 
sem bátorkodik vala az egész tábornoki kar véleményére 
alapított rendeletével ellenkezni. És ezt annál biztosabban 
lehet állítani, minthogy Görgey, bármily ravasz, fondorkodó 
volt is a távolban, bármily szenvedélyességgel gyűlölte, gú- 
nyolta s gyalázta is Kossuthot háta mögött, jelenlétében mind- 
eddig soha sem mert vele egyenesen szembe szállani; sőt ren- 
desen hizelkedve hunyászkodott meg előtte. Ama bátorságot, 
melyet, mint utóbb látni fogjuk, Aradon mutatott Kossuth 
irányában, csak ennek többször tapasztalt gyöngeségéből, 
erélyesen fellépni nem merő bátortalanságából merítette. Ha 
tehát most Kossuth személyesen ment volna a táborba: mi- 
ként a múlt télen, a kápolnai ütközet után, úgy most is köny- 
nyen elintézheti a viszályt, engedelmességet szerezhet vala a 
kormány rendeletének, mely a körülmények közt egyedül 
volt képes hosszabbítani a nemzet életét s még kedvezőbb 
fordulatot is adni ügyeinek. Legfölebb talán néhány főtiszt, 
Görgeynek néhány meghittebb barátja, adta volna be lemon- 
dását, mi a haza ügyére semmi fontosabb befolyást nem vala 
gyakorlandó. i 

Azonban ekkor már igen észrevehető volt Kossuthon, 
hogy erélye, melyet a mult év s még a tél folytában is annyi- 

szor, oly fényesen tanúsított, hanyatlani kezd ; bátorsága pedig 
a veszélylyel személyesen szembe szállni még sokkal kevesebb, 
mint volt az előtt. Kik ezt észrevették, e változást benne több- 
nyire testi ereje hanyatlásának, a folytonos feszített munka s 
örökös izgatottság által előidézett kimerűltségnek tulajdoni- 
tották. Lehet, hogy ezen okoknak is volt némi befolyása ezen 
erkölcsi erőcsökkenés eredményezésében; lehet, hogy a sza- 
kadatlan, semmi szórakozással fel nem váltott, fárasztó munka, 
melybe annyira mintegy eltemetkezett, hogy néhány órai éj- 
jeli nyugvást kivéve, roncsolt egészségű testének semmi pihe- 
nést nem engedett; — lehet, hogy a különféle jó és bal ese- 
mények, kedvező s kellemetlen hírek szerint egymást oly sü- 
rűn felváltó remény és félelem, öröm és szomorúság, aggo- 
dalom és boszúság indulatai hazája sorsán függő lelkében, 
egészségére, testi erejéré károsan hatván, egyszersmind er- 
kölcsi erejét is csökkentették. De ennek valódi, fő oka má- 
sutt keresendő. Ő e tekintetben azon ritkább emberek közé 
tartozott, kiknél nem a lélek a testből, hanem megfordítva 
a test a lélekből merít erőt. Nála nem puszta szó, hanem va- 
lóság volt az, midőn — mint például a mult szeptemberben, 
Batthyáni Lajos lemondásakor, — testi gyöngesége tekinte- 
tében mondá: , most nem akarok beteg lenni ; most azért sem 
leszek beteg." Az ő meggyöngült, túlizgatott idegzetének 
folyton a lélekből, eszméből, indulatból kellett merítnie az 
erőt a ruganyosságra. Ha ez hiányzott, a gyönge idegzetből 
is eltűnt az erély s élénkség, és átalános lankadtság, ernyedt- 
ség lepte el valóját. Nem egyszer történt az 1848-ki év nya- 
rán és őszén, hogy testi ereje annyira ki volt merűlve, miké- 
pen napokig ágyát kelle őriznie; de midőn eljött a cselekvés 
percze, a test gyöngesége eltűnt a felizgatott lélek uralma 
alatt. Az idegzetes test gyöngesége néha oly nagygyá lőn, 
hogy a szószékre is mások segedelmével lépett föl; de a mint 
beszélni kezdett, a mint lelkét az eszme vagy szenvedély mind- 
inkább áthatotta, az hullatag testének is perezről perezre 
mind nagyobb erőt kölcsönzött ugyannyira, hogy nem csak 
16" 

1849. Ju. órákig szólott, hanem szónoklata alatt hangjában, mozdulatai- 
— ban nem ritkán oly rendkivüli erőt fejtett ki, mely bámulatra 
ragadta hallgatóit. 

Ily lélektani tünemény, ily csodálatos erőkifejtés azon- 
ban, mióta kormányzóvá lett, többé nem volt rajta s benne 
észrevehető. Az eszme, mely szellemét felvillanyozhatá, az 
indulatok, melyek idegzetét felizgathaták, ez időben sem hiány- 
zottak ugyan; de hiányzott azon közeg, melyben elébb azon 
erőkifejtés történt, hiányzott a nyilvánosság alkalma. És mi 
főleg ebben találjuk okát Kossuth erély- s bátorság-hiányá- 
nak kormányzói pályája alatt. Az ő nagysága különösen szó- 
noklatában állott; ő az élet minden viszonyai között a szószé- 
ken volt legnagyobb. Az ő ékesszólása nem csak a hallgatókat 
ragadta el, nem csak azok lelkét villanyozta át: felvillanyozta 
az őt magát is, felfokozta az saját tehetségeit is. Szónoklata 
közben érett meg benne többnyire a legfontosabb ügyekre 
nézve a gondolat, a vélemény akarattá, elhatározássá, szónok- 
lata közben fejlett ki benne az erély és bátorság, mely aztán 
utóbb cselekvésére, a határozat végrehajtására is kihatott. 
Hogy erélye, bátorsága súlyegyenbe jusson a gondolattal, az 
értelemmel, neki azon jóváhagyásra, azon ösztönre, azon lel- 
kesítésre volt szüksége, mely a hallgató közönség tapsviha- 
rából eredt, válaszúl az általa mondottakra. Midőn ez nem 
történt, a gyönge idegzet lőn benne uralkodóvá, s tetteit erély- 
telenség, bátortalanság jellemzé. 

Már pedig mióta kormányzóvá lett, hiányzott neki a szó- 
szék, a nyilvánosság, közjóváhagyás lelkesítő közege. Azóta ő 
idejének legnagyobb részét dolgozó szobájában, iró asztalára 
görnyedve tölté, dolgozva a fontosabb ügyekben, miket másra 
bízni nem szeretett, nem igen elégedvén meg mások munká- 
jával; vagy, mi legtöbb idejét vette igénybe, leveleket iro- 
gatva a tábornokokhoz azon összekoczczanások, surlódások, 
viszályok kiegyenlítése végett, melyek a vezérek közt, vagy 
azok és a kormány közt mind sürűbben fejlettek ki. A ki őt 
reggeltől éjfélig iró asztalára görnyedve látá, inkább egy szor- 

galmas irnoknak, egy buzgó titkárnak, mint egy ország kor- 
mányzójának tarthatá őt. Ezen örökös elzártság szobája négy 
fala közé, honnan csak fris légszivás végett is hetekig sem 
ment ki; ezen örökös levelezés saját kezével; ezen visszavo- 
nultság a tettdúsabb élettől, ez ernyeszté még testét és lelkét, 
ez lőn forrása gyöngeségének, fő oka erélye s bátorsága ha- 
nyatlásának, mondhatni, teljes eltüntének, s ennél fogva egyik 
fő hibája kormányzói életének. 

E gyöngeség s bátorsághiány volt oka, hogy Kossuth 
most is, midőn Görgey fő hadi szállásáról az idézett leveleket 
vette, bár eléggé érezte, hogy ez fordulatpontja ügyeinknek, 
nem sietett fel azonnal személyesen Komáromba, a hely szinén 
erélyesen és gyorsan intézendő el, mit a körülmények kiván- 
tak; hanem a miniszteri tanács hozzájárultával fővezért válasz- 
tott Görgey helyett, s erre bízta a kellő intézkedést, holott jól 
ismerte már Görgey makacsságát s engedetlenségét, melyet 
még csak az ő tekintélye lehetett képes megtörni. 

A fővezér megválasztása nem csekély nehézségbe kerűlt. 
Kiss Ernőt magasabb vezéri tulajdonok s tehetségek hiánya, 
Vettert, ki különben, katonai képzettségénél fogva, arra képes 
volt, a seregnél, melynek egykor, a tiszafüredi kiinduláskor 
már volt vezére, megcsökkent tekintélye s elveszett népszerű- 
sége miatt nem lehetett megválasztani. Mészáros iránt, bár a 
hazában köztiszteletben állott,. egy pár szerencsétlen csatái 
miatt a seregben nem létezett bizodalom. Dembinski ellen 
nem rég tanúsított féktelen indulatosságán kivül az szólott, 
hogy elegendő helyismerete, a seregnek pedig ragaszkodása 
nem volt iránta. Klapkára Komáromban volt szükség, hogy 
a sánczok közt maradandó seregrészszel az osztrákok belebb 
nyomulásának gátot vessen; s különben is, bár volt képzett- 
sége, de hiányzott benne a fővezérben szükséges erély, ön- 
állóság, elhatározottság a válságos pillanatokban. Bemet, kit 
Kossuth leginkább óhajt vala, Erdély akkori veszélyes 


állapotában onnan eltávolítani nem lehetett, távozni onnan 

maga sem akart. Aulich, betegeskedése miatt, elébb még had- 
teste vezérletéről is lemondott. Damjanics még mindig ágy- 
ban volt. 

Végre mégis Mészárosra esett a választás. Ő azonban 
szerénységében gyöngébbnek álliítá magát, mintsem a nagy 
feladatot elvállalhatni és a sükernek csak némi reményével is 
végrehajtani képes volna; s csak azon feltétel alatt hajlott 
végre annak elfogadására, hogy oldala mellé Dembinski tá- 
borkarnagygyá neveztetett ki. 

Az új fővezérnek kötelességévé tétetett, az elfogadott 
terv szerint a sereget Komáromból azonnal levezetni s minden 
erőt a Tisza vidékén egyesíteni, s e végett tüstént Komáromba 
utazni. — Ludvigh kormánybiztos is visszahivatott, s helyébe 
Bónis Samu képviselő küldetett fel a táborba. 

A kormányzó minden hadtestvezérnek külön tudtára 
adta e változást a fővezérletben, a nemzet és szabadság, s annyi 
önfeláldozás és hősiességgel tanúsított hazaszeretetök nevé- 
ben szólítván fel őket az új fővezér s a kormány rendelete 
iránt engedelmességre s az egyesség fentartására, mely a jelen 
válságos pillanatokban egyedül képes még fordítani a haza 
ügyén. Klapkának, mint a felső seregben legidősb tábornok- 
nak, ki Görgey után abban legtöbb népszerűséggel birt, ezen 
kivül még egy külön bizodalmas levelet is írt, melyet már 
azért is méltó közleni, mivel kitetszik belőle, mi véleményben 
volt e pillanatban Kossuth Görgeyről. 

n Tábornok úr, — így szól a levél — Görgey az egy 
miniszter és két tábornok által nekem adott szavát meg- 
szegte. 

n Maradjon miniszter; de a fővezérletet egy pillanatig 
sem tarthatja meg tovább. Mészáros altábornagy neveztetett 
fővezérré. 

, Görgey talán nem fog engedelmeskedni. Ez gyalázat, 
ez árulás lenne, mint már szószegése s azon vak hódolat is, 
melylyel Bayer iránt viseltetik, határos az árulással. 

, Szörnyűség a mit nekem ír. 

, Tábornok úr a haza, sőt Európa (!) szabadsága függ 
attól, hogy most a seregben semmi egyenetlenség s pártosko- 
dás ne történjék. 

n:::. A haza és szabadság mindenek felett! Gyámolítsa 
ön Mészáros tábornokot. Az okokat máskor közlöm önnel, 
Isten és a történet itélend fölöttünk. 

, Önben, tábornok úr, nem fogok csalatkozni ! 

n Pesten 1849-ki jul. 1. Kossuth Lajos, kormányzó." 

Az új fővezér, Mészáros altábornagy, a kormány rende- 
leteivel jul. 2-kán gőzhajóra ült s megindult Komárom felé. 
De az Almás táján hallott sürű ágyudörgésből, s a parti lako- 
sok egyhangú állításából, hogy Komárom táján egész napon 
át foly az ágyuzás, nem különben Görgeynek jun. 30-kai tu- 
dósitásából azt gyanítván, hogy a Duna jobb partját az ellen- 
ség már megszállotta, visszafordult 8 egy őrnagyot küldött 
csak maga helyett a kormány rendeleteivel Komáromba. E 
lépés mindenesetre nagy gyöngeség, nagy hiba volt Mészá- 
rostól. Azt, hogy Kossuth személyesen nem sietett fel Komá- 
romba, egyedül az pótolhatá vala némileg, ha az új fővezér 
személyesen viszi meg a vezérlet változásáról szóló kormány- 
rendeletet. Ez gátolhatja meg egyedül a Görgeynek hódoló 
tisztikarban a pártoskodást; személyes és erélyes föllépése 
veheti vala elejét Görgey ellenszegülésének is. Mészáros sze- 
mélyes meg nem jelenése következtében mind ez megtörtént, 
s a bajok öregbedése, mi innen származott, részben legalább 
az ő hibájának tulajdonítandó. De mielőtt ezen újabban ki- 
kifejlett bajok elbeszélésébe ereszkednénk, szükség elmonda- 
nunk azt, mi Mészáros futárának megérkeztéig történt Komá- 
romnál. 

Az egyesült osztrák-orosz sereg a győri ütközet után, 
junius 29-kén Komárom ellen indult, s más nap balszárnyá- 
val Ácsot, közepével Nagy-Igmándot, jobb szárnyával Kis- 
Bért szállotta meg. Jul. 1-jén az ácsi erdőnél álló csapatainkat 
visszanyomván, a szőny-monostori elsánczolt táborunk felé 
közelgett; miből gyanítható volt, hogy más nap a sánczokat 

1849. Jul. is megtámadni készül. Görgey tehát jul. 2-kán, ha akarta 
Ni volna sem indíthatta meg az öszpontosítás végett leszállítandó 
seregrészt a Duna jobb partján; s különben is rendén volt, 
hogy mielőtt a sereg nagyobb része innen távozik, győzedel- 
met ügyekezzék kivívni az ellenségen. Ez mind a szönyi sán- 
czok közt maradandó seregnek, mind a visszavonuló osztá- 
lyoknak nagyobb biztosítást vala eszközlendő. 

Egy eredménydúsabb győzedelemnek azonban csak úgy 
lehetett volna biztosabban nézni elejébe, ha a sánczokban egész 
seregünk öszpontosítva áll s összes erővel tétetik a támadás. 
De Görgey ismét, szándékosan-e, vagy nem? — azon hibát 
követte el, melynek következményei voltak a Vágnál és Győr- 
nél szenvedett veszteségek. A 1-ső hadtestet Nagy-Sándor 
vezérlete alatt, valamint az öt ezerre menő két mozgó osztályt 
is még egyre czéltalanul a Vágvonalon hagyá vesztegleni; 
minél fogva a sánczok közt csak 25—26 ezer ember 4000 ló- 
val és 124 löveggel volt egyesítve oly módon, hogy a monos- 
tori sánczokat, különösen az 1., 2. és 3. számú erődöt a 8-dik 
hadtest négy zászlóalja, a 4—7. erődöket a 7-dik hadtest, — 
a 8—10. számú erődöket végre s a hidfőt a 3-dik hadtest tartá 
elfoglalva. A 2-dik hadtest tartalékul a sánczok belsejében, a 
8-dik a várban maradt. 

A támadást a szövetséges osztrák-orosz hadsereg reggeli 
nyolcz órakor kezdte meg, félkörben Monostortól Ó-Szönyig. 
Wohlgemuth hadteste a jobb szárnyon Harkályra, tőle jobbra 
egy lovassági hadosztálylyal Bechtold a nagy-igmándi úton 
Új-Szöny felé nyomult előre; ennek háta mögött Paniutin ál- 
lott az orosz hadosztálylyal; a legszélső jobb szárnyon Bene- 
dek Ó-Szőnyt támadta meg. A balszárnyon az 1-ső hadtest, 
Schlick alatt, Monostor ellen; közte s Wohlgemuth közt a kö- 
zépen a 3-dik hadtest az új-szőnyi úton intézte a támadást. 

A harczot Leiningen kezdte meg, ki észrevévén Bechtold 
lovas hadának közeledtét, a maga huszáraiból néhány száza- 
dot támadásra küldött. De ezek az ellenségtől visszaűzettek ; 


ki azonban, midőn a mieink űzésében a sánczok lövegeinek 

hordkörébe esett, szinte megzavarodván, visszavonulni kény- 
szeríttetett. Huszáraink ezután még egy rohamot intéztek 
Bechtold második harczsora ellen, de ekkor sem szerencsé- 
sebben. 

E lovassági harczczal majd nem egy időben Benedek és 
Simbsehen dandárai Ó-Szőnyt közelíték meg, s miután Lei- 
ningennek benne lévő egypár zászlóalja egy ideig hasztalan 
erőködvén a túlnyomó erőt fentartani, végre a sánczok közé 
vonult vissza, azt el is foglalták. 

. E közben Monostornál is hevesen folyt a harcz. A köze- 
ledő ellenséget a 8-dik hadtest 4 zászlóalja a sánczok előretolt 
félholdjából heves tüzeléssel fogadta ugyan ; de a félhold ellen 
megnyitott heves röppentyűtüzet utóbb kinem állhatván, a 
sánczok közé vonult vissza. A betolakodott ellenség saját lö- 
vegeinket is a hátrálók ellen fordítá. — E szerint dél tájban 
a monostori elősánczok (félhold) s Ó-Szőny az ellenség kezé- 
ben volt. Haynau az eredménynyel megelégedvén, parancsot 
adott, hogy a hadosztályok tanyáikra térjenek vissza. 

E parancs azonban nem mehetett foganatba ; sőt a harcz 
még csak ezután kezdődött javában. Görgey és Klapka csak 
most érkeztek meg a várból a harezmezőn, s amaz a jobb, 
emez a balszárnyra sietett, a monostori elősáncz és Ó-Szőny 
visszavételére. Görgey, mialatt Monostorra lovagla, egy csa- 
pat futamlóval találkozék a 7-dik hadtestből, melynek egy 
pár zászlóalját Pöltenberg még korán reggel az ácsi erdőbe 
rendelte volt. Ezek, az ellenség túlnyomó erejétől erősen nyo- 
matván, megfutamodtak. Görgey megállítani ügyekezett őket; 
az elbódult futamlók azonban szavára nem hajtva, a Duna 
partjára fordulnak, annak lejtőjén szándékozók bejutni a sán- 
czok közé. De Görgey boszúságában rögtön a sánczba lovagol 
s két ágyut kartácscsal töltetvén meg, a vizparton betöreke- 
dőkre sütteti ki, 8 öket megint Monostor felé űzeti, hol aztán 
a huszárok által fogadtatván, nagy nehezen ismét rendbe sze- 
dettek. Görgey ezután a tartalékban maradt 2-dik hadtest egy 
osztályát szólítja elő Rakovszky alatt, s az ellenség által el- 

foglalt elősáncz visszavételére küldi; ki aztán jelesen végre 
is hajtá feladatát, az ellenséget az elősánezból Lovad felé űzvén, 
E közben Pöltenberg is összeszedte a 7-dik hadtestnek 
elébb megkuszált zászlóaljait s az ácsi úton nyomult előre. 
Időközben az elébb már önként hátrálni kezdett ellenség, lát- 
ván, hogy a magyar hadak támadásra mennek át, ismét visz- 
szafordult. Pöltenberg a két ellenséges dandárt, melyet maga 
előtt talált, makacs harcz után hátrálásra kényszeríti, s Har- 
kályt is megszállja. Újabb dandárok is jőnek a futamlók se- 
gélyére; Schlick két 12 fontos üteget irányoztat Harkályra. 
Vitézeink azonban, kiket a süker s a 2-dik hadtest eddig ré- 
szint tartalékban maradt, részint Rakovszky alatt az elősán- 
czokat visszavett osztályainak megérkezte is fellelkesít, az újab- 
ban tűzbe hozott osztrák dandárokat is visszanyomják. Schlick 
minden felől szorongatva, képtelen ellentállni hadtestével s a 
Csémnél tartalékban maradt Paniutint szólítja segedelemre. 
Az orosz hadosztályon kivül még Wohlgemuth is küld 
egy pár dandárt Schlick támogatására. Görgey, midőn ezen 
újabb hadoszlopok mozgását észreveszi, hogy a 7-dik és 2-dik 
hadtest teljes győzedelmet nyerhessen Schlick felett, Pölten- 
berg által 24 huszár-századdal intéztet rohamot a közeledő 
orosz had ellen. De mialatt huszáraink előre robognak, bal- 
szárnyuk egy szinte Schlick felé siető Wohlgemuth-féle dan- 
dártól oldalban fogatik, s hátrálni kezd, míg a jobb szárny 
folytatja előrenyomulását. Görgey, a megzavart balszárnyat 
rohamra lelkesíteni szándékozván, maga is oda vágtat; mig 
azonban a már messzebb távolodott századoknak fövegével 
integetett, hogy ők is nyomuljanak előre, a lovas osztályok 
kavargó gomolyában födetlen fején — szándékosan-e vagy 
véletlenül ? — bizonytalan, erős kardvágást kap. És mialatt ő 
hasztalan erőködik előre vinni a balszárnyat, a harkályi ma- 
gaslatok felé tartott szárnyat Paniutin valamennyi ütegeiből 
oly iszonyú tűzzel fogadja, hogy az ís hátrálni kényszerül. 
Görgey sebe daczára még egyszer ismételni akarja a ]o- 
vassági rohamot, most azonban kapcsolatban lovassági ütegei- 

nek közreműködésével. De mig Pöltenberg a lovasságot újra 
rendezi 8 az ütegek előrobognak, az ellenség, egész vonalán 
visszahuzódván, a harcznak véget vetett; minek következté- 
ben hét óra tájban, Görgey is a sánczok közé rendelte vissza 
hadainkat., 

A balszárnyon már körülbelül egy órával elébb meg- 
szűnt a harcz. Midőn ugyanis Pöltenberg és Rakovszky az 
ácsi érdőnél és Harkálynál győzedelmesen nyomulának előre, 
Klapka Leiningennek is parancsot adott Ó-Szöny visszavéte- 
lére. Leiningen hét zászlóaljjal hatolt be a faluba; ott azon- 


ban egy eltorlaszolt hid mellett oly hevesen támadtaték meg, 


hogy hátrálni kényszerült s egy ütegét is, a legjobbak egyikét, 
elvesztette. Egy máosdik roham hasonló módon visszaveretett; 
és csak a harmadikkal, melyet a csillagerőd ágyui is támoga- 
tának, lőn képes Leiningen kiűzni torlaszai mögűl s Mócsa 
felé kergetni Benedeket. 

Ha seregünk többi, még a Vágnál veszteglő osztályai is 
jelen vannak, alig lehet kételkedni, hogy e nap sokkal több 
eredménynyel végződött volna reánk. Így azonban meg kellett 
elégedni avval, hogy az ellenség elsánczolt táborunktól visz- 
szanyomatott. Veszteségünk holtak és sebesűltekben mintegy 
1500-ra ment. Az osztrákok 872-re, az oroszok 18 emberre 
teszik a magokét. 

Így álltak az ügyek a feldunai táborban, jul. 2-kán, mi- 
dőn Mészáros futára a kormány rendeleteivel Komáromban 
megérkezett. 

Görgeyre, ki másnap seblázban feküdt, nagy hatást lát- 
szott tenni, a táborban pedig, hol a hír rögtön elterjedt, heves 
izgatottságot okozott a kormánynak a fővezérlet változtát il- 
lető rendelete. Különösen a 3-dik és 7-dik hadtestben, melyet 
gróf Leiningen és Pöltenberg, Görgey személyes barátjai ve- 
zényeltek, igen nagy ingerültség fejlett ki. A fenforgott kö- 
rülmények közt felette veszélyes hangulatot még inkább el- 
mérgesíték egy részről Görgey pártolói, kik közé tartozott a 
főbb tisztek nagyobb része, más részről a kormánynak a tá- 

1849. Ju. . borban sompolygó titkos ellenségei, kik e rendeletből ellene 


újabb fegyvereket kovácsoltak. Ez utóbbiak élén állott 
Bayer a középponti hadmunkálati iroda főnöke, ki a rendelet 
szerint Görgeyvel együtt visszahívatott. Bayer, és Görgey tá- 
borkara e pillanattól fogva középpontja lőn azon fondorla- 
toknak, melyek a táborban Kossuth s pártolói ellen szövettek. 
Bayernek annyira vetemedett bűnös vakmerősége s makacs- 
sága, hogy a visszahívott Ludvigh kormánybiztos szállása 
elébe őrt állíttatott, s őt, bár inkább a kormány kigúnyolá- 
sára mint komoly szándékból, néhány óráig fogolyként őriz- 
teté. Mind ez csak Mészáros azon gyöngesége s hibája kö- 
vetkeztében történhetett, hogy maga személyesen nem ment 
fel a táborba; s ennél fogva ott pillanatnyilag senki sem volt, 
ki a kormány rendeletének tiszteletet tudott s akart volna 
szerezni. 

Végre Klapka, mint legidősb tábornok, s mint a kit a 
kormányzó bizodalmával különösen megtisztelt, érezni kezdé, 
hogy ha Görgey hevesebb barátjai a fenforgó körülmények 
közt valamely szélsőségre fognának vetemedni, s abból aztán 
még nagyobb bajok fejlenének ki, a felelet súlya ő reá fogna 
nehezedni : jul. 4-kén tehát a hadtestvezéreket és idősb törzs- 
tiszteket hadi tanácsra gyűjté össze. A jelenlevőket aztán, mi- 
ként ő maga beszéli el, a kormány iránt bizalomra s enge- 
delmességre híván fel, fejtegeté nekik, hogy a fenyegető ve- 
szélyek közt, két oly nagy fontosságú hivatalt, minő a had- 
ügyminiszterség és fővezérség ugyanazon személynek kellőleg 
betölteni lehetetlen. Hagyjanak fel tehát a kormányrendelet 
gyűlöletes értelmezésével. Ha azonban az ellen valamely elő- 
terjesztésök volna, adják elő, s ő maga fogja azt a kormánynak 
megvinni, remélvén, hogy az nem maradand figyelem nélkül. 
A jelenlevők erre a magok és csapataik nevében kijelentették, 
hogy nekik Görgey vezérletében van legnagyobb bizodalmok; 
s azért megkéretni óhajtják a kormányt, hogy őt a sereg élén 
továbbra is hagyja meg; s ha két hivatala közől egyikét egy- 
átaljában le kell tennie, vétessék el tőle a hadügyminiszterség, 

de fővezérnek azontúl is maradjon meg. n És ekként — úgy- 
mond Klapka — a kormány tekintélye megmentetett, s azok, kik 
ennek lerontására már fegyveröket köszörűlték, még idején 
kellő korlátok közé szoríttattak." 

Az ügy azonban koránt sem lőn oly jól elintézve, mint 
Klapka idézett szavai gondolni késztenek. A tiszti kar már 
ezen Klapka által összehítt hadi tanács előtt is tartott egy 
összejövetelt a sánczok között, s megállapodásuk nem egyez 
meg egészen avval, mit a Klapka által hirdetett hadi tanács 
végzése gyanánt, ugyan Klapka előadása szerint említettünk. 
Azon első összejövetel végzése ugyan is sokkal keményebben 
hangzott: nem kérelem volt az a kormányhoz, hanem hatá- 
rozott kijelentés, hogy a hadsereg csak Görgeyt ismeri el fő- 
vezérnek, s mást nem fogad el a maga élén. Így nyilatkozott 
a tiszti kar a Klapka által összehívott hadi tanácsban is; s 
mivel jól ismerte e tábornok gyönge, hajlékony jellemét, nem 
is bízott benne, hogy egész hűséggel fejezze ki a kormány 
előtt a hadsereg akaratát; s azért Zákó őrnagy s képviselő 
által irásban is feltétette a maga nyilatkozatát. Ezen iratot 
Klapka is aláirta ugyan a többi tábornokokkal ; a kormány- 
nak azonban azt soha sem nyujtotta át; s ez csak utóbb, Lud- 
vigh által értesült a dolog teljes mivoltáról hűségesen. Klap- 
kával egyébiránt színleg magán ügyei miatt, Nagy-Sándor is 
lement Pestre. 

Pesten e közben iszonyú zavar uralkodott. A közönség, 
mely csak az elvesztett csatákról értesült, de annak okait 
nem tudta, a fonák hadviselést a kormánynak tulajdonítván, 
ellene nagy elégedetlenséget kezdett nyilvánítani. Még hango- 
sabban a kormány ellen fordult a dolgok okairól nem érte- 
sült közvélemény, midőn Görgey letételének s Mészáros főve- 
zérré neveztetésének bíre elterjedt. Görgey neve alatt vívattak 
ki az aprili győzedelmek; benne volt most is minden bizo- 
dalom. Mészáros közönséges tiszteletben részesült ugyan, 
mint tiszta lelkű hazafi; de szerencsétlen csatái után őt senki 
sem óhajtá látni a hadseregek élén. A közönség meg nem 

foghatá, hogyan cserélhette fel a kormány a fővezérletben 
Görgeyt Mészárossal. Legtöbben ezt Kossuth személyes okok- 
ból származott, a hazára mindazáltal veszedelmet hozó ide- 
genségéből fejtegették, melylyel egy idő óta Görgey iránt vi- 
seltetnék. A , Márczius Tizenötödike" hevesen megtámadta a 
kormányt, hogy személyes indulatból, a nyakára nőhető Gör- 
gey iránti féltékenységből a hazát legjobb tábornokától fosztja 
meg s dönti a végveszélybe. Izgatásai a kormány ellen oly 
hevesek lőnek, hogy a kormány kénytelenné lőn a lapot be- 
tiltani. Növelte a zavart Szemere miniszter is, e hónap elejével 
megindított , Respublica" czimű lapja által, melynek egy pár 
czikke a Kossuth és Görgey közti viszonyokat fejtegetvén, 
bár némileg palástolva, Kossuthot látszék terhelni. 

A kormány, Görgey ama tudósitásai után, miszerint a fő- 
várost egy óráig sem képes tovább megvédeni, kénytelen lőn 
azon határozatot hozni, hogy székét a fővárosból a Tisza mellé, 
Szegedre tegye által, körűlbelül annak vidéke tűzetvén ki a 
hadseregek központosításárais. E vidéket azon czélra már ama 
körülmény is alkalmassá tette, hogy Arad vára végre kezeinkbe 
került, s ennek következtében a Marosvonal, melyen keresztül 
Erdélylyelis könnyű volt az összeköttetés, egészen hatalmunkba 
esett; ezenfelül itt a Temesvárt ostromló sereggel, mely azt 
rövid időn megvenni reménylé, s a bánsági és bácskai hadtes- 
tekkel, melyek ott Jellasics ellen működtek, szinte legköny- 
nyebbé vált a kapcsolat és egyesülés. 

A kormány ezen határozatnál fogva a bankjegysajtókat, 
ezen egyedüli pénzforrásainkat, a raktárakat és mindennemű 
készleteket, melyek a hadak felszerelésére a fővárosban egy hó- 
nap óta felhalmoztattak, a legnagyobb sietséggel indítá meg a 
vasúton Szolnokba, s onnan a Tiszán Szegedre. És volt is szük- 
ség a sietésre, nem csak Görgey és Ludvigh kormánybiztos 
ama jajveszéklő tudósítása miatt, hanem azért"ris, mivel Pas- 
kevics, ki még egyre Miskolczon tartá fő hadi szállását, sere- 
gének egy részét Egerig előretolta, s onnan mind a fővárost, 

mind a vasútvonalt egyaránt fenyegette. Wysocki és Dessewffy 
hadserege ennek következtében Jászberényig hátrált, az ellen- 
ség előnyomulását erejének csekélysége miatt meggátolni kép- 
telen lévén. Kossuth Perczel tábornok által az újonczokat s a 
Tisza vidékén gyüjtött tartalék-csapatokat Czeglédnél össze- 
szedetvén s a Tiszán túl szétszórt s Lahner tábornok által ösz- 
pontosított apróbb őrségeket is hozzájok adatván, néhány nap 
alatt összeállított ugyan egy, körülbelül 10 ezernyi sereget; 
de azt ily rögtön nem lehetett még azon állapotba helyezni, 
hogy Wysockinak azonnal tetemes segedelmet nyujthatott 
volna. Ennek hadteste tehát legfelebb arra szolgálhatott, hogy 
a kozákcsapatoknak a főváros és a szolnoki vasút felé kalan- 
dozását gátolja meg. 

A főváros tekintete ismét olyan lett, mint volt a múlt té- 
len, a Debreczenbe vándorlás alkalmával. Az utczák költözkö- 
dők seregével voltak elfedve. A. vasút alig győzte a szolgálatot 
a számtalan kivándorlók s a mindennemű készletek elszállítá- 
sában. A kormányhivatalnokok csak kisebb részének tétetett 
ugyan kötelességévé Szegedre költöznie, a többiek szabadsá- 
gukra hagyatván; de mégis a nagyobb rész leköltözött. A 
képviselőknek épen jul. 2-kán kell vala ismét megnyitni ülé- 
seiket; mi azonban a fenforgó körülmények közt még nem 
történhetvén, Kossuth ez napon személyesen gyülekezetökbe 
ment, hogy az elnapolásnak és Szegedre költözésnek szüksé- 
gét előadja. Ennek következtében tehát a képviselők is újra 
kezökbe vették a vándorbotot. Kossuth maga, leginkább a vé- 
gett, hogy a Czegléden gyüjtött sereg rendezését sürgesse s 
elősegítse, s Perczellel értekezzék, jul. 2-kán Czeglédre távo- 
zott a fővárosból, hova mindazáltal, az ott maradt miniszte- 
riummal tanácskozandó, azután még több ízben berándult. 
Egyébiránt a reményből-e, ismét visszatérhetni, vagy annak 
előérzetéből, hogy nem sokára idegen földre kell hazájából 
menekülnie? — gyermekeit rokonaihoz Veszprém megyébe 
küldötte. 

E rögtön távozásnak a fővárosból elmaradhatlanúl szá- 
mos igen káros következményei voltak közügyeinkre. Minde- 
nek közt legsajnosabb volt azon körülmény, hogy a papirpénz, 
melyből ekkor már mintegy 55—60 millió frt volt kibocsátva, 
s egyetlen forgalomban lévő pénznem volt az országban, ér- 
tékében azonnal tetemesen megcsökkent. Külföldön kelete 
nem lévén, már az előtt is néhány százalékkal veszté becsét 
a forgalomban ; minek következtében minden árúczikk csak- 
nem egy harmadával megdrágult. Mihelyt a kormány elköl- 
töztének híre futott, rögtön csaknem felényire csökkent a 
pénzjegyek értéke; sőt mind számosabban fordultak elő az 
esetek, hogy a kalmárok azt, kivált a nagyobb jegyeket, elfo- 
gadni egyátaljában nem akarták; s csak a kormány szigorú 
rendeleteinek sikerűlt megakadályozni, hogy pénzjegyei saját 
szeme előtt végkép el ne veszítsék értéköket. Nagy hatása volt 
ez ügyre kétségkivül annak, hogy mind Haynau a Feldunánál, 
mind a muszka táborban lévő császári biztos gr, Zichy Ferencz, 
forgalmon kivűlinek hirdette s kárpótlást nélkül beszedetni 
rendelte a magyar pénzjegyeket. 

E becsvesztése a magyar papirpénznek azonban inkább 
csak a kereskedésben okozott zavart; a hadviselésre még nem 
éreztetett nagyobb mértékben akadályozó befolyása. A kor- 
mánynak még mindig volt annyi ereje, hogy pénzjegyeit fen- 
tartsa a forgalomban. A vidéken pedig még szükségesek sem 
valának a kényszerítő szabályok; mert a nép még most is 
jobban szerette a magyar jegyeket a bécsieknél; és így csak a 
városokban okozott az értékcsökkenés zavart és drágaságot. 

Nagyobb baj volt a hadviselés tekintetében az, hogy mi- 
után a pénzsajtókat oly rögtön kellett Szegedre leszállítani, s 
azok e miatt működésöket majd két hétig félbeszakasztották, 
a kormánynak alig volt annyi készlete, hogy a hadsereg min- 
dennapi szükségeit fedezhesse. Tagadhatatlan ugyan, hogy a 
pénzügyminiszternek sok akadályokkal kellett küzdenie a pénz- 
jegyek gyártásában ; lehetetlen mindazáltal Duscheket nem hi- 
báztatni a miatt, hogy a kormányzó és miniszterium számtalan 

sürgetései daczára, a pénzsajtókat egy év lefolyta alatt oly 
állapotba nem helyezte, hogy azok minden előre nem látható 
esetekre legalább annyi készletet állítottak volna elő, hogy a 
kormány költségei pár hónapra mindig eleve fedve legyenek, 
mit erős akarattal s buzgalommal kivált a mult tavasz óta, el- 
érni egyátaljában nem volt lehetetlen. Ezen akarat s buzga- 
lom hiánya okozta, hogy midőn a sajtók Szegedre költöztek, 
a kormány egy hétre alig volt ellátva költséggel. A pénzje- 
gyek e szükében Kossuth kénytelen lőn azon rendelkezést 
tenni, hogy a hadseregben pár hétig csak a katonaság díja 
fizettessék kész pénzzel; a többi költségek pedig csak tizen- 

. négy nap múlva Szegeden kifizetendő kötelezvények által 
fedeztessenek. 

Kossuth julius 3-kán Czeglédről Pestre visszarándulván, 
a fővárosban létező tábornokokkal, — kik közől a lábára még 
mindig szenvedő Damjanics már Szegedre s onnan Arad vá- 
rába költözött, — a miniszterium hozzájárultával ismét hadi 
tanácsot tartott. A határozat az lön, hogy miután a muszka 
sereg, netaláni gyorsabb előnyomulása a seregek öszpontosí- 
tását igen megnehezíthetné, sőt lehetetlenné tehetné, a feldu- 
nai sereg levezetése újabban sürgettessék; s miután Klapka 
a sánczok közt maradandó 18—20 ezernyi sereg vezérévé volt 
kinevezve, Nagy-Sándor tábornok bízatott meg a többi had- 
testek levezetésével. A visszavonulásnak könnyítése, s meny- 
nyire lehet, elfedezése végett Klapka rendeletet vőn, hogy se- 
regével mind addig ügyekezzék elfoglalni az osztrák-orosz 
tábort, míg visszavonuló hadaink legalább két napi utat elő- 
rehaladtak. Ha a visszavonulás a jobb parton már kivihetetlen 
volna, a bal parton hajtassék végre. 

Klapka és Nagy-Sándor jul. 4-kén épen azon pillanatban 
indultak Pestre a tisztikar kérelmével, Görgeynek a vezérlet- 
ben meghagyatása iránt, midőn a rendeletek Komáromba ér- 
keztek ; s annál inkább siettették utjokat. A tanácsban, mely 
megérkeztök után Pesten tartatott, a sereg izgatottságát s a 


benne támadható zavarok veszélyességét oly élénk színekben 
Horváth M. A függetlenségi harcz tört. TII. 17 


. 1849. Jul. 


Görgey a se- 
reg kérel- 
mére a ve- 
zérletben 
meghagya- 

tik. 


1849.  Jul. 


258 Kilenczedik könyv. A harcz julius közepéig. 


adták elő, hogy Kossuth kénytelennek látta magát, hajólni a 
sereg kivánatára, mennyiben az a kiadott rendeletekkel meg- 
egyeztethető volt. Sem ő, sem a miniszterium nem ellenzette 
tehát, hogy Görgey, ha a hadügyminiszteriumról lemondani 
akar, maradjon a sereg vezérletében, úgy mindazáltal, hogy 
Mészárost, kinek kineveztetését visszavonni nem lehet, az ösz- 
szes magyar sereg fővezéréül ismerje el, s a maga seregét ha- 
ladéktalanul vezesse le Komáromból. A hadsereg küldöttei 
kijelenték, miképen meg vannak győződve, hogy küldőik e 
határozattal meg lesznek elégedve, s reményöket fejezték ki, 
hogy azt Görgey is nehézség nélkül elfogadja s illetőleg tel- 
jesítendi. A kormányzó ennek következtében Aulich táborno- 
kot nevezte ki aztán hadügyminiszterré. 

De Görgey rejtélyes jellemét, makacsságát s cynismusa 
alá takart heves nagyravágyását tábornoktársai, sőt még ba- 
rátjai sem ismerték. S Klapka és Nagy-Sándor, Komáromba 
visszasietvén, nem sokára meggyőződtek, hogy csalódtak, 
midőn a kormány előtt kifejezett reményöket arra építették, 
hogy a haza ily válságos perczeiben személyes érdekeit a köz- 
jónak alárendelni egy hazafi sem késhetik, s így Görgey sem 
fog tovább ellenkezni a kormány rendeleteivel. Görgeynek 
arczát, midőn a kormány újabb rendeleteit átolvasta, komor 
ború szállotta meg. Rövid eszmélet után kijelentette ugyan, 
hogy azokkal meg van elégedve; de ezt csak azért tette, hogy 
a vezérletet magának újra biztosítsa, mert ettől függött tervei 
végrehajtásának lehetsége. A hadügyminiszterségről tehát 
lemondott s a vezérletet megtartotta; szándéka azonban épen 
nem volt teljesíteni a kormány által ahhoz kötött feltétele- 
ket; sőt azontúl még erősebb lőn elhatározása, mint valaha, 
a kormánynyal végkép megszakasztani összeköttetését, s a 
maga kezére dolgozva, sietni szivének rejtekében ápolt czél- 
jai felé. 

E törekvését ezentúl egész magaviselete tanúsítá; ezen 
önző czéljaira voltak intézve minden lépései, seregével tett 
minden munkálatai. E percztől kezdve nem a kormánytól 

kinevezett, hanem , tiszti kara által választott vezérnek" tartá 
és czimezé magát. Így írt alá némely okleveleket is, melyek- 
ről alább szólandunk. 

Klapka és Nagy-Sándor, midőn jul. 5-kén Pestről a kor- 
mány rendeletével Komáromba visszaindultak, becsületsza- 
vokat adták a kormányzónak, miképen minden erejöket reá- 
fordítandják, hogy a sereg a rendeletek szerint mennél elébb 
levezettessék. Görgey tehát ezen rendeletnek e két tábornok 
ellenére egyenesen ellene nem szegűlhetvén, azt más módon 
ügyekezett kijátszani, erősen el lévén tökélve, annak nem 
engedelmeskedni úgy, mikép a kormány óhajtá, hogy t. i. 
seregét a tiszai seregekkel egyesítse, s ott más fővezér pa- 
rancsa alá álljon. Klapkát és Nagy-Sándort kivéve, valameny- 
nyi hadtestparancsnok, sőt a törzstisztek is, kik jobbára tőle 
nyerték rangjokat, madjnem kivétel nélkül föltétlenül enge- 
delmeskedtek akaratjának. Előre is tudhatá tehát, hogy hadi 
tanács határozata alá bocsátván a sereg jövendő mozdulatait, 
az említett két tábornok ellenében az ő véleménye fog több- 
séget nyerni, minek következtében ezek is kénytelenek lesz- 
nek megnyugodni a hadi tanács határozatában. Görgey tehát 
jul. 6-kára nagy hadi tanácsot hirdetett. 

, Miután Görgey nézeteit a háboru valószínű menete iránt 
előadta, — ugymond a szemtanú Klapka — azon meggyőző- 
dését fejezte ki, hogy a csatatérnek a Duna jobb partján kell 
maradnia, nehogy seregeink a Tisza és Alduna elszegénye- 
dett síkjain az ellenség egyesült túlnyomó ereje által elnyo- 
massanak. A Balaton vidékét tűzte ki a hadmunkálatok kö- 
zéppontja gyanánt, honnan a háborút egy vitéz, jó hangulatú 
nép kebelében s a hadviselésre alkalmas földeken szerencsével 
folytatni 8 hosszú időre kitartani lehetne. Reményét fejezé ki, 
hogy ez esetben a lőszerek hiányát Németújhelyből és Grátz- 
ből lehetend kipótolni. S végre állitá, hogy ott azon kellemes 
helyzetben leend a sereg, miszerint csak valóságos és termé- 
szetes ellenségeink, az osztrákok ellen fog a harczra kény- 
szeríttetni. Az ő véleménye tehát, melyhez a hadi tanács 

hozzájárulását kivánja, az, hogy kisértessék meg az ellenséges 
táboron keresztültörés a dunántúli vidékre." 

Klapka, kit e nyilatkozat nem kevéssé lepett meg, mi- 
ként emlékiratában állítja, kijelenté, hogy ahhoz egyátaljában 
nem járulhat, s nézeteit következőleg adta elő: , A haza sor- 
sát nem lehet guerillacsaták által eldönteni: ezzé válnék pe- 
dig kevés idő múlva a Duna jobb partján való hadviselés. Míg 
számos hadseregünk, szervezett erőnk van, a harczot ütköze- 
tekben kell kivívnunk. A jobb partra előnynyel lehetett volna 
áttenni a háborút elébb, midőn a sereg öt külön véres ütközet- 
ben negyed részét s győzedelmi öntudatát még el nem vesztette, 
midőn az orosz seregek az országot még el nem árasztották, 
s mi a jobb parton Bécs falai alá juthatánk vala. Most erre 
gondolni már késő; s jelenleg nem szabad többé, még na- 
gyobb feleletteher nélkül a nemzet erejét újra megosztani, 
részekre szakgatni, eldarabolni: hanem egybegyűjteni, egye- 
síteni kell azokat a haza jogáért és szabadságáért vívandó 
utolsó nagy harczra. A háborút a jobb parton, a többi sere- 
gektől elkülönözve folytatni, annyit tenne, mint e sereget a 
déli vidéken és Erdélyben küzdő honfitársainktól elzárni, és 
ama vitézeket sorsukra hagyni, kik annyi kitartással és hő- 
siességgel küzdenek ügyünkért. De mindenek előtt azon gon- 
dolatnak kell a feldunai sereget is ösztönözni az egyesülésre, 
hogy, ha a sors úgy akarja, hogy Magyarország ügye vesz- 
szen, ez legalább egy csatányos nagy ütközetben történjék, 
elszánt harcz után.s oly módon, hogy a nemzet becsületét 
biztosítsa a történelemben." Átment azután azon előnyök 
fejtegetésére, melyeket egy, a bal parton haladék nélkül inté- 
zendő menet a Tiszához, s egyesülés az ott létező seregekkel 
nyujtana. Elmondá utóbb, hogy a sereg önbizodalmát julius 
2-kán ismét visszanyerte. A levezethető sereg ereje, mely- 
lyel a Pest-egri vonalt még minden akadály nélkül elfoglal- 
hatni, 27,000 próbált vitéz 130 löveggel s 6000 lóval. Ezen 
erő az egyesülésre készen álló Perczel és Wysocki hadtestei- 
vel 50 ezer emberre, 200 ágyura és 10,000 lóra menend, s a 

bácsbánsági három hadtestből mind több szaporodást nyerhet. 
Miután Grabbe orosz tábornok a bányavárosokban, Sacken 
tábornok még a galicziai határszéleken létezik, a Paskevics 
alatt álló orosz főhad csak egyenlő, .vagy kevéssel több erőt 
vethetne azon vonalon öszpontosítandó seregünk elébe. Az 
oroszoknak pedig ez első harcza leend Magyarországon, s 
katonáik ezen felül jobbára fiatalok, a hadviselésben járatla- 
nok : az előny tebát a mi részünkön álland. Az oroszok meg- 
verése egy elhatározó ütközetben nem csak a nemzet és sereg 
erkölcsi erejét emelendi; hanem Európa közvéleményében is 
oly fordulatot eszközlend, miszerint várni lehet, hogy a nyu- 
got, kivált Anglia, hallhatóbban emelendi fel szavát az inter- 
ventió ellen. Ha az a szándék, hogy a háború hosszúra nyuj- 
tassék, úgy az osztrákokkal el is lehet kerűlni az összeütkö- 
zést, s a sereget a Tisza vidékére vonni vissza, honnan ha 
Bemnek némi segedelem küldetnék : úgy ő nem csak Erdélyt 
megtisztíthatná az ellenségtől, s jövendő munkálataink alap- 
jává tehetné; hanem a Kazinczy ezredesnek Szatmárban álló 
tartalék hadtestével egyesűlve, az orosz sereg balszárnya ellen 
is munkálhatna. A többi haderő ez alatt lassan a Maros felé 
vonulhat, s öszpontosított állásban Aradvárra támaszkodva, 
nyugottan elvárhatja a pillanatot, midőn egész erővel meg- 
támadhatja az osztrák-orosz hadakat, melyek valószinűleg 
különválva terjedelmes vonalban nyomulandnak előre. 

, Miután Nagy-Sándor is ezen véleményben volt — foly- 
tatja Klapka — a többi jelenlevők pedig határozatlanul hall- 
gattak, Görgey, szándékait, reménye ellenére veszélyeztetve 
látván, még egyszer szót emelt s kijelenté, hogy tán roszul 
fejezte ki magát s félreértetik, miután ő a többi seregtől s a 
kormánytól elszakadni nem akar. Neki az áttöréssel csak az 
a szándéka, hogy az osztrák sereget megverje. Miként látja, 
a többség véleménye oda megy ki, hogy a feldunai sereg a 
déli sereggel s egyéb haderőkkel egyesüljön: az ellen neki 
sem volna ellenvetése; ő csak azt kivánja, hogy az egyesülés 

dés, — tevé hozzá, ravasz számitással a tisztikar becsületér- 
zetének felébresztésére, — mely fölött a haditanácsnak végez- 
nie kell, nem az tehát: egyesűljünk-e vagy ne? — hanem az: 
hogy a kivánt egyesülés szökés által történjék-e vagy harcz 
által? A kormány rendeletének elég fog tétetni, ha a levonu- 
lás Paks felé történik. Így az öszpontosítás gyorsabban is 
végrehajtható. De, természetesen, — mondá végre metsző 
gúnynyal, mely nem tévesztheté hatását, — könnyebb és biz- 
tosabb a hátulsó ajtón kibujni és szökni, mint vitézül har- 
czolni; melyik mód szerez azonban a világ előtt elismerést 
és becsületes sükert, ám arra feleljen mindenki önmagának. 
Ezen maneewver által Görgey a jelenvoltakat legérzékenyebb 
oldaluknál, katonai becsületöknél érintvén, őket a maga vé- 
leményére fordította .... A makacsság, melylyel ő egy 
vakmerő kalandos tervnek egy alapos hadi munkálat felett 
elsőséget vívott ki, világosan kimutatá szándékát, miszerint 
magát minden áron elkülönözni akarta a többi haderőtől s 
a kormány befolyásától." Nem szükség mondani, hogy a 
Paksnál való átkelést s az egyesülést ő, miként maga is nyil- 
tan megvallja, csak fogásul mondá, hogy a sereg levezeté- 
sére hajló többséget véleménye elfogadására reábirja. A 
hadi tanács tehát az osztrákok megtámadását s az áttörés 
megkisértését ellenvetés nélkül elhatározta;. de azon fel- 
tételt adván hozzá, hogy süker esetében a kormány ren- 
delete szerint a sereg levezettessék s a többi haderővel 
egyesíttessék. 

Mi alatt Görgey, a kormány által elfogadott terv sze- 
rint teendő hadi mozdulatok kijátszása végett, a tiszti kar 
kebelében ekként fondorkodék, a sereg szelleme mindinkább 
megromlott. A kortcskedés annyira elterjedt a tisztek között, 
hogy a kiknek egyedül az volt volna gondjuk, valamint az 
volt feladatuk: miként verjék meg az ellenséget, miként sza- 
badítsák meg a hazát, mind ezzel már nem gondolva, politikai 
vitatkozások és viszályokba merültek el. Görgey czélját, mi- 
szerint ez a maga sorsát a nemzetétől elszakasztani törekc- 

dett, a főbb tisztikarban többen magokévá tették. Szeren- 
csétlenség volt a hazára nézve, hogy a nemzet ezen leggya- 
korlottabb, legvitézebb seregében a főtisztikar többsége oly 
egyénekből állott, kik előbb az osztrák zászlók alatt szolgál- 
tak, s részben nem ís magyar származásúak, vagy legalább 
nem magyar fajbeliek, s ennélfogva inkább katonák, mint 
hazafiak valának. Jobbára e körülményből eredt azon Görgey 
által különben egyre ápolt, egyre szítogatott idegenség is, 
melylyel ezek a polgári kormány iránt viseltettek. Ez volt 
oka, hogy most, midőn a kormány akaratát vezérük szándé- 
kaival ellentétben lenni tapasztalták, készebben voltak nem 
csak a kormánytól, hanem még a nemzet ügyétől is elsza- 
kadni, mint vezéröktől megválni. Személyökön kivül legfölebb 
még a vezetésök alatt oly dicsőn harczolt, nekik hírnevet 
szerzett seregek jövendő sorsa feküdt szivökön ; a haza és a 
nemzet sorsának elintézését pedig a seregek hű gyámolitása 
nélkül minden esetre tehetetlen kormányra bizták. A főbb 
tisztek nagy részének e gondolkodásmódja, e jelleme követ- 
keztében nem lehetett meglepő, hogy vitatkozásaikban mind 
többször felmerült, mind inkább elterjedt a magok kezére 
megkezdendő békealkudozás kérdése. Bayer ezredes, és né- 
hány más önző, s a kik a kormánynál hitelöket, s ezzel együtt 
reményöket még felebb emelkedni, elvesztették, egyenesen 
azt kezdték sürgetni, hogy a sereg már most elválva a nem- 
zet ügyétől, békealkura lépjen az ellenséggel. Mások, kik- 
ben a katonai becsület nem, de a hazafiság hiányzott, ezen 
elszakadásra csak azon esetben valának hajlandók, ha a kor- 
mány és nemzet miatt Görgeyt kellene feláldozniok. 

Tett-e Görgey valaha titkos lépéseket az osztrákoknál 
a békealku iránt, bizonytalan. Erre mutat herczeg Wittgen- 
stein miniszter egy irata jul. 21-kéről, melyben egyebek közt 
ez áll: , Görgey a magyar fősereggel azon szándékból maradt 
légyen Komáromnál, hogy Kossuthtal.és a lengyelekkel köz- 
remunkálni kénytelen ne legyen, s a császári vezérekkel al- 
kudozhassék, mihelyt Pest s a tiszai vonal elfoglalása által 

a visszavonulás meggátolva leend. Bécsben azt hiszik, 
hogy Görgey két hét múlva már alkudozni fog s magát 
megadandja." ú j 

Vajjon Görgey egyenes lépései adtak-e arra okot, hogy 
Bécsben felőle ekként gondolkodjanak; vagy csak a magyar 
táborban uralkodó hangulat keltett fel az ellenségnél ilyféle 
reményeket, az mind eddig titokban lappang. Annyi bizo- 


. nyos, hogy a komáromi tábor tiszti karának kebelében jul. 


3-ka óta az ellenséggel való békealku gyakran volt tárgya a 
beszélgetésnek s vitatkozásnak; és hogy e hangulat egyene- 
sen Görgey fő hadi szállásáról, az ő környezetét képező tisz- 
tek köréből, s a középponti hadmunkálati irodából vette ere- 
detét s terjedt át a tisztikar nagy részére. Az minden esetre 
igen feltünő, hogy Bécsben ily jól ismerték Görgey és kör- 
nyezetének hangulatát és szándékait. ; 

Ily körülmények, ily hangulat lévén a felső táborban, 
múlhatatlanul szükséges vala, hogy ott vagy maga Kossuth, 
vagy legalább Mészáros fővezér jelent légyen meg személye- 
sen. E helyett azonban jul. 6-kán a Görgeynél tartott hadi- 
tanács után Kossuthnak ismét csak egy levele érkezett Klapka 
tábornokhoz, melyben tudósitá őt, hogy Wysocki Kőrös és 
Kecskemét felé vonul seregével, Perczel pedig Török-Szent- 
Miklóson és Szolnokon táboroz, onnan Nagy-Várad felé me- 
nendő, hogy az ott felkelt néptömegekkel egyesűlve, a Deb. 
reczenből netalán lejebb haladni szándékozó oroszokát meg- 
állítsa. A feldunai sereg lejövetele tehát, miután Paskevics 
még mindig Miskolczon vesztegel s előhada csak Egerig ter- 
jeszkedett, még könnyen megtörténhetik, ha, miként ő és 
Nagy-Sándor Pesten létök alkalmával igérték, a sereg a bal 
parton, 7-dikén utnak indul, minek eszközlésére Klapkát a 
haza szent nevében újonnan is felszólítja. Egyébiránt meg- 
hagyta Klapkának, hogy a hadi tanács ezentúl csak a had- 
működésekre vonatkozó ügyekkel foglalkodjék s a kormány 
és országgyűlés rendeleteinek birálgatásától távol tartsa ma- 
gát. Tudtára adja végre, hogy kormánybiztosul a visszabivott, 

Ludvigh helyett, Bónis Sámuelt küldi fel, kinek kötelessége 
leend a hadi tanács tárgyalásainál mindenkor részt venni, 
katonai intézkedésekbe magát ugyan nem avatni, hanem fel- 
ügyelni, hogy a politikai és hadi munkálatok közt összehang- 
zás legyen, a kormány által megállapított hadi tervek foga- 
natba vétessenek. A kormánybiztos iránt ezekben a parancs- 
nokoktól engedelmességet kiván. 

Klapka tehát, a seregben Görgey után egyébiránt is a 
legidősb tábornok lévén, mind a kormánynak Pesten adott 
szavánál fogva, mind ezen újabb sürgetések következtében 
azon volt, hogy a sereg 7-dikén valóban meginduljon, s mi- 
után Görgey a haditanács után seblázban feküdt, a rendele- 
teket ez iránt Bayer ezredesnek ki is adta, hozzátévén, hogy 
azokat Görgeyvel, ha annak állapota megengedi, a végrehaj- 
"tás előtt közleni, minden félreértés kikerülése végett el ne 
mulaszsza. 
mu F rendelet következtében az 1-ső hadtest Nagy-Sándor 
tábornok alatt 7-dikén hajnalban a várból Bátorkeszire indult, 
utját onnan Vácznak folytatandó. A fondorkodó Bayer azon- 
ban a sereg levonúltát egyátaljában ellenezvén, hogy a kü- 
lönben is elég nagy zavart új bonyodalmak által nevelje, a 
rendeletet Görgeyvel egyelőre nem közölte, s csak később, 
midőn az 1-ső hadtest már kiindult volt, adta tudtára. Görgey 
ezt hírül vévén, Leiningen és Pöltenberg barátait nyomban 
magához hivatá s kijelenté nekik, hogy miután tekintélye 
ekként sértetik, a seregnek az ő tudtán kivül adatnak rende- 
letek, el van határozva a vezérletről lemondani. E nyilatkozata 
után a két hadtestvezér azonnal Klapkához sietett, s kijelenték 
neki, hogy ők készek ugyan a seregökkel bármi véres harczo- 
kat vívni; de egyszersmind el vannak határozva, a sereg fel- 
oszlását, mire, mint mondák, Görgey lemondása vezetne, 
becsületes békealkuval megelőzni. Kérték ennélfogva Klap- 
kát, vonná vissza a kiadott rendeleteket, s ez által birná reá 
Görgeyt, hogy a vezérletet megtartsa ; a sereggel pedig, miután 

Görgey sebe által gátoltatik, a hadi tanács végzése szerint 
kisértené meg az áttörést a jobb parton táborozó ellenségen. 

Klapka e jelenetből meggyőződött, hogy e különben de- 
rék tábornokok s vitéz, de, mint nem is magyarok, hazafiúi 
érzettől át nem hatott katonák, s velök együtt számos tiszt 
készebbek a haza s nemzet ügyét feláldozni, mint Görgeytől 
elszakadni. És minthogy Görgey a balparton levonulni egy- 
átaljában nem akart, nehogy a kormány újabb rendeleteinek 
értelmében a balparti levonúlás további sürgetése által a meg- 
hasonlást öregbítse, a két tábornok kivánságának engedett, 
föltéve, hogy a hadi tanács végzése szerint is, ha az áttörés 
a jobb parton nem sikerül, a levonúlás a bal parton haladék- 
talanul végrehajtassék. Nagy-Sándor hadteste tehát Bátor- 
kesziről visszahivatott; a tiszti kar pedig Görgeyhez küldött- 
séget intézett, mely őt a vezérlet megtartására kérje. , A vá- 
lasz — ugymond Klapka — melyet ő a küldöttségnek adott, 
a sereg kivánságának megfelelt ugyan, de a kormányra 
nézve nem igen volt hizelgő; sőt abban újabb tanúságát adta 
mind engesztelhetlen gyűlölségének, mind azon törekvésé- 
nek, melylyel a kormány iránt a rokonszenv és tisztelet végső 
szikráját is kioltani ügyekezett a seregben." Egyenesen kije- 
lenté, tudniillik, a küldöttségnek: ám gondolnák meg mit 
cselekszenek, midőn az ő vezérlete alatt akarnak maradni; 
mert vele tartani annyit tesz, mint ellenkezni a kormány- 
nyal, — mely iránt aztán a legkiméletlenebb kifejezések- 
ben tört ki. 

Ezen: viszályokat s fondorlatokat a Görgey pártjabeli 
tisztek között Klapka tábornok, kiméletből egykori társai 
iránt, kiket utóbb az általok imádott Görgey akasztófára ve- 
zetett, egyátaljában nagy tartózkodással és mérséklettel írja 
le emlékiratában. De mind e mellett is több kifejezéseiből 
kitűnik, hogy e sereg tiszteinek nagy része már annyira de- 
moralizálva volt Görgey által, hogy miként ez előtt úgy 
előttök is nem a haza, nem a szabadság, hanem egyedül ön- 
zés, önfentartás volt a czél, melyre még törekedtek. 5 ha 

ezekkel egyetértve Görgey ekkor még nem tett lépéseket az 
ellenséggel való alkudozásra, — mit Wittgenstein herczeg idé- 
zett levele után sem lehet teljes bizonyossággal állítani, — 
azt csak azért mulasztá el, mivel vagy alkalma nem volt, 
vagy az osztrákoktól nem remélt még kedvező választ, vagy 
tartván Kossuth tekintélyétől, ha netalán ő a seregben meg- 
jelenne, bevárni akarta az időt, midőn a feldunai sereg a kor- 
mánytól és többi seregeinktől egészen el fog vágatni. A tábor- 
nokok közől csak két határozottan hazafiúi jellemű férfi volt 
e hadseregben, Klapka és Nagy- Sándor József. Ezek azonban 
sem elegendő erélylyel, sem oly népszerűséggel nem birtak, 
hogy Görgey s a főbb tisztek többsége ellenében a haza ügye 
iránt hűséget, a kormány rendeletei iránt engedelmességet, 
ha kell, a hadi törvények egész szigorának alkalmazása által 
is, képesek voltak volna szerezni a seregben. Nagy-Sándor 
hadtestének és a komáromi őrségnek tisztikara, sőt a többi 
hadtestek alsóbb rangú tisztei is nagyobb részben, a legény- 
ség pedig kivétel nélkül, oly lelkesedéssel viseltettek a haza 
és szabadság iránt, hogy Kossuth, ha köztök megjelent volna, 
sőt tán egy elhatározott, bátor és népszerű tábornok is, az 
ügyek állását egy pár meleg hazafiúi szóval előadván, képes 
lesz vala Görgey pártján diadalmaskodni, s a viszályt még 
idején jó végre vezetni. De Kossuth nem jelent meg; az emlí- 
tett két tábornokban pedig ily elszánt erély nem létezett; Klap- 
kát ezenkivűl baráti, bár az utolsó rendelkezés következtében 
kissé meghidegűlt viszonyok kötötték Görgeyhez. E táborno- 
kok attól is tartottak, hogy ilyféle kisérlet, az ellenség előtt, 
a magyar hadtestek önálló szerkezete mellett, ha nem sike- 
rűlne, s a hadtestek közt nyilt viszályra, tán épen a sereg 
feloszlására vezetne, az ügyet még inkább elrontaná, a hazát 
még nagyobb veszélybe döntené. A kormányzó és Mészáros 
fővezér, ha tán nem ismerték is a körülményeket és hangu- 
latot egész veszélyességükben, arról legalább annyira mégis 
tudósítva voltak, hogy kötelességöknek tartsák a táborban 
való személyes megjelenésök által-véget vetni a fondorlatok 

és viszályoknak. De, miként látók, az erély már Kossuthban 
is megernyedt; Mészáros pedig nem birt annyi önbizoda- 
lommal, hogy Görgey ellenében magának engedelmességet 
szerezni remélt volna. Ez volt igazi oka, hogy bár Kossuth 
sürgetéseire 7-dikén Komárom felé ismét utnak indult; de 
értesülvén, hogy Nyergesújfalu táján ellenséges csapatok álla- 
nak, a híd pedig Esztergomnál, melyen a bal partra átme- 
hetne, le van égetve, újra visszafordult s meg sem kisérté, ut- 
iát az ellenségtől ment bal parton folytatni. Klapka, erélyes 
fellépés helyett e körülmények közt lemondani szándékozott, 
mivel, ugymond, sem elég erőt nem érzett magában, a tiszti- 
kar mind roszabbúló hangulata mellett, a kormány és sereg 
közti összeköttetést tovább is fentartani, s a kormánynak a 
sereg levezetése iránt adott szavát beváltani ; sem tanúja nem 
akart lenni a sereg elszakadásának a nemzet ügyétől. És csak 
az gátolta meg lemondásában, hogy Görgey, sebe miatt lóra 
még nem ülhetvén, őt bízta meg a sereg vezérlétével a meg- 
kisértendő áttörésnél. 

Kossuth s Mészáros fővezér azon mulasztásának, misze- 
rint a táborban személyesen meg nem jelentek, némi mentsé- 
gére szolgál, hogy Klapkának mind szóval adott igérete, mind 
irásbeli tudósításai szerint Pesten egész 8-káig azon reményt 
táplálták, hogy a sereg, melynek első hadteste már valóban 
meg is indult, valahára mégis csak le fog vezettetni. És midőn 
híre érkezett is ez napon annak, hogy Nagy-Sándor Bátorke- 
sziről Komáromba ismét visszarendeltetett, a fővezér még 
9-kén sem tudta bizonyosan, hogy Görgey nem akar enge- 
delmeskedni. ,A haza nevében, melyet ön annyira szeretni 
mond — így ír Mészáros Görgeynek 9-kei levelében — szó- 
lítom fel önt, jelentse ki, vajjon akar-e engedelmeskedni a 
kormány rendeleteinek, és szándéka-e levezetni a hadsereget, 
hogy tudjuk, mihez kelljen magunkat tartanunk." 

Ily nagy volt a bizonytalanság Pesten a feldunai sereg 
munkálatairól ; ily nagy a gyöngeség és erélyhiány a kormány- 
ban és a fővezérben engedelmességre szorítani vagy büntetni 

egy tábornok makacsságát, mely, ha más tervei nem voltak 
is, a haza e válságos perczeiben maga elég arra, hogy a törté- 
nelem kimondja reá a honárulás bűnét. E gyöngeséget jól is- 
merte már Görgey, s bár a kormányzótól és fővezértől levél 
érkezett hozzá levél után, hogy a drága perczeket, melyeket 
a muszka főseregnek folytonos veszteglése enged, a seregek 
öszpontosítására felhasználni el ne mulaszsza: Komáromban 
mégis nap mult nap után tétlenségben, mintha csak azt várta 
volna Görgey a maga pártjával, hogy az ellenség őt a maga 
s a vár megadására szólítsa fel, mi jó alkalmul szolgálhatott 
volna az alkudozás megkezdésére. 

Klapka, midőn Leiningen és Pöltenberg tábornokoktól 
megkéretve, Nagy-Sándor hadtestét Bátorkesziről visszaren- 
delte, s Görgey felszólítására az áttörési kisérletnél a vezér- 
letet elfogadta, sürgeté, hogy e kisérlet 9-kén hajtassék végre; 
egyszersmind pedig a hadtestek vezéreinek egyenként szavát 
vette, hogy ha az áttörés sikerűl, az illető seregrészszel azon- 
nal útra indulnak s a többi seregekkel a Tiszánál egyesülni 
törekednek. Szinte ezt kivánta Nagy-Sándor is, ki minden 
erejét ráfordítá, hogy a kormány rendeletei teljesíttessenek. 
De Görgeynek, hogy elszakadási tervét végrehajthassa, érde- 
kében feküdt, a támadást mennél továbbra halasztani; s Bayer, 
Görgey bűneinek részese, ösztönzője, elég akadályokat s ment- 
ségeket talált, azt napról napra halasztani: majd lőszer nem 
volt elegendő készletben, majd ismét Görgey Armin és Hor- 
váth mozgó csapatait, melyek a bányavárosokból még meg 
nem érkeztek, kellett bevárni. Szóval, mind addig halaszta- 
tott a sereg levezetése, míg végre a muszka fő had Miskolcz 
körüli állásából, hol csaknem két hétig veszteglett, megindul- 
ván, az utat a bal parton is elzárta. És csak midőn jul. 10-kén 
a fővezértől tudósítás érkezett, hogy a megelőző napon az 
oroszok már Jászberényt is megszállották, — a Komárom 
körüli ellenség pedig, túlnyomó erejének tudatában, sein a 
vár feladására, sem alkudozásra — mint tán Bayer remélte, 
mind eddig semmi lépést nem tett, határozta el végre magát 

Görgey és Bayer, az osztrák sereget a következő napon meg- 
támadni s az áttörést megkisérteni; mi végre még az nap estve 
kiadattak a rendeletek. i 

Mielőtt azonban ezeket s általában a jul. 11-kei esemé- 
nyeket elbeszélnők, szükség egy pillanatot vetnünk az osz- 
trák táborra s látnunk, miért nem intéztek jul. 2-ka után 
támadást elsánczolt táborunk ellen, hol, mint láttuk, annyi 
viszály uralkodott. 

Fentebb mondók, hogy Haynau, midőn hadseregét ju- 
nius utolsó tizedében a Duna jobb partján öszpontosítá, a 2-ik 
hadtest, Csorich vezérlete alatt a bal parton maradt. Nagyobb 
része a Csalóközben a Nagy-Medgyes és Aranyos közti vona- 
lon álla, s ezen utóbbik helynél némi csatározásokat is foly- 
tatott az előre nyomott várőrség egy osztályával, mely aztán 
Komáromhoz közelebb, Újfalura huzódott vissza. E hadtest 
egy dandára folyton Szerednél maradt, s ott az elébb elrontott 
vági hidat is helyreállította. Ezen dandárnak utóbbi rendelte- 
téséül az lőn kitűzve, hogy Grabbe orosz hadosztályával Ko- 
máromot a Duna bal partján zárja el. 

Grabbe már junius közepén megérkezett volt hadosz- 
tályával Árvában, hol, mint mondók, Sass tábornok osztályát 
váltotta fel. Grabbe, némi csatározásokon kivül, melyekbe 
Görgey Arminnak akkor még a felső Vágnál mozgó csapa- 
tával ereszkedett, sokáig tétlenül maradt Alsó-Kubinban, ál- 
lítólag, hogy Galicziát fedezze. Haynau mióta hadseregét a 
Duna jobb partjára szállította, mindenkép le akarta őt vonni 
Komárom felé, s e végett fel is szólította őt Csorich által. De 
az orosz tábornok erre elébb Paskevics megegyezését vélte 
kikérendőnek, kitől aztán oly választ nyert, hogy csak any- 
nyiban működjék közre az osztrákokkal, a mennyiben ezt 
feladata, nyugoti Galicziának fedezése, megengedi. Grabbe 
ennél fogva, egyelőre csak Szent-Keresztig nyomult előre, 
hol Aztán ismét sokáig vesztegelt. 

Komárom körül az osztrák fősereg, a jul. 2-kai ütközet 
után, Ács, Csém, Mócsa és Igmánd körül elébbi állomásaiban 

maradt; egy-egy osztály azonban Tatára és Almásra tolatott 
előre, s ekként fél körben egészen elzárta Komáromot. Julius 
4-kén híre futamodott az osztrák táborban, hogy a magyar 
sereg a Duna bal partján levonúlni szándékozik. Haynau ezt 
meg akarta várni, a jul. 2-kai tapasztalatból meggyőződvén, 
hogy az elsánczolt tábor erősen védetik, s nem látván taná- 
csosnak erejét a sánczok kétes kimenetelű ostromára paza- 
rolni. Táborában különben is nagy mérvben dult a cholera; 
a kórházakban több mint 14,000, az oroszokból 2000 feküdt 
betegen. Azon hírnek vétele azonban, hogy Paskevics julius 
6-kán megkezdi mozdulatát Budapest felé, őt is kiragadta 
várakozó helyzetéből. Nem akarván az oroszoknak engedni 
ama dicsőséget, hogy az osztrák hadak előtt szállják meg a 
fővárost, elhatározta magát, hogy seregének egy részét Bu- 
dára küldje. E végre jul. 9-kén Ramberg altábornagy alatt a 
3-dik hadtest nagyobb részét mozgásba tette részint az egye- 
nes uton Bicske, részint a Vérteshegyeket megkerűlve, Moór 
és Székesfehérvár felé. 


A Komárom körűl maradt sereg még 53 zászlóaljból, 50 - 


lovas századból és 176 ágyuból állott. Számszerint tehát kö- 
rül-belül akkora volt, mint a magyar sereg, melyet vezéreink 
az áttörés megkisértésére harczba vezettek. E körülmény te- 
hát kedvező volt reánk nézve; s az ütközet fényes győzede- 
lemmel végződhetett volna, ha az jobb terv szerint intéztetik, 
s Damjanics és Aulich még hadaink élén állnak vala. 

A fővezérletet, mivel Görgey még seblázban feküdt, 
Klapka viselte; s ő jul. 11-re a következő rendeleteket bo- 
csátá ki a hadseregben: 

Aschermann ezredes, Klapkának a várparancsnokság- 
ban helyettese, nyolcz órakor reggel a 8-dik és 2-dik hadtest 
egy-egy osztályaival, amaz Janik, emez Rakovszky vezény- 
lete alatt, megtámadja az ácsi erdőben lévő ellenséget s azt a 
Czonczó patakon túlűzi. 

Ugyanakkor Pikety tábornok a 2-dik, 4-dik, 9-dik és 
16-dik huszár ezredekkel elűzendi a Harkályon lévő ellensé- 

ges lovasságot, s aztán az ácsi erdő felé fordulva, az ott lévő 
ellenséget oldalba s hátba fogva, Aschermannak segedelmére 
lesz az ácsi erdő megvételében. I 

Pöltenberg tábornok fél órával később indulva az ácsi 
uton, Aschermann és Pikety közt nyomul előre a 7-dik had- 
testtel, s amazt támogatja az ellenség kiűzésében az erdőből ; 
s aztán Ácscsal szemközt a Czonczónál foglal állást. 

Leiningen tábornok a 3-dik hadtesttel, szinte nyolcz 
órakor, az igmándi uton előre nyomulva, Csémet támadja 
meg; 8 ha Aschermann és Pöltenberg szerencsével működött, 
a Győr-bicskei utat foglalja el, ott kapcsolatba lépvén az 1-ső 
hadtesttel. 

Ezen 1-ső hadtesttel Nagy-Sándor Mócsát veszi meg, s 
onnan egy osztályt Tata felé küldvén, maga a had zömével 
Tömördön áll meg, onnan a 3-dik hadtesttel működvén közre 
a bicskei út elfoglalására. 

Gr. Eszterházy Pál ezredes a maga hadosztályával (8-dik 
hadtest) Ó-Szőnyről Almás felé intéz tüntetést. 

Görgey Armin a maga hadosztályával Aschermann és 
Pöltenberg háta mögött tartalékul marad. 

Ha az ellenség Ács és Igmánd közt megveretik, Pikety 
azt űzőbe veszi, de estvére visszatér a Czonczó patakhoz. 

A várőrség az erődítésekben lesz felállítva. Az áttörés 
sükerére múlhatlan szükséges, hogy az ellenség Ácsnál és 
Igmándnál megveressék s Győr felé űzessék. Ha ez sikerül, 
a hadsereg elvonulandó részei mind Bicske felé huzódnak; a 
Komáromnál maradandók pedig Ács körül a Czonczóvonalt 
tartják szemmel, míg amazok előrehaladnak. A podgyász és 
lőszertartalék a megerősített táborban várakozik az indulásra. 
Süker hiányában a hadtestek a tábor sánczai mögé vonulnak. 

Egy szakíró (Rüstow) itészete szerint e rendelkezések- 
nek az volt fő hibája, hogy hadseregünk az egész félkörben 
egyenlő számban volt felosztva, minél fogva sehol sem léphe- 
tett fel túlnyomó erővel; holott csak úgy sikerülhet az ellen- 
ség táborának áttörése, ha egy ponton, különösen Ács és 

Igmánd közt, mintegy 35 ezer ember egyesíttetik, s míg ezen 
tetemes erő ellenállhatlan hatalommal szakasztja ketté az el- 
lenség táborát, mind a két szárnyon csak tűntetések intéztet- 
nek. De Klapka a Monostor, Harkály, Csém, Mócsa és Ó-Szöny 
közt elnyuló, mintegy három mértföldnyi hosszú vonalon, oda 
is, hol arra szükség nem volt, tetemes erőt rendelve, annyira 
elforgácsolta hadosztályait, hogy minden három lépésre körül- 
belül csak négy ember jutott; holott azokat az említett ponton 
annyira öszpontosíthatta volna, hogy minden három lépésen 
tizennyolez ember intézze a lökést az ellenségre. És Így már 
a rendelkezés csirájában lehetetlenné tett minden sükert." 
Ha már a támadás tervének ezen lényeges hibája eleve 
is kétessé tette a sükert: az egyes osztályok fonák vagy erély- 


EGG ZBSÉB 


telen működése azt teljesen meghiúsította. Az idő pedig egyéb- . 


iránt igen kedvező volt a támadásra, mert reggel sürű köd, 
utóbb pedig eső borította a vidéket, mi mozdulatainkat sokáig 
elfedte az ellenség elől. 

A harczot jobb szárnyunkon Aschermann és Pöltenberg 
kezdte meg az ácsi erdőben s körülötte. Tőlök balra azonban 
Pikety, a helyett hogy a maga 32 század lovasságával roha- 
mot intézne a Harkályon lévő ellenségre s aztán az ácsi erdő 
ellen hát mögül működnék, egy hosszú heves ttizelést kezdett, 
mely nagy kárt okozott ugyan az ellenségben s annak két 
dandárát hátrálásra kényszerítette; de mivel azokat újabb 
osztályok nem sokára megsegítették, Pikety feladata azon ré- 
szének nem felelhetett meg, hogy az ácsi erdő megvételét elő- 
segítse. S ez volt oka, hogy Pöltenberg minden erőködései 
sükeretlenek maradtak ezen erdő ellenében. Aschermann 
azonban Monostorról a Czonczó patakon átűzte az osztrákokat. 

De tulajdonkép nem is itt, hanem Csémnél volt a harcz- 
vonal eldöntő pontja, itt kellvén áttörni az ellenség táborát. 
Épen e miatt, a legvitézebb hadtestünket, melyet még Dam- 
janics szelleme és erélye lelkesített, a 3-dikat, rendelte ide s 
maga is innen ügyelt a harcz fejleményeire Klapka. E derék 


hadtest első rohanással megvette a helyet, melyet csak egy 

dandár védett. Majd azonban Hertzinger tábornok két újabb 
dandárt hoz a futamlók segedelmére, s mivel hadtestünk zöme 
időközben Harkály felé fordult, Csémet iegint hatalmába 
ejté. Klapka e fordulatot észrevévén, a 3-dik hadtest majd 
egész tüzérségét e ponton egyesíté, s egy órai heves tüzelés 
után ostromra küldé zászlóaljait, melyek aztán a helyet szo- 
kott vitézségökkel meg visszavették. Ez három óra tájban 
történt; s így ekkor két ponton, itt Csémnél, és Monostornál 
határozottan előnybent folyt részünkről az ütközet. De ezen- 
túl mind a két ponton hanyatlás állott be. 

Schlick egész hadtestét összeszedvén, egyszerre támadja 
meg Aschermannt és Pöltenberget. A harcz itt most kezdődik 
csak javában. Háromszor hatolnak be Schlick dandárai az 
erdőbe, de makacs védelem után mindannyiszor visszaűzet- 
nek. A negyedik roham azonban sikerül nekik, és Ascher- 
mann és Pöltenberg kénytelenek az erdőt átengedni. Ekkor 
az ácsi út táján és Monostornál minden lövegeiket felállítják, 
hogy az ellenség előnyomulásának az erdőből gátot vessenek. 
De Schlick is megerősítteti tüzérségét, s a három új üteg 
mely a tartalékból segélyére érkezik, számra, erőre, túlnyo- 
móvá teszi lövegeit, s öt óra tájban Ascbermann és. Pölten- 
berg kénytelenek az elsánczolt tábor felé visszavonulni. 

Csém, mint mondók, még három óra előtt visszakerült 
birtokunkba. Klapka, mielőtt onnan előrenyomulna, megvárni 
akará, míg jobbján Pikety a lovassággal Harkálynál, balján 
Nagy-Sándor hadteste Mócsa ellen, vele egy vonalba lépnek. 
Erre mindazáltal hasztalan várt. Nagy-Sándor a mócsai uton 
csak az ó-szőnyi szőlőkig nyomult előre; s itt aztán léhán 
vesztegelt. Pikety pedig roham helyett, egyre csak ágyuit 
sütögeté a vele szemközt álló Benedekre, ki azonban hátrálni 
nem akart. Piketynek végre még lőszerkészlete is elfogyott. 

Míg Klapka szárnyainak előnyomulására hasztalan vára- 


" kozik, az ellenség nagy tömegeket indít meg Csém ellen. Bal- 


ról az osztrákok két dandára, jobbról Paniutin orosz hadosz- 
tálya oly lökést intéz 3-dik hadtestünkre, hogy ez a helyet, 

bár heves, de rövid harcz után elhagyni kénytelen. Leiningen 
megkuszált zászlóaljait összeszedvén, új rohamra viszi azokat ; 
de Paniutin összes tüzérségével fogadja s veti őket vissza, mi- 
alatt a mieink az ellenség tüzétől nagy kárt szenvednek. Majd 
azonban Klapka is itt egyesíté a hadtestén kivül a tartalék 
egész tüzérségét. S most egy nagyszerű ágyuharcz fejlik ki, 
melyben a két részről mintegy 140—150 ágyu dörgése ren- 
geté a földet. E közben veszi Klapka a hírt, hogy Ascher- 
mann és Pöltenberg, visszaveretvén, az elsánczolt táborba 
hátrálnak. 5 e mellett tapasztalván, hogy a 3-dik hadtesttel 
legalább is kétszer annyi ellenség áll szemben, meg kellett 
győződnie, hogy az áttörés, mi a nap feladata volt, már le- 
hetetlen. Nehogy tehát a rémitő ágyuzás miatt már ugy is 
sokat szenvedett 3-dik hadtestet czéltalanul fogyaszsza, öt óra 
tájban az egész vonalon visszavonulót fúvatott. 

Az ellenség űzőbe vette a Csém elől hátráló hadtestet; 
mielőtt azonban abban jelentékenyebb kárt tehetett volna, 
Nagy-Sándor is ide küldé lovasságát, melynek fedezete alatt 
aztán a 3-dik hadtest is szerencsésen visszajutott az elsánczolt 
táborba. Nagy-Sándor a maga gyalogságát már elébb beve- 
zette a sánczok közé ; lovassága azonban. egészen a sánczokig 
hátán hozta a mieink űzésére kiküldött Bechtold lovas had- 
osztályát, míg nem ezt a sánczok ágyui végre megfordították. 

A nap folytában Eszterházy Pális előrenyomult Ó-Szőny- 
ről a maga osztályával s egészen Almásig kergette az előtte 
álló osztrák dandárt. De estenden, a közönséges visszavonu- 
láskor ő is visszatért Ó-Szőnyre. 

Veszteségünket, holtak és sebesekben mintegy 1600-ra 
számiták vezéreink ; az ellenség a magáét 800-nak adta ki. 

Görgey, ki az ütközetet a sánczokról nézte, végre meg- 
győződött, hogy seregünk képtelen áttörni az ellenségen, 
minél fogva az útósó hadi tanácsban előadott tervével, hogy 
a harcztért a többi seregtől s a kormánytól elválva a dunán- 
túli vidékre teszi át, fel kell hagynia. Az áttörési kisérlet sü- 

melyek egy elhatározó győzedelem reményére valának fek- 
tetve. Csak ennek folytán lehetett volna, miről tiszti kara e 
napokban annyit vitatkozott, alkudozásra lépni az ellenséggel. 
De most, megveretve, az első lépést nem telkíeté ; az ellenség- 
től azt természetesen várni sem lehetett. 

A dunántúli vidékre tehát nem juthatván, most már csak 
kettő közt maradt választása: vagy a Duna bal partján leve- 
zetni a sereget, vagy az összes erővel Komáromban maradni. 
A mult napok eseményei után azonban tanácsosnak tartá, 
hogy e fölött ne maga, hanem a tiszti kar határozzon ; s e 
végett még az nap estve nagy hadi tanácsot hívott egybe. 

Egyező volt valamennyiek véleménye, hogy Komárom- 
ban maradni annyi volna, mint a kétségkívül nem sokára min- 
den oldalról bekeríttetendő várban eleség és lőszer hiánya 
miatt elébb utóbb egy kényszerű fegyverletételnek nézni elébe. 
A vár ugyan már ekkor is legalább fél évre el volt látva min- 
den szükséglettel, de csak 25 ezer emberre. Végzéssé lett 
tehát, hogy a sereg más nap mindjárt megkezdje levonulását 
a Duna bal partján. 

A vár és az elsánczolt tábor védelmére Klapka a 2-dik 
és 8-dik hadtesttel, melyek a nem rég érkezett újonczokkal 
22 zászlóaljból, 14 huszárszázadból, 48 tábori s 350 várágyu- 
ból, számszerint 18 ezer emberből álltak, maradt hátra. Az 
1-ső, 3-dik és 7-dik hadtesttel s Görgey Armin osztályával, 
melyek összesen 45 zászlóaljat, 47 huszárszázadot és 120 
ágyut, számszerint 28—30 ezer embert tőnek, Görgey jul. 
13-kán hajnalban Vácz felé indult. 

Haynau erről még az nap értesült főhadi szállásán, s 
gyors futár által rögtön tudósítá az idő közben Hatvanig nyo- 
mult orosz fővezért is, hogy Görgeynek Vácznál állhassa el 
utját. Míg ez elválnék, nehogy Görgey, ha Váczról visszaűzet- 
vén, Komáromba térne vissza, itt a 11-keihez hasonló áttörést 
nagyobb sikerrel kisérthessen meg, jul. 16-ig váróban maradt. 
Ramberg azonban a 3-dik hadtesttel már jul. 13-kán beült 
Budapestre, s a lánczhidat is járhatóvá tétette. A főhadsereg- 

ből Haynau egyelőre csak a 4-dik hadtestet Wohlgemuth alatt 1849. Jul.. 
toldta Buda felé. 

Mi előtt azonban Haynau további levonulására s Görgey 
hadjáratának viszontagságaira kerűlne elbeszélésünk sora, 
látnunk kell, mik történtek a harcz egyéb térein, a Bács- 
Bánságban és Erdélyben, julius közepéig. 


1849. Máj. 


NEGYEDIK FEJEZET. 


A. bács-bánsági események julius közepéig. 


A bács-bánsági harczok elbeszélésének fonalát azon idő- 
tájt szakasztottuk meg, midőn Perczel, diadalmas hadjáratá- 
ban, elébb a Bácskában §$Sz.-Tamást s a római sánczokat 
megvévén, majd Theodorovics tábornokot a Bánságban is 
több csatában megvervén, s Pancsovánál a Dunán keresztül 
Szerbországba űzvén, a rácz felkelést egyedül a Knicsanintól 
tartott, erős titeli fensiíkra szorította; — és midőn Bem az 
Oláhországból a Puchner-féle hadakkal Orsovánál betört Ma- 
lakovszki császári tábornokot május közepén Oláhországba 
vissza kergetvén, seregének egy részével Temesvárat elzáratta. 
Bem avval kecsegteté magát, hogy e várat rövid időn meg- 
veszi s avval a Bánságban teljesen befejezi a háborút; mert 
itt Temesváron kivül még csak az egy Aradvár volt ellensé- 
ges kézen, de az élelem megfogyta miatt oly állapotban, hogy 
annak feladását már,naponként lehetett vala várni. Temesvárt 
azonban Bem erősebbnek találta, mint eleve hitte; s mivel 
semmiféle ostromszere nem volt, reményéről lemondva, meg- 
elégedett azzal, hogy az őrség kicsapásainak meggátlása vé- 
gett, Pereczyt három ezer emberből álló dandárral hagyta 
hátra a vár elzárására. Ő maga a kormánynyal, kivált a Gör- 

gey kezébe jutott hadügyminiszteriummal támadt kedvetlen- 
ségei miatt megint visszatért Erdélybe. 

Pereczy azonban igen gyönge volt féken tartani az ő 
dandáránál kétszerte számosabb őrséget. Rukavina várpa- 
rancsnok, mihelyt Bem távoztáról értesült, Leiningen táborno- 
kot az őrség egy dandárával Pereczy elűzésére küldte ki. 
Pereczy érzékeny veszteséggel kényteleníttetett táborából 
hátrálni. Szerencséjére, már utban volt Vécsey tábornok az 
aradi ostromló seregnek ott feleslegessé lett mintegy 4000-nyi 
dandárával, ki aztán Pereczyt is magához kapcsolván, a vá- 
rat ezentúl szorosabban körülfogta. József-külváros és Mehála 
helység közt az ostromműveken munkáltatni kezdett; a Gyár- 
külvárost pedig megszállván, a várbelieket az élelmökre szol- 
gáló víztől elzárta, úgy hogy azok csak a várban ásott kutak- 
ból szerezhettek azontúl magoknak vizet. 

Miként fentebb láttuk, Perczel s Görgey hadügyminisz- 
ter közt is heves surlódások s viszályok fejlettek ki, melyek- 
nek következtében amaz a parancsnokságról le is mondott. 
A kormány azonban nem fogadta el lemondását, miben aztán 
Perczel is örömest megnyugodott s folytatta hadi munkálatait. 

Perczel, jól látván, hogy az erős titeli fensik birtoka 
annyi mint a Bácska birtoka, egy ideig azon törte fejét, mi- 
ként ejthetné azt hatalmába a Tisza bal-, vagy a Duna jobb 
partjáról; mert a római sánczok felől, honnan csak keskeny 
töltések vezettek a mocsároktól környezett fensíkra, mint lát- 
tuk, sikeretlenül kisértette meg annak ostromát. Hogy azon- 
ban a Duna felől hozzá férhessen, mindenek előtt azon csá- 
szári és szerb hadakat kellett elűznie, melyek Péterváradot a 
Duna jobb partján elzárva tartották. Bem távozta után tehát 
a Bánságból Újvidékre s Péterváradra ment hadaival. Egy 
dandárt mindazáltal Perlaszvárosnál Titellel szemközt hagyott 
oly czélból, hogy az ő, másfelől intézendő támadása alatt a 
Tiszán keresztül ügyekezzék bejutni a fensikra. 

E feladat megoldására azonban már nem volt többé 
ideje. Említők, hogy midőn a császári hadak Budapestről ki- 

vonúltak, az új fővezér, Welden altábornagy, Jellasicsot a 
maga 15 ezernyi hadtestével az alvidékre küldötte le, hogy 
ott a Péterváradot elzárló Mayerhofferrel, s a Theodorovics- 
nak Szerviából visszatért s Karlovicz alatt táborozó hadaival 
közreműködve, a háborúnak elalvóban lévő szövétnekét e déli 
harcztéren újabb lángra gyujtsa. 

Jellasics Budáról levonúlván, Horváth császári ezredes 
két ezernyi mozgó hadát is magához vonta; május 1-jén Tol- 
nánál, 3-kán Szegszárdnál, 6-kán Mohácsnál volt táborával, 
melyet ott aztán több napig pihentetett, míg Ottinger is visz- 
szatérne Pécsről, hová őt egy csapattal e hazafias érzelmű 
város megfenyítésére 5 a ,rendnek" helyreállítására még Tol- 
náról küldötte volt ki. Maga a bán e közben Zágrábba uta- 
zott, s onnan 10-kén ment át Eszékre, az e napon szinte oda 
érkezett seregéhez. Itt érték őt egyfelől a Péterváradot el- 
zárló Mayerhoffer tábornok, másfelől a Titelbe vonult Kni- 
csanin sürgető felszólitásai, hozna nekik mennél elébb sege- 
delmet, mely nélkül Perczel és Bem egyesült ereje előtt 
képtelenek lennének magokat hosszabban tartani. Jellasics 
tehát felhagyván szándokával, mely szerint eleinte Dályáról 
akart vala a Dunán keresztül Bácskába törni, a Duna men- 
tében Vukovár és Újlakon keresztül folytatta menetét, s máj. 
23-kán érkezett Kameniczbe, hol Mamula tábornok egy dan- 
dárral zárolá el Péterváradot. 

A várbeliek itt némi sánczokat készítének Mamula 
szinte megerősített tábora ellenében, honnan lövegeikkel eb- 
ben nem csekély kárt okoznak vala. Jellasics tehát minde- 
nek előtt e sánczok ellen intézett ostromot. Az őrséget sike- 
rűlt ugyan onnan kiűznie, s az ágyukat is elfoglalta; de a 
vár lövegeinek hordkörébe eső sánczokat nem volt képes 
megtartani. 

Perczel ez alatt, mihelyt értesült, hogy Jellasics Iszék- 
ről Pétervárad felé tart, látván hogy idejéből a Szerémségben 
lévő császári hadak ellen tervezett munkálatok végrehajtására 
kifogyott, Titel ellen a római sánczok felől akart intézni. Jel- 

lasics megérkezte előtt még egy kisérletet. A támadás napját 1849. Máj. 
máj. 22-kére tűzte.ki; és miután a Perlasznál hagyott dan- 

dárhoz rendeletet küldött, hogy ez napon az is áttörni ügye- 

kezzék a Tiszán, maga két hadoszlopban Vilovó és Moszszo- 

rin felől intézte a támadást oly módon, hogy emitt a gyön- 

gébb osztály csak az ellenség erejének megosztása végett 
működjék, a fő erő azonban Vilovó mellett fejtessék ki. 

Knicsaninnak még mindig tetemes, számra nézve Per- 
czelénél nem csekélyebb ereje volt a titeli fensíkon; a két 
Sajkás, a péterváradi és pancsovai egy-egy végvidéki zászló- 
aljakon kivül mintegy két-három ezer szervián, összesen 
6000 ember és 80 ágyu állott rendelkezésére. Vilovóra, mely 
ellen a támadás főereje intéztetett, egy mocsároktól kör- 
nyezett hosszú s könnyen védelmezhető töltésen lehet csak 
keresztül jutni. De a helyzet ezen erős volta mellett is csak 
nagy bajjal s erőfeszítéssel és tömérdek veszteségével lőn 
képes Knicsanin több órai harcz után feltartóztatni a töltésen 
benyomulni törekvő zászlóaljainkat. A harcz végével pedig, 
miután Perczel Kovil-Sz.-Ivánra vonult vissza, sürgetőleg 
szólitá fel némi segélynyujtás végett Horváth ezredest, Jel- 
lasics előhadának parancsnokát, ki a megelőző napon érke- 
zett Szalánkeménre. Horváth mindjárt más nap két zászló- 
aljat, ugyanannyi lovasszázadot és három röppentyűtelepet 
tétetett át a Dunán Titelbe. 

Perczel máj. 24-kén újabb támadást intézett a fensik 
ellen. Három órakor reggel már a vilovói töltés körül álltak 
zászlóaljai. De a megerősödött Knicsanin készen várta őt, s 
minden rohamait meghiúsította. A röppentyű telepek nem 
kevés kárt tettek zászlóaljainkban. Perczel e körülményből 
hamar meggyőződött, hogy az ellenségnek már kellett segélyt 
kapnia Jellasicstól, s erőködését most még kevesbbé látván 
czélra vezetőnek, mintegy három órai harcz után visszavonú- 
lót fuvatott. Ezen napon a Perlaszvároson lévő magyar dan- 
dár is nagy erőfeszítést fejtett ki, hogy áttörését a Tiszán 

kierőszakolja. De mivel az átkelésre kevés komppal s hajóval 
rendelkezhetett, erőködése ennek is meghiúsíttatott. 

Ez volt Perczel utolsó kisérlete Titel ellen, mert a kö- 
vetkező napokban Jellasics Szalánkeménnél egész seregével 
átkelt a Sajkás-kerületbe, minél fogva ott, miután serege már 
elébb két új zászlóaljjal szaporodott, mintegy 25 ezer fegy- 
veres létezett a titeli fensikon. Most már Perczel nemcsak 
hogy nem gondolhatott többé annak megtámadására; hanem 
közeledni látá azon időt is, melyben magának végkép el kel- 
lend vonúlnia e vidékről, nehogy az ellenségnek mintegy há- 
romszorta nagyobb ereje által Péterváradba szoríttassék. Mi- 
előtt azonban elvonúlna, még egy csapást akart mérni nem 
ugyan Titelre, hanem a Duna jobb partján lévő császári zár- 
latseregre, mely Mamula és Halavanya dandáraiból állott. 
Mialatt tehát Jellasics a Dunán, hézagos hidkészületein nagy 
bajjal kelt át a Sajkás-kerületbe, ő a maga hadait Újvidéken 
öszpontosítván, junius 4-kén virradóra, Péterváradon keresz- 
tül 8 zászlóaljjal s négy üteggel támadta meg a zárhadat. A 
támadás a császáriak megerősített táborának egy előretolt 
váracsa ellen intéztetett, mely egy makacs harcz után meg ís 
vétetett. Midőn azonban Perczel innen a táborba beljebb nyo- 
mulni ügyekezett, a császáriak mindkét dandára által oldalba 
és hátmögül támadtatott meg, úgy hogy elébb menetét meg- 
állítani, majd, nehogy a vártól végkép elvágassék, visszavo- 
núlni kényszeríttetett, 8 csak a támogatására megszólalt vár- 
foki ágyuknak köszönheté, hogy az ellenség hamar felhagyott 
üldözésével. Vesztesége mindazáltal így is tetemes, holtak és 
sebesekben mintegy negyedfél százra emelkedett. Az ellen- 
ség 258-ra számította a magáét. 

E támadást egy más nemű ügy előzte meg Pétervára- 
don. Perczel mióta e várat a Duna balpartján a zárlat alól 
fölmentette, s abba bement volt, ugy tekinté azt mint saját- 
ját. A kormánynak olyféléket irogatott szeszélyességében, 
hogy ő e várat kizárólag a maga rendelkezése alatt állónak 
kivánja tekintetni, s e végett annak parancsnokává is saját 

testvérét, Miklóst, nevezte ki. A kormány még elébb Kiss Pál 
tábornokot nevezte volt ki parancsnoknak, ki azonban a vár 
felmentése után a zárlat alól hasztalan ügyekezett elfoglalni 
kitűzött állását: Perczel őt kevés gyöngédséggel utasította el. 
A kormány, mely csak az imént marasztalá hadi parancsnok- 
ságában a lemondani akarót, kimélettel akart elbánni a sze- 
szélyeiben bár néha túlcsapongó, de különben hűséges, buzgó 
hazafival. W végett tehát fiatalkori barátját, Vukovics igaz- 
ságügyi minisztert, küldé le Péterváradra a viszály jó szeré- 
vel való elintézésére. Vukovics elébb Becskerekre, innen 
junius 3-kán Kiss Pállal együtt Péterváradra ment, hol Perczel 
épen szándéklott kitörése előkészületeivel foglalkodék. Per- 
czel megértvén Vukovicstól kiküldetése czélját, eleinte való- 
ban ellenszegült Kiss Pál beiktatásának a várparancsnok- 
ságba; makacsságában egy felette zajos jelenetet idézett elő, 
s jogot követelt arra, hogy ő adjon öcscsében a várnak pa- 
rancsnokot. Majd azonban Vukovics komoly és nyugalmas, 
nem kevesbbé baráti, mint hivatalos előterjesztéseire magába 
szállva engedett, sőt maga kivánta a minisztertől, hogy hiva- 
talos iratban hagyja meg neki a vár átadását. A viszály ek- 
ként békésen végződött; Kiss Pál azonnal átvette a vár pa- 
rancsnokságát. 5 
Midőn Perczel a Duna jobb partján lévő császári zárha- 
dak ellen intézett kitöréséből visszatért, a Sajkásskerületbe 
kiküldött kémek azon tudósítást hozták Péterváradra, hogy 
Jellasics valamennyi hadait a nagy római sánczok felé tette 
mozgásba. Ezen értesülés ama szerencsétlen, vagy helyeseb- 
ben, elbizakodott gondolatot ébreszté Perczelben, hogy a 
maga kilencz ezernyi hadával Jellasics 25,000-nyi hadseregét 
a római sánczoktól a Sajkás-kerület belsejébe űzze. E végett 
junius 6-kán éjfél tájban Újvidékről kiindulván, hadait a ró- 
mai sánczok hosszában helyezé el oly módon, hogy a seregé- 
nél lévő, mintegy 3—4 ezerre menő nemzetőrség s felkelt 
nép Csurogról a Tisza mentében intézzen támadást, míg maga 

séget. Egész lovasságát s gyalogsága fő erejét is a Káty-sz.- 
iványi uttól éjszakra eső erdőnek vezette, mig magán az 
úton, jobb szárnya gyanánt, csak egy gyönge osztályt irányzá 
Káty ellen. kB 

Perczel közép hadával szemben Ottinger tábornok álla 
a maga lovassági hadosztályával, mely a Wallmoden, Hardegg 
és Szász-vértesek és császár-dragonyosok egy-egy ezredéből 
volt képezve. Ottinger az erdő mögött készen várta a táma- 
dást; eleinte azonban, midőn Perczel a római sánczokon át- 
kelt, hogy őt beljebb csalja, semmi ellentállást nem vetett 
ellenébe. Perczel az erdőt, melyben csak némi gyalogság lé- 
tezett, reggeli négy óra tájban megközelítvén, az ellen igen 
heves ágyutüzet nyittatott meg. Azt vélvén ugyanis, hogy az 
ellenséges had zöme az erdőben van felállítva, az ágyuzás 
álczája alatt erejének javával az erdőt balra megkerülni, s az 
ellenségnek oldalába s hátába esni szándékozott. Ottinger 
azonban e cselfogást egy ügyesebb csellel hiúsította meg, 
mely veszedelmére vált hadainknak. Ő mind addig csekély 
ellentállással hagyá beljebb nyomulni Perczelt, míg ez az erdő 
közepének magasságát meghaladta. Ekkor azonban az erdő 
mögül kikanyarodva, a csak néhány száz lépésnyire haladó 
Perczel jobb szárnyára rohan. A meglepett magyar lovasság 
és tüzérség, látván az ellenséges lovasság e nagy tömegeit, 
nem is gendol többé ellentállásra, s minden harcz nélkül meg- 
futamodik. Ezek ugyan jobbára megmenekültek; de annál 
nagyobb veszély érte a magára hagyott s ennél fogva szinte 
futásnak eredt gyalogságot. Az utánok robogó császáriak ré- 
mitő mészárlást vittek végbe a futamlók közt. Mire a római 
sánczokat elérték, mintegy 800 halott és sebesült hullott el 
közőlök ; ezerötszázan pedig a sánczoktól elnyomatván, fog- 
lyokká tétettek. A megvert sereg legalább 2300 honvéddel 
megfogyva, erkölcsileg pedig teljesen lehangolva, nagy ren- 
detlenségben érkezett vissza Újvidékre. 

És most még azon veszély is fenyegette Perczelt, hogy 
a Sajkás-kerületből kitörő ellenség által egész hadával elzá- 

ratik Újvidéken. Ő tehát mihelyt megkúszált seregét némileg 
rendbe szedte, más nap hajnalban mindjárt utra kelt Petro- 
vácz felé. Szerencséjére, a bán mostis szokott lassuságával 
intézte mozdulatait s az napon, 8-kán, csak Járekig és Teme- 
rinig haladt seregével; 9-kén pedig, midőn Perczel már a Fe- 
rencz-csatorna éjszaki partján helyezte el hadait, a bán, mi- 
előtt utána eredne, az újvidéki sánczokat megvenni s a Pé- 
terváradra vezető hídat elrontani s ez által a várat minden 
közlekedéstől elzárni szándékozott. 

A péterváradi őrsereg, mely öt zászlóaljból, néhány lo- 
vas századból, a tüzérekkel s a mérnöki karral együtt :mint- 
egy 8000 főből állott, Perczel balszerencséje s elvonulása után 
Újvidékről, bizonyosnak tarthatá a megtámadtatást. Kiss Pál 
várparancsnok tehát, a mennyire a vár biztossága a Duna 
jobb partján lévő zárlatseregtől engedé, az Újvidéket körül- 
fogó erőditéseket is megrakta hadakkal. Ezen erőditések nagy 
terjedelme, s az őrzésökre fordítható hadak csekély száma 
azonban lehetetlenné tette az erélyes védelmet. Miért is, midőn 
a bán hadai jun. 11-ke éjjelén, a Kiszács és Piros helységek 
felé néző erődöket nagy csendben, minden lövés nélkül meg- 
mászták s megvették, az őrség a többi erődökből is a hídfő 
erődébe vonult vissza, száznyolczvanat kivéve, kik fogságba 
estek. De a hidfőből oly kemény tüzelést folytattak az előre- 
nyomuló császáriakra, hogy azok a házak mögött kénytele- 
níttettek menedéket keresni, s egyátaljában nem közeledhe- 
tének a hídfőhöz. Jellasics ezen egész munkálattal csak azt 
czélozván, hogy a városból a várba vezető hídat elrontsa, s az 
őrséget ekként minden közlekedéstől s élelemszerzéstől elvág- 
ván, idő folytával a vár feladására kényszerítse, látván hogy 
igen nagy áldozat nélkül nem képes megvenni a hídfőt: ágyu- 
tűzzel kisérté meg a híd elrontását. De evvel sem boldogult. 
A tűz, mely a hídfő környékén néhány házban kigyuladt, egy 
erős déli szél által szítogatva mind tovább harapódzék a vá- 
rosban, s abból nemcsak a támadókat, hanem a polgárokat is 
kiszorította. A rácz lakosság a táborba, a magyar és német a 

hidfőn keresztül a várba menekült. A nem rég virágzó vá 
ros, nagyobb részben leégvén, elpusztulván, Komárom sor- 
sára jutott. i 

Jellasics, mivel az elpusztult vidék serégének élelmet 
nem nyujthatott, egy dandárt hagyván Újvidéken, jun. 15-kén 
a Ferenczcsatornáig nyomult előre, s a Verbász-földvári vona- 
lon helyezte el összesen mintegy 24 ezernyi seregét, ott vá- 
randó be, míg Haynau, ki ép e napokban kezdte meg hadjá- 
ratát, a Feldunától leebb vonúl. 

A magyar hadseregnél az egész délszaki vidékre nézve 
e napokban Vetter altábornagy vette át a vezérletet. Perczel 
az alárendeltséget nem tűrvén, a seregtől a Czegléd táján ké- 
pezett tartalék sereg parancsnokságának átvételére távozott, 
Tóth Ágostonnak adván át a 4-dik hadtest vezényletét. Az új 
fővezér. a Tisza két partján Ó- és Török-Becsénél öszpontosí- 
totta az egész déli hadsereget, melyet elébb Perczel a csatorna 
hosszában Bezdántól Földvárig, Pancsovától Orsováig szétfor- 
gácsolt. Tóth Ágoston hadteste, mely, miután a Bemtől hát- 
rahagyott Pereczy-dandár is hozzácsatlakozott, mintegy 12 
ezerre nőtt, Ó-Becsénél foglalt állomást, egy dandárát Föld- 
várral szemközt a csatornáig, egy másikat Verbászig tolván 
előre; egy csapat azonban Bajánál a Duna mellett hagyatott; 
Mihálovics dandára végre Bajmoknál őrködék. Kohlman ez- 
redes hadosztálya a Bánságban, számszerint mintegy 5000, az 
Aldunától szinte összevonatván, Török-Becséneél szálla táborba. 

Így álltak egymással szemben az ellenséges hadak egé- 
szen junius 24-kéig. Vetter, mielőtt támadó működését meg- 
kezdené, végét akarta várni az aradvári őrséggel a hónap 
eleje óta a vár átadása iránt folyamatban lévő alkudozásnak, 
hogy az ott lévő zárlathadakat is seregéhez kapcsolhassa. 

Mielőtt azonban ez megtörténhetett volna, Jellasics, kit 
a magyar hadaknak ily nagy közelsége nyugtalaníta, arra ha- 
tározta magát, hogy a Tisza jobb partján lévő magyar hada- 
kat a bal partra kergesse s az ó-becsei hidat lerontván, a 
Bácska és Bánság közt e vidéken minden összeköttetést meg- 

szakaszszon. A támadást e végett jun. 24-kén egyszerre intéz- 
tette Földvár és Ó-Becse ellen. 

Czintula alezredes, a Földvárnál lévő dandárunk pa- 
rancsnoka, észrevevén, hogy ugyanakkor, midőn ő megtá- 
madtatott, erős hadoszlopok mozognak Becse felé, nehogy a 
sereg többi részeitől elmetszessék, folyton harczolva, hátrált 
vissza Becsére. Midőn ő itt megérkezett, az ó-becsei sánczok 
ellen már heves tüzelést kezdett volt az ellenség. Hadaink ezt 
két óránál tovább kiállani nem birván, a városba s rövid harcz 
után onnan a Tisza balpartjára vonúltak, a híd egy részét is 
felszedvén magok után. Jellasicsnak csak ez volt czélja; s 
miután a hidat végkép elrontatta, elébbi állására tért vissza a 
Ferencz-csatorna mögé. Tóth Ágoston viszont Becséről Zsom- 
bolyára huzódott hadtestével; Mihálovics dandárát pedig az 
ellenség mozdulatainak szemmel tartása végett, Bajmokról, a 
Tiszához közelebb, Csantavérre rendelte. A 4-dik hadtest 
vezérletét azonban pár nap múlva Guyon tábornok vette át. 

Mi alatt a 4-dik hadtest Zsombolyán veszteglett, vala- 
hára Aradvár is birtokunkba jutott. Vécsei tábornok, ki mind 
Arad, mind Temesvár zárlatát vezérlé, mihelyt Budavár meg- 
vételének hirét vette, szónokot külde be Aradvárba, ki Ber- 
gernek győzedelmeinket valamennyi harcztéren s a császári 
hadaknak az osztrák határokra történt visszavonultát tudtára 
adván, őt a vár feltétlen feladására szólítsa fel. A várban 
már felette megfogytak az élelmi szerek, minek következté- 
ben az őrségben ragályos nyavalya is kezdett dúlni. De Ber- 
ger mind e mellett sem akart megegyezni a vár feltétlen 
megadásában. 

Vécsey, a kormánytól ez iránt utasítást vévén, jun. 3-kán 
ismétlé Bergernél a felhivást, de már nem feltétlen feladásra, 
hanem a szokott katonai tisztelettel, fegyverben való kivonu- 
lásra. Berger most nem vetette vissza az ajánlatot; mielőtt 
azonban részletesb alkudozásba ereszkednék, kivánta, enged- 
tetnék meg az őrség néhány tisztének, hogy Temesvárra, 
mások pedig a császári feldunai sereghez menjenek s önszem- 

léletöőkből győződjenek meg a vett tudósítások valóságáról. 
Vécsey ebben megegyezett s ideiglen fegyverszünet köttetett. 
A kiküldött tisztek junius 20-ka felé tértek vissza, 8 a Vécsey- 
től már elébb tudtokra adott körülményeket igazolták. Az al- 
kudozás tehát most tüzetesen megkezdetett, s 27-kén befejez- 
tetvén, az őrség teljes hadi tisztelettel vonúlt ki a várból. A 
capitulatió egy pontja szerint Berger arra kötelezte magát s 
az őrséget, hogy hat hónapig nem fog küzdeni a magyarok 
ellen; neki viszont egyebek közt kiköttetett, hogy legénysége 
Stájerországba fog kisértetni. 

A vár birtokával 66 külön nagyságú ágyu, 2000 mázsa 
lőpor s 1500 fegyver jutott kezeinkbe. A vár parancsnokságát 
a lábtörése miatt egyéb szolgálatra még mindig képtelen 
Damjanics tábornok vette át. 

Vécsei a zárhad egy részét, mint említettük, mindjárt 
junius elején, midőn az átadási alku megkezdetett, Temes- 
várra szállította át, minek következtében ott mintegy 8—9 
ezerre szaporodott a zársereg. Ezentúl Temesvárat is kemé- 
nyebben kezdé ostromoltatni. Jun. 11-kén új három ostrom- 
üteg készült el egy-egy Mehála, a Gyár- és József-külváro- 
sokban, melyek azonnal hevesen kezdék bombázni a várat. 
Jun. 16-kán, midőn az aradvári tisztek a táborba érkezének, 
Vécsei az ágyuzást, mely eddig szakadatlanul folyt, megszün- 
tetvén, feladásra szólitá fel Rukavina parancsnokot, ki azon- 
ban az ostromsereggel számra majdnem egyenlő őrségében, 
s a minden szükségletekkel bőségesen ellátott vár erősségé- 
ben bizván, a felhivást visszautasította. A reá következő éjen 
Vécsey az ellenségnek a vár déli részén fekvő elsánczolt tá- 
borára intézett rohamot, mely azonban visszaveretett. Vécsey 
ezentúl csak a közeledési árkokon munkáltatott, mind addig, 
míg Arad átvételével ostromhadának számát mintegy 11 
ezerre, ostrom-lövegeiét pedig 55-re emelhette. És mihelyt 
ezek elhelyezve lettek, jul. 4-kén újra megkezdé a várat 
lövetni. Rukavina élénken viszonozta a tüzet ; a reákövetke- 
zett éjen a József-külvárosra kitörést intéztetett. Ez, minte gy 

150 embere veszteségével visszaveretett ugyan ; a harcz alatt 
mindazáltal sikerült neki ostromlövegeinkből tizennyolczat, 
néhány nap múlva pedig, egy újabb kitörésnél, ismét hetet 
beszegeztetnie. 

A kormány ekkor, mint alább elmondók leszünk, a fő- 
városból már kivonúlt, s mind a maga székhelyét, mind ösz- 
pontosításban lévő hadaink harczterét a déli vidékre készült 
áttenni. Vécseyhez ennél. fogva mind sürgetőbb rendeletek 
küldettek, fejtene ki minden emberileg lehető erőt a várnak 
mennél elébbi megvételére, hogy az kezünkre jutván, Arad- 
dal együtt hadmunkálataink alapjává tétethessék. Vécsey te- 
hát újabban is két ostromüteget hozatott át Aradról, s mi- 
után a beszegezetteket is kijavítatta, julius 13-ka óta 68 
lövegből folytatá, a hónap 4-kétől kezdve szakadatlan ágyu- 
zást. 14-kén legiszonyatosabban folyt a tüzelés, a reákövet- 
kezett éjen pedig, az ágyuk folytonos dörgése közt, az el- 
sánczolt táborra is roham intéztetett. Ennek azonban csak 
az volt czélja, hogy a harcz alatt a második párhuzamos ár- 
kot is elkészíthessék s abba ostromlövegeket vihessenek. Mi- 
helyt ez végrehajtatott, zászlóaljaink is visszavonattak az el- 
sánczolt tábortól; s megint az ágyuk kezdék meg borzasztó 
zenéjöket. Ez három napig szünet nélkül folyt, 18-ka éjjelén 
azonban szünet álla be: ostromcsapataink rohamot intéztek 
a vár födött utja ellen, mely azonban pár órai erőködés után 
visszaveretett. 

De térjünk vissza a Bácskába, hol e közben jelentékeny 
események történtek. Guyon tábornok, mihelyt a 4-dik hadtest 
vezényletét Zsombolyán átvette, a fővezér, Vetter altábornagy 
parancsa szerint, a becsei hidat helyreállítván, junius utólsó 
napjaiban a Tisza jobb partjára ment át, s a következő na- 
pokban Topolyán szálla táborba, egy dandárt Kohlman ezre- 
des alatt Bajáig ttolván előre oly utasítással, hogy a Dunán 
hidat készíttessen s Kmety hadosztályával kapcsolatba lépjen. 

Tudjuk már, hogy Kmety, miután az ihászi csata követ- 

s a következő napon hasztalan kisérté meg összeköttetését 
Komárommal helyreállítani, Veszprémen keresztűl Pakshoz 
ment le, s a kormány rendelete szerint Pestről leusztatott 
hajóhidon kelt át a Dunán, Kmety Kalocsán és Hajóson ke- 
resztűl a Ferencz-csatorna felé huzódott le, s jul. 12-kén 
Nemes-Militicsről összeköttetésbe lépett a Topolyán táborozó 
4-dik hadtesttel. 3 

Vetter csak Kmety megérkeztét várta, hogy megkezdje 
támadó munkálatát Jellasics ellen. E munkálat terve követ- 
kező volt: Guyon jul. 14-kén tűntetést intéz a bánnak Ver- 
bász-földvári vonala ellen, mi közben Kmety a csatornán 
Szivácznál átkelvén, Veprováczon foglal állomást. Julius 
15-kén aztán Guyon egész seregével támadja meg homlok- 
ban, Kmety pedig oldalban a bán seregét. A Titellel szem- 
ben Perlasznál lévő dandárunk is rendeletet vőn, hogy e na- 
pokban kitelhetőleg nyugtalanítsa ágyutüzével a titelieket. 

Jellasics már 12-kén hírt vett a magyarok mozdulatai- 
ról Horváth dandárnokától, ki ez napon Kmety által meg- 
támadtatván, Zomborról Kulára kényteleníttetett visszavo- 
núlni. Más napon meg azon jelentést vette, hogy Guyon 
Topolyáról 7—8 ezer emberrel Hegyesig nyomult előre, 
míg szárnyai jobbról Szivácz, balról Földvár felé terjesz- 
kednek. Ő tehát mindjárt 13-ka éjjelén átkelt hadának zö- 
mével a csatornán Verbásznál, s mivel még az átkelés alatt 
jelentést vőn, hogy háta mögött, Sztapár és Veprovácz közt 
is mozog egy magyar had s ama helységet fel is gyujtotta, 
Veprovácz felé is egy dandárt külde ki. Szándéka az lévén, 
hogy a Hegyesnél lévő magyar sereget meglepje, hadai 
egész éjen át menetben voltak, s már virradat előtt meg- 
érkeztek Hegyes elébe, hol a magyar tábor a legnagyobb 
csendben lévén, még álomba merűltnek látszék a közeledő 
császáriaknak. 

E csend azonban szándékos volt; a magyar sereg e na- 
pon különben is támadni szándékozván, és e felett még az 
ellenség mozdulatairól is jól értesülve lévén, készen várta őt 


Negyedik fejezet. Bács-bánsági események julius közepéig. 291 


a magas és meredek partú Barra patak mögött, mely a Te- 
lecskai dombok egy ágát ketté hasítva, Hegyesről Szeghegy 
és Feketehegyen keresztül foly s a sz.-tamási mocsárokat 
táplálja. E jó fekvésben, Hegyes és Feketehegy közt nyult 
el a magyar sereg oly módon, hogy bal szárnyunk Fekete- 
hegynél majdnem hátába esett a patakkal éles szöget képező 
országuton Hegyes felé nyomuló császári seregnek. És mi- 
helyt vezéreink észrevették, hogy ez Hegyest megközelí- 
tette, a tábor hosszában meggyujtott máglyák által azonnal 
jelt adtak a támadásra. Legerősebb volt ez balszárnyun- 
kon, honnan gyalogságunk s lovasságunk rögtön az ellen- 
ség oldalába s hátába esvén, magát a löveg-tartalékot és 
lőszerkészletet is oly nagy veszélylyel fenyegette, hogy azt 
a fedezésére hátrahagyott dandár csak az által lőn képes 
megmenteni, hogy vele együtt rendetlen futásban vonúlt 
vissza Verbászra. 

A bán, ki Verbászról kiindulva, reményteljes büszke- 
séggel számítgatá környezete előtt a biztosnak tartott ered- 
ményt, melyet amagyar sereg meglepéséből nyerend, bámúlva 
vette észre, hogy önmaga lőn a meglepetett. Mihelyt tehát 
jobb szárnyának megfutamlását hírül vette, a balszárnyon 
lévő Ottingert is Szeghegy felé a jobbszárny támogatására 
küldötte; s maga is oda sietett két üteg 12 fontossal. Ekkor 
azonban meg Guyon tört ki Hegyesről az ellenség meggyön- 
gült balszárnyára s azt Verbász felé űzte. A bán végre meg- 
gyűződött, hogy lehetetlen az elveszett ütközetet helyreálli- 
tani, s egész seregének jelt adott a visszavonulásra. Ez futás- 
szerű gyorsasággal, nagy rendetlenségben ment végbe. Ver- 
bászt még a délelőtti órákban elérte, egészen a csatornáig 
űzetve huszárainktól, kik a hátvédét képző Castiglione vértes 
dandárába gyakran bevágtak. 

A bán szerencséjére, Kmetynek jul. 14-kére az volt ren- 
delete a fővezértől, hogy e napon Veprováczig nyomuljon, s 
a támadást onnan csak 15-kén intézze. Ő tehát, miután az e 

tájra kiküldött császári dandárt visszaűzte, Veprovácznál azon 
oknál fogva is szükségesnek látá a megállapodást, mivel hada 
másfelé indított osztályainak csak estve kell vala hozzá csat- 
lakozniok. A bán azonban, ki ezt természétesen nem tud- 
hatá, Veprovácz felől is minden órán félhetvén a támadás- 
tól, csak annyi időt töltött Verbászon, mennyi azon intéz- 
kedések megtételére kivántatott, melyek által visszavonulá- 
sának folytatását biztosíthatá; s nyomban Kis-Kérre indította 
seregeit. De még ott is csak két órai pihenést s étkezést 
engedett azoknak s egész éjen át folytatta utját a Sajkás- 
kerületbe, hova 15-kén még sötét reggel érkezett meg. 

De szükséges is volt e gyorsaság, mert Guyon a csatorna 
mellett a hátrahagyott utóhadát haladék nélkül megtámadta, 
s elébb a sánczok közé, onnan pedig Kis-Kér felé űzte, mely- 
nek táján elfáradt vitézeink felhagytak az üldözéssel. 

Ugyanazon időben, midőn Guyon Verbásznál az ellen- 
ség hátvédét Kis-Kér felé űzőbe fogta, a Földvár felé kikül- 
dött csapataink is megtámadták az ott lévő császári dandárt. 
Ez épen akkor vévén a rendeletet, hogy Mosszorinba a titeli 
fensíkra vonúljon vissza, rövid harcz után megkezdte hátrá- 
lását, miben a mi gyöngébb csapatunktól nem is háborgatta- 
tott. A bán e napon át 700 és néhány emberét vesztette el 
holtak és sebesekben. Nagyobb volt még erkölcsi veszte- 
sége: különben is kedvetlen hadaiban oly nagy lőn a lehan- 
goltság, hogy azokkal még az erős de egyébiránt élelmet sem 
adható titeli fensikon sem vélte maradását tanácsosnak, s leg- 
többet szenvedett osztályait Kovilból még 15-kén, a többieket 
pedig a következő három napon átszállította Karlóczára, csak 
egy pár dandárt hagyván Knicsanin megerősítésére a fensí- 
kon. A szép győzedelem részünkről 80 halott és 145 sebe- 
sült vitézünkbe került. 

E téren ezentúl semmi jelentékenyebb esemény sem folyt 
le, mert egy részről hadaink innen a hegyesi győzedelem 
után nem sokára más harcztérre tétettek át; a bán pedig 

egészen julius végeig nem mert kimozdulni a Szerémségből 1849. Jul 
s a Sajkás-kerületből, és csak függetlenségi harczunk végnap- 
jaiban lépett fel ismét a színpadon. 

De annál hevesebb napok folytak le junius közepe óta 
Erdélyben. Fordúljunk tehát mi is oda elbeszélésünkkel. 


1849. Máj. 


Déva meg- 
vétele. 


ÖTÖDIK FEJEZET. 


Az erdélyi események julius közepéig. 


Midőn Bem april közepén tiz ezernyi hadtesttel a Bán- 
ságba ment, hogy annak meghódoltatását elősegítse s Puchner- 
nek Oláhországból Orsovánál betört seregét kiűzze, Erdély 
még koránt sem volt egészen megbékéltetve. Fehérvárat és 
Dévát még a császáriak tarták; a Janku prefectsége alatt 
lévő oláhok pedig az abrudbányai havasok közt számos eze- 
ren fegyverben álltak, mit sem hajtván Bem békéltető felszó- 
litásaira. Említők, hogy Bem kiindulta előtt Fehérvárat és 
Dévát ostromzár alá vetette, s az abrudbányai havasok felkelt 
népe ellen három csapatot tett mozgásba. 

Dévavárat Forró ezredes két ezernyi dandárral fogta 
körül; de mivel kis öblű hat ágyujával a magas meredek 
sziklavárnak nem árthatott, csak kiéheztetéstől várhatott 
eredményt. A várat Kudlics főhadnagy egy század császári 
katonával védelmezé, s bár neki is csak három, de nagy 
ágyuja volt, elég kárt tett Déva városában. Forró, hogy a 
feladást siettesse, pár héti zárlat után, a vár közelében 
fekvő hegyre ágyukat vonatott fel, melyekkel a várbeliek 
vizvezetékét elrontotta. Izóta csak annyi időre nyulhatott 
még ki a várbeliek ellentállása, míg vizkészletök el nem, fo- 


Ötödik fejezet. Az erdélyi események julius közepéig. 295 


gyott; mert a 800 láb magosságú sziklafokon gondolni sem 
lehetett kutásásra. De nem csak vize, egyéb élelmi szere 
is hamar elfogyott az őrségnek, minél fogva május 27-kén, 
pünkösd napján, kénytelen lőn feladni a sziklafészket. 

Sokkal kedvezőbb körülmények közt léteztek a Fehér- 
várba zárkózott császáriak. Auguszt ezredes védserege tiz 
század gyalogból s 50 lovasból álla, kik minden szükségle- 
tekkel bőségesen el voltak látva. A 3000 főből álló zárlat- 
sereg eleinte b. Kemény Farkas ezredes, a hadügyminiszte- 
riumban történt személyváltozás után pedig b. Stein ezre- 
des, Mészárosnak e miniszteriumban jobb keze, s alstátus- 
titkár vezénylete alatt álla. Steinban nem hiányzott ugyan 
a képesség ügyesen vezérelni az ostrommunkálatokat, de a 
legszükségesebb ostromszerekbenis hiányt szenvedett. Ágyuja 
eleinte csak 6 fontos volt, melyek utóbb négygyel megszaporít- 
tattak; csak Déva és Arad megvétele után nyerhetett né- 
hány nagyobb öblű ostromágyut, bombamozsarat s egy röp- 
pentyű-telepet; de most meg hozzá való lőszere nem volt 
sok ideig, úgy hogy csak junius 24-kén lehetett megkezdeni 
a vár lövetését. A székes templom tornya lévén a vár- 
beliek figyeldéje, röppentyűk által az lángba boríttatott ; 
kigyuladt több ház is, köztök a püspöki lak és a pénzverde. 

Néhány óráig tartó bombázás után Stein feladásra szó- 
 lítá a várbelieket; de az ajánlat visszautasíttatott. A beállott 
éjen s néhány óráig még más nap is folyt az ágyuzás ; de már 
estenden elfogyott a nagy lövegek töltény-készlete ; s azontúl 
a vár mind felmentetéseig csak elzárolva maradt. 

A Zarziczki ezredes tervezése szerint az abrudbányai 
havasok ellen intézett hadjáratnak sem lett eredménye. A 
kiküldött s b. Kemény Farkas, b. Eglofstein és Trángus 
által vezényelt hadak, bár a havasok közt létező magyar 
községek védelme végett az Aranyos völgyében Toroczkó- 
tól, a Szamos völgyében pedig Gyalutól kezdve, hosszú vo- 
nalon nyultak el, az összecsoportozott oláhokat mégis, hol 
azok hegyeikből támadást intéztek, mindig visszaverték 

ugyan; e győzedelmek azonban semmi eredményre sem 
vezettek. A megvert oláhok hozzáférhetlen hegyeik közé 
menekültek s újra le-lecsaptak a magyarokra s kivált élelmi 
készleteikre. A hadparancsnokok Bemtől különben -is azt 
vévén útasításul, hogy ne annyira fegyverrel, mint jó sze- 
rével, felvilágosítással ügyekezzenek hatni az elcsábított 
népre: több ízben békés közlekedésbe is tették magokat 
annak vezéreivel; de mind hasztalan: ezek többnyire azt 
válaszolták, hogy jőnek már segedelmökre a muszkák s 
közelg a számolás órája, ők tehát békülni nem fognak. Egy- 
szersmind avval fenyegetődzének, hogy, ha ellenök tovább 
is folytatják az irtó háborút, arra vetemedhetnének, hogy 
a hegyek közti községekben lakó husz ezer magyaron tölt- 
sék boszújokat; ők egyébiránt fegyverteleneket nem akar- 
nak bántani. 

Ezen három csapattól függetlenül, még egy negyedik is 
működék az oláhok ellen Zaránd felől, egy ideig Csutak őr- 
nagy alatt; kitől aztán, mivel Brádnál tovább haladni nem 
birt, május elején Hatvani örnagy, szabadcsapatvezér, vette 
át a parancsnokságot. 

" A miniszterium mindjárt megalkotása után, egy törvé- 
nyen dolgozott, melynek czélja volt a külön nemzetiségeket 
jogaik tekintetében megnyugtatni s kibékíteni; mivel azon- 
ban ez rögtön el nem készülhetett, majd az országgyűlés is 
eloszló félben volt, e törvényt a pesti ülésszakra kénytelenít- 
tetett halasztani. Szemere elnök- s belügyminiszter tehát ad- 
dig is akart tenni némi lépést az oláhok sajnálatos lázadásá- , 
nak lecsillapítására, s e végett a Debreczenben lévő oláh 
nemzetiségű képviselőkkel tanácskozván, Drágos belényesi 
képviselőt Jankuhoz küldé a kibékülés megkisértésére, a kö- 
vetkező pontokat tűzvén az alku alapjául : 

I. Az oláhok, mint külön nemzetiség, kivánságuk szerint, 
az okmányokban jövőre románoknak fognak neveztetni, 

II. A magyar kormány azon óhajtástól lelkesítve, hogy 
Magyarország minden nemzetisége önállólag fejthesse ki ma- 

gát, a románoknak következő biztosításokat nyujt nemzeti- 1849. Máj. 
ségök tekintetében. 

. 1. A magyar nyelv diplomatikai használata csak a tör- 
vényhozás és a közigazgatási ügyekre fog terjedni; a községi 
ügyvitel nyelvét a törvényhatóságok határozzák meg. 

2. Azon megyékben, hol a románok többségben vannak, 
a tanácskozás nyelve román és magyar egyaránt lehet; a jegy- 
zőkönyv mind a két nyelven vihető ; s csak a nemzeti gyülés- 
sel, a kormánynyal s a többi hatóságokkal való közlekedés 

. lggyen magyar nyelven. 

3. A román iskolák nyelve román. 

4. A szóbeli eljárású törvénykezésnél az illető hatóság 
nyelve használtatik. Í 

5. A románok, folyamodásaikat anyanyelvökön nyujt- 
hatják be. 

6. Az ó-hitű vallás, az egyházi s iskolai igazgatás tekin- 
tetében a többi vallásokkal egyenjogú, a románok püspökei- 
ket a szerb papságtól függetlenül választhatják, s azok egyike 
patriarcha czímet nyerend. 

7. A görög egyház részére a miniszteriumban külön 
osztály lesz felállítva, kizárólag e vallásbeli egyénekből. 

8. Iskoláik s templomaik minden más vallásokéival 
egyenlő jogban részesülnek. 

9. Egyházi és iskolai alapítványaikat magok keze- 
lendik. 

10. A pesti egyetemnél számukra theologiai kar állít- 
tatik fel. 

11. Egyházi zsinatot évenként tarthatnak. 

12. Azon községekben, hol többséget képeznek, a nem- 
zetőrség vezényleti nyelve román lehet. 

13. Minden álladalmi hivatal nyitva lesz előttök. 

III. Kik a magyarok ellen felkeltek, fegyvereiket a 
legközelebbi polgári hatóság kezébe leteszik. 
IV. A multakért mindenki amnestiát nyer. 

V. A felkelt nép Magyarország függetlenségére két hét 
alatt esküt mond s fegyverét beadja ; a kik ezt nem teljesítik, 
az amnestiában nem részesülnek. 

Drágos e pontokkal Jankuhoz játék mindenek előtt 
fegyverszünetet kötött. Volt-e kilátás arra, hogy a románok 
e pontokat elfogadván, a fegyvert leteszik? — bizonytalan. 
De, ha különben békülékenyek lettek volna is, mit a körül- 
mények, különösen a magyar fegyvereknek nem csak Er- 
délyben, de Magyarországban is tapasztalt szerencséje, ja- 
vaslának, megrontotta azt, s az oláhokat dühösségre ingerelte 
Hatvani parancsnok menthetetlen magaviselete. 

Ő, mielőtt a dandár parancsnokságát átvette, személye- 
sen meglátogatá Kossuthot Debreczenben, kitől gyors és eré- 
lyes eljárásra ösztönöztetett, ha Drágos küldetése Jankuhoz 
sükeretlen maradna. Mihelyt pedig Brádra érkezett, tudó- 
sítá a kormányzót, hogy jelenleg némi erőfeszítéssel fényes 
sükert lehetne elérni a románok ellen, felhatalmaztatást 
kért tehát tőle, támadó munkálatainak megkezdésére. Kos- 
suth hajlott a kérelemre; kétségkivül azon esetre, ha Drá- 
gos alkudozása czélra nem vezetne. Hatvani azonban — 
könnyelmű elbizakodásában-e, vagy mivel az alkudozásról 
olyféle hírt vett, hogy az eredménytelen maradt? bizony- 
talan, — meg sem várván Drágos visszatértét, május 6-kán 
az Abrudbányán táborozó Jankut 1500 főből álló dandárával 
megtámadta, megverte s az elfogott Buttyán praefectust ki- 
végeztette. 

A boszúra gyúlt oláhok első tette volt a visszatorlás. 
Nem akarták hinni, hogy Drágos titkon ne vett volna részt 
a fegyverszünet álnok megszegésében, s őt többekkel együtt, 
kik a kibékülést javasolták volt, kivégezték. Janku maga 
egy nagyobb csoportot szedvén össze, Hatvanit május 8-kán 
Abrudbányán megtámadta. Ez, sokáig makacsul ellentállott ; 
különösen a halálfős német legio, Klein vezénylete alatt nagy 
vitézséget fejtett ki. De a többszörte nagyobb számú boszú- 
szomjas oláhok mind untalan újabb rohamokat intéztek; 5 

kifáradt, megtizedelt csapatunk más nap reggel kénytelen lőn 
Brádra visszavonúlni, Az Abrudbányára betódult oláhok a 
magyarok házait egyenként felgyujtották, magokat nagy rész- 
ben leölték. - 

Hatvani, a közvéleménytől is élénken gáncsoltatván, 
égett a vágytól vereségét mennél elébb megboszúlnia. Némi 
erősítést nyervén, május 16-kán másodszor is megtámadta s 
elfoglalta Abrudbányát. De Janku is még nagyobb erővel 
jött le hegyeiről, s most hátrálási vonalát is elállván, élethalál 
harczra kényszerítette őt. E harcz 19-kéig folyt, s eredmé- 
nye az lőn, hogy Hatvani tetemesen megfogyva, már élelmi 
szerekben is hiányt szenvedve, végre is visszavonúlni kény- 
szerűlt. Fegyverrel nyitott magának utat a szorosokon; de 
ha a vele szemben állókat elűzte vagy leölte is, nem érheté 
el az oláhok azon ezerjeit, kik a magaslatokat elállván, iszo- 
nyú kőzáport hánytak reá. Négy ágyuja, néhány híjával az 
egész német legio tagjai s a dandár majdnem egészen oda- 
veszett; két-három százan alig birtak megszabadulni, s a 
dévai zárlatsereghez menekülni. És most a minapi mészár- 
latból fenmaradt abrudbányai polgárság is áldozatul esett. 

A győzedelem által felszított lelkesedés a havasok 
egész vidékén újabb lángra gyujtá az oláh lázadást. A hó- 
nap végén Móga József alpraefect vezérlete alatt mintegy 
8000-nyi had csapott le az Aranyos völgyébe Tövisre s 
onnan Borbándra, magát a Fehérvárat elzárló seregünket 
is megtámadni eltökélve; de ennek lövegei által hamar meg- 
fordíttattak. 

A lázadásnak czen újabb terjedése a Bánságból nem 
rég visszatért Bem vezérben is aggodalmat ébreszte. Ő tehát 
egy erélyesebb hadjáratot rendelt a havasok ellen. B. Kemény 
Farkas ezredest 4000 honvéddel, 18 könnyű. löveggel s egy 
pár röppentyű-állványnyal Brádra küldé, hogy onnan hatoljon 
be a havasok közé. Kemény jun. 4-kén érkezett Brádra, elő- 
csapatát Forró, hátvédét Inczédi ezredesek vezényletére bíz- 
ván. 8-kán indult meg Abrudbánya felé, de mivel az utakat 

mindenütt bevágva találta, csak nagy erőfeszítéssel s kerüle- 
tekkel jutott el negyed napon az említett város romjai közé. 
Az oláhok most tömegesen sehol sem álltak ellen; s csak ap- 
róbb csapatok kapkodtak a hátvédben s élelemszerei körül. 
Kemény Abrudbányáról az Aranyos völgyébe, Topánfalvára 
szándékozott nyomulni s meg is kezdte menetét; de már 
Kerpenyesen tapasztálá, hogy minden élelmiszer gondosan el 
van előtte takarítva. Nehogy tehát Hatvani sorsára jusson, 
meg visszatért Abrudbányára, pár napi pihenés után azt is 
elhagyni szándékozó. De alighogy megindult junius 16-kán 
Zalatna felé, midőn ugyanazon vidéken, hol Hatvani hada 
sírját lelte, Axente praefect alatt mintegy 10—12 ezernyi fel- 
kelt oláh támadta meg őt, nem rendes harczban, hanem golyó 
és kőzáporral a szoros utak tetőiről. Az ágyukat csak a hát- 
védet vezénylő Forró ezredes lélekjelenléte s a derék 11-dik 
zászlóalj önfeláldozása mentette meg a veszélytől. Seregünk 
az éjet Zalatna romjai közt töltvén, más nap Fehérvárra 
érkezett. 

Zarziczky ezredes, kit Bem még a tavaszszal bízott meg 
a magyar községeket a havasi oláhok lecsapásai ellen védő 
örvonal felügyeletével, Kemény hadjáratával egy időben 
Bánfi-Hunyad és Gyalu felől is megindítá a két helytt öszpon- 
tosított őrvonalt. A Hideg-Szamos völgyében, Mariselen kell 
vala egyesűlni a két csapatnak, s onnan Keménynyel szemben 
haladni a hegyeken keresztül az Aranyos völgyébe, Topán- 
falvára. De Bem, ki épen e napokban utazott Nagy-Váradra, 
hogy Kossuthtal találkozzék, s már az oroszok betörési készü- 
leteiről is vett volt híreket, e hadjáratot visszaparancsolta. A 
gyaluihadat épen indulásakor érte a rendelet, ez tehát vissza- 
fordult; a bánfi-hunyadi csapat azonban, elébb indulván, már 
nem vehette a parancsot, s Mariselig érvén, ott megállapodék, 
bevárandó a gyalui társakat. Ezek helyett azonban más nap 
virradóra egy tömérdek oláh csapat fogta őket körül. Két 
kínos napot és éjet tölte itt a maroknyi had, folyton nyugta- 
lanítva az oláhoktól. Végre, látván, hogy hasztalan várnak a 

gyalui dandárra, az ellenségen keresztül törni tökéllék el 
magokat. Az ifju Vasváry Pál, a Rákóczy-csapat őrnagya, s 
a had parancsnoka, ki a mult évi márcziusban oly híressé 
lett Pesten népgyülési szónoklataival, a tapasztaltabb Buzgó 
László századosnak, ki elébb a cs. kir. hadseregben szolgált 
vala, engedé át a vezényletet. A derék Buzgónak sikerült is 
végre, bár nagy áldozattal, magát keresztül vágnia; de Vas- 
váry a hegyek közt hagyta 26 éves életét. Miként Kőváry 
tudósit Teleki Blanka grófhölgy, a jeles honleány, az ifjú 
szabadsághős testét, a harcz viharának elvonulta után, kivált- 
ván, családi sírboltjába tétette örök nyugalomra. 

n Ez órától, ugymond Kőváry, a magyarok Jank ellené- 
ben folyvást védelmi állásban maradtak ; a románok is beérték 
a reguirálás babéraival. Csendesen nézték a bekövetkezett 
események lefolyását. Sok leégett falu és város siratja e fel- 
kelést... Jutalmul a felkelt nép kereszteket kapott... Vezére 
Jank egyelőre szóbeli kitűntetésekben részesült, s miután vá- 
gyait el nem érte, a forradalom után szelíd őrültségbe esett; 
. . . most a népnek, mely akkor bálványozá, kegyelet helyett 
szánalma van számára." 

De nem csak azon meggyőződés, hogy e guerillákként 
majd összecsoportozó, majd havasaik hozzáférhetlen rengete- 
geibe vonúló hegyi nép ellen lehetetlen rendes háborút foly- 
tatni, vetett részünkről véget minden további hadjáratnak az 
oláhok ellen; ennek oka még inkább abban feküdt, hogy más 
felé nagyobb szükségünk volt a hadakra: az oroszok, Paske- 
vics főhadseregével egy időben, Erdélybe is betörtek. 

Bem mióta arról értesült, hogy a muszka hadak Moldvá- 

ban és Oláhországban öszpontosíttatnak s betörésre készül- 


nek, nem szűnt meg ösztönözni Kossuthot, küldene Konstan- 
tinápolyba követséget; Omer basát pedig, az Oláhországban 
lévő török hadak vezérét, jelentékenyebb ajándékokkal meg- 
vesztegetve, ügyekeznék arra birni, hogy szegűljön ellen az 
osztrák és muszka hadak betörésének Erdélybe. A követkül- 
dés Kossuthnak különben is szándokában volt, s Beőthy Ödön 

1849. Jun. a kinevezett követ, már hetek óta várta Brassóban a török 
utlevelet, mely utját biztosítaná. Nem feledkezett meg a kor— 
mány azon eszközökről sem, melyeket a mohácsi vész után 
beállott korszak történelme legjobb kulcsnak bizonyít a török 
urak szívéhez. Beőthy egy láda aranynyal, s a Görgey által 
a mult évben kivégeztetett gróf Zichy Ödöntől elkobzott nagy, 
gombszerű gyémántokból is néhánynyal lőn ellátva. Beőthy 
mellé Teleky Sándor és Bethlen Olivér grófok neveztettek 
követségi segédekül. Ezek, eleve Ibrahim béghez Kinenbe, 
s tőle Omer basához küldetvén, vitt ajándékaik által telje- 
sen megnyerték e két úr hajlamát s az útlevél mellett nagy 
igéretekkel s biztatásokkal bocsáttattak el általok. Kevesebb 
szerencsével jártak azonban az oláhországi kormánynál, 
melynél szinte utlevelek végett szólának be.  Philippesco 
belügyminiszter, az oroszok befolyása alatt állván, nemcsak 
jó indulatot nem tanusíta, de még útlevelet sem adott köve- 
teink számára. A Portához való közeledés ekként meggá- 
toltatván, Batthyányi Kázmér külügyminiszter utóbb gróf 
Andrássy Gyulát küldé Konstantinápolyba, ki oda, más uta- 
kon megérkezett ugyan, de sokkal későbben, mintsem hogy 
ügyünknek még hasznára válhatott volna. Omer basával, mint 
alább látandjuk, maga Bem is siker nélkül kisérté meg az 
összeköttetést. 

ÖZZSAT Vá De bár mennyire óhajtották volna is talán különben a 

betörése. . török urak, az oroszok betörését Erdélybe, meggátolni nem 
voltak képesek. A betörés két oldalról készült: az éjszakke- 
leten Beszterczénél, a borgó-prundi szoroson; a délkeleten 
Brassónál, a törcsvári és tömösi szoroson. Amott Grotenhjelm 

"tábornok alatt Vatra Dorna bukovinai helységnél "10,500 
orosz állott készen a betörésre; s ennek előhadát Urbánnak 
kiűzött, most Springinsfeld alezredes vezénylete alatt lévő 
3000-nyi dandára képezte. A szövetséges császárok betörő 
hada tehát e részen összesen 13,500 főből állott. 

A délkeleti részen Lüders tábornok volt az orosz had 
vezére, mely 28,000 emberből állott. Az osztrák had, mely 

elébb" Puchner, utóbb, a Bánságba megkisértett betörésnél, 
Malakovszki, most Clam-Gallas tábornok parancsai alatt léte- 
zett, 11,000 fegyverest számlált. Az összes betörő had tehát 
e részen 39,000-re emelkedett. Az orosz hadsereg egyik fele 
a tömösi, másik, kisebb fele a törcsvári szoros közelében 
állott jun. 18-kán. Clam-Gallas feladata lőn a vörös-toronyi 
szoros közelében megvárni, mig a Brassónál betörendő orosz 
hadak Szebent is megveszik, hogy aztán a Vöröstoronynál ők 
is Erdélybe nyomuljanak. 

Ezen, mindössze 52,500 emberből álló erőnek Bem Er- 
délyben mintegy 26—27,000-nyi haderőt vethetett ellenébe, 
mely a betörés idejében a következő állomásokon volt el- 
helyezve: 

Brassónál, Kiss Sándor ezredes vezérlete alatt mintegy 
4000 ember, részint a tömösi, részint a törcsvári szorosnál 
volt felosztva. 

Szebennél s részben a vörös-toronyi szorosnál szinte 
körülbelül 4000 emberünk őrködött Ihász vezénylete alatt. 

Hogy a keleti szorosok se maradjanak fedezetlenül, Gál 
Sándor a székely földön 5000 embert számlált zászlai alatt, 
melyekkel az ojtosi és gímesi szorosokat tartá szemmel. 

Besztercze táján Dobay József alezredes hat ezernyi 
haddal a borgó-prundi sánczokat és a radnai szorost védelmezé. 

A többi, mintegy 8000-nyi sereg részint Fehérvárat tartá 
ostromzár alatt, részint Zalatna táján a havasi oláhokat figyelé 
őrszemmel Inczédi és Beke alezredesek vezénylete alatt. 

Bem altábornagy, midőn junius első hetében a Bánság- 
ból Erdélybe visszatért, erélyesen sürgeté az újonczozást, 
hogy a magával kivitt s a Bánságban hagyott tizezernyi sere- 
get, ha lehet, a már akkor bizonyosnak tudott orosz betörés 
megtörténtéig helyrepótolhassa. Erre azonban már nem ma- 
radt elégséges idő, s összesen csak két zászlóalját, a 133-dikat 
és 134-diket lehetett még némileg felszerelni. Intézkedéseit 
Szebenben megtévén, junius 8-kán körutra indult, a szoro- 
soknál elhelyezett hadait megszemlélendő. Körutját végezvén 

Kolozsvárra ment, hol a nőktől díszkarddal tiszteltetett meg ; 
s Nagy-Váradra utazott, hol 19-kén Kossuthtal kellett talál- 
koznia. Ezen értekezletek egyik tárgyát, miként már fentebb 
is érintettük, ama viszályok és surlódások kiegyenlítése ké- 
pezte, melyekbe Bem egy részről bánsági hadjárata alatt Vé- 
csey tábornokkal, más részről, a Bánságban s Erdélyben ki- 
bocsátott s a politikai igazgatásba vágó önkényes rendeletei 
miatt, a kormánynyal bonyolódott. Fontosabb volt ennél a 
másik tárgy, mely, a mennyire tudjuk, a körül forgott, hogy 
ha a Feldunánál, hol Görgey épen e napokban kezdte meg 
támadó munkálatait, fegyvereinknek a szerencse nem ked- 
vezne, — mit a már megtörtént szerencsétlen zsigárdi csata 
után minden esetre számitásba kell vala venni, a Tiszánál 
kellene seregeinket öszpontosítani; hol aztán azoknak főve- 
zérletét Bem venné át. Ez annál sürgetőbbnek tűnt fel Kos- 
suth előtt, mivel Jellasics már egészen a Ferencz-csatornáig 
nyomult fel. De Bemnek semmi kedve sem volt akár a már 
ismert erdélyi hareztérről távoznia, hol babérait nyerte, s 
kénye kedve szerint intézkedheték; akár más hadvezérekkel 
együtt működnie s olyféle viszályoknak menni elébe, mint a 
milyenekbe Dembinski bonyolódott volt a tavaszon. 

Ezen értekezletek folytában érkezett a hír Nagyváradra, 
hogy az oroszok Beszterczénél és Brassónál betörtek. Bem 
tehát azonnal visszaindult Erdélybe; de midőn junius 24-kén 
Dézsre ért, már Dobay is ott volt a Besztercze vidékéről el- 
űzött sereggel. 

Grotenhjelm már 19-kén megközelítette az erdélyi hatá- 
rokat. Vezetőül Springinsfeld osztrák dandára ment előre s 
vele Pawloff tábornok négy orosz zászlóaljjal, másfél század 
lovassággal és 8 ágyuval. A határokra érvén, az osztrákok 
helyben maradtak, ott várva Grottenhjelm zömét; Pawloff 
pedig a maga dandárával jobbra az Ilova patak völgyébe 
hatolt sitt két oszlopra szakadva, a nagyobbal Radna felé 
a Szamos völgyébe kanyarodott, míg a kisebb Nagy-Ilova 
felé nyomult előre. Emitt, az Ilova völgyében Sándor őrnagy 

volt felállítva egy -csiki zászlóaljjal. Előörsei oly vigyázatla- 
nok voltak, hogy magokat meglepetni engedték. Őrnagyuk 
erre az egész zászlóaljjal minden ellentállás nélkül Kis-Ilo- 
vára hátrált, hol az Ílova és Szamos völgyei egyesülnek. A 
nagyobb orosz oszlop Radna táján talált ellentállásra, melyet 
Klement őrnagy a 12-dik zászlóaljjal tartott elfoglalva. De 
Klement sem érzé magát képesnek a csatára a háromszoros 
orosz erő ellen, s még az nap megkezdé hátrálását a Szamos 
mentében, hol aztán Kis-Ilovánál Sándor zászlóaljával egye- 
sűlt. A két zászlóalj itt 20-kán megkisérté az ellentállást; de 
megnyomatván, folyton harczolva, Naszódig huzódott vissza, 
onnan más nap Bethlenbe vonúlandó. Igaz, hogy a két zász- 
lóalj az Ilova-völgyben az oroszok négy zászlóaljával állott 
szemben; kétséget mindazáltal nem szenved, hogy erélyesebb 
parancsnokok alatt sokkal több erőt s ellentállást lett volna 
képes kifejteni. 

A borgói szorost a 31-dik és egy székely zászlóalj Illu- 
czánál védelmezé, Damaszkin, Sárosi és Kálnoky őrnagyok 
vezénylete alátt. Springinsfeld junius 21-kén támadta meg 
Illuczát, hol aztán több órai harcz fejlődött ki. Az osztrák 
dandárnak folyton sükerrel álltak ellen vitézeink, úgy hogy 
ez egy talpalatnyi földön sem nyomúlhatott előre. Majd azon- 
ban két orosz zászlóalj is segedelmökre jött, melyek a hegye- 
ket megmászván a mieinket hátmögül fenyegeték. Zászlóal- 
jaink ennélfogva a borgói sánczokba vonúltak vissza. 

E sánczokat 22-kén reggel Grotenhjelm zöme hét orosz 
zászlóaljjal s az osztrák dandárral támadta meg. Dobay alez- 
redes épen nem akadályozta az ellenség kifejlését; de midőn 
tényleg megtámadtatott, vitézül védte magát különben gyönge 
sánczaiban négy zászlóaljával. A védelem mindazáltal csak 
addig lőn lehetséges, míg a muszkák a magaslatokat jobbról 
s balról meg nem mászták. A mieink ekkor élénk kereszt- 
tűzbe fogatván s hát mögül is fenyegettetvén, kénytelenek 
lettek mintegy három órai védelem után a sánczokból ki — 

völgyből hátrált zászlóaljakkal egyesűlvén, a dézsi sánczok- 
ban készültek ellentállásra. De az ellenség nem nyomúlt előre ; 
Grotenhjelm, be akarván várni, míg Liüders betörésének 
sikeréről hírt vesz, Borgónál maradt, előörseit Jádig ren- 
delvén ki. 

Bem 24-kén Nagyváradról visszatérve, Dézsnél találta 
Dobay seregét, ki ellen haragja, az erélytelen védelem s nagy 
hátrálás miatt, mint mondják, oly hevesen felforrott, hogy őt 
hadi törvényszék elébe akarta állítani. Más nap tüstént visz- 
szaindult az orosz tábor felé; ez éjet Somkeréken, a követke- 
zőt Beszterczén tölté s 27-kén Jád és Borgó közt találkozott 
a jöttének hirére elejébe nyomúlt ellenséggel. A csata délelőtti 
11 órától mind estig hevesen folyt, elébb ágyutűzzel majd ro- 
hamokkal. Estenden Bem a muszkák jobb szárnyát oldalba 
ügyekezett fogni; de a kisérlet meghiúsult, mire Bem zászló- 
aljait Jád mögé, Grotenhjelm a magáéit Borgóra vonta vissza. 

Junius 28-kán Bem Wallendorfnál állitá fel hadait, nem 
ugyan azért hogy támadjon, hanem hogy készületlen ne le- 
gyen, ha megtámadtatnék. Meggyőződvén, hogy a több mint 
kétszerte számosabb ellenséget gyönge hadávál, mint óhajtá, 
Bukovinába vissza nem űzheti, a mult napi harcz után rögtön 
erősitésekért küldött a székely földre, s ezek megérkeztéig 
támadni nem, csak védeni akarta magát, ha megtámadtatnék. 
És nehogy ez esetben a szász-régeni uttól, melyen az erősi- 
tésnek érkezni kell vala, elvágassék, hada javát jobb szár- 
nyán állitá fel. Az orosz vezér azonban hihetőleg sejté Bem 
tervét, s délután egy óra tájban támadást intézett. Bem több 
óráig ugyan, de csak védőleg folytatá a harczot; s megelé- 
gedvén azzal, hogy zászlóaljai az ellenség több rohamát visz- 
szaverték, estenden, a tekei uton a székely föld felé huzódott 
vissza, a hátvédet, mint mindig, úgy most is, maga képezvén 
ágyuival. A muszkák egészen Sófalváig kapkodták a hátráló- 
kat; itt azonban Bem ágyuival előre rugaszkodván, azokat 
egy domb mögé rejté, s onnan oly szörnyű golyózáporral fo- 
gadta a hadai után nyomúló muszkákat, hogy ezek rögtön 

megfordulva, véget vetettek az üldözésnek. A. szeredfalvi hid- 
nál ezután, melyet részben felszedett, erős őrséget hagyván, 
többi hadaival Tekére ment, ott várandó be az érkező segélyt. 

Jött ugyan Szász-Régenből némi had, de alig több, mint 
a mennyivel a veszteségek által megfogyott seregét ismét 
6000-re egészíthette ki. Bőségesebb segély helyett, azon jelen- 
tés érkezett hozzá, hogy a muszkák, kik Brassónál betörtek, 
mint mi is mindjárt elbeszélendjük, mindenek előtt a székely 
földet akarják meghódítani. Meggyőződvén ebből, hogy több 
segélyre számot nem tarthat, jul. 1-jén hadával ismét Besz- 
tercze felé indult, hol aztán állomást is foglalt, előörseit Wal- 
lendoríra küldvén. 

Itt veszteglett a sereg tovább egy hétnél; mert Groten- 
hjelm nem mozdult Borgóról; Bem pedig meggyőződött, hogy 
amannak kétszerte számosabb serege ellen sükerrel nem mű- 
ködhetik. Ő maga levél- és nyilatkozvány-irással foglalkodék. 
Emevvel a muszkák betörése miatt megfélemlett népet akará 
bátorítani s lelkesíteni az elszánt ellentállásra, minek biztos 
sükert igért, ha a nép magát férfiasan viseli. Jul. 3-kán egy 
kiáltványában hirdeté, hogy a muszkákat a borgói szorosba 
zárta; más hadai Brassó felé vannak utban, hogy az ott be- 
tört ellenséget nyomják vissza. Két nap múlva egy más kiált- 
ványt bocsáta ki, avval biztatván a nemzetet, hogy az orosz 
hatalom koránt sem oly nagy, mint közönségesen hiszik ; hogy 
Oroszországban forradalom van készülőben, mi ha kiüt, a 
muszka hadak mind visszahivatnak. Kelljen fel tehát a nép ; 
védje magát addig is minden erejéből; űzze vissza az ellen- 
séget Oláhországba, hol szinte felkelés készül ellenök stb. 

Úgy látszik, Bemet, mióta a Bánságból visszatért, né- 
hány forradalmi szellemű oláhországi román környezé, kik 
vele elhitették, hogy a muszka pártfogást megunt szabadelvű 
párt nagyon hajlandó volna a felkelésre, ha Erdélyből, vagy 
épen Omer basától- támogattatnék. E napokban a basához is 
irt egy újabb levelet, melyben őt mindenkép ösztönzé a musz- 

hogy mihelyt ezeket maga Erdélyből kiveri, azonnal egy ki- 
rándulást teend Oláhországba. De gondolkodott ennél haté- 
konyabb eszközökről is. A basához már a Bánságból is írt 
vala levelet, s mivel arra még nem vett választ, úgy hivé, 
hogy őt az oroszok vesztegették meg. Sürgetve szólítá fel 
tehát újabban is Kossuthot, küldene a töröknek mennél elébb 
valamely jelentékenyebb ajándokot. Kossuthnak egyébiránt, 
kitől némi hadaknak Jellasics ellen a Tiszához küldése iránt 
e napokban újabb sürgetéseket vőn, határozottan kijelentette, 
hogy az lehetetlen, magának sem lévén annyi ereje, mennyire 
a muszkák ellen szüksége volna. 

A bátor, sőt vakmerő hadvezér azonban még koránt 
sem veszté el reményét a győzedelemre, ha idején gyűjthet 
annyi erőt, hogy akár Grotenhjelmet, akár Lüderst külön 
megverhesse. Hosszú, sükeretlen várakozása után a segélyre, 
meggyőződött, hogy itt, Besztercze táján, nagyobb erő ösz- 
pontosítása már nem fog sikerűlni: elhatározta tehát magát, 
hogy ezt a székely földön, vagy általában a déli részeken ki- 
sértse meg. E végett jul. 10-kén három ezernyi dandárt Besz- 
tercze mellett hagyván, a többivel maga a székely földre in- 
dult. De még Sófalváig sem haladt, midőn hirét veszi, hogy 
a muszkák Besztercze ellen mindenfelől mozgásban vannak ; 
onnan tehát visszaindult. ; 

Az elmult napokban Bem tétetett ugyan némi csatáro- 
zásokat, de a muszkák, megelégedvén azzal, hogy minden 
támadást visszavertek, részökről nem léptek ki a várakozó 
állásból.  Jul. 9-kén azonban Grotenhjelm rendeletet vőn 
Paskevicstől, hogy miután a fő hadsereg Miskolczról előre 
nyomúl, ő is komolyan fogjon a támadáshoz. A muszka tá- 
bornok ennél fogva 10-kén egész hadával felkerekedett Bor- 
góról, s míg egy dandárt a dézsi út elfoglalására oldalt kül- 
dött ki, maga a Beszterezénél lévő magyar hadat támadta 
meg. Ez, mint tudjuk, most csak 3000-re olvadván, gyöngébb 
volt, mintsem hogy sokáig ellentállni birt volna az oroszok- 
nak. Némi ágyuzás után tehát hátrálni kezdett. Bem még elég 

korán visszajött ugyan, hogy a csatát helyreállítsa; de a győ- 
zedelmet ő sem birta kiragadni az ellenség kezéből és Sze- 
redfalvára vonúlt vissza. Itt aztán mintegy 3000 embert 
hagyván Damaszkin alatt, a többivel maga M.-Vásárhelyre 
indult. Damaszkin a megfogyott haddal természetesen még 
kevesbbé állhatott ellen az oroszoknak, s 16-kán nagy erő- 
vel támadtatván meg, Szász-Régenbe vonúlt dandárával. 
Ut közben találkozék Inczédyvel, ki, Bemtől küldve, 2000 
embert hozott segedelmére. De ez már mit sem fordíthatott 
az ügyek állásán, s Inczédy Damaszkinnal együtt Szász- 
Régenbe huzódott. Grotenhjelm is 17-kén meg visszavonta 
. seregét Beszterczéhez, mert a délszakon betört muszka ha- 
dak még mind nem haladtak annyira elő, hogy ő is taná- 
csosnak látta volna a tartományba belebb nyomulni. — 
Ideje azonban, hogy róla mi is Brassó tájára fordítsuk elbe- 
szélésünket. 

Lüders tábornok 28 ezernyi seregével már jun. 18-kán 
öszpontosítva állott Oláhország határai közelében a sinai ko- 
lostornál, szemközt a tömösi szorossal, míg Engelhardt tábor- 
nok Rukar mellett egy kisebb osztálylyal a törcsvári szoros 
ellenében foglalt állást. 

A tömösi szoros háromszoros sánczolat által volt meg- 
erősítve; az első közvetlen a határszélen, az út legmagosabb 
pontján; a másik a veszteglő ház s Felső-Tömös helység mel- 
lett; a harmadik Alsó-Tömösnél, hol az út meredek sziklafa- 
lak közt legkeskenyebbre szorul. A mintegy négy ezernyi 
hadnak, mely Kiss Sándor ezredes alatt a két szorosban őr- 
ködék, nagyobb fele a tömösiben létezett. 

Dyk tábornok, Lüders előhadának vezére, 8 zászlóaljjal, 
16 századdal s 16 ágyuval, 19-kén reggel 7 óra tájban támadta 
meg az első, gyönge sánczokat, melyekben s melyek környé- 
kén az erdőben Szabó Nándor vezénylete alatt 1500 székely 
volt elhelyezve. A harcz egy ideig ágyu- s kézi fegyver-tűzzel 
folyt; a védelem azonban, mint a veszteség csekélysége ta- 
núsítja, sem hosszú sem erélyes nem volt: az őrség egy pár 

roham visszaverése után a második sánczolatba, innen pedig 
még rövidebb ellentállás és Felső-Tömös felgyujtása után, 
két óra tájban a harmadik sánczolatba vonult. Az oroszok 
ez napon elégelve a két sáncz megvételét, a másodiknál meg- 
állapodának. 

A harmadik sánczolat ellen Alsó-Tömösnél, Lüders 
20-kán 14 zászlóaljat, ugyanannyi lovas századot s 34 ágyut 
tőn mozgásba, melyet Kiss Sándor mintegy 2500 gyaloggal s 
öt ágyuval védelmezett. Mivel a sánczok itt egy kis erődre 
támaszkodának, a védelem is hosszabb s erélyesebb lőn. A 
mieink a szorostól jobbra s balra a magaslatokat is elállván, 
élénk tüzet szórtak az ellenségre; a sánczokból pedig annak 
több rohamait visszaverték, Lüders ugyanakkor, midőn a fő- 
támadást intézé, a balszárnyon, hol ahegység hozzáférhetőbb- 
nek mutatkozott, két zászlóaljat, ugyanannyi kozák századot 
két ágyuval a sánczolat megkerülésére küldött ki. De ezeknek 
minden kisérleteit meghiúsiták a magaslaton alkalmasan elhe- 
lyezett puskásaink, s a természeti akadályok, melyek őket 
végre is visszatérésre kényszerítették. Az oroszok most, mi- 
vel a sánczok előtt is makacs ellentállásra találtak, jobb szár- 
nyukon küldének ki egy más megkerülő csapatot. Míg azon- 
ban ezek a meredek hegyeket megmászták, a sánczoknál 
folyton pusztitólag foly a harcz. Kiss ezredesnek egy golyó 
lovát ejti el, egy másik karját lövi át, egy harmadik czomb- 
jába furódik, mely eszméletétől is megfosztja őt. Mire magá- 
hoz jő, a sánczok megkerülésére kiküldött ellenséges csapat 
is czélját érvén, körülfogással fenyegeti balszárnyunkat. Ezen 
esemény tarthatatlanná teszi a sánczokat. Kiss, magát lóra 
emeltetvén, jelt ád a visszavonulásra; mit aztán a megkerülő 
csapat oldaltüze rendetlen futássá változtat. Az öt ágyu oda- 
veszett. Kiss Sándor sebe miatt gyorsan nem haladhatván, a 
sánczokon betört kozákok foglyává lőn. Utóbb Csernoviczba 
vitetett; hol a haza bukásáról értesülvén, hír szerint, sebei 
kötelékeit letépte s elhala. A futamlókat Szabó csak Prásmár- 
nál lőn képes összeszedni. A létszám mintegy háromszázzal 

fogyott meg, kiknek egy része fogolylyálőn. A muszkák 
vesztesége holtak és sebesekben 163 emberből állott. 

A futamlókkal, kik Brassón keresztül vették utjokat, a 
kozákok is betolakodtak a védetlen városba. A fellegvárat 
két század gyaloggal s hat ágyuval Szidlovszki lengyel más 
napig tartá, ki, midőn az ellenség betolakodék, nehogy muszka 
kézre kerüljön, főbe lőtte magát. Az őrség fogságba esett. 

A törcsvári szorosnál, hol Engelhardt tábornok 20-kán 
kezdte meg a támadást, az őrség mindaddig ellentállott, míg 
a tömösi szoros elestének hirét nem vette. A beállott éjen 
aztán visszavonúlt a tarthatatlanná vált erődből. FEngelhardt 
21-kén minden akadály nélkül bevonulhatott Rozsnyóra, s 
tehette magát Brassón a többi oroszokkal összeköttetésbe. 

Lüders Brassóba beülvén s a szász hatóságokat helyre- 
állítván, mielőtt terv szerint Szebennek indulna, szükségesnek 
látá, háta mögét a székelyek ellen biztosítani, s e végett a 
székelységet lefegyverezni, ha ellentállna, megtörni. E műté- 
tel végett két hadosztályt külde be a székely földre: egyiket 
a Moldvában hagyott hadakból az ojtosi szoroson; másikat 
Brassóról Prásmáron keresztül. Emez Hasford tábornok alatt 
hét zászlóaljból, egy ezred lovasból s 12lövegből; amaz Lein 
ezredes alatt négy zászlóaljból, némi kozákságból és szinte 
12 ágyuból állott. 

Gál Sándor ezredes alatt öt ezernyi sereg állott fegy- 
verben Háromszékben és Csikszékben. Ő az oroszok betöré- 
sének hirére Csik-Szeredán öszpontosította egész hadát. Has- 
fordnak csak Háromszék határain, az Olt mellett volt némi 
csatározása a tömösi szorosból visszavonúlt Szabóval, ki aztán 
szinte Gál Sándorral egyesült. A muszkák jun. 25-kén mind a 
két felől gátolatlanul mentek be Kézdi-Vásárhelyre, melyet 
hadainkkal a lakosság nagy része is oda hagyott; s nem volt 
egyéb dolguk, mint megrontani, elpusztítani az ágyuöntődét, 
gyutacsgyárat és a lőpor-malmokat, melyeket a derék három- 
székiek a mult téli hősies önvédelmök alkalmával Gábor Áron 

vezetése alatt állítottak fel. A hónap végén, azt hivén, már 
nincs több ellenség a székely földön, visszatértek Brassóba. 

Lüders, ki idő közben kozákjaival Háromszék nyugoti 
részeit is egészen Szepsi-Sz.-Györgyig és Miklósvárig beka- 
landoztatá, mivel ellentállásra ezek sem találtak, a székely 
földet teljesen meghódoltnak tartván, hadait Szeben felé 
kezdte előretolni. Engelhardt, ki az előhadat képezé, Fekete- 
halomról már Sárkányig haladt, hol azonban őt egy ujabb 
parancs megállitá. 

A háromszékiek most sem tagadták meg magokat. A 
kivonúló muszkák nyomában ismét fegyverben álltak; Gál 
Sándor is levonúlt Csik-Szeredáról, s midőn Lüders e moz- 
galmakról jul. 1-jén ertesűle, ő már Kökösnél állt hadával az 
Olt hidjánál. 

Lüders látá ebből, hogy Brassót mind addig nem hagy- 
hatja hátában, míg a székelyek megtörve nincsenek s egy 
erős had nem marad Brassóban. Terv szerint Clam-Gallas al- 
tábornagy osztrák seregének csak akkor kell vala benyo- 
mulni a vöröstoronyi szoroson, midőn a muszkák már Sze- 
benben lesznek. Lüders most elállott e tervtől s Clam-Gallast 
Brassóhoz rendelé, s míg megjőne, újabb hadjáratot rendelt 
Háromszékbe. 

Azt hivén, hogy ott csak a felkelt nép mozog, jul. 2-kán 
Adlerberg tábornokot egy dandárral küldé ki az Olt folyam- 
hoz. Adlerberg a Kökös hidjánál találkozott Gál Sándor elő- 
hadával, mely kevés csatározás után a sereg zöméhez Uzonra 
hátrált. Adlerberg ide is követé azt. Itt azonban Gál oly vité- 
zül fogadta őt, hogy egy makacs csata után visszavonulni 
kényszerült, s a még nagyobb veszedelmet csak az által ke- 
rűlhette el, hogy a Sz.-Péternél tartalékban lévő másik dan- 
dárral egyesült. 

Az orosz vezér, látván, hogy ilyféle apróbb hadjáratok- 
kal nem érhet cezélt, jul. 4-kén végre maga túlnyomó erővel 
indult meg Háromszékre. A középen 12 zászlóalj három üteg- 
gel nyomult Uzon felé, hol Gál Sándor táborozék ; bal szárnya, 

egy ezred lovasság, feladatul nyerte, az Olt bal partján a ma- 
gyarok hátába kerülni; mig a jobb szárnynak a Fekete-Ügy 
folyó bal partján három zászlóaljjal s némi lovassággal a mi- 
einket oldalba kell vala fognia. Gál azonban értesítve volt az 
ellenség nagy erejéről, s annak közeledtére Szepsi-Szent- 
Györgyre vonúlt vissza, űzetve a muszkák bal szárnyát ké- 
pező lovas ezredtől. Gál itt, hogy az üldözésnek véget vessen, 
az Olt balpartján harczrendbe kezdé állítani gyalogságát; 
huszárainak . pedig a muszka lovasság ellen rohamot paran- 
csolt. De a lehangolt seregbe már befészkelte magát a viszály 
szelleme. A lovasság és tüzérség parancsnokai a gyalogságot 
cserben hagyva, folytaták hátrálásukat; minek következtében 
a magára maradt gyalogság nagy veszteséget szenvedett a 
soraikba vágó muszka lovasságtól. Gál csak nagy bajjal lőn 
képes a folyamon átvezetni megkuszált hadait. A folyamon 
túl, melynek hidja lerontatott, nem űzetvén, Olt-Szeménél se- 
regének rendezéséhez fogott, eltökélve, hogy ellentállás nél- 
kül nem hagyja bejutni a szoros utba, mely onnan Csikszékbe 
vezet, a netalán ellene nyomuló ellenséget. De a seregből már 
elszállt a jó szellem. Szilágyi alezredes az engedetlenek élére 
állva, a nép nevében tiltakozik a megállás ellen; mások 
Szabó Nándort akarák vezérnek kikiáltani, s mindnyájan a 
hátrálást sürgetve, s nem hajtva többé Gál parancsaira, Csik- 
Szeredára siettek. , De Gál Sándor, — mond Kőváry — a 
vele maradt 200 gyalog s 30 lovas tiszttel és közlegénynyel 
gyáva futás helyett a Mitács szorosán megállt; néhány ágyut 
a Nyerges szorosára küldött. Móricz Sándor derék utászkari 
százados közreműködése mellett elmondhatá, hogy e pár 
száz emberrel inkább utolsóig elvérzik, mintsem a Csikba ve- 
zető két szorost a muszkáknak feladja. Itt állt Gál Sándor, 
közlegénykép az előörsön, míg pártos tisztjei, két alezredes, 
14 őrnagy. ... Csik-Szereda várába vonták magokat s tábla- 
biráskodtak. E leverő helyzetben találta őket Bem, julius 
6-kán.... Szörnyű haragra gyult. Gál Sándort.... a vezér- 

ségben meghagyta, a szakadást indító alezredeseket s két őr- 
nagyot elfogatá s hadi törvényszék elébe állíttatta." 

E megrettenés a nagyobb számú ellenségtől, e lehan- 
goltság s engedetlenség, mely a székely hadakban elharapód- 
zék, volt, úgy látszik, oka annak is, hogy Bemet szokásos 
gyors működése helyett, julius eleje óta szinte két hétig tét- 
lennek, tétovázónak láttuk Besztercze előtt. Midőn végre 
meggyőződött, bogy személyes jelenléte nélkül a székelyek- 
kel nem boldogul, 11-kén, mint említők, Damaszkint Szered- 
falvánál hagyva, pár ezernyi haddal Maros- Vásárhelyre ment. 
Jelenléte itt új lelket öntött a lehangolt népbe és hadakba. 
Minden rendelkezésére álló csapatokat magához vonván, pár 
nap múlva Csik-Szeredára ment. Itt vette jul. 16-kán Kossuth- 
nak 9-kéről kelt levelét, melyben ez, közölvén vele a dolgok 
állását a Feldunánál s a többi harcztéreken, így ír egyebek 
közt: , Vérző szívvel bár, de szilárd meggyőződéssel ki kell 
mondanom, ha az öszpontosítás gyorsan megtörténik, egész 
tartományokat, sőt az ország négy ötöd részét kész vagyok 
feladni. Mert ugy megverjük az ellent s azt megvervén, az 
elveszett tartományokat magoktól visszakapjuk. De ha a fő 
erőnk szétveretik, a nemzet elvesz s a tartományok mit sem 
használnak. Óhajtom azért, hogy ön, altábornagy úr, egész 
seregével jőjön ki Erdélyből, egyesüljön a többi hadsereggel 
s vegye át a főparancsnokságot: ugy tour-aá-tour megverjük 
elleneinket s visszanyerjük a — világszabadságot. Ha ez nem 
lehet, félek, hogy tizennégy nap alatt egy catastropha törté- 
nik." Felhívja aztán őt, válaszoljon gyorsan s határozottan, 
hajlandó-e s mely feltételek alatt elfogadni a fővezérletet? 

Kossuthban e hangulatot a Komárom körűli balesemé- 
nyek s Paskevicsnak Miskolczról végre megkezdett előnyo- 
mulása ébresztették. 

Méltán kérdezhetni azonban, hogyan hihette ő, hogy az 
ügyek veszélyes állapotába bármi kedvezőbb fordulatot is 
hozhasson azzal, ha Bem egész seregével kijő Erdélyből? 
Mint tudjuk, most már csak az alsó Tisza és a Maros vidéke 

lehetett a tér, hol seregeink öszpontosuljanak. De ha Bemnek 
sikerűlhet is egész hadával kijőni Erdélyből, vajjon nem kel- 
lett-e feltenni, hogy a muszkák, kik előtt e kivonulást elrej- 
teni nem lehetett, szinte utána fognak nyomulni? Ezen eset- 
ben pedig seregünk egy részről Lüders, más részről Paskevics 
által nyomatva, még kevesebb sikerrel fogna megállhatni a 
három annyi erő ellenében. De ha Bem az Erdélyben lévő 
orosz hadakat megelőzi is néhány nappal a Tiszánál s Maros- 
nál, hogy az itt dévő sereggel egyesüljön: lehetett-e arra ala- 
pos reménye, hogy az ekként egyesült magyar sereggel, 
melynek száma mindazáltal így sem haladta volna meg az 
50—60 ezret, képesebb legyen megküzdeni Paskevicsnak száz 
ezernyi fő seregével, mint volt Erdélyben az egymástól mesz- 
sze működő két orosz sereg valamelyikével? Meggondolván 
azonban, hogy Bem meg Erdélyben sem volt képes csak 
annyira is öszpontosítani a maga hadait, hogy Grotenhjelm 
12—13 ezernyi seregét, ha nem nagyobb, legalább számra 
nézve egyenlő erővel támadhassa s verhesse meg: már maga 
az is kivihetetlen vala, hogy Bem a kivonúlás és a tiszai se- 
regekkel való egyesülés végett öszpontosíthassa az erdélyi 
hadakat. Ezeknek nagyobb része székelyekből álla; tudjuk 
pedig, hogy a székely embert általában sem volt könnyű, ak- 
kor pedig, mikor hazájában ellenség dúlt, épen lehetetlen 
vala kivezetni határai közől. 

Jól tudta ezt Bem maga s azért ő figyelembe sem vévén 
Kossuthnak ezen felszólítását, egészen más gondolatokkal 
foglalkodék. Szivósan ragaszkodva azon hitéhez hogy, ha ő 
egy sereggel Moldvába, az oroszok háta mögé tör, ezek ha- 
daik nagyobb részével Erdélyből kivonúlnak; bizván abban 
is, hogy Omer basát az ő betörése szinte ellentállásra ösztön- 
zendi : eltökélyte magát, hogy mihelyt a Csik-Szeredán össze- 
gyüjtött mintegy 15 ezernyi hadával egy csapást sikerűlend 
mérnie a Brassónál álló ellenségre, maga valamelyik szoro- 
son, a körülmények szerint, csakugyan betör Moldvába vagy 
Oláhországba. E szándékát tehát Kossuthnak, a 17-kén hozzá 

írt válaszában tudtára adván, újra ösztönzé őt, küldene men- 


" nél elébb valamely jelentékeny ajándokot Omer basához. Ha, 


ugymond, e terve sikerül, akkor neki is lehetségessé válan- 
dik hadaival kimenni a Bánságba. Mi a fővézérletet illeti: ő 
azt csak azon esetben volna hajlandó átvenni, ha az ország- 
gyülés őt két hónapra dictatori hatalommal ruházza fel; nem 
kéri ezt több időre, mert, ugymond, meg van győződve, hogy 
ama feltétel alatt ennyi elégséges lesz arra, hogy a magyar 
földet minden ellenségeitől megtisztítsa. — Valóban, megfog- 
hatatlanul vérmes remény egy ily tapasztalt vezérben! — 
annál meglepőbb, hogy Erdélyt, hol valóban dictatori hatal- 
mat gyakorlott, három hét leforgása előtt végkép elvesztette. 

De mielőtt akár Bemnek e tervezett hadjáratát Oláhor- 
szágba, akár Lüdersnek, mint mondók, Szeben felé megkez- 
dett előnyomulását elbeszélnők, Magyarországba kell ismét 
visszatérnünk, hogy lássuk, mit mívelt, merre járt ott fő 
hadseregünk, miután Komáromból elvonult; mit tőn s hol 
ütötte fel székhelyét a kormány, midőn azt a Buda felé kö- 
zelgő osztrák sereg a fővárosból kiriasztotta. 


TIZEDIK KÖNYV. 


SZEGEDEN. 


ELSŐ FEJEZET. 


Hadi munkálatok a Tisza jobb partján. 


Mióta Görgey junius 30-kán kelt levelében a kormány- 
nak kijelentette, hogy a fővárost az osztrák sereg ellen többé 
nem fedezheti, s még inkább mióta a kormány hadöszponto- 
sitási parancsait félre vetve, az engedetlensége s pártosko- 
dása által támasztott viszályok közt a győzedelem reményét 
is mindinkább megcsökkentette : a kormánynak s a jul. 2-kán 
ismét megnyilt országgyülésnek nem volt többé maradása a 
fővárosban. 

Az országgyűlés a jul. 2-kán tartott tanácskozmányban 
értesűlvén az ügyek szomorú állapotáról, a kormány indít- 
ványa szerint, mint fentebb említettük, Szegedre tette át a 
maga s a kormány székhelyét. És, ha nem is oly hanyathom- 
lok sietséggel, mint az év első napjaiban, azonnal megkezdő- 
dött a költözködés a fővárosból. 

A papirpénz-sajtókat Duschek pénzügyminiszter, mind- 
járt az első napokban leszállíttatá Szegedre, hogy azok ott, a 
várban elhelyeztetvén, mihamarább megkezdhessék működé- 
seiket. Mert, — mi sokak előtt megfoghatlannak látszék, s 
minek okait alább fejtendjük meg, a kormánynak alig volt 
annyi pénzjegy-készlete, kivált a kisebb jegyekből, hogy 
folyó kiadásait fedezhesse. E sajnos körülmény azon gondo- 

latra vitte a kormányzót, hogy mielőtt a fővárost véglegesen 
odahagyná, annak lakosai által ily pénzjegyekben kölcsönt 
irasson alá az állam számára. A szükség kényszerén kivül e 
finánczszabályt javaslani látszék azon körülmény is, hogy mióta 
az osztrák-orosz hadak betörtek s a magyar pénzjegyek for- 
galma ellen a Feldunánál Haynau, Kassánál gr. Zichy Ferencz 
császári biztos tilalmat bocsátottak ki, — de kivált mióta a 
hadi hírek Komárom felől mind aggasztóbban hangzának, e 
pénzjegyek mindinkább veszték becsöket. Még az osztrák 
bankjegyek irányában is, bár ezeknek szinte nagy volt agio- 
jok, — kivált a nagyobb jegyek 25—30 százalékot vesztének 
névszerinti értékökből. Azt hitte a kormány, egy ilyetén ál- 
lamkölcsönnek a pénzfolyamra is jótékony lesz a hatása. 
Reményeiben mindazáltal minden tekintetben csalatkozott. 
A kölcsön összesen csak félmillió forintot eredményezett; a 
pénzfolyamot pedig egyátaljában nem javította meg. E pénz- 
jegyekből nagy mennyiség létezett ugyan a polgárság kezé- 
ben; de ez, részint mivel teljesen bukottnak tartotta már a 
nemzeti ügyet és kevés napokra nyulónak tekinté a hitelt 
kérő kormány életét; részint mivel nem hihette, hogy épen 
minden kárpótlás nélkül szedessék be az osztrák hatóságoktól 
a magyar pénzjegy: kevesebbet vélt rajta veszteni, azt meg- 
tartva, s utóbb az osztrákoknak beszolgáltatva, mint a mulé- 
kony hatalmú kormánynak kölcsönadva. 

E pénzviszonyok s a nyakukra várható katonai kény- 
uralom, melynek súlyát a rémnevű Haynau vasvesszeje alatt 
eleve is még nagyobbnak képzelék, mint a Windiscbgrátz 
alatt kiállottét, — általában komor hangulatba helyezték a 
polgárságot. A még csak pár héttel elébb élénk utczák, 
mihelyt a költözködők zaja elhangzott, csöndesekké váltak. 
A közel súlyos jövendő miatti aggodalom leköté, elnémitá a 
nyelveket. Legfölebb az árusok s vevők közt támadt a pia- 
czokon és boltokban zaj, hallattak szitkok a pénzérték csök- 
kenése következtében beállott nagy drágaság s az apróbb 
pénzjegyek hiányából eredt felváltási nehézségek miatt. 

Kossuth, ki részint azon hírek következtében, hogy az osz- 
trák had komáromi elsánczolt táborunkat már túlszárnyalta, 
s annak egy osztálya Buda felé nyomul, biztossága tekinteté- 
ből; részint hogy Perczellel, ki által Czeglédnél egy hadtestet 
szerveztetett, a hadi ügyek felett személyesen értekezzék, 
már 2-kán elhagyta a fővárost, — egy párszor jobbára csak 
azért jött oda vissza néhány órára, hogy annak levert hangu- 
latát némileg emelje. E végett, nem is oly pompával, mint 
junius 5-kén, hanem gyalog haladt keresztül az utczákon az 
indóháztól szállásáig. De ennek sem lőn semmi hatása. Ujjongó 
néptömeg helyett csak egy csoport utczai suhancz s gyermek 
kiséré őt mentében. A főváros tekintete mindenkép nagyon 
szomorú volt. 

Kossuth még utóbb is néhány napot töltött Czegléden, 
jobbára a haza védelmével, hadi ügyekkel foglalkodva. E 
munkásságával azonban egyátaljában nem volt megelégedve 
a két fejű fővezérlet. Mészáros, mint engedékeny, gyönge jel- 
lem, Dembinski, mint idegen, s kit különben is csak Mészáros 
akarata tett részesévé a fővezéri hatalomnak, gyöngébb tekin- 
télyek voltak Kossuth előtt, mintsem hogy őt visszatarthatták 
volna attól, hogy a hadi tervekben, a hadseregek mozdulatai- 
ban az ő tudtok nélkül is, sőt kiadott rendeleteik ellenére ne 
intézkednék, legfölebb Perczelt, kivel most nagy egyetértésben 
volt, vonván be terveinek, rendelkezéseinek titkaiba. Mióta 
Jellasics a Bácskában a Ferencz-csatornáig felnyomult, Sze- 
ged egy napig sem volt biztosítva támadása ellen. A bántól 
kellett tehát mindenek előtt megszabadítani az alvidéket. A 
fővezér ez okból Wysocki és Dessewffy tábornokok hadtestét 
Hatvanból, hol az a muszkákat tartá szemmel, Vetter altábor- 
nagy bács-bánsági hadseregéhez rendelte le, hogy ez Jella- 
sicsot mennél elébb megvervén, a többi hadakkal is mihama- 
rább a muszkák ellen fordulhasson. Kossuth azonban e hadat, 
midőn Nagy-Kőrösről Bács felé indulóban vala, visszahivatta 
és Perczel rendelkezése alá helyezte. Mi több, midőn értesült, 

s Debreczent megszállta, Perczel egész hadseregét e muszkák 
ellen indítá, egyszersmind a Tiszán túl lévő valamennyi ha- 
dakat parancsai alá rendelvén; és mind ezt. Mészáros tudta 5 
megegyezte nélkül, bár ez, midőn a fővezérletet Dembinskivel 
elfogadta, feltételül tűzte ki, hogy a hadmozdulatokba, meg- 
egyeztök nélkül a kormány ne avatkozzék. Ekként tényleg 
Perczel lőn a fővezér, s ki e tisztet névszerint viselé, Mészáros, 
csak utólagosan, azon megjegyzéssel lőn értesítve ezen intéz- 
kedésekről; hogy , tekintve a hazai körülményeket, tenne félre 
minden susceptibilitást s nyugodnék meg rendelkezéseiben." 

Ugy látszik, Kossuth csak azért mulasztá el mind ezekre 
nézve egyetértőleg intézkedni a névleges fővezérekkel, mivel 
ezektől végkép menekűlni vágyott, s ez okból szándékosan 
kereste az alkalmat, hogy őket lemondásra indítsa. Mióta 
ugyanis Perczellel Czegléden több ízben tanácskozott, erősen 
elhatározva látszék lenni saját kezeibe venni a fővezérletet, 
nem ugyan a harczok, hanem a hadsereg mozdulatai 8 az ösz- 
szes hadviselés iránya intézésének tekintetében. 

A két öreg urat Kossuth rendelkezései csakugyan türel- 
metlenné tették. Jul. 9-kén estve Szolnokon e miatt közöttök 
heves szóváltás fejlett ki. Dembinski indulatosan keltki a 
kormányzó kétszinűsége ellen; Mészáros pedig, bár csönde- 
sebb vérrel, ajánlá neki, gondoskodnék új fővezérről. Forma 
szerint azonban még egyikök sem mondottle, talán csak azért, 
mivel az előrehaladt éj véget vetett a vitának; más nap pedig 
azt nem lehetett tovább folytatni, mivel Kossuth éjfél után 
oly híreket vévén, hogy Árokszállás és Jászberény körül ko- 
zákok portyáznak, még azon éjen odahagyta Czeglédet. 

Az oroszok ez alatt, mint tudjuk, három napi megszállás 
után jul. 6-kán Debreczenből kimenvén, az egész Tiszántúlról 
visszavonúltak; minek következtében Perczel is a Tisza jobb 
partjára tért vissza hadaival. Kossuth pedig julius 12-kén 
Szegedre utazott. A város polgárai, daczára a haza szomorú 
körülményeinek fényesen, mondhatni, lelkesedéssel fogadták 
őt, mintha magokat, városukat is biztosítva hitték volna az ő 

jelenléte által. A lakósság nagyobb része az utczákon s téres 
piaczokon fel s alá hullámozva várta őt, s örömrivalgással 
kisérte szállására a megérkezőt. 

Estve fáklyatengerrel jelent meg a nagy téren szál- 
lása előtt, s egy szónok lelkes szavakban üdvözlé őt a polgár- 
ság nevében. Kossuth erre válaszolva, ismét egyikét mondá 
el azon fellengző beszédeinek, melyek hatásukat soha sem 
téveszték el a nép szivében. Mondá egyebek közt, hogy a 
kormány azon reményben választá Szegedet a maga székhe- 
lyéül, a hadmunkálatok középpontjául, hogy e városból su- 
gárzand ki Európa szabadsága! — Mennél kétségbeejtőbb 
állapotban volt a haza, most is, mint a 9-kéről Bemhez irt le- 
velében, annál ábrándosabb reményeket nyilvánított tolla s 
nyelve. De ezen nagy szavaknál, melyek minden gondolko- 
dóban csak azon gondolatot ébresztették, hogy a nép puszta 
megnyugtatására vannak számítva, "sokkal nagyobb hatása 
volt azon szavainak, melyekben kijelenté hogy, , ha találtat- 
nék valaki, ki a hazát nagyravágyásának áldozatává —, s e 
végett magát a nemzet urává tenni, dictatori hatalomra ver- 
gődni törekednék, azt saját kezeivel gyilkolná meg, hogy a 
hazát megmentse." 

Görgey nevét nem említé ugyan beszédében; de a hall- 
gatók nagy része teljesen megérté a czélzatot s megdöbbent 
annak hallására. A kormány az utósó napokban semmi hírt 
sem vévén (Görgey czéljairól s mozdulatairól, a feldunai se- 
regről igen keveset közölhetett a közönséggel; a viszályokról 
pedig, melyek közte s Görgey közt léteztek, nehogy azok még 
inkább elmérgesedjenek, a szakadás öregbűljön, mélyen hall- 
gatott. A legmélyebb aggodalommal érté tehát most a polgár- 
ság 8 a városba mindenfelől összegyűlt képviselők s más ha- 
zafiak nagy tömege, mit eddig, ha sejtett is talán, nem akart 
teljesen elhinni: hogy a kormány s a főhadsereg vezérlete 
közt ily súlyos viszály létezik, s hogy a nyert győzedelmeiért 
a hazában annyira ünnepelt Görgey a haza szabadságával, üd- 


vével ellenkező tervék s czélokról vádoltatik épen az által, 

kiről azt hitte, hogy szivvére semmiért sem buzog melegebben 
mint a haza javáért, megmentéséért. E fölfedezés leverőleg 
hatott a hallgatók értelmesebb tömegére, mert minden remé- 
nyöket elvesztették, hogy e belviszályok közt meg lehessen 
még menteni a több százezernyi hadaktól megtámadott hazát. 

Kossuth azonban e gyanút s vádat Görgey ellen most 
még annyival is inkább indokoltnak érzé, mivel Görgeytől 
azon levele óta, melyben ez a hadügyminiszterségről lemon- 
dott, s magát a sereg által választott hadvezérnek írta alá, 
sem ő, sem Mészáros fővezér egyátaljában semmi tudósitást 
nem vett a seregről s annak mozdulatairól; Görgey ugy vi- 
selte magát, mintha azontúl semmi összeköttetésben nem akart 
volna állni a kormánynyal; Kossuth pedig ebből azt követ- 
keztette, hogy ő valóban el akar szakadni a nemzet ügyétől. 
Kossuth oly annyira semmit sem tudott azokról, mik a feldu- 
nai seregnél történnek, hogy, például, 9-kén azt írá Bemnek, 
hogy e-sereg , Vácztól Hatvan felé van utban" ; pedig akkor 
Görgey még mind arról gondolkodott, hogy Komáromból az 
ellenségen keresztül törve, a dunántúli országrészbe teszi át 
a barcztért, s ott a kormánytól függetlenül működendik. Kos- 
suth e tudatlansága a sereg állásáról még 16-kán is folyton 
tartott. ,A felső sereg, írá e napról Bemhez, még mindig Ko- 
máromnál áll"; s csak néhány nap múlva esett értésére a ti- 
szai sereg kémei által, hogy Görgey Váczig előrenyomult, ott 
csatázott; de onnan merre vette utját, ismét sokáig senki sem 
tudta Szegeden; csak az volt kétségtelen, hogy Vácznál nem 
törhetett keresztül, s nem ment Hatvan felé. Kossuth ugyan 
több felé küldött ki kémeket s futárokat; de ezek vagy épen 
nem, vagy igen későn, vagy csak azon hírrel tértek vissza, 


. hogy az ellenséges hadakon keresztül nem juthattak. 


Kétségtelen, hogy a kormány helyzetét, intézkedéseit e 
hosszas bizonytalanság a főseregről mondhatlanul nehezíté. 
Nagy vigasztalására, nem különben mint megnyugtatására 
szolgált ugyan annak híre, hogy Vetter Jellasicsot, jul. 14-kén, 
Hegyesnél, egy elhatározó ütközetben megverte 5 a Sajkás- 

kerületbe, onnan pedig a Duna jobb partjára szorította ; — 
minél fogva mindenki biztosabban kezdé magát érezni Szege- 
den: de az aggasztó hírekben sem volt hiány. Ilyen volt egye- 
bek közt az, hogy az osztrákok Budát megszállták, s a láncz- 
híd padlózatát helyreállítván, a Hatvanig s Váczig előre hatolt 
muszka sereggel egyesültek; ilyen az is, — mit szintugy mint 
Görgey hadjáratát mindjárt elbeszélők leszünk, — hogy Mé- 
száros és Dembinski Perczel seregének egy részével Tura tá- 
ján harczot adott az oroszoknak, de veszteséggel kénytelenít- 
tetett visszavonúlni. Erdélyből is mindenféle részint aggasztó, 
részint boszantó hírek érkezének. Ezek egyike volt, hogy a 
muszkák mind Beszterczénél, mind Brassónál s a székely 
földön több ütközetben győztek. Másika a kormánybiztos, 
Szentiványi Károly tudósítása, hogy Bem minden polgári ha- 
tóságokat felfüggesztett, a tartományt ostromállapotba he- 
lyezte, — mi mindent zavarba bonyolított, s magát Szentivá- 
nyit is lemondásra birta. Harmadika magától Bemtől jött, ki 
örökös pénzsürgetéseivel nem hagyott nyugtot a kormánynak. 
Ő, mint már említők, a neki ajánlott fővezérséget is csak ak- 
korra fogadta el, ha elébb Erdélyből ki lesz űzve az ellenség, 
8 csak azon feltétel alatt, hogy két hónapig dictatori hatalom 
adassék kezébe. Ennek megadására nem a legjobb ajánló le- 
vélül szolgáltak azon önkénykedések, melyeket magának a 
tábornok minap a Bánságban a telepitvények, Erdélyben már 
elébb a sóár, legújabban pedig az ostromállapot megrende- 
lése körül engedett. 


A képviselőket azonban nem kevesbbé mint a nagy 


közönséget természetesen leginkább a Görgeyről s hadsere- 
géről, s a közte s a kormány közt kifejlett viszályokról szár- 
nyaló hírek foglalkodtaták. Emezeket örömest rejtegeté a 


kormány, amazokról sokáig senki, maga a kormány sem tu- 


dott semmi bizonyost. Ez győzedelmekről, amaz vereségekről 
beszélt. S maga e bizonytalanság is inkább az aggodalmakat 
növeszté, mintsem a reményeknek nyujtott táplálékot. Mint- 
egy tiz nap folyt le Szegeden e bizonytalanságban, mielőtt 

csak maga a kormány is képes volt volna hitelesebb tudósi- 

tásokat szerezni az eseményekről; s még akkor is csak héza- 

gosan érkezett hozzá ezek híre. De e szakádozott hírekből is 

kitűnt, hogy az események oly rohamosan kezdenek lefolyni, 

miszerint a végbukás közelg s már csak napok szerint szám- 

lálható a szabad, független, alkotmányos Magyarország élete. 
Ime az események sorozata. 


Görgey, miután jul. 13-kán az 1-ső, 3-dik és 7-dik had- 
testtel s Görgey Armin osztályával, mik összesen 45 zászló - 
aljból, 47 huszár századból és 120 ágyuból, számszerint 28— 
30 ezer emberből álltak, — Komáromból leindult, utját Vá- 
czig minden akadály nélkül folytathatta. Görgey Armin, ki 
az előhadat képezé s Nagy-Sándor 15-kén érkezett Váczra, 8 
miután az ott tanyázott orosz csapat a mieink közeledtére 
visszavonúlt, mind a ketten a Gombás patak mellett, előha- 
daik pedig a dukai hegyen, Váczról kelet felé egy órányira 
foglaltak állást. 

A Váczról visszavonúlt orosz csapat Bebutoff tábornok 
mozlem lovas ezrede volt, előhadát képező a 3-dik hadtest- 
nek, mely Hatvan és Aszód körül álla. Paskevics többi had- 
testei a Hatvan-mezőkövesdi országúton léteztek; egy erős 
hadosztály pedig Tolstoy alatt Jászberény s Nagy-Káta körül 
volt felállítva. 

Rüdiger a 3-dik hadtest parancsnoka, mihelyt értesült, 
hogy Görgey hadai Váczon vannak, egész hadtestét mozgásba 
tette e város felé. Sass tábornok hadosztálya, mely a hadtest 
előhadát képzé, még 15-kén délután Sződre érkezett, s előör- 
seinket a dukai hegyről elkergette. Nagy-Sándor s Görgey 
Armin erre mindjárt előrenyomult és csatározni kezdett az 
oroszokkal. A csata szerencsével folyt, kivált mióta Leiningen 
is megérkezett hadtestével s egy pár zászlóaljat az ellenség 
jobb oldalába tolt előre. Épen ekkor, Nagy-Sándor is vissza- 
verte az ellenség balszárnyát, mely egy nagy lovassági roha- 

mot kisértett meg. Az ellenség nagy számú lovassága vissza- 
nyomta ugyan huszárainkat; de ütegeinktől oldalba fogatván, 
tetemes veszteséggel kényteleníttetett visszarobogni. Sass 
ezentúl csak ágyuzásra szorítkozott, s annak folyama alatt 
hadait lassanként Sződ mögé vonta vissza. 

A beállott estvén Pöltenberg is megérkezvén a 7-dik 
hadtesttel, Görgey egész serege Vácz körűl volt öszponto- 
sítva. Ő julius 16-kára támadást várt az oroszok részéről, s 
nem tudta mire vélni, hogy a dél is elérkezett a nélkül, hogy 
az ellenség mozogni kezdene. Ennek oka abban rejlett, hogy 
Paskevics e nap reggelére még csak Rüdiger hadtestét egyesít- 
hette Hartyánnál ; s bár az osztrák fővezérlettől vett tudósítá- 
sokból jóltudta, hogy Görgey serege számra nézve ezen had- 
testtel sem mérkőzhetik, ezen első, komolyabb ütközetre oly 
túlnyomó erőt akart egyesíteni, mely képes legyen teljesen 
tönkre tenni a magyar sereget. E végett bevárni akará, mig 
2-dik hadteste is Hartyánhoz érkezik. 

Görgey délután négy óra tájban, mivel ellenség még 
sehonnan sem tűnt fel, épen egy erőszakolt szemlét szándé- 
kozott intéztetni Hartyán felé, midőn kétségtelen forrásból 
értesűle, hogy az orosz fő hadsereg nagyobb része már egye- 
sülve van Sződ és Hartyán közt. Bizonyítá ezt az is, hogy 
Dukát s a sződi szőlőket újabb ellenséges csapatok szállot- 
ták meg. 

A dolgok ezen állásában Görgey méltán vakmerőségnek 
tartá szembe szállni a számra nézve legalább kétszer annyi 
ellenséggel; s nem csak a már szükségtelenné lett, sőt károssá 
válható erőszakolt szemle szándokával felhagyott, hanem arra 
határozta magát, hogy mihelyt besötétedik, egész seregével 
elvonúl Vácz alól s Losonczon keresztül a felső Tiszához, 
Tokaj felé veszi utját. Azon körülmény, hogy az orosz hadak 
eddigelé nagy lassusággal mozogtak, oly reménységgel ke- 
csegteté őt, hogy néhány erőszakolt menettel az ellenségnél 
jóval elébb elérheti a felső Tiszát. E végett a hadtestparancs- 
nokokat magához hivatván, sors által dönteté el, melyikök 

maradjon hátra az éji visszavonulás fedezésére? A sors Lei- 
ningen hadtestét érte. A rendelet ezután nyomban kiadatott, 
hogy a 7-dik s utána az 1-ső hadtest a sötétség beálltával 
mindjárt utra keljen; Leiningen pedig virradat előtt kövesse 
amazokat. 

Ugy látszék, ezen éji visszavonúlást semmi sem fogná 
akadályozni; mert mire azt az oroszok előörsei észrevehetik, 
két első hadtestünk már Vadkerten, s Leiningen is túl lehet 
a váczi hegyen. Egy nem várt akadály azonban nagy zavart 
hozott a visszavonulásba. Midőn hadseregünk Komáromból 
levonúlt, számtalan compromittált polgári rendü egyének kö- 
vették a sereget. Számok utközben is annyira szaporodott, 
hogy 15-kén már több ezer szekér volt a sereg kiséretében. 
Görgey, hogy ezek mozdulataiba rendet hozzon, katonai ki- 
séretet s parancsnokot adott melléjök. A szekérsereg 15-kén, 
a vett rendelet szerint, Toronyán állapodék meg; 16-kán pe- 
dig, mihelyt a visszavonulás határozattá lett, parancsot vőn, a 
sereget megelőzve, azonnal Vadkertre indulni. Szerencsétlen- 
ségre, a menekülők seregében 16-kán ama bír kezde szár- 
nyalni, hogy Görgey a megelőző napon egy nagy győzedelmet 
nyert az oroszokon, minél fogva seregével már dél felé vonul. 
Nehogy tehát ettől valamikép elvágassanak, még mielőtt a 
Vadkert felé vonulás rendelete hozzájok hatott, nyakra főre 
sietének eljutni Váczra, hogy onnan ők is dél felé kelhesse- 
nek. A kiséret parancsnoka hasztalan próbálá visszatartóz- 
tatni a tömeget; a kiséretbeli csapat áttöretett, s 16-kán estve 
a szekerek ezrei lepték el Vácz utczáit, s oly igen megnehe- 
zítették a sereg elvonulását, hogy 17-kén virradatkor még 
csak a 7-dik hadtest érte el Katalint és Szendehelyt, az 1-ső 
hadtest nagy része s Görgey Armin hadosztálya a 3-dik had- 


. testtel együtt még mind Váczon szorult. 


Paskevics, miután hadseregének két teste a megelőző 
éjen teljesen öszpontosult Sződ és Hartyán között, 17-kére 
támadást határozott. De mindenek előtt a magyar sereg állá- 
sáról és számáról kivánt venni részletesb tudósitást. E végett 

virradóra egy kozák had és egy dzsidás ezred által erőszakolt 
szemlét intéztetett Vácz ellen. Nagy-Sándor, ki 16-kán jobb 
szárnyunkat a Hétkápolna táján képezé, azon hibát követte 
el, hogy midőn hadtestének eleje a visszavonulást megkezdte, 
előörseit is visszavonta. A kozákok tehát most a Duna part- 
ján minden akadály nélkül betörhettek a városba, s első ro- 
hamukkal mindjárt négy ágyut ejtének hatalmokba. A zavar 
leírhatatlan letta városban. A nagy számú szekér hanyathom- 
lok menekülni törekszik a kozákok kardjától, s hadainknak 
minden rendszeres mozdulatát lehetetlenné teszi. Görgey 
Armin végre némi rendet hoz osztályába s az oroszokat meg- 
támadja. Ugyanakkor Leiningen is benyomul a vasut tájáról, 
s az oroszokat kiűzi, hármat az elfoglalt ágyukból is vissza- 
vévén. És mivel nem kételkedhetett, hogy az oroszok most a 
várost nagyobb erővel fogják megtámadni, hadtestét, a Gom- 
bás pataknál állitá fel. A támadásra nem is kellett sokáig vár- 
nia. Paskevics értesűlvén a magyar hadak visszavonulásáról, 
Rüdigert a 3-dik hadtesttel üldözésökre küldötte. Ennek kö- 
zeledtére Leiningen is megkezdi hátrálását, s folyton harczolva 
vonúl vissza Rétságig, hol Pöltenberg is segedelmére lévén, 
az oroszokat visszanyomja, a helységet felgyujtja s ekként az 
üldözésnek e napon valahára véget vetvén, emevvel együtt 
Vadkertre huzódik. 

Veszteségünk számát sehol sem találjuk vezéreink által 
följegyezve; de tekintetbe vévén, hogy az üldöző oroszok is 
450 embert vesztettek holtak és sebesekben, a mi vesztesé- 
günknek tetemesnek kellett lenni; s még nagyobb volt a fog- 
lyok és szétszórtak, mint a holtak és sebesek száma. Az erő- 
feszítés Görgey fejsebét is oly annyira elmérgesítette, hogy 
egypár napig minden munkától tartózkodni kénytelen, 18-kán 
Losonczra, a következő napon pedig Rima-Szombatra vitette 
magát, s csak 20-kán kezdett megint részt venni a hadi mun- 
kálatokban. 

Hátráló seregünk 18-kán Vadkertről virradatkor indult 
Balassa-Gyarmat felé. A hátvédet ezen városig Pöltenberg 

képezé a 7-dik hadtesttel. Rüdiger még e napon is egész had- 
testével: nyomába volt hadainknak, s Pöltenberg Vadkert 
felett, a Lókospataknál, hol utját állá, kemény harczot vívott 
vele. Balassa-Gyarmatnál Nagy-Sándor az" 1-ső hadtesttel 
maradt hátvédűl; többi hadaink pedig Ludányra mentek éji 
szállásra. De az éjet nem tölthették csendesen; mert bár Rü- 
diger, miután Pöltenberg hadtestét a Lókospataktól vissza- 
nyomta, a vett parancs szerint megszűntette . hadtestének to- 
vábbi előnyomulását s Chruleff ezredes alatt, kit a Sz.-Keresz- 
ten álló Grabbe hadosztálynak kell vala támogatni, — csak 
néhány század lovassággal üldöztette hátrálóinkat: a hátvéd 
utócsapatában támadt vaklárma, hogy a kozákok jőnek, az 
egész 1-ső hadtestre, onnan többi hadainkra is átterjedvén, 
fáradt honvédeinket már éjfél előtt fölverte nyugalmokból. 
A menekülők ezernyi szekerei keresztül-kasul robogva, megint 
iszonyú zavart támasztottak hadainkban, melyek aztán még 
azon éjjel nagy rendetlenségben siettek Losoncz felé, hol csak 
19-kén reggel lehetett azokat rendbehozni. Nehogy ilyféle 
jelenetek a jövőben is zavarják a sereg menetét, a menekülők 
szekerei Losonczról még az nap más utakon indíttattak meg 
a Tisza felé. Seregünk hátrálása ezentúl több renddel ment 
végbe, az oroszok üldözése igen gyönge lévén. 

Azon rendeletnek, mely Rüdiger hadtestét 18-kán már 
Vadkert tájáról visszahívta, oka abban feküdt, hogy Perczel 
seregeis mozogni kezdett az oroszok oldalában. Mióta Cseo- 
dajeff Debreczenből kitakarodott, Perczel serege, mely, mint 


, mondók, ellene indult vala, Szolnokra tért vissza. Sem a fő- 


vezérek, Mészáros és Dembinski, sem Perczel nem vett ugyan 
hivatalos tudósítást Görgey serege felől; de mivel, — mint 
emlékirataiban Mészáros értesít, — a lehetőségek sorában 
létezett, hogy Görgey a Duna bal partján Vácznak huzódik : 
áttörésének könnyebbitése végett, 13-kán Perczel is megin- 
dult Szolnokról a maga két hadtestével. De már Új-Szászon 
egy jelentést vettek vezéreink Komáromból, mely azonban 
csak azon kérdésből állott; hol létezik híd a Dunán? Látni 


Első fejezet. Hadi munkálatok a Tisza jobb partján. 331 


való, hogy e futár 10-kén, vagy 11-kén indíttatott meg Ko- 
máromból; midőn hadaink ott azon reménynyel támadták 
meg az osztrák fő sereget, hogy azon áttörvén, Paks felé vo- 
núljanak, ott kelendők át a Dunán. 

E kérdésből vezéreink azt gyanítván, hogy Görgey le- 
vonulását Vácz felé többé nem várhatják, nemcsak fölösle- 
gesnek, de veszélyesnek is tarták félig kaszás seregökkel 
támadó mozdulataikat az orosz tábor felé, mely ekkor már, 
mint tudjuk, a Hatvan-Mezőkövesdi vonalon létezett: a sere- 
get tehát 15-kén Új-Szászról Abonyba vezették vissza, indítva 
azon hírtől is, hogy az osztrák sereg már Pesten létezik. 

, Perczel — ugymond emlékiratában Mészáros — sze- 
retett volna valamely csillogó hadi tettel fellépni, s bár sere- 
gének fele kaszás volt, mégis az oroszok háta mögött egy 
diversióval akart volna kedveskedni a nemzetnek. .. Mivel a 
hírek, bár nem hivatalosak, még mind arról beszéltek, hogy 
magyar seregek mogsognak a Duna bal partján, s mivel a vé- 
letlen a magyar hadak mozdulataiban nagy szerepet játszott, 
16-kán határozattá lőn, hogy a gyalogság fegyvertelenebb 
része Abonynál marad; Wysocki a maga hadtestével Tápio- 
Szeléig nyomul, ott várandó be a további parancsot; a lovas- 
ság pedig az oroszok munkálati vonala felé diversiót teend. 
A lovasság ennek következtében 17-kén Nagy-Kátáig haladt; 
19-kén szemlét intézett, 20-kán pedig Fényszaru felé indult, 
tervben lévén, hogy onnan Jászberény felé a vasut vonalára 
térjen vissza." E lovasság 13 huszár-századból s a lengyel 
legionak Thworznicki ezredes által vezényelt négy századából, 
összegen 17 századból s 12 lövegből álla. Fényszarut azonban 
nem érhette el lovassági dandárunk, mert már Zsámboknál 
ellenségre talált. De mielőtt az ütközet lefolyását elbeszélnők, 
hogy tudjuk, . kikkel történt a csata, az oroszok mozgalmaira 
kell vetnünk egy pillanatot. 

Paskevics 17-kén jelentést vévén, hogy Perczel hada 
Szolnokról az orosz sereg oldalában kezd mozogni, mivel 
szekérfogatait e napon Pest felé indította volt, ennek fedezéső 

. végett egyelőre Tolstoy tábornok alatt 8 zászlóaljból, 24 lovas 

századból és 16 lövegből álló hadosztályt rendelt ki. Ekkor 
küldé a parancsot Rüdigerhez is, hogy Görgey üldözését 
Chruleff ezredesre bizván, maga a legrövidebb uton Nagy- 
Berczel és Pata felé térjen vissza Gyöngyösre, ott szándékoz- 
ván Perczel ellen öszpontosítani két hadtestét; a harmadikat 
végre Mezőkövesdről Miskolcz felé tolta előre, hogy Görgey- 
nek, ha arra fordulna, utját állja. 

Lovas dandárunk tehát, midőn 20-kán Nagy-Kátáról 
Fényszaru felé indult, Tó-Almásnál egy czirkáló kozák csa- 
patra bukkant, s abból kéttőt el is fogott. A többiek vágtatva 
sietének Bagra, hírül vinni Tolstoynak a magyarok közeled- 
tét. Az orosz tábornok erről értesülvén, hadosztályával nyom- 
ban Turára ment s e helységtől dél felé álliítá fel hadait. Mi- 
dőn a mi lovas dandárunk Zsámbokról Fényszarura vonúlt, 
Tura előtt már harczrendben látá az ellenséget. 

n Tervben ugyan nem volt, beszéli Mészáros, a vereke- 
dés az oroszokkal. De szégyennek tartatott előlök csata nél- 
kül visszahuzódni." Azonnal harczrendbe sorakoznak tehát. 
A lengyelek, körülbelül 400 lóval s hat ágyuval a jobb szár- 
nyat foglalták el Thworznicki vezénylete alatt; de velök volt 
maga Dembinski is. A középen Dessewffy tábornok öt század- 
dal s fél röppentyű-üteggel vőn állomást; itt volt maga a fő- 
vezér, Mészáros is. A bal szárnyat végre Perczel egy ezred 
huszárral képezte. Mind a két szárnyunk nagy terjedelmű 
kukoriczás földekre támaszkodott. 

Az oroszok mivel erőnket, mint mindig, ugy itt is, a 
valónál sokkal nagyobbnak hitték, Hatvanba segítségért küld- 
vén, nyugton várták be a magyar lovasság kifejlődését, bár 
abban, ha mindjárt támadnak, azon körülménynél fogva, 
hogy Perczel csak később vergődhetett a csatarendbe, nagy 
kárt okozhattak volna. Dembinski, jobb szárnyunkon, mi- 
helyt Perczel megérkeztét észrevette, heves ágyutüzet nyitott 
meg az ellenségre, kinek mintegy 16 század lovassága volt 
az első barczsorban felállítva. Majd azonban az ellenség is 

visszavonja lovasságát, 8 ütegeit nyomja előre. Lövéseik oly 
jól valának irányozva, hogy a mi lengyeleink ütegének ve- 
zénylője már a 3-dik lövéstől megsebesíttetett; a következők 
pedig a lovasság közé esvén, azt megzavarták. Dembinski 
ennél fogva kissé hátrább vonta századait, s annál heveseb- 
ben működteté lövegeit. Az ágyuzás ezután hosszan tartott. 
Az oroszok közönséges lovassági ágyuikon kivül régi modorú, 
serpentin nevet viselt hosszú csővű ágyukat is használának, 
melyek messze hatásukkal s különös sivításukkal meglepőleg 
hatottak huszárainkra. 

Pár órai ágyuzás után jobb szárnyunkon Dembinski, a 
balon Perczel majdnem egy időben rohamra indíták századai- 
kat. Perczel huszárai oly hevesen vágtak be az orosz Olga- 
huszárok közé, hogy ezek rövid ellentállás után megfordulnak 
s az ágyuk és gyalogság háta mögé robognak vissza, a mi- 
einktől mind addig űzetve, mig viszont őket nem fordítá meg 
az orosz ágyuk tüze. Tolstoy az Olga-huszárokat dzsidásokkal 
és kozákokkal erősítvén, ismét szembe állitá Perczellel. De 


Perczelnek ekkor Dessewffy is segélyére megy a középről öt 


századával, s az oroszok megint visszanyomattak. Ha csak 
némi gyalogság is támogatja vala huszáraink győzedelmes 
rohamait, e nap itt dicsőséget hozott volna fegyvereinkre. 
De, bár részünkről több roham szerencsésen folyt le, a visz- 
szaűzött orosz lovasság mindannyiszor rendbe állott az ágyuk 
és gyalogság háta mögött, melyek elől viszont a mi huszáraink 
kényteleníttettek hátrálni. A csata ennél fogva nem vezetett 
eldöntő eredményre, mind addig, míg estenden vezéreink 
Hatvan felől nagy porfellegeket látván emelkedni, s abból 
meggyőződvén, hogy az ellenségnek segedelme érkezik, a 
harcznak az egész vonalon véget vetvén, dandárukat jó rend- 
ben, üldöztetés nélkül Nagy-Kátára vezették vissza. 

A Hatvan felől Tolstoyhoz közeledő segitség Labinczoff 
tábornok volt, ki hét zászlóaljjal jött amannak támogatására. 
S hogy az ellenség, így megerősödve sem üldözé a mieinket, 
csak annak volt köszönhető, hogy Wysocki a mi részünkről 

is előrenyomult Felső-Sz.-Györgyön maradt gyalogságával ; 
mely aztán a nélkül, hogy tűzbe jutott volna, szinte Nagy- 
Kátára, onnan Abonyba vonúlt vissza. Mészáros holtak és se- 
besekben mintegy 100, az ellenség 60 embert vesztett. 
Perczel seregének e mozdulata Tura felé nagy előnyére 
vált Görgey hadának, mely, mint mondók, Losonczon keresz- 
tül Miskolcz felé huzódék; mivel ez lőn egyenes oka annak, 
hogy Paskevics Rüdiger hadtestét visszavonta Görgey üldö- 
zéséből. Ennél fogva Balassa-Gyarmattól kezdve Chruleff ezre- 
des csak három század lovassággal követte seregünket, sokkal 
gyöngébb, mintsem hogy bevágni mert volna utóhadunkba. 
Az orosz fővezér, midőn Rüdiger hadtestét visszaparancsolta, 
Sass tábornokot 22 századdal rendelte volt Chruleff erősité- 
sére; de Sass még távol létezett, s mielőtt megérkeznék, 
Chruleff attól tarthatott, hogy gyönge csapatát végkép tönkre 
teszi a hátvédünket képező Nagy-Sándor. . Ő azonban nem 
veszté el fejét, s cselhez nyult. 20-kán Losoncz mellett, az 
elfogatás veszélyében látván magát, ál-alkudozásokkal akart 


időt nyerni, míg Sass is megérkeznék. Rüdiger hadnagyot 


egy trombitással a magyar előörsök parancsnokához küldé s 
ezt általa Paskevics nevében fegyverletevésre szólította fel. 
Az ajánlat visszautasíttatván, Chruleff újabban két tisztet, 
Kotlaroff századost s ugyancsak Rüdiger hadnagyot küldé 
Nagy-Sándorhoz, kik ugyanazon felhivás ismétlése mellett, 
mindenek. előtt fegyverszünetet ajánlának, s egyszersmind 
olyféle reményeket ügyekeznének ébreszteni a magyar tisz- 
tekben, hogy Paskevics, kia magyarok iránt nagy rokonszenv- 
vel viseltetnék, hajlandó lenne közbenjárókép lépni fel a ma- 
gyar nemzet s az osztrák császár között. 

Miként már fentebb elbeszéltük, a surlódások, féltékeny- 
ségek, melyek eleitől fogva sem hiányzának, idő folytával oly 
élessé fejlődtek az orosz és osztrák táborok között, hogy az 
országszerte köz beszéd tárgya lett s nem egy hiszékeny ke- 
délyben ébresztett reményeket az oroszok pártfogása iránt. 
De sehol sem voltak az ilyféle remények vérmesebbek, mint 

táborunkban, tisztjeink közt. Chruleff követsége ezeket most 
épen a legnagyobb valószinűség fokára emelte. Nagy-Sándor 
hasonló áltatástól elfogúlva, a követ tiszteket Rimaszombatba, 
Görgey fő hadi szállására kisérteté. 

Görgey, miután előadásukat meghallgatta, hitellevelet 
kivána tőlök, mely küldetésök valóságát bizonyítaná, s midőn 
erre azon választ nyerte, hogy küldetésök előleg csak szó- 
beli, utóbb azonban az iratok sem fognak hiányozni, mihelyt 
Görgey a 48 órai fegyverszünetben megegyez : Görgey, saját 
állítása szerint, azt kezdé gyanítani, hogy az oroszok e lépése 
nem egyéb cselnél, mely által menetét akarják késleltetni, 
hogy őt a Tiszánál megelőzhessék. Ez őt csak arra ösztönzé, 
hogy menetét még inkább siettesse. Kétséget mindazáltal nem 
szenved, hogy Görgey némileg maga is osztozott ama remé- 
nyekben tisztjeivel, hogy ilyféle alkudozásnak mégis lehetne 
talán valamely jó eredménye. 

E hiedelemben szólitá fel ő az orosz szónokokat, tennék 
irásba a feltételeket, melyek alatt az orosz vezér a magyar 
sereg fegyverletételét kivánja. Az irat elkészült s igy hangzott: 

,A Magyarországgal való béke feltételei, melyeket Pas- 
kevics herczeg tábornagy az orosz sereg előhadának ezredese 
által ajánlott. 

n1. A tábornok, törzs- és főtiszt uraknak szabadság ada- 
tik, fegyvereik megtartásával szétoszlani; s ha ezek az orosz 
seregben való szolgálatot választják, ott ugyanazon rangot 
nyerendik, melyet a magyar seregben birtak. 

n2. Ha a magyar tisztek szolgálni nem akarnak, teljesen 
szabadok maradnak. 

n3. A magyar sereg legénysége fegyverét letenni s ki- 
adni köteles; e feltétel teljesítése után vagy az osztrák szol- 
gálatába állhat, vagy tűzhelyeihez mehet. 

n Ezen iratot igaznak nyilvánítom, Chruleff orosz elő- 
hadi ezredes úr nevében. Rüdiger, hadnagy." 

Görgey, mint állítja, a Kotlaroffal folytatott beszélgetés- 


öt 


ből teljesen meggyőződött, hogy az oroszok e lépése nem 

egyéb cselnél; mivel azonban a felett még sem kételkedett, 
hogy a küldöttség hozzá Paskevics meghagyásából intéztetett, 
a szónokokat következő válaszszal bocsátá cel : 

n Fő hadi szállás Rimaszombat jul. 21-kén 1849-ben, két 
órakor reggel. 

nAzon ajánlatra, melyet nekem Kotlaroff kapitány, és 
Rüdiger hadnagy urak, Chruleff ezredes úr nevében, a csá- 
szári orosz s az én parancsom alatt álló belföldi hadak közti 
békét illetőleg átnyujtottak, előleg a következőkben van sze- 
rencsém válaszolni. 

n1. Mielőtt határozott választ adhatnék, egy vagy két 
napra van szükségem, hogy az ajánlott béke-feltételek felett 
tábornokaimmal s hadparancsnokaimmal tanácskozhassam. 

n2. A mi az előleges fegyver-nyugvás megkötését illeti : 
miután az én hadaim az ilyféle katonai szerződésekkel isme- 
retlenek, s ennél fogva én az ellenségeskedés felfüggesztésé- 
nek felelősségét hadvezéri becsületem koczkáztatása nélkül 
el nem vállalhatom: kénytelen vagyok a fegyvernyugvást, ha- 
tározott válaszom megérkeztéig köszönettel mellőzni, s csak 
azt várom meg, hogy az én szónokaim is ép oly emberségesen 
s hadi szokás szerint fogadtassanak s eresztessenek vissza, a 
mint az orosz császári szónokokkal a mi részünkről történik. 
A két orosz szónok úr visszatérte után tehát az orosz táborba 
az ellenségeskedés a maga folyamában marad. 

n3. Határozott válaszomat a vett békeajánlatra, hacsak 
lehet 24, legkésőbb 48 óra alatt két tiszt által küldendem meg 
Chruleff ezredes urnak. ; ; 

n4. Nézeteimet egész Magyarország lehető megbékélte- 
tésének módja iránt Kotlaroff kapitány urral négy szem közt 
közöltem. Görgey Arthur, magyar tábornok." 

Ezen okmánynak a kormányhoz átküldött másolatán 
még a következő jegyzet vala olvasható, Görgey saját kezétől : 

nA kormánynak felvilágosító irányzóul szolgáljon, hogy 
a negyedik pontban említett közlés abból állott, hogy Ma- 
gyarország a maga szorongatott helyzetében hajlandóbb, lenne 

egy orosz, mint egy osztrák fejedelmet elfogadni, s hogy Pas- 
" .kevics ez iránt a magyar kormánynyal alkudozásba léphetne." 

" Az orosz tisztek távozta után Görgey a következő kör- 
levelet intézé a maga hadparancsnokaihoz : 

nA főparancsnokságtól Nagy-Sándor, gr. Leiningen és 
Pöltenberg tábornokokhoz. 

nAz ide mellékelt feltételek azon meghagyással adatnak 
tábornok úr tudtára, hogy azok iránt velem mind a saját 
mind tiszti kara véleményét hivatalosan közölje. 

, Én kényszerítve érzem magamat, hogy a Paskevics 
tábornagyhoz küldendő választ ne egyedül a saját magam vé- 
leménye, hanem a sereg többségének nyilatkozata szerint ír- 
jam meg; mert én azon napon, midőn a kormány által leté- 
tettem 8 a sereg tisztikara által önként fő parancsnokká 
választattam, politikai tekintetben is megszűntem lenni a se- 
reg korlátlan parancsnoka, hanem csak a többség képviselője 
maradtam. 

n Rimaszombat, 1849. jul. 21-énreggeli3 órakor. Görgey." 

- A tisztikar válasza értelmében pedig aztán a következő 
levelet intézé Paskevicshez : 

n Főhadiszállás, Sajó-Sz.-Péter 1849-ki jul. 22. 

nAz általam vezérlett sereg tábornokainak, törzs- és 
főtisztjeinek válasza a bennünket Váczról követő előhad pa- 
rancsnokának Chruleff ezredesnek, Kotlaroff kapitány és Rü- 
diger hadnagy által tett ajánlatára a következő : 

nA hadsereg azon alkotmányra van megesketve, melyet 
V. Ferdinánd magyar király 1848 tavaszán szentesített; s a 
hadsereg, a maga esküje szerint, ezen alkotmány fentartásáért 
eddigelé híven harczolt. 

JA hadsereg a maga esküjéhez a jövőben is hű mara- 
dand s fegyvereit csak akkor teszi nyugalomba, ha amaz al- 
kotmány újra biztosíttatik s minden ellenséges erő kiszorítva 
lesz Magyarország határaiból. 

nA tábornokok s tiszti kar nevében: Görgey Arthur, 
tábornok." I 

Horváth M. A függetlenségi harcz tört. II. 22 

E válasz tanúskodik, hogy bár Görgey főhadi szállásá- 
nak tisztjei már széltében kezdték volt beszélni, hogy a ma- 
gyar koronát az orosz czárnak Konstantin nagyherczeg, vagy 
Leuchtenberg herczeg számára kellene felajánlani, — a had- 
testeknél eddigelé még nem romlott meg annyira a tiszti kar 
erkölcsisége, hogy személyes érdekeiknek a hazájokét felál- 
dozni hajlandók voltak folna. 

OChruleff ezredesnek, miután czélját a csellel teljesen el- 
érte, gyönge előhada, Sass tábornok megérkeztéig a mieink 
által nem támadtatott meg, semmi oka nem volt ama leve- 
let elküldeni Paskevicshez; de közlé azt mégis Rüdiger tá- 
bornokkal, miként ennek utóbb Görgeyhez érkezett levele 
tanúsítja. 

Görgey az orosz tisztek elbocsátása után még inkább 
sietteté utját, s oly erős menetekben haladt Miskolcz felé, 
hogy 22-kén már ezen városnál s Diós-Győrnél állott hadai- 
val, előörseit pedig egészen Harsányig küldötte ki. Ezen erő- 
szakolt menetek azonban, melyek alatt serege minden pihenő 
nap nélkül 25 mérföldön oly sietve gyalogolt keresztül, hogy 
főzni is alig volt ideje, nem kevéssé megfárasztá, hangu- 
latában pedig megrontá a legénységet. Sokan a gyalogó- 
lást tovább nem győzve, eltikkadtan dőltek kia sorokból; 
ugy hogy a sereg, bár a harczokban szenvedett vereség 
ezerre sem ment, a fáradalmak következtében 3—4 ezerrel 
csökkent meg. 

Görgeynek Miskolczról két út nyilt a Tiszán átkelnie 8 
a mögött levonúlva, többi hadainkkal egyesűlnie: Tokaj, és 
Tisza-Füred felé. E két átjárás Knezics tábornok védelmére 
volt bízva, ki e vonalon a Tisza mögött egy gyönge hadosz- 
tálylyal volt felállítva, melyet a két híd védelmére osztott fel. 
A tokaji híd felé épen semmi akadály sem állott utjában, s 
Görgey, ha akar, ott már 24-kén minden nagyobb erőfeszítés 
nélkül, kényelmesen átkelhet vala a Tiszán, hogy a mögött 
levonúlva egyesüljön többi hadainkkal. Ez esetben csak azon - 
egy kérdés támadhatott: vajjon mig ő a Tisza mögött lefelé 

vonúl, nem fognak-e az oroszok átkelni Tisza-Fürednél hogy 
további levonúlásának utját állják? Ilyféle veszélynek azon- 
ban az által lehetett volna elejét venni, ha mindjárt Mis- 
kolczra érkeztekor oda utasítja Knezicset, hogy hadosztályá- 
nak Tokajnál lévő dandárát is rögtön Tisza-Füredre indítsa 
s ott egész erejével álljon ellen a netalán áttörni akaró 
muszkáknak. 

Sokkal gyorsabban, de való, nem akadály nélkül, tör- 
ténhetett volna meg azonban a levonúlás Tisza-Füred felé: 
itt, hogy Poroszlónál a hidra jusson, elébb ütköznie kell vala 
Cseodajeff tábornokkal, ki Gyöngyös tájáról a maga hadtesté- 
nek nagyobb részével már 20-kán visszatért vala Mezőkövesdre 
s előhadait Ábránynál állította fel. Az átkelés tehát Tisza- 
Fürednél csak azon esetben történhetett volna meg, ha Görgey 
e muszka sereget előbb megveri s a Tarna felé nyomja visz- 
sza, — mi azonban lehetetlen egyátaljában nem volt, miután 
ezen orosz hadtestnek Mezőkövesd vidékén táborozó részei 
számra nézve nem haladták meg Görgey hadseregét. Ha a 
szerencse kedvez, s a muszkákat megveri: azontúl semmi 
sem akadályozhatá többé Görgey egyesülését Szeged és Arad 
táján a Perczel és Vetter" vezénylete alatt álló többi hadsere- 
geinkkel. Ha azonban Cseodajeff hadtestét le nem győzheti, 
azon esetben csak a tokaji átkelés marad vala még nyitva 
számára, hogy az annyira sürgetett öszpontosítást eszkö- 
zölhesse. j j 

Már, hogy melyik utat kellett légyen választania Gör- 
geynek, azt megitélni csak ő lehetett képes; és akár Tókaj 
felé indul, akár Mező-Kövesd táján ütközetet próbál meg, 
gáncs őt semmi esetre sem érheti. Egy azonban bizonyos, az 
hogy, ha a kormánynak engedelmeskedni, s többi hadsere- 
geinkkel egyesűlni akar, — mi szorult körülményeink közt 
egyedül volt volna még képes némi fordulatot hozni ügyeinkbe, 
— neki mindjárt 23-kán múlhatatlanul meg kell indulnia Mis- 
kolczról, légyen az Tokaj, vagy Tisza-Füred felé. Lehetetlen 
volt ugyanis be nem látnia, hogy minden nap, melyet Miskolcz 

táján vesztegelve-: tölt el, nehezebbé-sőt lehetetlenebbé teszi a 
többi hadakkal való egyesülést az alsó Tiszánál. Öntapaszta- 
latából tudta, hogy Vácznál két orosz hadtest állott vele szem- 
ben. Tudta azt is, hogy e hadtestek egyike Balassa-Gyarmatig 
nyomában járt s őt üldözte; onnan azonban Vácz vagy Hatvan 
felé kellett visszafordulnia, — mert az üldözés azontúl felette 
gyönge volt. Tudta aztis, hogy Mezőkövesdnél még nincs 
öszpontosítva a muszka had; mert, mint emlékiratában maga 
vallja, csak azért engedték őt a muszkák ellentállás nélkül 
Miskolczra vonúlnia, mivel Paskevics még nem érkezett meg 
hadai zömével Vácz tájáról. Mind ebből pedig önként folyt 
azon következtetés, hogy mennél több időt tölt Miskolcz táján, 
annál nagyobb tömegekben gyül össze a Váczról visszaindí- 
tott muszka sereg vele szemben Mezőkövesd táján. Bizonyos- 
nak tudhatá azt is, hogy ha már a Tokajnál való átkelésre 
határozta magát, mennél továbbra halasztja ott az átkelést, 
annál kétségesebbé válik a levonúlhatás a Tisza mögött ; mert 
kételkednie egy perczig sem lehetett hogy, mihelyt a musz- 
kák észreveszik miképen ő Tokajnál átkelve vonúl lefelé, 
mindent el fognak követni, hogy a tisza-füredi átkelést kierő- 
szakolják, neki pedig utját állják a Tiszán túl. Mert arról 
könnyen szerezhet vala magának tudomást, hogy Knezics 
gyönge hadosztálya hosszú időre nem lehet képes az egész 
orosz sereget feltartóztatni Tisza-Fürednél, 

Így állván tehát a körülmények, Görgeynek, mihelyt 
Miskolczra érkezett, ha mégis általában szándéka volt alvi- 
déki hadainkkal egyesüűlnie, csak egy teendője maradt: Mis- 
kolezról azonnal tovább indulnia, s akár a Cseodajeff hadán 
Mezőkövesdnél áttörve, Tisza-Fürednél kisérteni meg az át- 
kelést; akár az akadálytalan tokaji uton sietni le az alföldre. 

Szakemberek állítása szerint, mindenesetre hiba, de csak 
egyszerű nézethiba volt Görgey részéről, meg nem kisérteni 
az áttörést Cseodajeff hadtestén, Tisza-Füred felé. Mert, ha 
itt sükert aratván, a Tisza mögött Szólnokig vonúl le, s ott a 
folyam jobb partjára kelve Perczel seregével egybehangzólag 


Első fejezet. Hadi munkálatok a Tisza jobb partján. 341 


működik, már Kecskemét vagy Félegyháza táján tönkre te- 
heti a Szeged felé nyomuló Haynau seregét. 

De Görgeyben, mihelyt meggyőződék, hogy Miskolczon, 
legalább egy ideig, veszély nem fenyegeti, s atokaji út később 
is nyitva álland neki a Tiszán való átkelésre, ismét felébredt 
a makacsság szelleme. Ő egyátaljában nem akart, a kormány 
rendelete szerint, egyesülni alvidéki hadainkkal, s eltökélte 
magát, mind addig Miskolcz és a Sajó s Hernád vidékein ma- 
radnia, míg csak túlnyomó erő által nem kényszeríttetik annak 
elhagyására s a Tisza mögé vonúlásra. Csakhogy akormánynyal 
daczolhasson, jó hiszemmel-e, vagy puszta önmentségül? — 
bizonytalan, makacsságában még arra is rábeszélé önmagát, 
hogy itt a felső Tiszánál maradva, nagyobb hasznára lesz a 
közügynek, mint ha levonúlva, s a többi hadakkal egyesűlve 
alkalmát nyujtana arra, hogy ott legalább is 70—80 ezernyi 
tekintélyes hadsereg öszpontosítva működjék a szövetségesek 
akár egyik, akár másik serege ellen. Úgy okoskodik, hogy 
míg ő Paskevicset a felső Tiszánál foglalkodtatja, többi ha- 
dainknak elég idejök leend Haynau osztrák seregét megver- 
niök. De arra nem gondol, hogy, ha ő azonnal levonúl, míg 
a lassan mozgó muszka sereg az alföldre leérkezik, ő a többi 
hadakkal egyesűlve, egy elhatározó ütközetben tönkre teheti 
az osztrák sereget, s még mindig lesz ideje azután fordúlni 
az oroszok ellen. 

Görgey, jó vagy rosz szándékkal, — mindegy, az emlí- 
tett módon okoskodva, .egyenesen a muszkák tervének elő- 
nyére cselekedett. Cseodajeff ugyanis 23-kán virradóra oly 
rendeletet vőn Paskevicstől, hogy Görgeyt Miskolcz vagy, ha 
onnan Tokaj felé vonúlna, ennek táján mindaddig visszatar- 
tóztatni ügyekezzék, míg ő maga hadának zömével Tisza- 
Füredre érkezik, hogy onnan Görgeyt hátba foghassa, s az 
altiszai magyar seregekkel való egyesülésben meggátolhassa. 

Cseodajeff e rendelet következtében az Ábrányban lé- 
tező előhadával, mely 9 zászlóaljból s 24 lovas századból álla, 
23-kán egy erőszakolt szemlét intéztetett a magyar hadsereg 

ellen. Esetlegesen, e napon Görgey is szemlét parancsolt ki- 
sérleni Pöltenbergnek Mezőkövesd felé. A két szemlélő had 
Harsány vidékén, dél tájban találkozott egymással. De az 
oroszok, bár többszörte számosabbak voltak, mivel azt hitték, 
hogy Görgey egész serege közel létezik, nem mertek komo- 
lyabb harczba bocsátkozni, s az országuttól jobbra s balra 
fekvő erdőket szállották meg; s miután a kozákok egy kisér- 
lete a mieinket megkerülni, visszaveretett, egészen három 
óráig sükeretlen lövöldözéssel tölték az időt. Pöltenbergnek 
sem volt kedve az ellenséget fedett erdei állásában megtá- 
madni, s megelégedett avval, hogy annak tüzelését viszonozva, 
előnyomulását az erdőből meggátolta. Három órakor az oro- 
szok visszavonúltak s a csatának vége szakadt. A holtak és 
sebesültek száma egyik félen sem ment tízre. 

Görgey e napon Alsó-Zsolczán a Sajó mögött tartá fő- 
hadi szállását. Pöltenberg jelentésével az erőszakolt szemle 
lefolyásáról körülbelül egy időben jelentének be nála egy 
delnőt, ki az előörsök által feltartóztatva, Görgeyhez vezetteté 
magát, állítván, kogy levelet hoz számára. A levél Rüdiger 
tábornoktól jul. 19-kén, Balassa-Gyarmaton íratott, kétségki- 
vül azon szándékból hogy, mivel ő onnan Gyöngyös felé vette 
utját, a magyar sereg üldözésére hátrahagyott Chruleff ezre- 
des gyönge csapatának, míg Sass is oda érkeznék, némi biz- 
tosságot szerezzen. 

n Uram, az én parancsaim alá helyezett hadak szemben 
voltak azokkal, melyeket ön vezényel; a fegyverszerencse ré- 
szemre dőlt el. Mi alatt önt követém, menetemben mindenütt 
azt hallám, hogy ön teljes méltányossággal s igazsággal elis- 
meri az én hadtestem vitézségét. Önnek ezen eljárása irá- 
nyomban kötelességemmé teszi, hogy én is bizonyítványát 
adjam a becsülésnek, melyet bennem az ön, mint vitéz katona 
jelleme ébreszt; s azért határoztam el magamat, hogy e köz- 
lést önhöz intézzem. Ön tehetségei legyőzték a súlyos nehéz- 
ségeket, melyek közt hadteste létezett; de nem rejtheti el ön 
maga előtt, hogy azt ismét újabb veszély fenyegeti. Én tehát 

önnek, uram, egész bizodalommal az alkudozás utját ajánlom. 
Adja ön tudtomra a feltételeket, melyek alatt ön lehetséges- 
nek itéli megszűntetni a harczot, mely ezentúl önre nézve 
aránytalan; és én sietni fogok kieszközleni e tekintetben ő 
Magasságának, az orosz sereg fővezérének, rendeleteit. Szük- 
ségtelen hozzátennem, hogy ezen tőle veendő szabályok telje- 
sen meg fognak felelni az igazságérzetnek, melytől főnököm 
át van hatva, s egyszersmind olyanok lesznek, hogy általok az 
ön s vitéz katonái becsülete a legkisebb csorbát sem fogja 
szenvedni. Fogadja ön, uram, megkülönböztetett becsülésem 
biztositását. Gróf Rüdiger, főparancsnoka az orosz seregek 
egy hadtestének." 

nA mennyire emlékezem —. mondja emlékirataiban 
Görgey — válaszom Rüdiger grófhoz lényegében a követ- 
kező volt: 

n— Hogy én egyátaljában nem volnék idegen, becsü- 

. letes feltételek alatt békére nyujtanom kezemet, ha egyedül 
hadaim megmentése és saját személyem forogna kérdésben. 

,— Hogy azonban itt Magyarország megmentése forog 
fenn, melynek politikai lételét az osztrák császár és legköze- 
lebbi környezete megsemmisíteni szándékoznak; mire a leg- 
újabb időben, fájdalom, ő felsége az orosz császár is, — ar- 
ról mit Magyarország nagyobb és jobb része akart s folyton 
akar, valószinűleg hibásan értesítve, — erős segédkezet 
nyujtott. 

n"— Hogy ennél fogva nekünk mind addig harczolnunk 
kell, míg békés polgártársaink a megigáztatás veszélyétől 
megszabadíttatnak, vagy mi az egyenetlen harczban el- 
veszünk. 

n— Hogy én mint katona s az országtól reám bizott ha- 
dak vezére csak ezen választ adhatom. 

,.— Hogy én hiszem, miképen ez iránt a magyar sere- 
gek minden vezére velem egyenlőleg gondolkodik; minél 
fogva néhéz lenne Magyarországot az egyes hadvezérekkel 
megkisértendő egyezkedések által megbékéltetni. 

n— Hogy azonban kötelességemnek tartandanám, meg- 
nyitni s egyengetni az utat a magyar ideiglenes kormány s 


. az orosz tábornagy, Paskevics herczeg közt kezdendő titkos 


alkudozásokra, mihelyt a herczeg hajlandó lenne velem tu- 
datni, hogy mily feltételek alatt köthetne Magyarország békét 
ő felségével az orosz császárral; és hogy ezen esetben Orosz- 
országra nézve előleg is kivánatosabb eredményt hiszek kilá- 
tásba tehetni, mint a minőt Magyarországnak legteljesebben 
sikerűlt megigázása is nyujthatna." 

E levelet Görgey, imint állítja, Leiningen tábornokkal, 
Bayer táborkari főnökkel, s a főhadi szálláson esetleg jelen- 
lévő más főtisztekkel (de, a kivel mindenek előtt kell vala, 
Bónis kormánybiztossal nem) közölvén, lepecsételve, ugyan- 
azon nő által, ki Rüdiger levelét hozta, küldötte el ehhez. A 
levélvivő azonban Nagy-Sándor hadtestének Szikszónál lévő 
táborán utazván keresztül, ennek is tudomására jutott a leve- 
lezés. Nagy-Sándorban, ki egyike volt ha nem is legszerencsé- 
sebb, de bizonyára leghazafiasb érzelmű tábornokainknak, jól 
ismervén Görgey elébbi fondorlatait, nem kevesbbé mint a fő- 
hadi szállás és táborvezérkar tisztjeinek a kormány iránt el- 
lenséges hangulatát, s mind ama különféle beszédeket, melyek 
szerint Görgeynek már nem volna más teendője, mint, a kor- 
mányt mellőzve, a muszkákkal saját kezére alkuba ereszkedni, 


. Görgey e levelezése az orosz tábornokkal méltán gyanút 


ébresztett : a levelet tehát — Görgey állítása szerint, titkosan 
feltörte, s annak tartalmát, bár az gyanúját nem igazolá, a 
kormánynyal is közölte. Görgeynek tudomására jutott levelé- 
nek e feltörése, s a miatt Nagy-Sándor iránt még csak engesz- 
telhetlenebb gyűlölettel viseltetett. Az orosz tábornokkal vál- 
tott levelekről egyébiránt Görgey ezen esemény után maga 
is tudósította a kormányzót. 

Ugyanezen napon, — 24-kén — midőn Görgey Rüdiger 
levelére válaszolt, érkezett vissza azon két tiszt is, kiket Gör- 
gey Chruleff követsége után egy, mint említők, Paskevicshez 
intézett levéllel küldött volt Chruleffhez. E tisztek nemcsak 

azt hozták hírül, hogy Chruleffel már Sass tábornok is egye- 
sűlt, hanem egyszersmind e két orosz főtiszttől egy-egy pár 
pisztolyt is hoztak ajándékul Görgeynek ; mit ez aztán hasonló 
ajándékkal viszonozott. 

Ezen ajándékcsere Görgey s az orosz. főtisztek közt, 
szintúgy mint ama levélfeltörés Nagy-Sándor részéről, magok- 
ban véve oly csekély események, hogy említésre is alig lát- 
szanak méltóknak. És mégis mind a kettőnek felette fontosak 
lettek következései. Ama levélfeltörés szolgáland némileg 
kulcsául Nagy-Sándor debreczeni csatája szerencsétlen kime- 
netelének. Az ajándokváltások pedig megerősítették a tiszti- 
kart azon, a nagy közönség, sőt magok a képviselők és kor- 
mánytagok közt is mind szélesebben terjedező véleményben, 
hogy a szövetséges hatalmak és hadseregeik közt csakugyan 
komoly meghasonlás tört ki; s az oroszok ennél fogva nem is 
vonakodnának külön valamely békeszerződésre lépni a ma- 
gyarokkal, kik iránt annyi rokonszenvet tanúsítanak. A vízbe 
fuldoklónak szalmaszálhoz is kapkodása módjára, a nemzet 
iszonyú veszélye által feltüzelt s megzavarodott képzeletek 
könnyen beringattatni engedték magokat ama tévedésbe, 
hogy mindazon lenézésben s megvetésben, melyet az oroszok 
az osztrák tisztek irányában —, s mind azon rokonszenvben 
s becsülésben, melyet a magyarok iránt tanúsítának, nem 
egyes orosz tisztek gyűlöletét s rokonszenvét, hanem Orosz- 
ország indulatát s viszonyait lássák egy részről Austria, más- 
ról Magyarország iránt. E téves felfogásnak pedig, melynek 
annyian oly örömest engedték át magokat, mint alább elbe- 
szélendjük, nagy fontosságú következményei lettek ügyeink 
vég kifejlődésére. 

Cseodajeffnek, mint említők, az volt meghagyva Paske- 
vicstól, hogy Görgeyt mind addig Miskolcz és Tokaj táján 
tartóztassa, míg ő maga Tisza-Füredet elfoglalván, a magyar 
seregnek hátába nem kerül: Cseodajeff e végett 24-dikén 
egész 30 ezernyi hadtestével támadást intézett Pöltenberg 
állása ellen Görömböly vidékén. Leiningen és Nagy-Sándor 

hadtestei ekkor már a Sajó bal partján, emez Szikszónál, 
amaz Zsolnánál lévén, s énnél fogva Pöltenberg segedelmére 
nem lehetvén, ez egymaga kényteleníttetett felfogni nyolcz 
ezerre olvadt hadtestével az orosz had támadását. Pöltenberg- 
nek ennél fogva, ki röviddel a megtámadtatás előtt különben 
is parancsot vett vala a visszavonúlásra, gondolnia sem lehe- 
tett a komolyabb ellentállásra, s mind újabb állást foglalva, 
jó rendben hátrált Miskolczig 8 onnan a Sajó mögé Felső- 
Zsolczára. Az oroszok, kiknek, mint mondók, csak az volt 
czéljok, hogy hadainkat e vidéken nébány napig elfoglalják, 
épen e miatt túlnyomó erejök daczára is csak gyöngén nyo- 
múltak hadaink után, miért ezek nem is szenvedtek jelenté- 
kenyebb veszteséget. új 

Görgey e nap estvéjén, már nemcsak Cseodajeff ezen 
erélytelen támadásából, hanem egyéb tudósitásokból is telje- 
sen értesülve lett az oroszok czéljáról ; miképen t. i. az előtte 
lévő orosz hadtest tulajdonkép csak tűntetéseket intéz támadá- 
saival, s a valódi czéljok az, hogy Tisza-Fürednél áttörve a Tisza 
bal partjára nyomúljanak. Teljes hitelességű jelentéseket vett 
ugyanis, hogy a Gyöngyös-mezőkövesdi országutról két orosz 
hadtest indult meg Tisza-Füred felé. 

. De Görgey még e tudósításokat sem tartá elegendőknek 
arra, hogy ha más okból nem, legalább saját hadseregének 
biztossága végett mennél elébb keljen át a Tiszán s ne tétes- 
sék ki azon veszélynek, hogy az oroszok Tisza-Fürednél át- 
törve, őt hátba fogják. Állítása szerint, ő abban bízott, hogy 
Knezics, kit a Tisza mögött Tokaj és Tisza-Füred védelmére 
egy hadosztálylyal értesült felállítva lenni, az oroszokat, ha 
megkisértenék is Tisza-Fürednél az átkelést, minden bizony- 
nyal vissza fogja verni. Még azt sem látá szükségesnek, mit 


mindjárt Miskolczra érkezte után múlhatatlanul kell vala ten- 


nie, hogy magától Knezicstől hitelesen értesíttessék, mennyi 
tulajdonkép azon erő, mely Tisza-Füred biztosságára van 
rendelve? Ezt megtudnia, csak egy futár, egy levél küldésébe 
került volna. Ő azonban, talán azért, mivel Knezicscsel, kit 

jun. 20-kán a peredi ütközet alkalmával, hadteste parancs- 
nokságától megfosztott, feszűlt viszonyban állott, még ezt is 
elmulasztá. Pedig egy ily hozzá intézett kérdés tudomására 
hozza vala, hogy Fürednél, Korponay ezredes alatt, összesen 
csak 2500 újoncz áll, kiknek nagy része még csak kaszával 
van felfegyverezve. 

De, történt légyen a mulasztás gondatlanságból, vagy 
rosz szándékból, annyi bizonyos, hogy Görgey még 26-kán is, 
midőn az oroszoknak a megelőző napon intézett újabb táma- 
dása következtében, seregével a Sajó mellől a Hernád mögé 
vonúlt vissza, teljesen el volt tökélve, e helyzetében mindad- 
dig megállani, míg az oroszok által kényszeríttetni nem fog 
Tokajnál a Tisza bal partjára kelni. Ama gondolat, hogy neki 
a Felső-Tiszánál kell maradnia, nehogy az oroszok is a Ma- 
rosig nyomúljanak, és hogy Tisza-Füred Knezics által teljesen 
biztosítva van, szinte rögeszmévé vált benne, — kétségkivül 
csak azon okból, mivel az alsó Tiszához mennie, ott a többi 
hadakkal egyesüűlnie s más fővezérlete alá lépnie, elviselhetet- 
len gondolat volt előtte. E rögeszmét látjuk azon levelében is, 
melyet a Hernád mögötti állásából írt vala Klapkának, mint 
állítja, azon czélból, hogy őtis támadó munkálatokra buzdítsa 
az osztrák sereg háta mögött. E levélből azonban még többet 
is értünk, azt t.i. hogy ő elhitetni akarja vele, miképen e 
Hernád melletti állásában már összeköttetésbe lépett többi 
hadseregeinkkel. Tudtára adván, hogy Vácznál az ellenség 
túlnyomó ereje miatt keresztül nem törhetett, s Losonczon és 
Putnokon keresztül Miskolczra vonúlt, ,hogy az ország többi 
hadtesteivel, oly gyorsan, mint csak lehet, tényleg egyesűl- 
hessen", — így folytatja iratát: . Ezen egyesűlés hadaink 
által, daczára abennünket Vácztól fogva üldöző orosz hadtest- 
nek, szerencsésen végrehajtatott. Knezics tábornok, ki a Tisza- 
Füred-tokaji vohalon áll, kész bennünket fölvenni; s ha a 
Harsánynál álló ellenség Hernád mögötti állásunkat megtá- 
madni merné, ő, Knezics, minden rendelkezésére álló erejé- 
vel a Rutka és Lök közti harczvonalba lépend. Az ország 

többi hadseregei a tisza-füredi vonalra támaszkodnak egészen 
Szegedig. Az ellenség terve tehát, hogy bennünket a Tisza 
mögötti menhelyünkön a többi seregektől elvágjon, ezeknek 
mozdulatai által meg van hiusítva. . . . . sz üSt 

És mikor ezt írta, az ellenség már Tisza-Füreden állott 
egy hadtesttel! Ő tehát tényleg el volt vágva az ország többi 
seregeitől! Az oroszok már 25-kén megtámadták Korponayt 
Poroszlónál, ki miután 2500 nagy részben csak kaszákkal 
fegyverzett újonczaival a többszörte számosabb ellenségnek 
ellentállni képtelen volt, még az nap estve a Tisza bal partjára 
vonúlt vissza, s a hidat is fölégette maga után. De az oroszok 
már 26-kán virradat előtt hidat kezdének verni a Tiszán, s 
addig is mig az elkészűlne, számos ágyuik fedezése alatt csol- 
nakokon szállítának át mind több hadat a jobb partra. Kor- 
ponay egy ideig heves tüzeléssel lehetőleg védte magát; de 
csekély erejének ellentállása sem tartós, sem sükeres nem 
lehetett. Mivel a száraz nyári időben az itt különben szélesen 
elterjedő mocsárok is mind ki valának szikkadva: az ellenség 
nem csak a töltésen, hanem attól jobbra s balra is minden- 
felé képes lőn előnyomulni. Korponay, nehogy egészen körül- 
fogassék, Ujvárosra s onnan Debreczenbe kényszerűlt marok- 
nyi hadával visszavonúlni. A híd már délben készen állott a 
Tiszán, s az orosz sereg estwe, nem több mint 62 emberének 
vesztével, Tisza-Füreden táborozott. Paskevics, mihelyt ezen 
eseményről értesült, nemcsak az egész 2-dik és 3-dik, hanem 
az eddig Görgeyvel harczolt 4-dik hadtestet is Tisza-Füredre 
indította. E hadtest helyett a bányavárosokból már elébb elő- 
szólított Grabbe, s a Galicziából szinte néhány nappal előbb 
berendelt Sacken tábornokok hadosztályai léptek szemközt 
Görgeyvel a Hernád vonalán. 

Görgeynek még 27-kén reggel sem volt tudomása arról, 
hogy Tisza-Füred már a muszkák kezében van, sőt ezek e 
napon Debreczen felé nyomúlnak, hogy őt, ha majd tévedéseit 
átlátva, Tokaj vidékét valahára elhagyja, Debreczen körül 
elfoghassák. E megfoghatatlan gondatlansága, magának Tisza- 

Füred képzelt biztos védelméről, s a muszka seregek mozgal- 
rmairól tényleges tudomást szerezni, utóbb, midőn mind ezen 
tények világosságra derűltek, a szándékos árulás gyanúját 
ébresztette fel számos oly hazafiban is, ki elébb tőle várva a 
haza megmentését, hozzá buzgón ragaszkodék. 


Ő 27-kén Kossuthtól, kivel mióta Miskolezra érkezett, 


megint némi, bár felette hideg összeköttetésbe lépett, levelet 
vévén, melyben felszólíttatott, hogy menne elejébe Kardszagig 
vagy Debreczenig, hogy ott vele azemélyesen találkozhassék, 
még az napon utra kelt Nyiregyházára. És csak itt estenden 
megérkezve értesült valahára Korponay jelentéséből a Tisza- 
Füred körül történtekről. Most már egész nagyságában átlátá 
valahára mind a maga seregének veszélyes helyzetét, mind 
azon föltevésének alaptalanságát, hogy ő a maga 25 ezernyi 
seregével hosszabb időn is képes leend Miskolcz táján lekötni 
a száz ezret meghaladó muszka hadakat. Lemondván tehát a 
Kossuthtal való találkozásról, más nap, 28-kán, sietve vissza- 
ment seregéhez. 

A sereg, vagy is inkább csak Leiningen hadteste, Gör- 
gey távolléte alatt egy szép győzedelmet vívott ki az oroszo- 
kon. Grabbe tábornok, ki Cseodajeff helyét foglalta el a ma- 
gyar sereg nyugtalanításában, 28-kán korán reggel 10 zász- 
lóaljjal, 22 lovas századdal s 32 löveggel támadást intézett 
Geszthely ellen, hol Leiningen táborozott a maga hadtestével. 
Az ellenség közeledésére Leiningen ezt oly fedezett helyzet- 
ben állitá harezrendbe, hogy az ellenségtől épen nem láttatha- 
ték; s bár ez már távolról, az ágyuk horderejénél messzebb, 
megkezdé az ágyuzást: ő mindaddig csöndesen maradt rejte- 
kében, míg az ellenség az ő lövegeinek hordkörébe előre nem 
nyómúlt; ekkor azonban valamennyi ágyui egyszerre meg- 
dördültek s oly heves tüzet szórának az oroszokra, hogy ezek 
meglepetésökben nagyon megzavarodva, futásnak eredtek. 
Grabbe, a mieinktől űzetve, a Sajóig meg sem állott seregével 
s onnan is nem Miskolczra, hanem azt megkerülvén, Putnok 
felé hátrált, attól tartván, nehogy Miskolez lakossága, mely a 

geszthelyi győzedelem hirére felzendűlt, hadainak utját állja. 
Az oroszok magok holtak és sebesekben 103 főre teszik vesz- 
teségöket e csatában. A mieinknek, fedett helyzetökben egy 
halottja sem, sebesültje is csak egy volt. 

E győzedelem nem igen sokat változtatott ugyan hadsere- 
günk általános helyzetének veszélyességén; mindazáltal annak 
legközelebbi mozdulataira nézve két igen jelentékeny előnyt 
eredményezett. Ezek egyike az volt, hogy a sereg nyugton 
kelhessen át a Tiszán; mert Görgey, mióta az oroszokat Ti- 
sza-Füreden tudta lenni, tovább nem maradhatott a Hernád- 
nál, s mihelyt 28-kán táborába visszaérkezett, ezt azonnal 
Tokajba indítá s a Tiszán még azon éjjen átkelvén, s a hidat 
maga után elrontatván, Nyiregyháza felé folytatta menetét. A 
másik előny a hadsereg további menetére vonatkozott. Paske- 
vics ugyanis, ki e napon 2-dik és 3-dik hadtestét pontosította 
össze s 29-kén azonnal Debreczenbe szándékozott indulni, 
hogy annak táján Görgeyt elfoghassa, a geszthelyi csata sze- 
rencsétlen kimeneteléről értesülvén, aggódni kezdett, nehogy 
Görgey egyenként támadja meg és tegye tönkre Grabbe és 
Sacken tábornokok hadosztályait; vagy, mi reá nézve még 
érzékenyebb csapás leend vala, Kassa felé nyomúljon, s őt 
élelemszállítmányaitól s közlekedésétől Galicziával elvágja 
elébbi tervét, mely szerint hadait Debreczenbe indítani szán- 
dékozott, egészen megváltoztatta. Először is, a Poroszló és 
Tisza-Füred közt létező hídat, ezen, még száraz időben is sok 
nehézségekkel járó átkelési vonalról Csegére tette át. Azután 
pedig, jul. 30-kán, a 2-dik hadtestet a Tisza jobb partjára 
vonván vissza Csátra indította, szándéka lévén, mielőtt De- 
breczen felé indulna, Görgeyt kiűzni a Hernád mögötti állá- 
sából. A 2-dik hadtest Csátról Miskolczra folytatá menetét, s 
Cseodajeff is rendeletet vőn ott vele egyesűlni s Görgeyt meg- 
támadni. Tudjuk azonban, hogy ő e napon már Nyiregyházán 
volt seregével, s onnan nem is késett tovább folytatni mene- 
tét. Paskevics csak 30-kán értesült Görgey e mozdulatáról ; 
seregeit nyomban visszaindította ugyan a Tisza bal partjára, 

de azokkal csak augusztus 1-jén kelhetvén utra Debreczen 
felé, ezen előre s hátra intézett menetei által Görgeynek alkal- 
mat nyujtott, ha nem is egészen háboríttatlanul, legalább ösz- 
szes seregének nagyobb veszedelme nélkül meghaladnia De- 
breczent. 

Hadjáratának utóbbi viszontagságait azonban csak alább 
fogjuk elbeszélni; mert most vissza kell fordulnunk az ügye- 
ink középpontjává lett Szegedre, s látnunk, mi történt ott ju- 
lius végéig. Í 

MÁSODIK FEJEZET. 


A kormány s országgyülés működése Szegeden. 


Midőn Kossuth, jul. 12-kén Szegedre bevonúlt, s az őt 
nagy lelkesedéssel fogadott polgárság előtt mondott beszédé- 
ben, mint említők, a titok fátyolát, mely a kormány s Gör- 
gey közt kitört meghasonlást a közönség szemei elől eddig 
elrejté, némileg föllebbentette: mondhatatlan aggály és levert- 
ség fogta el a közönség, kivált a jelenvolt képviselők keblét. 
E viszály még azon, különben is csekély, reménytől is meg- 
fosztá őket, hogy egyesűlendő hadseregeinknek talán még Si- 
kerülhetne, daczára az ellenség roppant számának, megmen- 
teni a hazát. És az aggodalmakat, melyek az ekként köztudo- 
másra jutott viszály miatt támadtak, nem kevéssé nevelte az, 
hogy Görgey hadseregéről, melynek szerencsés működésétől 
láták pedig függni ügyünk sorsát, még julius második tizedé- 
ben is senki, maga a kormány sem tudott semmi bizonyost; 
s e bizonytalanságban különféle, több aggasztó mint reményre 
derítő, kósza hirek szárnyalának, melyek szerint majd az 
mondatott, hogy Görgey serege szétveretett; majd megint, 
hogy győzött ugyan, de a muszkákkal alkura lépett stb. 

A képviselők, kik Pestről egyenesen Szegedre utaztak, 
eleinte csak mintegy százan lévén, alig várhaták többi társaik 
összegyültét, hogy ülést tarthassanak sa kormányt a haza 

állapotairól interpellálhassák. Mert, ha közőlök néhányan, 
kik a kormány egyik vagy másik tagjával meghittebb lábon 
álltak, ezektől nyertek is némi értesűlést: a nagy többség a 
kósza hírek és bizonytalanság hullámai által hányaték.  Min- 
denki gyülést óhajtott tehát, hogy a kormánytól számot 
kérjen. 

A hónap második tizedének végén, midőn számuk már 
meghaladta a másfél százat, mivel Almássy Pál, ki régóta 
egyedül maradt volt az elnökletben, Szegeden szinte nem je- 
lent meg, köz kivánat szerint, végre junius 20-kán a korel- 
nök, Palóczy László, hirdetett ülést. Megjelent a miniszterium 
is, és Szemere elnök-miniszter, be sem várván az interpella- 
tiokat, mindjárt a megnyitás után egy jeles beszédben fejte- 
geté az ország állapotát. 

A nemzetnek, ugymonda egyebek közt, három óhajtása 
van. Első, hogy az ellenség legyőzessék ; — s e tekintetben 
előadá, hol és mi ereje van a nemzetnek fegyverben. A má- 
sodik közóhajtás, hogy a fellázadt népfajok kibékíttessenek ; 
s megemlítvén, mi történt eddig e végre, kijelenté, hogy a 
kormány oly módon kivánja e kérdést elintéztetni, ,hogy 
még a Mindenható is, ki kezében a népek sorsát mérlegezi, 
azt mondhassa a magyarról: e nemzet megérdemli a szabad- 
ságot, mert tudott lenni igazságos más nemzetek iránt, . 
öldököltetése után is elég nagylelkű volt, testvéri kézzel nyuj- 
tani a béke olajágát . . ." Tudtára adá egyébiránt a képviselő 
háznak, hogy a kormány a nemzetiségekről szóló törvény- 
javaslatot, melyet még Debreczenben, mindjárt a miniszte- 
rium megalkotása után benyujtani kivánt, de azt akkor, az 
országgyűlés elnapoltatása miatt nem tehette, mindjárt más- 
nap előterjesztendi. A nemzet harmadik óhajtása, hogy Eu- 
rópa elismerje függetlenségét. Erre nézve elmondá, hogy ez 
még nem történt ugyan meg, s az európai politika jelenlegi 
viszonyai közt egyhamar nem is remélhető; azzal vígasztalá 


mindazáltal a képviselőket, hogy míg a kormányok ezt meg- 

tenni késnek, Európa népei a magyar iránt rokonszenvvel 
viseltetnek. í 

A szép szónoklat azonban koránt sem elégítette ki a 
képviselőket. Ők, aggodalmaikban, most nem ily, átalános- 
ságok körül forgó, szép beszédeket, hanem felvilágosiításokat 
vártak a feldunai hadsereg s Görgey tekintetében, miről Sze- 
mere mit sem mondott; várták, hogy a kormány a külhatal- 
makkal folytatott alkudozásait s ezeknek az orosz interven- 
tióra vonatkozó véleményeit a házzal világosan tudassa. Hun- 
falvi Pál képviselő tehát kivánta, terjesztené elő a kormány 
minden levelezéseit, melyeket a külkormányokkal folytatott. A 
belállapotokra nézve pedig választ kivánt azon kérdésre: ki- 
nek hibája, hogy Buda ostromával a nemzeti ügy győzedel- 
mének kivívására fordítható idő elpazaroltatott ? — mert úgy 
látszik, ezt a kormány Görgeyre, ez pedig a kormányra, kü- 
lönösen a kormányzóra tolja. 

Az interpellatiónak azonban kevés lett az eredménye. Az 
első kérdésre nézve gr. Batthyáni Kázmér hajlandó volt volna 
ugyan némi felvilágosiításokat adni a háznak; de Szemere, 
eleve is tudván, hogy ezek inkább leverők, mint biztatók len- 
nének s megnyugvás helyett csak az aggodalmakat nevelnék, 
közbeszólt s fejtegeté, hogy ez most, midőn az alkudozások 
még egy kormánynyal sincsenek befejezve, meg nem történ- 
hetik; legyen tehát a ház tűrelemmel. Támogatta őt [rínyi 
képviselő is, kinek szava e tekintetben némi súlyt nyert azon 
körülménynél fogva, hogy ő nem rég tért vala meg Párisból, 
hol a kormány küldetésében egy ideig gr. Teleki László ol- 
dala mellett működék s ennél fogva feltehető vala, hogy a 
külviszonyokat eléggé ismeri. A ház végre megnyugodott; s 
átlátván, hogy a jelen viszonyok közt a második kérdés vita- 


. tása is, szenvedélyeket kelthetvén, több kárt mint hasznot 


hajthatna: a Buda ostromával elkövetett hiba nyomozásába 
sem kivánt ereszkedni; s megelégedett a kormány azon igé- 
retével, hogy a napokban már meginduló Közlönyben minden 

fontosabb tárgyra nézve közzé teendi a beérkezendő jelen- 
téseket. ; 

Más nap Szemere nem is késett, igérete szerint előter- 
jeszteni a nemzetiségekről szóló törvényjavaslatot. 

Nem egyszer lehetett hallani mind a Magyarországon lakó 
külön nemzetiségek keblében, mind külföldi hírlapokban azon 
vádat, hogy a kormány e nemzetiségi törvényt ez időben csak 
azért kivánta megalkottatni, mivel, az ellenségtől nyomatva, 


maga előtt látá a kényszerűséget, székhelyének a Bánságba - 


áttételére : csak a szükségtől kényszerítve s csak akkor tudott 
tehát igazságos lenni a más nemzetiségek iránt, midőn ezen, 
jobbára külön népfajoktól lakott országrészbe kellett költöz- 
ködnie. Ezen körülményből pedig ama következtetést vonják 
le, hogy e törvények nem igazságérzetből, hanem a szükség 
kényszerűségéből származtak s így nem is őszinte kifejezései 
a magyar nemzet véleményének s érzelmeinek a külön nem- 
zetiségek iránt. 4 

De ezen állítás tévedésből ered. Nem lehet ugyan ta- 
gadni, hogy a Bánságba költözés körülménye e törvényt most 
szükségesebbnek tünteté fel a kormány előtt, mint bár mikor 
előbb; de megalkotásának oka bizonyára nem ezen kény- 
szerűségben, hanem a kormány s nemzet igazságérzetében 
keresendő; s kételkedni egyátaljában nem lehet, hogy az e 
körülmény közbejötte nélkül is megalkottatott volna. Sőt az 
által, hogy még jelenleg is meg akarta azt alkotni midőn a 
bukás már csaknem elkerülhetetlennek látszék, midőn tehát 
arra is kevés volt már a remény, hogy e törvény a többi 
nemzetiségeknek csak tudomására is jusson bukásunk előtt, — 
csak annak adta bizonyságát, hogy még életének utolsó per- 
czeiben is nyilvános emlékét kivánta hátrahagyni, miképen 
elég igazságérzet volt benne, a néptestvériség s a nemzeti- 
ségek egyenlő jogosításának elvét a lázadásban levő népfa- 
jokra is kiterjeszteni. 

És e tekintetben minden kétséget kizárnak e törvény 
alkotásának előzményei. 

Mihelyt a miniszterium az elmult májusban megalkotta- 


. tott, Szemere belügyminiszter azonnal buzgón foglalkodék e 


törvényjavaslat készítésével, elhatározott akarata lévén, evvel 
nyitni meg az új kormány alatt alkotandó törvények sorát. 
Ezt kivánta az új miniszteriumnak a képviselő ház elébe ter- 
jesztett programmja is, mely a forradalmi, demokratiai s res- 
publicai irányt tűzte ki. Mire azonban a törvényjavaslat elké- 
szült, — mi a külön nemzetbeli egyénekkel tartott értekezle- 
tek szüksége miatt csak pár hét múlva történhetett meg, a 
körülményeknél fogva szükségessé lett az országgyűlés elna- 
polása s Pestre áttétele. Midőn azonban a kormány e miatt 
kénytelen lőn a törvényjavaslat tárgyalását elhalasztani, a mi- 
nisztertanácsban határozat alkottatott, hogy e törvényjavaslat 
a jul. 2-kán Pesten megnyílandó országgyűlésnek minden 
más előtt elejébe terjesztessék, s a nemzetiségeknek már is 
oly sokáig elhalasztott kibékitése valahára komolyan mun- 
kába vétessék. 

A miniszterium e határozatot akkor alkotta, midőn a szer- 
bek, több csatában megveretvén, a fegyvert mindenütt letették, 
vagy Szerviába menekültek, s midőn lázadásuk egyedül a Kni- 
csanin és szerviánjai által tartott titeli fensíkra szoríttatott ; 
az oláhok pedig Erdélyben Bem diadalmas serege előtt, az 
egy Jankut s az abrudbányai havasok lakóit kivéve, magokat 
mindenütt megalázták ; — szóval, midőn fegyvereink az. osz- 
trák hadakon is diadalt nyertek s a remény egyátaljában nem 
volt alaptalan, hogy a nemzetiségek lázadásainak csekély ma- 
radványait fegyverrel is megtörhetjük, és szigorral állíthatjuk 
helyre a belbékét. ; 

De a kormány nem ápolt keblében boszúindulatot; s ha 
fájdalommal emlékezett is a magyarok azon számos ezreire, 
kik a fellázadt népségek dühének áldozataivá estek; de saj- 
nálta magokat ezen áldozatok gyilkosait is, mert bennök osz- 
trák fondorlatok által ármányosan elcsábított, fanatizált, tév- 
utra vezetett szerencsétlen s azért részvétet érdemlő népet 
látott. , Ha az ország kormánya, ugymonda Szemere jul.21-kei 

beszédében, melylyel a törvényjavaslatot indokolá, — a kegyet- 
lenségeket hasonló kegyetlenséggel torolta volna meg, azóta 
talán béke volna, habár a sírnak békéje. De ez nem történt; 
hanem felhasználtattak a szellemi erőnek minden eszközei, 
a testvériség százados kötelékeit ismét összefűzni. Felvilágo- 
sitásokat, magyarázatokat, proclamatiókat ezrenként oszto- 
gattunk szét. A sajtónak minden becsületes hatalmát felhasz- 
náltuk. Támogattuk a képviselőket békéltető törekvéseikben, 
s támogattuk azt is, ki eme törekvéseinek szerencsétlen áldo- 
zata lett épen saját vérei által"). Tudtuk, hogy a havasalföldi 
mozgalmak vezérei a románokra nagy befolyást gyakorolnak, 
— és ezen befolyást igénybe vettük. Tudtuk, hogy a rácz lá- 
zadás, táplálékát Szerviából is veszi, — s nem késtünk felvi- 
lágosítani a szerb fejedelmet és kormányát, közölvén vele 
nézeteinket a Magyarországon levő külön népfajok jogainak 
értelmezéséről, s nézeteink ott teljes méltánylásra találtak. 
Nem szalasztók el a kibékülésnek egy pillanatát, nem tartóz- 
kodtunk elveinket pontokba foglalva előadni. 5 mi lett követ- 
kezménye? Körülbelül az, hogy mig győztünk, addig tetszet- 
tek ; mihelyt azonban a hadjáratban szerencsénk csillaga né- 
mileg borúlni kezdett, feltételeinkre, ajánlatainkra kitérőleg, 
elhalasztólag válaszoltak; szóval a legőszintébb, legbecsüle- 
tesb eljárásunk rendszerint csalfasággal, sőt árulással találko - 
zott. Czélunk egyébiránt ebben sem volt- más, mint az ország 
függetlenségének és polgári szabadságának biztosítását siet- 
tetni egy részről; más részről pedig a kegyetlenségek meggát- 
lása által a szelíd humánitásnak uralkodását helyreállítani, s 
annyira, hogy forradalmunk fő dicsősége, a szelíd és békés 
fejlődés, az embertelen terrorismus vérnyomai által meg ne 
fertőztessék. Ugy voltak e pontok szerkesztve, hogy hasonló 
jogokat egy ország sem ad a maga határain belül az apróbb 
nemzetiségeknek." 


") Drágos képviselő, kit, bár maga is oláh volt, Hatvani támadá- 
,  sakor, Janku emberei öltek meg. 

Így gondolkodék, így akart intézkedni a magyar kor- 
mány a kisebb nemzetiségekről. Ily értelemben készült el a 
törvényjavaslat is, melyet a Pesten, jul.:2-kán megnyilándó 
országgyűlésnek akart elejébe terjeszteni, Tudjuk azonban, 
hogy ott, a mondott napon csak azért nyilt meg a törvény- 
hozás, hogy magát, a főváros fenyegetett állapota miatt, ismét 
elnapolja, és Szegedre tegye át székhelyét. 

Itt tehát a kormány valahára alkalmat nyervén, a rég 
készen álló törvényjavaslatot előterjeszteni, azzal egy napig 
sem késett többé. A tárgyalás mindjárt jul. 21-kén megkezde- 
tett. A képviselők közt nem hiányoztak néhányan, s mi majd- 
nem hihetetlen, épen a radikál pártbeliek közől, kik saját jel- 
szavokat, a jogegyenlőség és szabadság elveit megtagadva, a 
törvényjavaslatot, azon ürügy alatt, mintha a honpolgárok 
egy osztályának kiváltságokat adna, valóban pedig, mint fe- 
lette szabadelműt s demokratiait, vak elfogultságukban s ön- 
zésökben hevesen megtámadták. , Úgy szólának, — irja Sze- 
mere a Szegedről Aradvár megszemlélésére távozott Kossuth- 
nak, — mintha még 1832-ben élnénk, midőn a magyar min- 
den, a rácz és oláh csak jogtalan nép volt." 

Maga a született arisztokratából demokrat polgárrá lett 
gróf Batthyáni Kázmér keményen megrótta a törvényjavasla- 
tot ellenzők hűtlenségét a szabadság és egyenlőség elvéhez, s 
jelesen szólt ennek teljes megalapítása érdekében. Szemere 
pedig egyikét mondá azon szabatos, szép beszédeinek, melyek- 
kel egyaránt meggyőzni s gyönyörködtetni tudta hallgatóit. 
Kereken kimondá, hogy a többi nemzetiségek kivánatainak 
magyar arisztokratiai felfogása, ha abból a nemzet valahára 
ki nem cmelkedik, tönkre teszi Magyarországot. Ezen, majd- 
nem egy óráig tartó remek szónoklat hatása alatt megszégye- 
nűlve némúltak el azon ál-demokraták s radikálok, kik nyel- 
vökön mindig népszabadságot hordának, de annak határait 
csak addig terjesztették, a meddig saját érdekeiknek kedve- 
zett. Hogy a képviselőház a törvényjavaslatot oly kevés ellen- 

zéssel emelte törvénynyé, részben legalább Szemere beszé- 
dének lőn eredménye. 

A nagy fontosságú törvény, melynek, eredménye te- 
kintetében, csak egy hibája volt, az hogy nem az 1848-ki 
márcziusban alkottatott, rövid kivonatban ím a következő: 

A Magyarország határai közt létező minden nemzeti- 
ségek szabad kifejlődése a következő intézkedések által biz- 
tosíttatik : 

1. A kormányzati, igazgatási, törvényhozási és katonai 
hivatalos nyelv a magyar marad; az országban divatos többi 
nyelvekre nézve a következő szabályok érvényesek : 

2. A községi gyüléseken mindenki a maga anyai nyel- 
vén szólhat; a jegyzőkönyv nyelvét a többség szabadon hatá- 
rozza meg. 


3. A megyei gyüléseken, minden e joggal birók tetszé- 


.sök szerint magyarul vagy saját nyelvökön szólhatnak. Azon 
megyékben, melyekben valamelyik nemzetiség a lakosság 
felét meghaladja, a jegyzőkönyv, ha a többség kivánja, ennek 
nyelvén vitetik. A levelezések azonban a kormánynyal s más 
hatóságokkal magyarul folynak. 

4. Az esküdtszékeknél s első folyamodási biróságoknál, 
midőn az eljárás szóbeli, a 3-dik pontban kimondott elv al- 
kalmazandó. 

5. A nemzetőrség vezényleti nyelve ugyanaz lesz, me- 
lyen a községi ügyek tárgyaltatnak. E-t 

6. Az elemi iskolákban az oktatás mindig a község vagy 
az egyház nyelvén történik. 

7. Az anyakönyvek s általában az egyházi ügyek nyelve 
mindig az egyházi község nyelve leend. 

8. Folyamodásaikat a magánosok bármely hatósághoz 
tetszésök szerint bármi nyelven intézhetik. 

9. Az ó-hitű. egyház zsinata minden évben egybehivát- 
hatik és oly szabadon határozhat minden vallási és iskolai 
ügyek felett, mint a többi vallások. A zsinat jogához tartozik 
megválasztani a püspököket, és határozni azon kérdés felett : 

vajjon a szerb és román nemzet egyházilag egyesűlve marad- 
jon-e vagy külön váljon egymástól ? 

10. Az ó-hitűek egyházai és iskolái mind azon előnyök- 
ben részesűlnek, melyeket az állam a többi vallásbeliek egy- 
házainak és iskoláinak engedményez. 

11. Az ó6-hitűek önmagok igazgatják s kezelik ággá 
és iskolai alapítványaikat. 

12. Az ó-hitű egyházbeliek számára a budapesti egye- 
temnél theologiai tanítókar alapíttatik. 

13. A kinevezések mindennemű hivatalokra és méltó- 
ságokra egyedül érdem és képesség szerint történnek, minden 
tekintet nélkül a nemzetiségre és vallásra. 

14. A kormány felhatalmaztatik s illetőleg köteleztetik 
e törvényben kifejezett elveket foganatba venni. 

15. A kormány felhatalmaztatik s megbízatik különösen 
a tekintetben, hogy a szerbek és románok méltányos kivána- , 
tait meghallgatván, minden alapos sérelmeiket megszűntesse, 
akár saját hatalma, akár a nemzeti gyülés elébe terjesztendő 
törvényjavaslat által. 

16. Végre a kormány teljes hatalommal ruháztatik fel a 
nemzet nevében amnestiát adni mind azoknak, kik a megha- 
tározandó idő alatt a fegyvert leteszik s a nemzeti független- 
ségre hitet tesznek le." 

E szabadelvű törvény gyökeresen megoldotta a nemze- 
tiségi kérdést: minden nemzetiségnek teljes szabadságot biz- 
tosítván természetes kifejlődésére, a nélkül hogy az ország 
politikai egységén csorbát ütött volna. 

A nemzetiségi törvénynél, nem kisebb dicsőségére válik 
a szegedi képviselőháznak, egy másik, amavval egy napon, s 
egyhangúlag megalkotott törvény, az, mely a zsidóknak a ke- 
resztényekkel mindenben egyenlő polgári s politikai jogokat 
biztosít. 

Mi alatt a képviselők ezen üdves, de, szerencsétlensé- 
günkre, későn alkotott törvényekkel foglalkodának, Kossuth, 
mióta Szegedre érkezett, különféle, azonban mind oda irányzó 

terveken törte fejét, miként fordíthatná jobbra a hazának, ta- 


gadhatatlanul, részben az ő hibái, tévedései s balfogásai kö- 
vetkeztében is, veszendőnek indult ügyét. Úgy látszék, hogy 
ő még e szomorú körülmények közt sem vesztette el minden 
reményét. Ruganyos szelleme, élénk képzelete a legcse- 
kélyebb, csak némileg is kedvezőbb viszonyokból is tudott új 
reményeket meríteni. 

Most, egy részről a Bemtől vett tudósítások, melyekből 
látá, hogy a muszkák Erdélyben, bár egy egész hónap előtt 
törtek be, még mind nem foglaltak el nagyobb tért, s egyik 
seregök folyton Besztercze, a másik Brassó vidékén van 
lekötve, — azon reményt ébreszték benne, hogy Bem, mi- 
helyt hadait öszpontosítania sikerűlend, végre mégis ki fogja 
verni az egymástól külön s messze működő orosz hadakat. 
Más részről annak híre, hogy Görgey elébb Vácznál, utóbb 
megint Miskolcznál tűnt fel, bizonyosnak mutatá előtte, hogy 
a pártos tábornok végre csak magába tért s nem gátolja többé 
a hadak öszpontositását a Tiszánál vagy Marosnál. Ha pedig 
ez megtörténhetik, miben akadályt többé nem látott, — azt 
hivé, a Görgey, Perczel, Vetter s Vécsey seregeikből és Ka- 
zinezy tartalék hadából egybegyűlendő, mintegy százezernyi 
hadsereggel végre mégis sükerűlend egyenként megverni a 
szövetségesek hadait; vagy legalább oly hosszúra nyujtani a 
háborút hogy, — mi iránt szinte újabb reményeket kezde táp- 
lálni, a nyugoti hatalmaknak idejök legyen beleszólani az 
orosz invasio európai kérdésébe, s közbenjárókként lépni fel 
a nemzet s ellenségei között. 

És valóban, a külföldről vett legújabb hírek erre nézve 
elég kedvezőleg hangzának. A rokonszenv külföldön, kivált 

. Angolországban, azon mértékben nőtt ügyünk iránt, a milyen- 
ben a mozgásba tett óriási orosz hadak egész Európa békéjét 
s biztosságát fenyegetni látszának. Londonban s több más na- 
gyobb angol városokban a magyarok barátai által mind több 
meetingek, népgyülések tartatának a végre, hogy az azokban 
nyilatkozó közvélemény a kormányt is kényszerítse az orosz 

interventióba beszólani s. elhárítani a veszélyt, mely abból 
egész Európára eredhet. A hírlapok, még azok is, melyek a 
miniszteriumból vették sugallataikat, mind kedvezőbb hangon 
kezdének írni ügyeinkről s az orosz interventióba való beszó- 
lás szükségességéről. A julius 21-kén tartott parlamenti ülés- 
ben a szónokok nagy többsége igen melegen nyilatkozott Ma- 


mon 


gyarországról. A közvélemény, Angliának ezen első államha- 
talma, oly annyira pártfogása alá vette már ügyünket, hogy 
lord  Palmerston külügyminiszter szinte kényszerítve látá 
magát az előtt meghajólni s oly értelemben nyilatkozni, mi- 
képen az angol kormány kötelességének tartja, befolyásával 
oda munkálkodni, hogy a háború a hadakozó felek között 
békés kiegyenlitéssel végződjék. Kossuth élénk képzelete az 
angol közvélemény és kormány e nyilatkozataira, szintugy 
mint azon rokonszenvre, melyet az Oláhországban parancs- 
nokló török főtisztek, Omer basa, Ibrahim bég s mások irán- 
tunk nyilvánitának, arany hegyeket épített. És miután most 
már hadseregeink öszpontositását is nem csak lehetőnek, de 
bizonyosnak tartá: nem is látott egyebet szükségesnek 
ügyeink jobb fordulatára, mint az egységet a működésben, az 
egyetértést és szíves közremunkálást vezéreink között. 

E végett most a fővezérlet kérdése lőn előtte a legfon- 
tosabb. Ő leginkább Bemet kivánta volna seregeink élére 
állítani, mert nemcsak legtöbbet bízott benne, hanem azon 
reménynyel is kecsegteté magát, hogy ennek a többi tábor- 
nokok is engedelmeskedni fognak. De látván, hogy Bem Er- 
délyt nem akarja elhagyni, más fővezérről kellett gondos- 
kodni. A kérdés azonban nem volt könnyű megoldatú. Gör- 
geyben, ha talán lejőne is az Altiszához, mire Komáromból 
végrehajtott elvonulása némi reményt látszék már nyujtani, a. 
multak után nem volt többé annyi bizodalma, hogy összes had- 
erőnk élére állítani merte volna; ezén kivül Vettert, Perczelt, 
Dembinskit sem látá hajlandónak szolgálni Görgey parancsai 
alatt. Arra pedig gondolnia sem lehetett, hogy TEREMT kész 
legyen magát másnak alárendelnie, 

Ez okoknál fogva most inkább el volt határozva, mint 
valaha, hogy önmaga vegye kezébe a főparancsnokságot oly 
módon, hogy a hadviselés strategiai iránya egyedül tőle függ- 
jön, a taktikai kivitelt, végrehajtást pedig az alvezérek belá- 
tásuk szerint intézzék. Ekként nem csak Görgeyt ellensúlyoz- 
hatni hitte, hanem az egyes hadsereg vezérei közt támad- 
ható viszályoknak is legkönnyebben remélte elejét vehetni. 
Ezen békéltető, egyeztető működés most szükségesebbnek 
látszék, mint valaha; mert nem csak attól lehetett tartani, 
hogy Görgey, mihelyt a többi seregekkel kapcsolatba jő, köny- 
nyen új viszályokra nyujthatna okot; hanem a többi vezérek 
közt is a haza veszélyeivel együtt nőtt az egyenetlenség. A 
fővezéri czímet még mindig Mészáros és Dembinski viselték ; 
de Perczel, magától Kossuthtól felszabadítva, nem sokat haj- 
lott reájok, minek következtében az összeütközések szinte 
mindennapiakká váltak közöttök. Hasonlókép Dembinski és 
Wysocki közt is oly éles viszály tört ki, hogy az utóbbik le- 
mondását is beadta. Mind a két esetben csak a kormányzó 
engesztelő közbelépte, kérelmei, békéltetései lohaszthatták le 
némileg a ki-kitörő indulatokat, gátolhatták meg a végsza- 
kadást. 

Az eszmét azonban, mely szerint önmaga kivánta fel- 
venni a fővezéri czímet, eleinte csak tartózkodva s félig med- 
dig közőlte a miniszteriummal, egy új hadsereg felállításának 
rendeletét használván arra alkalmul. Ő ugyanis e napokban 
egy harmincz ezernyi önkéntes tartalék-sereg felállításának 
tervével foglalkodék, s azt egy hirdetésben közzé tévén, a to- 
borzásra nézve a hatóságoknál meg is tette az intézkedéseket. 
E sereg gyorsabb megalakulása végett eleinte azon módhoz 
akart nyúlni, melyet a mult évben, Jellasics betörésének ide- 
jén oly hatékonynak tapasztalt a tiszai vidék hazafias érzelmű 
lakossága között : személyesen akarta bejárni és szónoklatával 
fellelkesíteni a népesebb községeket. Ily módon e sereget 
egy hónap lefolyása alatt teljesen megalakíthatni remélte, 

Midőn tehát ez iránti szándokát a miniszteriummal tu- 
datá, kijelenté egyszersmind azt is, hogy ezen tartalék-sere- 
get személyes vezérlete alá akarja helyezni. A miniszterium- 
nak ez ellen semmi ellenvetése nem volt, a sereg gyors meg- 
alakultára szinte a legjobb eszköznek tartván a kormányzá 
személyes fellépését. E körutat ugyan részint gyöngélkedő 
egészsége, részint egyéb dolgainak halmaza miatt, nem hajt- 
hatta végre; a fővezérlet átvételének szándékáról mindaz- 
által nem mondott le, sőt mind többször megpendíté azt a 
minisztertanácsban, állitván, hogy különben minden erőkö- 
dései daczára sem remél egységet, szíves közremunkálást 
eszközölhetni a vezérek között. 

Még inkább megerősödött e szándokában Kossuth, mi- 
után Görgey a Sajóhoz érvén, vele ismét levelezésbe lépett. 
Görgey e levelei biztos reményt nyujtának neki, hogy ő vala- 
hára mégis egyesűlend a többi hadakkal. De e reménynyel 
benne egyszersmind azon aggodalmak is fölébredtek, nem 
fogja-e Görgey az öszhangzó szíves közremunkálást makacs- 
sága, hiúsága, más tábornokot maga felett nem tűrő elsőségi 
vágya által ismét meggátolni? Ezen aggodalomra a multak 
emlékezetén felül maga Görgey egyik levele is elégséges okot 
szolgáltatott. Javaslá tudniillik neki a tábornok, mozdítaná el 
Dembinskit a fővezérlettől, ki fonák intézkedései, tehetségte- 
lensége által mindent meg fogna rontani. Kossuth ezt nem 
magyarázhatta másra, mint Görgey azon kivánatára, hogy 
mihelyt. a többi hadakkal egyesűl, magának igényli a fő pa- 
rancsnokságot. Ezt pedig most még kevesbbé volt hajlandó 
az ő kezébe adni, mint bár mikor elébb ; a történtek után nem 
csak önhatalmát félté tőle, hanem félt attól is, nehogy Görgey 
a muszkákkal olyatén egyességre lépjen, mely a hazának s 
az általa gyűlölt, megvetett polgári rendnek veszedelmét 
vonja maga után; és félt még attól is hogy, ha Görgey főve- 
zérré lesz, Dembinski, Vetter, Perczel mindnyájan lemon- 
danak; s miután Damjanics lábtörése miatt a szolgálatra még 
mindig képtelen, Aulichnak, a fölött hogy a hadügyi minisz- 

teriumban is szükség van reá, gyöngélkedése miatt nincs 
kedve többé tábori szolgálatra, Klapka Komáromból nem tá- 
vozhatik: nem talál alkalmas embert, kit az Altiszánál lévő 
hadak élére állítson; pedig, miután Haynau Pestről már 
lefelé indul, rövid napok alatt itt is kemény harczoknak kell 
elejébe nézni. 

De volt még egy más ok is, mely Kossuthot arra ösz- 
tönzé, hogy önmaga vegye fel a fővezéri czímet. A mint híre 
terjedt, hogy Görgey, magát a muszka hadakon átvágván, 
Miskolcz táján táborozik, az iránta ébredt gyanú, mely a kor- 
mányból a közönségbe is át kezde szivárogni, ismét elenyé- 
szett, s a köz kivánat mind hangosabbá lőn, hogy Görgey 
vegye át az egyesüűlendő seregek vezérletét. Maga Szemere 
elnökminiszter is arra ösztönzé a kormányzót, hogy oszsza 
meg Görgeyvel a fő hatalmat ; legyen maga dictator a polgári 
ügyekben, s engedjen amannak a katonai ügyekben korlátlan 
hatalmat. De Kossuth erre, mint mondók, egyátaljaban nem 
volt hajlandó. Érzé, hogy Görgeyt inkább hadi törvényszék 
elébe kellene állítani, mint fővezérré neveznie. Ily szigorú 
lépésre azonban bátorsága nem lévén, elhatározá magát, szót- 
lan tűrnie Görgey elkövetett engedetlenségét; sőt a barátság 
és bizodalom színlelésével őt, ha lehet, erősebben lekötni a 
haza ügyéhez s a kormányhoz. A közönségnek Görgey főve- 
zérsége iránt mind hangosabban nyilvánuló kivánságát azon- 
ban másként alig hitte mellőzhetni, mint ha önmaga veszi át 
a fővézérséget. 

Kossuthnak e küzdelmeit, e czélzatait s gondolkodását 
leghívebben ábrázolja ama levele, melylyel e napokban, (úgy 
látszik, 23-kán) Görgey ama levelére válaszolt, melyben ez őt 
Dembinski mellőzésére ösztönzi.) 


") Vannak, kik e levelet nem Görgeyhez, hanem Perczelhez hiszik 
intézettnek. Így Mészáros Károly is az 1862-ben közzé tett ,Kossuth 
levelézésében", Perczelhez irottnak állítja, s azt több olyakkal toldja meg, 
mik csak is Perczelhez irathattak. Hogy azonban e levélnek legalább az 

n Vettem, ugymond, leveleidet; köszönöm. Csak ne hara- 
goskodjunk, mert az soha sem vezet jóra ; ellenben az mindig 
jóra vezet, ha közlöd velem a bajokat, tanácsot adsz; s gon- 
dolatot cserélve együtt mindig kitaláljuk a légjobb orvosló 
szert. Én tudom, hogy senki, én sem szeretem tisztábban, 
jobban a hazát, mint te; — te is légy meggyőződve, hogy 
senki, te sem szeretheted tisztábban s jobban a hazát, mint 
én. E kölcsönös hit közöttünk mindig fenn fogja az egyetér- 
tést tartani, mire szükség van, hogy a hazát megmentsük. 

, Épen most kapom a positiv tudósitást, hogy tegnap már 
Miskolczon voltál s ma alkalmasint Kövesden vagy. Itéld meg: 
jobb lesz-e egyenesen csatlakoznotok, mit az ellenség már 
nem gátolhat, vagy combinative két oldalról operálnotok. § 
tedd magadat biztos futárok által közlekedésbe a többi sere- 
gekkel is. Csak most hárítsuk el a viszálkodást. 

pA két öreg urat, Mészárost és Dembinskit, illetőleg, na- 
gyon igazad van. Az egyik (Dembinski) mindent felejtett; a 
másik csak amannak szemeivel lát. Mondod, szép módot kell 
találnunk, hogy elmenjenek. Gondolkodtam. Mást nem tálál- 
tam mint azt, hogy magam menjek a sereghez. Fővezért 
nem nevezek; hanem mint kormányzó képezem a harmonia 
kapcsát; veled egyetértőleg s tanácsaid után intézem az ope- 
ratio irányát úgy, mint, például, Czegléden tevék. Aztán a 
dispositio a ti dolgotok. Így bizony, csak így lehet, vélemé- 
nyem- szerint, a sok mindenféle surlódásokat kikerülni, s 
nem lesz kérdés Mészáros, Dembinski, Görgey és Perczel 
közt; hanem barátságosan intézem az irány egységét, s aztán 
gonddal leszek, hogy mindenfelé harmonice működjetek a 
kezetek alatti seregekkel s megverjétek a muszkát. Minden 
más mód nem ment meg a surlódásoktól. § az, hogy a kor- 
mányzó rendelkezik az irány felől, senkiben susceptibilitást 


itt általunk közlött része Görgeyhez is intéztetett, ez maga vallja emlék- 
irataiban (II, 318). Úgy látszik tehát, hogy az itt közlött részt Perczel- 
hez is elküldé Kossuth, ekkor vele is feszültségben lévén. 

nem okoz . . . . Szeged, jul. 23-kán. 1849, Hű barátod Kossuth 
Lajos." : 
De e barátságos levélben csak megpendíteni akarta az 
: eszmét Görgey előtt, mert az ő megegyeztének kieszközlését 
egy személyes találkozásra szándékozott halasztani. Azt hi- 
vén, hogy Görgey 23-kán már Mezőkövesden lesz, s onnan 
utját Tisza-Füred felé haladéktalanul folytatandja, 24-kén egy 
futárt küldött elejébe, ki által vele találkozási szándékát tu- 
datván, felszólítá őt, határozná meg a helyet s időt, hol és 
mikor találkozhatnak. És mivel késedelemre idő nem volt, 
más nap maga is utra kelt. Tudjuk azonban, hogy Görgey 
még mindig a Hernád táján vesztegelt, s bár a felszólítás vé- 
tele után mindjárt megindult elejébe, 27-kén Nyiregyházán 
értesülvén, hogy a muszkák már áttörtek Tisza-Füredre, kény- 
telen volt felhagyni a találkozással s visszatérni Geszthelyre. 
Kossuth egészen Madarasig haladt, de onnan ama hír vétele 
után, hogy a vidéken kozákok portyáznak, Görgey pedig még 
a Hegyalján táborozik, s meg nem jelenését a Tisza bal part- 
ján Görgey részéről akarathiányra magyarázván, szinte visz- 
szatért Szegedre. 
Kossuth távolléte alatt viharos napok folytak le Szege- 
den. A közönségben mindinkább elhirűlt, hogy Kossuth és 
Görgey közt súlyos viszály létezik ; kiszivárgott annak híre is, 
hogy Kossuth maga akarja átvenni a fővezérletet, s épen e 
miatt utazott volna el a városból. E mellett pedig mind fenye- 
getőbb hírek érkezének Pestről is, miképen Haynau e várost 
megszállván, onnan egyenesen Szeged felé tart seregével. E 
hír, melynek valóságáról nem lehetett kételkedni, lázas izga- 
tottságba hajtotta a közönséget, s pedig nem Görgey, hanem 
Kossuth s általában a kormány ellen. 
: A közönség előtt még mindig ismeretlenek voltak (tör- 

gey magaviselétének részletei, tehát ismeretlenek okai is a 
közte s a kormány közt létező viszályoknak. A kormány, 
mivel nem merte kérdőre vonni s nem birta megbüntetni az 

engedetlen tábornokot, mélyen hallgatott annak bűneiről, 
érezvén hogy annak köztudomásra juttatásával csak önmagát 
vádolná erélytelenségről. § ezen kivül, ha már Görgeyt nem 
büntetve, a sereg élén meghagyta, sőt, mint a mondottakból 
tudjuk, vele teljesen kibékülni törekedett, óvakodnia is kellett 
az ő nyilvános vádolása által őt ingerelni s a viszályokat öreg- 
bíteni. A közönség csak annyit tudott a hónap elején lefolyt 
eseményekről, hogy Görgeynek le kellett volna jönnie Ko- 
máromból, mit ő nem teljesítvén, közte s a kormány közt 
viszályok támadtak. Az egyes részletek, fondorlatok, hiú- 
ságok s önző tervek, mik Görgey viseletére, ha nem is az áru- 
lás, de bizonyára a vétkes engedetlenség s pártoskodás bélye- 
gét nyomták, mind titokban maradtak. Nem volt tehát csoda, 
hogy a közvélemény inkább a kormányt mint Görgeyt gáncsolá. 

Azt hitték, a viszály onnan ered, hogy Görgey, katonai 
tapasztalatainál, vezéri jobb belátásánál fogva nem fogadta : 
el a kormány hadi tervét, mely szerint Komáromból a hónap 
elején lejönnie kellett volna. Görgey, a nem rég győzedelmes 
hadvezér, a kinek neve alatt vívattak ki ama diadalok, me- 
lyek az osztrák hadakat a tavaszszal az országból kiűzték, 
Budát kezünkre juttaták, ezen engedetlensége miatt semmit 
sem vesztett népszerűségében; sőt, miként a veszély növe- 
kedett, a közvélemény mind hangosabban követelé, hogy ő 
állíttassék minden seregek élére; a kormány ellenben mind 
nyiltabban gáncsoltaték s gyaláztaték, hogy őt, mint hivék, 
egyedül személyes féltékenység és gyűlölet miatt nem nevezi 
fővezérré. Még ha köztudomásra jött is Görgey engedetlensé- 
gének egynémely részlete, a miatt nem csak hogy nem gáncso- 
lák, hanem inkább menték őt, természetesnek találván, hogy 
az érdemteljes hadvezér, a kormánynak iránta tanúsított mél- 
tatlan viselete által kedvetleníttetett el. A békepárt hangosan 
hirdeté e véleményt. 

Különösen seregeink kellő időben való öszpontosíitásá- 
nak elmulasztását, mi miatt most oly iszonyún tornyosodnak a 
veszélyek a nemzet fölött, nem annyira Görgeynek, " mint 

Kossuthnak tulajdoníták, ki amazt, mivel dictatorságától fél, 
alaptalan gyanakodás, személyes boszantások, méltatlanságok 
s az által, hogy a maga czélszerűtlen hadi terveit ráerősza- 
kolja, az engedetlenségre mintegy kényszerítette. E véle- 
ményben még inkább megerősödött a közönség, midőn híre 
terjedt, hogy Görgey, miután az ellenségre Vácznál érzékeny 
csapást mért, hirtelen Miskolczon termett s ott a muszkákkal 

már is több győzedelmes csatát vívott. E gyors hadjárata, — 


mely a télihez hasonlíta s fennen magasztaltaték, nem csak 
kimenté őt a közvélemény előtt ama vád alól, hogy a többi 
hadakkal egyesűlni nem akar; sőt inkább a kormányt terhelé 
ama váddal, hogy a nemzet veszedelmét sietteti, midőn a győ- 
zedelmes hadvezért, ki egyedül képes még a veszélyt a hazá- 
ról elfordítani, nem szűnik keseríteni s gátolni a többi hadak- 
kal való egyesülésben az által, hogy hatalom-féltésből őt, ki 
annyi győzedelme után más parancsa alatt nem állhat, a fő- 
vezérletben mellőzve, méltatlanul s hálátlanul sérti. Görgey 
ekként igazságtalanul üldözött gyanánt tűnt fel a közönség 
előtt, mi népszerűségét még inkább emelé, a kormányét s 
különösen Kossuthét napról napra csökkenté. 

Görgey elfogult imádói s már ennél fogva is Kossuthnak 
nyilt vagy titkos ellenzői, kivált a békepárti képviselők, nem 
szűntek örökös rágalmaik s gáncsaik által még inkább tév- 
utra vezetni a közvéleményt, azzal vádolván Kossuthot, hogy 
daczára a hadi ügyekben való járatlanságánák, azokba mégis 
egyre avatkozik, a tábornokokra oly hadi terveket tol fel, me- 
lyeket ezek el nem fogadhatnak.") Voltak, kik ezen viszályo- 


§) Mennyire el volt terjedve ezen hibás vélemény, mutatja az, 
hogy azt még a szabadságharecz történetét tárgyaló némely későbbi ira- 
tokban is feltaláljuk. Különösen megrovást érdemelnek e tekintetben 
Szilágyi Sándornak , A magyar forradalom története" és ,A magyar forra- 
dalom napjai jul. 1-je után" ezimű iratai. Említésre méltónak sem tar- 
tanók e könyveket, ha több kiadásban megjelenve, jobbak hiányában any- 
nyira el nem terjedtek volna. Azt mondja egy helyen: , Kossuth és a 
miniszterium pedig hadi terveléseit folytatá, daczára annak, hogy Görgey 

kat Kossuth és Görgey közt merő női befolyásnak tulajdoni- 
ták ; Kossuth körül nejéből és húgaiból, képzeletökben, kama- 
rillát alkottak s annak gyűlöletéből származtatták Kossuth 
idegenségét Görgeytől. a 
Ezen balvéleményektől volt elfogulva egyebek közt a 
nSzegedi Hírlap" is, a Közlöny mellett egyetlen hírlap, a kor- 
mánynak Szegeden időzése alatt. E lap, egyik számában nyil- 
ván meg is rótta azon , veszélyes, udvarszerű környezetet", 
mely nőkből alakulva, a kormányzói teremekben állitólag 
nagy befolyást gyakorolna. E vélemény, ha nem szándékos 
rágalom, annál megbocsáthatlanabb tévedés, mivel könnyű 
volt volna a valót ez ügy körül megtudni s értesülni, hogy 
Kossuth rokonai egyátaljában semmi befolyást sem gyakorol- 
tak a közügyekre, s néhányan közőlök, nejével meghason- 
lásban lévén, nem is jártak házához. Nejének kétségkivül 
volt ugyan reá egynémiben, különösen a Görgeyvel való vi- 
szonyaiban is, hatása; mert bizonyos, hogy ő ezt, mióta 
férjének megbuktatására törekedett, hevesen gyűlölé; de e 
hatás is csak magán körben maradt, a tanácskozásban s a 
határozatokra, valamint a kormány többi tagjaira, kik pedig, 
Görgey tekintetében, az egy Csányit kivéve, Kossuthtal egye- 
zőleg vélekedtek, annak legkisebb befolyása sem volt. 
Ugyanezen lap Görgey irányában következőleg mondta 
ki véleményét, mi azon időben körülbelül a közvélemény szava 
volt: , Vezesse Kossuth a politikai dolgokat felelősség mellett 


tőle s a többi táblabiróktól hadi tervet nem akart elfogadni." S aztán 
nagy tudatlansággal a kormánynak tulajdonítja junius végén, a Klapka, 
mint helyettes hadügyér által május elején készített tervet. ,A táblabi- 
rák, mondja megint, amaz elvettetvén, készítettek egy más operationalis 
tervet, mit Görgey . . . bár mindenkép nyakába akarták erőszakolni, nem 
fogadott el." Egyszer mindenkorra kijelentjük, hogy, ha beavatkozott is 
néha Kossuth a hadviselés irányának meghatározásába, hadi tervet a mi- 
nisztertanács soha sem készített, s azokat vagy magok a vezérek, vagy a 
kormány székhelyén lévő tábornokok, hadi tanácsba összegyűjtve, ké- 
szitették. ; 

s tetteiért utólagos számadással . . . Vezesse Görgey a hadi 
operatiokat. Vegye át az összes magyarhoni seregeket, s le- 
gyen itt ő az, mi Erdélyben Bem. . . A haza színe előtt szó- 
lítom fel a kormányt, hogy initiálja, s a nemzeti gyülést, hogy 
mondja ki: Magyarhon polgári kormányzatát Kossuth vezeti 
továbbra is oly hatalommal, mint eddig. A magyarhoni sere- 
gek vezényletében pedig egység van s a fővezér Görgey." 

A nagy közönséggel körülbelül egyező véleményben volt 
a képviselők többsége is. 5 ők most, a haza egén napról 
napra mindinkább tornyosodó vészföllegek által felriasztva, nem 
is voltak többé hajlandók azon semleges szerepet folytatni, 
mely eljárásukat s határzataikat a debreczeni ülés alatt jel- 
lemzé. Híre szárnyalván, hogy Haynau hadserege már Kecs- 
kemét vidékén jár, korelnöküktől, Palóczy Lászlótól, zárt ta- 
nácskozmányt kivántak. A jelenlévő mintegy két száz kép- 
viselők többsége azon szándokkal lépett a gyülésbe, hogy a 
kormányt nem csak kérdőre vonják, hanem kötelességévé is 
teszik, hogy Görgeyt fővezérré nevezze; többen e kinevezést 
önmagok akarták megtenni a gyülésben. 

Az interpellatiókra, melyek által a közügyek állapotának 
előadása követeltetett, először is Szemere Bertalan válaszolt. 
Mivel azonban az ügyek állapotát tökéletesen fel nem fejthette 
a nélkül, hogy egyszersmind önmagát s kormánytársait, ki- 
vált pedig Kossuthot, Görgey irányában erélytelenséggel ne 
vádolja: felvilágosításai nem voltak kielégítők ; sőt beszéde 
által sokan megerősítve érzék magokat azon balvéleményben, 
hogy a kormány Görgeyt alapos ok nélkül, talán csak sze- 
mélyes gyűlöletből vagy hatalomféltésből mellőzte a fővezér- 
letben. Vádak emeltettek a kormány ellen, hogy ezen szemé- 
lyes versenygés miatt Görgeyvel a haza végveszedelmét siet- 
teti. Irinyi képviselő, az indulat által annyira elragadtatni 
engedé magát elfogultságában, hogy e bajokat egyenesen a 
Kossuth környezetében alakult női kamarilla befolyásából 
származtatná. Kossuth nejét egy más magas delnőhöz hason- 


lítá hatásában, állítván, hogy valamint ez idézte fel hazánkra 

a háború nyomorait: ugy amaz a bukást sietteti azon gyűlö- 
lete által, melylyel Görgey iránt viseltetik s melyet férje szi- 
vébe is átönt. Kivánta, hogy a ház felemelkedve e kisszerű 
versenygéseken, Görgeyt, a haza megmentésére, fővezérré 
nevezze. Hasonló értelemben szóltak még többen, úgyanazon 
határozatot kivánván. 

Maga az érdemdús, tisztakeblű Csányi László közleke- 
dési miniszter is (Görgey fővezérsége mellett szónokolt. E 
hazafias érzelmű agg férfiú, ki a mult évben, Windischgratz 
Pestre érkeztéig, Görgey táborában kormánybiztos lévén, az 
ifjú, erélyes, sok vezéri tulajdonokkal biró Görgeyt azon 
időben fiaként szerette, s kinek szivében ezen indulat oly 
erősen befészkelte magát, hogy daczára mind annak, mit Gör- 
gey junius vége óta elkövetett, iránta nem volt képes meg- 
hidegűlni s nem tartá őt oly hazafiatlan kedélyű, veszélyes 
egyéniségnek, mint Kossuth s többen mások a kormányban. 
Roszalta ugyan ő is Görgey tetteit; de abban csak Kossuth 
iránti daczot látott; súlyosabb gyanút a szerető szív nem en- 
gedett magában fölébredni, .s azt hitte, mihelyt annak meg- 
sértett hiúsága a fővezéri bot által kielégíttetik, mihelyt büsz- 
kesége s gyűlölete a Kossuth felett nyerendő diadal által 
elégtételt nyer: Görgey azonnal csodákat mívelend, az ellen- 
séget, szokott erélyességével és szerencséjével még most is 
legyőzheti. Csányi e vélekedése mellett is őszinte barátja volt 
Kossuthnak; de úgy látá, hogy a jelen válságos perczekben, 
midőn minden az ütközetek kimenetelétől függ, szükségesebb 
a fővezér, kinek szerencséje a győzedelem reményével bíztat, 
mint a kormányzó, ha talán ez, mi valószinű egyébiránt nem 
volt, lemondana is Görgeynek felette nyert diadala következ- 
tében. Csányi tehát az ellenzékkel együtt arra szavazott, hogy 
Űörgey fővezérré neveztessék, 

A képviselők többsége erre Görgeyt azonnal kikiáltá 
fővezérnek, kijelentvén egyszersmind, hogy ezután ő a had- 
járatokat, a kormányzó s az országgyűlés ellenőrködése alatt 
ugyan s felelősség terhe. mellett, de mindenkitől függetlenül, 

saját" belátása szerint vezesse, s a többi tábornokok kivétel 
nélkül tartozzanak neki engedelmeskedni. 

A tanácskozmány e végzése egyenesen a kormány s név- 
szerint Kossuth ellen volt intézve. Közvetve azon vád monda- 
tott ki abban, hogy Kossuth eddig őt meg nem illethető be- 
folyást követelt magának s gyakorolt is a hadi ügyekben. 
Befolyása, ezekben, e végzés szerint, csak az ellenőrködésre 
szoríttatott; Görgeynek ellenben teljes hatalom biztosíttatott 
a hadviselés intézésében. E vádnak nagy részben ama közön- 
ségesen elterjedt vélemény szolgált alapjául, hogy Buda os- 
troma, mely által az ellenség megsemmisítésére legalkalmasb 
idő tétlen elmulasztatott, s mi a jelen nagy veszélynek is mél- 
tán kezdetéül tekintetett, egyenesen Kóssuth rendelete szerint, 
Görgey tanácsa ellenére történt légyen. A képviselők testü- 
lete, mivel tudta, hogy Kossuth forrón óhajtotta volt a kor- 
mány székét.a fővárosba áttenni, egyátaljában nem akará 
hinni, hogy , miként fentebb elbeszéltük, s később maga 
Görgey is bevallotta emlékirataiban, — Buda ostroma inkább 
neki, mint Kossuthnak tulajdonítandó, s hogy ennél fogva, 
az annak hosszú ostromával elkövetett időpazarlás, szintugy 
mint a Buda megvétele után beállott egy egész hónapi tétlen- 
ség bűnsúlya egyenesen és kizárólag Görgeyt terheli; s Kos- 
suthot erre nézve, csak az a vád érheti, hogy e megbecsűl- 


hetetlen idő eltékozlását oly könnyelműleg tűrte. Nem aka- . 


rák hinni, hogy a függetlenségi nyilatkozat megbuktatása 
végett politikai fondorlatokba merűlt Görgey rovására kell 
írni szintugy a szerencsétlen vági csatákat, mint most a ve- 
szélynek oly ijesztő feltornyosulását, — amazokat, mivel 
maga minden idejét fondorlataival töltve, a hadviselés gond- 
ját egészen ama szerencsétlen középponti munkálati iroda 
főnökére bizta; emezt mivel csupa daczoskodásból Kossuth 
ellen, a tábornokok hadi tanácsa által megállapított had-ösz- 
pontosítást, míg könnyen lehetett volna, végrehajtani nem 

Ha a miniszterium ezen balvéleményekből származó vá- 
dakat magáról s a kormányzóról elhárítani s a Görgey főve- 
zérré kineveztetését illető határozatot megmásíttatni nem 
képes: a hatalmat egy pillanatig sem tarthatja meg tovább a 
maga kezében s okvetlen le kell vala mondania. Múlhatat- 
lanná vált tehát, hogy a kormány Görgey bűneit valahára 


egész meztelenségökben fedezze fel, s a képviselőházzal híme- 


zetlenül tudassa a junius vége óta lefolyt eseményeket 8 azok 
lényegesb részleteit. E feladatot Szemere elnökminiszter egy 
remek, ritka szabatosságú hevenyészettel fejtette meg. Beszé- 
dében csak egy hiány volt, az, hogy nem adta elő, mi okok- 
ból ment a hadsereg a Komárom alatt vívott győzedelem után 
az ellenség üldözése s Bécsig nyomulása helyett Buda alá, s 
miért tartott oly sokáig ennek ostroma? Mi azonban junius 
vége óta történt, híven s leplezetlenül előadta. Lefesté az 
akkori hadi állapotokat, a hazának annyi oldalról történt meg- 
támadtatását, minél fogva a hadi tanács egyező véleménye 
szerint, csak a hadak rögtöni öszpontosítása s egy vagy más 
irányban túlsúlyú fellépése volt volna képes elhárítani a most 
fejünkre nőtt veszélyt. Előadá az okokat, melyek miatt az 
öszpontosítás máiglan nem történt meg: Görgey engedetlen- 
ségét, makacsságát, szószegését, a tiszti kar egy részének ál- 
tala előhivott s ápolt fondorlatait s daczolását a kormánynyal, 
mely csak a tábornokok hadi tanácsának egyhangú véle- 
ményét kivánta végrehajtatni; előterjeszté a mindenféle za- 
vart, mely Görgey s tiszti kamarillájának daczoskodásából 
származott; nem hallgatá el azt sem, hogy Görgeynek tagad- 
hatatlan szándéka volt makacsságában a maga seregével a kor- 
mánytól s így-a nemzet ügyétől külön válni s a maga kezére 
működni, s végre azon szerencsétlenségeket, melyek onnan 
származtak, hogy seregével annak idején nem jött le Komá- 
romból ; — szóval felfedte Görgey bűneit, melyek a nemzetet 
jelen veszélyes körülményeibe sülyeszték, a nélkül azonban, 
hogy Görgeyt tulajdonkép bevádolta, s fővezérré kinevezte- 
tése helyett, — mit egyébiránt, csak hogy más módon, a jelen 

viszonyok közt maga is múlhatatlannak lát vala, megbüntet- 
tetni kivánta volna. 

Szemere e beszédéből, melyet Vukovics igazságügyi mi- 
niszter is több részletekkel s más szempontok felmutatásával 
támogatott, a képviselők meggyőződtek, hogy határozatuktól, 
vagy inkább, mivel ez csak zárt tanácskozmány volt, szándé- 
kuktól, a következő nyilt ülésben oly határozatot alkotni, el 
kell állniok. 5 a nyilt ülésben, mely a tanácskozmányt köz- 
vetlenül követte, a tárgy többé egy szóval sem lőn megpen- 
dítve. Valamint a kormány elmulasztá Görgey ellen forma 
szerint vádat emelni s megbüntetését követelni: úgy a kép- 
viselők sem kivántak a jelen körülmények közt kétszeresen 
kényes tárgyba ereszkedni. Pedig, ha a kormány Görgey 
megbüntetését ennyi s ily világos bűnei után is elmulasztani 
elég gyönge volt, mulasztását a nemzeti gyülésnek kell vala 
pótolnia. A hazát Görgeynek ily későre halasztott megbün- 
tetése már ugyan nem menthette volna meg; de legalább a 
két héttel utóbb megtörtént bukást halaszthatta, s annak 
szégyenteljes jellemét változtathatta volna meg. Mert hadi te- 
kintélyek állítása szerint is, ha Görgey serege még csak Sze- 
gednél egyesül is ott lévő seregünkkel, — mi egyátaljában 
nem volt lehetetlen, Haynau serege, számra is kisebb a mi- 
enknél, aligha elhatározó vereséget nem szenvedend vala; 
mi, mint alább kifejtendjük, még nagy fordulatot hozhatott 
volna ügyeinkbe. A nemzeti gyülés, mely ekként akkor sem 
tett semmi lépést Görgey ellen, midőn annak bűnei magok a 
tények által felvilágosíttattak, osztozott a kormány gyönge- 
ségében. 

Miután Kossuth utjáról, melynek czélja volt Görgeyvel a 
fővezérlet ügyében személyesen értekezni, mint tudjuk, sü- 
keretlenül tért vissza, e kérdés elintézése még múlhatatla- 
nabbá lett, mint volt eddigelé. Mészáros és Dembinski egy 
újabb viszály következtében a nekik engedelmeskedni egy- 
átaljában nem akaró Perczellel, az általok eddig viselt fővezéri 
czímről is végkép lemondtak; és mivel Haynau hadserege 

mindinkább közeledék Szeged felé, s az egység és összehang- 
zás múlhatatlanná vált hadseregeink között, a fővezér kineve- 
zését sem lehetett tovább halasztani. 

Kossuth, mióta székhelyét Szegedre tette át, a fővezérlet 
kérdésében több levelet váltott Bemmel, kinek kezébe leg- 
több bizalommal tette volna le a fővezéri ható De Bem, mint 
már tudjuk, feltételül azt kivánta, hogy két hónapra dictatori 
hatalommal ruháztassék fel, mire Kossuth, sem önmaga sem 
Görgey tekintetében nem volt hajlandó. Egyébiránt ő most, 
mint alább elbeszélendjük, Moldvába tett egy hadi kirándu- 
lást, s. ha Erdély állapota különben engedte volna is, oly rög- 
tön nem jelenhetett meg a Tiszánál, mint az itt égetőkké vált 
körülmények igényelték. Kossuth tehát nem vélt mást tehetni, 
mint Görgeyt, Perczelt és Vettert illető hadseregeik élén 
meghagyva, a köztök eszközlendő egyesség s öszhangzó mun- 
kálatok végett, saját kezébe venni a fővezérletet. 

Mindjárt visszatérte után tehát miniszteri tanácsot hivott 
egybe s azt kivánta tőle, hogy általa tábornoki ranggal ru- 
háztassék fel, miszerint így, ha katonai képzettség hiányzott 
is, legalább katonai czímmel léphessen fel a hadseregek előtt. 
A miniszterium azonban nem remélt egyességet s nagyobb 
összehangzást, hanem, különösen Görgey részéről, újabb da- 
czoskodástól és viszálytól félt, ha Kossuth kezd intézkedni 
fővezéri tekintélylyel. A miniszterek egy része tehát, mivel 
ilyféle intézkedésben bizodalma nem volt, más része, mivel a 
már különben is magába térni látszó Görgeyt, ha többi sere- 
geinkkel még egyesűülhetne, a fővezérletben újabb viszály nél- 


" kül mellőzhetni nem vélte; s egyébiránt is, a kétségbeejtő 


körülmények közt, ha még valakiben, csak ő benne, az ő 
szerencséjében s erélyében bízhatott: Kossuth inditványának 
ellene szávazott. — 

Önhatalmilag, a miniszterium megegyezte nélkül Kos- 
suthnak, talán mivel a felelősséget maga sem merte ez iránt 
elvállalni, nem volt kedve fölvenni a tábornoki s fővezéri czí- 
met; e kivánatáról tehát, bár nem minden rejtett boszúság 


Második fejezet, .A kormány s országgyűlés működése Szegeden. 377 


nélkül, véglegesen lemondott. E pereztől kezdve Kossuth s a 
miniszterium közt is némi feszültség álla be, melyet aztán 
Szemere ürügyűl használt fel arra, hogy a miniszteriumból 


kilépjen. Ő már jul. 21-kén is nyujtott be a kormányzónak ; 


egy emlékiratot, melyben előadván, hogy ama kettős felelős- 
ség mellett, mely egy részről a kormányzót, másról a minisz- 
teriumot kötelezi, a létező körülmények közt, lehetetlen kor- 
mányozni a nélkül hogy vagy a kormányzó vagy a miniszte- 
rium tevékenysége meg ne béníttassék, s az ügyvitelben, a 
naponként előforduló ellenkező intézkedések következtében, 
zavar ne támadjon, — arra ösztönzi őt, hogy dictatori hatal- 
. mat vegyen kezébe. ,Ön a forradalom főszerzője, — úgymond 
egyebek közt — önt illeti tehát a legtöbb- jog azt igazgatni 
már azért is, mert ön felelős leginkább annak sikeréért. Én 
tehát ennél fogva is egy kézben szeretem látni a hatalmat; s 
bár a dictatorságnak is meg van a maga rosz oldala, miután 
a kényuralmat, ha csak kevés napokra is igazolni látszik, én 
mégis az erőteljes hatalomgyakórlathoz hajlom. Egyébiránt 
ön ezt, bár neve nélkül, eddig is gyakorlá. Ön vesz a kor- 
mányzásban legtöbb részt, s épen ön az, ki nem akar felelős 
lenni. Ön azt mondja, hogy nem kell önt a pártok viszályaiba 
belevonni, különben semmi rendíthetlen s állandó hatalom 
nem lesz az országban. De viszont a miniszterium is elveszti 
nem csak tekintélyét, hanem egész befolyását is, ha neki csak 
a gáncs és vád jut osztályrészül . . . Oly miniszterium, mely 
mindenért felelős, de melynek hatalma nincs, csak ország- 
gyülés-nélkül tarthatná fenn magát. De ez a dolgok állapotát 
tarthatatlanná teszi . . . A nemzeti gyülést csak az vezetheti, a 
ki kormányoz; s ez csak ön, mi nem kormányzunk . . . Tu- 
dom, hogy ön nem szereti a dictatori nevet. De erre nekünk 
épen az ön neve szükséges. A dictatorságot a haza megmen- 
tése után is gyakorolni, bűn —, de addig nem létesíteni, hiba 
volna. Én csak ábban látom a haza megmentését ; különben 
. maga a vezetők közti egyenetlenség is megront bennünket . . . 
Az én véleményem tehát az, hogy most semmi szükség a 

miniszteriumra; mert ez, ha kötelességét teljesíti, gátolja a 
kormányzót; ha nem teljesíti, fölösleges; most minden hata- 
lomnak egy kézben kell öszpontosítva lenni, és ez — a dic- 
tatorság." Kijelenté egyébiránt, ha Kossuth ezt nem helyesli 
is, ő minden esetre lemond tárczájáról, hogy siettesse azt, 
mit a körülmények közt szükségesnek lát, a dictatorság lét- 
rejöttét. 

Szemere sebes léptekkel látá közeledni a végveszélyt, s 
talán azt hitte, hogy kezét még tisztára moshatja, s a felelősség 
terhét a bekövetkezendő bukás miatt a történelem előtt vál- 
lairól még levetheti s egyedül Kossuthra hárithatja. Igaz 
ugyan, hogy Kossuth szeretett mindenben önkényesen 8 a 
miniszterek tudta nélkül is intézkedni a tárczájokat illető 
ügyekben; volt azonban eset, kivált mióta a kormány Pest- 
ről leköltözött s Kossuth a miniszterektől gyakran távol léte- 
zett, hogy e rendkivüli időben, midőn az intézkedések sükere 
gyakran csak gyors végrehajtásuktól függött, felelősségénél 
fogva felhíva is érezte magát, a miniszter távollétében, önha- 
talmilag intézkedni. De ha ezen két oldalú intézkedésből tá- 
madt is aztán néha némi zavar: bizonyára nem ezen, a pol- 
gári ügyekben e miatt felmerűlt rendetlenségekből szárma- 
zott az ország veszedelme. Ezt csak az april végétől fogva a 
hadviselésben elkövetett szándékos vagy szándéktalan hibák 
s balfogások, a vezérek közti viszályok s különösen Görgey- 
nek daczos engedetlensége s a polgári kormány ellen szőtt 
fondorlatai, mind ezek mellett pedig a kormánynak ama hibá- 
kat, fondorlatokat, viszályokat és daczoskodásokat tűrő nagy 
gyöngesége eredményezték. S nem valószinű, hogy a dicta- 
torság Kossuth kezében, most pedig már, julius végén, bár 
ki más kezében is, jelentékeny javulást hozhatott volna még 
ügyeink állapotába. Kossuth, ha egyátaljában tudott volna, a 
miniszterium mellett is, sőt, általa támogatva, még talán köny- 
nyebben fejthet vala ki annyi erélyt, hogy a hadviselésben 
ama bűnök s hibák, melyekből a jelen veszélyek származtak, 
ne történjenek. A dictatori czím semmit sem változtatott volna 

Kossuth jellemén s egyéniségén; erélyesebbé sem tette volna 
tehát hatalomgyakorlatát. Hiszen Szemere, miként idézett 
leveléből látjuk, maga megvallja, hogy a dictatori hatalmat 
Kossuth, bár a czím nélkül, eddig is gyakorlá; 5 azt erélye- 
sebben, mi egyedül volt lényeges, a czímmel sem tudta s 
fogta volna gyakorolni. Így állván pedig a dolgok, bizonyára 
nem csak fölösleges, de ártalmas is lett volna most olyféle 
változást hozni be a kormányban, melynek, feltéve, hogy bu- 
kásunk még továbbra halad, csak az lett volna következése, 
hogy a Kossuth gyöngeségét számos tapasztalatai után jól 
ismerő Görgey azon látványt szerezze a nemzetnek s a világ- 
nak: miként tud egy makacs, pártos tábornok daczolni egy 
gyönge jellemű dictator erélytelen hatalmával. 

. Ez volt az oka, hogy a többi miniszterek, kikkel Sze- 
mere, nem ugyan nyiltan, de kémlőleg, közlé a dictatorság 
eszméjét, azt felkarolni nem voltak hajlandók. Egyébiránt, 
Szemerét magát is sikerűlt Kossuthnak, miként elébb, ugy 
most is reávenni miniszteri tárczájának további vitelére. 

Minthogy a miniszterium Kossuth kivánatára, a fővezér- 
letet az ő kezébe adnia nem hajolt, az altiszai seregnek tény- 
leg Perczel volt a fővezére, mert Mészáros és Dembinski már 
néhány nap óta távoztak a seregtől. Már a turai csata után, 
midőn hadaink Nagy-Kátára, onnan Abonyba visszatértek, 
heves vita támadt egy részről Mészáros és Dembinski, másról 
Perczel között. Amazok a vaspálya-vonalt, hogy Haynaut 
Pest vidékén mennél tovább letartóztassák, oly hosszan szán- 
dékoztak tartani, mint csak lehetséges. Perczelnek azonban 
más tervei voltak, s a fővezérek akaratának ellenszegült. Még 
hevesebb lett a viszály e felett a következő napokban, midőn 
a fővezérek a hadügyminiszterium által értesíttettek, hogy a 
bács-bánsági seregek Szegedhez parancsoltattak fel az ott ké- 
szült sánczok védelmére. Mészáros ennél fogva, hogy ama ha- 
daknak mennél több időt szerezzen a felvonulásra, Perczelnek 
határozott parancsul adta ki, hogy serege egy részével Czeg- 
lédre menjen, s onnan a Kecskemét felé nyomuló osztrák 


A fővezérlet 
kérdése. 

hadat oldalt fenyegetvén, mozdulatait legalább lassítsa. Perczel 
azonban most kereken megtagadta az engedelmességet, mint 
emlékirataiban Mészáros tudósít, — kijelentvén, ,hogy neki a 
kormányzó, mivel a sereget ő gyűjtötte s rendezte, független 
rendelkezést adott a felett. És ha eddig seregénél a fővezérle- 
tet megszenvedte, azt inkább tiszteletből, mint kötelességér- 
zetből cselekedte. Ő tehát saját terve szerint, nem Czeglédre, 
hanem egész seregével Kőrösre induland." Mészáros és Dem- 
binski, mivel lemondásukat már különben is beadták volt s 
csak helyettesiítőjöket várták, nem akartak többé vitázni Per- 
czellel s a tábort oda hagyták. Perczel ezután Nagy-Kőörösről 
Czibakházán és Vásárhelyen keresztül vonult le Szegedre, hol 
jul. 29-kén érkezett meg. 

Szegedre azonban Perczel egy újabb viszály magvát 
hozta magával. Ez uttal a kormány volt szeszélyes haragjának 
tárgya, oka pedig Damjanics tábornok. Ez lábtöréséből, a 
haza szerencsétlenségére, még sem lévén felépűlve, midőn 
Pestről elköltöznie kellett, hogy egészségét azontúl háboríttat- 
lanul ápolhassa, Aradvárban foglalt lakást. A kormány az ő 
szolgálatát, saját kivánata szerint, ezen állapotában is igénybe 
vévén, felhatalmazta őt e várnak minden szükséglettel ellátá- 
sára s teljes védelmi állapotba helyezésére. A felhatalmazás 
ennél fogva az ő kezeibe tette le a várban gyakorlandó fő- 
hatalmat ; de, valószinűleg a fogalmazó hibájából, a rendelet- 
ben nem volt egyenesen kimondva, vajjon a várparancsnokra, 
Perczel Miklós ezredesre is kiterjed-e hatalma, miért ez neki 
az engedelmességet egyenesen megtagadta. A haragra gyult 
Damjanics a várparancsnokot e miatt tüstént elfogatta, a kor- 
mánytól pedig e fegyelemsértésért azon elégtételt kivánta, 
hogy az ezredes hadi törvényszék elébe állíttassék. A kor- 
mány nem hajólt ugyan a tábornok kivánatára, sőt a foglyot 
szabadon bocsáttatá, de a várparancsnokságtól mégis elmoz- 
dította. 

": A kormánynak e rendelete Perczel Mór tábornokot, Mik- 


. lós testvérét, oly dühös haragra gyulasztá, hogy elégtételért, 

mindjárt Szegedre érkezte után, a kormányzóhoz sietett, kinél 
épen hadi tanács volt összegyűlve. Ez azonban nem tartóztatá 
vissza Perczelt, hogy a kormányzó, Aulich hadügyminiszter s 
az egész kormány ellen a leghevesebben ki ne keljen, s azt 
részrehajlásról vádolva, ellene sértő kifejezésekre, sőt fenyege- 
tésekre ne fakadjon. A seregparancsnokságot e jelenet után, 
mely a kormány tekintélyét az egybegyűlt tábornokok előtt 
oly érzékenyen megsértette, lehetetlen volt tovább Perczel 
kezeiben hagyni. Aulich tábornok s hadügyminiszter, a kor- 
mánytanács végzése szerint, még az nap tudtára adta tehát, 
hogy a sereg vezérletétől fel van mentve. Ideiglen Wysocki 
bízatott meg a parancsnoksággal. 

E körülmény következtében a kormánynak ismét fő- 
vezérről kell vala gondoskodnia. Kossuth ismét Mészárost és 
Dembinskit szólítá fel, vennék át újra a sereg vezérletét oly 
módon, miként az Pesten rájok ruháztatott. A két altábornagy 
hosszú vonakodás után végre engedett a felhivásnak, úgy 
azonban, hogy most nem Mészáros, mint elébb, hanem Dem- 
binski viselje a fővezéri czímet és tisztet, Mészáros pedig a 
táborkari főnök vagy inkább, mivel Dembinski a tervezésre 
sokat tartott, segéd s magyar levelező szerepében működjék 
mellette. E fővezéri kinevezés azonban Kossuth részéről sem 
őszinte, sem hosszabb időre számított nem vala. Neki semmi 
bizodalma sem volt már Dembinski vezéri tehetségeiben. S 
hogy őt mégis nemcsak felszólítá, de sürgetve kérte is a vezér- 
,let elvállalására, csak az volt oka, hogy miután azt a minisz- 
terium szavazata ellenére még sem akarta saját kezébe venni, 
nem volt más rendelkezés alatt lévő tábornok, kire azt csak 
annyi bizodalommal is ruházhatta volna, mint Dembinskire. 
A kinevezésnek -pedig rögtön meg kell vala történnie, mert 
Haynau hadai már. Félegyházáig, részben pedig, mint alább 
elbeszélendők leszünk, Szabadkáig nyomultak. E kinevezés 
azonban nem gátolta őt abban, hogy Bemet újra is felszólítsa, 
jőne ki mennél elébb Erdélyből, s venné ő át Magyarországon 
a hadak fővezérletét. 

A tábornokok eloszlása után a kormány e napon még 
késő éjig tanácskozott a Görgey által az oroszokkal folyta- 
tott alkudozások felett, melyeknek irományai csak most ju- 
tottak le Szegedre. Ezen irományok nem lepték meg a kor- 
mányt, mert miután Görgey a Chruleff ezredes által hozzá 
küldött feltételek felett serege egész tiszti karának véleményét 
kikérte volt, az ügy magán levelekből mindjárt tudtára esett 
a kormánynak. Maga a válasz ellen, melyet Görgey Chruleff 
feltételeíre és Rüdiger tábornok levelére adott, nem volt ugyan 
sok kifogása a kormánynak; mert bár e válasz is a január 
5-kei váczi nyilatkozat értelmében volt irva, s magáról benne 
oly formán szólott, mint a tiszti kar által választott parancs- 
nokról; egyszersmind azonban Rüdigert békeajánlataival a 
kormányhoz utasítá s a nemzeti ügy mellett bátran szót emelve, 
határozottan kijelenté, hogy mind addig harczolni fog, míg 
vagy meg nem menti a nemzetet, vagy elvesz az egyenetlen 
harczban. De annál több kifogás lehetett a mód ellen, mely- 
lyel Görgey ezen ügyet, a kormánybiztos mellőztével, ön- 
hatalmilag tárgyalá. Hogy tehát, ha az oroszok ezen alku- 


. dozást még folytatni akarnák, a kormány abba haladék nélkül 


beszólhasson s az oroszokkal végezhessen, Szemere elnök- s 
gróf Batthyáni Kázmér külügyminiszter Görgey táborába 
küldetett. ; 

Felötlő lehet az események lefolyta után, hogy a kor- 
mány csak egy pillanatig is komolyan hihette, hogy az oro- 
szok, szövetségeseiket, az osztrákokat elárulva, hajlandók 
lehessenek valamely külön békeszerződésre lépni a magya- 
rokkal. Ez azonban akkor koránt sem látszék oly nagy kép- 
telenségnek. 

Kétségtelen tényekből tudaték, hogy az orosz és osztrák 
táborok s vezérek közt nagy meghasonlás létezik. 

Utóbb, miután a hadjárat történetét mind a két fél meg- 
iratta s kiadatta, felderűlt ugyan, hogy ezen meghasonlás csak 
azon versenygésből eredt, hogy mindegyik fél önmagát tekinté 
Magyarország meghódoltatásában a fő tényezőnek, a másik 

félt pedig csak segélyezőnek tartotta, és ezen felfogás szerint 1849. Jul. 
bántak is egymással. Hogy, továbbá, az oroszok e felett még 
a miatt is igen komolyan nehezteltek az osztrákokra, hogy 
ezek vagy épen nem, vagy igen roszul teljesítették a szer- 
ződésben elvállalt ama kötelezettségöket, hogy az orosz had- 
sereg élelmezéséről az osztrák kormány fog gondoskodni. Pas- 
kevics, ezen kikötés ellenére, csak betörése után egy hónapra, 
midőn seregével Hatvan táján járt, kapta az osztrákoktól az 
első élelmi szállítmányt ; de az is oly csekély mennyiségben, s 
oly elromlott állapotban érkezett táborába, hogy annak hasz- 
nát sem vehetvén, továbbra is galicziai élelemtáraiból lőn 
kénytelen beszállíttatni seregének élelmét. Ezen iratokból is 
kitűnik azonban, hogy a versenygés, neheztelés, meghasonlás, 
bár csak a mondott okból származó, de komoly volt légyen 
a két táborban. 

A magyar kormány csak a meghasonlás létezéséről, de 
annak valódi okairól nem lévén értesűlve, s azokat nem is 
gyaníthatván: mi volt térmeszetesb mint, hogy az orosznak 
tudva lévő terjeszkedési vágyairól a délkelet felé, e meghason- 
lást politikai okokból származtassa. Európa viszonyai ez idő- 
ben oly kedvezők voltak az orosz tervek létesítésére, hogy 
egyátaljában nem volt képtelenség feltenni, miképen Miklós 
czár megjöttnek látta az időt, foganatba venni állampoliti- 
kájának egyik fő irányelvét, a Keletnek meghódoltatását. És 
bizonyára ez most hasonlíthatatlanul könnyebben sikerülhetett 
volna neki, mint néhány évvel utóbb, midőn azt valóban meg- 
kisértette. A magyar kormány, midőn tapasztalá, hogy az 
oroszok a merre csak járnak, a nép iránt mindenütt épen oly 
kiméletesek, mint a mily kegyetlenek s mondhatni embertele- 
nek az osztrákok; midőn értesűle, hogy az orosz tiszti kar a 
magyar hadi foglyok iránt ép oly nagylelkűleg, sőt majdnem 
barátságosan viseli magát, mint a mennyire éreztetik azokkal 
nemtelen boszújokat az osztrákok; midőn a Chruleffel foly- 
tatott alkudozásnak — melynek indokait nem tudhatá, iro- 
mányaiban olvasá, mikép a magyar hadi tiszteknek az ajánl- 

tatik, hogy az orosz seregbe rangjok megtartásával léphetnek 
be; — a magyar kormány, mondom, mind ezt tudva, látva, 
olvasva mi könnyen juthatott s pedig a túlságos hiszékenység 
s alaptalan ábrándozás vádja nélkül, ama gondolatra, hogy 
mind ez talán mégis politikai okokból történhetik! A haza 
veszélyes állapotában tehát kötelessége volt oly lépést tennie, 
hogy legalább az oroszok ezen viseletének s eljárásának indo- 
kait kipuhatolhassa. 

De volt még más indoka is a két miniszter kiküldetésé- 
nek. Görgey seregéből az utazó tisztek, futárok, magán levelek 
által olyféle bírek érkeztek a kormányhoz, melyek sokkal 
többet gyaníttatának rejleni ezen alkudozásokban, mint a mi 
a beküldött hivatalos irományokból látható volt. Ezt sejteté 
maga Görgey egy jegyzéke is, melyet ónnal irt egyik okmány 
alá, s mélyben nem kevesebbet mond mint, hogy ő a magyar 
koronát az oroszoknak már oda igérte, s biztosította őket, 
hogy a magyarok készebbek egy orosz, mint egy osztrák feje- 
delmet elfogadni. Görgeynek eddigi magaviselete után pedig 
egyátaljában nem látszék lehetetlennek, hogy ő, ha csupán 
makacsságból s megsértett hiúságból is, hadseregére nézve, 
melyben már annyira megromlott a hazafias szellem, valamely 
külön szerződést kössön a muszkával. A két miniszternek 
tehát kötelességévé tétetett ilyesmit is meggátolni, Görgeyt 
őrszemmel kisérni ; s ezen kivül serege erkölcsi érzelmeit szi- 
lárdítani, s egyszersmind oda hatni, hogy annak levonultát s a 


"többi hadakkal való egyesülését lehetőleg siettessék. 


A következő napon, jul. 30-kán, volt a képviselőháznak 
utólsó ülése. Miután az időközben, zárt tanácskozmányokban 
elkészült nemzetiségi törvény felolvastatott s kihirdettetett, 
a kormány tudtára adá a háznak, hogy fővezérré Dembinski 
van kinevezve, mi a képviselők által egykedvüséggel fogadta- 
tott. A kormány részéről még Duschek pénzügyminiszter kért 
újabb 60 millió forintyni hitelt a háború s igazgatás egyéb 
költségeinek fedezésére. Indokolása szerint, még nem volt 
ugyan kimerítve a mult évben megajánlott ugyanannyi hitel; 

mivel azonban a háború esélyei a törvényhozás későbbi ösz- 
szeülhetését kétségessé tevék: eleve szükségessé lett erről 
gondoskodni. A hitel ennél fogva minden nehézség nélkül 
meg is ajánltatott. Mivel az ellenség már csak négy-öt mér- 
földnyire létezett a várostól "s rövid napok múlva ez ütközet 
színhelyévé vala válandó: a ház magát határozatlan időre 
elnapolta, csak azt jelentvén ki hogy, ha a körülmények en- 
gedik, Aradon hol a kormány is székelend, folytatandja ülé- 
seit. A képviselők egy része még a napon csakugyan Aradra, 
más része azonban, kivált a békepárti, Görgey táborába indult. 


Horváth M. A függetlenségi harcz tört. IX. 25 

HARMADIK FEJEZET. 


Hadi események julius közepétől végéig. 


Az ellenség, melynek közeledte miatt az országgyűlés a 
kormánynyal Szegedről távozni kényszeríttetett, Haynau tá- 
bornok volt az osztrák fő hadsereggel. Őt és seregét még Ko- 
máromnál hagytuk el a jul. 11-kén vívott ütközettel, melyben 
seregünk az osztrák hadakon keresztül törni s a Duna jobb 
partján levonúlni sükeretlenül tőn kisérletet. Tudjuk, hogy 
Görgey ezen ütközet után jul. 13-kán a Duna bal partján vo- 
núlt le Komáromból, melyben azontúl csak Klapka maraci 
mintegy 20 ezernyi sereggel. 

Haynau még az napon értesült Görgey elvonultáról, de 
meg sem kisérté őt követni s üldöztetni, hanem csak az orosz 
hadvezért figyelmezteté a történtekre, hogy Görgeynek Vácz- 
nál utját állhassa. Azt is szükségtelennek látá, hogy még to- 
vább időzzék hadaival Komáromnál, jól tudván, hogy nem 
ott, s nem is Budapesten, bár ennek mennél elébbi megszál- 
lását lényeges dolognak tartá, hanem valahol az alföldön fog 
véglegesen megoldatni a magyar felkelés elnyomásának fel- 
adata. Egyelőre elégségesnek tartá Komáromot a 2-dik s 
ideiglen az 1-ső hadtesttel számszerint 28,000 emberrel elzá- 
ratni; maga pedig többi hadaival s Paniutin orosz hadosz- 

tályával julius 16-kán Buda felé indult, hova, mint tudjuk, 
egy hadosztályt már a hónap első tizedében előre küldött vala. 

Lehozott hadserege, mintegy 38,000 ember, julius 22-kén 
már Pestnél volt öszpontosítva. Ő maga 19-ke óta tartá ott fő 
hadi szállását. A szeszélyes kegyetlenségeiről elhírűlt fővezér 
még az nap fenyegető nyilatkozványokkal hirdeté megérkez- 
tét. Az ostromállapotot azonnal kihirdette; a fegyvereket s 
magyar pénzjegyeket halálos büntetés fenyegetése alatt besze- 
dette. Haragja leginkább a budapesti hazafias érzelmű zsidó 
közönséget sujtá, melyre felszerelési tárgyakban kiállítandó 
mintegy két millió forintnyi sarczot vetett. Kivánta egyebek 
közt, hogy e közönség 40000 gyalogsági köpenyt, 36,000 
lovassági nadrágot, 60,000 pár német czipőt, 20,000 pár ma- 
gyar topánt, 15,000 pár csizmát, 60,000 darab inget, ugyan- 
annyi gatyát, 36000 nyakravalót, 46,000 rőf posztót, 800 
mázsa talp- s fél annyi fel-bőrt, 300 mázsa talpbélést stb. stb. 
hat hónap lefolyta alatt időszakonként szolgáltasson ki. Ha 
valamely czikk a kitűzött batáridőre be nem adatnék, a kö- 
zönséget naponként 500 pft bűndíj lefizetésére kötelezte ezüst 
huszasokban mind addig, míg a rendeletnek pontosan meg 
nem felel. 

Julius 24-kén tudtára adá a két városi polgárságnak, 
hogy seregével tova indul. , Ha ti, így szól egyebek közt kiált- 
ványa, felszólitásaimat figyelembe nem venni s azokat, ha 
csak egy részetek is, áthágni merészelnétek, sorsotok meg- 
semmisítés fogna lenni. Én akkoron mindnyájatokat egyért 
felelőseknek, éltetöket s vagyonotokat ilyetén vakmerő me- 
rénylet megboszúlása áldozatául esettnek tekintendem . . . Pes- 
tiek, szépen diszlő várostok akkoron . . . romba dűlt kőhalommá 
fog változni.... Brescia bűtlen lakosai kik szintúgy mint ti, . . . 
felségsértő árulást követtek el, szolgáljanak tanúságul, is- 
merek-e kiméletet a lázadók iránt?" A szörnyeteg még dicse- 
kedett az emberiséget gúnyoló, -őt magát egész Európa előtt 
megbélyegző iszonyú tettével. Parancsnokul Pest kerületében 

bornokokat nevezte ki, s őrségül 8000 embert szakasztott ki 
seregéből mely, miután Komáromból az 1-ső hadtestet is le- 
rendelte, mintegy 46,000-re szaporodott. 

Hogy Perczel seregét a szolnoki vasut vonalától, Vettert 
a Bácskából elmozdítsa, Pestről három csapatban inditá meg 
lehozott hadseregét. Jobb szárnyát, melyet Ramberg alatt a 
3-dik hadtest képezett, hogy a Bácsban lévő magyar hadakat 
visszavonulásra kényszerítse, jul. 21-kén Kun-Sz.-Miklóson, 
Halason keresztül Szabadka felé indítá; egyszersmind a bánt 
is oda utasítá, hogy hadtestével a Bácskába nyomuljon. A 
középen maga egy lovassági hadosztálylyal s Paniutin orosz 
hadtestével Kecskeméten, Félegyházán keresztül Szegednek 
tartott. A 4-dik hadtestből képezett balszárnyat, Lichtenstein 
Ferencz herczeg alatt jul. 23-kán egyelőre Czegléden át Abony 
felé nyomta előre, melynek azonban, mihelyt a Komáromból 
utban lévő Schlick az 1-ső hadtesttel ugyanazon uton Abonyba 
megérkezett, Nagy - Kőrösön keresztül Kecskemétnél jul. 
28-kán a középpel kellett egyesűlnie. 

Haynau már Kecskemét táján számított ütközetre Per- 
czel seregével, mely jul. 25-kén Czeglédről Kecskemét felé 
vonúlt vala. Ez azonban csak azon esetben történhetett volna 
meg, ha Görgey, ki mint tudjuk, 22-kén Miskolczra érkezett, 


"a következő napon magát a Mező-Kövesdnél álló egy orosz - 


hadtesten átvágja s öt napi folytonos menettel Tisza-Füredről 
a folyam bal partján Török-Sz.-Miklóson, Szolnokon és Nagy- 
Kőrösön keresztül, 29-kén Kecskemét táján terem s Perczellel 
egyesűl. Ez nagy, nehéz feladat lett volna ugyan, de nem le- 
hetetlen; s ha megtörténik, a hónap utólsó napjaiban a kró- 
nika nagy győzedelmet jegyezhetett volna föl részünkre, mert 
Haynau, ekkor a 27-kén Pestre érkezett Schlick hadtestét is 
odaszámítva, legfölebb 30 ezer embert egyesíthetett volna a 
40—45 ezernyi magyar hadsereg ellenében. Perczel azonban 
egymaga ütközetet nem adhatván, már 26-kán Félegyházára, 
s onnan, mint tudjuk, 29-kéig Szegedre vonult, hol aztán 
Dembinski vette át a vezérletet. Schlick e napon Czeglédre 

érkezvén, onnan következő napon Szolnokra, Lichtenstein 
pedig és Paniutin hadtestei Félegyházára nyomultak. Itt az 
osztrák sereg zöme több napig vesztegelt; mert Haynau ott 
akarta bevárni, míg jobb szárnyán Ramberg Magyar-Kanizsá- 
nál, Schlick pedig a bal szárnyon Alpárnál a Tiszán átkél, s 
a Szentesnél lévő magyar csapatokat elűzvén, Makón keresz- 
tül a magyar seregnek hátába kerül. 

A magyar kormány, mihelyt értesűle, hogy Haynau a 
maga hadaival Komáromból Pestre indult, nem kételkedhet- 
vén, hogy onnan Szeged felé nyomúland, ezen, sánczokkal is 
. megerősített, alkalmas fekvésű várost tűzte ki, hol neki sere- 
geink harczot adjanak. Mivel azonban Görgey mozdulatairól 
sokáig semmit sem tudván, reá nem számíthatott, oda fordítá 
minden ügyekezetét, hogy Vetter mennél elébb végezze be 
bácskai hadjáratát és Szegednél egyesüljön Perczel seregével. 

Vettert julius 15-kén hagytuk el munkálatainál, midőn 
Jellasicsot amegelőző napon Hegyesnél megvervén, a Ferencz- 
csatornán és a nagy római sánczokon keresztül a titeli három- 
szögbe űzte. Miután a bán a Sajkások-kerületéből is nyakra- 
főre áttakarodott a Dunán s ott a Kamenics-karlóczai vonalon 
szállott táborba, Vetternek az volt terve, hogy míg Guyon 
hadteste Temerinnél, a nagy római sánczok vonalán keríti 


be a titeli fensíkot, ő maga a Kmety vezénylete alatt lévő . 


többi hadaival s a várbeli őrséggel Péterváradról a bánt tá- 
madja meg s vagy szétveri, vagy ismét a titeli fensikra kelni 
kényszeríti seregét, hogy azt ott minden oldalról körülfogva, 
kiéheztesse s fegyverei letételére szorítsa. Vetter e terv végre- 
hajtása végett már julius 16-kán Péterváradra tette át fő hadi 
szállását; de mialatt az előkészületekkel foglalkodék, már 
jul. 21-kén közbejött a hadügyminiszterium egy rendelete, 
melynél fogva e tervről lemondani kényteleníttetett. A mon- 
dottakból tudjuk, hogy az osztrák fő hadsereg ekkoron már 
elhagyta Komáromot, hogy Pesten keresztül az alvidékre vo- 
núljon, és Szegednél, vagy a Tiszán túl az utólsó elhatározó 
csapást mérje a nemzeti függetlenségre. Görgeyről s hadáról, 

1849. Jul. jul. 20-kán, még mit sem tudott a kormány. Egyedül Perczel 

mosszorini 
csata. 


serege, mely ekkor Abony táján létezett, maradt fenn, melyet 
Haynau seregének elébe lehet vala vetni. Hogy azonban 
ezen, szám szerint mintegy 20 ezernyi részbén újoncz s roszul 


fegyverzett sereg képes legyen Haynaunak ellentállani, azzal 


a legvérmesebb képzelet sem kecsegtethette magát. Szeged 
tájára kellett tehát a Bácskából is felrendelni minden itt nél- 
külözhető hadakat, Perczel erősítésére ; mert mindenki előre 
láthatá, hogy Szeged táján, vagy valahol a Tisza mögött fog 
vívatni függetlenségünk utólsó, elhatározó harcza. 

Vetter ennél fogva rendeletet kapott, hogy felhagyva 
tervével, melynek végrehajtására nincs többé idő, rögtön te- 
gyen még egy. kisérletet Titel ellen, s akár sikerűl azt meg- 
vennie, akár nem, azonnal küldje fel Szegedre hadseregének 
mind azon részeit, melyek nem múlhatatlanul szükségesek 
Pétervárad táján. 

Vetter tehát, a rendelet vétele után, oly intézkedéseket 
tőn, hogy Kmety 22-kén Péterváradnak a Duna jobb partján 
lévő sánczaiban foglaljon állást s a következő napon, a bán 
seregének foglalkodtatása végett, onnan intézzen némi tűn- 
tetést; Guyon pedig ugyanazon időben egész erejével támadja 
meg a titeli fensikot. Támadását a Szegedről e végre lekül- 


. dött négy löveggel ellátott hadi gőzösnek, nem különben mint 


a Perlaszvárosnál állomásozó csapatainknak a Tisza felől kell 
vala támogatniok. Titelben Knicsanin alatt 5—6 ezernyi szerb 
had, s Lang ezredes alatt a bán seregének egy dandára, ösz- 
szesen tehát 8—9 ezer fegyveres képezte az őrséget. 

Guyon az ellenséget meglepni szándékozván, még virra- 
dat előtt, három órakor, egyszerre két oldalról intézte a táma- 
dást; jobb szárnyának Vilovót, a balnak Mosszorint kell vala 
elfoglalnia. A meglepést azonban saját hibánk hiúsította meg. 
A vilovói ostromcsapatnál igen korán megkezdődött az ágyu- 
zás a nélkül, hogy egyszersmind a legénység is előre nyomul- 
hatott volna a Vilovóra vezető töltésen; midőn pedig ez az- 
tán megtörtént, a töltés annyira meg lőn rakva ágyukkal s 

őrséggel, hogy ostromcsapatunknak minden erőködése, azon 
keresztűl törnie, meghiúsíttatott. Hasonló volt az eredmény 
Mosszorinnal ís, hol a töltésen előrenyomuló csapatunkban 
az ellenség heves tüzelése e fölött még nagy zavart és kárt 
okozott. 

Guyon meggyőződvén, hogy hasztalan minden erőködés, 
napkeltekor mind a két ponton visszavonta ostromcsapatait, 
hogy délután összes erejével még egy kisérletet tegyen. A 
mocsárokat Mosszorin táján jobban, legalább annyira kiszá- 
radva észlelvén, hogy kisebb csapatok azokon is foglalhatnak 
helyet, itt egyesítette egész erejét. A töltés mellett jobbra s 
balra állítá fel egész, hat ütegből álló tüzérségét, s a had 
zöme, gyalogság s lovasság a mögött foglalt állomást, míg az 
idő a rohamra megérkeznék. Paska felől, hol a mocsár legszé- 
lesebb ugyan, de egyszersmind legszárazabbnak mutatkozott, 
részint mivel nagy tömegeket talán még sem birt volna meg 
a, bár felületén száraz mocsár, részint hogy az ellenség löve- 
geitől sokat ne szenvedjenek, hat zászlóaljat oly apró csapa- 
tokba osztott fel, hogy majdnem csatárlánczczá gyérültek. 
Ily barczrendben, délutáni két óra tájban kezdődött a táma- 
dás. Míg az említett módon felosztott hat zászlóalj kitűzött 
helyeit el nem foglalta, körülbelűl egy óráig heves tüzet foly- 
tatott a töltés két oldalán; s három óra felé mindenütt ro- 
hamra hangzott fel a parancsszó. Honvédeink halált meg- 
vető, ritka hősiességgel törtek előre, daczolva az ellenség 
heves ágyu- s puskatüzével; de ez igeri kedvező, fedett fek- 
vésében a magaslatokon végre is minden erőködéseiket meg- 
hiúsította, s a rohamot visszaverte. Egy második, hasonló 
elszántsággal s kitartással intézett roham sem vezetett több 
eredményre. De Guyon még sem. ernyede, s öt óra tájban 
még egy harmadikat is intézett: ez sikerűlt. Elkeseredett 
honvédeink ellenállhatatlan vitézséggel mászták meg a fensik 
partjait, s űzék a Tisza felé Knicsaninnak, bár szinte nagy 
vitézséggel küzdő harczosait. 

Már-már teljes győzedelem reménye lelkesíté a mieinket, 
s ez el sem is maradhata, ha a vezényletben egy nagy hiba 
nem történik, mely a sükert elébb kétségessé tette, utóbb tel- 
jesen meghiúsította. A fensikra jutottakat a szuronyviadal s 
egyes hátráló szerb csapatok űzése igen szélyel szórta, s hogy 
a győzedelmet magoknak teljesen biztosíthassák, múlhatat- 
lanul támogattatniok kell vala a tartalékban maradt zászlóal- 
jaktól. Szerencsétlenségre, ezeknek nagyon későn adatott ki a 
parancs az előnyomulásra, s mire a fensikhoz érkeztek, vité- 
zeink onnan már ismét lenyomattak, Knicsanin ugyanis, mi- 
helyt vitézeinek hanyatlását észrevette, a Vilovó táján tétlenül 
időző osztrák dandárt szólítá segedelmére, maga pedig szer- 
viánjait, a futamló szerbeket s Mosszorin fegyveres népét a 
helység mellett rögtön összegyűjtvén, újabb erővel indult 
szétszórt zászlóaljaink ellen. TÉpen ekkor érkezik támoga- 
tására az osztrák dandárból is két század dragonyos. Az osz- 
trák vezénylő három ágyujával alig száz lépésnyire robog a 
rendetlen csoportokban lévő magyarokra, s egy pusztító kar- 
tácslövet után rohamra vezeti lovasságát. Honvédeink, sem a 
tartaléktól s messze lévő ágyuinktól, sem a Tisza felől, hol a 
hadi gőzös, néhány parti ágyutól gátolva, állást a szerbek 
háta mögött nem foglalhatott, — semmiképen sem támogat- 
tatván, egy véres viadal után végre is lenyomattak a tetőről. 

n Kuicsanin — irja a jeles hadtörténész, Rüstow — a har- 
czot nagy vigyázattal s elszántsággal vezérlé, mit azonban 
neki igen megkönnyített az, hogy a magyarok támadása elle- 
nében rendkivül kedvező helyzetben létezett. Ő csak 8 halot- 
tat s 25 sebesültet vesztett. A magyarok e napon valódi hő- 
siességgel harczolának; a vitézség volt az egyetlen tulajdon- 
ság, melyet részükről ezen földek helyviszonyai közt kifejteni 
s tanúsítani lehetett. A lovasságot a mocsárokon keresztül 
felhasználni üem lehetett és a tüzérség, mely csak egy terje- 
delmes mocsáron keresztül tüzelhetett, a mélységből a magas- 
latra, mely azon felül még túlsó oldalán nem lankásan terül 
el, hanem meredeken száll alá a sikra, — tüzének minden 

hevessége daczára is kevés eredményt eszközölhetett. A ma- 
gyarok vesztesége ennél fogva aránylag nagy lőn. A szerbek 
népdalaiban az ezerre tétetik, és a dal ezen esetben talán iga- 
zat mondott, mit azonban pontosabban kitudni nem lehet, 
mert a magyar részről csak némileg is megbízható adatok 
nem léteznek." 

Ez volt az utólsó harcz e végzetteljes fensíknál, mely 
körűl, fájdalom, annyiszor oly elkeseredten küzdöttek egy- 
más3al a közös hazának egymást boldogtalan meghasonlásuk- 
ban meg nem értett magyar és szerb fajbeli fiai. 

Bár nem sikerült Titel megvétele, Vetter, a vett rendelet 
szerint, kénytelen lőn felhagyni minden további kisérlettel, s 
hadseregének itt nélkülözhető részét Szeged felé indítani. A 
sereg létszáma e harcztéren, a péterváradi őrséget kivéve, 
mintegy 27—28 ezer emberre ment. Ebből mindazáltal körül- 
belül 7—8 ezret különféle apró őrségek vettek igénybe. A 
Bánságban Perlaszváros, Aradácz, Écska és Elemér közt két 
honvéd- s három alföldi önkéntes zászlóalj s négy század lo- 
vasság volt felosztva ; Pancsova, Új-Palánka, Moldova és Or- 
sova őrségeire összesen négy honvédzászlóalj s három huszár- 
század fordíttatott. Zambélly ezredes egy, két ezernyi dan- 
dárral Baja táján a Dunát tartá őrszemmel. Ezen őrségeket 
jobbára azontúl is szükség volt helyeiken hagyni. Ezek levo- 
násával mintegy 20 ezernyi tábori sereg volt Vetter rendel- 
kezése alatt. Ezt tehát egyenlő két részre osztván, azok egyi- 
két Kmety tábornok vezérlete alatt a nagy római sánczoknál 
és a Ferencz-csatornánál hagyván, másikát Guyon tábornok 
alatt 25-kén Ó-Becsénél egyesítette, s mivel értesült, hogy egy 
osztrák hadtest Szabadka felé vette utját, a Tiszán átvezetvén, 
Szegedre indította. Hasonlókép Zambélly hadát is visszavonta 
Bajáról s a Tisza mögött Szegedre küldötte. Guyon 29-kén 
vonúlt be Szegedre, s tizenkét ezer próbált vitézzel szaporíi- 
totta ott lévő seregünket. Kmety hadteste zömével Zsablyánál 
tartá szemmel a titeli fensíkot; egyes osztályokat pedig a 
Bácskán keresztül a Tiszához lesiető osztrák had figyelésére 

a Ferencz-csatorna hosszában helyezett el. Vetter maga Beod- 
rán tartá fő hadi szállását. 

E szerint tehát jelenleg Szegednél volt öszpontosítva a 
magyar fősereg, melynek feladata lőn az osztrákokat a Tiszán 
átkelésben meggátolnia. Annak jobb szárnyán egy hadosztály 
Lenkey tábornok alatt, Szentesnél őrzé a tiszai átmenetet; 
egy gyönge dandár pedig a bal szárnyon Török Kanizsánál 
volt felállítva. De mielőtt e hadak további működéseinek el- 
beszélésébe kezdenénk, szükség elébb azokra fordítani figyel- 
münket, mik az erdélyi harcztéren történtek. 


A muszkák Erdélyben, jul. közepéig, mint fentebb el- 
beszéltük, nem tettek jelentékeny előhaladást. Grotenhjelmet 
Bem nem birta ugyan legyőzni Beszterczénél; de támadásai, 
bár visszaverettek, legalább azt eredményezték, hogy az oro- 
szok sem nyomultak előre borgói táborukból. Lüders tábor- 
nokot viszont, ki jul. elején már utra kelt Szeben felé, az 
elébb meghódolni látszott székelyek újabb támadása Gál Sán- 
dor alatt, hívta vissza Brassóba s a székely földre. Említők, 
hogy Lüders Gál seregét Illyefalva és Sz.-György mellől 
megint felnyomta ugyan Csikszékbe; de meggyőződvén, hogy 
a székelyek fékentartására nagyobb erőt.szükség hagynia a 
Bárczaságon, Clam-Gallas osztrák seregét, melynek elébb az 
tűzetett ki feladatául, hogy Oláhországból az oroszok által 
elébb megveendő Szebenbe vonúljon, rendelte Brassóhoz, s 
maga csak azután indult meg Szeben megvételére. Említők 
azt is, miképen Bem, látván, hogy csekély hadaival Besztercze 
mellett nem boldogul Grotenkbjelm ellen, jul. 11-kén Damasz- 
kint az oroszok ellen Szeredfalvánál hagyván, maga a székely 
földre sietett, hogy az ott gyűjtendő újabb erővel Moldvába 
törjön s e mozdulata által az oroszokat Erdély elhagyására 


kényszerítse, 


Csikszékben pár nap alatt sikerült ugyan meg összeszedni 
Gál Sándor megbomlott seregét s azt 12 ezerre emelnie; de 

ekkoron már Clam-Gallas is megérkezett az osztrák haddal 
Háromszékbe: ez ellen kellett tehát mindenek előtt mű- 
ködnie. Jul. 19-kén mintegy 8000-nyi haddal indult meg 
Csik-Szeredáról az osztrákok ellen, kik az Olt és Ügy folya- 
mok közti vonalon álltak Szepsi-Sz.-Györgytől Kökösig. Kö- 
zeledtére, Clam.Gallas 20-kán Illyefalvánál öszpontosítá ha- 
dait. A következő nap Bem ismétlé a támadást; s bár ez 
szándékosan csekély erélylyel intéztetett, az osztrákok az OI- 
ton átkelve, Brassóhoz megint közelebb, a hermányi és 
sz.-péteri domboknál foglaltak állomást. Bem a két napi csa- 
tározásból meggyőződvén, hogy az osztrákok erélyesebb tá- 
madást intézni nem szándékoznak, seregét, Gál Sándor vezér- 
lete alatt az Oltnál hagyván, maga Kézdi-Vásárhelyre sietett, 
az ott hagyott 2000 gyaloggal, 1000 huszárral s négy ágyuval 
szándéklott betörését Moldvába végrehajtandó. 

Gál Sándor tulajdonkép csak azért maradt seregével 
Szepsi-Sz.-Györgynél, hogy míg Bem Moldvában jár, az ojtozi 
szoros fedetlen ne maradjon; s azért, vett utasítása szerint, 
csak védőleg kell vala magát tartania. Az osztrákok azonban 
22-kén, mint várták vala, nem támadtatván meg, a következő 
napon magok támadták meg seregünket. Gál Sándor evvel 
Sz.-György alatt Szemeria helységnél táborozék, midőn a 
Sz.-Királynál felállított előörsei estenden hírül hozták, hogy 
az ellenség Illyefalva felől közeledik. Alig telt el fél óra, mi- 
dőn az osztrákok kiállított csatárlánczunk ellen meg is kezdték 
a tüzelést. Gálnak feladata csak az lévén, hogy sz.-györgyi 
állását tartsa meg, miután csatárait lassanként visszavonta, az 
ellenség közepét s az Olt bal partján előnyomuló jobb szár- 
nyát heves ágyutűz által ügyekezett feltartóztatni; bal szár- 
nyát azonban oly erélylyel támadtatá meg, hogy az egy véres 
harcz után megfutott s már ágyuit is elvesztendő vala, ha a 
legválságosabb perczben a középről nem kap segedelmet. 
Ugyanakkor, hogy e szárnyának veszedelmét elháritsa, az 
ellenség Szemeria ellen is rohamot intézett. Gál azonban, elé- 
gelvén, hogy a maga erejét az ellenségnek megmutatta, ko- 

molyabb harczba nem akart ereszkedni, s részben azért is, 
mivel Szemeriát az ellenség lövegei felgyujtották, jó rendben 
huzódott az égő helység mögé, Szepsi-Sz.-Görgy elejébe, hol 
aztán még egy ideig mind a két részről folyt a lassanként 
szűnedező ágyuzás. Gál azonban ki, vett utasítása szerint, ko- 
molyabb harczot koczkáztatni nem szándékozott, Sz.-György 
közelében sem akarta tűrni az ellenséget. Éji tiz órakor tehát, 
midőn az ellenséget már nyugalomra keltnek hitte, az Olton 
átkelvén, annak jobb szárnya ellen intézett egy heves táma- 
dást, melyet az csak nagy erőfeszítéssel lőn képes visszaverni. 
Gál ez által teljesen elérte czélját. Az ellenség más nap nem- 
csak hogy támadását nem újította meg, hanem meg visszavo- 
núlt elhagyott hermány-sz.-péteri figyelő állásába. 

De valamint az osztrák had a maga támadó munkála- 
tával, úgy Bem sem érte czélját moldvai kirándulásával. Fen- 
tebb említők, hogy egy idő óta nébány oláhországi forradal- 
már létezett Bem környezetében. Ezek ketteje, Boliák és 
Bolexes előbb már Kossuthnál is jártak volt, s azzal kecseg- 
tették őt, hogy az oláhországi s moldvai szabadelvű, musz- 
kaellenes párt nagyon hajlandó lenne fegyverre kelni az oro- 
szok ellen, ha Erdélyből némi segedelmet nyerne. Tudjuk, 
hogy mind Kossuthnak, mind Bemnek már aprilban nagy 
kedvök volt nemcsak a függetlenségre törekvő bavasalföldie- 
ket, hanem a törököket is felizgatni az oroszok ellen; s e 
tekintetben mind a ketten tettek is némi lépést a török pa- 
rancsnokoknál. A törökök azonban, bár magok sem örömest 


. látták a muszkát az aldunai fejedelemségekben; sőt midőn 


ezek február elején Szebenbe s Brassóba nyomultak, e lépés 
ellen egy félénk óvást is koczkáztattak: nem csak hogy a 
muszkák ellen erélyesebb rendszabályokhoz nyúlni nem mer- 
tek ; hanem, még az osztrák sereget is fegyverben tűrték meg 
a fejedelemségekben, midőn azt Bem márcziusban az oro- 
szokkal együtt Erdélyből kiűzte. 

Az osztrák had e kényszerített megjelenése az oláh föl- 
dön nagy mozgalmat okozott az oláh-moldvai függetlenségi 

pártban; s ekkor jöttek az említett menekültek is Kossuthhoz, 
ösztönözvén őt, küldene a fejedelemségekbe egy hadosztályt, 
melynek támogatása alatt a felkelésre kész szabadelvű párt 
magát hadilag szervezhesse. Kossuth örömmel fogadta az esz- 
mét s az oláh férfiakat Bemhez utasítá. 

Az oláh-moldva felkelés azonban csak úgy igért némi 
sükert s hasznot részünkre, ha a török hadi hatóságok által is 
támogattatik. S ennél fogva Kossuth és Bem ezentúl még in- 
kább ösztönözni kezdék erre a török urakat; midőn pedig 
ezekben a rokonszenvet irántunk ugyan nem, de a bátorságot 
folyton hiányozni láták: a muszka interventió megtörténte 
után elhatározák magokat, hogy Bem az első kedvező alka- 
lommal törjön be Havasalföldre, adjon lökést a forradalmi 
párt oly bizonyosnak igért felkelésének, a törököket pedig az 
oroszok előtt compromittálja, azt hivén, hogy az oroszok s 
törökök közt ebből eredendő surlódás talán végre is ellensé- 
ges lépésekre birhatja az utóbbiakat. Bemet ezen felül még 
azon remény is kecsegteté, hogy ha az oroszok munkáláti 
alapját, Havasalföldet megtámadja, s ott felkelést előidéznie 
sikerűl: a muszkák azonnal kitakarodnak Erdélyből. 

Kossuth Bemmel ezen ügyben csak az imént is váltott 
levelet. Amaz ennek egyebek közt azon tanácsot nyujtá, hogy 
a forradalmi oláh párt által alakítandó hadat betörésénel a 
maga előcsapatául használja, hogy betörésünk ekként az olá- 
hok s törökök előtt a barátságos szövetség szinét nyerje. Bem 
pedig, mihelyt a Szeredfalva mellett hagyott táborából Csik- 
Szeredára érkezett, Kossuth ama levelére jul. 17-kén vála- 
szolva, tudatá vele, hogy moldvai betörését rövid napok múlva 
végrehajtandja ; küldene tehát Omer basához, a Havasalföldön 
lévő török hadak vezéréhez, mennél elébb valamely szivet 
nyerő jelentékeny ajándokot. 

Ezen előzmények után érkezett Bem 22-kén az ojtozi 
szoroshoz, hova az említett, 2000 gyalogból s 1000 huszárból 
álló dandárt Kézdi-Vásárhelyről már elébb elküldötte. Innen 
Moldva- s Oláhország lakosaihoz kiáltványt bocsáta, melyben 

felszólítja őket, keljenek fegyverre, gyűljenek zászlai alá, hogy, 
a törökkel kezet fogva, a muszkákat hazájokból s Erdélyből 
kiűzzék. Í 

A kiáltványokat maga is nyomban követé; 23-kán a 
határokon átlépvén, Hersánál, az ott állomásozó orosz zász- 
lóaljat, majd az Utrogoff tábornokkal Onestiből annak sege- 
delmére jött hadat is Bákóba nyomta. Bem még 24-kén is 
Onestiben időzék, várva az oláhok gyülekeztét zászlói alá. 
De már azon napon is eléggé meggyőződhetett ebbeli remé- 
nyeinek alaptalanságáról. Az oláhmoldván szabadelvűeknek, 
mióta értesültek, mily óriási haderővel tört be az orosz Magyar- 
országba, minden kedvök elmult a felkeléstől ; az együgyű nép 
pedig, mely a kezébe került kiáltványokat talán nem is érté, 
semmi hajlamot nem mutatott zászlai alá állani. E helyett 
hírül vette, hogy a Moldvában maradt orosz hadak parancs- 
noka Bákónál egy, 8 zászlóaljból, ugyanannyi lovas század- 
ból álló hadat vont össze s elejébe siet. Bem tehát 25-kén tel- 
jesen kiábrándulva, dandárával még azon napon vissza jött az 
ojtozi szoroson. 

A mi ezentúl Erdélyben történt, felette szomorító, s annál 
szomorítóbb, mivel az ügyünket ért csapásokat a vezér más 
eljárása elfordíthatta volna. Ezen eljárás Bem hadviselési 
modorának teljes elítélésére nyujt okot, hadvezéri hirére pe- 
dig nem csekély homályt vet. De mielőtt legközelebbi mun- 
kálatait elbeszélnők, Lüdersnek Szeben elleni hadjáratát kell 
előrebocsátanunk. 

Lüders épen az napon indult meg Brassó tájáról Szeben 
felé, midőn Bem Csik Szeredáról készült lemenni Három- 
székbe, az oroszok helyét elfoglalt osztrákok ellen. De egy 
hadosztálya, melyet Engelhardt tábornok alatt néhány nappal 
elébb megindított Fogarasba, e várat már 12-kén megvette 
volt. Engelhardt 8 zászlóaljjal, 12 századdal és 20 ágyuval 
jelent meg Fogaras előtt, melyben részünkről csak egy hiá- 
nyos zászlóalj őrködött négy ágyuval. Természetes, hogy e 
csekély erő nem is gondolhatott a roskadt várban hosszabb 

ellentállásra, és szerencsésnek tarthatá magát, hogy néhány 
halott és sebesült 8 mintegy 200 fogoly vesztével megszaba- 
dulhatott. 

Fogarason 8 zászlóaljat s néhány századot hagyván, eset- 
leg az osztrák had segélyére, többi hadaival egyenesen Vö- 
röstoronynak tartott az orosz tábornok. Közeledtére a Fenyő- 
falván lévő magyar csapat 19-kén Talmácsra vonúlt, s hat 
ágyujával a Czód patak mögött fogott állást; de más nap 
reggel balszárnyát Czód felől megkerülve látván, rövid véde- 
lem után e helyet is feladta, s mivel magát ily:nagy erő 
ellen gyöngének vélte, az erődben egy kis őrséget hagyván 
hátra, Ihász őrnagy vezénylete alatt az egész zászlóalj, mint- 
egy 900 ember, a határok közelében lévő veszteglő intézet 
sánczaiba vonúlt. Az erőd csakhamar megvétetett s őrsége 
fogságra jutott. Egy dandár, mely onnan a veszteglő házhoz 
küldetett, Ihászt is hamar kiszorítá sánczaiból s Oláhországba 
nyomta. A kozákok az első oláh helységig űzték menekvőin- 
ket. Egy török csapat azonban közbe lépett, s bár őket, mint 
kivántatott, nem adta ki, de lefegyverezte s Viddinbe kisérte. 

Lüders innen 21-kén Szebennek fordult, hol azonban már 
csak ennyi ellentállásra sem talált. Az ott őrséget tartott 
magyar zászlóalj még megérkezte előtt elhagyta a várost, és 
M.-Vásárhelyre huzódott, egygyel több bizonyságát adván, 
hogy az ekként elforgácsolt gyönge őrségek haszon helyett 
csak kárára vannak az ország védelmének, mert együtt véve 
tetemes erőt vonnak el az elhatározó ütközeteket vívó fő had- 
seregtől. j 

Bemnek, midőn moldvai kirándulásából Kézdi - Vásár- 
helyre jul. 25-kén megtért, még mindig volt volna ideje a 
szétszórt kisebb hadakból egy tekintélyes sereget öszpontosí- 
tani 8 avval vagy a gyöngébb Grotenhjelmet, vagy magát a 
szinte több osztályra szakadt Lüders hadtestét megtámadni. 
De ő bár a Besztercze táján vívott csatákból meggyőződhetett, 
hogy sokkal szivósabb s kitartóbb ellenséggel van dolga, mint 
a minőknek a télen s a tavaszon az osztrákokat tapasztalta ; 

s hogy most csupa vakmerőséggel, ha azt az ellenségével leg- 
alább egyenlő erő nem támogatja, czélt nem érhet s hasztalan 
pazarolja erejét, — afféle portyázó hadviselési modorából még 
sem tudott kivergődni. Moldvai kirándulása után Gál Sándor 
hét-nyolcz ezernyi serege egészen czéltalanná lett e vidéken ; 
de ő azt mind e mellett is csak Udvarhelyszékbe rendelte s 
egyedül a vele járt kis dandárral indult Maros- Vásárhelyre, 
kétség kivül, hogy Damaszkinnal egyesülve, megint Groten- 
hjelm ellen forduljon. 

Vásárhelyre 28-kán érkezett s ott újabb bizonyítványait 
találta, mire vezet az apró hadakkal való harczolás. Ott ta- 
lálta ugyanis Damaszkint, kit 11-kén három ezer emberrel 
hagyott Szeredfalvánál; ott hallá, hogy e kis had nem csak 


"ezen helynél szenvedett jul. 16-kán vereséget, hanem midőn 


Inczédy és gr. Lázár Dénes egyegy zászlóaljával Szász-Régen- 
ben egyesüűlvén, Szeredfalvára visszatérni készült, Groten- 
hjelmtől 23-kán megint túlnyomó erővel támadtatott meg, 8 
másodszor is megveretvén, oly nyakrafőre futott a Kis-Kükülő 
folyamig, hogy hada egészen felbomlott, s csak felével tudott 
26-kán visszatérni Vásárhelyre. 

De még e balesemények sem voltak képesek őt kira- 
gadni szerencsétlen rendszeréből s arra birni, hogy valahára 
öszpontosított nagyobb erővel működjék. Most pedig erre 
kétszeres indok is ösztönözheté őt. Vásárhelytt értesült ugyan- 
is az említett baleseményeken felül még arról is, hogy Lü- 
ders a vöröstoronyi szorost és Szebent megvette, s mi ennél 


. is fontosabb volt, ismét indulóban van a székely földre, hogy 


ott a békét valahára teljesen helyreállítsa s az ő, Bem, erő- 
forrását megsemmisítse. Vett tudósitásai szerint Lüders rop- 
pant készületeket tőn e terv végrehajtására : Grotenhjelmet, a 
nyolcz zászlóaljjal Fogarason hagyott Dyck tábornokot, Clam- 
Gallast az osztrák sereggel, Dannenberget a Moldvában ha- 
gyott hadosztálylyal, Barnuczot egy felkelt oláh sereggel mind 
egyszerre a székely föld külön pontjai felé indította, s maga 
is megindult Segesvár felé. 

A kiknek az oroszok e terve tudomására jutott, való- 
szinűleg mindnyájan azt hitték, hogy Bem valahára komolyan 
gondoskodni fog hadainak öszpontositásáról, s legalább azo- 
kat, melyek Vásárhelyhez közelebb esnek, névszerint Kemény 
Farkast 4—5 ezer emberével Kolozsvárról, Steint a különben 
is tétlen ostromhaddal Fehérvár alól, Gál Sándort Udvarhely- 
székből, hova őt még 26-kán rendelte volt, magához vonja, 
s az egyesülendő 15—20 ezernyi hadsereggel vagy Groten- 
hjelmet vagy magát Lüderst fogja megrohanni. De az eszé- 
iyen inost is győzött kalandos hajlama a portyázásszerű vak- 
merő, mindent koczkáztató hadviselésre. Eltökélte magát, hogy 
a M.-Vásárhelyen, kezénél lévő öt-hat ezernyi haddal egye- 
nesen Lüders ellen induljon s e végett csak Gál Sándor sere- 
gének egy részét rendelte fel Dobay ezredes alatt Segesvárra, 
hogy.ott vele egyesűljön. A többi hadakkal akként rendel- 
kezett, hogy Kemény Farkas M.-Vásárhelyre siessen s azt 
tartsa míg lehet; ha megnyomatik, Kolozsvár felé hátráljon ; 
Steinnak már elébb azt parancsolta volt, hogy a fehérvári zár- 
lathaddal Szebent támadja meg, vagy legalább foglalkodtassa 
az ott hagyott muszka hadat. Felszólítá végre a különben pa- 
rancsai alatt nem álló Kazinczyt is, ki a nyár folytában ala- 
kult 8—9 ezernyi tartalék haddal még mindig tétlen veszte- 
gelt Szatmár keleti szélein, hogy avval Erdélybe siessen. 

Lüders, seregének egy részét a Vöröstoronynál és 
Szebenben hagyván, maga 12 ezer emberrel s 28 ágyuval 
26-kán indult meg Segesvárra, hol 29-kén érkezett meg, s hogy 
a székely föld felé rendelt többi osztályoknak is idejök legyen 
elfoglalniok a részökre kitűzött pontokat, pár napig megálla- 
podék. Lüders azt hitte, hogy Bem, kinek Moldvába meneté- 
ről vett ugyan hírt de gyors visszatértéről mind eddig nem 
értesült, még most is ott létezik, s úgy tette intézkedéseit, 
hogy őt végkép kirekeszsze Erdélyből. Clam- Gallasnak 
különösen meghagyta, hogy az ojtozi szorost állja el s a vele 
lévő orosz vadász ezredet a szoroson keresztül Bem hátába 
küldje. 3 

Bem azonban 30-kán M.-Vásárhelyről Segesvárra indult 
Lüders elejébe. Miután előre küldött hadai e napon Kereszt- 
urnál, Udvarhelyszékben, a Gál Sándor seregéből Dobay alatt 
magához rendelt osztálylyal egyesültek, azok száma mintegy 
hét ezerre emelkedett; de ágyuja, e kedvencz fegyvere, csak 
42 volt. ,§ méltán lehet kérdezni, ugymond Rüstow, miért 
nem vonta magához, tán egy gyönge hátvéd kivételével, Gál 
Sándor egész seregét? Kielégítő választ erre alig lehetne 
várni, miután Bem már 28-ka óta értesűlve volt, hogy őt 
minden oldalról bekeríteni szándékoznak. Életkérdés volt te- 
hát, hogy valamely ponton oly erős legyen, mint csak lehet- 
séges az ellenséges hadoszlopok egyike ellenében." 

Az ellenséges felek előcsapatai 31-kén dél tájban lettek 
egymással szemben a Segesvár-kereszturi uton. Bem Fehér- 
egyház előtt állítá seregét harczrendbe, jobb szárnyával e 
helység előtt, zömével az országuton, bal szárnyával a völgy- 
ben lévő szántóföldeken foglalván állást. Az orosz sereg 
egy része vele szemben az udvarhelyszéki, más része a vásár- 
helyi országuton létezett. 

Miként Magyarországban Paskevics és alvezérei, úgy itt 
is Erdélyben mindig azt hitte mind Lüders, mind Groten- 
hjelm, hogy sokkal nagyobb magyar hadakkal állnak szem- 
ben, mint valóban volt: nem hihették, hogy aránylag ily cse- 
kély hadak tehették elébb oly annyira tönkre az osztrák ha- 
talmat, hogy orosz segélyt kényteleníttetett igénybe venni. 
Most azonban az orosz had magasabb állása képessé tette Lü- 
derst áttekinteni Bem egész haderejét; de elfogultságában 
most is úgy vélekedék, hogy az előtte lévő magyar csapatok 
csak egy, tűntetésre kiküldött mellékosztály, a főtámadás 
pedig Vásárhely felől fog ellene intéztetni; maga is oda sie- 
tett tehát, s jobb szárnyának vezérletét Iwin tábornokra bizta. 
A bal szárnyról aztán kozák csapatokat külde ki a vásárhelyi 
uton e város felé, kik azonban két óra tájban azon. hírrel tér- 
tek meg, hogy ott sehol sem mutatkozik ellenség. Lüders 

tehát maga is visszament jobb szárnyára, hova egyszersmind 
két zászlóaljat s egy üteg ágyut is átrendelt. 

Fehéregyház előtt, az udvarhelyi uton ekkor már három 
óra hosszant folyt a harcz. Bem, kinek jobb szárnya igen 
kedvező állásban volt, minden ügyekezetét arra forditá, hogy 
a völgyben lévő bal szárnyával azon magaslatokat foglaltassa 
el, hol az oroszok jobb szárnya állott. Mindének előtt igen 
heves ágyuzást nyitott meg itt; azután több ízben zászlóaljait 
ís rohamra vezettette. De hasztalan; az oroszok kitartását 
nem birta legyőzni, azok, számra nézve sokkal erősebbek, 
nem mozdultak. Míg azonban maga itt siker nélkül erőködik, 
jobb szányát éri veszély. A harcztérre visszajött Lüders négy 
dzsidás századdal s néhány szotnya kozákkal e szárnyunk ellen 
rohamot intéztetett. Huszáraink jól kiállták az első lökést; 
de, számra nézve kevesebbek, nem sokára megfutamodnak. 
Az ágyuk háta mögött azonban rendbehozatván s a tartalék- 
ban lévő századdal is megszaporíttatván, ismét előrevezettet- 
nek; de ekkor sem szolgál nekik a szerencse: újabban is 
hátat fordítanak s futásukban a. jobbára újoncz gyalogságot 
is magokkal ragadják. A jobb szárnyat a közép, hol egyéb- 
iránt szinte hevesen folyt eddig a harcz, majd a bal szárny is 
követi. Az ütközet helyrehozhatlanul el van vesztve; a sereg 
rendetlenül fut Héjasfalva felé, messze űzetve a kozákoktól, 
míg nem a hegyek s erdők közt szerteszélyedt. A vakmerő 
harczban 1300 holtat és sebesültet, 500 foglyot s hét ágyut 
vesztettünk. A többiek, jobbára székelyek, haza siettek. 

E futásban esett el kozák kardok alatt koszorús költönk, 
Petőfi Sándor is, ki Bem kiséretében vala. Bem maga, mivel 
lova ellövetett, szekerébe vetette magát; de a gyors futásban 
ez is felborult, s ő maga csak az által menekült az üldöző 
kozákoktól, hogy az ut mellett lévő árokba feküdt s holtnak 
szinlé magát. Midőn az est beálltával az üldözés megszűnt, 
négy Vilmos-huszár. ment őt, a holtnak hittet, felkeresni, s 
ezekkel menekült Kereszturra, honnan, hogy a veszedelem 


hirét megelőzze, még azon éjjel Maros-Vásárhelyre hajtatott. 

Lüders, ki az ütközetben 246 embert vesztett, miután a 
Fogarasról Kőhalomra nyomult, de ellenséget nem talált Dyek 
tábornok vele egyesült, Kereszturra ment hadaival. Ott vette 
aztán hirét, hogy a vett rendelet szerint Clam-Gallas is bement 
Háromszékbe, s az időközben oda szinte visszatért Gál Sán- 
dor hadát Csikszékbe nyomta, s ott elébb Kászon Új falu- 
nál, majd Tusnád mellett megfutamítván, szétverte. Egy más 
székely csapat ugyanazon időben Bükszádnál szenvedett ve- 
reséget. Gál Sándor hadának romjaival Kolozsvár felé huzó- 
dott. A székely földön tehát nem volt többé magyar sereg. 
Clam-Gallas ellentállás nélkül, vonúlhatott be Csik-Szeredára 
s kezdhette meg a nép lefegyverzését, miben Dorsner székely 
ezredes által is gyámolíttatott. 

Bem, midőn aug. 1-jén reggel M.-Vásárhelyre érkezett, 
már a Kolozsvár vidékéről oda rendelt Kemény Farkas hada 
is közel jár vala e városhoz. E had mintegy 4000 emberből 
álla, mindig elég Bemnek, hogy vele, kedvencz portyázó mo- 
dorában egy nem várt csapást mérjen az ellenségre. Sokáig 
nem időzhetett Vásárhelyen, mert értesült, hogy Grotenhjelm 
a város felé tart Szász-Régenből. De a gyorsaságot tervének 
kivitele is szükségessé tette. E terv abból állott, hogy mielőtt 
a székely földet megigázott orosz hadak onnan megfordulná- 
nak, ő Szeben alá siessen s a Fehérvár zárlatáról már egy 
hét előtt oda rendelt Steinnal egyesülve, Szebent a Hasford 
tábornok alatt ott hagyott orosz hadaktól elvegye. 

Mi volt ebben czélja: egyedül az-e, hogy az ellenségre 
ott, hol még lehet, egy érzékeny csapást mérjen? — vagy 
talán azt hitte, hogy Szeben megvétele, mint a télen elégséges 
volt Puchnert egész hadával arra indítani, hogy sietve Bras- 
sóra vonúljon, s onnan az oroszokkal együtt kitakarodjék az 
országból, úgy most is valami hasonlóra indíthatná az oro- 
szokat? — bizonytalan. Kemény Farkast egy zászlóaljjal Ko- 
lozsvár fedezésére visszaküldvén, a többivel maga Medgyesen, 
Nagy-Selyken keresztül egyenesen Szebennek tartott. Utjában 


Harmadik fejezet. Hadi események julius közepétől végéig. 405 


minden elszórt apró őrségeket magához vont, és Stein hadát 
is Szeben alá rendelte. 

. " E hadat azonban az elmult napokban nagy csapás érte 
volt. Stein, mióta Szeben az oroszok kezére jutott, ezek szem- 
mel tartása végett Szász-Sebesre egy zászlóaljat tolt előre; 
midőn pedig a szebeniek háborgatására Bemtől rendeletet vőn, 
25-kén éjjel a vár alól elhuzódván s a maros-portusi hidat 
maga után lerontván, egész hadával Szász-Sebesre ment. E 
had létszáma a kitűzött feladatra elég jelentékeny volt ugyan, 
mert mintegy 4000 fegyveresből álla; de jobbára az osztrákok 
kiűzetése után képezett újoncz zászlóaljakból lévén szer- 
kesztve, minősége sok kivánni valót hagyott: Stein tehát, mi- 
előtt vele a szebenieket megtámadná, a Temesvárat ostromló 
Vécseytől kért némi segedelmet, addig is míg az megérkeznék, 
Kútfalvánál Szász-Sebestől délkeletre szállott táborba, s onnan 
Szerdahelyig portyáztatott. 

De Hasford Szebenben nem akará tűrni a közelében 
mozgó magyar hadat, s azt, mielőtt a várt segedelem megér- 
keznék, aug. 1-jén megtámadta. A csata vészes kimenetelű 
volt tűzhöz meg nem szokott hadunkra. Az oroszok élénk 
ágyuzással nyitották meg a harczot, mit Stein is viszonoztatott. 
De amazok csak addig folytatták a tüzelést, míg a kozákok 
jobbról s balról a mieink hátába kerültek s támogatva a fehér- 
vári őrseregtől, ezeket kapkodni kezdték. A zavar, mely e 
miatt a mieinkben támadt, jelül szolgált Hasfordnak, hogy 
homlokban is rohamra vigye zászlóaljait. Ez határozott; 
újoncz hadunk megbomlott és szélyelfutott. A holtak, sebe- 
sültek száma nem volt ugyan felette nagy, a 200-t sem ütvén 
meg; de annál tetemesb vala a foglyoké. Az oroszok ezeket 
1175-re számitották. Hogy .még többen nem vesztek, vagy 
fogattak el, csak annak lehetett köszönni, hogy a muszkák 
nem folytatták hosszan az üldözést. j 

Steinnak mintegy harmadfél ezer embert sikerűlt össze- 
szedni megvert hadából, melylyel aztán, mivel az oroszok 
aug. 2-kán Szebenbe visszamentek, megint Szász - Sebesnél 


1849. Jul. 


A szász- 
sebesi csata. 


1849. Jul. 


Szeben meg- 
vétele Bem 
által. 


406 Tizedik könyv. Szegeden, 


foglalt állást. Itt volt, midőn Bem, aug. 5-kén délben, 20 ágyu- 
val és számszerint ugyan 14 zászlóaljjal és 8 huszár-század- 
dal, de melyek igen hézagosak voltak, Szeben előtt termett. 

Hasford, kinek összesen öt zászlóalj 8 pár század lovas- 
ság áll vala rendelkezése alatt, ezek egyikét foglyaival, pod- 
gyászával s betegeivel Vöröstoronyra küldvén, a többivel s 10 
ágyuval Nagy-Csűrig ment elejébe. Bem, itt valahára szám- 
szerint erősebbnek látván magát, nem sokáig folytatá szoká- 
sos. élénk ágyuzását, hanem szárnyait azonnal az ellenség 
bekeritésére nyomta elő. A muszkák azonban ezt be nem 
várva, a város falai mögé huzódtak. De Bem oda is utánok 
nyomult, s estenden azt megvévén, a muszkákat, kik holtak 
$s sebesekben mintegy 350 embert vesztettek, a vöröstoronyi 
szorosba kergette. , A szászok — mond Köváry — éljenzéssel 
fogadták a magyart, az utczákra virágokat szórtak." Megun- 
ták-e már a muszka uralmat, vagy csak a győzedelmesek ha- 
ragját akarták magokról elfordítani, miután elébb a muszká- 
kat is örömujjongva fogadták ? 

De Bem ez alkalommal nem sokáig ülhetett Szebenben. 
Lüders már aug. 3-kán értesűlt Bem hadjáratáról Szeben felé, 
s nem kételkedvén, hogy czélja e város megvétele, a követ- 
kező napon rögtön nyomába indult s 30 órai sebes menettel 
aug. 6-kán reggel már Nagy-Csűrön termett. Bem a Szelin- 
dekig portyázó kozákok megjelenéséből már az előző napon 
meggyőződött, hogy közel jár a muszka sereg, s 6-kán reggel 
hadának egy részével N.-Csűr mellett fogott állást, más 
részét, Forró ezredes alatt, hátának fedezésére Vöröstorony 
felé küldé; a harmadik rész a városban maradt. Előszólította 
volt Steint is Szász-Sebesről, de ennek már nem volt ideje 
hozzácsatlakozni, mert Lüders, meg sem várva egész sere- 
gének megérkeztét, nem késett a támadással. 

A Csata több óráig tartott; míg Bem körülbelül egyenlő 
erővel állt szemben, bár a muszkákat meg nem nyomhatá, 
maga sem hátrált; de midőn dél tájban az orosz had zöme 
is megérkezett, állásaiból kivettetvén, Szeben felé —, s mivel 

az ellenség mindenütt sarkában volt, hadát az utczai harcz 
veszélyeinek kitenni nem akarván, s azért is, hogy a várt 
Steinnal mennél elébb egyesülhessen, a város alatt Kis-To- 
ronyra huzódott. A hátrálást, szokása szerint, most is maga 
fedezte ágyuival, mi alatt megint kevésbe mult, hogy el nem 
fogatott. A Szeben folyó menetében,. egyesült vele a csata 
elvesztének hirére a Vöröstorony felől visszahuzódott Forró 
s a városban hagyott őrség megszabadulhatott része is. A 
csapás nagy volt. Több száz halotton és sebesűltön kivül 
mintegy másfél ezren jutottak fogságba. Kurcz Antal, Bem 
titkára, a városból menekvése közben, Bem szekerén lövetett 
agyon. Bem serege romjait Szász-Sebesen Steinéhoz kap- 
csolta, s a vezérletet erre ruházván, maga a Bánságba sietett, 
Kossuth újabb meghivása szerint, ott a fővezérletet átveendő. 

Midőn Dembinski julius 30-kán a sereg fővezérletét át- 
vette, hadainknak a harcztéren a következő volt létszáma s 
állása : 

Az elébb Perczel parancsai alatt lévő sereg, létszámára 
nézve mintegy 20,000, két hadtestre, a 9-dikre és 10-dikre 
oszolva, a Szeged körül készült sánczokban létezett. Emezt 
Dessewffy Arisztid tábornok, amazt Wysocki vezénylé, kinek 
helyét azonban ekkor, mivel Dembinski alatt, kivel nem rég 
viszályba keveredett, szolgálni nem akarván, betegség ürügye 
alatt leköszönt, Gál ezredes vette át. 

Ehhez járult a Bácskából, mint említők, e napokban Sze- 
gedre érkezett Guyon tábornok hadteste 10,500 emberrel; és 
Zambélly ezredesnek szinte onnan feljött 2000-nyi osztálya, 
mely itt az olasz legióval s némi újonczokkal három ezerre 
szaporodva, Monti ezredes vezénylete alá kerűlt. 

Szinte Szegednél, de a bal parti sánczokban volt még 
Asbót tábornok vezénylete alatt azon tartaléksereg, melyet 
Kossuth, junius végével, saját vezérlete alatt harmincz ezerre 
szándékozott emelni, melynek létszáma mindazáltal e napig 
alig haladta meg az 5000-t, s még tűzfegyverrel sem igen volt 
ellátva. I 

És ekként a szegedi sánczokban, a hónap végén, mint- 
egy 38—40 ezer ember létezett, legalább is két harmadában 
még harczban nem volt újoncz. Huszáraink ellenben, kiknek 
száma mintegy 4000-re ment, jobbára harczedzett vitézek 
voltak. Ágyu 100 létezett a seregben. 

Szegedtől felfelé, a főseregnek jobb szárnyát képezve, 
Lenkey tábornok 7000-nyi osztálya Hód-Mező-Vásarhelynél 
állott; melynek, ha az osztrákok bal szárnyától nyomatnék, 
átkelhetése végett a Maroson, Makónál e folyamon híd vere- 
tett. Knezicsnek Tisza-Fürednél s Tokajnál álló osztálya, a 
távolság és összeköttetés hiánya miatt, számitásba itt nem 
jöhet. 

Szegedtől lefelé ellenben a Bácskában s Bánságban 
Kmety parancsai alatt Guyon feljötte után még mintegy tizen- 
nyolcz ezer ember maradt, kikből a különféle helyőrségek 
nyolcz ezret vettek igénybe. A többi 10,000-re nézve Kmety 
julius 28-kán parancsot vőn a Bánságban felfelé vonúlni s a 
fősereg bal szárnyát képezni. Ő aug. 4-kén Torontálban Me- 
lenczéneél állott hadtestével. 

A kormány egy, még elébb tartott haditanács javaslata 
szerint, Szegednél határozta elfogadni az ütközetet. 

A mult télen, midőn a Bánságban működött seregeink 
is a Közép-Tiszához rendeltettek, a felkelt szerbek pedig 
ennek következtében a Marosig nyomulván, Szegedet is há- 
borgatták, a város biztosítása végett véletlen megrohanások 


. ellen némi sánczolatok készültek a Tisza bal partján a Maros- 


tól az ugynevezett Boszorkány-szigetig. Most pedig, junius 
vége óta, midőn a kormány s országgyűlés Szegedre vonulása 
határozattá lett, a város a folyam jobb partján is sánczokkal 
vétetett körül. E földmunkálatokon egész julius folytában, 
Gál ezredes vezetése alatt, naponként több ezer ember dol- 
gozott ugyan; a mű mindazáltal roppant terjedelme miatt, a 
hónap végéig még koránt sem lőn befejezve. E sánczok a 
Tiszától a Tiszáig fél körben, délről a Matyere hidját, nyugot- 
ról Dorozsma, éjszakról Tápé helységeket is magokba foglalva, 

mintegy három mérföldnyi hosszaságban terjedtek el, s nem 
is közvetlen a város védelmére hanem egy megerősített tábor- 
helyül készültek. De terjedelmök még e szempontból is oly 
túlságos volt hogy, ha védelmi munkálatokra elég volt volna 
is bennök a 38 ezernyi sereg; de támadó munkálatokra, mik 
mégis helyzetünkben, midőn a muszka hadseregnek is közel 
léte miatt egy hely. hosszas védelmére nem volt időnk, — 
múlhatatlanokká váltak, legalább is két annyi vagy még több 
erőnek s különösen nem száz, mennyivel biránk, hanem vagy 
harmadfél száz ágyunak kellett volna bennök lenni, hogy sü- 
keresen munkálkodhassunk. 

Részint tehát ez okból, részint a miatt is, mivel a sánczo- 
lat némely részei nagyon hézagosan készülhettek el, részint 
végre, mivel az osztrákok bal szárnya által fenyegett, s a ma- 
gyar seregnek hátába eső Maros-vonal védelme sem volt 
eléggé biztosítva, — Dembinski Szegednél nem akarta elfo- 
gadni az ütközetet. Ő azt, hogy seregével Szegedről a Bán- 
ságba vonúlhasson, már a fővezérlet elfogadásának is egyenesen 
feltételéül tűzte ki. A kormány maga is belátta ugyan Dem- 
binski indokainak fontosságát; de abból nem azt következteté, 
mit Dembinski, hogy hadseregünk minden ütközet nélkül hát- 
ráljon a Bánságba, hanem azt, hogy a már csak négy mér- 
földnyire, Kisteleknél lévő osztrák seregnek elejébe menvén, 
azt ott támadja meg, s csak, ha az ütközet szerencsétlenül ütne 
ki, vonúljon vissza a sánczok közé s azokból a Tisza mögé. 

A kormánynak, mióta Szegedre költözött, a középpont- 
nál lévő katonai tekintélyek tanácsai szerint is, mindig ilyféle 
terve volt a szegedi állomással. Ezért munkáltatott oly szor- 
galmasan a sánczokon is a hónap folytában ; ezért készíttetett 
a Tiszán, a vár mellett lévő s a várost Új-Szegeddel állandóan 
összekötő hidon kivül még más kettőt, amattól dél felé; ezért 
hozatta le az algyői hidat is Tápé mellé, szemközt a Maros 
torkolatával; minek következtében aztán, nehogy az ellenség 
Algyőnél átkelhessen, a Tisza kiöntéseit gátló töltések ott át- 
vágattak s az egész partvidék viz alá boríttatott. 

Támogatta most a kormány ezen tervét Vetter altábor- 
nagy is, ki Guyon hadtestével 30-kán jött volt Szegedre. És 7 
valóban egy ütközet Kistelek táján a győzedelemnek nagy 
valószinűségével kecsegtethetett. Haynau, miként már emlí- 
tők, bal szárnyát, Schlick hadtestét, néhány nappal elébb Al- 
párnál szállíttatá át a Tiszán, s az tőle oly messze járt, hogy 
az ütközetben egyátaljában nem vehetett volna részt. Hasonló 
volt az eset az osztrák sereg jobb szárnyával, Ramberg had- 
testével, mely a Bácskában, Hajós és Jankovácz felé indult le 
Pestről a Tiszához s auguszt. első napjaiban Szabadkánál járt, 
hogy onnan Magyar-Kanizsára menjen, ott kelendő át a 
Tiszán, ez is tehát, hat-hét mérföldnyi távolságban létezett a 
Kisteleknél álló sereg zömétől. Haynau tehát e napokban, ha 
részünkről megtámadtatik, egyedül Lichtenstein hadtestét s 
Paniutin orosz osztályát, számszerint csak 25—26 ezer embert 
vezethet a harczba; míg részünkről azon esetben is, ha a lő- 
fegyverrel el nem látott újonczosztály őrségül a sánczok közt 
hagyatik, mintegy 32—33 ezerrel lehetett volna intézni a tá- 
madást. Mi tehát jelentékeny számelőnyben valánk; mely 
körülménynél fogva annál kevesbbé volt alaptalan a kormány 
s vele együtt Vetter altábornagy reménysége a győzedelemre, 
mivel tudomásunkra volt, hogy az osztrák fő hadseregnek csak 
fele áll velünk szemben Kisteleknél. 

Ha az ütközet megtörténik, s várakozás ellenére, szeren- 
csétlenül üt vala ki, Szeged sánczai s a Tisza négy hidja min- 
dig elég biztosságot nyujthatnak vala arra, hogy a hátrálás jó 
rendben hajtassék végre. A győzedelemnek ellenben ellátha- 
tatlanul fontosak lehettek volna eredményei; nemcsak mivel 
az osztrák seregnek, s egész tartalék tüzérségének, jó utak- 
ban teljesen szűkölködő, terjedelmes homok pusztákon kellett 
volna hátrálnia Pest felé, — mi közben mondhatatlan kárt 
szenvedett volna; hanem azért is, mivel mint alább elmon- 
dók leszünk, épen e napokban, aug. 4-kén, történt Klapká- 
nak győzedelmes kitörése az újszőnyi erősített táborból, mi- 
nek következtében a megvert osztrák hadak nemcsak a Duna 

jobb partján, hanem a Csalóközben is nagy rendetlenségben 
kényteleníttettek hátrálni Pozsony felé. Klapka e győzedel- 
ménél fogva arra is képessé válhatott, hogy mihelyt a Kiste- 


leknél nyert győzedelem hirét veszi, 20 ezernyi őrségének na- . 


gyobb felével Budapestre nyomúljon s ott fogadja a futamló 
osztrákokat, 

De a hadvezéri hírnevét hajdan hazájában is merő 
visszavonulások által nyert Demkinski a győzedelem ily sü- 
kerrel biztató esélyeinek felhasználását is nagy vakmerőségnek 
tartá; — mintha a Tisza mögött, ha majd az egész osztrák 
hadsereg egyesülve lesz, valaha még csak ennyire kedvező 
körülményekre is számíthatott volna! O tehát, miként a tava- 
szon a kápolnai ütközet harmad napján, Kerecsendnél, úgy 
most is makacsul ragaszkodott kedvencz hátrálási tervéhez. 
És Kossuth a helyett, hogy a jobb nézetű, nem rég Hegyesnél 
is a Bácskában oly szép győzedelmet nyert Vetternek, — ki 
iránt ellenszenvvel viseltetett, adta volna át, ha Dembinski a 
jobb tervre nem hajól, a fővezérletet, végre is megnyugodott 
ennek akaratában, kiről még csak pár nappal elébb azt írta 
volt Görgeynek s Perczelnek, hogy , mindent felejtett". És 
aligha hibázunk azt állítván, hogy mind e mellett is csak azért 
adta a fővezéri botot Dembinski kezébe, mivel Bemet ekko- 
ron már megint meghívta volt annak átvételére ; ennek eljövete- 
lekor pedig Dembinskit könnyebben mellőzhetőnek vélte, 
mint Vettert, ki hegyesi győzedelme által újabb próbáját adta 
vezéri tehetségeinek. Vetter a Dembinskivel támadt surló- 
dásai miatt néhány nap múlva le is mondott a bácsbánsági 
vezérletről, hol, miután Kmety is Dembinski alá rendeltetett, 
nem is volt többé serege s teendője. 

Egyébiránt, midőn Kossuth Dembinski visszavonulásá- 
ban megnyugodott, a hadsereg további munkálati tervéül az 
lőn meghatározva, hogy az a Tiszán túl a Szőreg-Deszk-sz.- 
iványi vonalt oly hosszan tartsa, mint csak lehet, hogy egy 
részről Kmety, másról Görgey időt nyerjen elérni a Marost. 
Ha pédig Szőreget is feladni kényteleníttetnék, Makóról Len- 

keyt is magához vonva, Aradra vonúljon, s ott aztán (Gör- 
geyvel és Kmetyvel egyesűljön. E hadak öszpontosítása által 
ott 715—80 ezernyi sereget remélének összegyűjthetni s azzal 
aztán egy elhatározó győzedelmet vívhatni Haynau fölött. Ha 
ez sikerűl, terv szerint, dél felé, Szerviába, Oláhországba kell 
vala űzni az osztrákokat; ha nem sikerűl, Erdélybe kellett 
visszahuzódni a seregnek, s onnan szorítani ki az oroszokat. 

Dembinski tehát, mivel a Kisteleknél vívandó ütközet 
tervét nem pártolta, a szegedi sánczokat pedig a védelemre 
alkalmasoknak nem látta, miután a fegyverek Szeged polgá- 
raitól beszedettek s azokkal egy pár kaszás zászlóalj felfegy- 
vereztetett, aug. 1-jének éjjelén végre is hajtá átkelését a 
Tiszán, és a hidakat lerontván, Szőregnél, a Tisza és Maros 
kiöntései ellen készült, egyébiránt országutul is szolgáló töl- 
tések mögött foglalt állást, Új-Szegednél, a sánczokban csak 
egy dandárt hagyván hátvédül. Visszavonúlása, bár az ellen- 
ségtől egyátaljában nem nyomatott, oly elhamarkodva tör- 
tént, hogy az el nem vitt élelmi szereken felül jelentékeny 
mennyiségű lőpor és tölténykészlet is hagyatott hátra; mi 
annál érzékenyebb veszteség volt, mivel lőszerekben különben 
sem bővelkedénk. 

Haynau, ki aug. 2-kán a szegedi megerősített tábor ellen 
két dandárral kémletet intéztetett, értesűlvén Szeged kiürűl- 
téről, azt e dandárok által még az napon megszállatta, más 
nap pedig maga is oda tette át fő hadi szállását. IEzt annál 
inkább teheté, mert ekkoron már szárnyai is jól előre halad- 
tak. Schlick jul. 31-kén Alpárra érkezvén, nyomban hidat 
veretett a Tiszán, s mihelyt az más nap elkészült, hadtestével 
átkelvén, Szentes felé tartott. 

Pár nappal elébb nagy veszély érte Csongrádot. Nehogy 
Lenkey hada, mely elébb Szentesnél állomásozott, akár Schlick 
hidverését, akár, a Tiszán átkelvén, a félegyházi tábort nyug- 
talanítsa, Haynau már 27-kén egy osztály lovast küldött Csong- 
rádra, mely azonban, itt mindent békésen találván, még az 
nap visszatért Félegyházára. Két nap múlva, újabb hírek 

következtében, ezen osztály ismét megjelent Csongrádon, ekkor 
azonban a felkelt nép azt megtámadta s nagy veszteséggel 
kényszerítette kivonúlni a városból. A nép e támadásának 
oka különfélekép magyaráztatik. Az osztrákok úgy. beszélik, 
hogy Kossuth, midőn Kardszag tájáról, hol Görgeyvel talál- 
kozni szándékozott, visszatérőben értesült, hogy Csongrád la- 
kosai első ízben békésen tűrték városukban az osztrák lovas- 
ságot, leveleket külde Csongrádra s vidékére, melyben arra 
izgatá a népet, hogy az ilyféle csekélyebb ellenséges csapato- 
kat támadják s rontsák meg; s ez indítá aztán Csongrád la- 
kosságát ama tettre, mely romlást hozott városukra. Mások 


azonban úgy beszélték, hogy a népet a katonaság ingerelte 


felkelésre az által, hogy erőszakosan szerzett magának és 1o- 
vainak élelmi szereket s különben sem tartá tiszteletben a 
polgárság vagyonát. De volt légyen bár mi az ok, annyi bi- 
zonyos, hogy Haynau a támadásról értesülvén, 30-kán Thun 
dandárát küldé ki a város megbüntetésére. A polgárok, köze- 
ledtéről hírt vévén, nagyobb részben kifutottak városukból, 
melyet aztán az ellenség kirabolt s egyszerre hét helyen fel- 
gyujtott. 

Schlick e közben hidját Alpárnál elkészíttetvén, a követ- 
kező napokban Szentesre s Hód-Mező-Vásárhelyre ellentállás 
nélkül vonúlt be, mert Lenkey Makóra ment hadosztályával s 
aug. 4-kén ott is átkelt a Maroson a hidat pedig maga után 
lerontatta. 

Ugyanezen napokban Ramberg hadteste is eljutott Kani- 
zsára, 8 bár a bal partról egy magyar csapat néhány ágyuval 
meggátolni akarta a hidverést, az 5-kén virradóra mégis készen 
állott, és Ramberg még az nap átkelt a Tiszán. 

E közben Új-Szegednél és Szőregnél hevesen fülyk a 
harcz az osztrák és magyar hadak között. Haynau aug. 3-kán 
a vár mellett 8 a Felső- s Alsó-külvárosokban ágyu- s röppen- 
tyű-ütegeket állíta fel, melyek védelme alatt Benedek és 
Jablonovszky dandárai kompokon s dereglyéken kisértenék 
meg az átkelést, melyet egy Új-Szegednél nti magyar 

dandár néhány ágyuval gátolni törekedett. A Felsővárosnál 
Jablonovszky minden erőködései sokáig meghiúsíttattak ; Be- 
nedek azonban, miután a vár melletti ágyuk s röppentyűk 
Új-Szegedet lángtengerbe borították, ágyuinkat pedig elnémí- 
tották, estenden átkelt a folyamon s csapatainkat az Új-Szeged 
és Szőreg közt lévő, a mult télen a szerbek ellen hidfőül szol- 
gált sánczokba szorította; de ezeket is csak addig tarthatá 
dandárunk, míg végre Jablonovszky is átkelt, ekkor aztán 
Szőregre kényteleníttetett hátrálni. A híd még azon éjjel elké- 
szűlt a folyamon. Haynau azonban, hogy egy részről Schlick- 
nek, másról Rambergnek ideje legyen a harcztérhez közelebb 
vonúlniok, csak 5-dikére halasztotta a szőregi magyar sereg 
megtámadását, a hidfői sánczokat mindazáltal mindjárt meg- 
rakatta hadaival. 

Azt lehetne hinni, hogy Dembinski, midőn Szegedről a 
szőregi töltés mögé vonúlt, s az osztrákok átkelését a Tiszán 
oly kevés erővel, tehát csak színleg gátolta, ezt csak azért 
tette, hogy onnan a győzedelemnek még biztosabb reményé- 
vel támadja meg az osztrák hadat, midőn az majd a Tisza 
és Szőreg közé nyomul. Erre látszék mutatni az is, hogy a 
töltésen 50 rést töretett s mindenikbe egyegy ágyut helyezett 
el. De ő, bár kétszeres erővel támadhatta volna meg az osz- 
trák sereg azon részét, mely 4-kén a Tiszán átkelt, e napon 
is tétlen maradt Szőreg mellett; estve pedig, midőn Lenkey- 
től hírt vett, hogy Schlick már beült Makóba, — egy gyönge 
osztályon kivül Szerdahelyi őrnagy alatt, ki ott a hidverést 
gátolná, Lenkeyt is magához rendelvén, elhatározta, hogy 
ennek megérkezte után más nap Szöregről is elvonul. 4-kén 
estve még Kmetyhez is rendeletet külde, hogy 6-kán Nagy- 
Kikindán legyen hadtestével s ott hozzá csatlakozzék ; mert, 
ellenére a 31-kén tartott hadi tanácsnak, mely Aradot tűzte 
ki hátrálási pontul, ő, bizonytalan miért, nem Arad, hanem 
Temesvár felé határozta intézni visszavonulását. Némelyek 
szerint ezt azért cselekedte, mivel nem akart Görgeyvel egye- 
sűlni, ki szinte Aradhoz rendeltetett. Mások szerint az birta 

őt e. mozdulatra, hogy Kmetyvel is egyesűlhessen; de ez eset- 
ben meggondolván, hogy Kmetynek, ha őt az elébb, 1-jén 
vagy 2-dikán kiadható parancs, Aradhoz rendeli, oda is lett 
volna ideje megérkezni; más részről pedig tekintetbe vévén 
hogy, ha ő erősbödik is Kmety hadtestével, de az alatt 
Haynau is egyesűlend Schlick és Ramberg hadtesteivel, 
melyeknek mozdulatairól kellő tudomása volt Dembinskinek : 
indokolva egyátaljában nincs a hátrálási vonal megváltoz- 
tatása. i 

Aug. 5-kén az ellenség már reggel hét óra tájban meg- 
kezdé az ágyuzást a hidfői sánczokból, mit a szöregi töltés 
résein elhelyezett magyar ágyuk is erélyesen viszonoztak 
mintegy reggeli 9 óráig, midőn a tűz mind a két részen el- 
csöndesedett. Haynau ekkor szállíttatá át többi hadait is. a 
Tiszán-s tevé intézkedéseit a délutánra tervezett ütközetre. 

Dembinski ellenben az ágyuzás alatt vévén a jelentést, 
hogy az ellenség Kanizsánál is átkelt, seregének visszavonu- 
lására azonnal kiadta a parancsot. E szerint a fegyvertelen, 
kaszás hadosztály, Gál László vezénylete alatt már 11 órakor 
megindíttatott Bébára. A jobb szárny osztályainak két órakor 
kell vala egyiknek a másik eltakarodása után lefoszlaniok a 
szőregi állásból s a töltés mögött haladniok Béba felé. A kö- 
zépnek s a lovasságnak, mely a Sz.-Ivány és Vedresháza 
közti vonalt tartá elfoglalva, mind addig helyben kelle ma- 
radnia, míg amazok Bébát meg nem közelítik. 

Haynau délutáni két óra tájban ismét s ekkor rendki- 
vüli hevességgel megkezdette a tüzelést, mert ekkor már tar- 
talékütegeinek nagyobb része is a hidfői sánczokban volt fel- 
állítva. Száz tűztorok hányta a mieink állására a golyózá- 
port, mely azonban a töltés által fedett zászlóaljainkban ke- 
vés, a távolabb álló társzekerekben s lovaikban több kárt 
okozott. A hidfői sánczoktól jobbra, Vedresháza táján, Bech- 
told 24 század lovast állíttatott fel, hogy azokkal a sz.-iványi 
erdőnél lévő lovasságunkat elűzvén, állásunkat megkerülje. 


De Bechtold csak hat óra felé végezhette be századainak 
27" 

felállítását s ekkor is oly ügyetlenül vezényelt, hogy még 
ágyui is veszélyben forogtak a rája csapott Bocskay huszá- 
roktól, s csak egy idején érkezett muszka zászlóalj által men- 
tettek meg. A lovassági harcz mintegy fél óraig, de nem nagy 
hévvel s változó szerencsével folyt; míg végre huszáraink, a 
nélkül hogy megnyomattak volna, önként visszavonúltak, 
mert észrevették, hogy hátok mögött az osztrák gyalogság a 
töltésre jutott. 

Az osztrák vezér e közben ugyanis Bechtold késedel- 
mezését megunván, végre a középen maga kezdte meg a tá- 
madást. Ütegeit a hidfői sánczokból mind közelebb tolta a 
mi állásunk felé, s ezek egyike jobb szárnyunkon, honnan 
osztályaink már elvonúltak, még a töltésre is felvonatott. Ha 
ez ott magát tarthatja, a töltés hosszában felette nagy kárt 
okozott volna középünknek még a töltés mögött lévő osztá- 
lyaiban. Szerencsére, a szándok hamar észrevétetett, s egy 
oda küldött zászlóalj az üteget, mielőtt pusztító működését 
megkezdheté, onnan gyorsan elűzte. 

Dembinski a töltés résein elhelyezett 50 ágyuját is ki- 
vonta lassanként a tűzből s Béba felé indította. De midőn 
azok tüze elhallgatott, az osztrákok gyalogsági rohamot in- 
téztek a töltés ellen. Ekkor hármat kivéve, melyek aztán az 
ellenség kezére jutottak, már valamennyi ágyunk utban volt 
Béba felé. Honvédeink csak addig álltak ellen a töltésnél, míg 
az ágyuk biztosságba lettek helyezve, s aztán lassanként 
mindnyájan megkezdték a hátrálást. A hátvéd a, már a mult 
télen leégett, most pedig az osztrákok iszonyú tüzétől rommá 
lőtt Szőreg mögött fogott állást s folytatá a harczot, míg az 
egész közép vissza nem vonúlt. Ennek hátrálása tűrhető rend- 
ben ment végbe. Az éj különben is beállván, az ellenség a 
mieinket nem követte túl a töltésen, s a magyar seregtől el- 
hagyott Szőregen, Sz.-Iványon foglalt éji szállást, előhadát 
Deszkig tolván előre. A veszteség mind a két részről körül- 
belül egyenlő, mintegy 250 ember volt holtak és sebesekben; 
a mieink e felett még vagy 300 foglyot vesztettek.. Dem- 

binski alatt nem csak lova lelövetett, de, bár nem veszélyesen, 
maga is megsebesíttetett ; mi azonban nem gátolá őt azután is 
személyesen intézni a hátrálást. 

Bár az osztrákok a mieinknek mindenütt jáássálaáis jár- 
tak, utóhadunk többször csatázni kényszeríttetett amazok elő- 
hadával, a visszavonúlás tűrhető rendben hajtatott végre Te- 
mesvárig. Erre vonatkozólag még csak két körülményt szük- 
ség megemlíteni. Egyik az, hogy Dembinski, miután augusz- 
tus 6-kán Kmetynek N.-Kikindán megérkeztérő!l jelentést vett, 
minél fogva az egyesülést vele többé semmi sem akadályozá : 
maga sem tért ki többé Kikinda felé, hanem Kereszturról Sz.- 
Miklósnak, Bessenyőnek egyenesen folytatá utját Kis-Becske- 
rekre. A másik az, hogy még az ellenség is azon meggyőző- 
désben volt, miképen ő nem Temesvár, hanem Arad alá veszi 
utját, s azt még gátolni is ügyekezett az által, hogy midőn 
Schlick hadteste is átkelt Makónál a Maroson, ezt e folyam 
ellenében küldé felfelé, nehogy Dembinski, mint kellett volna, 
Arad felé csapjon s ott Görgeyvel egyesülhessen. Ha azonban 
ő hibáját belátva Sz.-Miklósról mégis Arad felé fordul, Schlick 
őt abban nem gátolhatta volna meg. 

Az események Szeged feladása óta oly rohamosan sie- 
: tének a végkifejlés felé, hogy mire Dembinski Temesvár alá 
ért, több oly jelentékeny tény gombolyodott le a végzet cso- 
mójából, mely nagy befolyást gyakorlott ügyeinkre. Mielőtt 
tehát a Temesvár alatt vívott utólsó nagyobb ütközet elbe- 
szélésébe fognánk, el kell azokat is mondanunk, mik augusz- 
tus elejétől 9-kéig egyébütt, különösen Komáromnál, Aradon, 
a középpontban és Görgey táborában történtek vala. 


Ugyanazon napokban, midőn a Tisza és Maros vidékén 
mindinkább elhomályosodott a szabad Magyarország szeren- 
csecsillaga, Komáromnál az, bár igen mulékonyan, váratlan 
fénynyel tündöklék ki. Miután Haynau, mint említők, az ideig- 
len Komáromnál hagyott Schlick tadtestét is az alföldre, maga 

után rendelte, e vár körül még csak Csoricsnak három dan- 
dárból álló 12,000-nyi hadteste maradt hátra zárlatul, mely 
aztán dandárok szerint három részre osztva, a Vágnál, a Csa- 
lóközben és a Duna jobb partján foglalt állást a vár körül. A 
dandárok a lovadi és gutai hidak által voltak egymással 
összeköttetésben. 

Klapka, a várban 20—22 ezernyi sereg élén, mihelyt 
Schlick hadtestének levonultáról értesült, jul. utólsó napjaiban 
mindenek előtt Tata ellen intézett egy kitörést. Kosztolányi, 
ki azt vezénylé, ellenségre ott nem talált ugyan; de egy ne- 
vezetes zsákmánynyal, a bécsi postakocsival, tért vissza a 
várba. Ebben találtatott egyebek közt az osztrák titkos rend- 
őrség ugynevezett , feketekönyve", melybe szép ábécze rend- 
ben találtattak beírva mind azon jelentékenyebb, minden 
rendű s rangú hazafiak nevei, kik a közéletben magokat ki- 
tűntették, a nemzeti jogok s alkotmányos szabadság érdekei 
védelmében a figyelmet magokra vonták. E könyv, tulajdon- 
kép lajstroma a titkos rendőrségi levéltárnak, minden név 
után bizonyos mennyiségű több vagy kevesebb számokat, az 
illető személyekre vonatkozó okmányok számait foglalta ma- 
gában; s a végre küldetett Budapestre, hogy Haynau ott, mi- 
helyt a háborút befejezi, ennek nyomán megkezdethesse a 
vérbiíróságok működéseit. 

A várbeliekre nézve sokkal fontosabbak voltak ennél a 
postakocsiban talált némely hivatalos levelek. Ezek egyike a 
Csorics zárlathadának létszám-kimutatását foglalta magában ; 
miből Klapka teljesen meggyőződhetett, hogy aránylag gyönge 
ellenség áll vele szemben, s annál nagyobb ösztönt nyerhetett 
annak megtámadására, minthogy a várőrségről viszont az 
állíttatott, hogy az, mint Klapka a vidéken szándékosan híresz- 
teltette, 6000 legfölebb 8000 emberből áll. Nagy érdekű volt 
ezen kivül még Berg orosz tábornok levele Miklós ezárhoz, 
melyből megérthetővé lőn, hogy Paskevics és Haynau igen 
aggódnak az ősz közeledése miatt s hogy addig a háborút 
minden áron befejezni óhajtják ; mert ha ez nem sikerülne, az 

utak roszasága, a sereg- s élelmi szállítások nehézségei 
miatt kénytelenek lennének annak folytatását a tavaszra ha- 
lasztani. 

Klapka ezen érdekes tudósítások után jul. 29- és 30-dik 
napjaiban mindenek előtt a Nyitra és Zsitva folyamok közt, a 
vár közelében táborozó osztrák dandárt támadtatta meg s 
űzette Érsekújvárra, honnan az utóbb még tovább, Sempte 
felé vonúlt. Ugyanekkor a Csalóközben lévő dandárt is távo- 
labb nyomatta a vár környékéről. Ezen előzmények után 
pedig aug. 4-kén a szőnyi sánczokból a Duna jobb partján 
lévő dandár ellen nagyobb erővel intézett kitörést. Az ellen- 
ség Puszta-Harkálynál és az ácsi erdőnél kisérté meg az ellent- 
állást, de nagyobb erőnk előtt pár órai harcz után nagy 
rendetlenségben kényszerült futni a lovadi híd felé, hogy azon 
keresztül a Csalóközbe menekülhessen. Ha Aschermannnak az 
ellenség megkerűlésére s a hidtól való elvágására kiküldött 
osztálya el nem késik, azon ritka eseményt jegyezhette volna 
fel lapjaira a történet, hogy az ostromlottak, az ostromhad 
nagy részét minden külsegély nélkül foglyukká tevék. De 
Aschermann első ágyulövései a Lovad előtti magaslatokról 
csak azon pillanatban kezdének sivítani a futamlók fejei fö- 
lött, midőn ezeknek utólsó csapatai vonúltak át a hidon, melyet 
aztán magok után le is rontottak. 

De a győzedelem eredményei mind e mellett is nagyok 
voltak. Az ellenség, ki már a Duna bal parti csatákban is töb- 
bet vesztett két száz emberénél, e napon mintegy 300—400-ra 
számította holtjait és sebeseit, 1000-nél pedig több, köztök 48 
tiszt, fogolylyá tétetett. Az ellenség más nap a Csalóközben 
nagy-léki sánczaiból is sietve vonúlt Pozsony felé, tizennégy 
18 fontos, de beszögezett ágyuját is hátrahagyván. Ezeken 
kivül még más hét ágyu, több mint 3000 lőfegyver, nagy töl- 
ténymennyiség, számtalan podgyász- és társzekér s mintegy 
7—800 mázsa lőpor, s mi a vágó marhában nem igen bővel- 
kedő várbelieknek nagy örömére vált, a Haynau táborába 
szánt 2750 ökör esett a várbeliek martalékává, 

Aug. 5-kén Klapka, miután az elfogott fontos levelekkel 
s a győzedelemről tett jelentésével Kossuthhoz Aradra futárt 
küldött, Mednyánszky alezredest egy osztálylyal Székes- 
Fehérvár felé indítá, hogy azon vidéken népfelkelést rendez- 
zen, újonczokat szedessen, s a kormánybiztosból guerilla- 
vezérré lett derék Noszlopi pár ezernyi hadát, mely a Bala- 
tonnál, bár csak egy 9 fontos ércz- és egy faágyuja volt, 
Nugent tábornok 6000—7000-nyi seregét junius vége óta 
eddigelé nagy sükerrel foglalkodtatá, magához vonja s a várba 
hozza. 

Maga Klapka ugyanazon napon tiz zászlóaljjal s 30 ágyu- 
val Győrbe indult, s ott a lakosság nagy lelkesedésével fogad- 
tatott. A martalék, melyet itt hadi, de még inkább élelmi 
szerekben lefoglalt, tömérdek vala. Ezek közt volt több du- 
nai hajón mintegy 100000 mázsa liszt, 40,000 darab ruha, 
mind Haynau serege számára. Az egész zsákmány Komárom- 
hoz s a várba szállíttatott. 

A komáromi csata s eredményeinek híre Bécsben igen 
nagy zavart és ijedtséget okozott. Az osztrák hadak a német 
örökös tartományokban mindenütt mozgásba tétettek; Po- 
zsonyban a régi vár erősíttetett, sánczok s palánkolatok készít- 
tettek. Haynauhoz aug. 7-kén hatott le annak híre, mi őt 
aztán arra indítá, hogy Jablonovszky tábornok alatt egy erős 
dandárt küldjön vissza a fővárosba. 

Klapka a következő napokban ama tervvel foglalkodék, 
hogy elébb Nugent hadosztálya ellen hadjáratot intézzen s őt 
az országból kivervén, Grütz felé törjön be a német örökös 
tartományokba. E készületek közt találkozott vele Györött, 
menekülése közben Almássy Pál, a képviselőház alelnöke. 
Megértvén ettől a Tisza vidékén egymás után bekövetkezett 
baleseményeket, s a közelgő bukás elkerűlhetetlen bizonyos- 
ságát, ő is felhagyott minden további támadás terveivel; 8 
azontúl még csak seregének szaporitására s minden szükség- 
letekkel való ellátására szorítkozott. 

, Az újonczozás az egész vidéken nagy erélylyel és sü- 
kerrel folyt; a nép annyi veszteségek híre után e győzedelem 
által újabb reményekre ébresztve, seregesen küldé a zászlók 
alá ifjuságát. Ivánkovics, vasi kormánybiztos, egymaga töb- 
bet hozott be 2000 újoncznál, kiket már az osztrákok levonú- 
lása alatt is készen tartott volt, s ügyes mozgásaival az ellen- 
séges csapatok portyázásai közt is sikerült az elfogatástól 
megmentenie. A várba szállított ezen első csapatok után, kevés 
napok múlva egyébünnen is mintegy négy-öt ezer újoncz kül- 
detett a várba; úgy hogy e napokban, Noszlopi mozgó hadát is 
ide számítva, mintegy hét-nyolcz ezerrel szaporodott a vár 
őrsége. 

De ezen szép győzedelem s annak nagy eredményei 
mellett egy szomorú hír is futotta be a felvidékről az országot. 
Történt, hogy aug. 1-jén némi felvidéki guerillák a Losonczon 
szállásoló muszka csapatra törvén, azt részint leölték, részint 
szétverték. Grabbe, miután Görgey a Tiszán átkelt, a Hegy- 
alja tájáról ismét a bányavárosok felé fordult vissza had- 
testével  Engesztelhetlen haraggal csapatának ama meglepe- 
tése miatt, szálla aug. 7-kén Losoncz alá. A guerillák, más 
vidék lakosai, a losonczi polgárok részvéte nélkül, sőt, mint 
mondják, azok ellenkező kérelmei daczára, egyedül hajtották 
ugyan végre az orosz csapat megtámadását; Grabbe mind e 
mellett is az egész városon akarta megboszúlni az oroszok 
ellen elkövetett merényt. 5 boszúja iszonyatos lőn. 

A szerencsétlen város alá érkezvén, rendelte, hogy a pol- 
gárság 18,000-nyi hadteste számára 16 óra alatt öt napi élel- 
met szállítson táborába. Megyei tisztviselők jelen nem lévén, 
a városi előljáróság és lakosság mindent megtőn, mi emberi 
erőtől kitelhetett, hogy a vészt magáról elfordítsa. A kivánt 
élelem, még a kiszabott idő előtt ki lőn teremtve. Grabbe, er- 
ről értesűlvén, fegyvereseinek azonnal szabad rablást engedett 
a városban. Az eseményt, mely ezután a szerencsétlen város- 
ban lefolyt, egy szemtanú következőleg irja le; 

SA rablás alatt elpusztult minden, mit a katonaság ma- 
gával vinni vagy elrontani képes volt. Rendes csapatokban, 
tisztek vezetése alatt, baltákkal, fejszékkel ellátva, iszonyú 
örömzajjal leptek el egyegy utczát, s megkezdődött a zárt ka- 
puk s ajtók ostroma. Egy pár percz alatt minden ház, bolt, 
raktár, valamennyi egyház s más középületek, takarékpénz- 
tár stb. be voltak véve. A tulajdonosok, férfiak és nők, vének 
és gyermekek kimélet nélkül bot- és korbácsütésekkel kínoz- 
tattak, vagyonuk szemök láttára raboltatott el. A város erősen 
körül lévén fogva, a szerencsétlenek menekvése lehetetlenné 
vált. Férfiak és nők rejtekeikben felkerestetvén, legalsó ruhá- 
jokig levetkeztettek; amazok különbség nélkül megverettek ; 
emezek, s köztök számtalan gyönge lcányka az állati ösztönök 
áldozatává tétettek. De még mind ez sem elégíté ki ember- 
telen boszújokat. Miután az ingóságok a városból társzekere- 
ken, s az ott lefoglalt járműveken kitakaríttattak, aug. 8-kán 
a város felgyujtatott. A lángok bámulatos gyorsasággal csap- 
tak össze a tűztengerré vált szerencsétlen város fölött, mely, 
elébb 15,000 szorgalmas polgár lakhelye, néhány óra alatt 
iszonyú rommá, változott. Három egyház minden ékszereivel, 
három iskola, minden gyűjteményeivel s könyvtáraival, min- 
den középületek, raktárak, házak s ezekben minden rejtek- 
helyek, befalazott szobák, pinczék elpusztultak. A szeren- 
csétlen lakosságnak csak annyi ruhája sem maradt, hogy a 
szabad ég alatt töltött éjeken az eső ellen magát védhette 
volna; s ha a vidék adakozásai gyorsan meg nem érkeznek, a 
lángoktól megkimélt s a kinzásokat túlélt lakosság része éhség 
által veszett volna el. 

Losoncz elpusztítása ") méltó mellékdarab Csongrád és 
Csorna Haynau parancsára történt feldúlatásának. A különb- 
ség csak az az osztrák s az orosz vezér eljárása közt, hogy ez 


") Szerző menekülésében a külföldre e városon keresztül haladva, 
vérző szívvel látta a pusztulást, melyből talán csak négy vagy öt félre 
eső ház maradt meg, nem ugyan épségben, de legalább a lángoktól meg 
nem emésztve, 

az embereket csak verette, kiraboltatta s pusztíttatta; amaz 
pedig a rabláson s pusztitáson felül tömegekben halomra lö- 
vette. Csongrád lakosai e sors elől ideje korán félrevonúltak ; 
de annál súlyosabban érte az Csorna lakosait, kiknek nagy 
részét, miután elébb általok saját sírjaikat megásatta, töme- 
gesen lövette agyon. 


A komáromi őrsereg aug. 4-kén nyert győzedelme az 
osztrák zárlatsereg fölött utólsó felcsillámlása volt a magyar 
fegyverek szerencséjének. Azontúl csapás érte a csapást; mi 
néhány nap alatt oda vitte a nemzet ügyét, hogy némely ve- 
zéreink ügyetlensége, kivált pedig Görgeynek, a gyűlölet és 
makacsság ezen emberének, árulással határos eljárása köny- 
nyű szerrel végbukásra vezethette azt. 

Dembinskinek folytonos visszavonúlása ott is, hol ma- 
gánál gyöngébb ellenséggel áll vala szemben, szintúgy mint 
hátrálási vonalának szükségtelen megváltoztatása mondhatat- 
lan aggodalmat okozott Aradon. A kormány és képviselők, 
kik közől mintegy százan mentek volt Aradra, de gyülést ott 
többé nem tartottak, e hátrálás következtében egészen fede- 
zetlenül maradtak. Miután tehát kémeink aug. 6-kán hírül 
hozák, hogy az ellenség egy osztálya Makóról a Maros mind 
két partján Arad felé vonúl, nehogy valamely száguldó csa- 
pat véletlenül a városra törjön, a várőrség egy zászlóalja 
Pécska felé küldetett. Kossuth maga a várba, a képviselők 
egy része Világosra, Lugosra költözött. Legnagyobb bajt és 
aggodalmat okoztak a pénzsajtók. Ezek legbiztosabban mű- 
ködhettek volna ugyan a várban, hol Szegedről elköltözvén 
haladék nélkül fel is állíttattak ; de mivel attól lehetett tartani, 
hogy e vár is ostrom, legalább zárlat alá kerűl, midőn aztán 
a gyártott pénzt kiszállítani nem lesz mód, azért Duschek mi- 
niszter sajtóival a sereg háta mögé, Lugosra költözött. E kö- 
rülmény, hogy a pénzjegysajtók működéseikben annyiszor 
háborgattattak, nagy felakadást okozott a pénzviszonyokban. 

Már Szegeden is, hol Duschek a sajtók helyiségének berende- 
zésével igen sok időt pazarolt vala el, oly nagy volt a pénz 
hiánya, hogy a kormány a sereg minden szükségleteit kész 
pénzzel kielégíteni képtelen, nemcsak némi"hadi s élelmi sze- 
reket hitelre kényszeríttetett beszerezni, hanem a sereg díját 
is csak hiányosan fizethette. 

Legérezhetőbb volt a hiány az apró jegyekben, melyek 
közől utóbbi időkben csak 15 és 30 krajczárosok nyomattak. 
Az egy és két forintos jegyek, melyek az elmult évben leg- 
előbb adattak ki, arany s ezüst alapra lévén kibocsátva, mióta 
ezen alapot, mely a pesti kereskedelmi banknál volt letéve, 
Windischgrátz a télen lefoglalta, épen nem nyomattak. Az 
említett 15 és 30 krajczárosok felett ennél fogva az öt és tiz 
forintos jegyek voltak a legkisebbek; de ezeknek felváltása a 
krajczáros jegyek szűke miatt a legnagyobb nehézséggel járt, 
kivált a seregben. Ily krajczáros jegyeket husz sajtón egy 
hónap alatt a legfeszítettebb szorgalommal egy millió forint 
értékig is alig lehetett kiállítani. Pedig a kormány egy hónapi 
kiadása ez időben már mintegy 7—8 millióra emelkedett. 
Ehhez járult, hogy Duschek egy idő óta még az öt forintos 
jegyek készítését is megszűntette. A régiek papirosa elfogyott, 
hasonlót szerezni már nem lehetett; Duschek pedig semmi 
módon sem volt reábirható, hogy azokat az elébbítől külön- 
böző papíron nyomassa. A kormány tehát e körülmények 
közt, a kisebb jegyek hiányát némileg pótlandó, Szegeden egy 
és két forintos kincstári utalványokat kezdett nyomatni s ki- 
bocsátani. Ezek segélyével, ha a sajtók háboríttatlanul mű- 
ködhetnek vala, feszített szorgalommal csak ki lehetett volna 
állítani a szükségletet; de miután a sajtókat annyiszor más és 
más helyre kellett áttétetni, a szükséges pénzmennyiség kiál- 
litása csak úgy válhatott volna lehetővé, ha nagyobb részben 
százas jegyek készíittetnek ; mit azonban, kivált miután e nagy 
jegyek aránylag már is túlságos mennyiségben forogtak, a fel- 
váltás lehetetlensége nem engedett. A kormány egyéb szoron- 
gattatásai közt a pénz ügyében is mind nagy obb zavarba 

bonyolódék. És nem lehet tagadni, hogy e zavarnak legalább 


egy részét Duschek pénzügyminiszter pedantsága s mulasz- 
tásai okozták. Az ő bűne, hogy april, május és junius hóna- 
pok folytában Kossuth számtalan sürgetései daczára sem for- 


dított elég gondot és szorgalmat arra, hogy a pénzjegyekből 
a beállható szükség esetére nagyobb készletet gyűjtött volna, 
mi egyátaljában nem volt lehetetlen. 


Midőn hadseregünk Szegedről a Bánságba hátrált, az 
volt minden hazafinak legforróbb kivánata, vajha Görgey, 
félretéve minden személyes tekintetet s egyedül a haza ha- 
nyatló ügyét hordva szivén, mennél elébb sietne a Maroshoz 
egyesülni Dembinski seregével! Ezen óhajtás teljesedésétől 
függött minden remény, némi fordulatot hozhatni ügyünk 
állásába. S e fordulat valószinűleg nem is maradt volna el 
Görgey megjelenésekor; mert bár Dembinski nem Aradra, 
hanem Temesvárra hátrált, ha Görgey az alatt, míg Haynau 
Dembinskit Temesvár alá követte, a Maroson átkelve az osz- 
trák sereg oldalába s hátába tör, alig lehet kételkedni, hogy a 
harcztéren közreműködendő 75—80 ezernyi magyar sereg 
(mert ennyire emelkedett volna az Görgey 25,000 és Vécsey 
9000 emberével) elhatározó győzedelmet arathat az osztrákok 
felett, kiknek száma a hátrahagyott őrségek s a Pestre vissza- 
küldött Jablonovszky dandárának s 19,000 betegjeiknek levo- 
násával, e napokban, Paniutin orosz hadosztályával egyetem- 
ben, hivatalos kimutatás szerint csak 37,000-re ment. Ekkor 
minden ábránd nélkül nagy valószinűséggel teljesedhetett 
volna az, miről a Szegeden 31-kén tartott hadi tanácsban szó 
vala, hogy számra nézve kétszerte nagyobb hadseregünk az 
ellenséget elhatározó győzedelem esetében az Aldunára, s 
azon keresztül Oláhországba kergesse. 

És itt mindenek előtt azon kérdés támad : lehető volt-e 
általában, hogy Görgey még idején elérje a Marosvonalt s 
egyesüljön Dembinskivel? Nem alaptalan-e a vád, mely őt 
ennek elmulasztása miatt árulással terheli? 

Mellőzve azt, hogy Görgey, egyátaljában semmi által 
nem kényszerítve, szándékosan töltött egy egész hetet a Hegy- 
alja táján, csak Nyiregyházáról számítsuk hadmenetét, hova 
jul. 30-ka folytában érkezett egész seregével. Nyiregyházá- 
tól, azon uton, melyen seregével Görgey járt vala, Aradig 25, 
Vingáig s Orczifalváig pedig, hol Dembinski seregével köz- 
vetlen összeköttetésbe lépett volna, 28 mérföld terjed el. Hogy 
ekkora utat száraz, nyári időben, sík földön egy sereg, ellen- 
ségtől nem kergetve is, naponként négy mérföldet haladva 
hét, s közben egy vagy két pihenő nappal nyolcz-kilencz nap 
alatt minden rendkivüli erőfeszítés nélkül megtehet, senki 
sem fogja kétségbe vehetni, ki meggondolja, hogy ugyan Gör- 
gey serege Vácztól Putnokig, ekkor, igaz, erőszakolt mene- 
tekben négy nap alatt husz mérföldön haladt keresztül. Most 
csak vagy huszonöt mérföldet nyolcz sőt kilencz nap alatt kel- 
lett volna megjárnia, hogy már aug. 7-kén vagy 8-kán az Arad- 
temesvári vonalon vehesse fel Dembinski seregét. Haynau, 
mint tudjuk, csak 10-kén szándékozott harczot adni seregünk- 
nek, mert elébb nem pontosíthatta össze minden erejét; az 
1-ső hadtest Schlick alatt csak 6-kán kelhetett-át Makónál a 
Maroson. i 
Lehetetlenségről, vagy csak nagyobb nehézségekről is 
itt tehát nem lehet szó, s csak az akarat jő számitásba. De 
Görgeyben az akarat hiányzott. Ő nem azért vonúlt el a Hegy- 
aljáról N.-Várad felé, hogy többi seregeinkkel egyesüljön, 
hanem csak azért, hogy a Tiszafüredről Debreczennek tartó 
muszkasereg őt Aradtól, pénz- és lőszerforrásától el ne zárja. 
Maga a Nyiregyházán kiadott menetparancs is oly csekély 
napi utakat tűzött ki, hogy abból nyilván látszik, miképen 
neki egyátaljában nem volt czélja egyesülni a többi hadakkal. 
E rendelet szerint Nagy-Sándor hadtestét a netalán őt üldözni 
akaró muszkák ellen oldalvédnek Debreczenbe küldvén, a 
3-dik és 7-dik hadtestekből álló zömének a következő mene- 
teket tűzte ki: jul. 31-kén Nyiregyházáról Kállóra ; aug. 1-jén 
Nyír-Adonyba; 2-kán Vámos-Pércsre; 3-kán Nagy-Létára; 

4-kén Kis-Máriára; — tehát naponként átlagban két mérföl- 
det. Mi több, önmaga is mondja emlékirataiban (II, 321), 
hogy neki egyátaljában nem a többi seregekkel való egyesű- 
lés, hanem az volt czélja, hogy a Berettyóvonalon megálla- 
podjék s állást fogjon hadaival. 

Mind ezekből tehát perczig sem lehet kételkedni miképen 
itt lehetetlenségről szó sem lehet arra nézve, hogy Görgey, 
ha akar, aug. 7-kén vagy 8-kán az Arad-temesvári vonalon 
állhat vala seregével, s oly fordulatot hozhat hanyatló ügye- 
inkbe , mely teljes mértékben igazolhatja a jul. 31-kei sze- 
gedi hadi tanácsban kifejezett reményeket. 

De Görgeyben a hazaszeretet, sőt még a becsvágynak e 
nemesebb neme sem létezett, mindenesetre gyöngébb volt a 
keblében dúló önzés, hiúság, gyűlölet és boszú indulatainál. 
Szemere és Batthyáni miniszterek, kik mint mondók a jul. 
30-kán tartott kormánytanácsból küldettek ki Görgey tábo- 
rába, a muszkákkal, ha lehetséges, komolyabban folytatni a 
Görgey által megkezdett alkudozást, aug. 1-jén Nyír-Adonyba 
érkeztek Görgey fő hadi szállására. Ők ugyanazon tanácsból 
küldetvén ki, melyben Dembinski fővezérré neveztetett, s 
melyben ez csak oly feltétel alatt fogadta el a fővezéri botot, 
hogy Szegednél ütközni, mint a kormány akarta volt, ne kell- 
jen, hanem a Bánságba vonulhasson: azon tényről, hogy Dem- 
binski a Tiszán már átkelt s Arad felé vonúl, szinte vihettek 
hírt Görgey táborába. De mind ez nem indítá Görgeyt mene- 
tének siettetésére a Marosvonalhoz. Ő aug. 2-kán is csak két 
kis mérföldet haladt előre Nyír-Adonyból Vámos-Pércsre, hol 
már dél előtt megérkezett hadaival. 

Nagy-Sándor, mint mondók, Nyíregyházáról egyenesen 
Debreczennek indíttatott, hogy oldalvédül szolgáljon a De- 
breczen felé vonulható muszkák ellen. Ő már aug. 1-jén meg- 
érkezett Debreéczenbe, hol a Tiszafüredről oda hátrált Kor- 
ponay ezredes 1500 emberből álló dandárát is a maga hadtesté- 
vel egyesítette. E hadtest, Balassa-Gyarmattól a Sajóig hát- 
védül lévén rendelve a többi hadak hátrálásának fedezésére, 

azon utjában igen sokat. szenvedett s létszáma összesen csak 
mintegy 6000-re olvadt. 

E hadtest jobbára azon zászlóaljakból állott, melyek az 
első miniszterium alatt a ráczok felkelésének kezdetén ön- 
kéntesekből, jobbára mívelt fiatalságból alakultak. Tisztjei, 
vezérök példájára, csaknem kivétel nélkül hű hazafiak s Kos- 
suth pártolói lévén, azon pártoskodásokban, melyeket más 
hadtestek s a táborvezérkar tisztjei jul. első tizedében Komá- 
romban elkövettek, nemcsak semmi részt nem vőnek, hanem 
azokat határozottan roszalták s gáncsolták is; az alkudozá- 
sokról pedig, melyeket amazok oly gyakran pengettek, a kor- 
mány megegyezte nélkül hallani sem akartak. Ezek sürget- 
ték, vezérökkel egyetemben, Komáromban a kormány által 
megrendelt levonúlást és a többi hadakkal való egyesülést is 
leghatározottabban; s midőn a komáromi utólsó (jul. 11-kei) 
ütközet után arról forgott a kérdés: levonúljon-e a sereg a 
Duna bal partján, miután a túl part már el van zárva, vagy 
Komáromba zárkózzék? — készebbeknek nyilatkoztak, in- 
kább mind egyig elesni becsületes harczban a hazáért, mint a 
várba zárkózva, magokat elébb utóbb megadni. Görgey e 
hadtest tisztjeit ezen tulajdonságaik, e szellemök miatt nem 
kevesbbé gyűlölte, mint vezéröket, Nagy-Sándort, ki egykor 
— april végén — a Caesar szerepét emlegető Görgeyt Brutus 
szerepére figyelmeztette. Most tehát jo alkalma volt Görgey- 
nek megboszúlnia magát e tüzes hazafiakon; s ő nem is mu- 
lasztá el az alkalmat. 

Sokan bűnül tulajdonítják Görgeynek már azt is, hogy 
ezen a váczi hátrálás alatt oly igen meggyöngült s megfogyott 
hadtestet rendelte ismét a többiek oldalvédéül Debreczenbe. 
De, miután ily oldalvédre szükség csakugyan volt, hogy arra 
épen Nagy-Sándor hadteste rendeltetett ki, az reá nézve sérel- 
mes egyátaljában nem lehetett, kivált ha igaz, mit Görgey állit, 
hogy oly utasítást vett légyen, miszerint komolyabb ütközetbe 
ne bocsátkozzék, hanem, nagyobb erőtől történhető megtámad- 
tatása esetében, akár Berettyó-Újfalura, akár a had zömének 


Tizenegyedik könyv. Aradon. 433 


merietvonalára hátráljon; azt pedig, hogy Debreczenben 
töltse-e az egész aug. 2-kát, a körülmények szerint ő maga 
itélje meg, Görgey ezen állításának valóságát azonban méltán 
kétségbe lehet vonni azok után, mik aug. 2-kán történtek. 
Nagy-Sándor már aug. 1-jén értesült, hogy Újvárosnál 
15,000-nyi muszka sereg áll. Ez ugyan épen kétszerte haladta 
meg számra nézve az ő hadtestét, mely Korponay dandárával 
mintegy 7500-ra ment. Mivel azonban a debreczeni nemzetőr 
ség, mely a mult évben a bács-bánsági háborúban osztályon- 
ként részt vévén, jobbára megszokta volt a tüzet, hozzá:csatla- 
kozni igérkezett, ő bevárandónak vélte az ellenséget; s a 


város nyugoti oldalán, akként állítá fel hadait, hogy jobb. 


szárnya, melyet Korponay dandára képezett, a város erde- 
jére, bal szárnya a szőlőkre támaszkodott. A középen csak 
1500 embert hagyott hat ágyuval, mert oda váratott erősitésűl 
a nemzetőrség; bal szárnyán, melynek hátrálási vonalát kell 
vala fedeznie, 4500 embert állított fel 16 ágyuval. Abban 
minden esetre hibáztatható Nagy-Sándor, hogy jobb" tudó- 
sitásokat, nem ügyekezett magának szerezni Újvárosról; mert 
ezek meghozhatták volna neki, hogy ott nem 15, hanem 50 
ezer muszka van éji szálláson, magának Paskevicsnek főve- 
zérlete alatt. Midőn az ellenség közeledett, nagy számáról 
már lehetetlen volt képezni helyes itéletet, mert a messze 
vidéken kiterjedő, magas szárú kukoriczás a sík téren nem 
engedett kilátást. Fz volt oka, hogy maguk az előörsök is 
csak akkor vették őt észre, midőn előhadai ezek elejébe 
bukkantak. 

Nágy-Sándor, tiszti karának főbbjeivel a városban ebéd- 
nél ült, melyet a polgárság adott tiszteletökre, midőn az 
ágyuzás kezdete tudtára hozta az ellenség megérkeztét. Ő 
azonnal táborába sietett. Görgey állítása szerint, tiszti kara 
főbbjei, látván a muszkák roppant tömegeinek kifejlését, 
sürgetve kérték volna őt, vonuljon vissza az aránytalan erő 
elől; mire azonban Nagy-Sándor nem hallgatott. Ha ez való, 

vonta ki a veszélyből. Mások szerint az is inditotta volna a 
tábornokot elfogadni a harczot, mivel értesült, hogy Görgey s 
környezete őt háta mögött erély s bátorság hiánya miatt gú- 
nyolják ; most tehát, midőn a magas kukoriczástól gátolva egy- 
átaljában nem itélhette meg az ellenség nagy számát, nem 
akarta magát kitenni újabb gáncsoknak. 

Legyen bár miként, a csata megtörtént és nagy veszélyt 
hozott a hadtestre. Eleinte bal szárnyának ütegei nagy vesz- 
teséggel űztek ugyan vissza egy dzsidás ezredet, mely az 
elejébe küldött négy huszár-századot megnyomta; de majd a 
gyalogság tömegei is kifejlődtek, s ezeknek ellenállhatatlan 
lökése s az öldöklő ágyutűz pusztítása elébb a gyönge jobb 
szárnyat, majd a középet, s végre midőn az oroszok a városba 
is behatoltak, a bal szárnyat is futásra kényszeriték. A vert 
had a Berettyó felé mintegy két mérföldnyire üzetett, mi köz- 
ben összesen majd két ezer embert vesztett el. Holtak és sebe- 
sekben mintegy 250 volt a veszteség; a többiek fogságra ju- 
tottak. Hogy még nagyobb nem lett a veszedelem, csak a 
huszároknak vala köszönhető, kik, bár számra kevesen, több 
izben bátran összecsaptak az üldözőkkel. Nagy-Sándor más 
nap a Berettyó mögé Keresztesre, 4-kén Nagy- Váradra vonúlt. 
Az oroszok 200-ra számiták holtjaikat és sebeseiket; ezen 
utóbbiak közt volt Kuprianoff tábornok is, az egyik hadtest 
parancsnoka, ki egyik lábát veszté el. 

Görgey e csata alatt, mint a táborában lévő Szemere 
tudósit, Vámos-Pércsen, Debreczentől két órányira, szállásá- 
nak udvarán gyermeki játékokkal mulatott táborvezérkara 
tisztjeivel, s midőn az ágyuk dörgésének hallattára némelyek 
úgy vélekedtek, hogy mégis jó lenne futárt küldeni Debre- 


. eczenbe, azt egyátaljában nem engedte meg ; hanem valóságos 


kárörömmel mondá lg ETYÉT nA gyáva, bizonyosan , 
meg fog veretni... Kétségkivül legalább ötezer emberrel 
kevesbünk lesz mai napon." 

De tekintsünk be már tüzetesebben Görgey tölerába, § 
lássuk mit végeznek minisztereink is vele s a muszkákkal, 

kikkel alkudozniok kell vala. Említők, hogy már Nyír-Adony- 
ban, aug. 1-jén érkeztek meg táborába. Ha Görgeyt hallgat- 
juk, ő első nap nem fogadta el a minisztereket, állitólag, elfog- 
laltságának ürügye alatt, valóban pedig hogy megvetését érez- 
tesse Szemerével azon levél miatt, melyben ez tudtára adta 
volna, hogy megjött az idő, melyben Kossuthot megbuktat- 
hatja s csak tőle, Görgeytől, függ, hogy vele, Szemerével, a 
fő hatalmat megoszsza. Én, ugymond, Szemerének e levelé- 
ért teljesen. illő büntetésnek tartám, hogy őt egy ideig el ne 
fogadjam s a fő hadi szálláson jelen lévő tisztek gúnyjának 
kitegyem." . A más napi találkozásnál Vámos-Pércsen Sze- 
mere első kérdése volt volna, hogy megkapta-e Görgey az 
említett levelet? Mire azonban ez, röviden igenlőleg válaszol- 
ván, a beszédet rögtön az országgyűlés által Szegeden a jul. 
25-kei ülésben történt fővezéri kineveztetésére fordította volna; 
és csak ezután ment át a beszéd a miniszterek küldetésének 
tulajdonképeni czéljára, az oroszokkal való alkudozásra. 
Szemere viszont következőleg ábrázolja a találkozást: 
n Váratlan megjelenésünk nagy csodálkozást, sőt ijedtséget tá- 
masztott Görgey fő hadi szállásán; azt hitték, Görgey letétele 
végett jöttünk. Első estve elzárkózék előlünk azon ürügy 
alatt, hogy seblázban fekszik; és midőn őt másnap tanács- 
kozásra meghívtuk, fülig elpirult és megzavarodva kiáltá ki 
az udvarra: ,hivassanak egybe a tábornokok", — mi azon- 
ban elmaradt azon észrevételünkre, hogy mi nem hadi, 
hanem diplomatiai ügyben akarunk vele szólani. Ha Görgey 
készülhetett, akkor arczának nagyon hideg és nyugodt kife- 
jezést tudott adni; de meglepetve gyakran elveszté lélekjelen- 
létét, azon egyszerű okból, mert nem határozott elv vagy 
. épen tiszta meggyőződés változhatatlan alapján állott. Ő 
eleinte még akkor is ellenzé a muszkákkal való alkudozást, 
midőn mi neki kijelentők, hogy mi őket csak kipuhatolni 
akarjuk, hogy csak a muszkák által kimondott első szóra 
óhajtunk válaszolni. Később azonban teljesen megegyezett, 
sőt sürgetett bennünket, hogy minden tétova nélkül ajánljuk 

fel a muszkáknak Magyarország koronáját; mit azonban mi 
nem tettünk, először, mert be nem látbattuk, miért kellene az 
orosz dynasztiát az osztráknak elejébe tenni; másodszor, 
mivel nem hittük, hogy Miklós császár , ezen minden esetre 
lovagias autokrata, oly trónt elfogadjon, melyre szövetségese 
tart igényt; harmadszor, mert nem akartuk a nemzetet kitenni 
azon megaláztatásnak, hogy koronáját visszautasítva lássa. 
Görgey egyébiránt kérdéseinkre mindig kellő tisztelettel 
válaszolt; boszúját s gyűlöletét csak mellékjelenetekből kém- 
lelhettük ki." 

Mi már a miniszterek által folytatott alkudozást illeti, ez 
röviden a következőkből áll. Ama kérdésökre, mennyire ment 
légyen Görgey a muszkákkal, ez akként válaszolt, hogy 
ennek tudva kell lenni a kormány előtt, mert ő minden erre 
vonatkozó irományokat beküldött. Azóta pedig.nem történt 
egyéb mint, hogy 28-kán egy parlamentair jött Leiningenhez, 
hogy a magyar fogságba került orosz sebesültek sorsáról 
személyesen meggyőződjék. Ha azonban a kormány felvilá- 
gositást akar magának szerezni az iránt, hogy nem teljesen 
fölösleg-e, mint ő hiszi, minden alkudozás, ám igérjék nekik 
a legfőbbet, az ország koronáját. Ha erre sem jő válasz, 
abból tudni fogják, hogy az oroszok alkudozni nem akarnak. 

Szemere és Batthyáni erre egy levelet irtak Paskevics- 
hez, Görgey állítása szerint, az ő értelmében ugyan, de a 
melyben a korona felajánlása nagyon homályosan volt volna 
kifejezve. Szemere, mint idézett szavaiból tudjuk, tagadja, 
hogy ők oda igérték volna a koronát. A levél Miloradovics 
orosz hadnagy által küldetett el, ki másnap Görgey táborába 
jött, pénzt hozván az orosz fogoly tiszteknek. Mivel aug. 
6-káig e levélre semmi válasz nem érkezett, a miniszterek, 
Gyapjun, újabban felkeresték Görgeyt; s oda magyarázván a 
válasz kimaradását, hogy a levél oly alrendű tiszt által kül- 
detett el, kivánták, jelöljön ki Görgey a maga főbb rangú 
tisztjei közől valakit, ki egy újabb levél mellett szóval is 
értekezhessék Paskevicscsel. Görgey szerint az újabb levél 

sem szólott elég világosan a koronáról; s annak elvitele most 
Pöltenberg tábornokra bízatott, ki aztán egy táborkar kisére- 
tében 7-kén indult meg Debreczen felé, Paskevics fő hadi 


szállására. Görgey azonban, miként Szemere megjegyzi, 


Pöltenberggel, elindulta előtt, 6-kán éjjel, négy szem közt 
hosszan tanácskozott, s ,neki szóval, talán irásban is, külön 
utasítást adott". Ezen utasítás iránt, bár arról Görgey emlék- 
irataiban mélyen hallgat, semmi kétség sem maradhat fenn 
azok után, miket Pöltenberg Rüdigernek szóval előadott. 

Pöltenberg más nap reggel artándi fő hadi szállásán ta- 
lálta Rüdigert, kit a serege zömével Debreczenben maradt 
Paskevics csak egy, jobbára lovasságból álló hadosztálylyal 
küldött a Berettyóhoz. Rüdiger, küldetéséről értesülvén, azt 
nyomban tudtára adta a tábornagynak. De ez nem akarta 
elfogadni a követet, s megiratá Rüdigernek , jelentené ki a 
küldöttnek, hogy ő hadakozni s nem alkudozni jött Magyaror- 
szágba. Ha a magyarok alkudni akarnak, forduljanak Hay- 
nauhoz. E választ Rüdiger levélben is megírta Görgeynek, 
mely így hangzik : 

n Tábornok ur! Én tudomására adtam a varsói herczeg 
tábornagy urnak báró Pöltenberg parlamentairnek hadtes- 
temnél való megérkeztét, s ő Magassága meghagyta nekem, 
hogy jelenteném ki önnek, miképen az ő hadseregének 
hivatása egyedül harczolni, és hogy ha ön alkudozni akar 
törvényes fejedelme iránt való alávetéséről, az osztrák sereg 
főparancsnokához kell fordulnia, ki ez iránt valószinűleg 
teljes hatalommal fel van ruházva. Fogadja ön stb. Artánd 
aug. 9. gr. Rüdiger Tivadar." 

Mielőtt azonban Pöltenberg e levéllel az orosz táborból 
távozott, még egy hosszabb beszélgetése volt KRKüdigerrel, 
melyben a Görgeytől vett utasítás értelmében, kijelenté neki, 
miképen ez egyátaljában nem idegen attól, hogy fegyvereit 
föltétlenül is letegye; de, jegyzé meg, ezt csak az oroszok és 
egyátaljában nem az osztrákok előtt volna hajlandó végrehaj- 
tani. Mit válaszolt légyen erre az orosz tábornok, s általában 

miként folyt tovább e.tárgyról köztök a beszélgetés, nem tud- 
juk. A később történtekből itélve azonban alaposan feltehető, 
hogy Rüdiger e nyilatkozatot nagy örömmel fogadta és már 
ekkor is ösztönözte a küldöttet s általa Görgeyt e lépés meg- 
tételére, igérvén, hogy ez esetben Paskevics s maga Miklós 
czár is tekintélyök egész súlyával készek lesznek közbenjárni 
az osztrák császárnál, hogy a fegyvereit letett seregnek am- 
nestiát eszközöljenek. Annyi bizonyos, hogy Pöltenberg visz- 
szatérte után Görgey táborának tiszti kara nagyobb részben, 
táborvezéri kara pedig teljesen meg lőn nyugtatva jövendő 
sorsa iránt, sőt rendkivüli kedvezésekben remélt részesülni 
az orosz igéretek nyomán. . 

Aug. 6-kán éjjel, midőn Görgey Pöltenberget e nyilat- 
kozatra utasítással ellátta, az ország fő hadseregéről csak azt 
tudta, hogy Dembinski avval Arad felé hátrál, — mert hogy 
a hátrálás nem Arad, hanem Temesvárra történt, arról csak 
pár nap múlva értesült; — s hogy e szerint a fősereg, mi- 
után vele Guyon és Kmety hadtestei is egyesültek , mintegy 
55—60 ezer emberből áll. Mind ezt neki hivatalosan adta 
tudtára Aulich hadügyminiszternek 5-kén kelt levele, melyben 
Görgey felszólíttatott, hogy siettesse ő is menetét Arad felé, 
miszerint ott a fő sereggel egyesülve egy elhatározó ütközetet 
adhassanak az osztrákoknak. 

És mit tőn Görgey?"A helyett hogy menetét egy elha- 
tározó vég csapásra siettesse, az orosz hadvezérnek azt izeni, 
hogy ő kész fegyverét letenni az oroszok, de nem az 
osztrákok előtt. 

Görgeynek ezen izenete teljesen igazolja a képet, 
melyet Szemere, mint szemtanú, róla és seregéről ad. , Midőn, 
úgymond, Görgey táborában megérkezénk, udvariasnak, de 
hidegnek találtuk őt; kerűlt bennünket, mikor csak lehetett, 
daczos és elzárkózott, gyanakodó és közlékenytelen volt. Sere- 
gében és táborvezér-karában különböző, sőt egészen ellen- 
kező szellem uralkodott; amaz még mindig kész volt 
harczolni s meghalni, de Görgey környezete immár gúnyt 

űzött a szent ügyből , melynek egykor bajnokai voltak. Ta- 
pasztaltuk, hogy a lelkesedés egyátaljában nem ápoltatott a 
seregben. A fegyelem egészen eltűnt, a betegek, a szökevé- 
nyek, a gyávák naponként százszámra osontak el. Görgey 
ugyan folyvást haladt előre, de egyátaljában nem sietett, s az 
oroszok sem, a kik estve majdnem mindig ugyanazon helyen 
szálltak meg, melyet reggel Görgey hagyott el. Ő előre menni 
látszék, nem hogy déli hadseregünkkel összeköttetésbe lépjen, 
hanem csak hogy az oroszoktól utól ne éressék. Nyoma sem 
volt látható a komoly gondoskodásnak akár a hadak ellátá- 
sában, akár azoknak óvatos vezetésében s elhelyezésében . . . 
Az orosz foglyokat, még a közkatonákat is, saját asztalánál 
vendéglé meg; az orosz tábornokokkal emlékajándékokat 
váltott, és midőn mi Paskevicscsel alkuba lépni akaránk , ő 
azt gáncsolta... A nemzet végvonaglásaiban feküdt, minden 
igaz hazafi borús lélekkel gyászolt, Görgey pedig és kör- 
nyezete gyermekes játékokkal mulatta magát. Ha egy honvéd 
panaszkodva jött hozzájok egy felválthatatlan nagyobb 
bankjegygyel, Görgey s táborkara kigunyolták az ugyneve- 
zett Kossuth-pénzt, s röhögve mondák a honvédnek, hogy 
úgy sem sokáig marad már értékben, s elbocsáták őt, hogy a 
kétségbeesés mérgét magával társaihoz vigye . . . És míg így 
látszék dolgozni seregének vesztén, más részről az embereket 
a legcsekélyebb okokból is akasztatá. Szóval, ekkor is 
tapasztalám rajta, hogy a kormány közelében engedelmes, 
távolban önfejű, de mind engedelmességében, mind engedet- 
lenségében következetlen, állhatatlan volt." 

Teljesen megegyeztek Szemere e rajzával a táborból 
vett egyéb tudósítások. Ezek szerint Görgey és környezete, 
mióta a muszkákkal érintkezésbe léptek, az elébbinél még 
sokkal nagyobb mértékben folytatták erkölestelenítő, lehan- 
goló hatásukat a hadseregre. Minthogy Görgey, miként a 
Pöltenbergnek adott utasítás bizonyítja, már ekkor el volt 
határozva fegyverét letenni, minden esetre szükségesnek látá, 
a sereget, melyben minden szerencsétlenségeknek s a végsüker 

reménye tünedeztének daczára is, még mindig számosan vol- 
tak a szilárd lelkű hazafiak, olyanná tenni, hogy abban 
ellentállásra ne találjon, bár mi módon vetend is véget a 
háborúnak. A környezetében lévő nagy számú tisztek, kik 
körűle egy tábori kamarillát alkotának , nem szűntek a sereg 
szellemét mindenféle módon lehangolni. Másról már beszélni 
is alig lehet vala őket hallani, mint arról, hogy a harcz, 
melyet folytatnak, sükerre egyátaljában nem vezethet, s a 
muszkával múlhatatlan az alkudozás; hogy a sereg még 
fegyverét feltétlenül letéve is eszélyesebben cselekszik, mint 
a haszontalanná vált vérontást folytatva; a muszkában, a 
fegyverletétel esetére, mind a sereg, mind a nemzet hatalmas 
pártfogót nyerhet a bécsi kormány előtt. Elbeszélték a 
muszka tisztek való, vagy képzelt igéreteit, melyek még oly 
reményekre is feljogosítanának, hogy az orosz a magyarral 
szövetségre lép 8 Magyarországot pártfogása alá vévén, fegy- 
verét Ausztria ellen fordítja. Nem erre mutat-e, mondák, azon 
gyűlölet, melyet a muszkák az osztrákok irányában s a 
rokonszenv és barátság, melyet viszont a magyarok irányában 
minden alkalommal tanúsítanak ? Ilyféle beszédek közt pedig 
nem mulaszták el egyszersmind a kormányt is folytonosan 
gyalázni, gúnyolni, tetteiben gáncsolni s ugy állítani a sereg 
szemei elébe, hogy egyedül annak gyávasága, Görgey ellen 
folytatott fondorkodásai juttatták ennyire a dolgokat; hogy 
miután a sereg fegyverletétele által magának bizonyos am- 
nestiát eszközölhet ki, bizonyára ama táblabirák, kik a hazát 
ennyi bajba keverték, egyátaljában nem méltók arra, hogy 
véröket érettök még tovább is ontsák stb. 


Míg Görgey táborában így álltak az ügyek, Temesvár 
környékén mindinkább közeledett egy, miként eleve is 
sejthető volt, elhatározó ütközet napja. 

Kossuth Aradon aug. 6-kán értesült, miképen Dembinski 
nem csak a szőregi sánczokat feladta, hanem, a hadi tanács 

végzése ellenére, Arad helyett másfelé vonúl. Haragja e miatt 
nagy lőn Dembinskire. Nyomban futárt külde Bemhez Er- 
délybe, kérvén őt, jőne késedelem nélkül Magyarországba s 
venné át a sereg fővezérletét, mielőtt Dembinski tönkre tenné 
a haza ügyét. Dembinskihez pedig határozott rendeletet uta- 
síta, hogy a sereget, a mennyire lehet sebes menetekben, 
Aradra vezesse. A megelőző napon, mint tudjuk, Görgeyhez is 
ment hasonló rendelet a hadügyminisztertől. E napon pedig 
a kormányzó egy levelében Csányi minisztert is felszólítá, 
menne haladék nélkül Görgey táborába s azon baráti viszony- 
nál fogva, melyben vele él, hatna reá sükeresen, hogy siet- 
tesse csatlakozását Dembinski hadaihoz. Végre Vécsey is oda 
utasíttatott, hogy Temesvár ostromával felhagyva, Aradra vo- 
nuljon s addig is, mig maga megérkezhetnék, egypár zászlóal- 
jat s huszárszázadot sietve küldjön át, mert az osztrák had 
egy osztálya Makóról Aradnak tart. Kossuth ekként 80,000 
embert remélt öszpontosúlni Arad alatt, s hogy a közlekedést 
a folyam két partján megkönnyebbítse, Aradnál a két híd 
mellé még egy harmadikat, s Lippánál is két hidat veretett. 

Vécseynek a kormány nem örömest adta ki a parancsot 
az ostrom félbeszakasztására, mert mindenkit azon remény 
kecsegtetett, hogy e fontos vár nem sokára kénytelen lesz fel- 
adni magát. Mióta a kormány Szegedre költözött, Vécseynek 
azonnal meghagyatott, hogy minden erejét feszítse meg e vár 
gyors megvételére. Vécsey ennél fogva rendkivül heves tüze- 
lést kezdett a város ellen, mi a védeket s lakosokat a pinczék- 
ben s várfali hajlékokban kényszeríté menekvést keresni. Az 
őrség gyöngén viszonozta a tüzet, mi arra mutatott, hogy lő- 
szereinek fogyatékán van. Szökevények pedig azt is hírül ho- 
zák, hogy a várbeliek már élelmi szerekben is oly nagy hiányt 
szenvednek, mely szerint még a lóhusból is hetenként csak 
kétszer osztatnak ki némi csekély adagok. Julius utólsó tize- 
dében még újabb.30 ostromlöveg küldetett hozzá Aradról, 
minek következtében 98-ra ment öreg ostromágyuinak száma. 


Lövegekkel e szerint eléggé el lévén látva, Vécsey jul, 26-ka 

éjén egy harmadik párhuzamot is akart nyittatni a falak kö- 
zelében. Hogy a várbeliek figyelmét erről másfelé vonja, az 
ellenkező oldalon ostromot intéztetett a vársikon. De bár az 
őrség fegyverfogható része már csak 1200 gyalogra s 370 1lo- 
vasra olvadt, a különben is csak tűntetésül intézett ostrom 
visszaveretett. Sajnosabb volt, hogy az őrség azt is észrevette, 
mi a másik oldalon szándékba volt véve, s egy rendkivül he- 
ves kartácsolás által árkászaink is meggátoltattak az új pár- 
vonal ásásában. s 

A következő napokon tehát Vécsey újra s minden ed- 
diginél hevesebb tüzet szóratott a várra ; 31-kén a 98 tűztorok 
valóságos pokolbeli hatalommal működék a vár ellen. Dör- 
gésök szinte Aradig volt hallható. Midőn a kormány Aradra 
vonúlt, Vécseyhez is újabb intés ment, ügyekeznék a várat 
minden áron megvenni. Ő tehát 4-kén estve újabb ostromra 
adott parancsot. A támadás két oldalról intéztetett, a vár déli 
oldala s a vár körűli megerősített tábor ellen. De mind hászta- 
lan. A maroknyi őrség, melynek, ugy látszik, a segély köze- 
ledtéről is volt már némi tudomása, megtörhetlen volt kitar- 
tásában s példás hősiességgel verte vissza a mieink ismételt 
rohamait. Más nap Vécsey az őrséget újabban is egy becsü- 
letteljes capitulatiora szólíttatá fel. Ez is határozottan vissza- 
utasíttatott, I i 

Aug. 6-kán, mint mondók, rendelet küldetett Vécsey- 
hez, hogy a várat oda hagyván, seregével Aradra vonúljon. 
Ő tehát már a bekövetkező éjen visszavonatá ostromágyuit 
s más nap azokat mind Aradra indíttatta, azontúl csak tábori 
ágyuival tartván fenn a tüzelést. Maga azonban már nem : 
vonúlhatott el a vár alól, mert 7-kén estve tudósítást vőn 
Dembinski seregéből, hogy ez azon nap Csatádon táborozik, 
más nap pedig Kis-Becskereken, Temesvár közelében leend. 

Dembinski maga szinte Csatádon vette a kormány ren- 
deletét, hogy múlhatatlanul Aradra vonúljon. De mivel egy 
osztrák hadosztály, mely hátvédét e napon Kis-Temeriánál 
megverte s belőle mintegy 700 foglyot tett, mind a mellett is, 

hogy az osztrák sereg zöme e napon még csak a Sz.-Miklós 
és Mokrin közti vonalig haladt, ő kivihetlennek tartá már az 
Aradra vonúlást, s más nap csakugyan Kis-Becskerekre, Te- 
mesvártól két mérföldnyire huzódott seregével, s ott Vécsey- 
nek és Kmetynek , e napon Zsombolyáról szinte megérkezett 
seregével egyesülve, szándékozott, mint mondá, bevárni 
Görgeyt; ki azonban Klapkához irt levelében, a fővezér e 
tettét roszalván, oly módon nyilatkozott, miszerint , sok adatai 
vannak reá azt hinnie, hogy e mozdulatot csak iránta való 
féltékenységből tette", nehogy t. i. Aradnál a két sereg 
egyesűlvén, a fővezérség iránt ismét kérdés támadjon. És 
valóban, az osztrákok gyors előrenyomulása nem is adhatott 
Dembinskinek nagy reményt arra, hogy kis-becskerek-sz.- 
andrási vonalán még több napig megtámadatlan maradjon; 
mert az osztrák sereg e napon előhadait részint Temesvár 
felé Csatádig, részint Arad felé Varjasig tolta előre; zöme a 
Rácz-Sz.-Péter, Peszák, Lovrin és Grabácz közti vonalon 
szállt meg éjjelre. Még egy napi menet az ellenséges hadakat 
egymással egészen szembe állítandó vala. Egyébiránt az 
osztrák vezérnek aug. 8-kán tett azon mozdulata, hogy 
Lichtenstein hadtestét e napon Peszákra, s annak előhadát 
Varjasra tolta előre, egyenesen arra mutatott, hogy ő Dembinski 
és Görgey seregeinek egyesülését, ha az megkisértetnék, 
gátolni szándékozik. 

Legközelebbi czélja különben Haynaunak, úgy látszék, 


nem ütközet, hanem Temesvár felmentése s megsegítése volt. 


A 9-kén tett mozdulatai egészen e czélra voltak irányozva. Az 
ütközetet ő 10-kére halasztá, midőn egyik szárnyával már 
Temesvárra támaszkodhatik. Ezt bizonyítja ama mozdulata, 
hogy 9-kén két egész hadosztálya N.-Jécsáról és Zsombolyáról 
Beregszó és Szakállháza felé és, mintha már nem tartana többé 
a két magyár sereg egyesülésétől, bal szárnya is egészen dél 
felé, a jobb szárnyhoz közeledve intézte menetét. Lichtenstein 
ugyanis a maga hadtestével Peszákról nem Vinga, hanem 


Knéz és Hódony felé mozgott; és csak Schlick hadteste 

maradt a Maros közelében, annak mind a két partján haladva 
Arad felé. E hadtesten kivül tehát az osztrák sereg, mintegy 
28—30,000 ember, e napon a bal szárnytól a jobb felé te- 
kintve, a Kárány, Hódony, Kis-Becskerek és Beregszó közti 
vonalt foglalta el. 

Hogy az osztrák sereg ütközet nélkül e vonalba 
léphessen, az tette lehetővé, hogy Dembinski , alig érvén el 
Kis-Becskerek vidékét, ezt sem tartá ütközetre alkalmasnak ; 
s a nevezett helységnél csak előörsöket hagyván, 9-kén reggel 
a Beregszó patak mögé kezdett vonúlni , ott foglalandó állást 
az úgy nevezett Csóka- és Vadászerdő közt, melyek jó tám- 
pontokat adnának szárnyainak. A hátrálás e vonalba, minél 
fogva seregünknek az éllenség kezén lévő vár épen hátába 


. esett, nagy csodálkozást gerjesztett a magyar sereg mind 


azon főbb tisztjeiben , kik a viszonyokat hadtanilag megitélni 
képesek voltak. S mivel Dembinski fő sajátságai közé tarto- 
zott, terveit még a hadtest-parancsnokok előtt is titokban 
tartani, azt hitték, hogy ő Temesvárt megkerűlve innen is 
tovább , Lugos felé szándékozik visszavonúlni. Menetében a 
gyalogság egy válutnál irányt tévesztett, s a helyett hogy 
egyenesen Temesvárnak menne, Bessenova felé tartott a 
Beregszó pataknak. A tévedés azonban, mint Mészáros 
tudósít, még javunkra vált, mert ezen irány jobb positióval 
kinálkozék. Í 

Egyébiránt, a mily nagy volt még Szegeden a harczvágy 


. hadseregünkben, oly nagygyá lett abban a lehangoltság, sőt 


levertség Temesvár előtt. A folytonos visszavonulások s ez 
alatt szenvedett, bár csak részletes, de érzékeny veszteségek 
a seregben az önbizodalmat annyival inkább megcsökkentet- 
ték, minthogy vezérében sem volt bizodalma, 8 a seregnek 
egy része, mintegy tíz ezer ember, még csak kaszával, lánd- 
zsával fegyverzett, harczot soha sem látott újoncz volt. De az 
élelmi szerekben szenvedett szükség is, mi egyedül az élelme- 
zési tisztek menthetetlen gondatlanságából, vagy a vezérlet 
intézkedéseinek hiányosságából eredt, mindinkább lehangolta 

a sereg szellemét. Ehhez járult még a pénzhiány is; a sereg 
több nap óta nem kapta ki diját. 

Egyen ezek közől, a vezérletben való bizalom-hiányon, 
már a reggeli órákban, épen midőn a sereg zöme a Beregszó 
patakhoz ért vala, segítve lőn: Bem váratlanul megjelent a 
táborban; minek osztályról osztályra terjedő hire örömzajra 
ébreszté a hadakat. ; 

Ő, mint fentebb elbeszéltük, aug. 6-kán, Nagy-Csűr mel- 
lett ütközetet vesztvén, seregének romjait Szász-Sebesre ve- 
zette, s miután ott azok vezérletét Stein tábornokra bizta Kos- 
suth sürgető felszólítása szerint, Magyarországba sietett. Utja 
közben Rékason az örökös hátrálást szinte roszaló Perczel 
Mór tábornokkal találkozván, s általa a körülményekről ér- 
tesíttetvén, 9-kén reggel táborunkba sietett. 

, Dembinski — ugymond emlékirataiban Mészáros — a 
lovasság által képezett hátvédnél tartózkodván, lassan vonúlt 
Kis-Becskerekről Temesvár felé, midőn Bem nála megjelent. 
A szokott köszöntések után Dembinski mondá Bemnek, hogy 
őt ime a becsület helyén, a hátvédnél találja, s örömét fejezé 
ki megérkezésén. Kérdezé, sereggel jött-e? — mire, ha jó, 
. nagy szükség lenne; s hallván Bem rövid válaszát, hogy ő 
egyedül jött, mivel az oroszoktól megveretett: ez baj, mondá ; 
igy mit sem lehet változtatni. Bem nem helyeselvén az örö- 
kös, lehangoló hátrálást, kivánságát jelenté ki, megütközni 
az ellenséggel; mit azonban Dembinski ellenze, mondván, 
hogy ő tudja legjobban, mily harczi képességel bir serege, 
hat napi csatázás alatt azt eléggé kiösmerheté. Elmondá az- 
tán neki, hogy Temesvárnál találná az első erős positiót; ott 
közvetlen egyesülhet Kmetyvel is, ki a legszélsőbb bal szár- 
nyat képezi; ott magához vonhatná Vécsey ostromló seregét 
is, miknél fogva nagyobb sikerrel fogadhatná el az ütközetet 
Haynautól, :kinek azt Temesvár felmentése végett meg kel- 
lend próbálnia. 

Dembinski e nyilatkozatából kitűnt, hogy ő csak feltéte- 
lesen, ha az ellenségtől arra kényszeríttetnék, akarja elfogadni 

az ütközetet. Bem tehát, minden további vitatkozás nélkül 
kihúzá zsebéből a még Szegedről kelt kormányrendeletet, 
mely őt fővezérnek nevezte ki, s akaratát határozottan kije- 
lenté, hogy ő az ellenség közelebb fekvő osztályait elébb 


visszanyomni szándékozik s aztán Arad alá vezeti a sereget, 


s felhivá Dembinskit, venné át a jobb szárny vezényletét. 
Dembinski örömét fejezte ki, hogy a felelősség terhe vállai- 
ról levétetik; de közremunkálását megtagadta; midőn pedig 
Bem azt mondaná, hogy mindig hátrálni szégyen, és valahára 
szerencsét kell próbálni, csak azt felelé: ,ha oktalanságot 
akarsz elkövetni, kövesd el azt magad". 

Bem ezután nem késett intézkedéseivel. Terve, mint em- 
lítők, az volt, hogy Kis-Becskerek felé nyomuland előre, az ott 
lévő ellenséget visszakergeti, estve pedig Arad felé veszi ut- 
ját s e várra támaszkodva, s hihetőleg Görgeyvelis egyesűlve, 
várja be az ellenség támadását. E terv szerint Kmetyhez a 
bal szárnyra nyomban parancsot küld, hogy Szakállházára 
nyomúljon, s ott mindjárt támadólag működve, ügyekezzék 
maga felé vonni az ellenség figyelmét; Gál László és Guyon 
hadtesteit, mely utóbbikhoz kapcsolá a Vécseytől magával 
hozott pár zászlóaljat és ütegeket, a Beregszó patakon keresz- 
tül a Bessenova és Sz.-András közti vonalra indítja; a lovas- 
ságot ajobb szárnyon Sz.-András felé tolja. Vécseyt pedig 
hátramaradt zászlóaljaival a vár előtt marasztván, a fegyver- 
telen, újoncz zászlóaljakat, melyeknek különben sem vélé 
nagy hasznát vehetni, Aradra előre küldi. Míg aztán a gyalog- 
ság a kiszáradt Beregszó patakon átkelt, lovassági fedezet 
alatt számos üteget küldött a Nyárád patakhoz s azonnal meg- 
kezdé az ágyuzást az e patak felé közeledő ellenségre. 

Bár a magas kukoriczásban előrenyomuló gyalogságunk- 
ból keveset láthatott az ellenség, a heves ágyutűz mindazáltal, 
mely a Nyárád pataknál megkezdetett, nem hagyá kételkedni 
hogy a magyar sereg támadó ütközetre jő. Haynau tehát, ki 
serege zömével már Kis-Becskerekre érkezett, a Bessenova 
mellett lévő lankás magaslatra félkörben hat, részben 12 fon- 

tos üteget vonatván, Paniutin osztályát előre tolja; bal szár- 
nyára pedig, Lichtenstein hadtestéhez, kinek e napra 
 Hódony volt kitűzve állomásul, rendeletet külde, hogy onnan 
Sz.-András felé nyomuljon; míg az oda érkeznék, maga a 
középen csak ágyuzással szándékozván folytatni a harczot. 

Bem, mihelyt a gyalogságot a kitűzött vonalig érkezni 
látá, a középről a harczsor előtt száguldott át jobb szárnyára, 
mintegy bemutatni akarván magát a hadaknak, melyektől 
mindenütt éljen - kiáltásokkal fogadtatott. Jobb szárnyára 
érvén, hat század huszárt egy üteggel nyomban átküld a 
Nyárádon, hogy az osztrákok bal szárnyán felállított ütegeket 
oldalba tánadják meg. A huszárok jól végzék a feladatot: a 
megtámadt osztrák ütegek oly sietve s rendetlenül hátrálának 
Kis-Becskerek felé, hogy a mögöttök előrenyomuló orosz 
zászlóaljakat is megzavarták. Az előre küldött 14 osztrák 
század azonban, bár csak hosszú, makacs harcz után, a Nyárá- 
don meg visszaűzte huszárainkat. Az osztrák lovasság ezután 
a Nyárádon is megkisérté az átkelést, de ütegeinktől s ismét 
előre rugaszkodott huszárainktól szinte hátrálni kényszerült. 

Ezentúl majdnem három óra hosszant tartott az ágyu- 
zás. Komolyabb ütközetre e napon egyik félnek sem volt 
szándoka: Bemnek, mivel ő csak az Arad alá való menetet 
akarta kieszközleni; Haynaunak, mivel ő meg Temesvár fel- 
mentését tűzte ki e nap munkálatai czéljául, s a komolyabb 
ütközetet holnapra halasztva, most csak védőleg tartá magát. 
Az ágyuzás egyegy részről körülbelül 110 lövegből folyt, úgy 
hogy összesen mintegy 220, részben nagy torkú ágyu szaka- 
datlan dörgése tölté be a léget.. 

A magyar ágyuk tüze azonban pár óra múlva mindin- 
kább lassúdni kezdett: Bem tölténye elfogyott, miért aztán 
több üteg hátravonatott. Futár küldetett futár után a tartalék- 
hoz töltényekért; de a tartalék-lőszer parancsnoka, nem tudni, 
ki vagy mi által indítva, már a kaszás nép után, Arad felé 
hátrált s mire feltaláltatott, hosszú idő telt el. Ugyanez tör- 

tént a fáradt sereg frissitőjével, a borral, minél fogva egész 
napon át szomjan maradt a sereg. 

Bem, hogy töltényei hiányát némileg fedezze, bal szár-. 
nyunkra ügyekezett fordítani az ellenség figyelmét, s Kmety- 
nek rögtön parancsot küld, hogy huszárjaival élénkebben 
nyugtalanítsa az ellenséget. Kmety néhány huszár századot 
mindjárt előre indított, de azok visszaűzettek. Mialatt pedig 
újabb intézkedéseket tőn lovasságának előbbre nyomására, 
négy óra tájban valahára a töltények is megérkeztek, minek 
következtében egész vonalunkon megint élénken megkezdő- 
dék az ágyutűz. j 

Bem talán hibázott, hogy az ágyuzásból mindjárt eleinte 
nem ment át komolyabb támadásra; mért tiz órától egészen 
négyig mindössze is csak Ramberg hadteste, Paniutin hadosz- 
tálya s a főtüzértartalék , legfölebb 20,000-nyi erő állott vele 
szemben, bolott ő a Temesvár alatt maradt Vécseyt s az 
Aradra indított fegyvertelen zászlóaljakat levonva is, még 
mindig vagy 35 ezer emberrel rendelkezhetett Kmety, Guyon, 
Dessewffy és Gál László hadtesteiben. Ő azonban, mint mon- 
dók, a bekövetkező éjen Arad alá szándékozván vonúlni, hol 
Görgeyvel is egyesűlhetni remélt, kerülte a komolyabb har- 
czot; s midőn látá, hogy az osztrákok sem akarnak táma- 
dásra átmenni, már szinte bizonyosnak tartá terve sikerűltét. 

De négy óra után, alighogy ütegeink a tüzet ismét élén- 
kebben megkezdették, hirtelen nagy változás állott be a harcz- 
téren. Lichtenstein hadteste, ki reggel Peszákról s Varjasról 
indult vala meg , hogy Hódonyban szálljon meg éjjelre , Hay- 
nau rendeletének vétele után, menetét meggyorsítvan, ötödfél 
órakor Sz.-Ándrás előtt termett. 

Lichtenstein, mint mondók, reggel indult meg Peszák- 
ról, s Knézig érvén, onnan egy osztályt Kakota és Ká- 
rány felé, az aradi utra küldött, maga pedig hada zömé- 
vel Hódonyba folytatá menetét, hol már délben megérke- 
zett; s Haynau rendeletét vévén, haladék nélkül megindult 
Sz.- András felé. Az aradi utra küldött osztály épen ott 

találá átvonulásában a temesvári ostromszerek utósó csapatát 
s az előre indított podgyászt; miket nyomban megtámadván, 
a fedezetet részben szétverte, részben fogolylyá tette, minek 
következtében majd 300 szekér birtokába jutott. A menet há- 
tulja látván a veszedelmet, Temesvár felé fordult vissza, s utja 
közben az Arad felé indított kaszás néppel találkozván, ezt is 
magával ragadta. Bem, erről jelentést vévén, a visszatért 
újonczokat a jobb szárny háta mögött állíttatta fel. 

E jelenetből nem alaptalanul gyanítá, hogy valamely 
tetemesb osztrák erő közeledik jobb szárnya felé. Kmetyhez 
ennél fogva újabb rendeletet küld a bal szárnyra, hogy minden- 
képen ügyekezzék támadása által maga felé vonni az ellenség 
figyelmét; maga pedig, mihelyt jelentést vőn, hogy Sz.-András- 


nál az ellenségnek eddig nem látott, új, nagy tömegei merűl- 


nek fel a csatatéren, tüstént a jobb szárnyra száguldott. 

Szerencsétlenségre, Bem, gyönge lovas létére, utközben 
vagy maga esett le lováról, vagy lova bukott el vele, végzet- 
teljes esésében vállperecze súlyosan megsérült, ugy hogy a 
vezérletet folytatni képtelen, a tábor háta mögé a vadász er- 
dőben lévő vadászlakba kényteleníttetett magát elvitetni. 

A szerencsétlenség annál sajnosabb következményeket 
vont maga után, minthogy a seregnél senki sem volt, ki őt 
helyettesíthette volna. Dembinski és Mészáros, kik a sereg 
mögött várták a harcz kimenetelét, az eseményről későn érte- 
sűltek, midőn a beállott fordulaton segíteni már nem lehetett. 
Perczel Mór is jelen volt ugyan az ütközetnél; de vagy nem 
értesűlt a fővezér balesetéről, vagy a multak miatti boszuságá- 
ban nem akart ennek helyébe lépni. S így történt, hogy a 
harcz további menetében részünkről az egész felett többé 
senki sem intézkedett. 

Az ellenséges táborban viszont Lichtenstein, mihelyt 
Szent-Andrásnál megérkezett, nyomban erélyes támadást in- 
tézett jobb szárnyünk oldalába. Az előre tolt huszárság vissza- 

. nyomta ugyan a támadásra kiküldött ellenséges lovasságot; 


de Lichtenstein ágyuinak kereszttüze által hátrálásra kény- 

szérítve, többé nem volt kedve, Dessewffy tábornok ösztön- 
zéseire, újabb rohamot megkisérteni. A jobb szárnyunk háta 
mögött lévő kaszás nép, midőn közte néhány ürgolyó pattant 
el, már elébb futásnak eredt az erdők felé. " 

nA lovasság, rosz rohamjai után , — mond Mészáros — 
lassan ugyan, de hátra vonúlt. Ezt követte Gál hadteste; és, 
mivel Lichtenstein megjelenése után Haynau a maga egész 
harczsorát előre nyomta, utóbb Guyon hadteste is; szóval 
minden hátrálásban létezett, ki parancsolatjára? — mai napig 
sem tudatik, Mint nem volt fő parancsnok, úgy nem volt 
egyén, ki Bem terve szerint a seregnek irányt adott volna. 5 
így a sereg, önszántából hátrálván, Temesvár felé tartott, 
mert az oda vezető út mind két felén menedéket nyujtó sürű 


erdő létezett. 


(Csak ekkor, midőn seregeink már az egész vonalon 
hátrálásban voltak, értesült Dembinski a történtekről, s hogy 
a vezére vesztett seregben valamely nagyobb rendetlenség ne 
történjék, egy időre megint átvévén a parancsnokságot, a 
hadosztályoknak Remetét és Lugost tűzte ki hátrálási pontul. 

Az ellenség, ki visszavonulásunkat csak az ütközet 
szándékos félbeszakasztásának tartá,  egyátaljában nem 
üldözve, csak távolról követé seregünket, mely eleinte jó rend- 
ben haladt Temesvár felé. , Távcsőn — mond Mészáros — 
némi rendben láthatá az egészet átvonúlni; s mivel neki sere- 
günk után széles kukoriczáson s két hídon kellett átmennie, 
addig a nyugvásra induló nap gőzével szinte akadályozta a 
tisztán látást." A nap épen leáldozóban vala, midőn az egész 
hátráló sereg a Csóka- és Vadász-erdő közt a Temesvárról 
Aradra vezető országut táján vonúlt el. Az ellenség ágyugolyói 
kisérték ugyan, de nem ártottak neki. Azonban, Perczel Mór-e, 
mint Mészáros gyanítja, vagy más? — nem tudni, ekkor hat 
ágyut állíttatott ki az aradi utra, s bár az ellenség 3—4 ezer 
lépésre lehetett, azokkal durrogni kezdett ellene. 

Ezen, különbenrövid ágyuzás veszedelmére vált seregünk- 
nek, mert az eddig irány és czél nélkül dörgő ellenséges ágyu- 

kat magára vonta. S alig mult el néhány percz, midőn több 
ürgolyó repült hátrálóink tömegeibe s ott oly iszonyú zavart 
okozott, hogy hadaink azontúl mit sem hallgatva többé a ve- 
zényszóra , hanyat-homlok rohantak az erdőkbe, s ott össze- 
vissza keveredve, ki mennél sebesebben tudott, ügyekezett 
menekülni, bár ellenség egyátaljában nem volt sarkában. Az 
ütközet evvel teljesen veszve lőn; veszve a nélkül, hogy, 
kivéve ama néhány nem épen szerencsétlen lovassági rohamot, 
tulajdonképeni harczra került volna a dolog. A gyalogság tüzi 
fegyverét ki sem lőtte, annál kevesbbé használta azt szurony- 
viadalra. A futó sereg az erdőben végkép szétbomlott; sokan 
nyugot vagy a Maros felé fordultak, szülőföldjökre hazatérni 
szándékozók, kik azonban jobbára osztrák fogságba kerültek. 

Haynau, a magyar sereg ezen állapotáról mit sem tudván, 
bár seregeit nagyon elfáradva látá, míg néhány zászlóaljat az 
erdőben hátráló seregünk nyomába küldött, maga egy lovas 
osztálylyal a várba kisérté meg a bejuthatást, hogy annak 
maga vigye meg fölmentetése hírét. Nagy csodálkozására 
sehol sem állta utját magyar sereg; mert Vécsey és Kmety 
hadai is, bár a többinél jobb rendben, Lugos felé vonúltak a 
vár környékéről. Csak később, a várban értesült a magyar 
sereg felbomlott állapotáról; csak itt tudta meg, hogy a nap a 
csekély erőfeszités után is oly nagy előnyt adott neki, milyent 
csak egy nagy győzedelemtől várhatott volna. 

A holtak és sebesültek száma úgy az egyik mint a másik 
részen alig ment egypár százra. Foglyokban mindazáltal a 
mieink több ezret vesztettek, miután az erdőben elszélyedve 
barangolók vagy tűzhelyeikhez visszatérni vágyók más nap 
jobbára mindnyájan kézre kerültek. 

Dembinski és Mészáros a vadászlakban találkozott Bem- 
mel, ki bekötöztetés végett vitette volt oda magát. , Bem, mond 
Mészáros , kinek-kinek ajánlá a fővezényletet, de senki sem 
vette át. Dembinski röviden és kimélve mondá neki: , Látod, 


megmondtam; de a tapasztaltságnak nem akartál hinni." — 

nPróbálni kellett valami", — lőn erre Bemnek még rövidebb 
válasza." 

Végre Bem Guyont nevezte ki táborkari főnökének ; 
Kmetynek és Vécseynek pedig rendeletet adott, hogy hátvé- 
dül maradva, a más nap hihetőleg üldözésökre kelendő ellen- 
séget lehetőleg tartóztassák vissza. Magának, bár baja, mint 
kisült, nem törés, hanem csak ficzamodás volt, néhány napi 
nyugvásra múlhatatlan szüksége lévén, még azon éjjel Lu- 
gosra vitette magát. 

Mivé lettek, s nem megverettetés, hanem a vezérek mind- 
untalan való változása s az örökös hátrálások és lelkesíteni 
tudó, kedvelt honi vezérek hiánya következtében beállott kö- 
zönséges lehangoltság s elcsüggedés miatt, a nem rég győze- 
delmes magyar hadak. ,Más nap voltak még hadosztályok, 
de sereg többé nem létezett," — mond a szemtanú Mészáros. 

Mire jutott Görgey fondorlatai, hiúsága s makacssága, 
Kossuthnak pedig erély- s bátorság-hiánya és féltékenysége. 
miatt a nemzet ügye! § mi kevés kellett volna még ama bol- 
dogtalan viszályok, hibák s mulasztások után is e végzetteljes 
aug. 9-kén, hogy abban egy szinte csodaszerű fordulat álljon 
be. Ha vagy Dembinski, mint utasítva volt, Szőregről nem 
Temesvárra, hanem Aradra hátrál; vagy Görgey, mit minden 
nehézség nélkül tehet vala, csak annyira is sietteti menetét, 
hogy 9—10 nap alatt 25—26 mérföldet megtéve, 9-kén a csa- 
tatérre érkezzék s 25 ezernyi seregét a Temesvár alatt lévő 
55 ezernyi sereggel egyesítve, támadja meg a félannyi osztrák 
sereget: vajjon mi minden lehetett volna következése egy 
Temesvár alatt nyerendő elhatározó ütközetnek! 

De Görgey hazafiatlan, szenvedélyteljes lelkét a haza . 
legveszélyesebb perczeiben is csak a Kossuth elleni gyűlölet s 
az ő megbuktatására szőtt fondorlatok foglalkodtaták, s most 
annál inkább, mivel közel látá magát a rég kitűzött czélhoz, 
legyen az bár a haza romjain. Augusztus 4-kétől kezdve, mely 
nap reggel seregével Bihar mellett álla, futár érkezett hozzá 
futár után Kossuthtól és Aulich hadügyminisztertől, hírül adó 

Dembinski hátrálását és sürgető, hogy ő is mennél elébb 
Aradon legyen seregével. De Görgey csak Nagy-Sándornak 
a debreczeni vereségtől lehangolt s 5 — 6 ezerre olvadt had- 
testét küldé előre, maga a többivel csak oly kis menetekben 
haladt, hogy 10-kén érjen Arad vidékére. 

Nagy-Sándor e nap reggel a Maroson keresztül Temes- 
vár felé indíttatott; de még Vingáig sem ért, midőn e hely 
előtt Schlick hadteste utját állta. Nagy-Sándor az ellenséget 
magánál sokkal erősebbnek látván, némi ágyuzás után esten- 
den Arad alá huzódott vissza. 

E napon érkezett Aradra Szemere és Batthyáni Kázmér 
is, kik, mint tudjuk, Szegedről az oroszokkal megkisérlendő 
alkudozás végett Görgey táborába küldettek. Megelőzte 
magokat Szemere egy levele a kormányzóhoz, melyet az iró 
az egész miniszteriummal közöltetni kivánt. A levél keserű 
panaszokat foglalt magában Görgey ellen. , Ezen sereg fő 
tisztjei közt, — irá egyebek után — nagy a lehangoltság 
mely , ha eleje nem vétetik, a legénységre is át fog terjedni. 
A fő hadi szálláson oly gúnyos, a kormányt megvető s ügyünk 
bukását hirdető hangulat uralkodik, hogy az mélyen sértheti 
minden hazafi lelkét. A kedvező hírek, áltatások gyanánt, 
kaczajjal fogadtatnak. Kivánnám, hogy mondhassam: Gör- 
gey környezete mind ennek oka. De nem úgy van, ő forrása 
mindennek. A többiek körülötte csak egy őt tapsoló és Cso- 
dáló kar, mely őt csak utánozni tudja, de vezetni vagy. inteni 
képtelen. Benne az eltitkolt boszú, a megsértett hiúság és 
reménytelenség elbizakodottságát észlelém. Kardja jó lehet, 
de vezérnek nem tartom őt; nyelvével most többet árt, mint 
a mennyit fegyverével használhat.... Mély sajnálkozással 
mondom, Görgey nem az, a minek én őt tartám.... Környe- 
zete egyébiránt nem nagy jelentékenységű, gyönge legények- 
ből áll. Figyelmeztetem a kormányt, hogy vezérről gondos- 
kodjék, de nem elébb mint sem e sereget is egyesítette a 
többivel. Figyelmeztetem, hogy ezen sereget valószinűleg a 
többibe kellend beosztani, azaz a hadosztályokat felcserélni, 

a parancsnokokat változtatni. E politikát rég kellett volna 
követni. Ezen sereg mindinkább nem a Wallenstein, hanem 
a Monk táborának jellemét látszik fölvenni. Görgey eljárá- 
sában egy titkos politikát látok, melynek következtében 
a hadsereg elveszhet a nélkül, hogy a vezér maga meg- 
veressék." ; 

E levél után pár órával mind a kiküldött két miniszter, 
mind maga Görgey megérkezett Aradra, minek következtében 
a kormányzó minisztertanácsot hirdetett, melyre Görgey is 
megbívaték. A miniszterek egy ideig már Görgeynek a ta- 
nácsba lépte előtt együtt lévén, Szemere és Batthyáni szóval 
is előadták az oroszszal folytatott alkudozás mibenlétét s 
Görgey seregének hangulatát. Batthyáni egyebek közt nemes 
felindulással nyilvánitá boszankodását a sértő bánásmód 
ellen, melynek Görgey részéről ki voltak téve. 

Majd azonban Görgey megjelenése a fővezérlet kérdé- 
sére fordítá a tanácskozást. Tudjuk már, hogy a megelőző 
napon Temesvár alatt vívott ütközetben Bem vette át Dem- 
binskitől a fővezérletet. Erről azonban Aradon a tanács idején 
még senkinek sem volt tudomása. Kossuth a miniszterium 
tudta nélkül hívta meg őt a magyarországi hadak élére; meg- 
jelenéséről azonban talán még maga sem értesült, vagy leg- 
alább úgy színlelé, minthogy ez óráig semmi hiteles tudósitás 
nem érkezett a táborból. De egyébiránt is, minthogy Dem- 
binski csak a seregek egyesüléséig nyert Szegeden megbizást 
a fővezéri tiszt vitelére; Bem pedig, ha kijőne, vagy már jött 
volna is Erdélyből, csak Dembinski helyét vala elfoglalandó : 
most, miután már Görgey serege is Aradon létezett, szükség- 
kép szóba kellett jőni a fővezérletnek. 

De magának Görgeynek is ez feküdt szivén mindenek 
felett. Még aug. 1-jén Nyir-Adonyban több békepárti kép- 
viselő jelent vala meg táborában s tudósitá őt, miképen a 
képviselő háztól a jul. 25-kei tanácskozmányban fővezérré kiál- 
tatott légyen ki; e képviselők azonban valószinüleg elmulasz- 
ták azt is tudtára adni, hogy Szemere , miként fentebb: elbe- 

széltük, e kinevezésnek a kormány nevében ellenmondott s 
az általa előadott okokban a ház is megnyugodván, a nyilt 
ülésben elállott elébbi szándokától. Görgey, ezen állítólagos 
kineveztetése felől, mint már tudjuk, Vámos-Pércsen Szemeré- 
hez is intézett vala kérdést; de bár ettől elégséges felvilágo- 
sitást nyert is azokról, mik a képviselőház ama gyülésében 
történtek : Görgeyt ez sem ingatá meg hitében, hogy őt aleg- 
főbb hatalom, a nemzeti képviselet, csakugyan véglegesen 
kikiáltotta légyen fővezérnek s csak Kossuth rosz akaratából 
ered, hogy az mind eddig hivatalosan nem adatott tudtára. 
Ő tehát e hitében, Kossuth ellen még boszúsabb, úgy látszik, 
oly szándékkal jelent meg a tanácsban, hogy az országgyűlés 
reá vonatkozó akaratának érvényt szerezzen. Örömmel ragadta 
meg ennél fogva az alkalmat kijelenteni ebbeli elhatározását, 
midőn. a kormányzó, közvetlen a tanácskozás megnyitása 
előtt, őt kémlőleg kérdezé, vajjon elfogadná-e Bem főparancs- 
nokságát? 

Előterjesztését mindjárt avval kezdette meg, hogy miután 
egyesülését a déli hadakkal most már semmi sem gátolja, min- 
denek előtt szükséges , hogy a kormány magát elhatározza, 
kire bizza a fővezérletet. Ő kijelenti, hogy Bem parancsnok- 
ságát nem hajlandó elfogadni, mert úgy van meggyőződve, 
hogy e tábornok, csatavesztés esetében, a háborút Erdélybe 
fogná átvinni; ő maga pedig Erdélybe semmi szín alatt nem 
megy be. Engedelmet kérvén aztán, hogy, melyen magát 
könnyebben képes kifejezni, német nyelven folytathassa elő- 
adását, hosszan előterjeszté, miképen a nép már roskadozik 
a háború terhei alatt. Nem csak az ellenség, magok a hon- 
védek is, gyakran pajzánságból pusztítják a nép mezeit, veté- 
seit. A merre táborával járt, számos küldöttség jelent meg 
nála a városokból s más községekből azon kérelemmel, esz- 
közöljön valahára békét. S ennek valóban nagy ideje. A nép 
már nem győzi a hadak élelmezését; az ország minden vidé- 
kei ki vannak élve. E fölött a lőszer-készlet is fogyatékán van; 
készítésére sem biztos hely, sem idő, sem anyag nincs többé. 

Ő a békekötést, a háború bevégzését mind ezekből múlhatat- 
lanul szükségesnek következteti. Ő ugyan kész átkelni hadával 
a Maroson s megtámadni az osztrákokat; de az oroszok ellén 
harczolni nem fog többé, a czéltalan vérontást, a háború véget- 
len folytatását nem kivánván. Javasolja tehát, hogy az oroszok- 
kal békealkut nyissunk , de más alapon, mint a melyen azt 
Szemere és Batthyáni miniszterek megkezdették. Az oroszok- 
kal eddig folytatott alkudozásnak még ugyan nem tudatik 
eredménye; de ő nem biszi, hogy a kiküldött két miniszter 
levelével Paskevics herczeghez utasított Pöltenberg tábornok 
valami ténylegesebb választ hozzon. Legyen tehát a kormány 
készen, minden áron megalkudni. 

Kossuth ama kérdeseire : mily alapon gondolná tehát foly- 
tatni az alkudozást a muszkákkal; s hát ha az orosz sem akar 
tényleges alkuba ereszkedni, mit fogna akkor tenni? — azt 
válaszolá, hogy az alkudozástól, tudnivaló, csak ugy lehetne 
várni némi sükert, ha annak Ferencz József elismerése, tehát 
a függetlenségi nyilatkozat visszavonása tétetnék alapjául. A 
második kérdésre pedig kijelenté, hogy azon esetben, s ha, 
a Maroson átkelve, az osztrákokat vissza nem verhetné, sőt 
maga lenne kénytelen hátrahuzódni: inkább lerakja fegy- 
verét az oroszok előtt, mintsem hogy a süker minden re- 
ménye nélkül lövesse seregét. 

Görgey ezen előadása néma csüggetegséget idézett elő a 
kormány tagjaiban. Majd Vukovics miniszter emelt szót. 
Mondók, hogy a miniszteriumnak nem volt arról tudomása, 
hogy a kormányzó Bemet Erdélyből kihívta, s még kevesbbé 
arról, hogy ez már át is vette Temesvár alatt a sereg vezér- 
letét : a miniszterium tehát a legjobb hiszemmel nyilt kérdés- 
nek tekintette a fővezér kinevezését. Mi több, az előzmények 
után oly színben állott ez ügy előtte, mintha a kormányzó, 
bár titkon Bem felé hajól, az adott viszonyok közt szinte 
nem ellenzené már Görgey kineveztetését. Erre mutatott 
mindenek felett az, hogy Kossuth aug. 6-kán maga szó- 
litá fel Csányit, menne Görgey táborába és sürgetné őt a 

seregek mennél elébbi egyesítésére. E felhívás Csányihoz, ki 
a szegedi tanácskozások óta nem szünt meg Görgey fővezér- 
ségének szükségét hirdetni, mondatlanul is magában foglalta 
azt, hogy a seregek egyesülése után a fővezérség, melyről 
Szegeden különben is csak ezen egyesülésig történt az intéz- 
kedés, Görgeyt illeti. Csányi még ennek zeréndi fő hadi 
szállásáról is azt irá aug. 8-kán Vukovicsnak , miképen , nem 
állítja ugyan, hogy Görgey bizonyosan megmenti a hazát, 
hanem csak azt mondja, hogy ha ez még általában lehetséges, 
azt csak Görgey eszközölheti." 

Ezen előzmények hatása alatt történt, hogy Vukovics 
annak fejtegetésén kezdé előadását, hogy mielőtt az összes 
hadsereg főparancsnoksága a tábornokra ruhaztatnék, múlha- 
tatlanul szükséges, kölcsönös magyarázatok által eloszlatni 
ama bizonytalanságokat, melyek az ő irányára s vágyaira 
nézve a kormányban s a nemzet nagy részében nyilvánultak, 
s a hazafit aggodalommal töltik el. Azon irány, melyet a tá- 
bornok julius 1-je óta követett, midőn Csányi miniszter, Kiss 
Ernő és Aulich tábornokok hozzá Komáromba küldettek, to- 
vább is folytatva, szükségkép az összes nemzeti ügy bomlását 
idézné elő. Ha egyik parancsnok által ilyféle nyilvános en- 
gedetlenség szegeztetik a kormányrendeletek ellenébe: egy 
felől lehetetlenné válik a különböző pontokon folytatott há- 
ború öszhangzó vezetése; más felől a kormány tekintélye 
végkép aláásatik. A kormány tekintélyének kisebbitésére való 
törekvés tűnik elő a tábornok legközelebbi környezetének 
hangulatából , mely minden tartózkodás nélkül ellenszenvvel 
sőt gúnynyal nyilatkozik nem csak a kormány egyes tagjai, 
de maga az összes nemzeti ügy iránt; mi által természetesen 
csüggedést terjeszt a hazafiak között. Figyelmet érdemel az 
is, hogy a tábornok számos nyilatkozatai olyféle sejtelmekre 
nyujtottak okot, mintha ő a magyarság s magyar nyelv iránt 
nem csak nem ápolna magában oly érzelméket, minőket a 
magyar nemzet fő hadvezérétől méltán várhatni, hanem még 
lenézést, megvetést is árulna el iránta, Valahára tisztába kell 

1849. Aug. . jőni az iránt is, osztozik-e a tábornok Magyarország függet- 
lenségének elveire nézve a kormány rokonszenvében? . Van 
még egy panasz, mely szájról szájra jár, és ez azon idegen- 
ség, melyet a tábornok, eljárásának szokott modorával, bánás- 
módjával a polgári és katonai osztály közt nyilatkozni enged, 
sőt előhív a maga környezetében ; s mi, ha korán nem vétetik 
eleje, oda vezethet, hogy az új magyar katonaság s a hon 
polgárai közt is hasonló ellenszenv s rés támadjon, milyen- 
nek elébb, az osztrák katonaság sajátságos testületi szelleme 
következtében, e katonaság s a magyar nemzet közt szükség- 
kép ki kellett fejlődnie. Ezzel összefüggésben van ama sürűn 
szárnyaló hír is, miszerint a tábornok katonai dictaturára 
vágyódik; mi mind azon hazafiakat búba ejti, kik a szabad- 
ságharcz egyik fő czéljának a népszerű polgári intézmények 
meggyökereztetését s magának a haderőnek is polgárositását 
tekintik. "Végre megjegyzé, hogy a tábornok utólsó lépései 
is, melyeknél fogva a kormány mellőztével az oroszokkal ön- 
hatalmilag ereszkedett alkudozásba, s ezt utólagosan nem is 
közvetlenül a kormánynak jelenté be, hanem csak a kor- 
mánybiztossal közlé, az illető okmányokat is csak általa küldé 
be, — oly dolgok, melyek a viszályokat csak öregbítheték s 
élénk meghasonlássá mérgesítheték el. Felszólitá ezek után 
a tábornokot, hogy miután a kormány, mint látja, hadvezéri 
tehetségeit méltányolva, a győzedelem reményét azokból me- 
rítve, a fővezérséget reáruházni hajlandó, oszlassa el mind 
ezen kételyeket, szűntesse meg az aggodalmakat, s hozzon 
nyugalmat saját bel ügyei tekintetében a nemzet s kormánya 
keblébe, hogy ezentúl minden gondjait, egész törekvését ki- 
zárólag a kül ellenség ellen fordíthassa. 

Vukovics szájából a kormányzó maga vette át a szót, 
mondván, hogy azok után, miket az igazságügyi miniszter 
előadott, neki még csak egy pár észrevétele van. A független- 
ségi nyilatkozat tekintetében, mondá, hogy e nyilatkozat 
meghozatalának törvényessége mindenkit kötelez annak 
tiszteletére s megtartására. Ő azonban két dolgot vett a tábor- 

noktól legnagyobb megilletődéssel. Egyik az, hogy ő azon 
körlevélben, melyben hadseregének tiszti karát, Rimaszombat- 
ban, az oroszok ajánlata feletti nyilatkozatra szólitá, magát 
a tiszti kar választása következtében mondá lenni főparancs- 
noknak ; holott ő vezéri hatóságát csak a nemzet akarata által 
megalapított kormánytól nyerte s folytathatja. Másik az, 
hogy magát az oroszok azon felszólítását, adná meg magát 
nekik azon feltétel alatt, hogy a tisztek, rangjok megtartásá- 
val orosz szolgálatba lépjenek, a közlegénység pedig szabadon 
bocsáttassék, — a tiszti kar szabad tárgyalása alá bocsátotta, 
és ezzel a haza további védelmét tényleg a tisztek egyéni 
akaratától függesztette fel; holott kötelessége lett volna, min- 
den elállási szándokat a haza ügyétől súlyos bűnnek bélye- 
gezni. Teljes elismerését nyilvánitá azonban a tiszti kar ha- 
zafias jelleme iránt, melynél fogva az ellenség csábos aján- 
latait visszavetette. A dictaturára nézve végül ő is igazolá a 
terjedő aggodalom létezését. 

Görgey, bár gyülöletét s megvetését a kormány , külö- 
nösen Kossuth iránt, ennek háta mögött, semmi alkalommal 
sem mulasztá el nyilvánítani; szemben mindazáltal eddigelé 
mindig legalább is úgy viselé magát, mint a nemzet akaratá- 
ból létező kormány rendelkezésétől függő tábornokhoz illett. 
Most azonban már szükségtelennek látott minden színlelést. 
Bár a julius eleje óta tanusított daczoskodásai után vett is a 
kormányzótól egypár engesztelő levelet: eleve sem kételke- 
dék, hogy most az első személyes talalkozás alkalmával szóba 
kerűlend ama daczos, engedetlen magatartása. Ő tehát kétség- 
kivűl el volt készülve olyféle vádakra s kérdésekre, a minő- 
ket most Vukovicstól s aztán Kossuthtól hallott; s érezve, 
hogy az erőhatalom tényleg az ő kezében van, hosszas ha- 
bozásai után, valahára szilárdan eltökélte magát, a kormány 
irányában törésre vinni az ügyet, és szemtől szembe, nyiltan 
fellépni ellene. Erre egyébiránt őt még a nap folytában tör- 
téntek is különösen indíthaták. 

Ő déltájban, a hadtestével Vinga felé előreküldött Nagy- 
Sándortól jelentést vőn, hogy Ság (Dreispitz) táján ellenséggel 
találkozott, ki által élénken támadtatott meg. A jelentésben 
egyebek közt még ez is áll: ,egy megsebesült tiszt jött vala 
Temesvár vidékéről, ki állítja, hogy ott tegnap ütközet volt, 
melynek következtében a mieinknek Lugos felékellett hátrál- 
niok". Estve felé, kevéssel a minisztertanács előtt, Nagy- 
Sándor, mint tudjuk, az ellenségtől nyomatva, egészen Új- 
Aradig hátrált. Görgey ama körülményből, hogy egy ellen- 
séges hadtest, Temesvárnak háttal fordulva, Arad ellen táma- 
dólag merészel munkálni, nem alaptalanul azt következteté, 
hogy ama megsebesült tiszt állításának a temesvári ütközetről 
valóságnak kell lenni ; miből aztán önként folyt, hogy ő Ara- 
don a maga seregével, melynek ő , választott vezére", a kor- 
mány irányában teljesen ura a helyzetnek. Ezen kivül jól 
ismerte ő Kossuth gyöngeségét s bátortalanságát is, a válságos 
pillanatokban erélyes eszközökhöz nyulnia; s erre talán még 
inkább is számított magatartása tekintetében, mint saját ere- 
jére, melyet a seregben birt népszerűségéből meríthet. 

Görgeynek ilyféle lelkiállapotáról s  eltökéltségéről 
kételkedni sem enged a válasz, melyet a maga ellen emelt 
vádakra adott. ,Ha a kormány őt bűnösnek tartja, — így 
hangzék a rövid, de nem felindulás nélkül adott válasz, — ám 
tessék őt hadi törvényszék elébe állítani, ott majd fogja magát 
védeni; különben ily felületes vádakra") nem felel. Csak a 
dictatorságot illető vádra nézve jegyzi meg, miképen több kép- 
viselő fordult légyen meg táborában, kik őt arra ösztönzék, 
ragadná meg a dictatorságot; sőt Szunyog Rudolf képviselő, 
őt Szemere miniszter nevében szólitá fel a dictatorság elfog- 
lalására, s magát hozzá e végett egyenesen Szemerétől kül- 
döttnek mondotta. Ő, Görgey, azt válaszolta légyen a kül- 


t) Németül szólván, e kifejezésre a következő szavakat használta : 
nauf dergleichen seichte Beschuldigungen antworte ich nicht," 

dötthek, hogy annak elfogadásától nem vonakodik, ha azt 
neki az országgyűlés ajánlja fel." 

Szemere, szavába vágva, egyszerűn tagadta, hogy 
Szunyog képviselőt ő küldte volna hozzá. 

Vukovics pedig Görgey válaszának első részére helyesen 
jegyzé meg, hogy lehetnek a kormány s a fővezér közt elté- 
rések a politikai irányban, melyek vádtényekül nem tartoznak 
biróság elébe, de kiegyenlitésök szükséges ; mert a kormány s 
a seregvezérlet közt ellenkező iránynak létezni nem szabad. 

Görgey azonban nem csalatkozott számitásában a kor- 
mányzó erélytelenségére. Kossuth, a tábornok válaszából lát- 
ván, hogy ő el van tökélve törésre vezetni az ügyet s nyilt 
harczra kelni a kormánynyal, rögtön bevonta vitorláit; s a 
gáncsok és vádak teréről befordulva, engesztelő szavakkal 
inté a tanácsot, hagynának fel a haza e válságos perczeiben a 
multak felmelegítésével s azok miatti recriminatiókkal. A 
dictatorságra törekvést illetőleg, bár elébb igazolá a terjedő 
aggodalom lételét, most azonban koránt sem e törekvés lénye- 
gét tekinté veszélyesnek, s még kevésbbé ismétlé, mit jul. 
12-kén az őt üdvözlő szegedi polgárságnak mondott vala er- 
kélyéről, hogy azt, ha tettben mutatkoznék, vissza fogja tor- 
lani; hanem csak Görgey eljárásának őszinteséghiányára 
fekteté a fősúlyt. , Mondja meg tábornok ur őszintén — így 
szólott egyebek között — ha kivánsága van a főhatalmat ke- 
zébe venni, én örűlni fogok rajta, ha visszavonúlhatok a ma- 
gános életbe; sőt, ha a tábornok ur kivánja, én leszek párt- 
vivője a nemzetben; hiszem pedig, hogy az csakugyan nem 
lesz gyönge párt, melynek alakitását én vállalom magamra, 
mert hogy a nemzet némi bizodalommal viseltetik irántam, 
azt talán szabad állítanom." 

Ezen eltérés az értekezlet czéljától minden további fel- 
szólalást lehetetlenné tett. Miként emelhetett volna többé a 
miniszterium vádat s panaszt oly egyén ellen, kiről a kor- 
mányzó oly véleményt nyilváníta, hogy kivánatának egyszerű 

kijelentésére kétkedés nélkül átadhatja neki saját állását, sőt, 
ha kell, maga ajánlkozik részére pártot gyűjteni a nemzetben! 

A kormányzó , maga iz érezvén, hogy e nyilatkozata 
után a fővezérlet fölötti tanácskozásnak nincs többé helye, pár 
szóval óhajtását fejezte ki az iránt hogy, miután a tábornok 
úgy vélekedik, hogy az oroszok, ha általában akarnak, csak 
velé, mint seregvezérrel fognának hajlandókká lenni az alku- 
dozásra, — maga Görgey által kivánná papirra tétetni azon 
alapfeltételeket, melyek alatt az oroszokkal való békealku- 
dozást még czélravezethetőnek hiszi, s melyek felhatalmaz- 
tatásába is beigtatandók lennének. Görgey azonban ki, mint 
tudjuk, a miniszterek leveleivel az orosz táborba küldött 
Pöltenberget azon titkos utasítással ereszté utra, hogy jelen- 
tené ki Rüdigernek, miképen ő, bízván a czár hatalmas köz- 
benjárásában, a maga seregével az oroszok előtt föltétlenül is 
kész letenni a fegyvert, — a kormányzó e kivánatára nem 
hajólt. Válasza nem volt ugyan egyenesen tagadó; de avval 
mentegetődzék , hogy miután seregét más nap Temesvár felé 
indítani szándékozik, az erre vonatkozó intézkedések minden 
idejét igénybe veszik, különben is igén fáradtnak érzi magát ; 
s ezzel a gyülésből távozott. 

Kevéssel utóbb a kormány tagjai is minden további 
értekezlet s határozat nélkül oszlottak szét; mert inkább hall- 
gatag megegyezésnek, mint forma szerinti végzésnek tekint- 
hető ama kijelentés, hogy a seregek egyesülése után, a 
körülmények közt mellőzhetetlen Görgey vegye át a fővezér- 
letet. Egyébiránt remélé a kormány, hogy Görgey, bár 
vonakodni látszék, az alkudozásra való felhatalmaztatása 
fogalmazatát más napra mégis elkészitendi. Ennek vég megál- 
lapítása végett a kormányzó reggelre ismét kormánytanácsba 
hívta meg a minisztereket. 

Augusztus 11-kén reggel csakugyan azon reményben 
gyültek össze a miniszterek a kormányzónál, hogy ott találand- 
ják Görgey említett fogalmazatát. De e helyett egy más 
nagy fontosságu iratot mutatott elő a kormányzó; ez Guyon 

tábornok tudósítása volt az aug. 9-kén vívott temesvári ütkö- 
zetről s a hadsereg állapotáról. 

A levél, melyet a kormányzó hajnalban vett vala, Guyon 
által önkezűleg írva, azt tartalmazá, hogy a hadsereg, a Te- 
megvár alól történt visszavonúlás alkalmával teljesen felbom- 
lott és szétoszlott ugyannyira, hogy abból eddigelé alig volt 
képes hét-nyolez ezer embert összeszedni Lugoson. Arról pe- 
dig emlitést sem tett, hogy Kmety és Vécsey hadtestei még 
együtt maradva Rékason léteznek. 

E levél villámcsapásként hatott a miniszterekre. Mióta 
Szegedről távozniok kellett, s mióta Görgey szándékos késle- 
kedéséből a Hegyalja táján meggyőződének, hogy ő Dem- 
binski hadseregével egyesűlni nem akar, senki közőlök nem 
ápolt már ugyan vérmes reményeket valamely jelentékenyebb 
fordulat iránt ügyeinkben. De hogy a Temesvár alatt egyesült 
55 ezernyi hadsereg egy ütközet után a számára nézve gyön- 
gébb ellenséggel, annyira szétbomoljék, hogy belőle 7—8 ezer 
embert is alig lehessen összeszedni, — ezt senki sem várta ; 
ez kétségbeejtő volt valamennyiökre nézve. 

Guyonnak e leverő tudósítása után a remény végső 
szikrája is kialudt a kedélyekben. A várak őrségein s a ko- 
máromi elsánczolt táborban lévő seregen kivül, még csak 
egyetlen jelentékenyebb hadsereg, számára nézve az Aradon 
talált osztálylyal mintegy 30,000-nyi, állott fenn meggyőzet- 
len ; de ennek vezére Görgey volt, ki a mult napon kijelentette, 
hogy a további hadviselést haszontalan vérontásnak tartva, a 
muszkával többé megütközni nem fog. És ha ütközni akarna 
is, e 30000 emberrel hogyan állhatna ellen egy részről a 
muszka, másról az osztrák hadaknak! A kormánynak tehát, 
mielőtt Görgey serege a két ellenséges hadseregtől megszorítva 
elfogatnék, gyorsan kellett magát valamire elhatároznia. 


E nehéz körülmények közt még csak kettő közt maradt — 


választása; az ellenséggel, ha lehet, gyorsan megalkudni, s a 
mindent elnyeléssel fenyegető hajótörésből legalább valamit 
megmenteni a nemzet számára; vagy Erdély felé vonúlni, 

. merre az út a Maros völgyén még nyitva állott. De ha emerre, 


mult napi nyilatkozata ellenére, hajlandó lett volna is Gör- 
gey; s ha útközben a Lugosra futott sereg romjaiból számra 
nézve jelentékenyen szaporíthatta volna is séregét: ő az oro- 
szokkal harczolni többé nem akart; Erdély nagy része pedig 
már az oroszok hatalmában volt; s e fölött kételkedni sem 
lehetett hogy, ha Görgey a Maros völgyén Erdélybe hatol, a 
hadainak egy részével Nagy-Váradon maradt Paskevics tábor- 
nagy is azonnal oda irányozza menetét. Végre pedig már a 
pénznek is mind nagyobb lett a hiánya. Duschek pénzügy- 
miniszter, midőri még lehetett volna, jelentékenyebb készlet- 
ről a mostanihoz hasonló esetekre, nem gondoskodott; most 
pedig két hét óta már talán huszonnégy óráig sem voltak a 
sajtók teljes működésben; jul. 28-kán Szegedről Aradvárba, 
pár nap múlva onnan Lugosra, s midőn az ellenség Temesvár 
felé közeledett, aug. 9-kén onnan megint Lippára vándorol- 
tak. Az utólsó napokban már a hadsereg is felette hiányosan 
kaphatta meg díját. E körülmények között az Erdélybe 
vonúlás is nagyon rövid időre nyujthatta volna meg s már 
nem is a független nemzet, hanem csak a magyar hadsereg s 
magyar kormány lételét. 

A kormányzó tehát Guyon levelének felolvasása után 
előadá , miképen ügyünknek a temesvári ütközet oly annyira 
váratlan szerencsétlensége s a többi körülmények következ- 
tében is beállott végzetteljes fordulatában a kormányt eddigi 
alakjában s bizonyos helyen folytatni lehetetlen. Szükséges 
ennél fogva, hogy az oroszokkal megkezdett alkudozások foly- 
tatására Görgey felhatalmaztassék: ő még le nem győzött 
sereg élén áll, s így tekintélyes állásban alkudozhatik. Kije- 
lenté egyszersmind, hogy Görgeynek ilyetén felhatalmaztatása 
után, a kormánynak , legkisebb hatásköre sem lévén, semmi 
egyéb tenni valója nem maradt, mint feloszlania. , Mehet, 
ugymond, ki merre akar, ki merre menekülhet." 

Indítványát Görgey felhatalmaztatására nézve a minisz- 
tertanács minden ellenvetés nélkül, egyező akarattal fogadta 

el, s.csak arról folyt még a tanacskozás, mily alakban adassék 
ki Görgeynek a felhatalmazó okmány. Miután Görgey mult 
nap estve kijelenté, hogy más alapon, mint a minőn Szemere 
és Batthyáni megkezdték volt, ő, a hadvezér, még talán némi 
sikerrel kezdhetne alkudozást; s különben is az ő kezében 
volt minden fegyvererő, a kormánynak pedig semmi hatalma 
többé, őt bármire is kényszeríteni, mit önként tenni nem 
akart: azért tehát felhatalmazását utasításhoz, feltételekhez 
kötni, sem hasznosnak , sem tanácsosnak nem látszék. Még 
csak azt sem tartá fenn magának a kormány hogy, ha alku- 
dozása csakugyan sükerre vezetne, a megkötendő békealku 
érvényessége az ő megerősitésétől függjön. Görgey becsvágyó, 
büszke jelleme, hadvezéri hírneve s nyilván adott szava elég 
kezességnek látszék arra, hogy hazája érdekeinek, a mennyire 
még lehetséges, megőrzésére, sorsának könnyitésére, ha csak 
puszta dicsvágyból is, minden erejét megfeszítendi. Saját 
személyeik irányában a kormány tagjai egyátaljában nem 
kecsegtették ugyan magokat Görgey jóakaratával; sőt e 
tekintetben minden roszat, a megsértett hiúság boszú- 
vágyának leghevesebb kitörését is feltehették s fel is tették 
róla, — kivált Kossuth és Szemere: azt mindazáltal minden 
elkövetett bűnei után sem hihették, hogy a haza, a nemzet s 
a szabadság szent ügye iránt, miket annyiszor száján hordott, 
mikért életét annyiszor koczkáztatta, némi kegyelettel ne 
viseltetnék. Sőt, a mennyire meg voltak győződve, kivált 
Kossuth és Szemere, hogy rajtok magát megboszúlandja: 
annyira nem látszának kételkedni , hogy a nemzet és szabad- 
ság ügye mellett, a kövésétéstezük sorsának rovására is, 
minden tőle kitelhetőt megteend. Árulást , oly értelemben, 
hogy ő az alkudozást csak meg sem kisértendi , s feltétlenül 
hódoland , az imént mondottak után a kormánytagok közől 
senki sem tett fel róla, meg Szemere sem , ki a mult sg 
ban annyi gúnynak s megaláztatásnak volt kitéve főhadi 
szállásán, s ki róla azt írá a dák já sát nMonk táborában 
vagyunk." 


Horváth M. A függetlenségi harcz tört. III. 30 


1849. Aug. 


1849. Aug. 


466 : - — Tizenegyedik könyv. Aradon. 


A kormányzó s miniszterek tehát, azon meggyőződés- 
ben, hogy a nemzet ügyének magok többé semmi hasznára 
sem lehetnek, személyes ellenségök kezébe.sem vonakodának 
letenni a hatalmat, melynél fogva ez a nemzet sorsa felett e 
vészteljes perczekben minden megkötés nélkül, egyedül saját 
lelkének sugallata szerint intézkedhessék. Midőn azonban a 
kormány ezen, semmi utasitáshoz, semmi feltételhez nem 
kötött, korlátlan felhatalmazást Görgey kezébe adta: épen 
az által egyszersmind azt is kifejezte, hogy a nemzet érde- 
keinek lehető biztosítását, neki hazafiúi kötelességévé s fel- 
adatává teszi. 

Ekként határozattá lévén, hogy Görgey felhatalmazta- 
tása a békealku megkötésére semmi feltételhez ne köttessék, 
ama kérdésre fordult a szó : szükséges-e a felhatalmazó levél- 
ben megemlíteni a kormány feloszlását, mit egyébiránt a 
kormányzó, mint említők, mindjárt a gyülés kezdetén határo- 
zottan kijelentett?  Vukovics akként vélekedék, hogy miután 
a kormány tényleg különben is kénytelen feloszlani, s e 
feloszlás megemlítését Görgey korlátlan felhatalmaztatásának 
lényegére szükségesnek nem látja; jöhet pedig még idő, 
melyben a körülmények szükségessé tehetik, hogy a kormány 
a nemzettől nyert hatalmat ismét gyakorlatba vegye: ennél 
fogva tehát a kormány feloszlását a Görgeynek adandó felha- 
talmazásban nem kellene megemlíteni. 

A miniszterek mit sem tudtak azokról, mik a tanács- 
gyülés előtt egy részről Kossuth, más részről Görgey és Csányi 
közt történtek, s miket mindjárt elmondók leszünk ; s mint- 
hogy Kossuth semmi megjegyzést nem tett Vukovics véle- 
ményére, ez közakarattal határozattá lett. 

A felhatalmazó okmány e végzések szerint átalános 
kifejezésekben, mindjárt a tanácsgyülésben, a miniszterek 
egyike által a következő értelemben, sőt, körülbelül a követ- 
kező szavakkal, iratott meg: , Miután a nemzettől választott 
ideiglenes kormány az utólsó időkben szenvedett szerencsét- 
lenségek következtében, a nemzet igazságos, szent ügyét, az 

ellene szövetkezett két nagy hatalmasság túlnyomó hadereje 
ellenében fegyverrel sükeresen többé nem védelmezheti : 
Görgey Arthur tábornokot ezennel teljes hatalommal ruházza 
fel, hogy az orosz czár ő felsége vezéreivel megkezdett alku- 
dozást folytathassa, bevégezhesse s a békét, Ferencz József ő 
felsége megismerésének alapján is, megköthesse. Megvárja 
azonban a kormány Görgey tábornoktól, hogy ezen felhatal- 
maztatását minden tehetsége szerint a nemzetiség és a haza 
államéletének megmentésére s biztosítására fordítandja." 

A felhatalmazó oklevél Görgeynek elküldetvén, Kossuth 
minden további nyilatkozat nélkül a mellékterembe vonúlt. 
A magokra maradt miniszterek, nem tudván, van-e még 
valami közlendője, egy idő múlva ez iránt hozzá kérdést in- 
téztetének ; mire ő köztök ismét megjelenvén, következőleg 
szólott : , Miként már elébb kijelentém, a kormánynak, Gör- 
gey felhatalmaztatása után, a jelen körülmények közt semmi 
hatásköre nem maradván, más tenni valója nincs, mint fel- 
oszolnia. Mehet, ki merre akar, az egyik vagy a másik tá- 
borba; mehet, ki merre menekülhet. Mi őt magát illeti, ő 
Bem tábornokot keresi fel Lugoson, s azon esetre ha az al- 
kudozás óhajtott sükerre nem vezetne, vele s a Lugoson még 
összeszedhető sereggel Erdélybe megyen, megkisérlendő, for- 
díthatna-e valamit a balszerencsén; ha ez sem sikerülne, egy 
golyó agyán keresztül minden további gondtól megmentendi 
őt. S ezt mondván, minden bucsúszó nélkül távozott a 
gyülekezetből. 

A miniszterek ezután, mély hallgatásba merülve, magok 
is távozának Aradvárból. Szétoszlának a nélkül, hogy akár 
hatalomkörüket, melynek gyakorlására tér többé ugy sem 
létezett, fentartották —, akár oly valamit határoztak volna, 


hogy azontúl még valaha hivatalos minőségben találkozzanak. 


Erezte mindegyikök, hogy a Görgeyre bizott békealku, bár 
mi kedvezőleg ütne is ki a nemzet részére, — mi iránt azon- 
ban sok reménye egyiköknek sem lehetett : a őszemélyeiknek 


az nem nyujtand biztosságot. Miután tehát hazájoknak sem 
804 

életökkel, sem halálokkal nem véltek többé basználhatni, az 
önfentartás kötelességének hódolva, mindegyikök a maga 
meneküléséről gondoskodott, csak külföldön remélvén biztos- 
ságot a magok számára. 

Mulatásra idejök nem volt sok Áldnt Attól lehetett 
tartani hogy, miután Görgey a hajnalban Vinga felé indított 
seregét visszaparancsolta s a Világos felé néző téren szállitá 
táborba, azon osztrák hadak, melyek Nagy-Sándort a mult 


"nap Új-Aradig nyomták vissza, minden órán betörhetnek 


Aradra, vagy legalább minden menekülési utat elzárhatnak. 
Lónyay Menyhért, pénzügyi államtitkár Lugosról a mult 
éjen megérkezvén, jelenté Kossuthnak, hogy az ország kincs- 
tára, minden arany s ezüst készlettel s vert pénzzel, Radnára 
szállítva, várja rendelkezését. Kossuth azonban, már utra 
készülőben, őt elutasítván, nyilvánitá neki, hogy azt ő át 
nem veheti. Önzésről, az országjavak eltulajdonitásáról nem 
lehet vádolni a kormány tagjait. A vád inkább a miatt érheti 
Kossuthot, hogy midőn több millió arany s ezüst érték állott 
rendelkezésére, még csak az iránt sem kérdezte a minisztere- 
ket, van-e legalább is annyi értékök, mennyivel külföldre 
menekülhetnek? Sőt Batthyáni Kázmérnak, ki nem rég vala- 
mely külföldi küldetésre osztrák bankjegyekben 40.000 ftot 
kölcsönzött, a kormány még ezzel is adósa maradt. 


TIZENKETTEDIK KÖNYV. 


A KATASZTROFA. 


ELSŐ FEJEZET. 


Görgey dictatorsága. 


j 


Az utólsó minisztertanács megnyilta előtt, melyben Gör- 


gey a békealku megkötésére teljes hatalommal ruháztatott fel, 
a kormány pedig tényleg feloszlott, oly dolgok történtek egy 
részről Kossuth, más részről Görgey és Csányi közt, melyek- 
ről az összegyűlt minisztereknek semmi tudomása sem volt. 

Kossuth aug. 11-kén virradóra vévén Guyon tábornok 
említett levelét, azt, megfoghatatlan, mely indokból, közlés 
végett azonnal átküldé Görgeyhez Ó-Aradra. Görgey egyéb- 
iránt ugyanakkor Vécsey tábornoktól is vett a Guyon levelé- 
vel egyező jelentést a mult napokban történtekről, melyben 
egyszersmind arról is tudósíttatott, hogy Bem, mint kinevezett 
fővezér működött a temesvári ütközetnél, s ily minőségben 
intézkedik folyton a lugosi táborban. 

Görgey azt állítja emlékirataiban, hogy Guyon faválák 
olvasván, azonnal elhatározta légyen magát, a süker reményé- 
vel tovább nem folytatható háborúnak véget vetni s hadsere- 
gével, mely egymaga annyi ellenséggel szembe nem szállhat, 
a fegyvert letétetni. E szándékban azonnal írt légyen Kossuth- 
nak, felszólítván őt, mondana le a miniszteriummal együtt 
a kormányhatalomról s adná azt át neki. Mivel azonban ké- 
telkedett, fog-e Kossuth hajólni e felszólításra, Guyon levelé- 

vel nyomban a vele ugyanazon házban lakó Csányihoz ment, 
s kéré őt, lépne ő is közbe Kossuthnál s indítaná őt lemon- 
dásra a nemzettől nyert főhatalomról ; mert, ugymond, a fegy- 
verletétel lévén szándoka, nehogy e tette honárulás és a még 
létező kormányhatalom elleni pártütés szinét viselje, szükség, 
hogy a legfőbb hatalom az ő kezébe legyen letéve, s ő annál 
fogva hajthassa végre fegyverletételi szándokát. 

Ez volt-e Görgey előterjesztése Csányi előtt, vagy, mint 
mi, a körülményeknél s Csányi hazafias jelleménél fogva hinni 
kényteleníttettünk, avval kecsegtette őt, hogy a főhatalom ke- 
zében lévén, sükeresebben fog az oroszokkal alkudozhatni? — 
nem tudjuk ; annyi mindazáltal bizonyos, hogy Csányi korán 
reggel, a minisztertanács előtt, felkereste Kossuthot, és vele 
négy szem közt hosszabban tanácskozott. A kormány tagjai 
közől Görgeyvel, ennek engedetlensége után, még egyedül 
Csányi maradt barátságos viszonyban; s valamint elébb min- 
dig azt kivánta volt, hogy fővezérré Görgey neveztessék ki, 
úgy most, midőn a körülmények szerint a kormány a maga 
névleges fenmaradásával többé semmit sem használhat, Gör- 
gey kivánatát támogatva, sürgeté Kossuthot, mondjon le a 
hatalomról s ruházza azt a tábornokra. A tiszta lelkű hazafi 
talán azt hitte, hogy Görgey, ha fegyverrel többé nem, leg- 
alább alkudozással fogja támogathatni hazája érdekeit; mert 
Görgey kijelentette neki, hogy ő addig egy lépést sem tesz, 
míg Kossuth le nem mond. Kivánta tehát a kormányzótól, 
hogy a mindjárt összegyűlendő miniszteri tanácsban készít- 
tesse el a lemondásról szóló oklevelet. Mi volt légyen Kossuth 
válasza? — Teljes tudomással csak annyit mondhatunk, hogy 
Csányi pár órával később állitá társai előtt, hogy véleményé- 
ben a kormányzó megegyezett s megigérte légyen neki a le- 
mondási okmány kiállítását. Csányi még társai megérkezte 
előtt távozott a kormányzótól s nem vett részt a miniszter- 
tanácsban. 

Itt, mint már tudjuk, tüzetesen volt szó ama kérdésről : 
betétessék-e a Görgey számára irt felhatalmazásba, hogy a 

kormány feloszlott s a maga hatalmáról lemondott? Kossuth 
mind a mellett is, hogy Csányinak egy órával elébb azt meg- 
igérte, egy szóval sem közlé Görgey levelét, Csányi felszóli- 
tását s arra adott igéretét, a miniszterekkel, midőn ezek, 
Vukovicsnak említett indokolása szerint elhatározták , hogy 
ilyesminek az okmányba igtatása szükségtelen. A miniszter- 
tanács különben, ha tudja vala, mit Kossuth Görgey leveléből 
és Csányi felszólitásából tudott, hogy Görgey az alkudozás 
folytatására addig egy lépést sem tesz, míg kezeibe letéve 
nem látja a főhatalmat, mivel az alkudozást minden áron foly- 
tattatni kivánta, kétségkivül már azon felhatalmazó levelet is 
ugy állította volna ki, hogy abban a kormány lemondása s 
a főhatalomnak Görgeyre ruháztatása is világosan ki legyen 
fejezve. Mi birta reá Kossuthot, hogy a történtekről oly mé- 
lyen hallgasson s a kormányzói hatalmat, bár annak gyakor- 
lására, mint maga is megvallá, nincs többé tér, legalább név- 
leg megtartsa: nem nehéz kitalálni. Egy részről szégyenlé 
szóval is kijelenteni, hogy Görgey fondorlatai által végre 
mégis legyőzetett; más részről Görgey tényekben is nyilat- 
kozható boszújától félt, mely ellen magát a kormanyzói hata- 
lom névleges birtoka által némileg még fedve hitte. 

De Görgey a békealku megkötésére való felhatalmaz- 
tatással, volt légyen az bármily korlátlan, nem lőn megelé- 
gedve. Heves gyűlölete Kossuth ellen, melyet most a fővezér- 
letről Vécsey levelében vett tudósitás újabb lángra gyujtott, 
elégtételért szomjazott. Ő nem bocsáthatá meg Kossuthnak, 
hogy , bár az országgyűlés julius utólsó napjaiban, Szegeden, 
nyilván kijelentette, hogy őt korlátlan hatalmú fővezérnek 
óhajtja, Kossuth mégis mást, egy ,lengyelt" nevezett ki a 
legválságosabb " perczekben  fővezérnek.  Boszúvágyában 
ezért, mit ő a Klapkához írt levelében , gazságnak" nevezett, 
érzékenyen megtorlani kivánta magát.") S mivel azt hitte, 


") Minden esetre jellemző Görgeyre nézve, mit ő a fővezérségről 
Klapkának aug. 16-ról, Nagyváradról írt: , Mióta, ugymond, egymást 

hogy Kossuth hatalomféltésből nem akarta őt kinevezni főve- 
zérnek, — mely hitnek talán voltis némi alapja, Kossuth 
legalább arra többszöri nyilatkozatai által elég okot szolgálta- 
tott, — az által vélé legélesebben sujthatni őt, leginkább 
megboszúlhatni magát, ha őt kényszeríti, hogy féltett hatalmát 
önmaga ruházza át reá. Kossuth legújabb lépése is, melynél 
fogva, daczára annak, hogy általa levélben, Csányi által pedig 
személyesen felszólíttatott, mondjon le a kormányhatalomról, 
s azt ő reá ruházza át, ezt tenni mégis elmulasztá, — azon 
színben tűnteté fel előtte Kossuthot, hogy ő, minden mértéket 
meghaladó hatalomszeretetében, kormányzói tisztéről még 
ezen körülmények közt sem akar lemondani, midőn annak 
gyakorlására már semmi hatásköre nem maradt. Merő hiúság- 
ból, becs- és hatalomvágyból magyarázá magának Kossuth e 
vonakodását a lemondástól ; bár az, hihetőleg, most már csak 
az ő boszújától való félelemből származott. § e körülmény 
még inkább ösztönözé őt, hogy Kossuthot a lemondásra kény- 
szerítve, megalázza. 

Görgey azt állítja emlékiratában, hogy miután Guyon 
levelét olvasta, minden további ellentállás hasztalanságáról 
meggyőződvén, azonnal elhatározta légyen magát a fegy- 
verletételre, 8 csak azért hívta volna fel Kossuthot, hogy a 
legfőbb hatalomról lemondva, azt ő reá ruházza át, , nehogy 
e fegyverletétele hazaárulás s a fő országhatalom elleni láza- 
dás szinét viselje." De ha ő ugy vélekedék, hogy az alkudo- 
zás folytatásának megkisértése nélkül szándéklott, feltétlen 


láttuk, bár nem váratlan, de elhatározó dolgok történtek. A kormány 
némely tagjainak aljas féltékenysége oda vitte a dolgot, miről neked 
már aprilban szóltam. 

,Midőn én a Tiszán, az oroszokkal vívott egynémely becsületes 
harczok után átléptem, az országgyűlés kijelentette, hogy engem kiván 
fővezérnek. 

nKossuth titokban Bemet nevezte ki, 

vAz ország azt hitte, én vagyok a fővezér, mert Kossuth az ország- 
gyülés ezen inditványára egy jezsuitai választ adott. (Ez valótlan.) " 

,Ezengazságlön forrása mind annak, mi később történt." 

fegyverletételét a nemzet hazaárulásnak tekintheti, míg Kos- 
suth a kormányzói czímet viseli: vajjon hihette-e s mi ala- 
pon, hogy e vád őt a feltétlen hódolat miatt nem érheti többé, 
mihelyt a legfőbb hatalom az ő kezében lesz letéve? Hihette-e, 
hogy a mit egy tábornok a honárulás színe nélkül nem tehet, 
azt a dictator teljes joggal, minden vád és gyanú nélkül teheti? 

Bizonyára az adott körülmények közt mind az országra, 
— s miután a békealku megkötésére teljes hatalommal ruház- 
tatott fel, magára Görgeyre nézve is teljesen közönyös dolog 
volt, vajjon lemondott-e Kossuth forma szerint a kormány- 
hatalomról, melyet többé sem Kossuth, sem ő nem gyakorol- 
hatott. S nem is ezen tényleg már magától is megszűnt és 
puszta árnyékká lett hatalom birtoka, hanem egyedül boszú- 
vágyának kielégítése indította Görgeyt. Ő, ki Kossuth meg- 
buktatására april közepe óta nem szünt meg fondorkodni, 
nem birta magától megtagadni a boszúállás édes kéjének azon 
élvezését, hogy végre mégis sikerűlt Kossuthot arra kény- 
szerítnie, hogy a hatalomról lemondjon s azt az ő kezébe 
tegye le. 

Egyébiránt igen valószinű, hogy a mondott okon kivül 
Görgey elhatározására még a békepárt, sőt maga Szemere is 
gyakorolt némi befolyást. Mióta a képviselőház Szegeden 
feloszlott, több békepárti képviselő kereste fel őt táborában 
s hatott reá ez értelemben. Szunyog Rudolf képviselő pártja 
nevében őt egyenesen felszólitá a dictatorság elfoglalására. 
Sőt Görgey , az augusztus 10-kei miniszteri tanácsban nyiltan 
kijelenté, hogy a nevezett képviselő Szemere nevében is meg- 
kinálta legyen a dictatorsággal. Szemere határozottan tagadta 
ugyan, hogy erre bárkit is megbizott légyen; de kétséget 
nem szenved hogy, ha talán aug. 10-kén, a Görgey fő hadi 
szállásán szenvedett méltatlanságok után, más érzelmet ápolt 
is, pár héttel előbb még Szemerének is tetszett a gondolat, 
hogy Görgey dictatorrá legyen. Mióta ügyeink oly szomorú 
hanyatlásnak indultak, ő mindenkép vágyódott szabadúlni a 
miniszteri felelősség terhétől, mely a bukás bekövetkeztének 

esetében reá is nehezülendő vala. , Én dictatorságot akarok, 
— irá jul. 25-kén egyebek közt Görgeynek. Dictator pedig 
vagy Kossuth, vagy te leszeszs Neki több fényes, de a dicta- 
torságra kevesebb tulajdonságai vannak, -mint neked... 
Midőn e kivételes hatalom szükséges, hiba lenne azt nem 
gyakorlani, míg a haza nincs megmentve . . . ." 

Mind ez azonban csak előkészíthette, bátoríthatta Gör- 
geyt Kossuth megbuktatására; a főindok azonban, a végna- 
pokban szinte dühössé lett gyűlölete s boszúvágya volt. Mit 
tenni rég óhajtott, de mind eddig nem sikerűlt, Kossuth meg- 
alázását legalább a végperczekben akará végrehajtani, midőn 
annak a boszúnál semmi egyéb jelentése, semmi következése 
nem lehetett. 

Mihelyt tehát a békealku megkötésére őt teljes hatalom- 
mal felruházó okmányt vévén, abban Kossuth formaszerinti 
lemondását s a fő hatalomnak magára ruháztatását nem találta: 
az oklevéllel nyomban Csányihoz sietett, s kijelenté neki, hogy 
ő az így kiállított felhatalmazást nem fogadja el, 8 mindaddig 
egy lépést sem tesz a muszkákkal kezdett alkudozás folytatá- 
sára, míg Kossuth a miniszteriummal együtt forma szerint 
nem mond le, s ő reá nem ruházza a főhatalmat. 

Csányi, ki úgy látszik, Görgey alkudozásától még min- 
dig várt némi hasznot a hazára, maga is boszúsággal hallá a 
dolgot; s Vukovicsnak, ki őt mindjárt a tanácsgyülés után 
meglátogatá, szemrehányásokat tőn, hogy, bár a kormányzó- 
val ez iránt már megegyezett, a miniszterium mégis elmulasz- 
totta formaszerint kijelenteni a felhatalmazó levélben, hogy 
maga s a kormányzó lemond, s a főhatalom Görgeyre ruház- 
tatik. Pár percz múlva Görgey is megjelent Csányinál s 
kezében tartván a felhatalmazó levelet, Vukovicsnak is hatá- 
rozottan kijelenté, hogy míg a kormányzó s a miniszterium 
minden hatalmat az ő kezébe nem tesz lc s a maga lemondá- 
sát ki nem hirdeti, ő addiglan semmi lépést nem tehet az 
oroszoknál ; mert ezek miként eddig, ugy ezután sem fognak 

alkuba ereszkedni, míg tudják, hogy az ő, Görgey, háta mö- 
gött fenáll az ideiglenes kormány. 

E nyilatkozat a két egyenes lelkű, s másokat is örömest 
olyannak tartó minisztert még inkább megerősité az iránti 
bizodalmában, hogy Görgey becsületesen szándékozik alku- 
dozni a haza javára. És miután a mult nap esti tanácsgyü- 
lésben Görgey határozottan állította, miképen ő meg van győ- 
ződve, hogy más alapon mint kezdetett, egynémit mégis ki 
lehetend alkudni a muszkáktól: természetes, hogy a mily 
buzgó hazafiak voltak, mennél elébb ügyekezniök kellett -el- 
mozdítani az alku megkezdésének akadályát. Azonnal a többi 
miniszterek után küldöttek tehát, hogy velök a teendők iránt 


értekezhessenek. A többiek hon nem találtatván, csak Aulich 


hadügyminiszter jelent meg s miután vesztegetni való idő nem 
volt, a-ttöbbieket, kiket a tanácsgyülés után mindjárt eluta- 
zottaknak hittek, többé nem várva, következő tartalmú levelet 
intéztek a kormányzóhoz : 

, Görgey tábornok azt hiszi, hogy feladatát az oroszokkal 
való alkudozásra nézve sükeresen meg nem oldhatja, ha ön- 
nek s a miniszteriumnak lemondása s az összes polgári s ka- 
tonai hatalomnak ő reá ruháztatása forma szerint ki nem 
mondatik s hirdettetik. Miután a jelen sürgető körülmények 
hosszabb tanácskozásokat nem engednek, a magunk lemon- 
dását ezennel feljelentvén, kérjük önt, hogy a maga s az ösz- 
szes miniszterium nevében is hasonlót tenni s mind ezt, mind 
a státushatalomnak Görgeyre rubáztatását kihirdetni szives- 
kedjék." 

Mielőtt a kormányzó válasza megérkezett, Vukovics Sze- 
merével és Batthyánival találkozván, a történtekről őket is 
értesíté ; 8 mivel egyikök sem mondott ellen a lemondásnak ; 
Szemeréről pedig különben is tudatott, hogy ő hetek óta 
óhajt lemondani s magát a haza bukásának Kossuth után leg- 
inkább reá nehezedő felelet-terhétől fölmentetni: hallgatásuk 
teljes joggal megegyezésnek vétetett. Különben Szemerének, 
ha már ekkor eltérő véleményben volt, mint elnök miniszter- 

nek kötelessége lett volna, az egész miniszteriumot végtanács- 
kozásra összegyűjteni. 

Kossuth válasza a három miniszter levelére kevés idő 
múlva megérkezvén, ezek által tüstént ellenjegyeztetett. E 
pillanatban jelent meg köztök Horváth miniszter, ki a történ- 
tekről értesűlvén, kivánta, hogy ezen annyira fontos ügyben 
a miniszterium egyetértése eszközöltessék s e végett Szemere 
és Batthyáni, bár elébb meghívatva megjelenni vonakodtak, 
újra is hivassanak meg. De e két miniszter a többiek közt az 
újabb felhivásra sem akart megjelenni s nem sokára el is 
utazott; a tanács tehát össze többé nem ülhetvén, a lemon- 
dási oklevelet Horváth is aláirta. Ezen eseményt minden rész- 
leteivel szükség vala feljegyeznünk, mert, miként látandjuk, 
Szemere a lemondásnak, mint az ő tudta s megegyezte nélkül 
történtnek, pár nap múlva ellen mondott. 

Kossuth lemondó levele következő : 

JA nemzethez. 

, A szerencsétlen harczok után, melyekkel isten a leg- 
közelebbi napokban meglátogatta e nemzetet, nincs többé re- 
mény, hogy az egyesült osztrák és orosz nagy hatalmasságok 
ellen az önvédelem harczát sükerrel folytathassuk. 

, ly körülmények közt a nemzet életének megmentése s 
jövőjének biztosítása egyedül a hadsereg élén álló vezértől 
lévén várható, s lelkem tiszta meggyőződése szerint a mostani 
kormány további létezése a nemzetre nézve nemcsak haszon- 
talanná, de károssá is válván: ezennel tudtára adom a nem- 
zetnek, hogy azon tiszta hazafiúi érzéstől indítva, melylyel 
minden lépteimet s egész életemet egyedül hazámnak szente- 
lém, magam s a miniszterium nevében a kormányról lelépek, 
s addig, míg a nemzet a maga hatósága szerint másként in- 
tézkednék, a legfőbb polgári s katonai kormányzati hatalmat 
Görgey Arthur tábornok urra ruházom. 

n Megvárom tőle, s azért az isten, a nemzet s a historia 
előtt felelőssé teszem, hogy ezen hatalmat legjobb tehetsége 

szerint szegény hazánk nemzeti státuséletének megmentésére, 
javára s jövőjének biztosítására fordítandja. 

n Szeresse hazáját oly önzéstelenül, mint én szerettem, 
és legyen a nemzet boldogságának biztosításában szerencsé- 
sebb nálamnál. 

, Cselekvéssel többé nem használhatok hazámnak ; ha ha- 
lálom valami jót eszközölhet számára, örömmel adandom éle- 
temet áldozatul. 

nAz igazság és kegyelem istene legyen a nemzettel ! 

p Aradvárban augusztus 11-kén 1849-ben. Kossuth Lajos, 
kormányzó m. k." 

Az okokat, melyek őt e lépésre birták, egy iratában ké- 
sőbb ekként adta elő : , Ha nem teszem s a haza elvész, örökké 
nyomta volna a historiában nevemet, életemben lelkemet a 
gondolat, hogy Görgey talán menthetett volna valamit a ha- 
zán, de a hatalomhoz való ragaszkodásom miatt nem tehété. 
E szennyet emlékezetemen nem tűrhetém. Nekem nem kellett 
soha a hatalom, kényszerítve viselém mindig. Előttem csak a 
haza szent képe állott. Átadtam tehát neki, kivánsága sze- 
rint, a hatalmat azon kijelentéssel hogy, ha valamely oly pa- 
cificatióra akarna lépni, melyben a haza létele egyesek sub- 
sistentiája biztosításának feláldoztatnék, ezt árulásnak fognám 
tekinteni, s vele s emlékével isten, világ s a nemzet előtt 
mint ilyennel bánni." 

Kossuth a levelet Vukovicshoz küldé, őt kérvén meg, 
hogy azt nyomassa ki s léptesse életbe, de ne előbb esti 9 órá- 
nál, midőn maga, ki nyomban kocsira ült, már távol lesz 
Aradtól, távol Görgeytől , kit arra is képesnek tartott, hogy 
őt elfogassa s Haynaunak kiadja. 

Kossuthnak e lépését, melynél fogva tisztéről lemondván, 
a fő hatalmat Görgeyre ruházta át, bár akkor, midőn ideje 
volt, semmi ellenmondással nem találkozott, azóta több ol- 
dalról támadták meg. Mondák egyebek közt, hogy ő, ki a 
nemzet képviselőitől nyerte a hatalmat, azt ezek tudta s meg- 

egyezte nélkül nem tehette le, még kevesbbé ruházhatta át Í 
más egyénre. 

Ezen ellenvetés jogi szempontból kétségkivül czáfolha- 
tatlan; az adott körülmények közt azonban mit sem jelent. 
Képviselők tán eleitől fogva sem jöttek annyian Aradra, meny- 
nyinek jelenléte az érvényes határozatokra kivántatott; most 
pedig már a jelenvoltak is annyira szétoszlottak, hogy egy- 
begyűjtésökre gondolni sem lehetett. Az alkudozásnak pedig, 
melyet bizonyára mindenki folytattatni kivánt, hogy még 
általában lehetővé legyen, minden késedelem nélkül s pedig 
Görgey által kellett s lehetett csak történnie: mihelyt tehát 
Görgey egy részről az alkudozás feltételéül szabta a fő hata- 
lómnak reáruháztatását, más részről pedig reménynyel bizta- 
tott, hogy legalább egynémit mégis sikerűlend kieszközleni : 
a kormányzó s miniszterek bizonyára hazafiúi kötelességöket 
sértik, ha e körülmények közt is szorosan ragaszkodnak a 
formákhoz, s ezek ellenére is nem cselekszik, mit még egye- 
dül hittek szerencsétlen hazájok javára válhatónak. 

Egészen más tekintetek alá esik Szemerének pár nappal 
a lemondás után nyilvánított ellenmondása, mely csak sze- 
mélyes okokból eredhetett. Miután ő, miniszteri állásáról jul. 
végén erőnek erejével lemondani akart; miután jul. 25-kén irt , 
levelében önmaga szólitá fel Görgeyt, ragadná meg a dicta- 
tori hatalmat, mely a jelen körülmények közt egyedül lehet 
hasznos a hazára; miután az oroszokkal kezdett alkudozás 
folytatását ő maga is szükségesnek látta, s e végett Görgey 
felhatalmaztatását maga is pártolta s ellenjegyezte; miután 
továbbá tudta, hogy Görgey e felhatalmaztatás szerint csak 
azon feltétel alatt nyilatkozott hajlandónak eljárni, ha a kor- 
mány lemond s minden hatalom az ő kezébe tétetik, s tudta 
végre azt is, hogy Kossuth három miniszter által a lemon- 
dásra már felszólíttatott, azt pedig gyaníthatta, hogy Kossuth 
e felszólításra hajólni fog; és miután ő mind ezt téve s tudva 
Aradról egyszerűn távozott a nélkül, hogy akár ellenmondott, 
akár az összhangzó cselekvés végett, mint elnökminiszteri 

kötelessége volt volna, minisztertanácsot összehívni, vagy midőn 
. az Csányitól összehívatott, megjelenni akart volna : bizonyára 
megfoghatatlannak látszhatik, hogy ő midőn a szólásra még 
idő volt, hallgatott, s akkor szólalt fel s hirdette ellenmon- 
dását, midőn az már későn történt s az illetőknek tudtára sem 
juthatott. E rejtélyes eljárást, ha csak azt nem akarjuk fel- 
tenni, mit Görgey állit, hogy Szemere már jul. végén meg- 
osztani kivánta volna vele a dictatori hatalmat, — nem is 
lehet másból megfejteni, mint e férfiú jelleméből, melynek 
vonásai közé tartozott, a fontosabb eseményeknél magát mind 
addig el nem határoznia, míg a teendő lépés eredménye sze- 
mélyére nézve kétes volt, s előnyét az egyik vagy a másik 
részen némileg be-nem láthatá. Így tőn ekkor is: hagyta 
cselekedni minisztertársait s a kormányzót; maga pedig, bár 
véleményének nyilvánitására felszólíttatott, a nélkül hogy a 
teendő lépést helyeselte vagy ellenzette volna, Aradról távo- 
zott: hogy utóbb, ha a lépésnek eredménye kedvező, hozzá- 
járuljon; ha balul üt ki, ellenmondjon s hirdethesse, hogy ő 
kezeit mossa, ő a lépésben részt nem vett, a felelősség tehát 
őt nem terhelheti. Mintha ott, hol részt venni kötelesek vagyunk, 
s részt valóban veketünk is, a részt venni nem akarás, bennün- 
ket bár mi felelősség alól is fölmenthetne. 

Szemere az események további. kifejlését bevárandó, 
egyszersmind pedig menekülését Törökországba biztosítandó, 
Aradról Batthyánival Radnán keresztül Lugosra utazott, ma- 
gával vivén az ország koronáját is. Radnán még az nap estve 
magától Kossuthtól hallá, mit már Aradon is tudhatott, hogy 
a főhatalom Görgeyre valóban átruháztatott, de még itt sem 
nyilváníta semmi ellenmondást ; egyedül csodálkozását fejezte 
ki, hogy Görgey, a főhatalom birtokában, őt el nem fogatta. 
, Gondoskodtam róla, mondá Kossuth, hogy azt ne tehesse ; 
hatalma csak esti kilencz órakor kezdődik. 

Végre csak Lugoson lépett fel Szemere határozott véle- 
ménynyel. Ott ugyanis értesűlvén, hogy bár a temesvári 

mindazáltal koránt sem oszlott fel annyira, mint Guyon a sze- 
rencsétlenség első perczében, a valónális komorabban látva, 
a kormányt tudósitá, s hogy abból mintegy 20—25 ezer 
ember még mindig együtt van; értesűlvén továbbá, hogy 
Bem Görgey dictatorságát elismerni nem akarja, s hogy ennél 
fogva Bem és Görgey serege közt oly összeütközés fejlőd- 
hetik ki, mely még a netalán kedvezőbb békekötést is meg- 
ronthatná: végre elérkezettnek látá az időt, hogy ő is mond- 
jon véleményt a kormány lemondása fölött. 

Azt állitja t. i. Szemere — s a dolog csak is az ő utóla- 
gos állításából juthatott az illetők tudtára, — hogy aug. 12-kén, 
Batthyáni Kázmérral, együtt két levelet irt légyen; az egyiket 
Görgeynek, a másikat a volt miniszterium többi tagjainak. 

Görgeynek írta légyen: ,hogy bár a kormányzó jogát, 
hatalmáról lemondani nem tagadja: kötelességének tartja 
mégis kijelenteni, hogy miután a kormányzó a miniszteriumot 
fel nem oszlatta "), ennek megegyezte nélkül") lemondani nem 
volt feljogosítva. Ő elvben nem ellenzi ugyan a legfelsőbb 
státushatalomnak egy személyre ruháztatását; miután azon- 
ban a felelősséget ily korlátlan hatalom átruházása iránt 
némi erkölcsi s politikai garantiák nélkül magára vállalni nem 
hajlandó: kivánja, hogy előbb a miniszterium egybegyűljön 
s határozzon ff"). Addig is közöltetni kivánja magával a kor- 
mányzó lemondását, Görgeynek az iránti nézeteit 8 a oro- 
szokkali alkudozás menetét. Kijelenti mindazáltal , hogy míg 
egy részről a kormányzó lemondását törvényesnek el nem 
ismeri; más részről nem vonakodik, Görgey válaszának vé- 
tele után, a fő államhatalommal, a maga s vele lévő minisz- 


") Hát nem áll-e Kossuth kiáltványában: , magam s a miniszterium 
nevében a kormányról lemondok?" 
tr) Söt négy miniszter, tehát a többség, megegyezett. 
ir) A négy miniszter s a kormányzó által befejezett tény után? § miért 
nem akart Szemere Aradon, felszólítva is egybegyűlni s határozni a többi 
miniszterekkel? Ő is attól félt-e, a mitől Kossuth, hogy Görgey, a fő 
hatalom birtokában, őt elfogatja? ii 

tertársa felelősségére"), Görgeyt, vagy oly más valakit (?) 
felruházni, ki a gondviseléstől a haza megmentésére hivatva 
vagyon." ő 

Másik levelében, melyet Csányi, Vukovics, Duschek, Au- 
lich és Horváth miniszterekhez intézettnek állit, felszólította 
légyen ezeket, jelennének meg Lugoson, Bem fő hadi szál- 
lásán, hogy miután a kormányzó lemondása törvénytelen, a 
főhatalomnak törvényes átruházása iránt tanácskozzanak. Ő 
sem ijed vissza a dictatorságtól ; de azt bárki, vagy csak tör- 
vényesen veheti át, vagy erőhatalommal ragadhatja magához. 
S miután itt e két eset közől egyik sem fordul elő: a minisz- 
terium kötelessége intézkedni; mert habár a haza már csak- 
nem elveszett, becsülete még megmenthető. §— 

Bizonyára Szemerének e magatartása megfoghatatlan 
volna, ha ahhoz jellemének említett vonása s a Lugoson tapasz- 
talt állapotok kulcsot, legalább némileg, nem nyujtanának. 
De, a miről Aradon, míg arra idő volt, négy minisztertársa 
által felszólítva sem akart tanácskozni, arról, a befejezett tény 
után, Lugoson tanácskozni s intézkedni akarni, valóban késő 
volt. Minisztertársai, kik Aradról néhány órával utóbb tá- 
vozni kénytelenek voltak, az ő levelét többé nem vehették; 
de ha vették volna is, a megegyeztökkel, tehát a miniszte- 
rium többségének hozzájárultával befejezett tény után újabb 
tanácskozásnak helyét bizonyára nem látták volna. 

Hogy Görgey vette-e Szemere állítólagos levelét, — nem 
tudjuk. De ha vette volna is, figyelemmel arra többé szinte 
nem lehetett. Görgey már 11-kén estve kibocsátott nyilat- 
kozatában tudtára adá a világnak, hogy Kossuth s a minisz- 
terek lemondása következtében, a legfelsőbb hatalmat átvette. 
Kiáltványa ím ez : 


") Komolyan hitte-e Szemere, hogy ő egy minisztertársával érvénye- 
sen teheti azt, mit a kormányzótól — kitől a miniszterek kinevezése s 
elbocsátása függött, és négy minisztertől, tehát a többségtől téve, érvény- 
telennek mondott? k 

n Polgárok! Magyarország eddigi slsszálksi kormánya 
többé nem létezik. 

, A kormányzó s a miniszterek Kévétslátkéi önként le- 
mondtak. Ezen körülmény által kényszerítve, a katonai főpa- 
rancsnokság mellett ideiglen a polgári fő hatalmat is átvettem. 

n Polgárok! A mi súlyos körülményeink közt a hazáért 
még tehető, mindent meg fogok tenni harczczal, vagy békés 
uton, miként a szükség fogja parancsolni, s minden esetre 
oly módon, hogy a már annyira megfeszített áldozatok köny- 
nyíttessenek, az üldözések, kegyetlenségek, gyilkolások meg- 
szűntettessenek. 

, Polgárok! Az események rendkívüliek, a sors csapásai 
leverők: ily helyzetben előreszámítani lehetetlen; az én ta- 
nácsom s kivánatom az, hogy békésen vonúljatok vissza lakjai- 
tokba, s még azon esetben se álljatok ellen s vegyetek részt 
a harczban, ha az ellenség várostokat megszállaná; mert sze- 
mély- s vagyonbiztosságot vaálószínálleg csak úgy nyerhettek, 
ha tűzhelyeiteknél, békés foglalkodásattok közt nyugton ma- 
radtok. 

, Polgárok! A mit az istennek kifürkészhetlen végzése 
reánk küld, férfias határozottsággal s önérzetünkön alapúló 
azon jégérzávél fogjuk tűrni : hogy az igaz ügy örökre nem 
veszhet el. 

n Polgárok! Isten velünk. 

,Ó-Aradon aug. 11-kén 1849-ben. Görgey tábornok." 

Kossuth s a miniszterium, midőn hivatalaikról lemondva, 
a fő polgári hatalmat Görgeyre ruházták, kétségtelen, azon 
reménynyel kecsegtették magokat, hogy Görgey most már 
minden ügyekezetét az oroszokkal megkezdett alkudozás foly- 
tatására fordítandja. E reményt ő maga határozott nyilatko- 
zatokkal ébreszté a volt kormány tagjaiban. Az aug. 10-kén 
estve tartott minisztertanácsban Kossuth ama felszólítására, 
mondaná meg véleményét a muszkákkal való alkudozás tár- 
gyában, — körülbelül e szavakkal válaszolt: az eddigi al- 
kudozásnak még ugyan nincs tényleges eredménye; azt 

sem hiszi, hogy a Szemere és Batthyáni miniszterek által 
Paskevics herczeghez küldött Pöltenberg tábornok ily ered- 
ményt hozzon. Ő azonban ugy vélekedik , ha az oroszoknak 
az eddigieknél világosabb s határozottabb ajánlatok, s pedig 
ő általa, mint seregvezér által tétetnének, valószinűleg mégis 
lehetne valamit kieszközleni; s hozzáadá, hogy e miatt a 
muszkákkal többé nem is fog harczolni. A kormány, tud- 
ván azt, hogy Görgey a Rüdiger tábornokkal váltott levele- 
ken felül három vagy négy orosz parlamentairet fogadott 
főhadi szállásán, kikkel csupán szóval értekezett, teljesen 
fel vala jogosítva hinni, hogy ő az oroszok szándékairól 
sokkal többet tud, mint a mennyit a beküldött irományok 
tartalmaznak, s hogy ennél fogva kétségkivül szóbeli közlé- 
sekre támaszkodva, fejezi ki oly határozottan. a maga remé- 
nyét az iránt, hogy az oroszok, világosabb ajánlatokra mégis 
hajlandók lesznek bővebb alkudozásokba ereszkedni. 
Megerősité a kormányt ezen véleményében az, hogy 
Görgey a puszta felhatalmazásra s mielőtt a kormány lemon- 
dana s minden hatalmat az ő kezébe adna, azért nem akart 
további lépéseket tenni az oroszoknál, s azért sürgette a kor- 
mány lemondását, mivel, ugymond, ,azok vele mind addig 
alkudni nem fognak, míg tudják, hogy az ő háta mögött fenáll 
az ideiglenes kormány." Így beszélt ő, nemcsak a Kossuth- 
hoz írt levelében, hanem élőszóval is, Csányi és Vukovics 
miniszterek előtt, midőn 11-kén reggel indokolá, miért nem 
elégszik meg a puszta, bár teljes felhatalmazással, s miért ki- 
vánja, hogy a kormány, lemondván, minden hatalmat az ő 
kezeiben egyesítsen. S így történt aztán, hogy a négy mi- 
niszter is (Vukovics, Csányi, Horváth, Aulich) ezen alapon 
szólította fel Kossuthot, hogy a maga s a miniszterium nevé- 
ben lemondva, a főhatalmat Görgeyre ruházza. , Görgey tá- 
bornok azt hiszi — igy írtak ezek Kossuthhoz — hogy fel- 
adatát az oroszokkal való alkudozásra nézve sükeresen meg 
nem oldhatja: ha önnek s a miniszteriumnak lemondása s az 

összes hatalomnak ő reá ruháztatása forma szerint ki nem 
hirdettetik stb." 

A kormány tehát, miután Görgey kivánatát teljesítette, 
s a maga minden hatalmát reárubázta , , ezek után teljesen fel 
volt jogosítva hinni, hogy Görgey becsületesen akar s fog is 
alkudozni, mert azt hiszi, ha az oroszokkal világosan beszél, 
nekik határozott ajánlatokat tesz, azoktól mégis lehetend egy- 
némit kieszközleni. S ezek folytában történt, hogy Kossuth 
is feltételül szabta neki lemondó levelében, miképen , meg- 
várja tőle, 8 azért az isten, a nemzet és historia előtt felelőssé 
teszi, hogy a legfőbb hatalmat, legjobb tehetsége szerint, sze- 
gény hazánk nemzeti státuséletének megmentésére , javára 5 
jövőjének biztosítására fordítandja." 

És ezek után, nem az a kérdés, hogy Görgey, miután a 
főhatalom kezeibe tétetett, birt-e, képes volt-e az oroszoktól 
valamit kialkudni; hanem az, mi saját igérete, és a lemondó 
kormány föltétele szerint, múlhatatlan kötelessége volt: hogy 
akart-e alkudozni, s tett-e lépéseket az alkudozás folytatására ? 

A süker nem tőle függött, ezért őt felelőssé tenni nem is 
lehet; de tőle függött szavát beváltani s a kormány feltételét 
teljesíteni. 

De Görgey most is , mint egész nyilvános pályáján, egy 
közönséges fondorkodónak , egy önző, alacsonylelkű boszú- 
vágyónak tanúsitá magát, ki még a nemzet ezen iszonyú 
szerencsétlenségében sem ennek sorsával foglalkodik , nem 
ennek leigáztatása miatt búsul és bánkódik; hanem most is 
magán boszújának kielégitésén töri fejét, s a haza és nemzet 
iszonyú balsorsát is csak eszközül törekszik kizsákmányolni, 
hogy mire egész pályáján hasztalan törekedett, a haza buká- 
sának végperczében , mit ő idézett fondorlatai, makacssága s 
engedetlensége által leginkább elő, állhasson boszút azokon, 
kiket csak azért gyűlölt, mert fölötte álltak, és szeszélyes hiú- 
ságát korlátolni akarva őt mégsértették. 

nAlig volt kezében a dictatori hatalom, mond Szemere, 
azonnal a capitulatio pontjait kezdte írni, hogy azokat Schlick 

osztrák tábornokhoz (s ez tény) elküldje; de néhány órával 
később megérkezett ama két egyén (ezek egyike Pöltenberg), 
kiket Szemere és Batthyáni az orosz táborba küldöttek volt, 
s ezek nagy hévvel szólának azon lekötelező bánásmódról, 
melylyel fogadtattak ; mondák, hogy nekik minden esetre jó, 
bár határozatlan remény nyujtatott. Ugyanazon időben érke- 
zett a hír, hogy az osztrák sereg gyorsan halad Arad felé: 
mind ez arra birta Görgeyt, hogy szándékát megváltoztassa." 


S e szándékváltoztatásnak a következő levél lőn ered- 


ménye, melyet még az nap Rüdiger orosz tábornokhoz intézett, 
ki csak egymaga követte volt hadtestével Görgeynek Aradra 
vonult seregét. 

. , Tábornok ur! Ön bizonyosan ismeri hazám szomorú 
történetét. Megkimélem tehát önt fárasztó ismétlésétől mind 
ama kisértetiesen összefüggő eseményeknek, melyek bennün- 
ket a kétségbeesés harczába, elébb törvényes szabadságainkért, 
aztán lételünkért, mind mélyebben bebonyolítottak. 

n A nemzet jobb, s mondhatom nagyobb része e harczot 
könnyelműleg nem kereste, de számos becsületes emberek 
segélyével, kik ugyan a nemzethez nem tartoznak, de viszo- 
nyaik által abba belevonattak, becsületesen, vitézül s győze- 
delmesen megállta. 

n Ekkor parancsolá az európai politika, hogy ő Felsége 
Oroszország császárja Ausztriával szövetkezzék, hogy ben- 
nünket leggyőzzön s a további harczot Magyarország alkot- 
mányáért lehetetlenné tegye. 

, Megtörtént. Ezt Magyarország számos derék, jó haza- 
fiai előre láták 5 óva megjósolták. 

JA jelenkor története fel fogja egykor fedezni, mi indí- 
totta arra az ideiglenes kormány többségét, hogy azon szó- 
zatok előtt fület zárjon. 

nAz ideiglenes kormány nem létezik többé. A legna- I 


gyobb veszély leggyöngébbnek találta őt. 
, Én, a tett embere, de nem a hasztalan tetté, a további 
vérontást czéltalannak, Magyarországra nézve károsnak lát- 


1849. Aug. 


488 Tizenkettedik könyv. A katasztrofa, 


tam, miként ezt már az orosz interventio kezdetében is kije- 
lentém. Én ma felszólítám az ideiglenes kormányt, mondana 
le feltétlenül, mert fenállása az ország jövendőjét napról napra 
borúsabbá és szánandóbbá tehetné. 

n Az ideiglenes kormány ezt elismerte s önként lemon- 
dott, a legfőbb hatalmat az én kezeimbe tévén le. 

, Én e körülményt legjobb meggyőződésem szerint arra 
használom fel, hogy az embervért kiméljem, s békés polgár- 
társaimat, kiket többé nem védhetek, legalább a háború nyo- 
móoraitól megmentsem, midőn fegyvereimet föltétlenül lete- 
szem s az által talán a magyar haderő többi, tőlem elkülön- 
zött osztályainak vezéreit is arra indítom, hogy velem együtt 
elismerjék, miképen Magyarországra nézve most ez a leg- 
ezélszerűbb, s példámat kövessék. 

n E lépésnélbizom a császár magasztalt nagylelkűségében, 
remélve, hogy annyi vitéz társamat kik, mint elébb osztrák 
tisztek, a viszonyok hatalma által e boldogtalan harczba Ausz- 
tria ellen bekeveredtek, egy bizonytalan, szomorú sorsnak, s 
Magyarország mélyen sujtott népeit, melyek igazságszerete- 
tére építenek, ellenségeik véres boszúdühének kitétetni nem 
fogja engedni. Elég lenne talán, ha én magam esem áldozatúl, 

n E levelet önhöz intézem, tábornok úr, mert ön volt az 
első, ki azon becsülés bizonyságait adta nekem, melyek bi- 
zodalmamat megnyerték. 

, Siessen ön, ha a további vérontásnak elejét venni akarja, 
a fegyverletétel szomorú tényét, a legrövidebb idő alatt, de 
oly módon lehetségessé tenni, hogy az csak ő Felsége az orosz 
császár hadai előtt menjen végbe. Mert ünnepélyesen kijelen- 
tem, hogy készebb vagyok, egész hadtestemet, egy kétség- 
beesett harczban, legyen az bár mi túlnyomó erő ellen, meg- 
semmisíttetni, mintsem hogy az osztrák hadak előtt feltétlenül 
rakjam le fegyvereimet. ") 


t) E nyilatkozat után méltán kérdheti az ember, hogy csakugyan a 
czéltalannak s károsnak elismért további vérontás, s nem inkább valamely, 
az orosz részen remélt titkos czél indította-e őt az oroszok előtti feltétlen 

, Én holnap, augusztus 12-kén, Világosra, holnapután, 
aug. 18-kán, Borosjenőre, 14-kén Bélbe megyek seregem- 
mel, — mit a végett közlök önnel, hogy ön az osztrák s az 
én seregem közé vonulhasson, s engem bekerítsen és amattól 
elválaszszon. 

nHa e mozdulatok nem sikerülnének, s az osztrák hadak 
engem nyomban követnének, ugy én támadásaikat határozot- 
tan visszaverendem s Nagy-Várad felé fogok vonúlni, hogy ez 
uton az orosz császári hadsereget elérjem, mert hadaim csak 
ez előtt nyilatkoztak(?) készeknek fegyvereiket önként 
letenni. A legrövidebb idő alatt elvárván az ön válaszát, ha- 
tártalan nagyrabecsüléssel vagyok. 

, Ó-Aradon 1849-ki aug. 11-kén. Görgey Arthur s. k." 

Görgey miként állítja, mielőtt e levelet Rüdiger tábornok- 
hoz elküldte volna, hadi tanácsot tartott, felszólítván azt, nyi- 
latkoznának teljes szabadsággal a levél mellett vagy ellene s 
kijelentette volná, hogy bár mit végeznek, ő határozatukat 
eleve is elfogadottnak s általa végrehajtandónak nyilatkoztatja. 

Megvallja azonban önmaga is, hogy e hadi tanács csak 
azon, időszerint szolgálati foglalkodásaiktól szabad táborno- 
kokból s más főbb rangú tisztekből, kik épen a főhadi szálláson 
jelen voltak, tehát, mint látszik, jobbára a fő hadi szállás és 
a táborvezérkar azon tisztjeiből volt összeszerkesztve, kik 
. Görgey tábori kamarilláját alkották. 

De volt légyen ez bár miként, annyi bizonyos, hogy e le- 
vélben nyoma sincs annak, hogy ő a kormánytanácsnak adott 
szavát beváltani s a főhatalom átvételével magára vállalt fel- 
adatot megfejteni csak meg is kisértette volna. És hasztalan 
hozná fel mentségül, hogy Rüdigernek Pöltenberg által hozott 
levele minden reményeit meghiúsította az alkudozás ered- 
ménye iránt. Pöltenberg küldetésétől, miként aug. 10 kén 
estve a minisztertanácsban kijelenté, ő eleve sem várt sokat, 


fegyverletételre ? S méltán kérdhetjük Szemerével azt is: , Van-e ennek 
értelme? ... Egy gondolkodó ember s egy HALGASS hadvezér beszéde- -e 
ez, vagy egy daczos gyermeké?" 

mert, úgymonda, az ajánlatok nem tétettek elég világosan s 
határozottan, s reményét fejezte ki, hogy a dolgot más módon 
megragadva, mint azt a kiküldött két miniszter tette volt, egy- 
némit mégis ki lehetne eszközölni. Utólagosan bizvást elmond- 
hatjuk ugyan, hogy balgaság volt volna valami tényleges 
dolgot remélni az oroszokkal folytatott alkudozásokból; de 
akkor, — alaposan vagy alaptalanul, mindegy, más nézet- 
ben volt a kormány, s maga Görgey is, ki épen az eredmény 
reményének felmutatásával birta reá Kossuthot a lemondásra, 
s azon feltétel alatt, hogy ezen eredmény kieszközlését meg- 
kisérlendi, kivánta magára ruháztatni, s nyerte is el a főhatal- 
mat. Hogy ő nevét az árulás gyanújától nemzete s a történet 
előtt megóvja, ily kisérletet, még ha annak sikeretlenségéről 
meggyőződve volt volna is, nem lett volna szabad elmulasztania. 

Bizonyos, továbbá, az is, hogy ama néhány főrangú tiszt 
jelenlétében tartott hadi tanács határzata, mely szerint Gör- 
gey fegyverletételi szándoka s a Rüdigerhez küldendő levele 
helyben hagyatott, nagy titokban tartaték a tanácsban részt 
vett tisztek által. Az innen eredt bizonytalanság, 5 ama kö- 
rülmény, hogy aug. 12-kén Görgey s környezete, a főhadi 
szállás és a táborkar tisztjei, szinte rendkivül jó kedvet mu- 
tatának, a sereg többi tisztjeiben sőt legénységében is mind 
közönségesebbé tették azon meggyőződést, hogy Görgey ked- 
vező alkut kötött az oroszokkal. Miként fentebb, Szemere 
tábori tudósitásából láttuk, Görgey s környezete rég óta ügye- 
kezett oda hatni, hogy a táborban ilyféle eszmék terjedjenek 
s a szándéklott fegyverletétel ne találjon ellenzésre. A főhadi 
szállás és táborvezérkar tisztjeinek példája, vigsága s beszédei 
által tévutra vezetve a legbotorabb reményeknek engedte át 
magát. Beszélgetéseik tárgya egy idő óta majdnem kizárólag 
az oroszszal kötendő békealkura, sőt.szövetségre vonatkozék. 
Sokan közőlök már alig látszának kételkedni, hogy Leuchten- 
berg herczeg, Miklós czár unokája, lesz a magyar király. 
Mások szinte bizonyosnak hitték, hogy a kiknek közőlök kedve 
tartandja, eddig nyert rangjokban léphetnek át az orosz 

seregbe ; a többiek tűzhelyeikbez térhetnek vissza. Még az 
altisztek s a közlegénység kissé miveltebb része is politizált, 
s a muszkát mindinkább barátként kezdé tekinteni. 

Ilyféle beszédek folytak az egész menet alatt Aradról 
Világosra, -hova a sereg 12-kén reggel érkezett meg. Még 
inkább megerősödött a tábor ezen hitében Világoson, midőn 
Rüdigertől a levelet vitt küldöttekkel egy fő rangú orosz tiszt 
érkezett meg a táborba. Riüdiger ugyanis, vévén Görgey 
levelét, arról nyomban tudósitá Paskevicset, kitől aztán ellen- 
kezőleg a Pöltenbergnek adatott válaszszal, mely által a ma- 
gyarok minden alkudozás iránt az osztrákokhoz utasíttattak, 
azon rendeletet vette, hogy ,a további vérontás elkerülése 
végett" tegyen meg mindent, mi a dolognak jó végre veze- 
tésére szolgálhat. Rüdiger, Görgey kivánsága szerint, a maga 
előhadát azonnal megindítá, hogy az osztrák és a magyar 
sereg közé ékelje magát. S ezen előhad parancsnoka volt azon 
orosz tiszt, ki most a levélvivő magyar tisztekkel a táborba 
érkezett. Nem sokára még egy más főtisztet, a maga táborkari 
főnökét, Froloff tábornokot is átküldé Rüdiger Görgeyhez 
Világosra, a fegyverletétel részleteinek meghatározása végett. 

Ezen orosz tisztek megjelenése Világoson folyton újabb 
táplálékot adott a sereg azon reményeinek, hogy Görgey vala- 
mely kedvező alkut kötött az oroszokkal. Dél tájban mindaz- 
által egy kozákcsapat közeledése Sz.-Anna felől az egész 
tábort fellármázta. A hadosztályok, zászlóaljak fegyvert ra- 
gadnak, harczsorba gyülekeznek. Görgeytől azonban csak az 
egyszerű parancs érkezik, hogy a sereg nyugton maradjon, 
minden ellenségeskedéstől tartózkodjék. Egyszersmind híre 
kezd szárnyalni, hogy feltétlenül szándékozik letenni a fegy- 
vert. Ez számos tisztet kiábrándíta balgatag reményeiből. Áta- 
lános zaj terjed el a táborban. Többen árulásról kezdenek 
szólani s izgatni a szétoszlásra. Görgey ijedve hallá; hogy 
lázadás készül a táborban. Ő tüstént kilovagol táborkarával, s 
osztályról osztályra járja a sereget. A zavargás azonban még 
nem vert oly mély gyökereket a szigorú fegyelemhez szokott 

seregben, hogy, kivált az emlitett balga remények kitörül- 
hetetlen hatása mellett, a különben kedvelt vezér czélszerű 
szavai a nyugalmat helyreállítani képesek ne lettek volna. 

Mint ő maga tudósít, osztályonként elmondá, hogy meg- 
győződvén a lehetetlenségről a szövetséges császárok roppant 
hadainak sükerrel ellentállhatni, a hadi tanács végzése szerint 
elhatározta légyen a fegyvert az oroszok előtt letenni. Ez, 
ugymond, Magyarország jelen szomorú helyzetében, midőn 
a további vérontás haszontalanná vált, koránt sem meggya- 
lázó, sőt inkább hazafias lépés. Ő, kit az ellenség boszúja 
leginkább sujthat, e lépéstől nem borzad vissza; s meg van 
győződve, hogy derék, bátor bajtársai, kik őt a harczok ve- 
szélyeibe férfias elszántsággal követték, most is végiglen vele 
maradnak. Az orosz sereg csak a futni szándékozó gyávák 
megszöktének meggátlása végett jött a tábor közelébe ; de úgy 
hiszi, derék, bátor bajtársaival is sikerűlend neki a futni sze- 
rető gyávákat rendben tartani. A rend és fegyelem fentartása 
mind végiglen, becsületbeli kötelessége minden derék katoná- 
nak. — A szigorú fegyhez szokott sereg lecsöndesedett, meg- 
adta magát változhatlan sorsában. 

A huszártisztek közt azonban nem sikerült a nyugalmat 
ily könnyü szerrel helyreállítani. Számos főbb tisztek , kik 
egyébiránt ama reményekben sem osztozának a kedvező bé- 
kealku iránt, — Görgey közőlök csak kettőt nevez meg, Zám- 
bélli ezredest és Markovics alezredest — akként nyilatkoztak, 
hogy fegyverletételt csak nyilvános és közönséges hadi tanács- 
ban lehet határozni; hogy a hadsereg nem birkanyáj, melyet 
a pásztor kényekedve szerint terelhet ide s tova; hogy miután 
utóvégre is az osztrakok határozandanak sorsuk felett, való- 
ságos esztelenség s könnyelmű dacz ezek boszúdühét magok 
ellen az által felingerelni, hogy a fegyver az oroszok előtt 
tétetik le. Görgey, miként állítja, e főtisztek ilyféle nyilat- 
kozatairól csak esetlegesen értesült ugyan, de nekik a tábor- 
nokok jelenlétében mégis kijelentette légyen, miképen ő el 
van határozva az aradi hadi tanács végzését, mint becsületbeli 

dolgot pontosan végrehajtani, s azt nem fogja megengedni, 
hogy most arról vitatkozzanak, vajjon az osztrákok vagy oro- 
szok előtti fegyverletétel ad-e több reményt az ép bőrrel sza- 
badulásra. Állítja tovább, hogy e két főtisztnek ajánlotta volna, 
hagynák el táborát, s menjenek az osztrák seregbe letenni 
fegyvereiket. 

Egy szemtanú állítása szerint azonban Görgey, midőn a 
huszárok sorai előtt is elmondta említett beszédét, látván, 
hogy az nem nyugtatja meg a háborgó kedélyeket, végre ki- 
jelentette volna, hogy ő az adott körülmények közt nem képes 
megmenteni a sereget; a ki erre magában erőt érez s a ve- 
zérletet átvenni akarja, azt ő neki örömest átadja. Erre egy 
ősz huszár százados lépett légyen ki a sorokból s könytelt sze- 
mekkel mondta, hogy az ő és bajtársainak szándoka magokat 
az ellenségen keresztülvágni, s hiszi hogy az egész sereg ezt 
óhajtja. Görgey azonban őt félre inté és szárazon kijelenté 
neki, hogy most nincs ideje ilyféle huszártréfának s még elég 
golyója van, minden zendülést elfojtani. 

Mondják, hogy azon lengyel eredetű tisztek irántis, kik 
a háború folytában az oroszoktól szöktek át hozzánk, igen 
szívtelen volt Görgey viselete. E szökevény tisztek, kik csak 
azért hagyták oda az orosz tábort, mivel, mint szabadság 
szerető férfiak, a hazájokéhoz hasonló magyar nemzeti ügy 
ellen harczolni bűnnek tarták, bizonyára némi rokonszenvet 
érdemlének a magyar szabadság harczosaitól; s nyertek is 
azt bőségesen másoktól. De Görgey, ki Dembinski miatt min- 
den lengyelt gyűlölt, semmi szánakozással nem viseltetett e 
szerencsétlenek iránt. Ezek, az oroszok hatalmában bizonyos 
halált, vagy a halálnál is roszabb sziberiai számüzöttséget 
várhatván magokra, a fegyverletétel előtt távozni óhajtának a 
magyar táborból; de Görgey elég kegyetlen volt őket letar- 
tóztatni. , Ki hívta ide önöket? — mondá nekik gúnyosan, 
csak maradjanak itt; ha agyonlövetnek, ám haljanak meg, 
mint más emberek." 

Mit sem honfitársai, sem a lengyelek iránt nem érzett, 
csak némely, seregünkben szolgált, német s arisztokratiai 
eredetű fő tisztek iránt, kiket különben is személyes barátjai 
közé számított, minő volt, például, gróf Leiningen és báró 
Pöltenberg. tábornok s hadtestparancsnok, mutatott szives- 
séget. Maga is mondja emlékirataiban, hogy ezeket több ízben 
felszólította légyen a menekülésre; de ezek, akár álszégyen- 


i ből, akár más okból, szavára nem hajtottak. 


És ezen okok közt, ugy látszik, leginkább marasztalá őket 


az, hogy egyátaljában nem bitték a jövőt oly szomorúnak, 


mint a minővé az tényleg vált. Maga Pöltenberg, ezen idegen 
származású tisztek egyike, Rüdiger s a többi orosz tisztek 


igéretei s biztatásai által elámítva, reménynyel teli jött vissza 


az orosz táborból, s fogadtatásának, az oroszok szíves rokon- 
szenvének elbeszélésével a többi fő tisztjeinkben is hasonló 
vérmes reményeket ébresztett. Ily reményeket ápolt, úgy 
látszik maga Görgey is; s csak ennek feltevése mellett fejt- 
hetni meg magatartását e napokban, s talán még azt is, hogy 
Pöltenberg visszatérte. után mindjárt elhatározta magát a 
feltétlen fegyverletételre az oroszok előtt. Ugy látszik, maga 
is komolyan azt hitte Görgey, miképen az által, hogy fegy- 
verletételét semmi más feltételhez nem kötötte, mint hogy 
azt az orosz seregek előtt hajthassa végre, és semmit sem 
kért, hanem bajtársai jövendő sorsának tekintetében egyedül 
az orosz czár nagylelkűségére hivatkozott, s ekként az 
oroszok fegyverdicsőségének nem kevesbbé, mint a czár sze- 
mélyes hiúságának a legcsatányosabb módon hizelkedett, — 
valóban is annyira biztosította mind magának mind fegyver- 
társainak Miklós czár hatalmas pártfogását, hogy nincs miért 
aggódjék a maga és bajtársai jövendője felett. És e reménye- 
ket, kétségkivül Rüdiger tábornok is mindenkép éleszté benne 
s a többi főbb tisztekben. Azok után, miket Pöltenbergnek 
szóval igért, Rüdiger még 12-kén déltájban is csak azért kül- 
dött Görgeyhez egy külön parlamentairt, hogy felszólítsa őt 

terjesztené elébe a magyar sereg főbb kivánatait, hogy azo- 
kat Paskevics herczegnek tudtára adhassa s támogathassa. 

Az orosz tábornokok, miként Berg tábornok s a czár 
segéde Komáromnál az aug. 3-kai győzedelem alkalmával 
elfogott leveléből világos, már szinte bizonyosnak tarták, hogy 
a magyar háború a tél beálltáig nem fog bevégeztetni, s a kö- 
vetkező évben még egy hadjárat leend szükséges annak be- 
fejezésére. Képzelhetni tehát mily rendkivüli meglepetést s 
örömet okozott nekik Görgey ajánlata a fegyverletételre. 
Minden határt meghaladt pedig ezen öröm, midőn hallák, 
hogy Görgey egyetlen feltételül csak azt tűzi ki, hogy az 
oroszok előtt tehesse le fegyvereit. 

Görgey teljes tudattal birt arról, mily roppant szolgála- 
tot tesz ő fegyverletételével a muszkáknak. Ő Aradon, Kos- 
suth közléséből, Berg tábornok ama levelét is olvasta. §S 
Rüdiger rendkivüli szivessége egy perczig sem hagyá őt 
kételkedni, mily nagyon méltányolják az oroszok a szolgála- 
tot, melyet nekik e lépése által tesz. 

S mind ezek után bizonyára semmi kétsége sem lehetett, 
— s mint magatartása tanúsitá, nem is volt Görgeynek a felől, 
hogy ezen nagy szolgálat jutalmául legalább is annyit nyerend 
az orosz czár hatalmas pártfogásától, hogy a maga s bajtársai 


jövője teljesen biztosítva van. Azt mondja emlékirataiban, - 


hogy többször isméteite volna főtiszttársai előtt, miképen ő sen- 
kit sem biztosíthat, tehát mindenki legyen készen akasztófán 
meghalni. Ezen beszéde teljesen való; s ezt mondhatta is, mert 
írott szerződése, melynek alapján tiszttársait biztosíthatta 
volna, nem volt az oroszszal. De az ilyfelé beszédeket teljesen 
megczáfolá magaviseletével. Ő és meghittebbjei tán soha sem 
voltak vígabbak, .mint e napok alatt. Szemlátomást, kivált 
pedig a polgári rangúak előtt, mintegy tűntetéssel űzének 
tréfát az őket s társaikat várható akasztófával. Senki sem 
hitt tehát e komor szónak, melyet a tréfás modor, a mosolygó 
arcz megczáfolt. Mindenki bizonyosnak tartá, hogy Görgey, 
bár írott szerződése nincs, szóval mindent a legjobban elvég- 

zett. Sőt innen magyarázhatni még azt is, hogy a tisztek kö- 
zől igen számosan szinte meg voltak győződve, hogy a kinek 
tetszik, rangjának megtartásával léphet át a muszka seregbe. 
S találtattak még oly nyomorult lelkűek is, kik Görgeyhez 
kérelmet intéztek, emelné őket magasabb rangba, hogy avval 
lehessenek az orosz sereg tisztjeivé. 

Annyi bizonyos, hogy tábornokaink s más főbb tisztjeink 
közt rendíthetlen volt a hit, hogy ők fedve vannak a muszka 
pártfogás által az osztrákok boszújától. Vukovics Sebő aug. 
12-kén szinte Világosra rándult, hogy magának tudósitást 
szerezzen a lépésekről, miket Görgey a muszkáknál tett. . Mi- 
dőn e végett magát Görgeyt fölkeresé, a véletlen szembe 
hozá vele Kiss Ernő altábornagyot, kivel a rácz felkelés kez- 
dete óta mult év végeig a Bánságban együtt működvén, meg- 
hittebb lábon áll vala. Kiss, őt megpillantván, felkiálta : , Az 
istenért, őn itt? Miért nem menekül?" S midőn Vukovics a 
kérdést megfordítva, a szólóra alkalmazá, ez így nyilatkozék : 
nMi, katonák, más viszonyban vagyunk; bennünket fed a 
muszka pártfogás; de a polgári rendűek mindentől tarthat- 
nak : meneküljön haladék nélkül." "Vukovics aztán. Görgey- 
vel szólván, e jelenetről is említést tőn, s azon nyilatkozatot 
vette tőle, miképen ő is azt hiszi, hogy a sereg, a hadi tisz- 


-:tek bízhatnak az oroszok igéreteiben; de a polgáriak sorsáról 


semmi bizonyost nem állíthat, a muszkák e kérdésbe nem 
akarnak ereszkedni. ; 


nm 


Mi más meggyőződésben volt s maradt a seregnél a 
szent emlékű Csányi László! O nem áltatá magát a jövendő 


, iránt. Ő Aradon, egy nehéz könynyel szemében, e szavakkal 


bucsúzott el Vukovics és Horváth ifjabb minisztertársaitól, mi- 
után ezek nála a főhatalomnak Görgeyre ruházó okmányát 
aláírták : , Barátim, most már siessetek menekülni ; talán egy 
óra múlva már nem fogjátok azt tehetni!" — , Hát te, merre 
fordulsz?" — kérdezék emezek. , Én — mondá — már 
öreg s beteges vagyok ; pár hónappal elébb vagy utóbb mind- 


" egy, de hazám földén akarok meghalni. Ti fiatalok vagytok, 

még szolgálhattok hazátoknak ; s ezért kötelességtek is mene- 
külni !§ 

Osztozott vele e meggyőződésben, az ifjú lelkű ősz báró 
Perényi Zsigmond, a felsőház alelnöke is. Ő jövendő sorsa 
előérzetében 11-kén Radnára utazott, onnan másokkal együtt 
Törökországba szándékozván menekűlni. Mondják, Radnára 
rendelte volt javai igazgatóját, hogy ott tőle, a meghagyása 
szerint összecsinált néhány ezer forintot átvegye. De a hűtlen 
tiszt a pénzt elsikkasztotta. Perényi tehát, mivel magyar pa- 
pirpénzét Duschek sem akarta volna külföldön is érvényes 
pénzre váltani, önmegadással fordult vissza Világosra. 

A többi polgári rendűek, jobbára békepárti képviselők 
közt még Duschek, volt pénzügyminiszter jelenléte tűnt fel 
Világoson. Őt azonban nem a rokonszenv, hanem a reábizott 
kincstár feletti őrködés kötelessége vonta Görgey táborába. 
Említők, hogy Lónyay Menyhért államtitkár, Duschek meg- 
biztából 11-kén jelentést tett Kossuthnak, hogy a kincstár 
Radnán áll rendelkezésére, s hogy Kossuth őt Görgeyhez 
utasította. Görgey ennek következtében Duscheket a kincs- 
tárral együtt Világosra rendelte, s mivel ennek készségében 
parancsának engedelmeskedni nem bízott, két tisztet állított 
oldala mellé oly utasítással, hogy őt, ha kell, erőhatalommal 
is kényszerítsék a rendelet teljesítésére. A kincstár ekként, 
mind a vert, mind a rudakban lévő aranynyal s ezüsttel és pa- 
pirpénzkészletével Görgey hatalmába került; s mint maga tu- 
dósít, a vert és papirpénzt seregében osztatá fel, melynek 
díja már több hét óta nem fizettetett ki; az arany s ezüst 
rudakat pedig a miniszter őrizete alatt hagyván, ennek szabad 
választására hagyta, hogy azokat tetszése szerint az osztrákok- 
nak vagy oroszoknak adja át. Duschek a kincscsel az osztrák 
táborba sietett. 

Froloff tábornokkal, Rüdiger táborvezérkari főnökével 
a fegyverletétel részleteit illetőleg akként egyezett meg Gör- 
gey, hogy a következő napon, Rüdiger Kis-Jenőről, ő maga 

Világosról egymással szemben indítsák meg hadaikat Szőlős 
felé, bol a fegyverletétel végbe menendő leszen. 

A magyar sereg nyolcz óra tájban hadi rendbe állíttatott 
Világosnál. Görgey, seregét megelőzve, Új -Pankotáig lovagolt 
s ott egy orosz parlamentairrel találkozott, kinek szóval is 
ismételnie kellett, hogy a fegyverletétel komoly szándoka; s 
aztán táborkarával s az orosz tiszttel a Kőrös-malomcsator- 
náig lovagolt, s ott várá be az orosz had megérkeztét. ; 

A fegyverletétel minden kétséget kizáró bizonyossága 
13-kán, a tiszti kar egy része említett balga reményeinek da- 
czára, mondhatatlan szomorúságot borított hadseregünkre. , A 
törzstisztek, mond: egy szemtanú, fényes egyenruhákban lo- 
vaglának fel s alá a zászlóaljak előtt, itt ott egy vígasztaló szót 
intézve a kétségbeesettekhez. A magyarnak természetében 
lévő zajos vígság az egész seregben nyomasztó fájdalomnak 
adott helyet. , Hát ennyire jutottunk!" — hallatszék minden 
felől a fájdalom sohajtásai között. A sóhajokat szitkok és 
átkok szakaszták meg a zárt sorokból. A hova a szem esett, 
mindenütt mély bánattal, kétségbeeséssel találkozott. Úgy lát- 
szék, mintha egy nagy temetőben volna az ember. A huszárok 
sovány kihajtott s kiéhezett lovaikra támaszkodva, utólsó 
néma bucsujokat látszának intézni hű társaikhoz. A nagyobb 
rész oly bánatba volt merűlve, mintha szíve szakadna meg. 
Sokan, elhányva fegyvereiket s dolmányaikat, ha szerét tehet- 
ték, lovastul megszöktek." 

Hadseregünk, hogy a nagyobb utat tevő oroszoknak ide- 
jök legyen Szőlősre érkezniök, csak 10 óra tájban indult meg 
Világosról, s a szőlősi gyepre érkezvén, ott már felállítva találta 
az orosz hadat. Görgey Kiss Ernő, Aulich, Nagy-Sándor, Pöl- 
tenberg, Schweidel, Lenkey és Leiningen tábornokok s egy 
fényes, ünnepi öltözetü táborkar kiséretében lovagolt az orosz 
táborba, a reá várakozó Rüdiger üdvözletére; s átnyujtá neki 
serege létszámának kimutatását. E lajstrom szerint Nagy-Sán- 
dor hadteste 8641 embert s 2562 lovat, Leiningené 9196 em- 
bert s 2058 lovat, Pöltenbergé 6708 embert s 2392 lovat, az 

Aradon hozzácsatlakozott hadosztály 6000 embert, összesen 
mintegy 30,000 embert és 144 ágyut számlált. 

Görgey rövid párbeszéd után Rüdigerrel a hadtestparancs- 
nokokat némi rendeletekkel visszaküldé, s a fegyverek lera- 
kása négy óra tájban az egész seregnél megkezdődött. Csak 
katona érezheti voltaképen a fájdalmat, mely a katona szivét 
elárasztja, midőn fegyvereitől, dicsősége ezen eszközeitől, ily 
módon kell megválnia. Sokan a kétségbeesés dühében, fegy- 
vereiket eltörték ; mások forró könyek közt csókkal illették a 
hideg vasat; míg mások szitkozódva kiabálák, hogy vezettes- 
senek ellenségre, de ily gyalázattól kíméljék meg őket. Vol- 
tak elég számosan, kik önmagokat végezték ki. Tisztek s köz- 
vitézek zokogva borulának egymásra s vőnek egymástól bu- 
csút. Más csapatoknál a közlegénység átkozódva tört ki a 
tisztek ellen, őket önzésről, árulásról vádolván. Legsiralmasb 
volt a huszárok tekintete, kiknek lovaiktól kelle megválniok. 
Aki máskor egy tagját vonaglás nélkül metszeté le, most 
gyermek módjára siránkozék, midőa lovától elszakadt. Sokan 
kedves lovukat inkább agyba lőtték vagy leszúrták, mintsem 
hogy más kézre kerüljenek. 

A szomorú műtétel estenden valahára véget ért. A lő- 
fégyverek zászlóaljakként gúlákba voltak rakva, melyek kö- 
zepén a zászló lobogott ; akardok rendetlen halmokba hányva 
heverének. A fegyvertelen sereg egy orosz lovas dandártól 
még az nap Zeréndre, onnan utóbb a táborban maradt polgári 
rendűekkel együtt Sarkadra kisértetett. A tisztek az orosz 
tisztektől barátságos, bajtársi bánásmódot tapasztaltak; velök 
rendesen egy asztalnál ettek. Mind ez azonban csak addig 
tartott, míg a többi hadak is letették a fegyvert; s ekkor az- 
tán ezek is átadattak az osztrákoknak. Görgey, három-négy 
tiszt kiséretében aug. 15-kén Nagy- Váradra vitetett, hol Pas- 
kevics herczeg a maga közbenjárását igéré neki a czár kegyel- 
méért. I 

, Magyarország Felséged lábai-előtt fekszik — így tudú- 

kormánya lemondott hatalmáról s azt Görgeyre ruházta. Gör- 
gey pedig a felkeltek fő seregével az orosz sereg előtt feltét- 
lenül letette fegyverét, s példáját kétségtelenül a többi lázadó 
hadtestek is követendik .... Az egyetlen föltétel, melyet 
Görgey tett, abban áll, hogy serege Felséged seregei előtt 
tehesse le fegyverét . . .. A foglyok s a felkelt seregek ki- 
adását illető rendelkezések iránt érintkezésbe teendem maga- 
mat az osztrák sereg fő parancsnokával. Görgeyt magát azon- 
ban fő hadi szállásomra hozattam, s itt marasztalandom Fel- 
séged rendelkezéséig." 

Görgey nagy gonddal ügyekszik indokolni, hogy körül- 
ményei közt semmi jobbat nem tehetett a feltétlen fegyverle- 
tételnél, s hogy avval nem kárt, hanem hasznot hajtott hazá- 
jának. Halljuk tehát erről a szintoly illetékes mit részre- 
hajlatlan Rüstowot. , Előadtuk, ugymond, az okot, mely Gör- 
geyt a fegyverletételre lényegileg indította: ez azon meggyő- 
ződés volt, hogy a további harcz haszontalan, s azon kivánat, 
hogy a békét az országnak visszaadja. ... Hogy azonban még 
más okok sem hiányoztak, melyek a fő okokkal homályosan 
vegyűltek össze, kétségtelen; hogy ama szándok, miszerint 
Kossuthot és hadseregét megjátszsza, s az elkeseredés a felett, 
hogy fővezérré nem neveztetett ki, nagyon jelentékeny :moz- 
zanat volt Görgey végső cselekvéseiben, világosan kitűnik 
Görgeynek egy leveléből Klapkához, melyről még említést 
teendünk. 

, Vajjon elkerűlhetlen szükség volt-e a fegyverletétel, 
azon kételkedni kell. Az idő néha csodálatos szerencsefor- 
dulatokat hoz elő, s épen azon pillanatban, midőn Görgey 
fegyverét letette, Klapka Komáromban előnynye! lépett fel, 
melynek nagyon jelentékeny hatása lehetett volna, ha a vilá- 
gosi esemény által nem paralysáltatik. 

, Miután Görgey az orosz interventió kezdetétől fogva 
azon katonai gondolat után indult, hogy csapást mérjen csapás 
után az osztrákokra: kérdeni kell, vajjon nem volt volna-e 
lehetséges, e gondolatot most is fentartani? — és azon követ- 

keztetésre jut az ember, hogy ez bizonyára lehetséges volt, 
meggondolván, mily gyönge volt Haynau mozgó hadserege, 
mily csekély az oroszok tevékenysége s mindegyre növekedő 
vonakodása Haynaunak segélyt nyujtani. Vajjon Görgey, a 
maga jelleménél fogva, nem ragaszkodhatott volna-e azon 
eszméhez, hogy egy kétségbeesett harczban, mely legalább 
az osztrákoknak annyi kárt okozzon, a mennyit. csak lehet, 
magát és seregét feláldozza ? Ha a harcz ezen kimenetelre ve- 
zet, akkor bizonyára számos vitéz férfiak sorsa, kik hősök- 
ként valának elesendők, nem volt volna roszabb annál, mely 
rájok a fegyverletétel után várt. De talán épen a kétségbe- 
esett elszánás hozott volna fordulatot." ") 

Es bizonyára e fordulat még az utólsó napokban is két 
ízben — julius végén Kecskemét és Szeged közt, aug. első 
tizedében Arad és Temesvár közt — annyi valószinűséggel 
birt, a mennyivel állítani lehet, hogy a számára nézve két- 
szer annyi sereg fényes győzedelmet vívhat ki a kisebb sereg 
fölött. 

De ily elszántság csak egy tiszta lelkű, valóban nemesre, 
nagyra vágyó, hazáját mindenek felett szerető, annak sorsán 
gyermeki kegyelettel függő hazafitól eredhet. Görgey lelkében 


") Görgey, emlékirataiban, szinte gúnyt űz Kossuthból, hogy nem 
áldozta fel életét az általa kimondott nemzeti függetlenségért. Vajjon nem 
hasonló joggal lehet-e mind azt róla is elmondani, hogy életét nem akarta 
feláldozni a január 5-kei váczi nyilatkozvány érvényesítéséért? Kossuth s 
mások, kik a győzők boszúját bizonyosnak tartották, külföldre menekültek, 
mert bensőleg meg voltak győződve, hogy halálukkal nemzetöknek egyátal- 
jában semmit sem használhatnak. Görgey előtt viszont, ha egy kétségbe- 
esett élet-halál harczra szánja el magát, — az illetékes Rüstow avatott 
itélete szerint is, azon valószinűség álla, hogy hazáját megmentheti! Nem 
bűnösebb-e .tehát az ő fegyverletétele, mely annyi vitéz férfiút juttatott 
hóhér kezekre, Kossuth menekülésénél? Ha Görgey Kossuthnak szégyen- 
foltul rója fel, hogy magát önként nem szolgáltatta a hóhér kezébe: vajjon 
Kossuth nem vádolhatja-e s pedig jogosabban Görgeyt árulással — egye- 
beket nem tekintve is, csupán fegyverletételéért, mely, a felett hogy a 
hazára még üdvet hozható szerencsefordulatot lehetetlenné tette, egy sereg 
vitéz férfiút lökött a hóhér kezébe, míg neki magának, mit eleve is két- 
ségtelennek tarthatott, életét az orosz pártfogás által megmentette ? 

ily magasztos érzelem nem létezett: az ő jellemének a hiú- 
ság, becs- és elsőség-vágy, a legszentebb dolgokkal is gúnyo- 
lódva játszó könnyelműség, dacz, hűség- s kegyéelethiány 
voltak legerősebb vonásai; az ő keblében ama magasztos 
hazafiúi érzelmek s erények helyét a magán gyűlölet és boszú 
nemtelen szenvedélyei töltötték be. 

Ilyennek ismerte őt már 1849 tavasza óta maga Kossuth 
is; kinek ennél fogva azt kell beszámítani, a nemzeti ügy 
bukásának tekintetében, fő hibául, vagy, ha úgy tetszik, fő 
bűnül: hogy e veszélyes embert vagy ideje korán meg nem 
semmisítette; vagy, ha erre magában elég erőt nem érzett, 
öt eszélyes bánásmóddal, becsvágyánál, hiúságánál fogva a 
nemzet ügyéhez oly erősen le nem lánczolta, hogy a hazára 
vészt hozott ama nemtelen szenvedélyek benne fel se ébred- 
"hessenek. De meg kell vallani, — és csak is ennyi szolgálhat 
Görgey mentségéül a történelem birószéke előtt, — hogy 
Kossuth, míg irányában szemtől szembe, minden lépten, min- 
den érintkezésben szánandó gyöngeséget árult el; háta mö- 
gött s távol tőle, nem szűnt meg őt hiúságának sértése, bizal- 
matlanság-nyilvánitásai, kicsinyes féltékenysége által folyton 
ingerelni, s ekként benne ama nemtelen szenvedélyeket oly 
lángra gyujtani, mely a hazát utóvégre is veszélybe döntötte. 

Kossuthnak a meleg hazaszeretet mellett is nagy eszélyte- 
lensége és gyöngesége, Görgeynek a honszeretet által nem 
mérsékelt nemtelen szenvedélyei együtt véve, voltak a haza 
veszedelmének végzetteljes forrásai. 

Görgey, kora ifjuságától fogva egy osztrák katonai in- 
tézetben neveltetvén, s majdnem egészen 1848-ig az osztrák 
seregben szolgálván, — mely, mint tudjuk, sajátságos jelle- 
ménél fogva, a polgári elemnek ellentéte, keblében semmi 
polgári erényt meggyökerezni nem engedett, — ekként leg- 
fogékonyabb éveiben hazájától távol, annak történetét, jogait 
s intézményeit, nemzeti életét és sovárgásait nem ismerve, 
azon magasztos érzelmeket sem ápolá s fejté ki lelkében, 
melyeket e szó hazafiság foglal magában. Nemzete erkölcseivel 

és sajátságaival, vágyaival és törekvéseivel ismeretlen, idegen 
vala hazájában; még mint hadvezér is, majdnem kizárólag 
azon idegenekkel társalkodék s lépett meghittebb, barátságos 
viszonyba, kik az osztrák hadseregből léptek át nemzeti ha- 
dainkba. A hazafiúi lelkesedést, mivel hogy maga nem is- 
merte, nem érezte, másokban sem becsülé; s bár elégszer 
tapasztalhatá, hogy fiatal hadainkat nem annyira a képzett- 
ség, — mi bennök bizonyára kevés vala; sem a parancsnokok, 
vezérek jelessége, — mi szinte nem állott magas fokon, hanem 
főleg honvédeink rohamos, hazafiúi lelkesedése vezette a 
nyert diadalokra, szerzette neki, a verzérnek is, legtöbb s leg- 
szebb koszorúit: ő e hazafiúi lelkesedést mégis nemcsak 
hogy nem ápolá, sőt inkább lehangolni ügyekezék, üldözni, s 
elfojtani látszék a seregben. A hazafias lelkesedéstől csaknem 
túláradó, nemzeti seregben úgy viselé magát, mint egy con- 
dottieri-kapitány. 

Szemere, midőn aug. első napjaiban az oroszokkal való 
alkudozás vezetése végett táborában időzék, a kormányzóhoz 
küldött tudósításában, Görgey fő hadiszállását e szavakkal 
jellemzé: , Monk táborában vagyunk!" De utóbb, Görgey 
jellemrajzát írva, maga is megigazítá e véleményt. nŐ, úgy- 
mond helyesebben, nem Monk, ki a monarchia helyreállítását 
politikai szükségességnek tartaná: ő csak egy fiatal hadnagy, 
kit a forradalom rögtön vezérré emelt, és mintha csak egy 
puszta játék intézője volt volna, csak játszott nemzete, hazája 
sorsával." Hazaszeretet, lelkesedés nemzetéért s a szabadság- 
ért ismeretlen érzelmek valának előtte. 

Kossuth s a nemzet nagy része őt a bukás után árulónak 
bélyegezte ; s e hiedelem kivált mindjárt a bukás után annál 
szélesebb körben terjedt el, mennél nagyobb lőn az ellentét az 
ő és bajtársai sorsa között. De Görgey nem volt áruló a szó 
közönséges értelmében. Ő nem bocsátá hazáját áruba feje- 
delmi kegyelmekért, méltóságért vagy kincsekért. Az ő becs- 
vágya nem valami paszomántos méltóságért, melyben mások- 
kal osztoznék; sem pedig kincsekért, miket cynismusa be- 

csűlni nem tudott, hanem dicsőségért, hírnévért, elsőségért 
sovárga. S miként Szemere szépen s találólag mondja, ,ő 
örömestebb lett volna ugyan nap, mely a szabad Magyaror- 
szág fölött tündököljék; de azon gondolattól sem borzadt 
vissza, hogy alakja hazájának romjai fölött tűnjék fel, csak 
hogy magosan tűnjék fel. Ő nem anyagi önzésből volt áruló: 
ő egyedül daczból, szeszélyességből, gyűlöletből, az igazi 
haza- és szabadságszeretet hiányából tette tönkre hazáját." 

Olyatén szolgálatokat azonban, minőket Görgey a haza 
ellenségeinek, kivált pedig az orosznak tett, a fejedelmek nem 
szoktak jutalom nélkül hagyni már csak azért sem, hogy a 
példa másoknál is hasonló tettekre szolgáljon ingerül. Miklós 
czár megkegyelmezése hamar megérkezett Görgey számára. 
Miként ő maga tudósít, alig mult egy hete Nagy- Váradon idő- 
zésének, midőn Paskevics kiséretéből egy tiszt jelent meg 
nála, a herczeg nevében tudtára hozó, hogy a czártól meg- 
kegyelmeztetett; sőt, hogy ez elsőszülöttét, a trónörököst, 
bízta légyen meg, hogy számára az osztrák császártól is 
kegyelmet eszközöljön: és hogy, ha ez megtagadtatnék, Gör- 
gey, czári parancs szerint, Oroszországba kisértetnék. Ily ma- 
gas pártfogás mellett lehetetlen volt tőle Ausztriában is meg- 
tagadni a kegyelmet. Haynau ezt neki már aug. 26-kán kelt 
levelében tudtára adá, úgy azonban, hogy Stiriában Klagen- 
furtban kelljen laknia, hova ő aztan gr. Zichy Ferencz fő 
császári biztos helyettesének, gr. Szirmay Istvánnak rende- 
lete szerint, Andrássy Norbert őrnagy által nejével együtt 
azonnal elkisértetett. A kegyelem nemcsak az életre, hanem 
az élelmi módra is kiterjedt: díjat mind a két császári kor- 
mány rendelt számára. 

Kossuth a hatalomról lemondván, Radnán keresztül Lu- 
gosra utazott. Az utat maradozókkal találta elfedve, kik közől 
aztán számos csapatokat reábirt, hogy Lugosra gyűljenek. E 
városban számra nézve még igen jelentékeny erőt talált, mely- 
ről azonban, a jelenvolt tábornokok, mint Kmety, Dessewffy, 
Vécsey azt bizonyították, hogy annyira demoralizálva vannak, 

miszerint verekedni többé nem fognak s az első ágyuszónál 
szétfutamlanak. A tisztek nagy része már is menekülni készült; 
a legénység éhséget szenvedett, Duschek távozta után Arad 
felé, pénz nem volt, Lugosnak oláh lakosai gabnakészleteiket 
már elébb a földbe ásták; a jó indulatú német lakosság 20—25 
ezer embert eltartani nem volt képes. Kossuth, miként maga 
mondja, meggyőződvén, hogy ha Görgey fegyverét leteszi, 
ezen sereget csak 24 óráig sem lehetend tovább együtt tar- 
tani, a nemzet ügye felett kétségbeesve, Lugosról Orsovára 
utazott, mind magát megmentendő, mind pedig intézkedéseket 
teendő, hogy az orsovai út azok számára, kik a számkivetést 
a szolgaságnak eleibe tenni készek, és még szabadulhatnak, 
fedve maradjon. 

Bem a szerencsétlen temesvári ütközet után minden 
erejét arra fordította, hogy a szétvert sereg Lugosnál össze- 
gyüjtessék. E munkálkodásai közt, melyekben őt táborkari 
főnöke, Guyon és Kmety tábornokok legsikeresebben segítet- 
ték, aug. 10-kéről levelet vévén Kossuthtól, hogy azonnal 
Aradra siessen, oly választ adott, hogy az ügy még nincs 
elveszve, az osztrákoktól nyert előny s a magyarok vesztesége 
nem eldöntő, a sereg új szervezése gyorsan halad előre, s a 
maga megsebesülése nem oly jelentékeny, hogy az által a 
további harczra alkalmatlanná tétetett volna. E válasz után 
pedig, mely Kossuthot Aradon többé nem találta, maga is nem 
sokára, még 10-kén megindult Arad felé; de már Radnán 
értesűlvén Görgeynek dictatorságáról s Kossuthnak Lugosra 
költöztéről, ő is visszautazott. Bem Görgey dictatorságát elis- 
merni egyátalján nem akarta; s miután Kossuthot már Lugo- 
son sem találta, futár által szólíttatá fel őt, térne vissza s 
ragadná meg újra kormányzói hatalmát, miután még a nemzet 
ügye végkép nem volna elveszve. 

A futár Karansebes és Mehádia közt, Tergován találta 
Kossuthot, ki onnan Bem felszólítására következőleg vála- 
szolt: á : 

, Tergova áug. 14-én 1849. 

, Személyes bátorságommal mit sem gondolok. Megun- 
tam az életet, mert látom, hogy hazám szép épitménye 8 vele 
az európai szabadság nem elleneink, hanem testvéreink miatt 
önmagától összeomlott. Nem az élethezi gyáva ragaszkodás 
ösztönze távoznom, hanem a meggyőződés , hogy jelenlétem 
hazámra károssá vált. : 

elé Jelenleg egyszerű polgár vagyok és semmi más. 
Lugosra mentem, megtekinteni, minő erőre lehetne meg szá- 
mítani a háború folytatása esetére. Vécsey tábornok seregét 
jó rendben és szelleműnek találtam, a többieket felbomlásban. 
Dessewffy, Kmety nyilváníták, hogy a seregtöbbé nem harczo- 
land, hanem az első ágyulövésre szétfutamlik. Az élelmi sze- 
reknek teljes szűkében s egyedül reguisitióra van szorítva. 
Nyomorú mód, mely a népet elleneinkké teszi . . . Meggyőződ- 
tem tehát hogy, ha Görgey magát megadja, a lugosi sereg 24 
óráig sem tartható, az élelmi eszközök hiányozván. Egy sereg 
reguirálás, adóztatás által tarthatja ugyan magát ellenséges 
földön, — de saját honában! 

, Én részemről soha sem nyujtok kezet, ennépem elleni 
erőszakos és ellenséges rendszabályokhoz; szívesen megsza- 
badítanám saját életem feláldozásával, — de elnyomni, soha! 

n Láthatja maga altábornagy úr is, hogy lelkiösmereti do- 
log. Nem tehetem, hogy, tegnap lelépvén, a kormányt ma is- 
mét megragadjam. Ha a nemzet és sereg másként határozna, 
úgy a dolog más színt öltene magára; de (törgey seregének, 
mindnyájok közt e legvitézebbnek.is meg kellene egyeznie. 
Különben egyszerű polgár vagyok, s mint olyan soha sem 
kölcsönzöm bár passiv jelenlétemet a nép elleni terrorismus, 
pusztítás, rablás, reguirálás, elnyomás rendszabályaira. 

n Ha Görgey serege is felszólít akormányt visszavenni, ha 
önnek sikerűl néhány munkálatot végrehajtani, ha seregének 
élelmezése a népet ijesztő s elnyomó rendszabályok nélkül 
is biztosítva lesz, ha a pénzsajtók dolgozhatnak és rendelke- 
zésem alatt állandanak: e három feltétel alatt a nemzet sza- 


Első fejezet. Görgey diotatorsága. "507 


vára a kormányt visszavenném ; ha nem: nem. Reám nézve 
a háború nem czél, hanem mód a hazát megmenteni, ha e 
czélhoz nem közelíthetek, nem fogok kezet nyujtani, a há- 
borút egyedül a háború kedvéért folytatni. 

, Tanácslom tehát önnek mint jó polgár és becsületes 
ember, hogy népképviselőkből bizottmányt válaszszon, mert 
csak a souverain hatalom rendelkezhetik a nép felett. Küld- 
jön Komáromba és Péterváradra futárokat, hogy tartsák ma- 
gokat, biztosítsa magát az aradi várparancsnok együttmű- 
ködése iránt. Ez szükséges mindenik felett, nem jelenlétem ; 
mert miután ön most a nép elleni erőszakos rendszabályokhoz 
kénytelen nyúlni, jelenlétemmel soha sem nyujthatnék olya- 
nokra segédkezet." 

Kossuth másnap a Wysocki által vezényelt lengyel és 
olasz legiók fedezése alatt Orsovára utazott, honnan aztán 
pár nap múlva a szinte oda érkezett gr. Batthyáni Kázmér, 
Perczel Mór, Vetter, Mészáros, Dembinski s több másokkal 
együtt török földre lépvén, Widdinbe kisértetett. 

Szemere, miután a magával vitt koronát s egyéb koroná- 
zási ékszereket, Fülep Lipót kormánybiztos és képviselő 
segedelmével egy erdőben elrejtette s elásta, szinte Török- 
országba menekült; de a hatóságok őrszemét kijátszván, töb- 
bekkel együtt Francziaországba hajózott. 

Vukovics és Horváth csak pár hónapi bujdosás után a 
hazában, midőn a vértörvényszékek már számtalan áldozato- 
kat ejtettek, s a szigorú rendőri szabályok a benmaradást 
lehetetlenné, legalább fölötte veszélyessé tették, — emez 
oktober végén, amaz a jövő év elején, az osztrák tartományo- 
kon keresztül menekült a külföldre. 

A politikai színezetüknél, vagy viselt kormánybiztosi s 
más hivatalaiknál fogva compromittáltabb képviselők s felső 
házi tagok közől is, ki egy ki más uton, számosan menekültek 
a külföldre. Ilyenek voltak Almássy Pál, a képviselő ház el- 
nöke, Beőthy Ödön, b. Jósika Miklós, Lónyay Menyhért, 
Gorove István, Ludvigh János, Puky Miklós, Ivánkovics 

János, Karacsay Sándor, Csáky László, Bethlen Gergely, 
Teleki Sándor grófok és többen mások. 

Duschek pénzügyminiszter, Görgey által aug. 12-kén el- 
bocsáttatván, más nap a rudakban nála hagyott arany- s ezüst 
értékkel s más államjavakkal együtt Schlick táborába sietett. 
Ezen érték felett nagyon különböző bírek szárnyalának a kö- 
zönségben. Némelyek szerint egyedül arany- s ezüst rudak- 
ban — mert a vert pénzt Görgey, mint maga mondja, tábo- 
rában osztatta ki, — egy, mások szerint több millió forint 
adatott volna által az osztrákoknak. Annyi bizonyos, hogy az 
összes vagyon, melyet Duschek kiszolgáltatott, igen jelenté- 
keny volt. 

Duschek egyike szabadságharczunk azon egyéniségei- 
nek, kikről a maga itéletében nem tudott eligazodni a köz- 
vélemény. Némelyek őt, s úgy látszik, a kincstár. kiadása 
miatt, árulással vádolák, mások, ennek daczára is, kedvező 
véleményt nyilvánítának felőle. Szükség tehát róla egynémit 
elmondanunk. 

Duschek soha sem tartozott, nem mondom a forradalmi, 
de a szabadelvű párthoz sem. Különféle, részint politikai, ré- 
szint kamarai hivatalokat viselve, ő számos éveken át az osz- 
trák bureaukratiának volt tagja. Midőn a magyar kanczellá- 
riánál szolgált, sokak véleménye szerint, az udvari párt 
részéről titkos ügynöki szerepet viselt az országgyűléseken. 
Utóbb a státustanácshoz nyert előmozditást, hol 1846-ig 
szolgált; de ekkor ott a felülkerekedett pártnál befolyását 
elvesztvén, a királyi kamara alelnökéül Budára tétetett át. 

Itt s e minőségben találta őt a márcziusi átalakúlás. Az 
igazgatás minden ágaiban igen járatos, ügyes, fáradhatlan 
szorgalmú tisztviselő lévén, Kossuth őt, szakismeretei miatt, 
a kormányra jutott elvekkel ellenkező politikai színezete da- 
czára is, szükségesnek látván a kamarai igazgatásnál, alstátus- 
titkári ranggal alkalmazta tárczájánál. 

Már ez időben is több oldalról gyanú emelkedett ellene, . 
hogy az osztrák miniszteriummal, különösen a császári ka- 


Első fejezet. Görgey dictatorsága. 509 


mara igazgatásával titkos összeköttetésben áll; magát Kos- 
suthot is több önzetlen, teljes hitelt érdemlő hazafi figyelmez- 
tette ezen összeköttetésre, s javaslotta neki, tartaná őrszemmel 
státustitkára magaviseletét. Duschek azonban vagy megszűn- 
tette utóbb ezen összeköttetést, vagy ügyesen tudta intézni 
lépteit: a gyanú ellene mindinkább gyöngült, oszladozott; a 
honvédelmi bizottmány már Pesten egészen reá bizta a 
financzügy vezetését. Utóbb, az ideiglenes kormánynyal De- 
breczenbe való költözése, s a közügynek ez alkalommal tett 
fontos szolgálatai a gyanú árnyékát is elháríták róla, s teljes 
bizodalmat szereztek neki szintúgy a közönség mint Kossuth 
részéről. Hiszen, ha akarta volna, azon közönséges nagy za- 
varban, mely ekkor Pesten s általában az átköltözésnél ural- 
kodott, nem csak maga, személyesen, átmehetett volna az 
osztrákokhoz, hanem a papirpénzjegyek tábláit, melyekről 
azok nyomattak, megsemmisíthette vagy magával vihette s az 
osztrákok kezébe adhatta volna; minek, ha nem több, leg- 
alább annyi lett volna a következése, hogy az ideiglenes kor- 
mány néhány hétig képtelen fizetni a sereg díját s fedezni 
egyéb szükségleteit ; — mert az elköltözéskor nagyon kevés 
készlete volt a papirpénzből. De ő nem csak hogy maga meg- 
jelent Debreczenben, hanem, míg a többi miniszteriumoknál 
a legnagyobb rendetlenségek történtek, a legszükségesebb 
irományok stb. Budapesten hagyattak : ő a penzügyminiszteri 
osztályból mindazt a legjobb rendben átszállitá, mire az 
ideiglenes kormánynak szüksége volt. Kossuth ezóta teljes 
bizodalmával ajándékozta meg őt. 

Duschek teljes öntudattal érezte a szolgálat nagy fon- 
tosságát, melyet a szabadságharcz ügyének tett; érezte azt is, 
hogy ez teljes érvényű tanúként fedezi őt minden gyanú ellen, 
bár elvei, nézetei folyton ellenkeztek a kormány s az ország- 
gyülés többségének elveivel. És ebből Duschek Debreczen- 
ben már oly kevéssé csinált titkot, hogy szinte közbeszéddé 
vált, miképen ő akkor örűl, midőn az osztrákok nyernek 
előnyt; ellenben a magyar hadak nyereményeiről érkező 

tábori híreket ő hiszi el legkésőbben, s ha azokat kétségbe 
nem vonhatja, elkomorul hallattukra. i 

Ha valaki e miatt tán gyanakodni kezdett is ellene s 
kételkedni hazafiúi hűségéről, de aztán látta, mily fáradhatlan 
szorgalommal dolgozik reggeltől késő estig a forradalom ja- 
vára; az ország pénzét mily gazdálkodva, mondhatni, fög- 
vényen kezeli, mily szigorral gátolja meg az eleinte átalánossá 
lett pazarlást, s kér számot mindenkitől, ki státuspénzt kezel: 
végtére is arról kelle meggyőződni, hogy ő habár nem forra- 
dalmi, nem demokrata, még kevésbbé republicanus, de eltérő 
elvei mellett is jó hazafi, feddhetetlen tisztviselő, ki az ország 
javait hűven kezeli. Ha pedig e tulajdonaihoz még a kamara- 
lis ügyekben alig pótolható szakértelmét, az igazgatásban 
való jártasságát és ügyességét is hozzá gondolta: bizonyosan 
az volt róla itélete, hogy Duschek szükséges ember. Ez okok 
birták Kossuthot is reá, hogy a miniszterium megalkotásakor 
a pénzügyi tárczára őt hívja meg, mit azonban Duschek csak 
vonakodva fogadott el. Viselete miniszter korában is a régi 
maradt. Miként a télen Debreczenbe, oly készséggel követte 
ő a kormányt Szegedre s Aradra is. Szintoly munkás, sziutoly 
gazdálkodó volt a státus pénzével mint az előtt. 

Mindazáltal a történelem szigorú törvényszéke reá mégis 
kénytelen a , bűnöst" kimondani. A szabadságharcz végső 
eseményei ezen férfiú jelleme s eljárása felett is föllebbenték 
némileg a fátyolt, miszerint már most, ha bár még nem töké- 
letesen is, de elég valószinűséggel képesek vagyunk őt meg- 
itélni. Klapka az aug. 4-kei győzedelme következtében nyert 
nagy martalék közt az osztrák titkos rendőrség úgy nevezett 
nfekete könyvét" is hatalmába ejtette. IE roppant tömegű 
könyvbe abéce rendben voltak beírva mind azon hazafiak, 
kiknek viseletével a bécsi kormánynak bármi oka volt meg 
nem elégedni. A nevek mellett rendesen ilyféle jelző állott: 
, compromittirt, verdüchtig, Rebell, Rebellenhaupt stb." követ- 
ték ezt több vagy kevesebb számokból álló sorok, mind meg 
annyi idézetek az illető egyénről szóló s a titkos rendőrség 

levéltárában őrzött irományokra. E könyvet a bécsi kormány 
a Pesten felállított vértörvényszék számára szándékozott le- 
küldeni, midőn az a győzedelmes magyar sereg hatalmába 
került. Fel volt e könyvben jegyezve Duschek is, neve után e 
szavakkal: ,,Staatssekretür, gerechtfertigt".") Az egész 
könyvben tán csak ő maga volt igazoltnak feljegyezve. E sza- 
vakból nyilván kitűnik, hogy ő mindjárt az első miniszterium 
alatt titkos összeköttetésben állott a bécsi kormánynyal, s az 
előtt magát hivatalvállalása ügyében igazolta is. Jól értesültek 
állítják, hogy ő Wodjáner nagykereskedő által állott. Bécscsel 
összeköttetésben. Folytonos közlekedésben volt-e azzal az 
egész szabadságharcz alatt, bizonytalan. Annyi bizonyos, hogy 
ő a bécsi kormány megegyeztével : folytatta hivatalát; úgy 
látszik e között s közte némi egyesség történt, mely szerint 
Duschek hihetőleg kötelezte magát, s biztosította a bécsi kor- 
mányt, hogy oly igen fontos hivatalát, mennyire a magyar 
kormány előtti compromissiója s a maga veszélyeztetése nél- 
kül történhetik, a bécsi kormány érdekében viselendi; külö- 
nösen a bányákra, sóra s egyéb kamaralis javak s uradalmakra, 
melyekben, ha könnyelmü vagy értelmetlen kezekbe kerül- 
nének, iszonyú kár történhetnék, oly hűségesen felügyelend, 
s azokat oly buzgón igazgatandja, hogy azokat a bécsi kor- 
mány a forradalom legyőzése után a lehető legjobb állapotban 
találja. A bécsi kormánynak, mely, legvégső esetben a muszka 
interventióra is el lévén szánva, a magyar nemzeti ügy legyő- 
zéséről perczig sem kételkedett, kétségkivül igen szivén fe- 
küdtek a magyar gazdag arany, ezüst, só stb. bányák, s az 
azok kizsákmánylására hosszú évek folyta alatt tömérdek ösz- 
vegek árán készült gépek és munkálatok. Azon biztosítást 
pedig, hogy e kincsek, a háború alatt is megőriztessenek, úgy 
az elhanyaglástól, mint értelmetlen igazgatás okozta kárositá- 
soktól megóvassanak, csak azon egyetlen módon szerezhette 

meg magának, ha e státusjavak igazgatása a dynastia iránt hű 
egyén kezeiben hagyatik, ki azonban más részről úgy viseli 
magát, hogy a nemzeti kormány bizodalmát is megnyerje. 
Hasonlókép nem lehetett a bécsi kormány, a forradalom legyő- 
zésének hite mellett közönyös az iránt sem, minő gazdál- 
kodás űzetik a magyar bankjegyekkel. Mert ha tán egyelőre 
el volt is határozva, a forradalom tökéletes legyőzésének ese- 
tében arra, hogy amagyar bankjegyeket megsemmisítendi; de 
mivel azt előre látni nem lehetett, vajjon nem végződik-e 
majd a háború oly módon, például alku, egyezés által, mi- 
szerint a magyar bankjegyek beváltandók lesznek: minden- 
esetre eszélyesség volt arról gondoskodni, hogy a pazarlás a 
papirpénz kibocsátásában s az ideiglenes kormány költségei- 
ben lehetőleg meggátoltassék. 

Egyikre úgy mint a másikra alkalmasb férfiút a bécsi 
kormány nem találhatott volna Duscheknél, ki már az előtt is 
élén állott a státusjavak s jövedelmek kamaralis igaz- 
gatásának. 

Ha ilyféle egyesség a bécsi kormány és Duschek közt, 
a mint hogy igen valószinű, valóban létezett, Duschek annak 
ritka ügyességgel felelt meg. Ilyféle egyesség léteztét pedig, 
a , fekete könyv" tanúságán kivül több, csak "e feltevés által 
magyarázható körülmények szinte bizonyosnak látszanak mu- 
tatni. A papirpénznek, kivált a kisebb jegyeknek elégséges 
mennyiségben készítése, tagadhatatlan, számos, avatatlanok 
által alig megfogható nehézségekkel volt összekötve; határo- 
zott véleményünk mindazáltal az, hogy erős, őszinte akarat 
minden akadályokat meggyőzhetett volna. Való ugyan, hogy 
julius hónapban Szegeden már keveset, alig két hétig, azon- 
túl csaknem semmit sem dolgozhattak a sajtók; s hogy ez 
időben minduntalan helyről helyre költözködvén, a szükség- 
letet ki nem állíthatták, könnyen megfogható : az iránt mind- 
azáltal semmi alapos mentséget nem lehet felhozni, hogy azon 
öt hónap alatt, melyeket a kormány Debreczenben töltött, és 
juniusban, midőn a sajtók ott is, Pesten is mozgásba tétettek, 

néhány milliónyi apróbb jegy nem készíttetett. Kossuth szám- 
talanszor ismételt sürgetéseire ily készlet előállítása iránt Du- 
schek ezer meg ezer aprólékos akadályokat tudott felemlíteni : 
majd egyik vagy másik jegynek külföldön készült papirja fo- 
gyott el, s ő semmi indokkal nem volt reábirható, hogy 
ugyanazonféle jegyet kissé különböző papiron nyomasson; 
majd az anyalapok (matrix) gyors készitésének lehetetlensé- 
gével mentegetődzött; majd a hely hiányát vagy alkalmatlan 
voltát hozta fel a lehetetlenség okául; örökösen építtetett, a 
műhelyen csekély, kényelmi okokból is szünetlen igazíttatott, 
mi által a munka természetesen minduntalan megzavartatott, 
felfüggesztetett. A pénz lévén a nemzeti harcz folytathatásá- 
nak egyik legszükségesebb eszköze, annak elegendő mennyi- 
ségben előállítását ily csekély, lényegtelen körülményektől 
felfüggeszteni, menthetetlenül akarathiánynak, a haza és sza- 
badság ügye iránti hűtlenségnek jele. Tudva mind azon apró- 
lékos, szándékosan keresett vagy teremtett akadályokat, me- 
lyeknek következése lett, hogy a kormány soha sem juthatott 
a papirpénz tekintetében oda, hogy a szükségletek fedezésére 
csak egypár hónapra való készlete lett volna tárában: kény- 
telen az ember azt hinni, hogy Duschek, vagy valamely Bécs- 
ből vett titkos intés, vagy a bécsi kamarai igazgatással még 
a mult évben történt egyesség szerint, önszántából készité 
az orosz interventió elhatározása óta, azon akadályokat, me- 
lyek következtében szabadságharczunk végszakában mind 
nagyobb hiány állott be a papirpénzben. 

Még inkább s világosabban tanúsit Duschek ellen egy 
más körülmény. Fegyverben eleitől fogva szünetlen szükséget 
szenvedett a magyar kormány ; a kiállított seregek egy részét 
vagy épen nem, vagy csak lándzsákkal fegyverezve lehetett 
csatára vezetni., Az utósó temesvári ütközetnél is legalább 
tízezer volt lőfegyver nélkül. Midőn seregeink száma legna- 
gyobb, körülbelül 170 ezer volt, lőfegyver a vitézek kezében 
alig létezett 140 ezer. A szükségletet a kormány belföldi 

Külföldről az első miniszterium, míg lehetett volna, nem szál- 
líttatott; utóbb helyezetünk, az osztrák tartományok s fellá- 
zadt népeknek közepette, a bevitelt nyugotról vagy a ten- 
geren lehetetlenné tette; s csak egy út maradt némileg nyitva, 
Törökországon keresztül. Májusban a külügyminiszter érte- 
sült, hogy Widdinben 15—20 ezer fegyver vásárolható. E 
fegyverek behozatala, miután újonczokban nem szükölköd- 
tünk, szintannyi vitézzel szaporítandja vala fegyveres erőnket. 
A kormányzó s a külügyminiszter a tanácsban s azon kivül 
számtalanszor sürgette Duscheket, találjon módot e fegyverek 
árának külföldön is kelendő pénzben kiállitására, Duschek 
válasza azonban mindannyiszor az volt, hogy 3—4 ezer arany- 
nál több nincs a kincstárban, s ha a kormány azoktól is meg- 
fosztja őt, előfordulható legfontosabb külföldi missiókra sem 
fog egy krajczárt is adhatni. Utóbb azzal biztatta a külügy- 
minisztert, hogy a koronai uradalmakban termelt gyapjut adja 
rendelkezése alá, hogy azt Szerbországban eladván, a szük- 
séges öszveget megszerezhesse. De ennek Pancsovára szálli- 
tását is annyira halogatta, hogy végre is semmi sem lett a 
dologból. Ha már e körülményt összevetjük azzal, hogy 
Aradon csak egy milliót adott is át arany és ezüstben az osz- 
trákoknak, bár az nem volt is mind vert pénz, Duschek hű- 
sége ellen a legkiáltóbb vád emelkedik. Kétségtelen, hogy 
legkönnyebb mód volt volna őt valótlan állításában, a pénz- 
hiányt illetőleg, a kincstár szigorú megvizsgálása által utól- 
érni; de a felett, hogy szerepét oly ügyesen játszá, mi- 
szerint á kormány többi tagjai hűségében nem kételkedtek, 
a kormányzó azon zavarnak sem akarta kitenni a pénzügyet, 
mely a miniszter változtából bekövetkezett volna; kételkedni 
pedig azon nem lehetett, hogy Duschek, ki különben ís min- 
den csekélyebb ok miatt lemondással fenyegetődzék, tárczáját 
tovább, ily bizalmatlansági nyilatkozat után, nem fogta volna 
megtartani. i 
Lehetetlen még hallgatással mellőzni, hogy Duschek még 
azokat is részvétlenül, üres kézzel utasította el magától, kik 

hogy a győzők boszúja elől külföldre menékülhessenek, ma- 
gyar pénzjegyeiket ez utósó napokban nála felváltani kiván- 
ták. E szerencsétlenek közől azután pár hónap múlva többen 
akasztófán végezték életüket, mások 15—20 évi várfogságra 
itéltettek. Sőt e napokban még azokat is, pénzhiánynyal men- 
tegetődzve, utasította el magától, kiknek a pénztáron követelé- 
seik valának. Egyebek közt Batthyáni Kázmér külügyminisz- 
ter, a kincstárnak némi külföldi költségekre saját erszényé- 
ből 40 ezer forintot kölcsönzött osztrák bankjegyekben; Du- 
schek ezen adósságot ismételt sürgetés után sem fizette ki a 
Törökországba menekülő grófnak; bár arra Radnán a mód 
nem hiányzott. 

Mind ezek után meggondolva azt, hogy míg más, sokkal 
csekélyebb hivatalokban volt, tehát egy pénzügyminiszternél 
helyzetüknél fogvais sokkal kevesbbé compromittált egyének, 
például Csernus, befolyástalan, alig ismert pénzügyminiszte- 
riumi tanácsos, bakó keze alatt végezték életüket; — Duschek 
csak két évi várfogságra itéltetett: kénytelen az ember azt 
következtetni, hogy ama tudósítás, mely szerint ő hivatalvi- 
selésének folytatása iránt, a mult évben csakugyan némi 
egyességre lépett a bécsi kormánynyal, egyátaljában nem 
alaptalan. Mondják, hogy még a két évi fogság is csak azért 


méretett volna reá, mivel a kormány kezelői időközben meg- 


változtak, s az új emberek vagy nem helyeselték azon titkos 
egyességet, vagy úgy találták, hogy Duschek arra nézve fő- 
lötte nagy szélességet engedett magának. ; 

Görgey nemcsak saját hadseregével tétette le a fegyvert, 
hanem az orosz vezérek kivánata szerint minden más had- és 
várparancsnokokhoz is leveleket intézett, melyekben őket a 

maga példájának követésére szólította fel. Damjanicscsal ő, 


még mielőtt Arad mellől Világosra vonúlt, közlé szándékát, 

hogy fegyvereit az oroszok előtt leteendi. Az osztrákok, (Gör- 

gey szándékáról már 13-kán értesűlve lévén, a magok részé- 

ről mindent elkövetének, hogy legalább a többi hadak s a 

várak nekik s ne az oroszoknak adják meg magokat. Haynau 

e végett, míg egy részről némely hadosztályokat, miként 
utóbb elmondók leszünk, a Lugos felé vonúlt magyar hadak 
üldözésére küldött, Schliekbez rendeletet bocsáta, hogy Arad- 
várt szólítsa feladásra. Schlick még az nap teljesíté a paran- 
csot; Damjanics azonban, kinek Haynauval, mint említők, 
már 1848 tavaszán Temesváron viszályai voltak, tagadólag 
válaszolt, s 14-kén Rüdigerhez Kis-Jenőre küldött parlamen- 
taireket, kik vele a vár átadása iránt alkuba ereszkednének, 
mert ő a mindennel kellőleg ellátott várat nem akarta feladni 
feltétlenül. Rüdiger azt válaszolá neki, hogy ő más feltételt 
nem fogadhat el, mint a mely alatt Görgey letette fegyverét, 
s felszólítá ezt, írna Damjanicsnak s birná őt is a feltétlen 
megadásra. A parlamentaireket, kik neki a választ meghozták, 
Buturlin orosz tábornok is követte a vár alá egy lovas csa- 
pattal s Görgey levelével, melynél fogva haladék nélkül 
érintkezésbe lépett Damjanicscsal. Ez nem is ellenzé tovább 
a vár feladását, s a capitulatió oly értelemben köttetett meg, 
hogy a vár az orosz hadaknak aug. 17-kén fog átadatni, úgy 
azonban, hogy a műtételnél osztrák hadak egyátaljában ne 
legyenek jelen, : mely föltételt Buturlin nem is késett 
elfogadni. Í 

Haynau azonban, ki a várat e közben a Maros bal part- 
ján megszállott Schlick által e lépésekről értesíttetett, ször- 
nyű haragra gyúlt, s még aug. 15-kén szigorún meghagyja 
Sehlieknek, hogy a capitulatiónak minden áron. szegűljön 
ellene, ha másként nem megy, fegyveres kézzel is. , Képzel- 
heti ön bámulatomat Oroszország akkori állása mellett! — 
írá egy levelében erre vonatkozólag, maga Schlick altábor- 
nagy. A fővezér parancsa kezemben lévén, én ugyan teljesen 
fedve valék; de ha engedelmeskedem, — új háború, a szö- 
vetség megszakadása, beláthatatlan következmények !" 

És valóban, a mily fokra hágott már ekkor a feszültség, 
sőt ennél is több, a viszály, az oroszok s osztrákok vezérei s 
táborai közt, nem is kellett volna egyéb, mint hogy Schlick 
altábornagy Haynau határozott parancsát végrehajtsa: s a 

világ azon különös látványnak lesz vala tanúja, hogy a szövet- 
séges osztrák és orosz hadakat Aradvár felett összeveszve, 
egymással ellenségesen lássa összecsapni. Mi következményei 
lehettek volna ennek Magyarországra nézve?! Haynau, ki 
nem sokára hóhérává lett a nemzetnek, e parancsa által, ha 
az végrehajtatik, talán, — szándéka ellenére is, még szabadí- 
tójává lehet vala ! És, mi a sors ezen szeszélyes játékában a 
legkülönszerűbb lett volna, ugyanazon ok hozza vala a sza- 
badulást, melyből a végromlás származott. Viszály, a Kossuth 
és Görgey közt becsvágyból, hiúságból, féltékenységből — 
szóval önzésből támadt viszály lőn forrása a haza veszedel- 
mének; és midőn ők a színpadról már leléptek: az egyik 
menekülő félben a török határszéleken állott, hogy hazájából 
kibujdossék ; a másik önként az orosznak hadi foglyává tette 
magát, — ismét viszály, a győzedelmes szövetségesek közt 
hasonlókép dicsvágyból s féltékenységből, önzésből szárma- 
zott viszály hozta volna a nagy fordulatot a nemzet ügyeibe! 

Minden attól függött, vajjon fogja-e Schlick teljesíteni 
fővezére parancsát. Ha teljesíti s a capitulatió végrehajtását 
fegyverrel is törekszik meggátolni: az orosz, különben is 
élénk neheztelése, boszúsága mellett az osztrákokra, kétség- 
kivül erőhatalommal szerzend vala érvényt a már megkötött 
s becsületszavával biztosított capitulatiónak. Így fogta fel az 
ügyek állását maga Schlick altábornagy is: ,ha engedelmes- 
kedem, ugymond, új háború, a szövetség megszakadása, be- 
láthatlan következmények." i 

Mit azonban Haynau hóbortossága felidézett, a szövet- 
ségesek közti fegyveres összecsapást, Schlick higgadtsága 
meggátolta. ,Ismervén, ugymond idézett levelében, Haynau 
jellemét, a parancsot az asztal alá dobtam és semmit sem 
tevék ; és így volt jól." Tétlensége időt engedett a vett pa- 
rancsról általa értesített Buturlin tábornoknak, hogy Haynau, 
kihez Paskevicstől, a jövő hadi munkálatok feletti értekezés 
végett különben is küldetése volt, Temesváron még 15-ke 
éjjelén személyesen felkeresse, s neki szóval előadja, hogy 

miután a capitulatió Arad várával már megkötve, s annak 
megtartása becsületszóval biztosítva van, attól az orosz hata- 
lom nem állhat el; vonná tehát ő vissza a Schlicknek kiadott 
rendeletét. Különben is, úgymonda neki, csupa formaiság 
forog fenn; mihelyt Arad az oroszoknak . át lesz adva, ezek 
azt viszont haladék nélkül átadandják az osztrákoknak; kül- 
dené tehát Haynau Schlick helyett Paniutin hadosztályát, 
mely szinte az ő hadseregéhez tartozik, a vár átvételére. De 
Haynau megátalkodva, sokáig nem akart tágítani; s végre is 
csak Buturlin ama figyelmeztetésére hajólt, gondolná meg, 
hogy parancsának végrehajtása Ausztriának alig megmentett 
lételét újonnan koczkára teszi. 

Haynau, bár teli el nem rejthető méreggel, a parancsot 
végre visszavonta, s Paniutin hadosztályának , mely Rékason 
álla, 16-kán rendeletet külde, Aradvár alá vonúlnia s azta 
magyaroktól átvennie. De még ezen elégtétel sem jutott Hay- 
naunak, hogy ezen újabb rendelete szerint menjen végbé a 
vár átvétele. Paniutin Rékasról más nap (17-ki) délutánig, 
mikorra az átadás kikötve volt, nem jelenhetett meg a vár 
alatt. Buturlin Temesvárról visszaérkezvén, miután Schlicket 
a történtekről értesítette s öngedetlensége következményei 
iránt megnyugtatta, személyesen bement a várba Damjanics- 
hoz, ki aztán a várat a Buturlin által oda rendelt kozákok- 
nak adta által. Az őrség Sarkadra, Görgey fogoly hadához 
kisértetett; s egy óra múlva Chruleff, a kozákok parancsnoka, 
Schlicknek engedte át Arad várát. 

Haynau, ki Temesvár felmentése után a nagy menetek- 
ben megfáradt seregének néhány napig a vár körül pihenést 
engedett, ezen esemény után , nehogy a többi magyar hadak 
is, Görgey példája szerint, az oroszok előtt tegyék le fegy- 
vereiket, erélyesen megkezdeté a Lugos felé visszavonúlt 
magyar hadak üldöztetését. Mindenfelé mozgó csapatokat s 
hadosztályokat külde ki a magyar maradozó és szétoszló ha- 
dak elfogására. Lichtenstein tábornok egy hadosztálylyal 
Lugos felé közeledék s Guyon tábornokhoz parlamentaireket 

külde, kik őt Görgey fegyverletételéről értesítenék s példájá- 
nak követésére szólítanák, mely esetben közbenjárását igéré 
megkegyelmeztetése iránt. De Guyon azon válaszszal küldé 
vissza a követeket, hogy ő csak a király által 1848-ban szen- 
tesített törvények megtartásának feltétele alatt hajlandó le- 
tenni fegyverét. S mivel ennek következtében az osztrák tá- 
bornok hadaival előre nyomult, Bem rendelete szerint a 
sereggel 16-kán Facsetre indula. Dessewffy azonban és Lázár 
tábornokok mintegy 5000 emberrel már a niógetőnű napon 
Karansebes felé indultak volt Lugosról. 

De Lichtenstein erélyes támadást intézett hátráló sere- 
günkre, s csak Kmety hősies ellentállása, ki a parancsai alatt 
maradt s zászlaikhoz még elszántan ragaszkodó 3500 embe- 
rével a hátvédet képezé, tette lehetővé, hogy seregünk rom- 
jai Facsetre hátrálhassanak. Bem, ki Kossuthtal óhajtván ta- 
lálkozni 14-kén Karansebesre utazott, őt ott többé nem talál- 
ván, 16-kán szinte Facsetre érkezett, s egy tüstént összehívott 
hadi tánácsban kijelenté, hogy másnap Dobrára szándékozik 
menni a sereggel, hol, úgymond, egy ágyuval is képes leend 
elzárni az ellenség utját; és minthogy Steineaz erdélyi sereg- 
gel Piskinél tartja magát, vele egyesülve, még jelentékeny 
fordulatot remél eszközölhetni Erdélyben. 

A sereg, számszerint még mindig 15—16 ezer emberből 
álló, elég erős lehetett volna ugyan Erdélyben magát egy 
ideig fentartani; de miután köztudomássá lett, hogy Görgey 
fegyverét letette, Kossuth Törökországba menekült, nagy le- 
hangoltság terjedt el soraiban. Vécsey, kihez ekkoron már 
Görgey levele is megérkezett, melyben ez őt még Világosról 
felszólította, csatlakoznék hozzá, hogy vele együtt tegye le 
fegyverét az oroszok előtt, — Bemnek a tavaszi viszály óta 
különbén is személyes ellensége, kijelenté, hogy ő nem Dob- 
rára, hanem a Maroson keresztül Görgeyhez menend seregé- 
vel. Bem e nyilt engedetlenségből észlelvén, mily szellem 
uralkodik a táborban, kijelenté hogy, bár mint fővezér más 
eszközökhöz is nyúlhatna , hogy . rendeleteinek végrehajtást 


1849. Aug. 


1849. Aug. 


Vécsey fegy- 
verletétele. 


520 : Tizenkettedik könyv. A katasztrofa. 


eszközöljön, de ő, úgymond, nem bakó, s az ügy, melyért 
harczolnak, önkéntes harczosokat kiván; ő nem szokott alku- 
dozni, s most sem alkuszik; ő holnap Dobrára indul s reméli, 
a sereg követendi őt, — s a tanácsból visszavonúlt. 

Bem távozta után heves vitatkozás támadt a főtisztek 
között. Görgey levele mely, úgy látszik, még 12-kén íratott, 
de kézhez jutása elkésett, s melyben, mint mondják, a fegy- 
verletétel s meghódolás kifejezései gondosan el voltak volna 
kerülve, itt is. sokakban olyféle reményeket ébresztett, mintba 
ő valamely kedvező alkut kötött volna az oroszokkal. Sokan 
arra határozták tehát magokat, hogy Vécsey példáját követik, 
még a Bemmel tartó Guyon hadtestéből is több, Kmetyéből 
kevés híján valamennyi parancsnok Vécseyhez kivánt csatla- 
kozni. A hadi tanács a legkeserűbb czivódások közt teljes 
meghasonlással végződött. 

Még nagyobb lett a zavar, midőn a hadak más nap utra 
készülének. Sem az egyes hadtestek, sem azok osztályai nem 


. tudták, merre vezérlendi őket parancsnokuk akarata. A sereg 


teljes feloszlásba sülyedt. A zászlóaljak osztályokra, ezek még 
kisebb csapatokra szakadtak, melyek közől az egyik Bemhez, 
a másik Vécseyhez álla. Vécsey hadtestéből csak kis rész 
maradt Bemnél. Kmetynek, már különben is majdnem egy 
harmadára olvadt hada, mely egykor Görgey vezérlete alatt 
harczolt, nagyobb részben, Guyonéból is sokan rendetlenül 
huzódtak Vécsey hada után, mely a Maros felé, Soborsinnak 
tartott, j i 

E had, szám szerint mintegy 7500, a Maroson ugyan sze- 


. rencsésen átjutott Soborsinnál; de midőn onnan a Maros 


mentében Radna felé tartott, már Tót-Váradnál megtámad- 
tatván, a hegyek közé Baja felé csapott be, s ágyuit és szekér- 
vonatait, melyeket a rosz hegyi utakon tovaszállítani nem le- 
hetett, mind hátrahagyta. Maga a sereg is csak erőszakolt, 
gyors menetekben lőn képes megszabadulni az osztrákok 
üldözése elől. Hegyen völgyön keresztül aug. 19-kén végre 
Boros-Jenőre érkezett s ott a Görgey seregével történtekről 

ennek leveléből értesülvén, fegyverét 21-kén, szinte az oro- 
szok előtt, feltétlenül tette le. 

A sereg azon részét, mely Facsetnél Vécseyhez nem 
csatlakozott, hogy e példa hatása alól mennél elébb kiragad- 
tassék, Guyon nagy sietséggel vezette Dobra felé Erdélybe. 
Utközben mindazáltal a köz legénység s az alsóbb rangú 
tisztek közől is sokan csak most értesűlvén, hogy Görgey, 
miként elhbírűlt, a muszkával egyességre lépett, s ennek jó- 
téteményeiben ők is részesűlni óhajtván, csapatonként vissza- 
fordulának, részök Vécseyhez csatlakozandó, mások egyene- 
sen haza, tűzhelyeikhez menni kivánók. Így a sereg, mielőtt 
Erdély határszéleit átlépte, ismét pár ezerrel megfogyott. 
Maga a csaknem egészen magára hagyott Kmety is elvált a 
seregtől és Zsidóvár felé Törökországba indult. A kalandozó 
csapatok részint az Erdélybe nyomuló osztrákoktól fogattak 
el, részint az ismét fegyverre kelt móczoktól verettek agyon. 
A seregből Dobrára alig jutott el öt-hat ezer. 

Bem maga Facsetről még a sereg előtt Stein hadának 
felkeresésére indult. Midőn ő Erdélyből Kossuth sürgető meg- 
hivására Magyarországba jött, a hadsereg fővezérletét itt át- 
veendő, a maga hadait, mint elbeszéltük, Stein vezérlete alá 
rendelte azon parancscsal, hogy a szász-sebesi állomást min- 
den áron megvédeni, legroszabb esetben pedig a piskii hidat 
utólsó emberig megtartani ügyekezzék. . Stein azonban, bár 
igen értelmes, de a seregben népszerűtlen vezér, feladatának 
megfelelni nem volt képes. Bem távozta után a seregben 
annyira elhatalmazott a lehangoltság s fegyelmetlenség, hogy 
alatta az már harczolni sem igen akart. Ő tehát Szász-Sebes- 

" ről, hol egyébiránt Lüders túlnyomó seregeivel aug. 11-kén 
még vitézül megmérkőzött, Alvincz felé huzódott vissza; itt 
azonban a kozákoktól magát hát mögűl látván fenyegetve, 
folytonos harcz közt Piskiig hátrált, e kedvező állást minden 
erővel megvédeni szándékozván. 

Történt azonban, hogy a háta mögött lévő Déva szikla- 
vára, mely nem rég került hatalmunkba s egy gyönge századot 

nyert őrségül, egy régi tüzaknának, nem tudatik, árulásból-e, 
vagy véletlenségből felgyuladása következtében, a benne volt 
őrséggel együtt légbe röpült. E szerencsétlenség újabb zavart 
okozott a táborban, minek következtében Stein Dobrára vo- 
núlt seregével. Itt találta őt Bem aug. 17-kén; s oly igen 
felindult e visszavonulása miatt, hogy őt a vezérlettől azonnal 
megfosztván, azt Beke ezredesre bízta. 

Összegyűjtvén aztán a főtiszteket, elbeszélé nekik a 
Magyarországban történteket, egyszersmind bizodalmat, kitar- 
tást ügyekezett bennök ébreszteni. De hasztalan. Alig hogy 
megérkezett a magyarországi sereg, melyből a legénység még 
Dobrán sem szűnt meg kisebb nagyobb csapatokban, szök- 
dösni, a lehangoltság az erdélyiekre is általában elterjedt. 
Azon hiedelem hatása alatt, hogy a béke már megköttetett és 
szükségtelenül tartják őket vissza tűzhelyeiktől, mind ragályo- 
sabbá lett a szökés vágya. 

Bem végre, bár mennyire óhajtott volna is még egyné- 
mely csapást mérni az oroszokra, kénytelen lőn meggyőződni, 
hogy az ennyire lehangolt seregromokkal többé semmire sem 
mehet, s elhatározta magát, mielőtt az utak egészen elzárat- 
nának, Törökországba menekülni. De Facset felé az utána 
nyomult osztrákok miatt már nem szabadulhatván, csak Hát- 
szeg felé állott nyitva az út s ez is csak úgy, ha elébb Déváról 
az azt megszállott orosz csapatot visszanyomja. Bem tehát 
aug. 17-kén egy osztályt négy ágyuval a dobrai szorosnál 
hagyván, a többi, mintegy 6000-ből álló . sereggel Dévára in- 
dult. Lüders, ki Görgey fegyverletételéről már értesülve volt, 
lehetőleg kerülni óhajtá a további vérontást, s míg a Déván 
lévő osztályt visszavonta, Bemet Görgey példájának köve- 
tésére bívta fel. Bem eleinte vonakodott alkudozni, utóbb 
mindazáltal az ajánlott huszonnégy órai fegyverszünetet el- 
fogadta. 

Alig hogy ez megköttetett, a Dobrán maradt parancs- 
noktól jelentés érkezett, hogy emberei, kilenczet kivéve, mind 
megszöktek. Ennek híre a többi seregre is oly leverőleg 

hatott, hogy azt tovább összetartani lehetetlenné vált. Bem 
tehát Beke ezredesnek meghagyván, hogy a fegyverszünet 
letelte után Lüderssel a fegyverletétel iránt alkudozzék, maga 
Guyon, Stein s mintegy husz más tiszt kiséretében Hátszegen 
keresztül a vaskapui szoroshoz sietett. Az országut innen Ka- 
ransebesre vezet; de e város már az osztrákoktól megszállva 
lévén, menekvőink Erdély szélein hegyi utakon Mörul felé 
tértek el, épen jókor, hogy az őket megelőzött Kmetyt, kit a 
helység birája itt letartóztatott, megszabadítsák, s vele együtt 
Ruszkabányára, onnan Orsován kereszttül török földre me- 
hessenek. 

Beke a hátrahagyott sereggel, melynek fele azonban 
Bem távoztának hirére azonnal szétoszlott, Lüders előtt tette 
le fegyverét. A Hertelendy és Nedeczky alatt Dobránál hagyott 
csapat maradványai több száz szekérrel együtt az Erdélybe 
is behatolt osztrákok kezére jutottak. Egy más, mintegy 2000 
főből álló osztály, mely Brunner ezredes alatt Hátszeg felé in- 
dult, 19-kén Hasford orosz tábornok előtt tette le fegyverét. 

Azon körülbelül öt ezernyi osztály, mely Dessewffy és 
Lázár tábornokok alatt Lugosról egyenesen Karansebesnek 
vette utját, aug. 18-kán egy osztrák had közeledtéről érte- 
sűlvén, a rákövetkezett éjen elhagyta a várost s két felé sza- 
kadva, egy részök, jobbára az olasz és lengyel legiokbeliek- 
ből álló, Vogtner ezredes alatt Mehádiára, más részök Lázár- 
ral Hátszegre indult, s 19-kén az utánok nyomult osztrákoknak 
adta meg magát. Dessewffy külön jelentkezett Wallmoden 
tábornok előtt. Vogtner azonban még 23-kán ís harczolt Me- 
hádiánál az utána eredt osztrákokkal; de a következő napon 
ő is, mindenek közt utólsó, elhagyta Magyarországot. Az osz- 
trákok 25-kén Orsovát megszállván, minden további mene- 
küléstől elzárták az utat ss a netalán még szerte kalandozó 
kisebb csapatok vagy szétoszlottak, vagy elfogattak. 

A várakon kivül még csak Erdély nyugoti szélein léte- 
zének magyar hadak, névszerint az, melyeket Gál Sándor, 
augusztus első tizedében, mint fentebb elbeszéltük, a székely 

földről hegyen völgyön keresztül Kolozsvárra vezetett az őt 
üldöző szövetséges hadak elől; és Kemény Farkas hada, mely 
a nyáron át, az oláhok lecsapásainak meggátlása végett, Er- 
dély nyugoti havasainál őrködék. A két sereg maradványai, 
összesen mintegy 7000 ember, Kolozsvárnál egyesültek, 5 
Grotenhjelm hadainak közeledtére onnan, a magyarországi 
eseményekről még mit sem tudva, de már szinte nagy levert- 
ségben, Bánfi-Hunyadra vonúltak. A vezérletet itt Gál Sán- 
dor, mint idősb ezredes vette át Keménytől, kivel a hadak 
elégületlenek voltak. De már a különben erélyes Gál sem 
volt képes jobb hangulatot ébreszteni az annyi csapások által 
lesujtott hadakban. Aug. 17-kén, midőn Grotenhjelm Kolozs- 
várról Urbánt, ki ném rég vette át ismét hosszas betegsége 
után az osztrák dandár parancsnokságát, Hunyad felé indí- 
totta, közeledtére a magyar had, nem hallgatva többé vezé- 


. rének kitartásra ösztönző szavára, a városba tört kozákság 


előtt megfutott. Estenden sikerült mégis Gálnak és Dobaynak 
annyi rendet hozni a felbomlott seregbe, hogy nemcsak a 
kozákokat visszaverte, hanem más nap reggel Urbánnak is 
mind addig ellenállott , míg a szekérfogatok jól előhaladtak, 
mikor aztán a sereg is megkezdé a hátrálást. A mult napi 
zavar s e hátrálás alatt azonban mintegy fele szétfutott, mert 
idő közben a hazatérő huszárok ide is meghozták hirét Gör- 
gey fegyverletételének. Zsibón, hova Gál Sándor vonúlt, alig 
érkezett meg több három ezernél. 

. Urbán nem üldözte a mieinket, mert az orosz vezértől 
ő is parancsot vőn a visszavonulásra. E parancsot a Groten- 
hjelmhez érkezett azon jelentés indokolá, hogy Dézsnél egy 
jelentékeny magyar tábor nyomul Kolozsvár felé. A jelentés 
valóságot mondott : a magyar tábort Kazinczynak eddig harcz- 
ban nem volt mintegy nyolcz ezernyi tartalék-serege képezte. 
Kazinczy, miután Görgeytől és Bemtől is parancsot Vett a 
hozzájok csatlakozásra, aug. első napjaiban Munkácsról Szat- 
már-Németire vonúlt, s onnan, több napi határozatlan vesz- 
teglés után végre meggyőződvén, hogy Görgeyvel már nem 

egyesűlhet, Nagy-Bányán keresztül Erdélybe vette utját s 
15-kén Dézs alatt álla. Grotenhjelm harmad napon egy had- 
osztálylyal indult meg ellene. De Kazinczy ekkor már utban 
volt Zsibó felé; mert hírt vévén Gál Sándortól, seregét maga 
is oda vezette, s 22-kén az összes had felett átvette a ve- 
zérletet. 

De már más nap egy orosz parlamentair jelent meg a 
táborban, ki ellátva Görgeynek az erdélyi magyar hadak 
vezérletéhez intézett levelével, Grotenhjelm nevében fegyver- 
letételre szólítá fel a tábornokot. A levélben Görgey, elbe- 
szélvén a világosi fegyverletételt, írja egyebek közt, hogy. , bár 
a fegyverletétel feltétlen volt, mind a mellett is az orosz had- 
seregnek a foglyokká lettek iránt lovagias bánásmódjával di- 
csekedhetnek, . . . s hogy, miután oly túlnyomó erő ellen, 
milyent az egyesült orosz és osztrák hadsereg képez , ered- 
ménynyel tovább harczolni nem lehet, a fegy verlerakás meg- 
szünik lenni gyáva tény, miben az ő serege sem egyezett 
volna meg; sőt, hogy minden becsületes embernek, ki Ma- 
gyarország igazságos ügyéért fegyvert fogott, ily körülmények 
közt kötelességévé lett azt önként, ha feltétlenül is lerakni." 

A hadi tanácsban, melyet Kazinczy 24-kén hívott össze, 
elágazók valának a tisztikar véleményei. Kazinczy a több- 
séggel a fegyverletételre hajólt; Váradi Gábor, mármarosi 
nemzetőri törzstiszt, egy résztől támogatva, az ellenkező mel- 
lett szónokolt. A tanács határozat nélkül oszlott fel. Kazinczy 
mind e mellett is kijelenté az orosz tisztnek, hogy a fegyvert 
leteszi. 

A seregnek ez tudtára esvén, nagy lőn az elkeseredés. 
nA tisztek, mond a szemtanú Köváry, beszédeket tartottak, 
hogy ne engednék magokat elámíttatni, meggyaláztatni; . . . 
a zajló néptenger végre fel kezdett bomlani. Váradi vezérlete 
alatt több ezér főre menő tömeg ágyukkal Nagy-Bányának 
indult." A hátramaradtak a következő napot zajlongva, fegy- 
vereiket tördösve, a levegőbe lövöldözve tölték. Aug. 26-kán 
a tisztikar a fegyver átvételére várá a muszka hadat; e helyett 

egy lovas csapat kiséretében egy osztrák szónok jelent meg, 
ki Clam-Gallas osztrák parancsnok nevében kéré fel a tábort. 
Kazinczy kijelenté neki, hogy a fegyvert már. letette s magát 
orosz fogolynak tekinti. Ittis hasonló féltékenység 8 viszály 
volt tehát az osztrákok 5 oroszok közt, mint Aradnál. Az osz- 
trák csapat közeledtekor b. Kemény Farkas számos más 
tiszttel sietve távozott a seregből. 

De nem sokara megérkezett Grotenhjelm is egy dzsidás 
ezred élén, s véget vetett a tétovának. A gúlákba rakott fegy- 
vereket s az ötvennél több ágyut átvette. Tiszt még csak száz, 
közlegény is nagyon kevés volt a táborban, kik aztán fog- 
lyokká lettek. 

Miként levelében Görgey is állítá, a fegyvereiket letett 
s orosz foglyokká lett honvédek, az oroszok részéről folyton 
oly kiméletes, sőt barátságos bánásmódban részesülének, hogy 
a könnyelműbbek nem tudtak megválni az orosz barátságról 
ápolt ábrándjaiktól. Ezen barátságos bánásmód azonban nem 
volt egyéb cselnél, melylyel az oroszok a még fegyverben 
lévő hadakat is magukhoz édesgetni s fegyvereik letételére 
birni ügyekeztek. Mihelyt azonban valamennyi hadaink letet- 
ték fegyvereiket, a kiábrándulás órája is ütött mind azokra 
nézve, kik akár. pénzhiány, akár levertség s kétségbeesett 
önmegadás miatt menekülésre nem használták fel az oroszok 
által végiglen nyujtott alkalmat. A hadi foglyok, közlegények, 
tisztek, polgári személyek egyaránt, az egy Görgey kivételé- 
vel, átadattak az osztrákoknak; s csak ezután érezték honfi- 
társaink a fegyverlerakás következményeit. Haynau már au- 
gusztus 18-kán és 20-kán kibocsátá rájok vonatkozó rende- 
leteit. Mind azon tisztek, kik az osztrák seregből léptek át a 
nemzeti zászlók alá, s a honvédek közől is számos, külön ki- 
jelölt törzstiszt, egyelőre Temesvárra, Aradra várfogságba 
vitettek ; néhányan, mint Ormay ezredes, Hrubi és Murmann 
őrnagyok stb. mindjárt felakasztattak vagy főbe lövettek. Az 
elébb császári zászlók alatt szolgált altisztek s közlegények 
pedig, hasonlókép az egész honvédsereg, a névszerint" kije- 

lölteken kivül valamennyi tisztjeivel együtt, s minden tekintet 
nélkül elébbi rangjokra, közlegények minőségében az osz- 
trák császári seregbe soroztattak, s rövid idő múlva a biro- 
dalom más tartományaiba szállíttattak. A győzedelmökben 
elbizott, kevély osztrák tisztek, kevés kivétellel, egész súlyá- 
ban éreztették honvédeinkkel hatalmokat, a legmíveltebb, 
legvitézebb férfiakat is, kik hadseregünknek elébb gyöngyei 
valának, kiket a haza és személyeik balsorsa kétszeresen mél- 
tókká tett a kiméletre, gyakran a legaljasabb szitkokkal s bo- 
toztatással gyalázván meg. 3 

Miután tábori hadaink fegyvereiket valamennyien lerak- 
ták s Aradvár is meghódolt, még csak Munkács, Pétervárad 
és Komárom maradt a magyarok kezében. 

Munkács, inkább csak várda mint vár, egy zászlóalj 
őrségével, értesűlvén a történtekről, az alatta megjelent 
muszka hadosztály felkérésére augusztus 26-kán feltétel nél- 
kül megadta magát. 

Bár déli hadseregünk már julius végén felvonúlt a Bács- 
kából, Jellasics csak midőn Haynau hadaival már Szegedet is 
megszállotta, merészlett végre a Duna jobb partján Karlócza 
s Kamenicz melletti táborából s a titeli fensíkról kimozdulni. 
Augusztus második tizedében Titelnél hidat veretvén, ő is Te- 
mesvár felé indult; de aztán visszarendeltetvén, a hónap má- 
sodik felében Péterváradot Újvidék felől is elzárolta s felkérte. 
Pétervárad első rangú erősség, eleséggel, lőszerrel hosszabb 
időre ellátva lévén, nyolez ezernyi vitéz őrsége s annak élén 
Kiss Pál tábornok s várparancsnok eleinte hallani sem akart 
a feladásról. Azt hitték, a vár felkérésére beküldött osztrák 
szónokok által, kik nekik a váron kivül történteket elbeszélék, 
csak oly módon ámíttatnak, mint az elmult télen, midőn a 
vár, szinte hosszabb ideig magára lévén hagyatva, az osztrá- 
kok által több ízben felkéretett. Ismételt felszólitásokra tehát 
kikötötték, hogy biztosokat küldhessenek Aradra , hírt hozni 
az ország állapotáról. A követek aug. 24-kén érkeztek Arad- 
ra, hol Haynau, már visszatérőben, fő hadi szállását tartja 

vala, 8 bőségesen meggyőződhetének a szomorú valóságról. 
Visszatértök után Kiss Pál megkisérté ugyan az őrség szá- 
mára némi feltételeket kialkudni; de miután meggyőződött; 
hogy czélt abban nem ér, szeptember 7-kén feltétel nélkül 
megnyitá a vár kapuit. I 

Klapka tábornok, az augusztus elején nyert győzedelme 
után, a majdnem 30 ezerre szaporodott őrséggel épen újabb 
támadó munkálatokra készült, midőn a Tiszánál és Marosnál 
történt szerencsétlenségek első hirét vette. Szándékával te- 
hát, tovább is támadólag működni, annál inkább felhagyott, 
minthogy arról is értesült, miképen a Szegednél győzedelmes 
Haynau az ostromló sereg erősítésére több hadosztályokat 
rendelt Komárom alá, s ezek már útban ís vannak. Győrt 
tehát elhagyván, seregeit ismét Komáromban s a megerősí- 
tett táborban gyűjté össze. Görgey fegyverletételének híre 
német lapok által aug. 18-kán érkezett a várba. Eleinte e 
hír hihetetlennek, koholtnak látszott; de még az nap több 
tiszt is jelent meg Görgey táborából, kik a fegyverletételnél 
jelen lévén, a történtekről részletes tudósításokat hoztak. 
Más nap mind több és több menekvők érkeztek Világosról; 
estve pedig egy osztrák szónok Liebler tábornoktól levelet 
hozott Klapkának, melyben ez őt, a császár kegyelmével biz- 
tatván, a vár feladása iránt alkura szólítá fel. A hadi tanács 
azonban, mely ennek következtében a várban tartatott, oly 
értelemben válaszolt, hogy miután az alvidéken történtekről 
hivatalos tudósítás még nem érkezett, hazaárulás vádja nél- 
kül semmiféle alkudozásba nem bocsátkozhatni. A várat ez 
alatt az osztrákok a Duna jobb partján újra, s most már na- 
gyobb számmal szállották meg, a bal parton pedig Losoncz 
elpusztítója, Grabbe tábornok 18 ezernyi orosz hadosztálya 
közeledett a bányavárosokból. 

Aug. 20-kán újabb szónokok érkeztek a várba, Issakoff 
a czár szárnysegéde, egy osztrák ezredessel. Az orosz tiszt a 
czár nevében kijelenté, hogy a vár meghódolása előtt az orosz 
sereg az országból nem fog kitakarodni, kimélné meg tehát 

az őrség a háború további nyomoraitól az országot, s Görgey 
példáját követve, adna alkalmat az ifjú császárnak a számta- 
lan foglyokkal kegyelmét éreztetnie. Közlé egyszersmind Gör- 
geynek Rüdigerhez aug. 11-kén írt levelét is, mondván, hogy 
Görgeynek egy más levele is utban van Klapkához. Ezek is 
csak oly választ nyervén, minő elébb Lieblernek adatott, más 
nap ismét visszatértek s az osztrák táborban levő Gyulay 
hadügyminiszter nevében fegyverszünetet ajánlottak oly felté- 
tel alatt, hogy időközben az őrség biztosokat küldene szét az 
országba bővebb tudósítások nyerése végett. Az ajánlat a 
várbeliek által elfogadtatott s 14 napi fegyverszünet köttet- 
vén, aug. 22-kén Thaly alezredes és Katona komáromi polgár 
Temesvár, — Ruttkay alezredes és Csapó fehérmegyei alispán 
Nagy-Várad felé utnak indultak. 

nA fegyverszünet ideje — úgymond Klapka a maga em- 
lékkönyvében — leginkább arra fordíttatott, hogy az őrség- 
nek az utósó hírek által igen lehangolt szelleme, bátorsága s 
ön magában való bizodalma ismét fölébresztessék . . . . Nem 
sokára kitűnt, hogy a leverő híreknek csak az első csapásai 
hatottak oly kábitólag a vitézekre, 8 a tisztek példája hamar 
felkölté ismét bennök a régi önbizodalmat és bátorságot . . . .. 
Levertség, kislelkűség soha sem volt a derék tiszteken észre- 
vehető, soha sem lehete tőlök hallani panaszt a nagy fáradal- 
mak miatt, vagy aggódást az ostrom kimenetele iránt; mi- 
:helyt az egymást érő hiobposták első benyomása eltűnt, 
azontúl férfias elszántság lőn túlnyomó e derék vitézek ke- 
délyében, kik, ha a gondviselés úgy akarja, a becsület utósó 
harczát is szint azon nyugodt elhatározással küzdötték volna 
ki a vár bástyáin, minővel tűzhelyeikhez, vagy a külföldre 
vándoroltak." 

Ezen tanúságtétel után a várőrség szelleméről, saját 
tábornokuk szájából, azt lehete várni, hogy a közelismerés 
szerint ostrommal nem egy könnyen megvehető, 30 ezer vi- 
tézzel megrakott, eleséggel bőven ellátott, első rangú vár 

nyitni kapuit az ellenségnek. De fájdalom, nem egészen tel- 
jesedett a nemzet várakozása. 

Néhány napra a biztosok elutazta után Kiádskött Orosz 
ezredes Paskevics főhadi szállásáról jelent meg parlamentair- 
ként a várban, magával hozván Görgeynek aug. 16-ról Klap- 
kához szóló levelét, melyben seregének feltételetlen hódolását 
tudtára adván, végül ezeket irja: , Eddig úgy bántak velünk 
(az oroszok) mint a vitéz katonának vitéz katonától várnia 
kellett. Gondold meg mit lehet és mit kell cselekedned." Ér- 
dekes, mit Klapka ezen orosz tisztről beszél: , Anicskoff — 
ugymond — a diplomatát játszá, s mindig fontos arczot csi- 
nált, ha a beszéd Görgey fegyverletételére esett, vagy az orosz 
és magyar tisztek egymás iránti barátságos viszonya megérin- 
tetett. Ilyenkor a katonai diplomata elég világosan érté- 
sünkre adá, hogy jöhet még idő, melyben az orosz a magyar- 
ral szövetkezve a hűtlen Ausztriára törhet s vele akkor leszá- 
molhat." Világos ebből, minő fogásokkal éltek a ravasz musz- 
kák, hogy könnyen hivő vezéreinket fegyvereik letételére 
birják. 

A küldöttségek augusztus utólján végre visszaérkeztek. 
A kik az orosz táborban jártak, hirűl hozták, hogy már vége 
az orosz barátságnak, s az egy Görgeyt kivéve, a foglyok 
mindnyájan átadattak az osztrákoknak. Amazok pedig, kik 
Aradon voltak, alig győzték elbeszélni azon gyalázatos, 
kegyetlen bánásmódot, melyben a fogoly magyarok az osztrá- 
koktól részesülnek. E hírek természetesen azokat is teljesen 
kiábrándították, kikben tán Anicskoff némi reményeket 
ébresztett az orosz barátság iránt. Thaly alezredes Haynautól 
levelet is hozott Klapkához, melyben őt a vár feladására fel- 
szólítván, egyebek közt írá: , Nem létezik tehát többé az 
ugynevezett magyar hadsereg, s Komárom magára van 8z0- 
rúlva, minden reménye nélkül a segedelemnek, de egyszer- 
smind a kiméletnek is részünkről, ha a vár magát önként s 
azonnal meg nem adja." 

E fenyegetés az őrség tiszteiben inkább boszúságot mint 


félelmet ébresztett. Az országnak megmenthetetlen sorsa 


mindazáltal arra bírta őket, hogy a megszálló sereg vezérével. 


Csorics altábornagygyal, ennek újabb felhivása következtében, 
alkudozásba ereszkedjenek. A várbeliek első alkalommal kö- 
vetkező feltételeket tőnek: 1. Amnestia az egész nemzetnek. 
2. Bocsánat az összes magyar seregnek, s a foglyok szabaddá 
tétele. 3. Beváltása a magyar papirpénznek. 4. Útlevelek 
kiadása azok számára, kik külföldre költözni akarnak. 5. Az 
őrség tisztelgés melletti szabadon bocsátása. 6. A tiszteknek 
30, a közvitézeknek 10 napi dij s magán vagyonuk sértetlen- 
sége. 7. Beváltása a várvezérlet által kibocsátott papirpénz- 
nek. 8. Kielégitése azoknak, kik a vár igazgatásával bármi 
szerződésre léptek. 

E feltételeket Klapka másolatban Péterváradra is meg- 
küldötte, intvén annak parancsnokát, hogy ő is csak hasonló 
feltételek alatt hódoljon meg. A futár azonban Péterváradra 
vagy épen nem, vagy csak későn érkezett meg, s ezen erős, 
jól ellátott vár, mint már említők, föltétel nélkül hódolt meg. 

Csorics gr. Eszterházy Pál és Kászonyi ezredesek s 
parlamentaireknek megigérte ugyan, hogy azokat felsőbb 
helyre elküldendi, de egyszersmind kételyét nyilvánitá, hogy 
azok elfogadtassanak. Nem sokára egy második levél is érke- 
zett Haynautól, melyben ismét feltételetlen hódolatot kiván- 
ván, inti Klapkát, ne az orosz, hanem osztrák seregnek adja 
meg magát, mert az oroszoktól úgy is kiadatnék, s ez esetben 
kiméletre számot nem tarthat. Egyszersmind igéri neki, hogy 
feltételetlen feladás esetében nagylelkűségére számot tarthat, 
valamint már Görgeynek is teljes bocsánatot adott. 

Az osztrákok a feltételeket el nem fogadván, szept. 
2-kán a fegyverszünetet felmondották, s Nugent altábornagy, 
" ki a vezérletet Csoricstól átvette, a régi ostromsánczokat 
helyreállítván, a várat szorosan megszállotta; a jobb partot 
és Csalóközt az osztrákok, a bal partot Grabbe orosz serege 


állotta el. Az őrség, kevés kivétellel igen jó szellemű volt, s 

miután értesültek miként bánnak az osztrákok azokkal, kik 
kegyelemre hódoltak meg, készebbek valának a falakon 


dicső halált halni, mintsem társaikéhoz hásonló sorsra jutni. 


Azért bár Pétervárad feltételetlen meghódolása, mit Nugent 
nem mulasztott el tudatni a várbeliekkel, mélyen meghatotta 
is ezeket: Nugentnak ez alkalommal tett újabb felkérésére 
mindazáltal most is tagadólag válaszoltak. Bár tudhatták s 
tudták is, mily erővel kezdheti meg most az osztrák az ostro- 
mot, s e tekintetben az értelmesebbek át is látták állapotjok 
reménytelenségét ; , de, miként tábornokuk maga mondja, a 
gyalázat és dicső halál közt nem lehetett nehéz a választás. 
Az egész őrség el volt ez utóbbikra tökélve, sőt sokan a leg- 
jobb reményben voltak, bizván a várnak hagyományos szű- 
ziességében." 

Az osztrákok azonban, látván hogy nyilt felkérések által 
nem boldogulnak, szokott fegyverökhöz, ármányhoz folyamod- 
tak, alattomban ügyekezvén megrontani az őrség szellemét. 
Nugent előbb az előörsök közt osztogatott ki felhivásokat a 
megszökésre, minden megszökőnek teljes bocsánatot igérvén. 
Utóbb, midőn ez sem használt, magyar, német s tót nyelven 
szerkesztett felszólításokat esempésztetett be a várba, többnyire 
fenyegetések által reábirt vidéki parasztok által, melyekben 
felhívta a közlegénységet, hogy tisztjeiket, - kiket rosz lelkiös- 
meretök tesz csak királyuk ellenében megátalkodottakká, 
kényszerítsék a társaikéhoz hasonló feltétlen meghódolásra, 
mi a tisztek. ismeretes jellemszilárdsága mellett annyit tett, 
hogy tisztjeiket a király nevében verjék agyon. Az ármány 
nem maradt siker nélkül: a tót és oláh újonczok közől na- 
ponként többen szökdösni kezdettek; sőt a különben derék 
Bocskai-huszárok is, kik csak egy évi szolgálatra kötelezték 
volt magokat, s kiknek egy része, az év eltelvén, a tiszai sereg- 
ből haza is bocsáttatott, nyugtalankodni kezdének s elbocsát- 
tatást sürgettek. A hadi tanács e szellem elterjedésének meg- 
gátlása végett szigorhoz nyult, s hetet a huszárok, nyolczat a 
szökevény honvédek közől agyonlövetett. A szigor tökéletesen 

megtette a czélzott hatást: a mélyen megilletődött sereg újra 
esküvel fogadta hűségét, a hibájokat belátott huszárok a leg- 
veszélyesebb harczba kérték magokat vezettetni, hol bűnöket 
lemoshassák. Azontúl nem volt eset a szökésre. 

Hasonló ármány volt az osztrákok részéről az is, hogy 
az Aradon fogva volt főtisztekkel elhitték, miképen szabadon 
. bocsáttatásuk csak Komárom hódolatától függ, s ösztönözték 
őket, sürgetnék leveleik által Klapkát a vár feladására, attól 
függvén szabadságuk. 

Ennyi oldalról ostromoltatván az őrség vezérei, inga- 
dozni kezdének első elhatározásukban. Miután Nugent szept. 
19-kén ismét parlamentaireket küldött be, kik előadták, hogy 
az osztrák vezér csupán katonai capitulatióra hajlandó, hogy 
a nemzet lefegyverzése után annak sorsa többé nem lehet 
alku tárgya s az egyedül a császár kegyelmére bizandó: 
Klapka valamennyi törzstisztet meghivá a hadi tanácsba. 
Élénk vita után a többség elhatározá, hogy a capitulatió pont- 
jai két részre osztassanak: azok, melyek az egész országot 
illetik kérelemként terjesztessenek fel a királynak, szorosan 
a várbelieket illetők iránt pedig az alkudozás Nugentnál foly- 
tattassék, mi végre egy bizottmány választatott, mely a hatá- 
rozat értelmében mind a fejedelemhez, mind Nugenthoz még 
az nap leveleket intézett. E határozattal azonban sokan nem 
voltak megelégedve, úgy tekintették azt, mint mely által az 
őrség az ország s a foglyok sorsát egészen elejtette, s óhajták, 
hogy a vár az először átküldött feltételeknél szilárdan meg- 
maradjon, nem kételkedvén, hogy az osztrákok egynémit 
végre mégis meg fognak azokból adni. Ezek a tanácsban 
kisebbségben lévén, az őrség tömegében kezdtek a hadi ta- 
nács határozata ellen izgatni. E pártnak élén állott Thaly 
alezredes, az erődítési osztály parancsnoka. 

Két osztrák tiszt, kik közől egyik a császár szárnysegéde 
vala, néhány nap múlva mind a két levélre választ hozott. 
Áradozva dicsérték a fiatal czászár kegyelmét, melytől mind 
az országra, mind a foglyokra nézve a legkedvezőbbet lehet 

várni. Határozott igéreteket mindazáltal, mielőtt a rendezés 
bevégeztetnék, nem tehet ő felsége. A capitulatió pontjait ille- 
tőleg kijelentették, hogy mindnyája, kivált azok, melyek az 
osztrák seregben szolgált tisztekre vonatkoznak , szinte nem 
fogadhatók el. A legénységnek azonban az őrmestertől lefelé, 
úgy azon tiszteknek is, kik vagy nem szolgáltak elébb az osz- 
trák seregben, vagy ha szolgáltak is, de a magyar kormány- 
tól nyerték tiszti rangjokat, az amnestia megadatik. 

A nagy hadi tanács e válasz megértésére összehivatván, 
boszúsággal érté, hogy az osztrákok az őrségnek már oly sze- 
rényekké olvadt kivánatait is vonakodnak megadni; közaka- 
rattal határoztatott tehát: izentessék meg az osztrákoknak, 
miként a várbeliek készebbek mind egy emberig elveszni, 
mint az utóljára átküldött feltételekből még többet engedni. 
A szilárdság, melylyel ezen határozat alkottatott, s az egész 
őrség által fogadtatott, még inkább felbátorítá Thalyt és 
társait izgatásaik folytatására. Czéljok az volt, hogy az őrséget 
reábirják, miszerint a legelső feltételeket sürgesse, és semmi 
oly capitulatióban meg ne nyugodjék, mely csak a várbe- 
liekre szorítkozik, az ország és fogolytársaik sorsát pedig 
legalább is egy közönséges amnestia által nem biztosítja. Izga- 
tásuk azonban idő előtt felfedeztetett, s Thaly alezredes né- 
hány más tiszttel fogolylyá tétetett. 

Szept. 26-kán maga Haynau is megjelent Komárom alatt, 
s kivánta, hogy az alku gyorsabb befejezése végett a várpa- 
rancsnok néhány tiszt s fél század huszár kiséretében vele 
bizonyos helyen személyesen találkozzék. Klapka, kinek haza- 
fiúi hűsége a mult napok alatti izgatásokban gyanúba véte- 
tett, maga megjelenni nem akarván, szept. 27-kén az alku- 
dozással megbizott választmányt küldé ki. Találkozási helyül 
a Komáromtól egy órányira fekvő puszta-herkályi majorság 
tűzetett ki. Itt fejeztetett be végre a magyar szabadságharcz 
nagyszerű drámája. Haynau a várbeliek föltételeit hosszabb 
vonakodás után végre elfogadta, hasonlókép megerősítette a 

capitulatiót a biztosok hazatérte után tartott nagy hadi ta- 
nács is. Pontjai következők : 

n1. Az őrség szabad elvonulása gés nélkül; a tisztek 
. azonban megtartják kardjaikat. 

Azon tiszteknek, kik előbb a cs. kir. seregben szálkás 
külföldre utlevelek adatnak; azoknak, kik olyant nem kérnek, 
hazájokba szabad elmehetés biztosíttatik , azok kivételével, 
kik magokat önként jelentik s hadi törvényszék elébe állanak. 

A honvédtiszteknek, kik előbb a császári seregben nem 
szolgáltak, hazájokban való szabad tartózkodás, minden to- 
vábbi háborítás nélkül megadatik. 

A cs. kir. ezredek közlegénysége amnestiát kap, s azon 
egyének is, kik az alatt-tisztségre emelkedtek, hasonlag sza- 
badon bocsáttatnak, és az itt érintettek további törvényés 
üldözésnek kitéve nem lesznek. 

2. Utlevelek külföldre mind azoknak adatnak, kik 30 
nap alatt jelentik magukat. 

3. A tiszteknek egy havi, a legénységnek tiz napi díj 
fizettetik ki a cs. kir. hadidíj szerint osztrák bankjegyekben. 

4. A különféle, hadi pénztári utalványokban kiadott 
kötelezvények kiegyenlítése végett osztrák bankjegyekben 
500 ezer ezüst ft. fizettetik ki. 

5. A várban lévő megbénultak és betegek el fognak 
láttatni. 

6. Minden ingó s ingatlan magán vagyon megtartatik. 

7. A fegyverletétel ideje, helye s módja utólagosan 
fog meghatároztatni, 

8. Mind két részről mindén további ellenségeskedés 
megszűntettetik. 

9. E szerződésnek mind a két részről bekövetkezett 
megerősitése után a vár hadi szokás szerint átadatik. 

Kelt Puszta-Herkályon 1849-ki szept. 27-kén." 

A maga készségét ezen alku elfogadása iránt Klapka azzal 
indokolja emlékiratában, hogy az őrség pénzben, borban és 
ruházatban szűkölködött. A kormánytól vett pénz, ugymond, 

már régen elfogyott, 8 a várparancsnokság kénytelen volt a 
szükségek fedezésére utalványokat kiadni, melyeknek öszvege 
már majdnem 900 ezer ftra szaporodott ; ezen utalványok ér- 
téke pedig a vár újabb megszállása óta oly igen megcsökkent, 
hogy a vitézek egy pohárka pálinkát alig vehettek zsoldjokon. 
A borból még csak 4—5 heti készlet volt. A ruhában pedig 
oly hiányt szenvedett az őrség, hogy a beállott bűs éjek kö- 
vetkeztében a betegek száma csaknem 5000-re szaporodott. 

Ez indokok kétségkivül igén fontosak ; mindazáltal csak 
annyit bizonyítanak, hogy a vár több havi hosszú ostromot 
ezen okoknál fogva nehezen állhatott volna ki; azt azonban 
nem bizonyítják, hogy ezen feltételek alatt az őrség már is 
kénytelen volt meghódolni. És kételkedni alig lehet, hogy 
az őrség nagyobb kitartással és szilárdsággal néhány hét 
múlva kedvezőbb feltételeket is kialkudhatott volna. 

Midőn a vár hódolatának feltételei szept. végén a fővá- 
rosban s általában az országban elhirűltek, a közvélemény 
általános boszúsággal fogadta ezen feltételeket. A többség 
megbocsáthatlan önzésről, sokan, hazafiúi hevökben, még 
árulásról is vádolták azokat, kik ezen alkut megkötötték. 

A történelem árulásról a legszigorúbb betudás mellett 
sem vádolhatja ugyan az őrséget s annak vezéreit. Mert míg a 
haza megmenthetésének reménye végkép el nem tűnt, ők 
híven, vitézül feleltek meg feladatuknak; s ama heves haza- 
fiaknak könnyen megbocsáthatni a bukás első perczében a 
fájdalom által kisajtolt alaptalan itéletét. A szilárdsághiány 
s könnyelmű gondatlanság vádja alól mindazáltal a történe- 
lem pártatlan itélőszéke sem mentheti fel a vár vezéreit. Va- 
lamint túlság azt állítani, hogy Komárom, ha magát elszán- 
tan védelmezi , egynémit a nemzet alkotmányos jogaiból is 
megmenthet vala; ugy szilárdsághiány volt az őrségtől min- 
den, szorosan a várbelieket nem illető első feltételeiktől oly 
könnyen, mindjárt az osztrákok első megtagadására elállani. 
A bécsi kormány, mely az egységes , Uj Ausztria! megala- 
pitása végett nem iszonyodott a horvátokat, szerbeket, romá- 

nokat ellenünk annyi ármánynyal fellázítani , oly roppant 
pénz- és véráldozatba kerűlt háborút kezdeni, sőt, mire két- 
ségkivül legnehezebben szánhatta el magát, gyöngeségét a 
világ előtt bevallva, magát az orosz czár karjaiba vetni, — a 
bécsi kormány, mondók, egy vár miatt, volt légyen az bár 
az erős Komárom, melyet ha másként nem, kiéheztetéssel 
utóvégre is hatalmába ejthetett, bizonyára nem lett volna haj- 
landó megváltoztatni a maga politikai rendszerét, s felhagyni 
Magyarország irányában megállapított terveivel. 

De a mily bizonyos ez, oly kétségtelen az is, hogy Ko- 
márom őrsége, valamint magának kialkudta a sértetlenséget, 
úgy a többi polgári s katonai foglyoknak és compromittál- 
taknak is kieszközölhette volna az amnestiát. Ezeknek talán 
számüzetés leend vala sorsuk, de a nemzet megkiméltetik 
a vértörvényszékek működésének borzasztó látványától, annyi 
jeles fiainak kivégeztetésétől. I 

, Komárom rendes ostroma — miként emlékirataiban 
Klapka maga vallja — az osztrákoknak nem csak iszonyú ál- 
dozatába kerűl vala pénzben és emberekben; hanem ezen 
oly drága erősségnek teljes szétrombolását is maga után lett 
volna vonandó." ; 

Annyi áldozatok után, mennyit Ausztria eddig Magyar- 
ország megigázásáért hozott, nem hihető, hogy a bécsi kor- 
mány, megállapított politikai rendszere megváltoztatását s ta- 
lán a 60—70 milliónyi magyar papirpénz beváltását kivéve, 
minden egyébre reá nem állott volna, ha Komárom őrsége, 
a legvégsőre is elszántan, szilárdul megmarad első fölté- 
teleinél. : 

Az amnestia, a foglyok szabadon bocsáttatása semmi 
. áldozatába, egyedül boszúindulatának megfékezésébe kerűl 
vala Ausztriának. És bár az elébbi olasz és utóbbi magyar- 
országi vértörvényszékek borzasztó müködtetése, fájdalom, 
nem hagy kételkedni e boszúindulat hevességéről; lehetetlen 
mindazáltal elhinni, hogy ezen indulatot utóvégre is ne lettek 
volna hajlandók magokba fojtani. Sőt, ha a komáromi őrség 

csak pár héti vitéz ellentállás által is tényleg bebizonyítja, 
hogy szilárdságában a legvégsőre is el van szánva, ha ezen 
feltétel el nem fogadtatik : józanon kételkedni sem lehet, hogy 
az illetők készebbek lesznek vala lemondani a boszú azon 
kéjéről, melyet néhány száz hazafinak kivégeztetése vagy bör- 
tönöztetése nyujthatott, mint meghozni ama roppant áldozato- 
kat pénzben és emberben, mennyibe Komároninak ostrom 
által megvétele kerűlt volna. 

A mívelt világ színe előtt esküszöm, — mondja ugyan 
Klapka, a maga emlékirataiban, — ha mi, a komáromi őrség, 
csak sejdítettük volna is, hogy az osztrákok, daczára annyi 
igéreteknek, mennyivel bennünket a foglyok iránt követendő 
szelídség és kiengesztelődéssel hitegettek, oly borzasztó tette- 
ket szándékoznak elkövetni, — a vértanúk ártatlan vére már 
akkor boszúlókra talál vala bennünk, ha bár valamennyien 
elvesztünk volna is." í 

A tábornoknak, kétség kivül, becsületére válik ezen 
utólagosan kifejezett önzetlensége; de nem menti az ő és a 
capitulatióban részt vett társai könnyelműségét. Hát csak- 
ugyan nem is sejdítették, hogy mind az puszta, hiú hitegetés, 
mit az osztrák tisztek a foglyok irányában követendő szelíd- 
ségről s kiengesztelődésről eleve igérének? Történelmünk 
lapjai oly telvék-e a kegyelem s nagylelkűség tanúságaival, 
hogy az igéretek valósága iránt kétség sem támadhatott a vitéz 
őrségben s vezéreiben? Vagy a császári alterego, Haynau tá- 
bornok, Bresciánál tanúsított szelíd, emberiséges jelleme ön- 
tött beléjök annyi bizodalmat, hogy higyjék, miképen a tett 
igéretek pontosan be is fognak teljesíttetni ? Ám, ha ezt hitték 
fogoly honfitársaik részére, miért nem hittek a puszta szónak 
magokra nézve? És ha magokra nézve mégis csak tanácso- 
sabbnak tartották az ünnepélyes, írott szerződést, miért nem 
foglalták be abba fogoly s más compromittált honfitársaikat 
is? Hiszen, ha az osztrákok szelíd, engesztelékeny bánásmó- 
dot akartak követni a foglyok iránt, s ezen igéretet, mint 
Klapka mondja, a komáromi őrség jó hiszemmel fogadta: 

meg kellett arról is győződve lenniök, hogy Haynau szintugy 
nem fog vonakodni a foglyoknak is szintazon írott szerződés- 
ben biztosítani az amnestiát, melyben azt magának az őrség- 
nek biztosította. Az önzetlenségnek olyféle utólagos kifejezése 
tehát, a minőt Klapka a maga és komáromi bajtársai ment- 
ségére felhoz, a történelem birószéke előtt egyátaljában nem 
oldhatja fel őket a hiszékeny gyöngeség és könnyelműség 
vádja alól honfitársaik sorsa iránt. j 

A komáromi őrség parancsnokai ezen könnyelműségök 
mellett a többi compromittált hazafiak sorsára nézve, még 
egy igen súlyos gondatlansági hibát is követtek el a capitulatió 
okmányának készítésében. 

Az első pontban ugyanis, nem elégelvén, hogy általában 
kimondatott az egész őrség szabad elvonulása a várból, a tisz- 
tekre, — mind azokra, kik elébb az osztrák seregben szol- 
gáltak, mind azokra nézve, kik csak a honvédseregben kezdtek 
szolgálni, sőt még a közlegénység azon részére is, mely elébb 
a császári ezredek zászlai alatt állott, különösen is kikötötték 
az amnestiát, és csak a honvédekre. nézve feledték azt ha- 
" sonló módon különösen is kikötni. 

Klapka tábornok, emlékirataiban, e miatt a szerződés 
megszegéséről vádolja az osztrákokat; s vádjának indokolá- 
sául még azt is említi, hogy a vár átadásáról szóló külön szer- 
ződésben egyebek közt a következő pont áll: ,azon legény- 
ség, mely császári királyi szolgálatba lépni akar, magát az 
elmenetel előtt jelentse s a tíz napi díjon felül még fogadó 
pénzt is nyerend." Nem juthat eszünkbe az osztrákokat men- 
teni akarni a capitulatió megszegésének vádjától, mely Klapka 
által ellenőök mondatott. De ha ezeket igazságosan éri a szer- 
ződés megszegésének vádja: bizonyára a capitulatiót készített 
komáromi tiszteket sem lehet felmenteni a könnyelműség és 
gondatlanság vádja alól, hogy a honvéd-legénységnek is szint- 
úgy nem biztosították külön pontban az amnestiát, mint a hon- 
védtiszteknek és a császári ezredekben elébb szolgált legény- 
ségnek. Hasztalan is szólalt fel utóbb e miatt Klapka tábor- 

nok, Haynauhoz intézett levelében. Ez válaszra sem mél- 
tatta levelét. 

Az őrség legfegyverzése s a várban felhalmozott hadi 
szerek átadása oktober 2-kán kezdődött. Midőn az őrség a 
fegyverletételre utóljára kiállíttatott, Klapka, az osztrák tá- 
bornokok kivánata szerint, kérdést intézett a legénységhez, 
akarnának-e és kik átlépni a császári seregbe? A kérdést 
hosszú, mély csönd követte, míg végre egy koros altiszt a sor- 
ból kilépvén, mondá: , Tábornok úr, az osztrákokhoz nem 
megyünk át; de ha a hazának még szüksége lesz katonára, 
reánk bizton számithat !" 

A lefegyverzés oktober 4-kén befejeztetvén, az osztrá- 
kok a várba beültek; az elbocsátott honvédeket pedig nem 
sokára egyenként összefogdostatván, szintúgy mint a többi 
seregek legénységét, a császári ezredekbe sorozták. 


MÁSODIK FEJEZET. 


A. pacificatio. 


Komárom meghódolásával a magyar alkotmányért s füg- 
getlenségért egy évnél tovább folyt harcznak vége szakadt s 
a leigázott szerencsétlen nemzet a boszú uralmának korszakába 


lépett. Oktober 5-kén Komáromból a legutólsó honvédcsapa- , 


tok is kitakarodtak, s a reá következő napon Pesten és Ara- 
don a bakó kezdette meg működését. 

A szövetséges orosz hadak, melyeknek eldöntő segedel- 
mét az osztrák császár Alter-ego-ja, Haynau tábornok, azzal 
hálálta meg, hogy az aug. 18-kán Temesváron kibocsátott 
nyilatkozványában a győzedelmet kizárólag az osztrák had- 
seregnek tulajdonította, mindjárt a magyar hadak fegyver- 
letétele után megkezdték kivonulásukat az országból, mi aztán 
egész szeptemberben s oktober nagy részén is folyamat- 
ban vala. . ú ; 

A czár, a hadjáratnak Görgey fegyverletétele következ- 
tében oly váratlanul gyors bevégzése után ünnepélyes Tedeum- 
ot tartott, s aug. 29-kén egy nyilatkozványt bocsáta ki, melyet, 
miután fegyvereinek gyözedelmét magasztalja, e latin szavak- 
kal fejez be: , Nobisceum Deus, audite populi et vincimini, 
guia nobiscum Deus. — Velünk az isten, halljátok népek és 
győződjetek meg, hogy velünk az isten!" 

Mielőtt az orosz hadak a lenyűgzött országból kitakarod- 
tak, Paskevics herczeg tábornagy, Ferencz-József császárhoz 
egy levelet intézett, melyben a fogoly magyar tisztek számára 

. tőle kegyelmet kére. , Ezen kérelmének teljesítése — mond 
egyebek közt — lesz legbecsesb jutalma az osztrák dynasztia 
érdekében tett szolgálatainak." 

A császár erre azt válaszolá hogy, ha saját szíve sugalla- 
tát követhetné, fátyolt vetne a multakra, s csak arra fordítaná 
törekvését, hogy a szerencsétlen ország sebeit orvosolja; de 
a többi népei iránti kötelességei nem tűrik, hogy boszúlatlan 
hagyja a magyar felkelést: ,nem szabad, ugymond, feled- 
nem, hogy szent kötelességeim vannak betöltendők más né- 
peim iránt, s hogy birodalmam köz java kötelezéseket rak 
reám, melyeket nem lehet szem elől vesztenem." ") 

Miután a nemzet nem önként, nem könnyelműleg és for- 
radalmi viszketegből kezdte a háborút; hanem a számtalan 
békés kiegyenlítési kisérletek meghiúsulta után a maga meg- 

. támadott alkotmányának s törvényes ősi függetlenségének vé- 
delmére kényszeríttetett fegyvert fogni elébb Jellasics, majd 
Windiscbgrátz jogtalan betörése által: azt lehet vala várni, 
miképen a bécsi kormány, megelégedve azzal hogy cezélját 
érte, az ősi jogait védő nemzetet legyőzte, alkotmányától s 
kormányzati függetlenségétől megfosztotta, saját érdekében is 
oda fog hatni, hogy a szerencsétlen ország sebeit orvosolja, 
az ellentállásra kényszerített nemzetet, a mennyire legalább 
törvényei s alkotmánya helyreállítása nélkül lehet, megen- 
gesztelje, sorsával kibékítse; — hogy fátyolt vetend a mul- 
takra. 

Mig Komárom honvédeink kezében volt, nem is hiányzá- 
nak a híresztelések, hogy csak e vár meghódolásától függ 
az átalános amnestia kihirdetése. Maga a mód, melylyel a 


1) Mais je ne dois pas oublier, gue jai des devoirs sacrés a remplir 
envers mes autres peuples, et gue le bien général de mon empire mimpose 
des obligations gue je ne puis perdre de vue. . 

nemzet a háborúba sodortatott, nem különben mint a foglyok 1849. ort. 
8 a nemzeti önvédelemben részt vett más egyéniségek rop- 
pant száma indokul szolgálhatott arra, hogy e híresztelések 
közönséges hitelre találjanak. 

Komáromból oktober 5-kén vonúltak ki az utólsó bij. 
védcsapatok, 8 oktober 6-kán, a közönséges amnestia helyett 
egy iszonyú hir futotta be az országot. A hivatalos lapok 
Pesten gróf Batthyáni Lajos volt elnökminiszternek, Aradon 
tizenhárom tábornoknak a hadi törvényszékek által. felség- 
sértés miatt halálra itéltetését s az itéletnek e napon végre- 
hajtását adták tudtára az eliszonyodott nemzetnek. 

A felségsértési bűnt, melyről ezen hazafiak vádoltattak, 
a hazai törvények szerint egyedül a királyi tábla s a hétsze- 
mélyes főtörvényszék lehet vala illetékes megitélni. A bécsi 
kormány azonban, mely a hazai törvényeket eltörűlvén, az 
országot mindjárt győzedelme után ostromállapotba helyezte 
s katonai kényuralom alá vetette, a fogoly hazafiakat is hadi 
törvényszék elébe állíttatá. 

Egy osztrák teljes hadi törvényszék rendszerint tizenhat 
személyből áll: egy elnökből, ki a törzstisztek vagy épen tá- 
bornokok közől választatik; két századosból, két fő- és két 
alhadnagyból, két őrmesterből, ugyannyi tizedesből, altizedes- 
ből és közlegényből. A tizenhatodik egyén a hadbiró, ki az 
államügyvéd szerepét viseli, a vádat előadja, a hadi törvénye- 
ket a bevádolt tényre alkalmazza, s indítványt tesz a hozandó 
itéletre. A vádlott sem maga nem választhat védelmére ügy- 
védet, sem a törvényszék által nem adatik olyan melléje ; ha- 
nem önmaga kénytelen magát, mint tudja, védelmezni. Miután 
a hadbíró kimondta, mily itéletet vél az előadott tényre alkal- 
mazandónak, az említett katona-birák, rangjok szerint alulról 
fölfelé, szavaznak a hadbiró véleménye fölött. Az egész tör- 
vényszéknél az egyetlen hadbiró a törvénytudó; ez is csak 
a hadi, legfölebb az osztrák polgári törvényben járatos, a 
magyar polgári törvények, politikai s alkotmányos jogok rend- 
szerint épen oly ismeretlenek előtte, mint ama közlegények, 

tizedesek, őrmesterek, hadnagyok és századosok előtt , kik az 
ő véleménye szerint az itéletet meghozzák. 

Az ügy, mely a fogoly hazafiak személyében megitél- 
tetés végett ezen hadi törvényszékek elébe adatott, a leg- 
felsőbb politikai, legmagasabb s bonyolultabb státusügy volt. 
A hadbirónak 8 a biráknak, hogy csak valamennyire is az 
igazság szinét viselhető itéletet hozhassanak , ismerniök kelle 
az egész magyar állam- s közjogot; ismerniök kelle Magyar- 
országnak a dynasztiával kötött státusszerződéseit, Magyar- 
ország s az osztrák birodalom közt fennálló kölcsönös jogi 
viszonyokat; ismerniök kelle, a király megerősítése által 
szentesített új alkotmányos kormányformát, a miniszterek 5 
egyéb vádlott hivatalnokok összes eljárását. Mert midőn 
miniszterek 8 más, a felelős miniszterek által alkalmazott s 
azok rendeletei szerint cselekedett polgári és hadi tisztviselők 
állíttattak e törvényszék elébe, a biráktól nem kevesebb ki- 
vántatott, mint hogy megitéljék : vajjon a pragmatica sanctio, 
s a királyok által szentesített más törvények szerint bírhatott-e 
Magyarország jogosan az ausztriai birodalométól külön, füg- 
getlen kormánynyal? volt-e joga a birodalom és Magyarország 
közt fennálló jogi, törvényes és szerződési viszonyok szerint, 
V. Ferdinánd magyar királynak, ki egyszersmind osztrák 
császár is volt, megerősíteni az új miniszterialis kormányzati 
formát? — vajjon a bevádlott miniszterek törvénytelenül, fel- 
ségsértőleg cselekedtek-e, midőn a királynak semmi miniszter 
által ellen nem jegyzett, a szentesített törvényekkel 8 alkot- 
mánynyal homlokegyenest ellenkező parancsait félre téve, 
szorosan a törvények betűje és szelleme szerint cselekedtek 
és rendelkeztek? — vajjon túlhaladták-e rendelkezéseikben 
a törvények s azok őre, a király, által kezeikbe tett hatalmat? 
— vajjon törvénytelenül 8 felségsértőleg cselekedtek-e mind 
azon vádlott tisztek, kik miután magának a királynak paran- 
csai szerint az alkotmányra s törvényekre esküt mondtak, a 
bécsi kormány által az alkotmány és a királytól szentesített 

törvények elnyomására beküldött hadseregeknek fegyveresen — 


álltak ellen, hazájok, nemzetök jogai, törvényei , alkotmánya 
védelmében? 

Ha már a bécsi ká törvényszék elébe állította a 
fogoly hazafiakat, természetesen csak ezen kérdések megvizs- 
gálását s megitélését kelle kivánnia a biráktól; mert azt meg- 
vizsgálni s megítélni: vajjon ellene szegültek-e ezen haza- 
fiak a bécsi kormány által leküldött jog-, törvény- s alkot- 
mányellenes rendeleteknek? — számtalan tettekkel s rende- 
letekkel tanúsított világos tény lévén, szükségtelen volt bár- 
mely polgári vagy hadi tisztre nézve is megvizsgálni és meg- 
itélni, E végre szükségtelen volt bármi törvényszék is: csak 
azt kelle a foglyoktól kérdezni: önként szolgált-e akár pol- 
gári akár hadi tisztségben a magyar státusban? Sőt, miután 
szolgálatuk önkéntességéről sem támadhatott kétség, elég volt 
volna, a hivatalnokok és hadi tisztek névjegyzékét elővenni, 
s a szerint rendre akasztatni vagy főbe lövetni a jegyzékben 
előforduló személyeket. 

Igy cselekedve, legalább következetesen, az élet és halál 
felett korlátlanul rendelkező, isteni jogú absolut hatalom kö- 
vetkezetességével cselekedett volna a bécsi kormány. De ő 
törvényszékek elébe állíttatta a fogoly hazafiakat, hogy a vi- 
lág előtt a törvényesség szinében tűntesse fel az itéleteket. A 
fentemlített tagokból álló törvényszékek tehát több helyeken 
összeültek, s egyegy pár tudatlan, a politikának, státusjog- 
nak legelső elemeit sem ismerő közlégény, káplár, őrmester 
s hadnagyocska előtt a hadbíró, úgy mint tudta, előadá ama 
legfontosabb politikai és státusjogi kérdések iránti véleményét, 
s azt a vádlottra alkalmazva, kimondá felette véleményező ité- 
letét. A törvényszékbe ültetett szegény közlegények, káplárok, 
őrmesterek és hadnagyok azt sem értették, legjobb akarattal 
sem érthették, miről beszél vagy olvas a hadbiró, s csak az 
előadás végén kimondott véleményező itéletre füleltek, hogy 
megértvén halálra szól-e vagy fogságra a hadbiró véleménye, 

rendesen minden vádlottra mondandó véleményező itélet 
iránt meg kapta Haynautól, ez pedig a főbb vádlottakra nézve 
Bécsből az utasítást; s ekként e törvényszékeknek nem is volt 
egyéb teendőjök, mint a Bécsből leküldött parancsokat itélet- 
képen megszavazni. Hitelesen tudatik, miszerint az volt a 
hadbirák utasítása, hogy minden előkelőbb vádlottra, tehát a 
hazának épen legjelesebb fiaira halálos itéletet véleményezze- 
nek, hogy a felsőségnek annál tágasabb tere legyen a meg- 
kegyelmezésre. Az ekként kimondott s megerősítés végett 
felterjesztett törvényszéki itéleteket pedig aztán Haynau fő- 
parancsnok, a bécsi utasítások szerint, a főbb személyekre 
nézve kivétel nélkül megerősítette s végrehajtatta, a másod 
rangúakat illetőleg pedig 15—20 évi várfogságra vagy sáncz- 
munkára változtatta. 

Ez utóbbiakra nézve még mindig igen tágas mezeje ma- 
radt Haynau szeszélyének. Mert ő is, a státusjognak s a Ma- 
gyarország és Ausztria közt fenforgó jogi viszonyoknak csak 
elemeit sem ismerő katona, azokra nézve, kiket illetőleg felül- 
ről határozott utasításai nem voltak, nem a nemzeti védelem- 
harczban tanúsított részvét s befolyás mértéke, hanem egyedül 
szeszély szerint erősítette vagy változtatta meg a vértörvény- 
szék itéletét. Brescia lakosainak ezen Európa szerte elhirűlt 
büntetőjét eléggé ismeri már a világ példabeszéddé vált ke- 
gyetlenségéről. Kevesbbé tudatik azonban az ő ezen kegyet- 
lenségének forrása. Nem helyes véleménynyel vannak felőle, 
kik azt hiszik, hogy ezen kegyetlensége egyedül egy hajtha- 
tatlan vasjellem, természetévé vált katonai szigor, az emberi 
életnek a véres hadi pályán megszokott kevésre becsülése s a 
nyomor. gyakori látásán, mire a háború annyi alkalmat nyujt, 
megkeményedett kőszív, s általában életviszonyaiból szárma- 
zott elvek eredménye. Nem. Ezeknek is volt kétségkivül része 
az ő jelleme kifejtésében. De csupán ezekből nem magyaráz- 
hatni meg eljárását. Ezek mellett fővonása még Haynau jel- 
lemének a szeszélyesség és eszelősség. Szeszélytől s hóborttól 
megszállva, ő néha meglepőleg szelíd, emberiséges is tudott 

lenni; néha a legsúlyosabban terhelt s különben tán sem jel- 
lemök, sem polgári helyzetök, sem a közvélemény által ki nem 
tűntetett vádlottaknak, midőn elejébe vezettettek, képes volt 
szoros értelemben nyakába borúlni, velök együtt sírni; más 
órában vad őrjöngéssé vált szeszélyes eszelőssége, s az elébe 
vezetett legtiszteletesb, legjelesebb s tán nem is igen súlyosan 
terhelt hazafiakat a legocsmányabb szitkokkal, legaljasabb 
czímekkel illette. Ha ilyenkor vitettek hozzá itéletek megerő- 
sités végett, szólottak légyen azok alegártatlanabb legkevésbbé 
vádlottakra nézve is halálra, ő azokat kivétel nélkül megerő- 
sítette, sőt ha lehetett volna, megsúlyosította; mig szelídebb 
óráiban ismét a legtúlzóbb, legterheltebb egyénekre mondott 
itéleteket is meglágyította, többször tökéletes szabadságra s 
bocsánatra változtatta. Ez oka, hogy hasztalan keresünk az ő 
kényuralma alatt hozott s végrehajtott itéletekben, úgy a ki- 
végeztetések mint megkegyelmezésekben valamely elvet. Nem 
a forradalomban való részvét mértékétől, nem az egyéniség- 
nek politikai elveiből s befolyásából, nem az osztrák uralomra 
nézve ebből eredhető veszélyességétől, hanem egyedül Haynau 
szeszélye s kedélyállapota minőségétől függött a kihirdetett 
itélet végrehajtása. Ha az elítélések hosszú során végig tekin- 
tünk, bámulattal ésiszonynyal győződünk meg, mily korlátlan, 
szeszélyes önkény , mily hóbortos eszelősség űzte a nemzet s 
legjelesebb fiai felett borzasztó játékát. A valóságról kétkedve, 
az emberi értelem, erkölcsi érzet s lelkiösmeretesség felett 
kétségbeesve látjuk, miként itéltetett egy nap akasztófára a, 
minden túlzást ellenző, a békés kiegyenlítést áldozattal is sür- 
gető, a forradalomban részt alig vett legmérsékeltebb hazafi; 
míg más nap a legtúlzóbb radikál elvű, az osztrák uralom 
ellen legszenvedélyesebben kikelt s működött izgató egészen 
felmentetett; miként itéltetett 15—20 évi börtönre egynémely 
szelíd, helyzeténél, körülményeinél fogva a történetek mene- 
tére semmi befolyással sem birt, békés indulatú hazafi, míg 
máskor, a szeszély kedvező órájában, olyanok is felmen- 

sára nagy hatással voltak, s a dynasztia ellen minden ere- 
jöket s befolyásukat a legellenségesebb indulattal használ- 
ták fel. 

És ily embernek kezébe volt letéve az osztrák státusböl- 
cseség s a bécsi kormány: jóakarata által a legkorlátlanabb 
hatalom azon országban, mely csak ezred éves alkotmányá- 
nak, királya által szentesített törvényeinek s legszentebb nem- 
zeti jogainak védelmére emelt fegyvert, kényszerítve osztrák 
ármányok s önkényes erőszak által! Ily emberre bízta a bécsi 
kormány megbékitését, kiengesztelését azon nemzetnek, mely 
nélkül az osztrák monarchia gyönge, hatástalan, az európai 
nagy hatalmak közt fenn nem állhat. 

A hadbirákban, kik eleinte, a vett utasítás szerint, a tör- 
vényszékek által mindenkit kivétel nélkül halálra itéltettek, 
e szeszélyes hatalomgyakorlat láttára végre felébredt a fur- 


. daló lelkiösmeret szava, s utóbb, miként bizodalmasan magok 


is megvallák, vett utasításaik ellenére is óvakodóbbak lettek 
véleményezéseikben. E körülménynek számos hazafi köszön- 
heti életét. A legjelesebbekre nézve azonban ez már későn 
történt ; ezek nyitván meg a vérítéletek sorát, közőlök szám- 
talan esett a féktelen boszú s Haynau szeszélyes őrjöngésének 
szánandó áldozatává. 

Miután a magyar seregek Görgey példáját követve fegy- 
vereiket egyenként letették, s a nemzetre a hadi törvények s 
önkény uralma kiterjesztetett, hogy a felállított vértörvény- 
székek a legtágasabb mezőn működhessenek, Haynau szep- 
tember 1-jén következő rendeletet bocsátott ki : 

nA magyar forradalom bevégződött. Felhívom tehát 
ezennel 

" ,Mind azon cs. k. tiszteket, katonai s polgári hivatalno- 
kokat, kik a felkeltekhez átléptek volt, vagy különben a for- 
radalomban részt vettek ; 

n Mind azon tagjaita képviselő — valamint a felső háznak, 
kik a mult évi oktober 3-kán kelt legfelsőbb rendelvények ki- 
hirdetése után, — mely által a magyar országgyűlés eloszlat- 

tatott, — a tanácskozmányokban s azok határozataiban, és 
pedig oktober 8-ka óta részt vettek ; 

nMind azon tagjait a volt ugynevezett honvédelmi bi- 
zottmánynak, a mennyiben azok az 1848-ki okt. 8-kától abban 
hivataloskodtak ; 

nMindazokat, kik a felkelteknél mint kormánybiztosok, 
valamely hadtest vagy önálló csapat vezérei, vagy mint elől- 
járók, valamely katonai. vagy polgári igazgatási ágban mü- 
ködtek ; : 

n Végre mindazokat, kik a forradalmi törvenyszékeknél 
vádlói.vagy birói minőségben működtek ; miszerint a cs. k. 
katonai kérület parancsnokságánál vagy azon kerületnek, 
melyben laknak vagy laktak, cs. kir. hadi törvényszékénél, 
mától számitandó három hónap alatt, igazolás végett magokat 
jelentsék; ellenkező esetben a törvények értelmében ellenök 
indítandó nyilvános per következményeit magoknak fogják 
tulajdoníthatni. Pest, szept.1-jén 1849. Haynau, táborszer- 
nagy és hadi főparancsnok." 

A bécsi lapok, akkor kissé még szabadabban mozoghat- 
ván, élesen kikeltek azon státusper ellen, melyet Haynau ezen 
idézete után tartani akart, s felszólíták a bécsi igazságügy- 
minisztert, szóljon be ő is e státusperbe, mely majdnem min- 
den magyar családot sujtand, s az annyira szükséges kien- 
gesztelődés helyett csak az elfojtott keserűséget öregbítendi a 
nemzetben. E felszólításoknak azonban nem lett sikere. Sőt in- 
kább lelküldettek Bécsből a titkos rendőrség ügynökei is az 
ugynévezett fekete könyvvel és gyűlöletes levéltárakkal, hogy 


a szerint minden régibb adatokat, minden titkos vádakat, s a 7 


politikai véleménynek minden régibb nyilatkozatait is belé 
vethessék a szerencsétlenek sorsa felett határozó mérlégbe. 

Legnagyobb része azoknak, kik magokat a fentebbi ren- 
delet által érdekelve érezték, önként jelentette fel magát, sze- 
lídséget, kiméletet remélve ezen engedelmességökért; másokat 
akormány által felbátorított magán boszú s az országot elárasz- 
tott titkos rendőri szolgák s a német és cseh tartományokból 

beküldött zsandárok nyomoztak fel titkos rejtekeikben. Úgy 
ezek mint amazok az itélethozatalig is elzárattak. A várak, a 
fővárosi katonai laktanyák s börtönök megteltek foglyokkal. 
S csak kevesen, kikre nézve lezárolt vagyonuk 5 társadalmi 
viszonyaik csekélyebb terheltetésök arányában elégséges biz- 
tosítást nyujthatának az országban veszteg maradásra, vagy 
a kik némely magasabb rangú katona tisztek pártolását meg- 
nyerni szerencsések voltak, hagyattak szabad lábón a rájok 
kimondandó itéletig. A képviselők közől e kedvezésben a bé- 
kepárt tagjai kevés kivétellel mindnyájan részesültek. 

E leirt elemekből álló hadi törvényszékek , a Komárom 
capitulatiója felett folyt alkudozások alatt működésöket annyira 
sietteték, hogy a mint Komárommal a nemzeti szabadság 
utólsó bástyája is az osztrákok kezébe jutott, a kivégeztetések 
iszonyú műtételét azonnal meg lehetett kezdeni. 

Gróf Latour, bécsi hadügyminiszter, a reactio azon 
pártjának, mely Magyarországot ősi jogai, törvényei, alkot- 
mánya védelmére fegyvert fogni kényszerítette 8 a nemzetet 
fejedelmi házával háborúba sodorta, legtevékenyebb tagja, 
1848-ki oktober 6-kán gyilkoltatott meg a fellázadt bécsi nép 
által. S e párt most a magyar nemzeti törvényes függetlenség 
legkitünőbb bajnokainak, a haza legjelesebb fiainak kivégez- 
tetésével akarta megülni Latour halálának évfordulati napját. 

Hiányos maradna a magyar nemzeti függetlenség harczá- 
nak története s Ausztria Magyarország irányában követett el- 
járásának rajza, ha nemzeti szabadságharczunk e dicső bajno- 
kait pályájokon mind azon pontig nem kisérnők, melyben a 


" végzet hatalma nekik a halhatatlanság kapuit megnyitotta. 


Hadd álljon tehát itt néhány lap a nemzeti harcz történetének 
befejezéséül a nemzeti vérkrónikából. Hadd olvassa a késő ma- 
radék, mely valaha majd a biztosított szabadság és nemzeti 
függetlenség, jog és emberiség uralma alatt örvendhet az élet- 
nek, s boldogabb viszonyai közt alig foghatja meg korunk rém- 
séges történetét — hadd olvassa, mennyi áldozatokba kerűlt 
elődeinek az ő jólléte, s ezt annál hívebben ügyekezzék meg- 

őrzeni. Hadd csodálja s magasztalja a szabadság, jog és nem- 
zeti függetlenség e dicső vértanúinak szent emlékezetét hoz- 
zájok s önmagához is méltóképen. 

E nemzeti vértanúk hosszú sorát gr. Batthyáni Lajos, az 
első független magyar miniszterium elnöke nyitja meg. A 
magyar nemzeti függetlenség s alkotmányos szabadság e szi- 
lárd, magasztos lelkű bajnokának jellemét s elveit, tetteit s el- 
járását történetünk folyamában elég bőségesen ábrázoltuk, 
mintsem hogy fölösleg ne lenne azokról itt újolag szólanunk. 
Láttuk, hogy különben büszke, önérzettel teljes politikai jel- 
lemében a hazafiság s a hon meleg szeretete mellett az óvatos 
eszélyesség, a lovagiasság s a jog, igazság és törvényesség 
. szilárd érzete mellett a mérséklet voltak a fővonások. Láttuk 
miképen ő, e jellemtulajdonságainál fogva, összes politikai 
törekvéseinek czéljául hazája régi törvényes jogainak, a prag- 
matica sanctio s egyéb nyilván szerződések és törvények által 
kikötött s biztosított, de az idők viszontagságai közben sok- 
félekép megcsorbított kormányzati függetlenségének, nemzeti 
önálló életének helyreállítását tűzte ki élete feladatául ; s midőn 
a kedvező körülmények valahára e czélját elérni engedték, a 
király által elnökminiszterül a nemzeti kormány élére allíttat- 
ván, a kivívott magas czélt lelkének minden erejével, akara- 
tának egész szilárdságával fentartani s megőrzeni törekedett, 
szintoly loyalítással a trón, mint eszélyes mérsékeltséggel a 
nemzet irányában. Miképen a törvény s alkotmány szent és 
sérthetetlen volt előtte, úgy annak következetes keresztülvi- 
telét s végrehajtását, nem kevésbbé a tömegek túlcsapongó 
vágyai, mint a reactio titkos ármányai s nyilt megtámadásai 
ellen. egyaránt legszentebb hazafiúi feladatának tekintette. 
Láttuk , miképen ő a jognak s törvényességnek, vonatkozott 
légyeri az nemzetére vagy a fejedelmi házra, egyaránt hű s 
rettenthetlen bajnoka, midőn egy részről az ármány, más 
részről a szenvedély, az egyetértést a nemzet s fejedelmi háza 
közt mindinkább megzavarta, ő szintoly elhatározottan küz- 
dött az alkotmány megsértése, mint a forradalom ellen; nem 

csoda, hogy aztán vele egyik párt sem volt megelégedve, 

melyek mindegyikét a törvényesség korlátai közé törekedett 
szorítani. De őt szintoly kevéssé tántorítá meg a kötelesség 
ösvényén az udvar, mint a nép kegyének elvesztése. Mennél 
inkább gyanúsítá őt s tört ellene a szószéken, a karzaton, a 
sajtóban a felizgatott nép szenvedélye, annál férfiasabb szi- 
lárdsággal korlátozá annak túlcsapongásait. És mennél ár- 

mányosabban aknázá az udvari reactio a nemzeti jogok szent. 
talaját, ő annál kitartóbb hazafisággal lépett fel ellenébe. 

Midőn pedig végre meggyőződött, hogy az alkotmányt s nem- 
zeti függetlenséget fenyegető bécsi törekvéseknek forradalom, 

fegyveres felkelés nélkül ellenállni lehetetlen: ő oly egyez- 

kedés által ügyekezett elejét venni a nemzet s fejedelmi háza 
közti háborúnak, mely szerint az alkotmány lényege rendület- 
len fentartassék s csak némely formákban s kevesbbé lényeges 
pontokban hozzon a nemzet áldozatot a béke fentartásáért. 

Midőn pedig ebben czélt nem ért, inkább hivataláról mon- 
dott le, mintsem hogy a törvényesség bár melyik rész által 

az ő foszáláraltáral sértessék meg. 

Az ő törvényszerű, szintoly szilárd mint loyalis eljárásá- 
nak maga az udvar fényes tanúságát adta, midőn őt újabban is 
felhívta más miniszterium alkotására. A feladat fölötte súlyos 
volt. Egy részről a mind több tér birtokába jutott reactio 
fondorlatai s alkotmánysértései, más részről a nemzeti jogok 
sérelmei miatt háborgó pártok heveskedései közt mind nehe- 
zebb lőn fentartani a törvényességet. Ő azonban, mind a két 
félnek nyiltan kijelenté, hogy a kormány elfogadását a tör- 
vényességtől feltételezi; s midőn ez mind a két részről meg- 
sértetett, ő másodszor is lemondott a kormányról; s csak 
néhány napig is, míg törvényes új kormány állhatna az ügyek 
élére, — mint védiratában maga tanúskodik — ,csak ő fel- 
sége egyenes parancsára s csak azért maradt meg hivatalában, 
hogy a trón és az országgyűlés közötti orvosolhatatlan szaka- 
dás katasztrofáját lelépése által ne siettesse. — Én ezt, ugy- 


. mond, minden áron meg akartam gátolni, mert míg ez meg nem 

történendett , addig mindig maradt némi remény, $ Lamberg 
kineveztetése igazolta politikámat. Az ő meggyilkoltatása reám 
villámcsapás gyanánt hatott; ez minden számitáson kivül fe- 
küdt. A forradalmi párt mihelyt meghallá, hogy Lamberghez 
a táborba mentem, azonnal átlátta szándékomat, miszerint 
vele egyesűlve akarom az országot megmenteni ; ezért sietett 
annyira Lamberg elleni határozatával." 

E gyászos esemény óta lehetetlen volt tovább fentartani a 
törvényességet. Ő tehát Bécsbe siet és másodszor is leteszi a 
király kezébe a miniszteri tárczát. A lemondás elfogadtatik ; 
s maga az elfogadást jelentő királyi kézirat teljes érvényű 
nyugtatvány hivatalkodásának törvényessége s loyalitása felől. 

Mi még ezután történt, egy szivós küzdelem volt a forra- 
dalom ellen, a béke és az udvar mellett. Csak azért fogadja 
el újra választóitól a képviseleti megbizást, hogy a radikálok 
ellen az országgyűlésen pártot készítsen, melynek segedelmével 
a kiegyenlítést még lehetővé tegye, a fegyverre kelést a dy- 
nasztia ellen meggátolja. E párt élén ellenzé ő az országgyű- 
lésnek Debreczenbe költözését; s kisebbségben maradván, 
sürgette és eszközlötte ki a békekövetséget Windischgrütz- 
hez ; s ügyekezett egyszersmind titkon arra birni a képvise- 
lők egy részét, hogy Pesten maradjanak s vele együtt minden 
áron meggátolni törekedjenek a fegyveres ellenállást. 

Ebékeügyekezeteinek közepette lett Batthyáni Windisch- 
grütz foglyává. S mi ezután vele történt, zsarnoki önkény s 
. kiáltó igazságtalanság műve volt. Windischgrütz őt egy fen- 
tebb leirt elemekből álló hadi törvényszék elébe állította. 
Batthyáni kérdőre vonatván, kijelentette, miképen ő ily biróság 
előtt, mely az ő politikai eljárását megitélni teljesen képtelen 
s egyszersmind illetéktelen, válaszolni egy kérdésre sem fog, s 
a honi törvények szerint hazai törvényszék elébe kivánta magát 
állíttatni, Majd azonban, midőn az ellene felhozott vádakból 
látná, hogy az okt. 6-kai bécsi forradalom s közvetve Latour 
meggyilkoltatása miatt is terheltetik, mivel ezen esemény már 
nem miniszteri hivatalkodásának korszakában történt s magát 

azzal minden alap nélkül érzé vádoltatni : elébbi elhatározását 
módosítva, kijelenté, hogy ezen vád ellen, melylyel már csak 
mint magán polgár terheltetik, kész magát igazolni; a minisz- 
teri eljárása ellen emelt vádakra mindazáltal ezen illetéktelen 
törvényszék előtt ezután sem válaszoland. Ama vádat, mely 
az oktober 6-kai bécsi forradalom szítogatása miatt emelte- 
tett ellene, nem volt nehéz Batthyáninak tökéletesen s oly 
szembeszökőleg megczáfolnia, hogy az utóbb az itéletben 
sem vétetett fel többé. 

Midőn Windischgrütz, győzedelmes tavaszi hadjáratunk 
következtében Budapestre kényteleníttetett visszavonúlni, Bat- 
thyáni, fogolytársával, id. gróf Károlyi Istvánnal együtt Lai- 
bachba szállíttatott. Útközben, Sárváron, a polgárok őt felis- 
mervén, fegyvert ragadtak, s erőszakkal akarták őt kiszaba- 
dítani a gyönge kiséret kezeiből. Batthyáni azonban, a maga 
ártatlanságában fölmentetéséről különben is meg lévén győ- 
ződve, önmaga inté békére a polgárokat, önmaga tétette le 
velök a fegyvert. Ugyanaz történt még Cilliben is, hol őt a 
szabadságszerető stájer nép szinte erőszakkal szándékozott 
kiszabadítani. 

Laibachban a vizsgáló bizottmány más szerkezetet nyert, 
s Bécsből egy pár új egyéniség küldetett le annak kiegészité- 
sére. IE körülmény, de még inkább az hogy, miként mind- 
járt közlendő leveleiből látandjuk, börtönéből mennél elébb 
szabadulni vágyott, hogy az ország megbékéltetésén újra 
munkálkodhassék, utóvégre arra birta őt, hogy a vádakra 
mégis csak válaszoljon, nem kételkedvén, — mi iránt bizta- 
tásokat is nyert, hogy azok megczáfolása után szabadságba 
fog helyeztetni. Mivel azonban egészsége meggyöngűlt, s kü- 
lönben a perrendtartásban s a törvények részletes ismereté- 
ben elégséges jártasságot magában nem érzett, kivánta, en- 
gedtessék meg neki maga mellé oly segédet venni, ki a ma- 
gyar közjogot, a régi s újabb törvényeket, a pragmatica 
sanctiot, a magyar mozgalom körülményeit s az ő miniszteri 
hivatalkodását illetőleg kellő tudománynyal bir, § ily ügy- 

védül a Magyarországban s Ausztriában egyaránt nagy tekin- 
télyű Deák Ferenczet jelölte ki. A vizsgáló bizottmány azon- 
ban sem Deákot sem senki mást nem fogadta el ügyvédéül; 
8 csak abban egyezett meg, hogy Batthyáni maga irásban 
adhassa be védelmét a vádpontokra. E végett eleinte az is 
megengedtetett neki hogy, emlékezete gyámolitására, a maga 
rendeleteinek s egyéb okmányoknak s országgyűlési tárgya- 
lásoknak másolatait használhassa; de utóbb ez is megtagad- 
tatott tőle. Egyébiránt is, sem védiratát valakivel közleni, 
sem valaki tanácsával s bármi más védeszközzel élni nem lőn 
. neki megengedve; míg ellenben minden kigondolható s el- 
lene felhozható vád, minden előtte ismeretlen tanú állítása, 
további vizsgálat nélkül teljes érvényű s bizonyító erővel biró 
adatnak találtatott s hozatott fel ellenében. Színleg neki is 
megengedtetett ugyan tanúkat állítani maga mellett; de mi- 
dőn állításainak tanújául magára a királyra, István főherczeg 
nádorra s a dynasztia más tagjaira, vagy a miniszterekre s 
más magas állású polgári s hadi hivatalnokokra hivatkozott, 
válaszul nyerte, hogy a hadi törvényszék ezeket maga elébe 
nem idézheti. Nevezett más tanúkat is, de azok közől is senki 
sem hallgattatott ki. Ezen eljárás ellenében Batthyáninak 
semmi felvilágosítása, semmi -tagadása, semmi ellenmon- 
dása, semmi óvástétele vagy felebbezése nem tekintetett ér- 
vényesnek. 

És mégis mind ezen méltatlanság, a hosszas börtönzésnek 
testi és erkölcsi szenvedései sem voltak képesek megtörni Bat- 
thyáni szilárdságát vagy őt elveiben, gondolkodásmódjában 
s loyalitásában megrendíteni. Ő még öt hónapi börtönszen- 
vedései után is csak azon hű alattvaló s dynasztikus érzelmű 
polgár volt, ki miniszter korában. Ő még akkor is nem saját 
bajaival foglalkodék, hanem leginkább abban törte a fejét, mi- 
ként engesztelhetné ki nemzetét a dynasztiával, és, úgy ennek 
mint imádott házájának érdekében, miként eszközölhetne 
köztök békés kiegyenlítést, bár egyébiránt nem volt is titok 
előtte a magyar seregek győzedelmes hadjárata. Ezen érzel- 

meinek világos tanúja két levél, melyeket laibachi börtönéből 
irt. A levelek ím a következők : 

nA császári királyi városparancsnokságnak Laibachban. 

n Miután nem tudom, mily utat kelljen vennie folyamodá- 
sómnak, hogy az tárgyalás alá vétethessék, ezennel kérem a 
tisztelt városparancsnokságot, sziveskedjék a következőket 
az illető helyre juttatni. 

a Meggondolván, hogy elfogatásom több mint 5 hónap 
előtt épen akkor történt, midőn a béke olajágát ő herczegségé- 
nek, Windischgrütz tábornagynak feltételetlenül odanyujtani 
szándékoztam s képes is voltam, — miképen sommás kihall- 
gattatásomban bebizonyítám ; 

, Meggondolván, hogy ő herczegsége személyemnek, mint 
parlamentairnek sérthetetlenségét akkori társam által önmaga 
biztosította, miképen ezt önmaga is kénytelen megvallani; 

, Meggondolván, hogy színleges szabadon bocsáttatásom 
után a gróf Majláth által benyujtott iratban ő herczegségétől 
az ellenem támasztott gyanúsitások irányában önmagam ki- 
vántam törvényes vizsgálatot ; 

n Meggondolván, hogy Budáról Laibachba átszállíttatásom 
alatt Sárváron s aztán Cilliben. eléggé bebizonyítottam , mily 
távol van tőlem, magamat akár erőszak akár csel által kisza- 
badítani a hatalom kezeiből ; 

n Méggondolván, hogy sommás kihallgattatásom már rég 
befejeztetett, s annak minden pontja a monarchiai elv és tör- 
vényességért való állhatátos törekvéseim mellett tehet csak 
kétségbehozhatlan tanúságot; i 

n Meggondolván végre, hogy még egy meghosszabbított 
viszgálati fogság az igazság elveivel alig volna megegyeztet- 
hető, sőt még az udvarnak legfelsőbb érdekében is fekszik, 
változhatatlan alkotmányos monarchiai érzelmeim s gondol- 
kodásmódom constatirozása és az én loyalitásom ellen emelt 
vádak megczáfolása után engem mielőbb oly állapotba he- 
lyezni, melyben az országban nem minden rokonszenv nél- 
küli szavamat physikai s. erkölcsi kényszerítéstől menten s 


Második fejezet. A pacificatio. 8 557 


. gyanúsítatlanul emelhessem mindig hűven megőrzött meg- 
győződésem szerint. Mind ezt meggondolva, a következőkért 
folyamodom: í 

n1. Halasztatlan folytatásáért s bevégzéséért az ellenem 
inditott keresetnek. 

n2- Azon esetben, ha ezt előttem ismeretlen akadályok 
miatt elhalasztani kellene, a fentidézett adatok tekintetében 
azon kedvezést kérem ki magamnak, hogy addig is szabad 
lábra tétessem oly kötelezettség alatt, miszerint a mindenkori 
felszólításra azonnal megjelenjek. 

n3. Azon esetre, ha ügyem befejezése előtt fentebb elő- 
adott kérelmem teljesítése tekintetében elég bizodalomra szá- 
mot nem tarthatnék, kész volnék minden, akár a bel-, akár a 
külföldön kimutatandó helyet ideiglenes tartózkodásomüul vá- 
lasztani. 

, Midőn a tisztelt cs. kir. várparancsnokságot ezen jó lel- 
kiösmeretemen alapuló kérelmemet illető helyen előterjesz- 
teni kérném, szerencsém van stb. gr. Batthyáni Lajos." 

Később ugy látszik a függetlenségi nyilatkozatnak hozzá 
is elhatott hírére, ugyanazon várparancsnoksághoz a követ- 
kező levelet intézte : 

nAlulirt ezennel kéri a t. cs. kir. városi parancsnokságot, 
sziveskednék a következő fontos ügyet oda juttatni, hol az 
mennél elébb elvégeztethetik. 

, Tapasztalataim következtében úgy. látszik nekem, hogy 
ismét oly időpont állott be, midőn hinni lehet, hogy honfitár- 
saimnál az eszély szava meghallgattatást nyerend. Ez engem, 
hazám s királyom iránti kötelességem érzetében arra bir, 
hogy ismételjém az egyszer már figyelem nélkül hagyott aján- 
latomat. 

n Ámbár hivatalkodásom ideje alatt az országban nem csak 
népszerűtlen voltam, de súlyosan gyanúsíttattam is a miatt, 
hogy a forradalom ösvényére lépés ellen folytonosan küzdöt- 
tem, s annak következményeit Kassandra módjára nyomról 
nyomra megjósoltam, s magam azon ösvényre lépni határo- 

zottan vonakodtam: mindazáltal az események folyama 8 azok 
által, mik velem történtek, azon oldalról már annyira igazolva 
hiszem magamat, miképen alaposan remélhetem, hogy, ha 
jelenleg az alkotmányos monarchia s meghódolás érdekében 
békeszavamat felemelendem, indokaim hazafiúi tisztasága el 
fog ismertetni. 

n Ezennel tehát ajánlatot teszek, ezt cselekedni s e végre 
az országban minden befolyásomat s annyi előttem ismeretes 
monarchiai elemek segedelmét is felhasználni. És bár sem a 
személyes veszélyt, melynek ez által magamat kiteszem, sem 
ezen önként elvállalt feladat nehézségeit, sem végre a bizo- 
dalmat, melyet e végre ez oldalról igénylek, kelleténél keve- 
sebbre ném becsülöm: mégis mind ezen tekintetekből szár- 
mazható ellenvetéseket megczáfolt bennem azon meggyőződés, 
hogy kötelességérzetemnek mint királyom hű alattvalója, 
nem különben mint hű hazafi utólsó lehelletemig tartozom 
eleget tenni az által, hogy semmi egyéni tekintettől ne 
hagyjam magamat visszaijesztetni szolgálatomat felajánlanom 
oly ügyben, melynek lehető sükerüűlte annyira üdvössé vál- 
hatnék, hogy maga a süker bizonytalansága is bőségesen iga- 
zolhatja a kisérletet. 

n Biztositásául annak, hogy a meghatározandó időre föl- 
tétlenül visszatérek, mást ugyan nem nyujthatok, mint egy 
mindig szeplőtlen jellemnek becsületszavát; de legyen ez 
elég-azon szent érdekek tekintetében, melyek egyedül birhat- 
tak reá, hogy e soroknak s azokba foglalt ajánlatomnak figyel- 
met igényeljek. E sorok haladéktalan elküldését kérvén, va- 
gyok stb. gr. Batthyáni Lajos." 

E levelek világos fogalmat képezhetnek e férfiú jelleméről, 
önzetlenségéről s érzelmeiről. A feladat, melynek érdekében 
fellépni ajánlkozott, nem kevés veszélylyel volt összekapcsolva 
akkor, midőn a nyert győzedelmek s a függetlenségi nyilat- 
kozat a szenvedélyeket a nemzet egy részében hatványozták. 
S Batthyáni e veszély daczára is kész volt a dynasztia, és mi- 


mo 


ként ő teljesen meggyőződve volt, nemzete érdekében, kitűzni 

a béke lobogóját. És ha neki, mi lehetetlen egyátaljában nem 
volt, sikerül a nagy feladat megoldása : ő a dynasztiának nem 
kevesbbé mint nemzetének valóságos jótevője gyanánt álland 
vala a történetben. Az általa bevágandó ösvény, mely ha, bár 
csak nagy erőfeszítéssel ugyan, de a dynasztia őszinte s mél- 
tányos támogatása mellett, miként fentebb elégségesen kifej- 
tettük, nagy valószinűséggel czélra vezethetett volna, — 
nemcsak Magyarországra, hanem a birodalomra nézve is egy 
új, nagy reményekre jogosító korszak kapuját vala meg- 
nyitandó. 

De Batthyáni ajánlata nem talált, s mivel az orosz inter- 
véentio ekkor már határozattá vált, nem is találhatott többé 
méltánylatra. Sőt az önzetlen érzelem, melyből az szárma- 
zott, sem ébresztette a megérdemlett figyelmet; mert az ő 
sorsa, 8 pedig elveinek, érzelmeinek tekintetbe vétele nélkül, 
már rég el volt határozva. 

Ő azon idő tájban, midőn a két czászár szövetséges 
hadai Magyarországba törtek, Laibachból Olmützbe vitetett s 
a pörével megbizott hadi törvényszék annak mennél elébbi 
bevégzésére utasíttatott. Batthyáni a maga védiratában, mely 
Szemünk előtt áll, melyet azonban, miután miniszteri hivatal- 
kodásának s összes eljárásának történetét hűven s részletesen 
előadtuk, közölni egyátaljában felesleges, — oly világosan és 
szembetünő valósággal megezáfolta az ellene felhordott vá- 
dakat, hogy a hadi törvényszék sem találta őt terhelve; s 
csak is azon okból, mivel tudatott, hogy őt egyátaljában bűn- 
heszteni kivánják, pár évi börtönre itélte el. 

Az itélet azonban nem elégíté ki azokat, kik Batthyáni 
vesztét kivánták. Herczeg Schwartzenberg Felix bécsi elnök- 
miniszter tehát azon nyilatkozattal küldé vissza az itéletet, 
hogy miután a-törvényszék őt súlyosabban terhelve nem ta- 
lálta, az udvar őt börtönnel sem kivánja büntetni. Magas 
helyzetében, melyet mint Magyarország elnökminisztere fog- 
lalt el, ha nem igazolta volna magát az ellene felhozott súlyos 
vádak ellen, büntetése egyedül halál lehetett volna; de 

miután a törvényszék őt erre méltónak nem találta, a börtön- 
büntetésnek sem lehet helye. A felmentésnek azonban, folytatá 
nyilatkozatában Schwartzenberg, egészen a kegyelém szinét 
kellend viselnie. Meghagyja ennél fogva a hadi törvényszék- 
nek , itélné őt halálra; de, mint hasonló esetekben történni 
szokott, a könnyítő körülmények tekintetéből, ajánlaná őt a 
császár kegyelmére. 

Schwartzenberg miniszter e rendeletének teljes meg- 
értésére tudni kell, hogy a hadi törvényszéknek Ausztriában 
hagyományos szabálya, miszerint azon egyén, ki halálra itél- 
tetvén, mentő körülmények tekintetéből, a törvényszék által 
megkegyelmezésre ajánltatott, kivétel nélkül mindig kegyel- 
met nyer. Ezen szabálylyal indokolá tehát Schwartzenberg is 
a maga rendeletét, mely által a börtönbüntetésre szóló ité- 
letet oly alakban szerkesztendő halálos itélettel kivánta föl- 
cseréltetni, melyet rendszerint megkegyelmezés szokott 
követni, 

A hadi törvényszék tagjai, kik ezen rendetletben semmi 
egyebet nem láttak, mint az udvar kegyelmezési szándo- 
kát, s kik a vett rendeletet ennél fogva nem is titkolgaták, sőt 
arról, mint a császári kegyelem jeléről mások előtt is beszélé- 
nek, minden gyanú nélkül készek valának engedelmeskedni. 
Csak a törvényszék elnöke, Wetzlár tábornok, tett kifogásokat, 
lelkiösmeretével meg nem férhetőnek állitván hogy, ha bár 
kegyelemkérés mellett is, halálos itéletet mondjon oly egyénre, 
kire törvény szerint halált mondani egyátaljában nem lehet. 
De azon érvvel, hogy a kegyelemkéréssel-halálra itéltek min- 
dig s kivétel nélkül kegyelmet nyertek s az ellenkezőre soha 
egy példa sem létezett, végre a hadi törvényszék elnökének 
serupulusai is legyőzettek. Az itélet tehát, mely, mint mon- 
dók, néhány évi börtönre szólt vala, halálra lőn változtatva 
kegyelemkéréssel, mely avval indokoltatott, hogy Batthyáni 
miniszteri eljárásában gyakran oly súlyos körülmények közé 
jutott, hogy másként mint tett, alig cselekedhetett. 

Ha az itéleten, Schwartzenberg miniszter rendelete sze- 
rint, még Olmützben tétetett volna e változtatás, miután az ol- 
műtzi hadi törvényszék itéletét a császárhoz kell vala meg- 
erősítés végett felterjeszteni: a császár valóban kénytelen is 
lett volna, vagy megkegyelmezni az elítéltnek, vagy egészen 
példátlan, szabályellenes lépést tenni, a törvényszék kegye- 
lemkérését figyelembe nem vévén. Az illetőknek azonban 
egyik máslat sem tetszék. El volt végezve, hogy Batthyáni- 
nak meg kell halni ; de a császárral sem akarták megszegetni a 
szabályt. Mit tőnek tehát? Majdnem egy időben Schwartzen- 
berg ama rendeletével, mely az itélet megváltoztatását a had- 
törvényszéknek meghagyta, mi előtt az itélet tényleg meg 
lett volna változtatva, Batthyáni Olmützből Pestre vitetett, hol 
Haynau, mint császári Alterego, teljes hatalommal rendelke- 
zett; s ennél fogva az itéletet is hozzá kellett megerősítés vé- 
gett felterjeszteni. Azon szabály, mely szerint a kegyelemké- 
réssel ellátott halálos itéletet kegyelmezés szokta követni, 
Haynaut is kötelezte ugyan; ily szabálysértés azonban Hay- 
nau részéről, ismeretes hóbortossága mellett, nem tűnhetett 
fel annyira, mintha azt a császár maga követte volna el. A 
ezél el lőn érve, a nélkül hogy a császár személye a gyűlö- 
letes ügybe egyenesen bélekevertetett volna; a felelősség 
Haynaura tolatott a közvélemény előtt. 

Mióta Olmützben az első itélet, mely néhány évi börtönre 
szóla, meghozatott, Batthyáni sem ott, sem új fogsága helyén, 
a pesti, ugynevezett Újépületben nem háborgattaték többé a 
törvényszék nyomozágsai által. Sőt ez utóbbi helyen egynémi, 
elébb tiltott engedélyekben is részesült. Egyebek közt napon- 
ként hosszabb időre, tanúk nélkül is láthatá nejét és gyerme- 
keit. Ezen 8 más apró kedvezések, sőt rokonainak s bará- 
tainak adott egyenes biztatások mind őt magát, mind család- 
ját s barátait azon kecsegtető reménybe ringaták, — mit 
egyébiránt katonai környezete is erősítgete, hogy nem so- 
kára, mint mondák, Komárom meghódolása után, teljesen 


szabad lábra fog tétetni. 
Horváth M. A függetlenségi harcz tört. III. j 36 

1849. Okt. De mily iszonyú lőn a kiábrándulás? Komárom okt. 3-kán 
nyitotta meg kapuit az osztrák hadaknak. Oktober 4-kén 
estve a grófné gyermekeivel együtt hosszabban időzék a fo- 
golynál, nem is sejtve a borzasztó jövendőt. Más nap reggel 
a törzsporkoláb a foglyot s börtönét nagy szigorral megmo- 
tozá, kétségkivül meggyőződni akarván, nincs-e nála vala- 
mely fegyvernemű elrejtve. Ez megtörténvén, a hadi törvény- 
szék elébe vezettetett, hol előttea következő itélet olvastaték fel: 

n Gróf Batthyáni Lajos, pozsonyi születésű, negyven éves, 
katholikus, nős, részint bevallotta, részint reá törvényesen 
bebizonyult, hogy elébbi magyar elnökminiszteri minőségében 
oly határozatokat alkotott, hajtott végre vagy engedett végre- 
hajtatni, melyek által Magyarországnak a márcziusi törvények- 
ben engedett igazgatási határai átlépettek, Magyarország és a 
császári királyi örökös tartományok közt a pragmatica sanctio 
által megállapított törvényes kapocs megtágíttatott, s a stá- 
tusalkotmány erőszakos felforgatására vezető veszélyek idéz- 
tettek elő); nem különben azzal, hogy miniszteri hivatalának 
mult évi oktober 3-kán történt letétele után, a felkelők soraiba 
állás ""), a fegyveres ellenszegülésre nyilvános felhivás"") és 


s) Történelmi elbeszélésünk folyamában elég részletesen előadtuk, 
miképen Batthyáni egyetlen fontosabb rendeletet sem alkotott s hajtott 
vagy hajtatott végre, melyre nézve maga a király, vagy ennek helytartója 
s képviselője István főherczeg nádor előleges megegyezését s helyben- 
hagyását nem birta. S midőn Batthyáni miniszteri hivatalát okt, 3-kán a 
király kezébe letette, Ferdinánd király e lemondását minden gáncs nélkül, 
egyszerűn elfogadván, maga adta neki a teljes érvényű nyugtatványt 
hivatalviselése iránt. 

tt) Batthyáni soha sem állott a tulajdonképeni felkelők soraiban; 
ő csak azon Vas megyei nemzetőrök soraiban állott néhány napig, kik a 
Jellasicstól Győr és Mosony tájáról haza bocsátott s megyéjén keresztül 
vonúlt horvát felkeltek rablásainak meggátlása s határaikból kiűzése vé- 
gett fogtak fegyvert. Vajjon e rablócsapatok megtámadása is felség- 
sértés volt?! 

") Bizvást el lehetne mondani az egykori vezérrel: ,egy országot annak 
jutalmul", ki csak egy betűt is képes felmutatni, melylyel Batthyáni a ki- 
rály és udvar ellen fegyveres ellenszegülésre bár kit is felhivott volna. 

az ő felségétől feloszlatott országgyűlésbe isméti belépte által 
a forradalmi pártot erősítette és támogatta"), — felségsértés 
miatt a státuskincstár kártalanitására fordítandó összes va- 
gyona elvesztésével"), kötél általi halálra itéltetett, — mely 
itélet megerősités és kihirdetés után rajta oktober 6-kán reg- 
geli 7 órakor végrehajtatik." 

Batthyánit, köz hír szerint, az itélet kihirdetése után nem 
levertség, hanem heves boszúság szállotta meg. Az itélet ellen 
erélyes óvást.téve, azt égbekiáltó igazságtalanságnak nyilat- 
koztatá s kijelenté, hogy hazájáért s meggyőződéseiért min- 
denkor kész ugyan meghalni, s valamint eddig, úgy ezután 
sem kolduland senkitől kegyelmet, hanem szigorú igazságot 
követel. A hadi törvényszék eljárását, mely neki az önvéde- 
lemre lehetőséget sem engedett, igazságosnak el nem ismer- 
heti; ily eljárással meggyilkolhatják őt, de el nem itélhetik. 

A törvényszék elől a siralomházba vezettetvén, mindenek 
előtt nejét és gyermekeit kivánta látni, hogy tőlök bucsúzhas- 
sék, őket megáldhassa. Megtagadtatott! A grófné, vévén a 
szörnyű hírt, a fogházba sietett; de a börtön ajtaja nem nyilt 
meg előtte. A távol lévő Haynau helyettesénél, Kempen tá- 
bornoknál, úgy Lichtenstein altábornagynál is zárt ajtókra 
talált. Irásban folyamodott tehát, — mind hasztalan! Némely 


§) Igen, Batthyáni másodszor is belépett 1848-ki deczemberben az 
országgyűlésbe, de miért? Tudja az egész világ, hogy nem a forradalmi 
párt erősítése, hanem e párt megbuktatása s a békepártnak felül- 
kerekedése végett. A forradalmat támogatta-e, midőn minden erejét meg- 
feszité, hogy a Debreczenbe költözést meggátolja, s az országgyűlést arra 
vegye, hogy Pesten maradjon, mely pár nap múlva Windischgrátz hatal- 
mába vala kerülendő? A forradalmat támogatta-e, midőn Kossuth ellen- 
zése daczára kieszközölte, hogy Windischgrátz elébe békekövetség menjen, 
mely nagy áldozatokkal is meggátolni ügyekezzék a háborút a nemzet és 
fejedelmi háza között ? ! § 

") Kit büntettek ezzel, apár óra múlva kivégzett Batthyánit-e, vagy 
kiskorú, ártatlan gyermekeit? Talán épen ennek szégyenérzete okozta, 
hogy, bár az itéletekben mindig ki szokott tétetni: ,nős, ennyi s ennyi 
gyermek atyja" — szóval sem említtetik, hogy Batthyáni három gyermek 
atyja volt! 

36" 


1849. Okt. 


1849. Okt. 


564 Tizenkettedik könyv. A katasztrofa. 


befolyásosak közbenjárása végre mégis kieszközlé neki az 
engedelmet, hogy férjét néhány perczre, több katonatisztek 
jelenlétében láthassa, de gyermekeit atyjok vég áldásának 
elfogadására hozzá vinnie nem engedtetett meg. Keresztényi 
kötelességeit egy franczia pappal, ki gr. Károlyi István házá- 
nál volt, elvégezvén, nejéhez a következő levelet irá : 

n Pest, 1849-ki oktober 5-kén esti 9 órakor. 

n Drága, kedves nőm! Hasztalan reméltünk az emberiség 
utólsó szikrájában, midőn egymást látók, — ezt is megta- 
gadták tőled. Ismétlem tehát e sorokban mélyen érzett kije- 
lentését legforróbb hálámnak és csodálatomnak a te tiszta 
szerelmed mind azon kincsei iránt, melyeket megérdemleni 
soha sem tudtam ; s oly igaz a minthogy a halál küszöbén ál- 
lok, ez bennem a hibának egyetlen tudata, mit magammal a 
sírba viszek . . . . 

n Ezen ünnepélyes órában eszküszöm neked, hogy a ki- 
rály és birodalom iránti árulásnak soha még csak gondolata 
sem fért lelkemhez. Hogy a hazának nem kevesbbé híve vol- 
tam s vagyok, ki fogja most kétleni ? És azért halok én még ; 
— a törvény s a király esküje volt az én szabályozóm, és attól 
sem jobbra sem balra nem engedtem magamat eltántoríttatni: 
viam meam persecutus sum — és azért ölnek meg engemet. 

n Ennyit a nyavalyás politikáról, megnyugtatásodra, bár 
arra neked nincs szükséged, ki egymagad soha sem estél 
irányomban tévedésbe. 

A gyermekeket csókold s áldd meg nevemben. Ne szé- 
gyeljék, nem kell szégyelniök magokat atyjok miatt. Elébb 
vagy utóbb azokra háramlandik vissza halálom gyalázata, kik 
engem hálátlanul s igazságtalanul gyilkolnak meg. Hagyd el 
most az országot, a gyermekek miatt : itt az ő jövőjök csirájá- 
ban megmérgeztetnék. A te vagyonod elég leend nekik; jobb 
egy szerény sors, mint az alamizsna azok kezéből, kik őket 
árvákká tették, ki 

n Az én szegény, jó kedves nővérem! Menj mindjárt hozzá, 
szükségtek leend egymásra, hogy egymást támogassátok ! 

nSzegény hű Jancsimat ajánlom neked; lásd el őt, meg- 
érdemelte irántam. 

nA gyalázattól, melyet nekem szántak, menekülni remé- 
lek"). E végre régtől fogva van nálam egy szabadító. 

, És most még egy bucsúcsókot! Isten veled! Szivemben 
egyedül képeddel, ajakimon a te neveddel halok meg. 

A viszontlátásra! Batthyáni Lajos. 

Megírván a levelet, ágyába feküdt. A porkolábtól már a 
szoba változtatásánál kikérte mindig magával hordott, lószőr- 
rel töltött fejvánkosát, melyen aludni szokott. "") 

Az őrök egész éjen át a szobában, ágyához közel álltak. 
Oktober 6-kán reggel a gróf még mély álomban látszék merűlve. 
A porkoláb ébreszteni ment őt. Egyik kezével a takarót szo- 
rosan fejére húzva találá őt, s midőn a takarót föllebbenté, 
eszméletlenül látá őt feküdni megaludt vérében; másik kezé- 
ben egy rövidke tőrt tartott. A orvosi vizsgálat kimutatá, hogy 
egy szurás a nyakán oly mély volt, mint csak a tőr kereszt- 
vasa engedé; de üteret szintugy nem talál mint egy másik 
a karján, 8 egy harmadik, mely szive mellé furódott. A hozzá 
közel álló őrök egész éjen át a fájdalomnak egy rázkódását, 
egy nyöszörgését sem láták sem hallák e szörnyű műtét alatt 
a vasakaratú férfiún. Ha kezét a vérvesztés következtében be- 
állott ájulás meg nem lankasztja, halálig marczangolta volna 
magát. Orvosi szerek visszahozák az eszméletet ; de a kivé- 
geztetést tátongó nyaksebe miatt el kellett halasztani. 

A segélyre hivott orvosok egyike, egy nagy hírű egye- 
temi tanár, megkérdeztetvén, kijelenté, hogy a kivégeztetést, 
s sebek miatt végrehajtani nem lehet, de nemis szükséges: a 
beteg életereje a nagy vérveszteség miatt kimerült, s néhány óra 
múlva magától kialszik. De az illetőknek volt rá gondjok, hogy 


") Midőn itélete felolvasása után a hadi törvényszék elől elvezetteték, 
reményét fejezi ki, hogy ha már meg kell halnia, legalább a halál módját 
változtatják agyonlövésre. De ez iránt határozottan tagadó választ vévén, 
eltökélte magát, öngyilkossággal menekülni az akasztatás gyalázatától. 

"x) Ugy látszik ebben volt a ,szabadító" kis tőr elrejtve, 


szül KE 

a halál ki ne ragadja kezeikből idő előtt boszúáldozatukat. 
Egy katonaorvos utasítást vett, hogy izgató szerekkel legalább 
néhány orára hosszabbítsa meg a kialvó életet. ; 

A város közönsége az itélet kihírdetése óta az ámulat és 
fájdalom élő képe, a hang, mely még emelkedni merészelt, 
annyi csapás után is a legmélyebb fájdalom hangja volt. Bat- 
thyánit ugy ismerte a közönség, mint oly férfiút, kiben a ha- 
zafiúi és alattvalói hűség egybeforrva, egy lángban lobog, mint 
a legforradalomellenesebb, a törvényszerűséghez legaggodal- 
masabban ragaszkodó kedélyt. Megfoghatatlannak, hihetet- 
lennek látszék az itélet, s mindenki az utólsó pereztől várta a 
megkegyelmeztetést. E hiedelmet, — a rendőrség-e, a támad- 
ható tűntetések meggátlása végett, vagy az ártatlanságáról 
való közönséges meggyőződés? — széltében terjeszté. De az 
esti öt óra meghozta a szomorú valóságot. Nagyobb vasas és 
vadász osztályok foglalták el a laktanya ötödik szárnya előtt 
elnyuló tért, melyen. egész napon át sürű néptömeg rajonga. 

Batthyánit a napon át a nagy vérvesztés következtében 
többször beállott ájulásból az izgató szerek mindannyiszor esz- 
méletre hozták. Midőn tudtára adaték , hogy nyaksebe miatt 
kötél helyett golyó vetend véget életének, szinte vidámmá lett. 
A tőr iránt kérdőre vonatván, válaszolá: Én az istennel és 
az emberekkel leszámoltam ; válaszolni többé senkinek sem 
tartozom." Öt óra után a vesztőhelyre vezettetvén, a katona 
orvost, ki őt bágyadtságában támogatni akará, elutasította s 
az őt kisérő franczia papnak mondá: , Tisztelendő úr , adja 
karját; nem akárnám önnek egy ájulás látványát megújítani ; 
de oly gyönge vagyok, hogy lábaim alig birnak. — 

A papra támaszkodva, egy granátos osztálytól képezett 
kisérettel jelent meg a téren. Járása, bágyadtsága daczára is 
szilárd vala. A tömegen keresztül haladva, mely őt hosszában 
hódoló üdvözlettel fogadá, vizsga szemekkel kerese ismerő- 
söket, kiket aztán, mint általában az üdvezlőket fejbillenté- 
sekkel köszönté. Arczán egy neme a nyugodt, vidám szíves- 
ségnek, a nézőkbe is vigaszt öntő magosabb szelídségnek 

volt kifejezve, 5 azon meggyőződést látszék visszatükrözni, 
hogy a legfőbb biró előtt pár percz múlva igazságosb itéletet 
nyerend mint az emberektől. 

Menet közben a paphoz még egyszer ily szavakat intéze : 
n Erősen kell önre támaszkodnom ; de ne higyje, hogy szelle- 
mileg is gyönge vagyok; testem azonban annál gyöngébb s 
örülök, hogy mindjárt helyemre érhetek, hogy ott állhassak 
vagy térdelhessek; mert lábaim már alig birnak." . E nagy 
testi gyöngeség egyébiránt alig vala észlelhető járásán, s csak 
arczának nagy haloványsága tanúsitá kimerűltségét. 

Az itélet felolvasása után letérdelt s levévén ezüsttel hím- 
zett kék szobafövegét, mennyire csak bágyadtsága engedheté 
hangosan felkiálta : , Éljen a haza! Allez Jöger!" Alig hang- 
zott el ajkán a szó, a vadászok fegyvere dördült meg, s egy 
golyótól homlokán, más kettőtől szivén találva, élettelenül ro- 
gyott össze. Tetemei éjjelre egy kórházba, onnan nagy csönd- 
ben a ferenczi szerzetesek templomának sírboltjába vitettek, 
ideiglenesen, míg a családiban szabad leend eltakarítani. 

Köz tudomású dolog lévén, hogy Batthyáni Lajos, a tör- 
vényesség ösvényétől egy hajszálnyira eltérni sem hajlandó, a 
forradalomnak minden áron elejét venni, az udvarral való 
szakadást a legsúlyosabb áldozatok árán is meggátolni ügye- 
kező, szintoly hű alattvaló, mint hű hazafi, hivatalviselésében 
semmi alapos vádat nem vont magára; ki még az év vége felé 
is csak azért választatta meg magát képviselőnek másod íz- 
ben, hogy Kossuthot ellensúlyozza s az udvar és a nemzet 
közt az országgyűlésen újabb kiegyezkedést kisértsen meg: 
elitéltetésének okairól tehát sokáig sokfélét beszélt a világ. Ki 
Schwartzenberg miniszter, ki más magas egyéniség személyes 
boszújának tulajdonította a nem indokolt, nem indokolható 
halálos itéletet. Igen valószinű s majdnem bizonyosnak tart- 
ható, hogy volt része abban ezeknek is. Kétséget mindazáltal 
nem szenved, hogy Batthyáni , főleg mint az 1848-ki már- 
cziusi törvények egyik fő szerzője, mint a nemzet alkotmá- 
nyos, független kormányzati törekvéseinek leghűvebb kife- 

jezése s mint magának a magyar nemzetiségnek legtekinté- 
lyesebb s legcsatányosabb képviselője vonta magára a halálos 
ítéletet. Batthyániban a nemzetet akarták halálosan sujtani,; 
ő benne s vele együtt a nemzeti jogokat, némzeti államéletet 
akarták sírba dönteni. Mily szerencse, hogy a nemzet élete 
szivósabb egyes emberek életénél! — hogy ezeknek a nem- 
zeti szent ügy miatt igazságtalanul erőszakosan eloltott élete 
is a nemzet életének tőkéjét gyarapítja ; — mert minden ügy- 
nek, mely igaz, jó és szép, melynek erkölcsi értéke van, a 
martyrok vére csak termékenyíti életgyökereit, a vértanúk 
szent emléke csak .hatványozza életerejét! 

Ily szent emlékű vértanúját birja a nemzet Batthyáni 
Lajosban , birja mind azon számos hazafiakban, kik oktober 
6-kán s e nap óta, mivel a nemzet jogainak kitűnő bajnokai 
voltak, erőszakos halállal végeztettek ki, vagy hosszú évek s0- 
rára a várfogság súlyos szenvedéseire itéltettek. És a győzők 
jogot s emberiséget, igazságot s méltányosságot egyaránt el- 
tipró kegyetlensége gondoskodott arról, hogy a nemzetnek, 
annyi régiek után, legyen egy újabb kiadású martyrologiuma. 

Gr. Batthyáni Lajosnak, a békés kiegyenlítés legelhatáro- 
zottabb bajnokának, a törvényesség legaggodalmasabb őrének, 
a forradalmi irány leghevesebb ellenzőjének kivégeztetése 
után, egy utóbbi véritélet sem lehetett többé a nemzetre nézve 
meglepő. Meglepő volt az, hogy Batthyáni, a béke és kiegyen- 
lités-embere, a monarchiai és dynasztiai elvnek bonyodal- 
maink alatt legszivósabb képviselője, egy sorsra jutott azok- 
kal, kik ellenkező irányt követve, miután az alkotmány meg- 
támadtatása által ellentállásra kényszeríttettek, a trónvesztett- 
ség nyilatkozatához hozzájárultak s részben a harcz terén fegy- 
verrel is vívtak a nemzet törvényes önállóságáért s kormány- 
zati függetlenségéért. Meglepő ezen utóbbiak elitéltetésénél 
az, hogy az itéletek nem a forradalomban s háborúban való 
részét mértéke, hanem indokolhatatlan szeszély szerint ho- 
zattak a szerencsétlen foglyokra. Borzasztó az, hogy a nem- 
zet virága, legkitünőbb fiai estek a boszú áldozataiul, s hogy 

ezen áldozatok száma oly rémitő nagy. Iszonyú az, hogy 
végre az egész nemzet összesége minden jogaitól, vagyona 
nagy részétől megfosztatott s a legkorlátlanabb kényuralom 
alá vettetett, holott elébb minden manifestumokban s kiált- 
ványokban magok állították, hogy csak egy pártnak műve az 
ellenállás, a forradalom. 

Ugyanazon oktober 6-kán, melyen Pest lakóinak kebelét 
Batthyáni kivégeztetése a legkínosabb fájdalommal tölöltte el, 
az aradi polgárok még iszonyatosb jelenetnek valának tanúi. 
Tizenhárom tábornokra, a dicső magyar sereg virágaira, egy- 
szerre mondatott ki a halálos itélet; az annyi diadalmas csa- 
tákban győztes vezérek egymásután, egymás szemeláttára 
múltak ki a bakó keze alatt. Míg Batthyánit az udvari reactio 
pártja személyes boszúból végeztette ki , a tizenhárom derék 
tábornok egyszersmind katonai boszúnak is esett áldozatául. 
Az osztrák sereg vezérei nem tűrhették életben azon vezére- 
ket, kik által annyiszor megverettek ; nem szenvedhették élet- 
ben azon hadvezéreket, kik számra sem nagyobb újoncz 
seregeik győzedelméivel elhomályosították az osztrák fegyve- 
rek dicsőségét. 

Kiss Ernő (eleméri és ittebei), 49 éves, előbb a Hanover- 
huszárok ezredese, a hanoverai Guelf első osztályú, s a pápai 
Krisztusrend vitéze, a magyar seregben a ráczok elleni há- 
ború alatt szerzett érdemeiért tábornok s utóbb altábornagy, 
az ország fő hadi kormányzója s a magyar érdemrend közép- 
keresztese; egyike volt legvitézebb katonáinknak. Bár a Bán- 
ságban fekvő terjedelmes jószágai, s a müvészet, kivált a 
festészet kincseivel gazdag kastélyai a ráczok által elpusztít- 
tattak, a Temesváron őrizet alá adott 12 mázsa asztali ezüstje 
a várőrség által lefoglaltatott, végiglen ernyedetlen híve ma- 
radt a nemzetügyének. Jószágai, több milliónyi értékűek, az 
itélet által lefoglaltattak; maga por és golyó által végezte- 
tett ki. : 

Aulich Lajos, pozsonyi születésű, 57 éves, nőtlen, az 
osztrák szolgálatban a Sándor-gyalogok alezredese, a magyar 

seregben tábornok, az érdemjel középkeresztese ; Buda bevé- 
teléig hadtestvezér, utóbb hadügyminiszter. Mint ember, sze- 
rény, igénytelen, szelíd, feddhetetlen, szeretetre méltó. Mint 
katona, hidegvérű, kit zavarba semmi váratlan esemény sem 
ejthetett, fontolva, de gyorsan cselekvő ; az isaszegi győzedel- 
met ő döntötte el. Mint polgár, tisztakeblű hazafi, mely tekin- 
tetben kevés pártja volt a magyar seregben. A viszgálaton s 
hadi törvényszék előtt minden kérdésre ez volt válasza: 
n Királyom parancsából esküdtem hűséget a magyar alkot- 
mányra , s eskümet halálomig meg kell tartanom." Kivégez- 
tetett kötél által. 

Damjanics János; 45 éves, bánsági születésű, származá- 
sára szerb, nős, gyermektelen, az osztrák seregben a 61-dik 
gyalog ezredben kapitány, a magyar seregben a ráczok ellen 
a Bánságban nyert számos győzedelmei után tábornok és had- 
testparancsnok s az érdemjel középkeresztese. A vezért benne 
már külseje is elárulta, melyben a rendkivüli erő szépséggel 
párosult; öles, izmos termet, villámló, parancsolásra termett 
szemek. Hires 3-dik és 9-dik zászlóaljaink tőle nyerték szelle- 
möket. Nehéz meghatározni, a félelem vagy szeretet volt-e 
iránta túlnyomó a katonákban. Ritka bátorság, nyugalom s 
határozottság a legnagyobb veszélyben, szivós kitartás és gyor- 
saság a végrehajtásban, őt vezéreink legjelesbikévé tették. Mint 
polgárt lángoló hazaszeretet hevíté; mint ember a legszere- 
tetre méltóbb, Legtöbb győzedelmeinkben ő volt veres sapká- 
saival, kik érette mind egyig készek voltak meghalni, az eldöntő 
erő; a szolnoki és váczi győzedelmeket egymaga vívta ki, 
Lábtörése valóságos nemzeti szerencsétlenség volt; ha ő vé- 
giglen ép, szolgálatraképes marad, más véget ért volna szabad- 
ságharczunk. Tört lába mind végiglen nem gyógyulván meg, 
kocsin vitetett a vesztő helyre, hol miután a vele együtt fel- 
akasztott nyolcz társain több óráig néznie kellett az itélet 
végrehajtását, végre a sor reája kerülvén, csipős gúnynyal 
mondá: , Különös hogy nekem, ki mindig első valék a harcz- 

ban, most egyszer utósónak kelle lennem." Pár percz múlva 
felakasztatott. 

 Nagy-Sándor József, nagyváradi, 45 éves, nyugdíjas 
huszárkapitány, majd ezredes, utóbb tábornok s hadtest- 
parancsnok a magyar seregben, melyben magát kivált Buda 
bevételénél különböztette meg, az elsők közt hágván meg 
vitézeivel a vár bástyáit. De nem kevesbbé tűnt ő ki lángoló 
hazafisága által, miben a seregnek valódi példányául szolgált. 
A vesztő helyre lépvén eme szavakat mondá: ,hodie mihi, 
cras tibi." Itélete akasztásra s jószágvesztésre szólott. 

Gróf Vécsey Károly, pesti, 42 éves, elébb őrnagy a 
Hanover-huszároknál, a magyar seregben mint ezredes, 1849 
elején, midőn gróf Eszterházy Sándor tábornok és Nádory ez- 
redes a bácskai hadtestet a nemzet ügyének elárulásával az 
osztrák zászlók alá vezetni akarták, e hadnak elhatározottan 
élére állván, azt a nemzetnek hazafiúi szilárdságával meg- 
mentette. Ezután tábornokká s hadtestparancsnokká nevez- 
tetvén, Aradot ostrommal foglalta el, Temesvárt pedig egész 
az utósó időig megszállva tartotta. Kivégeztetett kötél által, 
egyszersmind javai is elfoglaltatván. 

Török Ignácz, gödöllei, 54 éves, az osztrák seregnél a 
mérnöki testben alezredes, a király testőrségnél a mérnöki 
tudományok tanára, 8 mint olyan Görgey s Klapka tábornokok 
és más főtisztekké lett testőrök tanítója, a magyar minisz- 

" terium alatt a király s a bécsi mérnökkari igazgatóság által 
Komárom erődítési parancsnokává, utóbb a magyar kormány 
által tábornokká s várparancsnokká neveztetett. Szegedet ő 
erősítette meg. Kivégeztetett kötél által. 

. Lahner György, beszterczei, 53 éves, nős, egy gyermek 
atyja, az osztrák seregben őrnagy, a magyaroknál ezredes, 
végre tábornok, s a magyar sereg fegyverzési osztályának 
igazgatója, mely tisztében rendkivüli munkásságot fejtett ki ; 
halála köfél által történt. 

Knezics Károly, sz.-györgy határezredbeli horvát szü- 
letésű, 41 éves, nős, két gyermek atyja, a márcziusi mozgalom 

kezdetén mint kapitány az alkotmányra esküt tévén , ahhoz 
haláláig hű maradt, . előbb a ráczok ellen, utóbb az aprili had- 
járatban tűntetvén ki magát, egész tábornokságig s hadtest- 
parancsnokságig emelkedett. Kötél által halt meg. 

. Pöltenberg Ernő, bécsi, 35 éves, nős, 3 gyermek atyja, 
elébb a Sándor-huszároknál kapitány, ezredével 1848 nyarán 
Magyarországba jövén, a miniszterium rendelete következté- 
ben az alkotmányra megesküdött, s ez időtől fogva esküje 
s becsülete által a nemzet ügyéhez kötve, ahhoz végiglen hű 
maradt. FEzredessé emelkedvén , midőn Görgey Budát ostro- 
molta , ő a 7-dik hadtesttel, melynek vezére lőn, Győrnél tá- 
borozott, májusban tábornokká nevezetvén, hadteste vezér- 
letét végiglen megtartá. Szemere s Batthyáni Kázmér mi- 
niszterek által parlamentair gyanánt az oroszokhoz küldet- 
vén, irántok való bizodalma oly nagygyá lőn, hogy a Gör- 


" geytől aug. 11-kén tartott hadi tanácsban fegyverletételre 


szavazott ; bizodalmáért kötél általi halállal bűnhödött. 

Gróf Leiningen - Westerburg Károly. Hessen nagy- 
herczegségi születésű, 30 éves, magyar neje 8 magyar ezred- 
beni szolgálata által a nemzet ügyéhez köttetvén, több csaták- 
ban, kivált a vácziban, geszthelyiben s Buda megvételénél 
rettenthetetlen bátorsága által tűntette ki magát, miért is 
tábornokságig emelkedett. Görgeynek nagy tisztelője, iránta 
való bizodalmáért kötél általi halállal lakolt. 

— -Sehweidel, bács-zombori, 53 éves, nős, 5 gyermek aty- 
ja, elébb huszár-őrnagy, ezredével a bécsi kormány parancsá- 
ból az országba jövén, az alkotmányra esküt tőn; utóbb 
tábornokká neveztetett s Pest visszafoglalása után annak, s 
utóbb Szegednek városparancsnokává lőn. A nemzeti harcz- 
ban kevés részt vett; de 30 évi szolgálatai után, mégis por és 
golyó általi halálra itéltetett. 

Dessewffy Arisztid, abauji 47 éves, mint nyugdíjas huszár- 
ezredes a nemzeti harczosok közé lépvén, utóbb kitünő lo- 
vassági tábornokká, s Felsőmagyarországban hadtestparancs- 

nokká lőn. A hadi törvényszék akasztófára itélte, mit azon- 
ban Haynau agyonlövetésre változtatott. 

Lázár Vilmos, nagybecskereki, 34 éves, nős, három gyer- 
mek atyja, előbb az osztrák seregben hadnagyképen szol- 
gált, honnan azonban már régebben kilépett. A nemzeti 
ügyet leginkább a ráczok elleni háborúban szolgálta, utóljára 
mint ezredes. Kötélhalálra szóló itélete szinte agyonlövetésre 
lőn változtatva. 

Gáspár András, kecskeméti, 45 éves, két gyermek atyja, 
az osztrák seregben huszár-kapitány, utóbb mint ezredes és 
hadtestparancsnok a hatvani ütközetben tűntette ki magát, 
miért tábornokká neveztetvén, nyugalomba lépett. Ezen eny- 
hítő körülmény végett 10 évi várfogságra itéltetett, — 

Ugyan ezen napon még két itélet hirdettetett ki; az 
egyik Fekete Imre, népfelkelési vezéré, ki Pesten agyon lö- 
vetett. A másik 

Gróf Károlyi Istváné, ki a Károlyi-huszár ezred kiállítása 
miatt 400,000 ft. bűndíjra s két évi fogságra itéltetett. 

Ekként ünnepelték meg az oktober 6-ki bécsi forradalom 
évfordulati napját. De. még ennyi véráldozat sem elégitette 
ki a boszúszomjat. Oktober 6-ka után még sokáig majdnem 
naponként kínpadra feszítették a hazafiak erkölcsi érzetét az 
újabb és újabb halálos, vagy hosszú várfogsági itéletek hir- 
detményei. Úgy látszék, mintha a boszú embertelen eszköze, 
Haynau, gyönyör-élvet találna a leigázott nemzet feljajdulá- 
sain legjelesebb fiainak elitéltetésénél. Batthyáni s a táborno- 
kok kivégeztetése után a polgáriakra kerűlt az újabb sor. 
Megnyitá ezt oktober 10-kén 

Csányi László, volt közlekedési miniszter, 59 éves, egyike 
a legjelesebb hazafiaknak , kiről szólani többször volt alkal- 
munk; és 

Báró Jeszenák János, felvidéki buzgó, ernyedetlen kor- 
mánybiztos. Követték ezeket néhány nap múlva (okt. 24) 

Báró Perényi Zsigmond, felső házi elnök, a honvédelmi 
bizottmány egyik legerélyesebb tagja, s a Szemere-miniszte- 

rium megalakulta után országbíró, a haza legrégibb és jele- 
sebb családai egyikének nemes, elhatározott, hazafiúi lelke- 
sedéssel, fiatal tűzzel még 66-dik évében is teljes ivadéka. 

Szacsvay Imre, 31 éves, lángeszű, elragadó ékes szólású, 
Bihar megyei képviselő, egyike a radikál párt vezéreinek, a 
függetlenségi nyilatkozat szerkesztőinek s a képviselő ház 
jegyzőinek. A ház elnökétől különös kedvezésül kérte volt ki 
magának, hogy ő jegyezhesse alá s olvashassa fel az ünnepé- " 
lyes ülésen a függetlenségi nyilatkozatot. A szabad hazában 
tovább élve, egyike leendett a legkitünőbb, legerélyesebb 
hazafiaknak. Ellensége minden félszabálynak, hatályos sza- 
vával, erős logicájávals majd az értelmet meggyőző, majd a 
szív idegeit megragadó szónoklatával mindig és mindenben a 
legradikálabb véleményt támogatá, s aának győzedelmeit nem 
ritkán saját diadalai közé számíthatá. Elébb a közéletben is- 
meretlen neve, Debreczenben (mert Pesten, a félszabályok 
korában, ritkán emelte szavát) nagy súlyt nyert az ország- 
gyülésen. Perényi és Szacsvay leginkább azzal terheltettek, 
hogy a függetlenségi nyilatkozat elfogadására eldöntő befo- 
lyással voltak. 

Csernus, pénzügyminiszteriumbeli tanácsos, derék, jó ha- 
zafi; de miután sem az országgyűlés tagja nem volt, sem 
alárendelt, csekélyebb körű hivatalában magát különösen ki 
nem tűntethette, neve a hazában oly ismeretlen maradt, hogy 
a közönség sokáig nem tudta, miért itéltetett e befolyástalan 
tanácsos halálra, míg minisztere, Duschek, kitől hivatalát 
nyerte, s kinek rendeletéből tette mind azt, mit tett, hosz- 
szabb ideig szabadon, bántalom nélkül maradt, s utóbb is 
csak pár évi fogságra itéltetett, többi vele egy rangú hiva- 
taltársai pedig kereset alá sem fogattak. Utóbb azonban vilá- 
gosságra jött a megfoghatatlan rejtély. A szeszélyes, zavart 
eszű Haynau őt Csernátonival a , Márczius 15-ke" egyik szer- 
kesztőjével, összezavarván s feleserélvén, egy eszelős órájában 
halálra itélni parancsolta. Köz hír szerint a tévedésre még 
az itélet végrehajtása előtt figyelmeztetvén, makacsul vála- 

szolá, hogy ő jobban tudja ki legyen a kérdéses egyén s csak 
fel kell akasztani. 

Mind az öt hazafi kötél által végeztetett ki, jószágaik 
pedig ártatlan özvegyeik s árváiktól elfoglaltattak. 

Ezeken kivül számosan végeztettek még ki, mind az egy- 
házi, mind a polgári, mind a katonai rendből. Ilyenek pél- 
dául: Gonzeczki, a mező-hegyesi állam-ménes katonaságának 
papja; Raszka, a pozsonyi evang. község lelkésze; Csoma, 
budai polgár; herczeg Woronieczki Miczisláv, huszonöt éves, 
lengyel ezredes; Kazinczy Lajos, tábornok, a tartaléksereg 
parancsnoka , a halhatatlan emlékű Kazinczy Ferencz fia; 
Giron Péter, a német legio parancsnoka; Abancourt Károly, 
Dembinski segéde; Hauck Lajos, a bécsi , Constitution" 
czímű lap volt szerkesztője, Bécs megbukta után a magyar 
seregben őrnagy, utóbb alezredes, Bem segéde; Murmann 
őrnagy, Ormay ezredes, Hruby őrnagy stb. stb. 

Meg kell azonban vallanunk, hogy a kivégzettek nagyobb 
részének neveit közleni képesek nem vagyunk, részint mivel 
azon korbeli hirdetések kezeinknél nincsenek, részint mivel 
maga a katonai uralom sem hirdette mind ki a kivégzettek 
neveit. A pesti és aradi hadi törvényszékeken kivül az or- 
szágnak külön vidékein 16 hadi törvényszék működött, me- 
lyek, bár több hazafiakat végeztettek ki, neveiket: azonban 
nyilvánosan nem közölték. Sőt hiteles hírek szerint Pesten 
és Aradon is több agyonlövetések történtek, titkon, az Új- 
épület és a vár belsejében. Erdélyből épen nem birjuk a ki- 
végzett hazafiak neveit, holott szinte számosan estek hazafiui 
:hűségök áldozatául. Egyebek közt 24 református lelkész lö- 
vetett volna agyon. Vérkrónikánk ez okból, a szerencsétlen 
áldozatok számát illetőleg, igen tökéletlen marad, kivált a 
polgári s egyházi hazafiakra nézve. j 

Az egyházi s világi hazafiak közől fogságra körülbelül 
következők itéltettek : 


Rudnyánszky, beszterczei püspök, egyike az ország leg- i 


jelesebb főpapjainak, elítéltetett 8 évi várfogságra, mivel az 

átmenő magyar sereg főtiszteit megvendégelte, s a cultus- 
miniszter rendeleteit kihirdette. 

Báró Bémer László, nagyváradi püspök, 63 éves. Közel 
lakván Debreczenhez s ennél fogva akarata ellenére is kény- 
telen lévén a magyar kormány rendeleteit teljesíteni, elfoga- 
tott. Fogsága alatt Haynau azt üzenteté neki, hogy ha egy- 
házi méltóságáról önként lemond, bántalom nélkül szabadon 
bocsáttatik: Bémer a feltételt elfogadván, valóban kibocsát- 
tatott; de alig nyujtá be irásban is lemondását, Haynau őt 
még az nap ismét elfogatta, s más napon kötél általi halálra 
itéltette, mit azonban kegyelem utján vason töltendő 20 évi 
várfogságra változtatott. 

Lonovics József, egri érsek, lángeszű, tudományos ferfiú, 
mind egyházi erényeire, mind tudományára nézve nem csak 
a magyar egyháznak gyöngye, de általában az egész kath. egy- 
ház legjelesebb főpapjainak egyike, kit a márczius előtti idők- 
ben maga Metternich hg. is több ízben megkeresett tanács- 
adása végett. A főrendek tábláján egyike volt a conservativ 
párt vezéreinek. A szabadságharcz alatt deczemberben egye- 
bekkel együtt Windischgrützhez békekövetül küldetvén, mi- 
után onnan visszatért, Pesten visszavonúlva élt; midőn pedig 
az osztrákok Pestről ismét kiűzettek, ő is Ausztriába vonúlt, 
s általában soha és semmiben részt nem vett a forradalom- 
ban. Érsekségétől mégis megfosztatván, itélet nélkül egy osz- 
trák klastromba záratott. 

Jekelfalugy Vincze, szepesi püspök, egyházi hivatalától 
megfosztatott és szinte egy osztrák kolostor lakójává lett; 

Róka József, 56 éves, Csanád megyei kanonok, apát és 
püspöki helytartó, mivel a temesvári várőrség fellázadásakor 
a nemzet ellen, nehogy a bezárandó s tán ostrom alá jutandó 
várban maradva, hivatalos közlekedése a kormányára bízott 
egyházmegyével megszakadjon, Temesvárról az egyházmegyei 
hivatallal s levéltárral együtt még idejében Makóra költözött, 
s azt a megyei hatóságoknak s papságnak tudtára adta: a 
temesvári őrség haditörvényszéke által még 1848 végén tör- 

vényen kívülinek itéltetett, a világosi katasztrofa után elfogat- 
ván, kötél általi halálra itéltetett, s vason töltendő 20 évi vár- 
fogságra kegyelmeztetett meg. 

Czuczor Gergely, sz. Benedek rendbeli szerzetes, hazánk 
egyik legjelesebb, koszorús költője s nyelvésze, , Riadó " czimű 
harczi daláért még Windischgrütz által 6 évi várfogságra 
itéltetett, 

Könyves Tóth Mihály, köztiszteletben álló debreczeni re- 
formátus lelkész s lelkes hazafi, különböző alkalommal tar- 
tott beszédei miatt; — és 

Hajdú Lajos, szentesi reform. lelkész, egy a haza védel- 
mére felhivó beszédéért, melyet nyomtatva is kiadott és jöve- 
delméből a szegényebb sorsu felkelőket segítette, — mind a 
kettő, vagyonaik elkoboztatása mellett, kötél általi halálra itél- 
tetett, az itélet azonban 20 évi várfogságra módosíttatott. 

A balálra ítéltek közt találjuk még a következő polgári 
személyeket, kik, jobbára népképviselők; vagy az országgyű- 
lésen, vagy azon kivül mint kormánybiztosok s más hivatal- 
viselők tűntették ki buzgalmokat a nemzeti jogok védelmében: 
Bernáth József, Besze János, Boczkó Dániel, Bonis Samu, 
Csertán Sándor, Csiky Sándor, Jozipovich Antal turmezei 
gróf, Jakovics József, Eötvös Mihály, Farkassányi Samu, 
Fiáth István, Hatzel Márton, Hódosy József, Kun Gotthard 
gróf, főispán, Luzsénszky Pál báró, Maán József, Mihályi Gá- 
bor főispán, Komáromy József főispán, Murgu Euthym, Ná- 
vay Tamás főispán, Nikolásy Sándor, Nyáry Pál, Osztrovszky 
József, Pajor István, Ragályi Miksa főispán, Szeles Lajos, 
Szentiványi Ödön főispán, Wimpeller stb., kiknek kötélhalálra 
szóló itéleteik azonban, husztól négyig, több kevesebb évig 
tartós vason töltendő súlyos várfogságra lőnek átváltoztatva. 

Valamint a tényleg kivégzettek, úgy a súlyos várfogságra 
itéltek közt is azonban legtöbb áldozat esett a katonai rend- 
ből. Ezek száma oly nagy, hogy nincs helyünk, valamennyiök 


nevét közölni, s azért csak azokat irjuk ki, a "e vagy kötél 

vagy por és golyó általi halálravitéltettek, mi azonban hosz- 
szabb rövidebb várfogságra lőn átváltoztatva. j 

Tábornokok: (Gál Miklós, Gáspár András, Lenkey János, 
Pikety Gusztáv. Ezredesek és alezredesek : Ábrahámi Károly, 
Asbóth Lajos, Albrich Károly, Bayer József, Beniczky Lajos, 
Beőtby György, Béncsik József, Berzsenyi Leonárd, Bezerédy 
Lajos, Csapó Vilmos, Cserey Ignácz, Csutak Kálmán, Czillich 
Eduárd, Damaszkin György, Dippold Antal, Dobay József, 
Driguet Péter, Farkas Károly, Fekete János, Földváry Károly, 
Forget Henrik, Forró Sándor, Galvagni Cesar, Görgey Armin, 
Hadik Gusztáv gróf, Hausser Károly, Herkálövics Antal, Já- 
rosy Ádám, Jeszenszky János, Inczédy László, Kisfaludy Mór, 
Kiss Ferencz, Kökényesy Szaniszló, Kölgyei Ferencz, Komá- 
romy István, Kürty István, Korponay János, Kossuth Sándor, 
Krain János, Lenkey Károly, Lukács Dániel, Makray László, 
Máriássy János, Marzsó Imre, Mesterházy István, Meszéna 
István báró, Meszlényi Jenő, Mezey Károly, Mihálovics Mihály, 
Molnár Ferdinánd, Nagy Jenő, Nyereggyártó János, Parcse- 
tics Zsigmond, Pollák Vilmos, Pereczy Mihály, Psotta Mór, 
Puchli János, Cuerlonde Ferdinánd, Rapaics Dániel, Rohon- 
czy István, Salamon Sándor, Sebő Alajos, Simonfy József, 
Szathmáry Mihály, Szentiványi Kázmér, Szekulics István, 
Szotfried Ferdinánd, Tóth Endre, Tóth Ágost, Waldberg Ká- 
roly, Wanner József, Wartensleben Ágost gróf, Zikó János, 
Zsúrmay Lipót. 

Más törzs- és főtisztek, őrnagyok és századosok közől ha- 
sonlókép halálra itéltettek, de az itélet megváltoztatása követ- 
keztében számos évi várfogságra vitettek százharminezheten. 
És ekként az összes polgári és katonai, halálra itélt, de hosszu 
várfogságra megkegyelmezett egyének száma 240-re emelke- 
dett. Körülbelül szinte annyi azon hazafiak száma, kik egy- 
szerűn több vagy kevesebb évi várfogságra lettek elitélve. 

A katonai egyének, kikre ilyféle itélet mondatott, kevés 
kivétellel jobbára olyanok voltak, kik elébb a cs. kir. seregben 
szolgáltak; mert a kik a honvédzászlóaljak alatt emelkedtek 

tiszti rangra, miként már fentebb említettük , az alattok szol- 
gált altisztekkel s legénységgel együtt, minden kivétel nélkül, 
közlegényekké soroztattak be a császári seregbe, hol aztán 
nem ritkán a legdurvább s gyalázóbb bánásmódnak s bünte- 
téseknek voltak kitéve. 

Az elfogatások s elítélések egy évnél tovább rettegésben 
tarták az országot; mert nem csak azokat érte az ilyféle bün- 
tetés, kik a nemzeti harczban tényleg részt vettek.  Elfoga- 
tásra s több évig tartó fogsági itéletre elégnek tartatott, ha 
a magas fokra emelt kémrendszer s házmotozások következ- 
tében valamely, tán őseitől reámaradt s kegyelettel rejtegetett 
dísz- vagy vadászfegyver, sőt csak egy pár magyar pénzjegy 
födöztetett fel házánál. A penzjegyek birtoka miatti elítélések 
annál megfoghatlanabbak , minthogy azok a forgalomból kü- 
lönben is kitiltattak s ennél fogva értéköket teljesen elvesztet- 
ték s legfölebb történeti emlék gyanánt tartattak meg. A va- 
dászfegyverek szigorú beszedésének pedig az lőn következ- 
ménye, hogy pár év alatt a ragadozó vad állatok annyira 
elszaporodának, miszerint nemcsak a nyájak; hanem kisebb 
községekben vagy pusztai szállásokon s majorságokban, téli 
időben pedig az országutakon az emberek élete is folyton 
veszélynek volt kitéve. 

A képviselőkre vagy jelentékenyebb hivatalokat visel- 
tekre nézve , kik mindjárt az első hónapokban nem itéltettek 


el, más módja találtatott ki a rettégtetésnek. Miután a teli bör- - 


tönökben hely már nem volt számukra, szabadon bocsáttattak 
ugyan, de azon kötelezéssel, hogy míg pörük le nem foly, 
valámely meghatározott községben tartózkodjanak. Ekként 
hosszú ideig hagyatott fejök fölött Damokles kardja.  Beleb- 
bezettségökben egy pillanatjok sem volt nyugodt, nem tud- 
hatván, mikor kopogtat be a zsandár , ki őket hadi fögyönye 
szék elébe vagy börtönbe kisérendi. 

A nemzeti függetlenség s alkotmányos szabadság hajó- 
törése után, egy része azoknak, kik anemzetjogait s törvényeit 


védve, a harczot a kormányban s törvényhozásban intézték, 
37t 

vagy a csatamezőn fegyverrel vívták, miként már említők, a 
külföldre menekült. A menekülés két uton történt: a déli ha- 
társzéleken keresztül a török birodalomba , - és az osztrák tar- 
tományokon át a nyugoti Európába. A többség az első uton 
menekült. , 

Első volt ezek közt Perczel Mór tábornok., ki testvére 
Miklós, néhány más tiszt és Makay Sándor krassói alispán kisé- 
retében aug. 14-kén lépett török földre. Más nap Mészáros 
és Dembinski altábornagyok is az új-orsovai török várba 
mentek csekély kiséretökkel , honnan a basa utasítása szerint 
16-kán mind a két csapat Turnul-Szeverinbe költözött, s a 
veszteglő intézet mellett sátorok alá szállásoltatott. A török 
tisztek barátságosan fogadták menekülteinket, minek azonban, 
úgy látszik, csak az volt indoka, hogy őket így könnyebb sze- 
rével kifoszthassák. Maga Mehemet krajovai basa is megláto- 
gatá őket. Menekülteink örömmel fogadták érkeztének hirét; 
mert pártfogásától sorsuk könnyebbitését várák: a basa nem 
is fösvénykedék pártfogása igéreteivel, de hálájok zálogául 
szép lovaikat csalta el tőlök. 

Kossuth aug. 18-kán érkezett Turnul-Szeverinbe, más 
menekültekkel telt mintegy 30 szekér kiséretében, — kik közt 
voltak gróf Batthyáni István, Gorove, Fülep, Bittó, Imrédy, 
Hajnik, Házmán, Ivánka s Berzenczey képviselők, Egressy 
Gábor kormánybiztos, Gyurmán, a hivatalos Közlöny szer- 


" kesztője , b. Majtényi, Szerény kormánybiztosok, Lórody fe-- 


hérvári polgármester, Katona, Nemegyey őrnagyok s több 
más hadi tisztek. Mind e menekültek pár nap múlva Kala- 
fátra s onnan Widdinbe kisértettek. . Augusztus 25-kén szinte 
oda érkeztek Wysocki a lengyel, Monti az olasz legio egyegy 
töredékével; Vogtner őrnagy a három honvéd zászlóaljjal ; 
a következő napon pedig gr. Batthyáni Kázmér nőstül, Sze- 
mere Bertalan volt miniszterek. Utólsók voltak Bem, Guyon, 
Kmety és Stein tábornokok egy csapat tiszttel s néhány száz 
huszárral , kik, mivel az üldöző osztrákok az utakat már 

elállották, erdőkön s hegyeken keresztül nagy bajjal vergőd- 
hettek át a határokon. 

A widdini basa, bár a menekültek főbbjei iránt némi szi- 
vességet tanúsított, lovaikat mindazáltal úgy tőlök mint a 
legénységtől elszedette. Kossuth Angolországot választván 
száműzöttsége helyéül, azonnal tovább kivánt utazni ; de Zia 
basa kijelenté neki, hogy míg Konstantinápolyból utasítást 
nem vesz, Widdinből sem őt, sem többi társait el nem bo- 
csáthatja. Szerencsésebb volt Kossuthnál Szemere, ki Hajnik, 
Fülep, Bittó, Inrédy és Ivánka képviselőkkel együtt Belgrád- 
ból utlevelek birtokába jutván, egy bárkán titokban a Feke- 
tetengerre s onnan hajón Konstantinápolyon keresztül Fran- 
cziaországba menekültek. Widdinben összesen 20—25 polgári 
egyén, öt tábornok, 9 ezredes, 18 zászlóaljparancsnok, 67 őr- 
nagy, 76 százados, 36 hadnagy, két orvos és 3401 altiszt s 
közlegény, — a lengyelek közől 3 tábornok, 154 törzs- és más 
főtiszt, öt orvos, két pap s 630 altiszt és közlegény ; — az 
olaszokból végre 1 ezredes, 2 őrnagy , 22 főtiszt, 3 orvos és 
430 katona lőn letartóztatva. 

Ezen számszerint mintegy 4900 menekültek előbbkelői 
a várban szállásoltattak el; az alsóbb rangú tisztek s a legény- 
ség pedig a sánczok közt sátorok alatt szállíttattak táborba. 
Itt már keservesen érezték a menekültek, hogy, bár a törö- 
kök által vendégeiknek neveztettek, nem egyebek valóságos 
foglyoknál. Táborukat a sánczoknál török csapatok őrzék ; a 
sánczokon túllépni senkinek sem engedtetett meg. De egyéb- 
iránt is minden tekintetben megnehezedtek rajtok a bal sors 


csapásai. A lelki gyötrelmeket, melyek hazájok megigáztatása, . 


a honból, kedveseiktől lett elszakadásuk , jövendő sorsuk bi- 


zonytalansága miatt nehezedtek rájok, testi szenvedések és nél- 


külözések is súlyosbíták. Még a várba szállásoltak is csak 
üres szobákat nyertek lakul, melyeknek minden butorzata egy 
pár földre terített gyékényből álla. Kossuth összes butorzatát is 
csak egy pár szék és egy asztal képezte. Eledelök éldelhetlen 
kenyér, rizs és juh- vagy kecskehus. Hasonlíthatatlanul többet 

szenvedett még a tábori legénység. A kenyér- és husadagok 
oly szűken szolgáltattak ki nekik , hogy valóságos éhséget 
szenvedtek. Az inségnek, élelem- s ruhahiánynak következ- 
ményei sem késtek jelentkezni: a mintegy őt ezernyi népből 
kevés napok alatt négy száznál többen haltak el minden ápolás 
és lelki vigasz nélkül, nyomorultan. E nyomor súlya alatt a 
honvédek szökdösni kezdének elhagyott hazájok felé; de job- 
bára elfogatván , ütlegekkel hajtattak vissza a táborba. Sem 
haza nem bocsáttatának, sem az élet szükségeivel nem lát- 
tattak el kellőleg. i 

Széptember második felében, Kossuth sürgetéseire némi 
enyhülés állott be szomorú helyzetökben. A mezetlenek felru- 
háztattak, s valamennyien jobb és bőségesebb eledellel lát- 
tattak el. Sorsuk ezen anyagi javulása mellett azonban új er- 
kölcsi gyötrelmek áraszták el menekülteinket. Az említett ked- 
vezéseket ugyanis nem egyedül Kossuth közbenjárása eszközlé: 
Zia basa a csalogatás és rettegtetés minden fortélyait megki- 
sérté irányukban, hogy őket az izlamra térítse. Szándékosan 
híresztelteté, hogy kiadatásukat csak az izlamra térés fogja 
meggátolhatni ; anyagi állapotaikat is csak e térítgetés sükeré- 
nek reményében enyhítette, 

Az orosz és osztrák kormányok mindjárt kezdettől fogva 
nagy erélyt fejtettek ki, hogy a portát kiadásokra indítsák. 
Báró Stürmer, konstantinápolyi osztrák követ, már aug. 24-kén 
vett etárgyban utasítást kormányától, mely szerint az 1739-ki 
belgrádi békekötés 18-dik pontjának értelmében a menekűl- 
tek kiadatását követelte. Az orosz czár pedig saját kezével 
írt levelet a szultánnak, melyben a kainardjii békekötés 2-dik 
czikke szerint az orosz alattvaló lengyelek kiadatását azon 
fenyegető megjegyzéssel sürgeté: , vajha ez ügy ne támasz- 
szon felhőt kölcsönös viszonyainkban." 

A török kormány csak hosszú tanácskozások után mondta 
ki az ügyben a maga határzatát. Resid basa nagyvezér, nem 
kevesbbé emberiségi érzetből, mint a kormányára bízott bi- 
rodalom érdekéből, eleitől fogva határozottan ellenzé a mene- 

kültek kiadását. Érzé ő, hogy e politikája által nemcsak ro- 
konszenvekeéet szerezhet a maga kormányának Európában; ha- 
nem egyszersmind a elbizakodott, a maga fölényét minden 
alkalommal éreztetni kivánó orosz befolyását is csökkentheti, 
Annál kevesbbé volt tehát hajlandó figyelembe venni az orosz 
és osztrák kormányok követeléseit, minthogy e politikájában 
lord Canning angol és Aupick tábornok franczia követ által is 
támogattaték. A porta tehát mind a sz.-pétervári s bécsi ud- 
varoknál lévő követei által kijelenteté, mind Titoff orosz és 
Stürmer osztrák követeknek kijelenté, hogy miután az idé- 
zett szerződések a portának a kiadáson kivül azon máslatot 
is teljes szabadságában hagyják, hogy a menekülteket biro- 
dalmából kiutasítsa, vagy a birodalom belső részeibe szállít- 
tassa: a szultán ezen utóbbi máslatokhoz ragaszkodik, s az 
illető kormányok kivánata szerint vagy kiutasítani, vagy beleb- 
bezni fogja a menekülteket. b 
A porta meggondolván, — írá egyebek közt Ali basa kül. 
ügyminiszter, a londoni török követhez, Mehmed basához, — 
nhogy a menekültek életöket a szultán védelme alá helyezték, 
a büntetés neme fölött pedig, mely őket kiadatásuk esetében 
várná, kételkedni nem lehet: a szultán kegyes szive, egy- 
átaljában nem egyezhet meg abban, hogy őket oly könnyen s 
vonakodás nélkül adja ki. Kiadatásuk e fölött a szultán kor- 
mányának becsületével s emberiségével sem volna megegyez- 
tethető." j 
De sem az illető kormányok sem követeik, Titoftés Stür- 
mer, nem elégedtek meg a porta nyilatkozatával s szeptember 
14-kén Ali basához írt jegyzetökben kijelenték, hogy uta- 
sításaik határozottak s alküdozásnak e tárgyban nincsen helye. 
Ha a porta két nap alatt kivánt választ nem ad: diplomatiai 
:" összeköttetéseiket azonnal megszakasztják. 
; A békére nézve ily fenyegető színt nyervén az ügy, a di- 
. ván, mielőtt az.orosz és osztrák hatalmak haragjával daczolni 
merne, minden esetre biztosíttatni kivánta magát az angol és 

franczia hatalmak pártolása által. A miniszterium tehát eme 
két hatalom követeihez következő kérdéseket intézett : 

1. Köteles-e a porta a belgrádi és kainardjii szerződések 
szerint kiadni a kérdéses menekülteket? — Canning és Aupick 
e pontra tagadólag válaszoltak. i 

2. Ha a porta az osztráknak s orosznak tagadó választ 
ad, tekinthető-e az a szerződések megszegésének ? A követek 
válasza: , nem". 

3. Oroszország izenhet-e háborút tagadó válasz miatt? — 
A követek véleménye : hogy igazságtalanság volna, egyelőre 
is ily nehezen igazolható, önkényes magatartást tulajdonítani 
az orosznak. 

4. Ha az orosz jogtalanul háborút izenne, miként tekin- 
tené azt az angol és franczia hatalom; és számolhatna-e a 
porta sükeres segedelmökre? — A követek válasza: való- 
szinűleg feltehető, hogy a két kormány kárhoztatná az orosz 
lépését, és szükség esetében nem hagyná a portát segély 
nélkül. i i 

5. Ha az orosz eddig nem menne, 8 csak feszültség tá- 
madna a két kormány közt, közbevetné-e magát a két hata- 
lom a barátságos viszony helyreállítására? — Válasz: egész 
buzgalommal. 

6. Orosz alattvalók-e a widdini menekültek? Válasz : le- 
het, hogy van köztök olyan; de ez okból, kivált a jelen kö- 


. rülmények közt, a szerződések nem kötelezik a portát ki- 


adásukra. 

A török kormány e válaszok által megnyugtatva, véglege- 
sen elhatározta, hogy a menekültek kiadatni nem fognak. E 
határozatra, mint mondják, a valida szultánnénak, a szultán 
anyjának is volt volna némi. befolyása, kit Kossuth, még a 
mult tavaszszal az által nyert vala meg, hogy neki néhány. 
czímeres tehenet küldött ajándokul. Legnagyobb súlylyal bírt 
azonban a Seik-ul-Izlam, vallási főnök véleménye, ki hatá- 
rozottan a kiadatás, mint a koránnal ellenkező szabály ellen 
szavazott, Titoff és Stürmer követeknek e határozat azon 

hozzáadással adatott tudtára, hogy azért a porta buzgón 
óhajtja fentartani barátságos összeköttetését a két udvarral, 
s azokkal az ügy kiegyenlítése végett egyenes összeköttetésbe 
fogja magát tenni. A követek azonban e válasz által ki nem 
elégíttetvén, diplomatikai viszonyaikat a portával tényleg 
megszakasztották. 

Mit előbb a magyar nemzet szabadságának ügye, még a 
muszka invásió közbejötte után is, megnyerni szerencsés nem 
volt, a menekültek ügye teljesen megnyerte , élénkebb érde- 
keltségét az angol és franczia kormányoknak. E kormányok 
egymással. szintúgy, mint a portával sürű levelezésbe eresz- 
kedtek. Az érdeket mindazáltal, mint elgondolható, nem any- 
nyira a menekültek személyei, mint inkább a török kormány 
tekintélyének s jogainak az orosz és osztrák irányában való 
fentartása keltette fel. , Világos — ugymond Tocgueville, 
franczia külügyminiszter, a bécsi udvarnál lévő franczia követ- 
hez, Beaumonthoz , okt. 5-kén írt levelében — világos, hogy 
a porta támaszkodva a jól értelmezett szerződésekre, s még 
inkább az előzményekre, jogosan vonakodhatik oly szabálytól, 
mely minden tekintélyét lerontaná , s fellázítaná ellene Euró- 
pában a közérzületet, mely most, midőn a rend és béke hely- 
reállitása vagy fentartása végett minden kormány , minden 
becsületes és józan vélemény közeledik egymáshoz, a meg- 
szakadásnak nem könnyen elfojtható újabb forrását nyitná 
meg közöttök." 

Az angol és franczia kormányok azon véleményben 
voltak, hogy az orosz az osztrákkal kezet fogva, a menekültek 
kérdését alkalmul akarja megragadni a törökországgali há- 
borúra, hogy ez iránti régi terveit megvalósítsa. S valóban min- 
den körülmény erre mutatott. Az angol és franczia kormányok 
is kezet fogtak tehát egymással a porta védelmére. Parker ad- 
miral kormánya rendeletére a dardanellák tövében vetett hor- 
gonyt hajóhadával; arra indult nem sokára a franczia hajóhad 
is. E rendszabály pedig, miután a töröknek az oroszszal kötött 
hunkiar skelessii szerződése szerint a dardanellákba menetel 

minden nem orosz hajónak tiltatik, annyit jelentett, hogy a 
londoni s párisi kabinetek elhatározvák, sükeresen támogatni 
a portát, ha annak a szövetséges orosz-osztrák hatalmak há- 
borút izennének. 8 

Ez alatt Kossuth is kitelhetőleg ügyekezett a maga 5 
menekült társai -ügyében működni a kormányoknál. Gróf 
Teleki Lászlónak Párisba s Pulszkynak Londonba még szept. 
12-kén írt Widdinből, felszólítván őket, hogy az illető kor- 
mányoknál a menekültek támogatására minden szükséges 
lépést megtegyenek. Írt lord Palmerstonhoz egyenesen is, fej- 
tegetve, mily nagy ártalmára volna az európai politikai egyen- 
súlynak, ha az orosz és osztrák ez ügyben győzedelmet nyerne 
és pártfogását sürgette. gi 

A töröknek korán sem volt ugyan szándékában háborút 
idézni elő; mulaszthatlan becsületbeli dolognak tartá mind- 
azáltal politikájának győzedelmet szerezni, s magát az orosz 
által való újabb megaláztatás érzetétől s tekintélyének gyöngi- 
tésétől megmenteni. E végre Konstantinápolyban s vidékén 
élénk harczias mozgalmak kezdődtek, a hajóhad készülődésre 
vett parancsot, a seregek öszpontosíttattak s a szultán azok 
felett szemlét tartott. i 

A viszonyok azonban a miniszteriumra s különösen Resid 
nagyvezérre nézve igen kényesek voltak. Három török mi- 
niszter már szept. 9-kén mondá a menekültek ügyében eljáró 
gr. Andrássy Gyula ügynökünknek , hogy a kormány felette 
nagy zavarban van, mivel a menekültek ügyét egy nagy párt 
miniszterialis kérdésül törekszik kizsákmányolni , hogy Resid 
kormányát lehetlenné tegye, — a köz gáncs következtében, 
ha a menekülteket a közvélemény s kivánat ellenére kiadná ; 
az oroszszal kitörhető háború által, ha a kiadást megtagadna. 
Ők tehát csak azt a módot látják a szabadulásra e zavarból, 
hogy a menekültek , ha csak rövid időre is , az izlamra térje- 
nek. Felszólíták ennél fogva mind Andrássy Gyulát, mind 
Csajkovszkit, a lengyelek ügynökét, hatnának ez értelemben 
a widdini menekültekre. Maga Resid basa nagyvezér is ezen 

expedienshez nyúlt, mely a veszélyes csomót megoldhatná, a 
nélkül hogy akár a birodalmat tenné ki a háború, — akár 
magát a hivatalvesztés esélyeinek. 

A rustsuk kainardjii orosz-török szerződés azon pontjá- 
ban ugyanis, mely a két birodalom alattvalóit kiadatni rendeli, 
ily záradék foglaltatik: ,kivéve azokat, kik akár Oroszország- 
ban keresztény, akár Törökországban a mohamed vallásra 
térnének át." Azon ügyekezett tehát, hogy a menekültek ezen 
expedienst elfogadják ; mi ha sikerűl, a porta kettős érdekének 


leend vala elég téve. E végre hadi segédét a szükséges uta- 


sításokkal, mindjárt a diván említett határozata után Wid- 
dinbe küldötte, meghagyván Zia basának, követne el min- 
dent, hogy a menekültek az izlamra térjenek. A török tiszt 
a menekültekhez is vitt Andrássytól és Csajkovszkitól le- 
veleket. 

A két ügyvivő, úgy látszik, még nem volt tudósítva a 
diván azon határozatáról, hogy a menekültek kiadatni semmi 
esetre nem fognak: a török miniszterium tanácsa szerint tehát 
azt javaslák honfitársaiknak, hogy térjenek az izlamra, ez által 
mind magokat a kiadatás veszélyéből, mind a portát a zavar- 
bóllegkönnyebben kimenthetvén ; különben is e hitcsere puszta 
formakérdés leend, miután e lépés következtében Törökor- 
szágból rövid idő múlva szabadon elutazhatnak s ősi vallásu- 


kat ismét fölvehetik; ki pedig maradni sss és a török seregben 


nyerend alkamazást. 


Ezen üzenet és Zia basa felszólítása igen nagy izgatott- 


ságot szűlt a menekültek között Widdinben. Kossuth, Bat- 
thyáni, Mészáros, Dembinski, Guyon, Wysocki s több mások 
indignatioval utasították el magoktól e kisértést. Kossuth 
újabban keserű, panaszos levelet írt Palmerstonnak, melyben 
kijelenté: hogy gyermekeinek dús vagyont nem, de becsületes 
nevét igen, hagyhat örökségül, s inkább kész magát hóhér- 
pallos alá kiszolgáltatni; hogysem múltját bemocskolja, vagy 
nemzete bizodalmát megcsalja. 

Több napig e lelki gyötrelmek közt hánykodának mené- 
külteink. Gr. Batthyáni Kázmér még szept. 21-ről is azt írá 
Pulszkynak Londonba, hogy folyton a kiadatás veszélyei közt 
forognak. Henningsen angol utazó, ki magában a magyar 
ügy s kivált Kossuth személye iránt nagy lelkesedést ápola, 
ezt a maga útlevelével megszöktetni is akarta, mit azonban 
Kossuth nem fogadott el. E bizonytalanság napjaiban jövendő 
sorsuk iránt azonban sokan, a widdini pasa csábitásai s 
fényes igéretei által elámítva, az izlamra valóban áttértek. 
Voltak olyanok is, kik csak azután nyilatkoztak e lépésre haj- 
landóknak, miután a diván határozatáról ki nem adatásuk 
iránt bizonyosat hallottak, is csak azon okból tértek az izlamra, 
hogy a török s orosz közti háború kitörésének esetére, mi 
akkor épen e határozat következtében igen valószinűnek lát- 
szék, mint renegátok ismét küzdhessenek a gyűlölt oroszok 
ellen. Ez utóbbiak élén állott az orosznak engesztelhetlen 
ellensége, Bem tábornok, kinek példáját aztán még Stein tá- 
bornok, Kohlman ezredes és többen mások is követték. A ma- 
gyarok közől összesen 10 törzstiszt, 52 főtiszt, 40 altiszt s 
mintegy 150 közvitéz, az olaszok és lengyelek közől szinte egy 
pár száz tért át az izlamra; a polgáriak közől csak Balogh 
János s Grimm Vincze említtetnek. A törökök a vesztegetés- 
nek és morális kényszerítésnek mindenféle eszközeit megki- 
sérték, hogy a renegátok számát szaporítsák. A kitértek 
azonnal ruhát, jobb lakást s élelmet és előbbi rangjokhoz 
képest a török katonasággal egyenlő zsoldot kaptak. A töb- 
biekkel ellenben még keményebben bántak mint az előtt. De 
a kitértek s hitökben megmaradtak köztis feszültség, szakadás 
s különféle viszály tört ki az áttérés miatt. 

Kossuthnak a bizonyosság, hogy maga s bajtársai ki- 
adatni nem fognak, hamar visszaadta lelki ruganyosságát, mely 
őt aztán a legkalandosabb tervekre ragadta. Már elébb készített . 
volt widdini időzése alatt egy röpiratot, melyben a magyar 
ügy igazságát mutogatva, saját eljárását igazolva, bukásunk 
egész bűnsúlyát Görgeyre veti, Ezen iratban egyezőleg ama 

levéllel, melyet aug. 14-kén Tergováról Bemnek írt, egyebek 
közt akként nyilatkozik, hogy ő, lelke mélyében meghatva a 
hazát lesújtó iszonyú csapástól, nehogy annak szenvedéseit 
még inkább súlyosbítsa, végkép lemondott a politikai sze- 
replésről, sőt számadását az élettel is befejezte. ") 

Annál meglepőbb tehát s különös világot vet e férfiúnak 
mind jellemére, mind akkori erkölcsi hangulatára, hogy ok- 


$) Érdekesnek tartjuk e levél tartalmát bővebben megismertetni. 
Miután az utólsó hónapok alatt történteknek" sommás rajzát adta, poli- 
tikai tervezgetésére megy át. Felszólítja őket, tartsanak meetingeket, 
szóljanak Cobdennel, értekezzenek a kabinettel, petitionáltassanak a par- 
liamentnél, hogy Anglia lépjen közbe Ausztriának, Magyarország önálló 
constitutiojának megtartásával, az orosz elleni erősitésére.... Agyam- 
ban, mond tovább, az eszmék eképen alakulnak. Legkivánatosabbnak lát- 
nám, ha egy Coburg lehetne magyar király (! — oly szövetség alapján 
Ausztriával, hogy ennek minden kül- vagy belmegtámadtatás esetében 
100,000 embert a maga költségén adni köteleztessék. Azon kivül még 
vagy 200 millió adósságot is elvállalhatnánk. (Késő! Ha ez nem lehet, 
második óhajtás, Leuchtenberg, mint magyar király. (!!) Ez lehetséges 
eszme (?!); ezt különösen ajánlom. Ha az sem lehet, angol mediatió 
Ausztria önállásának érdekében. Legalkalmasb erre egy európai con- 
gressus . . . . Iparkodni kellene azon lenni, hogy diplomatikai állásunk 
némileg fentartassék, s nekem, Batthyáni külügyminiszter ellenjegyzése 
mellett, megengedtessék ezen értekezésekbe némileg befolyhatni. Ausztria 
irányában Magyarország consistentiája  basisául az 1848-ki sanctionált 
törvényeket kell sürgetni mind azon concessiokkal, melyeket a nemzet- 
gyülés a különböző népfajoknak megadott. Ütközés köve a hadügy. Talán 
egyenlíthetne oly modificatió, hogy Magyarország 60—100 ezer katonát 
tartozzék háború esetére segitségül adni Ausztriának, s a civilista nevelé- 
sével valami adósságot is elvállalni. 

nMost még személyeinkről kell szólanom. Hírlik, hogy a Porta el- 
határozta személyeinket ki nem adni, hanem lakásul valami helyet akar 
assignálni a birodalom belsejében vagy valami szigeten. — Én részemről 
köszönöm ezen gratiát. Nekem nem kell. Ez rabság. Én rab nem leszek, 
Élni, csak hogy éljek, nem akarok, nem fogok. Az ily pártfogástól halál- 
lal fogom magam megmenteni.... Én tehát magamat ezennel angol 
pártfogás alá helyezem."  Eszközöljék ki az ügynökök, hogy Angliába 
mehessen azokkal, kik vele menni akarnak. A többieknek adassék am- 
nestia; ha kivétel kell, designáltassanak a kivételek. ,Nem magamért 
szólok, ugymond, én nem látandom ez életben hazámat. Én életemmel 
leszámoltam . . . ." 

tober elején már ismét Magyarország teljhatalmú kormány- 
zója gyanánt lépett fel s kezd vala intézkedni az ország ügyei- 
ben, mire, lemondása után, sem hatalma, sem tere nem volt 
többé az ország megigáztatása után. Ő ugyanis az említett 
angol Henningsent, teljes hatalommal felruházva, okt. 2-kán 
Widdinből, a következő levéllel küldé Komáromba: 

n Magyarország kormányzója Komárom várának üdvöz- 
letet. 

, Görgey a hazát elárulta. A hatalmat, melyet én a haza 
megmentésének feleletterhe alatt ruháztam át reá, ő annak 
megbuktatására fordította. Kötelességemmé lőn tehát a kor- 
mányt ismét saját kezeimbe venni, mely hatalmat, a nemzet 
akarata szerint, különben is csak én gyakorolhatom törvénye- 
sen. Fő törekvésem Komárom várát biztosítani. Ha ez magát 
hat hónapig tartja, a haza meg van mentve. : Ez okból Hen- 
ningsen F. magas állású angol urat, hazánk legmelegebb ba- 
rátjai egyikét, küldöm be, s a legterjedtebb hatalmat adom 
neki, mindent tenni, mit Komárom megtartására s biztosi- 
tására szükségesnek látand, kinevezni vagy letenni bárkit, a 
mint azt jónak itéli, a nemzetet jutalmazásra vagy kárpótlásra 
kötelezni (!). Különösen, a honárulás büntetése alatt megtiltom 
hazámfiainak, az ellenséggel, az ő tudta nélkül bármi alku- 
dozásba ereszkedni (!). 

a Rendeleteimnek köteles mindenki engedelmeskedni. 
Komárom megtartásától függ a haza élete. E várat feladni, a 
nélkül, hogy az 1848-ki alkotmány megtartassék, a nélkül 
hogy az ország az ügyünket védő Angolország biztosítása alá 
helyeztessék s a nélkül, hogy az alku általam is aláirassék, 
hazaárulás lenne, melyet meghatalmazottam halállal bünte- 
tend, mi végre őt minden hazafi segélyezni köteles. 

Jn Angolország rokonszenve irányunkban hatalmasan nyi- 
latkozik. A segedelem órája közelget. Ha Komárom kitartó, 
az ország meg van mentve. Hűtlenség és viszály döntötték 
veszedelembe az országot: Komárom, a hűség s egyesség 

megmentheti azt. Az isten és a nemzet átka szálljon arra, ki 
a nemzetet megcsalja. (Aláírva) Kossuth Lajos." 3 

Egészen különböző érzelmek és vágyak szorongaták a 
menekültek nagyobb részének kebleit. Lelki és testi gyötrel- 
mek által megtörve, a többség megbánni kezdé kibujdosását, 
s érje ott bármi sors, haza vágyódék. 

A bécsi miniszterium , consulai által a magyarok nagy 
részének elégületlenségéről és szabadulási vágyairól tudósit- 
tatván, ezeknek visszavezetése végett Hauslab tábornokot 
Widdinbe küldötte, ki ott oktober 12-kén meg is érkezett. A 
tábornok azonnal érintkezésbe tette magát Zia basával, ki 
csak azon feltétel alatt egyezett meg abban, hogy Hauslab a 
menekülteket visszatérésre szólíthassa, ha amncestiát irásban is 
biztosít számukra. Hauslab ezt okt. 16-ról kelt nyilatkozatá- 
ban meg is tette, kijelentvén, hogy a legénység őrmestertől 
lefelé a hazába minden büntetés nélkül visszatérhet, ugy 
azonban, hogy otthon a császári seregbe fognak soroztatni ; a 
tisztek azonban kötelesek lesznek magokat a hadi bizott- 
mányok itéletének alája vetni. Kossuth, ki honfitársainak nyo- 
morát eddig is annál nehezebb szívvel nézte, minthogy rajtok 
minden ügyekezete mellett sem sokat segíthetett, a tábornok 
lépéseinek s a visszamenni nyilatkozók szándékának ellenébe 
semmi akadályokat nem vetett. S ekként, bár Guyon tábor- 
nok néhány főtiszttel azt igen hevesen ellenzé s minden módon 
megakadályozni törekedett, a másfél hónap óta mindenféle 
nélkülözések s betegség által elcsigázott magyarok nagyobb 
része jelentette magát a visszatérésre, s oktob. 21-kén össze- 
sen 3050-en szálltak az e végre lerendelt Magyar és Ludwig 
nevű gőzösökre. A" beszállottak közt volt mintegy 60 tiszt, 
száz olasz és galicziai; a többi mind magyar. 

A franczia, de még inkább az angol kormánynak erélyes 
fellépte a porta mellett az oroszt végre engedékenyebbé 
tette, minek következtében aztán a bécsi kormány is kényte- 
len lett elállani kiadatási követelésétől. Az orosz azt kivánta, 
hogy menekült alattvalói kiűzettessenek, azok pedig, kik az 

izlamra tértek, Diarbekirben zárattassanak el. Ausztria pedig 
a maga alattvalóit belebbeztetni sürgette. A porta ezen enge- 
dékenységnek annyira megörűlt, hogy a kérdés egyéb rész- 
leteinek megoldása előtt is hajlandó volt azzal kedveskedni a 
két udvarnak, hogy a menekülteket a beiram ünnep után, 
mely alkalommal Kossuthot 120, Batthyánit 75, a tábor- 


. nokokat egyenként 15, a többieket összesen 25 ezer piaster- 


ral (1 piaster 6 ezüst krajczár) megajándékozta, — no- 
vember első napjaiban Widdinből Bulgária belsejébe, Sum- 
lába belebbezte. A menekültek száma Sumlában még majd- 
nem két ezerre ment, kik közt VIKÉYAE már körülbelül csak 
300 volt . 

Még azután hosszasan folyt a vita a belebbezés egyéb kö- 
rülményei iránt. Az osztrák követ azt kivánta, hogy azoknak 
névjegyzéke, kiket belebbeztetni kiván, bár azok közé olyano- 
kat is sorozott, kik már Párisban léteztek, sőt Törökország- 
ban soha sem voltak, ne tekintessék bezárottnak, hanem arra 
tetszése szerint utóbb még másokat is jegyezhessen fel, ki- 
ket aztán a porta azonnal elfogatván, a többiekhez beleb- 
bezzen. A török külügyminiszter azonban november 22-kén 
kijelenté, hogy kész ugyan a kijelölendőket Kutahiába, Kis- 
Ázsiába, belebbezni s ott őriztetni; de azt határozottan ki- 
vánta, hogy a belebbezendők névjegyzéke egyszer minden- 
korra bezárassék. Hasonlókép hosszas vita támadt a belebbe- 
zés idejét illetőleg. Stürmer eleinte 15, utóbb öt évet kivánt, 
végre abban történt a megállapodás, hogy a belebbezés addig 
tartson, míg az osztrák birodalomban s Magyarországban a 
forradalom nyomai eltűnnek s a béke megszilárdul. Az iz- 
lamra tértekre nézve pedig az határoztatott, hogy Aleppóba 
belebbeztessenek. 

A porta február elején küldé biztosát, Achmed Effendit, 
Sumlába, hogy a belebbezendőket Várnára s onnan a tenge- 
ren Kutahia felé szállítsa. Kossuthot, ki Angolországba 
óhajtott utazni, csak nehezen lehetett reábirni az elutazásra. 
Február 15-kén végre megindultak. Elutazás előtt Kossuth 

felszólítá a menekülteket, hogy a kiknek tetszik hozzá csatla- 
kozhatnak , s mentek is vele többen, kik nem voltak felje- 
gyezve a belebbezendők közé. Névjegyzékök következő: Kos- 
suth nejével, (ki deczember közepén jött ki álnév alatt hazá- 
jából, s hír szerint Knicsanin szerb tábornok által segíttetett 
szökésében). Cseh tolmácsával s 3 szolgájával; gróf Bat- 
thyáni Kázmér nejével, 3 lovászszal s 3 inassal, Mészáros Lá- 
zár segédjével, Perczel Mór és Miklós, Gyurmán nejével 
és inasával, Wysocki segédével, Asbóth alezredes, Kossuth 
segéde , inasával, Házmán, Berzenczey, Lórody, Szőlősy, 
Ihász, Biró, Vagner, Frater, Kinizsy, Timári, Kalopsa, Gre- 
henek, Veigel, Koszta, Szerényi, László, Kapner, Ács, 
dr. Paczek, Mihálovics, Marinszky, Szepinszky, Pazyemszky, 
Lissakovszki, Kossak, Chojecky, Briganti. Dembinski betegsége 
miatt hátramaradván, később szállíttatott utánok. A renegá- 
tok február 24-kén indultak el Aleppo felé. Ezek voltak: 
Bem, Stein, Kohlman, Baróty, Grimm, Told, Fiola, Neme- 
gyei, Albert, Orozdy, Schreibenberg, Schneider, Balogh, 
Woronieczky, Czarziczky, Tabazinszky. 

A tél multáig mind a két csapat Brussában telepedett 
meg ideiglen, honnan aztán aprilban szállíttattak el. 

A többi, Sumlában maradt menekültek, néhány hónapig 
még huztak némi csekély élelmi díjt a török kormánytól. Ta- 
vasz felé ez megszűnvén, mindenfelé szétoszlottak. Részök 
Konstantinápolyba ment s maradt, legtöbben angol hajókon 
elébb Londonba, onnan Amerikába szállíttattak. 

Míg az Orsován keresztül a török földre menekült haza- 
fiak ezen viszontagságokon estek keresztül, több más hazafiak, 
kik amazokkal körülményeiknél fogva vagy nem menekűlhet- 
tek, vagy menekülni nem akartak , az osztrák tartományokon 
keresztül különféle utakon s álnevek alatt törtek utat magoknak. 
Többen hónapokig életveszélylyel bujdosának az ország külön 
vidékein, a jó érzésü hazafiaktól rejtegetve, míg biztos alkal- 
muk akadt a menekülésre. Így szabadultak meg Ausztrián ke- 


resztül Almássy Pál, Beőthi Ödön, Horváth Mihály, Vukovich 

Sebő, Vetter Antal, Jósika Miklós, Gróf Csáky László, Lónyay 
Menyhért, Ivánkovics János, Szabó Imre, Czecz tábornok, 
b. Mednyánszky Cesar, Kemény Farkas, Puky Miklós, Irányi 
Dániel, Ludvigh János , Bethlen Gergely , és Teleki Sándor 
grófok stb., kik aztán a külföldre utlevéllel ellátott számos ko- 
máromi tisztekkel egyesülve, részint Párisban, részint Lon- 
donban telepedtek meg. Többen Ujházy Lászlóval, a komá- 


romi kormánybiztossal, Amerikában kerestek új hazát. 


A Törökországban belebbezettek , daczára az osztrák 
kormány ellenzésének, végre 1851-ben szinte szabadon bo- 
csáttattak. Legelőbb kiszabadult Mészáros, ki még a nyár foly- 
tán Londonba érkezett mintegy 95-öd magával, nagy részben 
olyanokkal, kik ez ideig Konstantinápolyban tengődének. Ezek 
aztán az angol kormánytól szinte Amerikába szállíttattak. 
Szept. 1-jén végre valamennyire nézve megszűnt az internálás 
s minden társaival együtt Kossuth is megszabadult. Az éjszak- 
amerikai státusok kormánya, mely a magyar ügy iránt elei- 
től fogva annyi rokonszenvet tanúsított, a menekültek Ameri- 
kába szállítása végett az e szolgálatra nagy fénynyel s kénye- 
lemmel felkészített Missisippi fregattot az egész nyáron át a 
török vizeken vesztegelteté. S midőn végre a menekültek sza- 
badon bocsáttattak, azt 15 ezer dollár utravalóval együtt he- 
lyezte Kossuth és társai rendelkezése alá. Ausztria a szabadon 
bocsátást folyton igen hevesen ellenzé , mire azonban a szul- 
tán, megunván a tömlöcztartó szerepét, kivált lord Palmer- 
ston sürgetései következtében, mitsem ügyelt. 

Lehetetlen még a menekültek ügyében elhallgatnunk a 
bécsi kormánynak egy tettét, mely azt kitünőleg jellemzi. A 
menekülteket a kormány 1850-ki január 9-kén ismételve a pesti 
hadi törvényszék elébe idézte. Valóban vissza is tért néhány 
kevesbbé compromittált hazafi, igy gróf Batthyáni István Tö- 
rökországból, Lónyay Menyhért, Ivánka, Bittó képviselők, 
gróf Andrássy Aladár, Ullmann stb. Párisból. A többi kint 
maradt menekültek azonban, nem sokára Kossuth és társai 
megszabadúlta után, 1851-ki szept. 21-kén a pesti hadi tör- 

vényszéktől megnemjelenésök miatt in contumaciam mint fel- 
ségsértők itéltettek el, s következő napon az Újépület háta 
megetti faraktéren, in effigie akásztattak fel. , Lovas géndar- 
merie 8 egy osztály gyalogság képezte, ugymond a tudósitás, 


1849. Okt. 


a szokásos fedezetet; három hadbiró ölvasta fel a szám sze- " 


rint 36 itéletet s aztán a bakó az illető fekete tablákat, melye- 
ken a nevek fehéren voltak, felirva, a gyalázatfára akasztá. 
Az elítéltek nevei következők : Almássy Pál, Andrássy Gyula 
gróf, Balogh János, Batthyáni Kázmér gróf, Beőthy Ödön, 
Cseh Lajos, Gorove István, Guyon Richárd, Hajnik Pál; Ház- 
mán Ferencz, Horváth Mihály, Irányi Dániel, Jósika Miklós 
báró, Kmety György, Kornis Károly, Kossuth Lajos, Ludvig 
János, Madarász László, Majthényi József báró, Mérei Mór, 
Mészáros Lázár, Oroszhegyi József, Perczel Mór, Perczel 
Miklós, Puky Miklós, Rákóczy János, Sárosy Gyula, Somo- 
gyi Antal, Splényi Lajos báró, Stein Jenő báró, Szemere 
Bertalan, Szontagh Samu, Táncsics Mihály, Teleky László 
gróf, Vetter Antal, Vukovics Sebő." Ezen elítélések kétség- 
kivül kapcsolatban vannak a kutahiai menekülők megsza- 
badulásával. Miután Ausztria minden óvásaival sem volt 
képes megakadályozni szabadulásukat, boszúját legalább 
annyira mint hatalmában volt, akarta velök éreztetni s meg- 
gyalázni őket a világ előtt. 

Míg ekként azon hazafiak , kik az ország alkotmányos 
szabadságának s kormányzati függetlenségének védelmi har- 
czában részt vettek, a nemzet seregeinek legyőzetése és fegy- 
verletétele után, részint-hazájok jogainak s törvényeinek vér- 
tanúiként végeztettek ki, részint hosszú sanyarúságos várfog- 
ság kínjaira hurczoltattak, részint végre a világ külön 
részeiben szétszóratva, a száműzöttség keserveire lettek kár- 
hoztatva: magát a leigázott nemzetet s országot is a szenve- 
dések tengerével borították el a győzedelmes hatalom boszú- 
szomjas kezelői. 

Midőn 1848 tavaszán Európát a forradalom láza fogta el, 


a magyar nemzet józanabb s nagyobb része nem kivánt forra- 
i 381 


Forradalom 
után. 


1849. Okt. 


596 Tizenkettedik könyv. A katasztrofa. 


dalmat. Csak azon reformokat akarta végrehajtani politikai s 
polgári életében, melyeket, hogy dísztelen anyagi s erkölcsi 
pangásából fölemelkedhessék, már 1790-ben s újra 1825 után 
tűzött ki maga elébe s azóta ernyedetlenül -munkálva és sür- 


" getve, egy részben már életbe is léptetett. A viszonyok 1848 


tavaszán végre megengedték, hogy a régóta óhajtott, megví- 
tatott és sürgetett reformok néhány hét alatt egész összesé- 
gökben létrehozassanak. 

E reform nagyszerű, mondhatni, teljes átalakulás volt, 
átfogó a nemzet összes társadalmi, polgári s politikai életét. 
Felszabadította az egyént, a munkát, a gondolatot s lelkiös- 
meretet. Eltörülte a középkori hűbériség minden maradvá- 
nyait, eltörűlte a kiváltságot, s polgári egyenlőséget alkotott 
jogban és teherben, kivétel nélkül valamennyi osztályokra, 
fajokra, vallásfelekezetekre nézve. És, a nélkül hogy akár a 
királyi jogokat megcsonkította, akár azon jogviszonyt , mely 
a pragmatica sanctio szerint Magyarország s az osztrák örökös 
tartományok közt törvényesen fennállott, megváltoztatta volna, 
megorvosolta az alkotmány régi sérelmeit, biztosította az or- 
szág önállóságát s kormányzati függetlenségét. 

Ha az ország e reformtörvények által kezdeményezett 
átalakulás válságain szerencsésen keresztül esik; — mire 
pedig semmi egyéb nem kellett, mint eszélylyel s mérséklettel 
párosúlt erély új kormányunk részéről, és őszinteség, igazság 
és jogtisztelet a törvényeket szentesített fejedelem s a prag- 
matica sanctionál fogva velünk kapcsolatban lévő többi örö- 
kös tartományok kormányának részéről : a kifejlés lehetségé- 
nek minden feltételei bőségesen meglévén, pár évtized alatt 
oly hatalmas előhaladást teend vala nemzetünk jóllétében, 
míiveltségében, virágzatában, hogy maga boldoggá, trónja s 
fejedelmi háza hatalmának s dicsőségének legerősebb táma- 
szává lett volna. 

De a gondviselés megfoghatatlan végzetében, — mely 
nemzetünket újabban is a szenvedések tisztító tűzpróbáján 
akarta keresztülvezetni, e szerencse nem volt kitűzve szá- 

munkra, Azon államférfiakban, kik az új kormány élére jutot- 
tak, részint az előrelátó óvatosság s politikai eszély, mérséklet 
és bölcseség, részint az időszerű erély hiányzék, hogy az át- 
alakulás szabályos lefolyását fenyegető veszélyeket mindjárt 
kezdetben elhárítsák. És az eszély s mérséklettel párosult 
erély hiánya miatt kormányunkban hamar mind nagyobb 
arányban növekedtek az átalukás sükerültének veszélyei. 

A fejedelmi ház, melynek élén, szerencsétlenségünkre, 
hiányzott egy magosabb, átható értelem, az egész monarchi- 
ára kiterjedt heves forrongástól megijedve, nem fogta fel a 
maga valódi érdekeit. Nem ismerve fel a maga hatalma s di- 
csősége gyarapodásának azon új s erős elemeit, melyek a 
megifjúlt Magyarország átalakulásában rejlének, a bár ön- 
ként szentesített reformtörvényeket nem fogadta el őszintén. 
Korlátolt élü szeme a régi formák romjai közt nem fedezte 
fel az új alakulásnak a réginél hasonlíthatatlanul épebb, ha- 
talmasabb erőforrásait, melyek, ha kifejlésökre idő engedte- 
tik, a trónt eddig ismert hatalommal s fénynyel valának 
övezendők. Daczára az új, szentesített törvényeknek, ezen 
hagyományalkotta régi formák romjai közé fordult vissza, 
hogy azokat düledékeiből összeszedje, s jól roszul meg ösz- 
szerakja. Bizalmatlanságában az emberi s társasági haladás 
és tökéletesedés iránt, mihelyt első ijedtségéből felocsúdott, 
minden törekvését oda fordítá, hogy az idővel dicsővé fej- 
lendő új alakúlás elemeit már csirájokban megrontsa s az 
avult, de megszokott, hagyományos régit állítsa helyre rom- 
jaiból. 

E czélra törekvéseiben tevékeny szövetségest nyert a 
szinte megifjúlt Ausztria újkormányában. Mert bár a régi kény- 
uralmat ött is alkotmányos formák váltották fel a kormány- 
ban, hiányzottak oly férfiak, kik ezeket életvalóságra érlelni, 
meggyökereztetni képességgel s akarattal birtak volna. Az új, 
alkotmányos Ausztria kormánya, bár minduntalan más és 
más kezekbe, de jobbára a megbukott bureaukratia tagjainak 
kezébe jutott, kik valamint magok semmi lelkesedést nem 

éreztek a szabadságért, úgy az új alkotmányos formák közé 
is mindinkább becsempészték a régi, megszokott, kényelmes 
tiszturalom szellemét, s hatásukat a fejedelmi ház törekvései- 
vel egyesítve, Magyarország s az örökös tartományok közt lé- 
tező törvényes viszonyokba is a régi visszaéléseket, jog- § 
törvénysérelmeket törekvének helyreállítani. Az alkotmányos 
szabadság nagy becsét önmagoknál igazán nem érezvén, azért 
nem lelkesedvén, annak törvényes jogát a Magyarországgal 
létező viszonyokban sem tarták tiszteletben. A jogtalan, tör- 
vénytelen befolyást, melyet elébb, Ausztria absolut kormá- 
nyának korában, magok s elődeik oly hosszan gyakorlának 
Magyarország ügyeire, az új alkotmányosság mellett is 
folytani akarták , mondván s a világgal is elhitetni töreked- 
vén, hogy Ausztriának nem elég a szabadság, ha egyszer- 
smind nem uralkodhatik más népek felett; hogy Ausztria nem 
élhet, ha Magyarország nem mond le a maga törvényes jogai- 
ról; nem elégelték a közös fejedelem személyében lévő kap- 
csoláatot , sennek együttes, elválaszthatatlan s feloszthatatlan 
birtoklását s a kölcsönös segedelmét külháború esetében, — 
ők, az alkotmányos Ausztriának miniszterei, Magyarország 
legéletbevágóbb közügyeibe, a pénz-, had- , kül. s kereske- 
delmi ügyeibe is eldöntő befolyást követelének, melyért, 
minthogy magok csak a bécsi országgyűlésnek voltak felelő- 
sek, felelősséggel senkinek sem tartoznának. 

És midőn a magyar kormány e jogtalan, alkotmánysértő 
követeléseket, a maga felelősségének érzetében, kötelessége 
szerint visszautasította: ennek a szövetséget felmondták, s 
elébb titkos, majd nyilt ellenségeivé lettek, hogy Magyaror- 
szágot erőhatalommal kényszerítsék jogtalan igényleteik elis- 
merésére, a maga alkotmányos önállásának, törvényes: kor- 
mányzati függetlenségének feláldozására. Magával a fejedelmi 
házzal ugyanazon czélra törekedve, teljesíteni soha nem szán- 
déklott igéretekkel felizgatták, fellázitották az ország s kapcsolt 
részeinek határai közt lakó, elámított külön népfajokat, és egy 
majdnem a kölcsönös kiirtásig elmérgesedett véres fajháború 

iszonyú szenvedéseit árasztották az országra, azt hivén, a 
magyar nemzet önmága hozandja áldozatul jogait, csak hogy 
a véres belháborútól meneküljön. 

Csalódtak. A magyar nemzet, mely minden jogot és sza- 
badságot kivétel nélkül testvériesen megosztott minden vele 
együtt élő népfajjal, bízva hogy az elcsábított népfajok utó- 
végre is belátandják amagok igazi érdekeit, bár vérző szívvel, 
hogy testvérek ellen kell harczolnia, fegyvert fogott a maga 


védelmére ; jogairól pedig lemondani egyátaljában nem akart, 


Idő közben a magyar kormány s maga a törvényhozás 
is számos kisérleteket tőn Bécsben s az udvarnál a békés 
kiegyenlítésre, ennek kedvéért a kevesbbé lényegesekben 
némi áldozatoktól sem vonakodva. 

Hasztalan; a válasz mindig az volt: mondj le jogodról, ha 
békét akarsz. És mivel a külön népfajok lázadásaival nem le- 
hetett reábírni a nemzetet, hogy törvényes kormányzati füg- 
getlenségéről önmaga mondjon le: százezernyi osztrák hadse- 
reget küldének be megigázására. 

Az ellentállásra készületlen nemzet, aggódva jöjövén, 
már ekkor tetemesb áldozatokkal is hajlandó megvásárolni 
leglényegesb jogait, békekövetséget küld az osztrák hadvezér 
elébe : , lázadókkal — mert már így nevezték a maga kétség- 
bevonhatlan jogait, szentesített törvényeit könnyelműleg fel- 
áldozni nem hajló nemzetet, — lázadókkal, ugymond az 
elbizakodott vezér, nem alkudozom; feltétlen méghódolást 
követelek." 

A nemzet, kétségbeestében, megkisérté az ellenállást. A 
szerencse végre kedvezett; a gőgös vezér, több csatában s 
ütközetben megveretve, kénytelen lőn visszavonúlni az ország 
határaira. § 

Maga a gondviselés inteni látszék a hatalom kezelőit 
Bécsben, hogy balszerencséjökben magokba térve, valahára 
méltányosak, jogtisztelők legyenek s béküűljenek ki a jogai- 
nak érzetében erős nemzettel, melyenek higgadtabb, eszélye- 

sebb tagjaiban, a győzedelmek daczára sem hiányzott a kibé- 
külés vágya. 
A balsorsban nyilatkozó isten újja sem volt képes föl- 


. ébreszteni bennök az igazság, méltányosság és jogtisztelet ér- 


zelmeit. Sőt boszúra gyúlva, még méltánytalanabbakká lettek. 
Egy más nagy hatalmat hívtak be segélyül az ország megigá- 
zására. Újabb bonyodalmaknak, megaláztatásnak s veszélyek- 
nek tették ki a birodalom jövendőjét; Ausztria természetes 
ellenségének, az orosznak, karjai közé vetették magokat, 
csak hogy a maga jogait védő nemzetet megbüntethessék. 
Háromszáz és hetvenöt ezernyi roppant fegyveres erővel árasz- 
ták el az országot, melynek fél annyi serege sem volt a maga 
sükeres védelmére, s melynek még ezen, aránylag csekély 
erejét is megbéníták már az ügyeink élén álló férfiak  hiúság- 
ból és féltékenységből, becs- és hatalomvágyból, gyűlöletből 
s makacsságból eredt viszályai, fondorkodásai. 

A nemzet utóvégre legyőzetett. 

Hogy azon egyesek irányában, kik a nemzeti önvédelem 
élén állának, a győzedelmes hatalom kezelői semmi kiméletet 
nem fognak ismerni, hanem boszúérzelmök fékeit egészen 
megeresztendik, — egyelőre sem lehetett kételkedni. 

De miután a boszú borzasztó műve egyesek irányában be- 
végeztetett, azt lehetett józanul feltenni, hogy a győzedelmes 
hatalom a nemzet nagy tömegét kimélni fogja, kiengesztelni 
ügyekvendik. A nemzet épségétől, erejétől, hangulatától függ- 
vén nagy részben magának a hatalomnak is európai súlya, 
hatása, dicsősége : azt kell vala józanul feltenni, hogy miután 
a független kormányzat eltörlésével czélját érte, saját érdeké- 


. ben óvakodni fog a nemzetet végkép megrontani, s az által 


önmagát gyöngíteni ; óvakodni fog őt meggyalázni, önérzetét 
megsebzeni, alattvalókból magának titkos ellenségeket képezni; 
hanem, ha már nem tart is minden jogot s törvényt tisztelet- 
ben: hogy sorsával lehetőleg kiengesztelje, legalább kimélni 
fogja a nemzetiséget, a nemzeti hagyományokat, intézménye- 
ket s mind azt, minek gyökerei a nemzeti életben kiirthátat- 

lanul mélyen fekszenek, magával a nemzet egyéniségével ösz- 


szeforrtak, s miknek megváltoztatása, eltörlése, megsemmi- : 


sítése az ő új szervezkedése tekintetében sem múlhatatlanul 
szükséges; sőt, hogy ezek kimélete mellett, ügyekezni fog, 
ha csak önérdeke miatt is, lehetőleg feledni s feledtetni a mul- 
takat, behegeszteni a súlyos sebeket, anyagilag kárpótolni az 
erkölcsi veszteségeket, minden módon kiengesztelni, kibékí- 
teni sorsával a nemzetet. . 

És ki hinné, ha a tények szomorú sora nem tanúsítaná ? 
Az osztrák kormányemberek végiglen hívek maradtak önma- 
gokhoz. Ők nem csak igazságosak s meltányosak, de saját 
érdekökben eszélyesek s kimélők, engesztelők sem tudtak 
lenni a mélyen sértett nemzet iránt. Gyarlóbbak voltak, mint- 
sem hogy felül emelkedni birtak volna Tacitus ama mondá- 
sán: proprium est naturae humanae, odisse guem laeseris — 
emberi gyarlóság tulajdonsága, gyűlölni kit megsértettél. 

Miután az egyesek ezrei ellen boszújoknak szabad fo- 
lyást engedtek, magát a nemzetet is meggyalázni s végkép meg- 
rontani szándékoztak, Valóban szerencse, hogy a nemzetek 
élete szivósabb az egyesekénél: különben a politikai bárgyu- 
ság e műtéte kioltotta volna az életet e nemzetből. 

Nem feladatunk , nem tartozik elbeszélésünk keretébe 
részletes leirása ama kormányszabályoknak , melyek a nem- 
zetre megigáztatása után kibocsáttattak. 

Nem is említjük tehát, miként rontották meg anyagilag 
a két éves háború folytában különben is kimerült nemzetet az 
által, hogy a mintegy 70 millió forintnyi magyar pénzjegye- 
ket kárpótlás nélkül beszedve, azok forgalmát s birtokát sú- 
lyos büntetéssel tilalmazva, a kezei közt lévő összes pénzérték- 
" től megfosztották ; elviselhetetlen adókkal terhelték ; s e mel- 
. lett iparában, kereskedelmében ezerféle megszorító s boszantó 

szabályok által korlátolák. És csak azt érintjük röviden, hogy 
az országot, nemzetet, jogvesztettnek nyilatkoztatva, minden 
törvényeitől, ősi alkotmányától, a századok folytában kifejlett 
intézményeitől megfosztották; a magyar királyságot eltörűl- 

ték s az ,egységes osztrák császárság" koronatartományává 


. tétték; a százados municipiumokat, az igazgatási s igazság- 


szolgáltatási formákat, megyei s községrendszert, törvényszé- 
keket, szóval az ország összes igazgatását s töfvényeit, egész 
történelmi jogát s annak alapján épült polgári s politikai al- 
kotmányát eltörűlték, s azoknak helyébe osztrák törvényeket 
s a nép szokásaival, erkölcseivel s fogalmaival ellenkező, ide- 
gen igazgatási rendszert s formákat állítottak; meg nem gon- 
dolva, hogy miután Magyarországon maga a dynasztia is csak 
történelmi téren állhat, történelmi jogon birja a magyar trónt : 
midőn a nemzet történelmi jogait ekként elnyomják , egyszer- 
smind a fejedelmi ház jogalapját is aláássák , jogczímeit is el- 
törűlik s birtoklását egyedül a fegyverhatalom ingadozó , ké- 
tes alapjára fektetik. Az ország épségét megsértve, Muraközt, 
Szala vármegye egy részét, ettől elszakasztották s Horvátország- 
hoz kapcsolták; a bánsági három és Bács vármegyét az or- 
szág eloszthatatlan testéből kiszakasztva, szerb Vojvodinává 
alkották s külön koronatartomány gyanánt egyenesen Bécstől 
tették függésbe. Az ország többi részeit öt kerületre osztot- 
ták fel, melyek közől, a nemzetiségi egyenjogúság szemfény- 
vesztő, hazug elve szerint a pozsonyit és kassait tót; — a 
sopronyit német kerületnek nevezték el, magyarnak csak a 
pesti és nagyváradi kerületet hagyván. És mind e kerületek 
igazgatására a többi örökös tartományokból számos ezer né- 
met;-eseh; morva , lengyel tisztviselőket küldtek be, mit sem 
gondolva azzal, értik-e vagy nem az igazgatásukra bizottak 
nyelvét. Számosan ezen új , magyar" tisztviselők közől elébb 
irászok, szolgák, vagy más pálya- s foglalkodásbeliek lévén, 
valamint az alájok vetett nép nyelvét, úgy az igazgatási hiva- 
talkodás elemeit sem értették , s a szinte kivülről berendelt s 
helységenként felosztott számos ezer zsandároktól támogatva, 
annál féktelenebb zsarnoksággal uralkodtak a nemzet fölött. 
A kerület nemzetiségi nevével, a mint t. i, az tótnak vagy 
németnek neveztetett, egyező nyelvet állapítottak meg aztán 
hivatalos nyelvül a községi ügyvitelben, tanítási nyelvül az 

iskolákban, — minek következtében számtalan esetben meg- 
történt, hogy az iskolában a tanítóktól, a községházban a lako- 
soktól nem értett nyelv lőn parancsolt, hivatalos nyelvvé. 

Szóval, nem elégedtek meg azzal, hogy a nemzetet a 
250,000-nyi orosz hadak segélyével legyőzték, sem azzal, 
hogy a miért az országra háborút hoztak, a pénz-, had-, kül- 
és kereskedelmi ügyek önálló kormányát elvették, — egy- 
szersmind, ellenkezőleg a nemzet s a fejedelmi ház közt létező 
kötmények és szerződésekkel, összes alkotmányától, minden 
jogaitól, törvényeitől s nemzeti intézményeitől is megfosz- 
tották ; az ország területét feldarabolták; épségét megcsonkí- 
tották; a nemzetet, a maga szokásaival s hagyományaival, 
egész életével s egyéniségével ellenkező életre kényszerítve, 
nyelvét elnyomva, a köz életből s nevelésből kiszorítva, — 
meggyalázni, megrontani, nemzetiségét megsemmisíteni, min- 
den módon törekedtek; s mi alatt az ekként összemarczan- 
golt nemzetet holtnak hirdették, alélt testén a legképtelenebb 
műtői kisérleteket hajták végre. 

Es mi lett mind ennek eredménye? Mit nyert Ausztria 
ezen, éveken.át. következetesen, nagy szigorral folytatott, 
szintoly igazságtalan s méltánytalan, mint eszélytelen kor- 
mányával? 

A tetszhalott felébredt s erélyesen követelé a maga kiirt- 
hatatlan jogát az életre, mely jogot ezred éves küzdelmeivel, 
legnemesebb vére hullásával s felszámlálhatatlan áldozatokkal 
szerzett magának a mívelt Európában. Az öntudatra ébredt 
nemzetek egyéniségét, jogérzetét, szabadságra törekvéseit 
szintúgy lehetetlen megsemmisíteni , mint a természeti ösztö- 
nöket. Mennél inkább korlátolod, annál inkább élesíted eze- 
ket. Mennél inkább elnyomod, annál inkább szilárdítod ama- 
zokat. Az öntudatra ébredt, jogait érző, egyénisége kifejté- 
sére, szabadságra törekvő nemzet a rege Ántaeusa. 

És elérte-e "ezélját Ausztria Magyarország szándéklott 
megsemmisíitésével , : az BEJTÉGES 1 erős centralisált biroda- 
lommal? 

Gyöngébb lett, mint bármikor az előtt, mert hatalmának 
égyik fő tényezőjét megbénította, erejének egyik fő forrását 
kiszárította. Nem tanulva a különben emberszerető s jóakaratú 
II. József császár példáján, éveken át a legkorlátlanabb ab- 
solutismussal kisérlé meg a természetöknél fogva oly külön- 
böző, semmi vegyrokonsággal nem biró elemekből tömör 
egységet alkotni. De a mi egykor II. József lángeszének, 
ember- és szabadságszeretetének a fejletlenebb népeknél sem 
sikerűlt; most a korlátoltságnak, haragnak s boszúnak még 
kevesbbé sikerülhetett az erejök, jogaik s egyéniségeik teljes 
érzetére s tudatára ébredt népeknél. 

Belátván végre a rendszer fonákságát, 1861 óta az alkot- 
mányosság színes palástja alatt ismétlék a műtétet. A többi 
tartományok népeit érdekökbe vonták, hogy közös erőfeszi- 
tésök által gyámolítva, valósítsák, mit a legkorlátlanabb abso- 
lutismusnak valósítania nem sikerűlt. 

És sikerült-e a műtét? Az első években a süker némi 
szinével kecsegtették magokat; de a műtét részeseivé tett 
többi népek magok is hamar átlátták azon elvnek századok 
tapasztalatai által tanúsított, megczáfolhatatlan igazságát, 
hogy: egy nép sem erőszakolhatja a maga akaratát más népre, 
egy nép sem nyomhat el más népet a nélkül, hogy utóvégre saját 
szabadságát is ne lássa áldozatul esni. Önmagok a műtét része- 
sgívé tett népek közvéleménye, eszélyesebb és méltányosabb 
férfiai, saját érdekökben , keltek fel Magyarország jogainak 
bajnokaivá; s e törekvésük, szövetségben a magyar nemzet 
kiirthatatlan jogérzetével s életerejével, utóvégre czélt is ért. 

Vajha az illetők mindnyájan szivökre" vennék s a jövő 
kor szabályává tennék azori üdves tanulságokat, melyek a 
magyar függetlenségi harcz véres drámájából valamennyiek 
számára oly bőségesen, oly szembetünőleg erednek; mert, 
bizonyára, e szabadságharcz, melyet a magyar nemzet nem 
keresett, nem kivánt, nem maga idézett elő; s az önké- 
nyes hatalom tünékeny diadala,. mind azon eredményekkel 
egyetemben, melyek abból származtak, valóságos nevelési-esz- 

köz volt a roszból is jót eredményezni tudó gondviselés ke- 
zében! i 

Ime e tanulságok néhány főbbjei: 

A magyar nemzet számára : hogy a mérséklet, higgadt- 
ság és eszély a jogok legerősebb védpaizsa; a szenvedély, a 
mindent koczkáztató elbizakodottság, a hullámos tengeren 
könnyen hajótörésre vezethet. 

A hatalom számára : hogy csak a népek jogainak, törvé- 
nyeinek, egyéniségének tisztelete, jogos kivánataik teljesítése, 
egyéniségökkel való azonosúlás lehet az alap, melyen bizto- 
san és tartósan, a viharokkal is daczolva, emelkedhetik a ha- 
talom, az államok ereje, az uralkodók dicsősége; a szuronyok 
diadala tünékeny, változó ; hegyök keskenyebb talaj mintsem 
hogy tartós alapul szolgálhatna. 

A népfajok számára: hogy veszélyes a danaidák aján- 

. doka, 8 eszelősség a jog és szabadság ellen a kényuralommal 
szövetkezni, hogy követelt jogaik — alaposak vagy alaptala- 
nok — és szabadságuk a kényuralom által biztosíttassanak. 

Az ausztriai népek számára: hogy azon népek jogainak 
és szabadságának , melyeket a gondviselés egy hatalom alatt 
egyesített, ennek túlterjeszkedései s kényuralma ellen csak 
egy megdönthetetlen, biztos bástyája van: a solidaritás és 
néptestveriség nagy elve. 

A hatalomnak csak a jogtisztelet s a korszerű haladás 
képezheti tartós, megdönthetetlen alapját; a népszabadság 
csak az egyenlőség, testvériség és összetartás zászlaja alatt, 
eszély s mérséklet által vezetve, virúlhat s gyümölcsözhet. 


Nyomatott Bécsben, Holzhanusen Adolfnál. 

